
(în context fake news): 


Afiliati Kremlinului: Finantati sau controlati de guvernul rus. 

Bot (engl.): Agent software automatizat care interacționează cu serverele, 
rulează sarcini simple şi repetitive, construit pe principiul reţelelor 
neurale, dotat cu un anumit grad de inteligenţă artificială. 

Bot social (engl.): Agent software care interacționează cu utilizatorul uman 
în limbaj natural, având capacitatea de a mima comportamentul din 
mediile sociale. 

Bule sociale (bule filtru): Stare de izolare intelectuală provocată de 
furnizarea de către motoarele de căutare şi reţelele sociale a unor 
informaţii asemănătoare celor accesate anterior. 

Camere cu ecou: Mediu în care o persoană este expusă doar la opinii sau 
convingeri care coincid cu cele proprii, ceea ce duce la consolidarea 
propriilor credinţe şi rezistenţă faţă de cele diferite. 

Control reflexiv: Procesul specific prin care este imitat raţionamentul sau 
comportamentul posibil al inamicului, determinându-l să ia o decizie 
nefavorabilă pentru el. 

Cyborg: Agent software semiautomatizat. 

Dezinformare: Informaţii false sau distorsionate care au fost construite 
atent, fiind introduse în secret în sistemul de comunicare al adversarului 
pentru a înşela fie decidentii, fie opinia publică. (Propagandă neagră, 
pop.) 

Distorsiune de confirmare (Confirmation Bias, engl.): Tendinta de a procesa 
prin căutare sau interpretare informaţiile care sunt în concordanţă cu 
credinţele existente.! 

Dreaptă alternativă: (Alt-right, engl.): Organizaţii sau grupări cu vederi 
extremiste sau reacționare din SUA, caracterizate prin respingerea 


sistemului politic tradiţional şi folosirea presei online pentru a disemina 
sistematic conţinut controversat. 

Dreaptă naționalistă: Grupari sau indivizi care manifestă vederi xenofobe, 
care caută să definească şi să apere o naţionalitate „adevărată“ de 
elementele care ar putea să o corupă. 

Extrema dreaptă: Grupari sau indivizi caracterizați prin nationalism, rasism, 
xenofobie, favorabili autocrației sau unui stat puternic care să îi protejeze 
de „elementele alogene“. 

Extremă stângă:  Grupári sau indivizi caracterizați prin concepţii 
antiglobalizare, antifascism militant, anarhism, anticapitalism, anti- 
NATO, procomunism. 

Fake news (engl.): Informaţii fabricate, distorsionate sau trunchiate, 
diseminate în presa tradiţională şi cea alternativă, precum şi în reţelele 
sociale de către un stat sau o organizaţie, având un buget, o strategie şi o 
ideologie, cu scopul de a adânci tensiunile sociale existente şi a crea 
confuzie. 

Kompromat (rus.): Informaţii compromiţătoare folosite pentru a şantaja, 
discredita sau manipula pe cineva, de obicei în scop politic. Termen 
format prin telescopajul cuvintelor compromiţător si material. 

Lumea Rusă: Concept geopolitic de natură soft power prin care se urmăreşte 
promovarea la scară globală a limbii, culturii şi civilizaţiei ruse în lume, 
precum şi susţinerea etnicilor ruşi şi a rusofonilor din afara Federaţiei 
Ruse, în cooperare cu Biserica Ortodoxă Rusă. 

Maskirovka (rus.): Distorsionarea percepţiei inamicului privind propriile 
capacităţi şi obiective (ad litteram — înşelătorie, camuflaj). 

Măsuri active: Acţiuni militare, insurectii, spionaj, sabotaje, asasinate, 
stimularea deliberată a tulburărilor sociale. 

Metanaratiune fake: Modalitatea de a relata prin naratiuni fake, capacitatea 
acestora de a se regenera în metastructuri autonome. 

Metalimbaj fake: Sistem lingvistic care permite analiza structurii şi 
simbolurilor limbajului fake. 

Naratiune fake: Structură narativă construită atent, ca vehicul pentru fake 
news. 


Presă alternativă: Presa online sau offline care este produsă independent şi 
care oferă puncte de vedere alternative faţă de presa tradiţională. 

Profile psihometrice: Profile personale (cunoştinţe, aptitudini, atitudini, 
trăsături de personalitate etc.) realizate prin măsurarea capacităţilor şi 
proceselor mentale. 

Propagandă: Diseminarea sistematică a unor idei, teorii, opinii, în acest caz 
cu scop politic, în special pentru a câştiga masele de partea puterii. 

Război hibrid: Conflict în care actori statali şi nonstatali combină acţiunile 
militare convenționale cu cele  nonmilitare, inclusiv războiul 
informaţional, electronic şi cibernetic. 

Război informaţional: Instrumentalizarea informaţiei ca armă prin campanii 
de fake news împotriva unui stat, cu scopul autodezorganizării şi 
autodezorientării adversarului, asociat războiului hibrid. 

Sat Potemkin (Potemkinskaia derevnia, rus.): Construct fals, menit a înşela. 
Se spune că prinţul Grigori Potemkin a ridicat în calea împărătesei 
Ecaterina cea Mare sate de decor, ca s-o păcălească, cu ocazia vizitei 
acesteia în 1787 in noile teritorii cucerite, care vor deveni Noua Rusie. 

Spetpropaganda (rus.): Operațiuni de informații  multidisciplinare 
instrumentalizate militar de serviciile de informaţii ruse în războiul 
informational. Termen format prin telescopajul cuvintelor propagandă si 
specială. 

Ştire falsă (Misinformation, False News, engl.): Informaţie lipsită de 
acuratețe, care nu corespunde faptelor, generată fără intenţie sau cu 
intenţie pentru a aduce venituri financiare, care nu are la origine o 
ideologie sau strategia unui stat. 

Temniki (rus.): Editori care controlează fluxul fake news, în numele si în 
beneficiul Kremlinului. 

Trol (în context fake news): Persoană plătită pentru a genera şi disemina 
fake news în presa alternativă şi pe reţelele sociale. 

Tulburări informaţionale: Tulburare psihică provocată de poluarea 
informaţională. 


1. Inca nu există o expresie acceptată unanim în limba română. Mai sunt întâlnite variante precum 
prejudecată de confirmare, confirmare subiectivă a convingerilor sau prejudecată confirmativă. 


Introducere 


Pentru Occident, epoca Fake News a început în 2016, odată cu Brexitul şi 
alegerile prezidenţiale americane, ceea ce ar putea fi semnul unei uimitoare 
inocente. Cu cel putin trei ani înainte, odată cu izbucnirea protestelor 
proeuropene din Kiev, Kremlinul a declanşat o adevărată campanie de fake 
news, propagandă şi dezinformare. După anexarea Crimeii şi războiul din 
Donbas, campania a căpătat caracteristicile unui război informaţional în 
toată regula. Occidentul a fost surprins, încercând să înţeleagă dacă e vorba 
de un nou tip de război hibrid. Vom vedea însă că fake news reprezintă 
expresia modernă a unor vechi practici sovietice institutionalizate în cadrul 
armatei şi poliţiei secrete, devenind apoi temelia statului sovietic însuşi. 

Vladimir Putin avea să traseze liniile de forţă ale viitorului război 
informaţional în discursul rostit la Clubul Valdai în 2013, un adevărat 
îndreptar al dezinformării şi propagandei împotriva Vestului. Naratiunile 
Kremlinului sunt declinate atât pe continentul european, cât şi pe cel 
american: Europa se dezintegrează, într-o mişcare centrifugă din ce în ce 
mai puternică, statele nationale revoltándu-se împotriva planurilor 
Bruxellesului de a le transforma în colonii; mişcările de stradă sunt tot mai 
numeroase; UE este condusă de un lobby secret pedofil care smulge copiii 
din braţele familiilor lor şi îi încredinţează unor familii de homosexuali 
(pedofilia urmând a fi legalizată în UE); Ucraina este condusă de o juntă 
fascistă care a început exterminarea în masă a ruşilor din Donbas; 
americanii vor să înceapă un război cu Rusia, aşa cum au făcut şi în Siria, 
unde au creat şi înarmat ISIS; SUA a generat criza refugiaților, pentru a 
supune Europa; oligarhia mondială (al cărei exponent este Soros) finanţează 
revoluţii colorate pentru a confisca puterea prin lovituri de stat; democraţia 
populară este atacată de statul paralel etc. 

În acelaşi timp, Rusia este apărătoarea valorilor tradiţionale, singura care 
poate salva Occidentul, aşa cum l-a salvat şi de fascism prin jertfa din 


Marele Război pentru Apărarea Patriei, pe care revizioniştii occidentali o 
neagă azi. Marea Rusie va zdrobi homosexualitatea, terorismul musulman, 
fascismul renăscut, protejând civilizaţia creştină de migraţie şi „aşa-numita“ 
corectitudine politică — instrumente ale forţelor oculte care vor să conducă 
omenirea. Este discursul comunist al „Luptei pentru pace“, reformulat. De 
data aceasta, ne avertiza Putin la Clubul Valdai, pericolul e uriaş, căci 
Occidentul decadent pune credinţa în Dumnezeu şi credinţa în Satana pe 
acelaşi plan. Este ora astrală şi doar Moscova poate interveni. 

Kremlinul afirmă că modelul democraţiei liberale occidentale este 
disfunctional şi perimat, iar viata e mai bună în Rusia, în pofida sancţiunilor 
impuse în mod nedrept de Vest. Poate că, pe ici, pe colo, mai există sărăcie 
în Rusia, pare a spune Putin, dar măcar ruşii trăiesc într-o ţară măreaţă, iar 
măreţia are un preţ. Dacă Rusia nu se poate întări, atunci poate slăbi Vestul. 
Puterea, în fond, este relativă. 

Naratiunile fake privesc nu numai viitorul, ci şi trecutul. Pentru Kremlin, 
trecutul este impredictibil. Contestarea istoriei Marelui Război pentru 
Apărarea Patriei, a rolului de eliberatori al sovieticilor, este o trădare, 
indiferent de ce parte a frontierei ruse te-ai afla. Atacarea Finlandei, 
ocuparea ţărilor baltice şi a Basarabiei, participarea la dezmembrarea 
Poloniei sunt pentru Kremlin naratiuni alternative, duşmănoase, revanşarde. 
Istoria fake este o variantă la scară mare a adevărurilor alternative. 

Distincția între false news si fake news, între misinformation şi 
disinformation nu operează în limba română. Echivalarea fake news = ştiri 
false nu acoperă semantic toate diferenţele şi nuantele. În cazul informaţiei 
lipsite de acuratețe, care nu corespunde faptelor, generată fără intenţie sau 
cu intenţie pentru a creşte vânzările, a crea audienţă sau trafic web, vorbim 
de false news şi misinformation. În cazul unei campanii de generare şi 
propagare de informaţii fabricate, care implică o strategie, un buget şi o 
ideologie, îndreptată împotriva unui individ sau unei comunităţi, vorbim de 
fake news şi disinformation. Atunci când această campanie este îndreptată 
împotriva unui alt stat, este vorba de război informaţional. Vom folosi 
aşadar termenul fake news, şi nu pe cel de ştiri false, acolo unde este cazul, 
pentru a face distincţia care nu operează în limba română. Mai mult, în 
prezent, lumea academică occidentală dezbate asupra termenului ştiinţific 


care va defini cel mai bine fenomenul, existând un consens în ceea ce 
priveşte golirea de conţinut a sintagmei fake news. 

Până la începutul anului 2017, cei mai mulţi universitari, jurnalişti şi 
analişti militari din lumea anglo-saxonă tratau fenomenul fake news şi cele 
două evenimente amintite mai sus, Brexitul şi alegerile prezidenţiale 
americane, fără a face vreo legătură majoră cu Rusia. Între timp, au apărut 
informaţii solide din anchetele investigatorului special Robert Mueller, 
Congresului american şi Parlamentului Marii Britanii, din rapoartele 
serviciilor de informaţii şi din anchetele jurnaliştilor. 

În acest volum vom documenta dezinformarea, propaganda şi ştirile fake 
generate şi propagate de Kremlin în estul Europei şi în Occident şi care 
vizează evenimente majore cum sunt alegerile, dar şi operaţiunea care are 
ca scop destabilizarea societăţii occidentale, exploatarea faliilor sociale 
existente, pentru a crea confuzie, nemulţumire, schimbări sociale. 

Vom vedea că există un vocabular şi o sintaxă, naratiuni, metanaratiuni şi 
metalimbaj fake. Apariţia acestora în zone fără legătură directă cu Moscova, 
cum ar fi spaţiul public american, cel turc, maghiar sau românesc, ne vor 
indreptati să afirmăm că discursul populist are acelaşi tip de expresie. 
Propaganda rusă a preluat teme din dezbaterea publică occidentală, precum 
critica liberalismului si a globalizării, remodelându-le într-un discurs 
national-suveranist. S-au creat noi Internationale, în care îşi dau mâna 
extrema dreaptă europeană şi dreapta alternativă americană, suprematiştii 
albi si neonazistii, discursul fiind acelaşi cu cel al liderilor autoritaristi şi 
populisti. 

Fake news provoaca distorsiuni in tesutul social si in etosul democratiilor 
liberale, fiind un simptom al populismului. Pentru regimurile autoritariste, 
presa nu reprezinta dreptul oamenilor de a fi informati corect, ci mai 
degraba dreptul statului de a minti. Fake news au devenit motorul unei noi 
realitati, expresia unei noi epoci, cea a postadevarului. Militarii vad aici o 
nouă expresie a războiului hibrid, mediul academic vorbeşte despre poluare 
informaţională, filozofii văd o schimbare de paradigmă a comunicării, iar 
psihologii identifică un nou tip de tulburare psihică — tulburarea 
informaţională. 


Campaniile de fake news sunt gândite pentru a semăna neîncredere şi 
confuzie, pentru a adânci faliile socio-culturale folosind tensiunile etnice, 
rasiale şi religioase. Studiile ştiinţifice demonstrează că expunerea la fake 
news, dezinformare sau teorii ale conspirației duce la alterarea percepţiei si 
luarea unor decizii în consecinţă. 

Dieta informaţională zilnică este din ce în ce mai dificilă — ce e adevărat 
şi ce e fals în jur? Cine e arbitrul adevărului? Fiecare poate crede ce vrea, 
îşi poate construi realitatea pe care o doreşte, din informaţiile pe care le 
selectează, conform teoriei distorsiunii de confirmare. Trăim în camere cu 
ecou, suntem alimentati cu fake news care ne sunt livrate de motoare 
informaţionale uriaşe. Rețelele sociale au devenit reţele ale radicalizării 
sociale. 

Odinioară, liantul social în configurarea comunităţilor şi societăţilor 
omeneşti îl constituiau miturile. În absenţa lor, apar antimiturile, în locul 
naratiunilor — antinaratiunile, în locul adevărurilor — adevărurile alternative. 
În acest loc gol au apărut Putin şi Trump, Farage şi Le Pen, Orbân şi 
Erdogan. Ideologii  alt-right şi  negaţionistii încălzirii globale, 
conspirationistii antivaccinare si cei care cred că Protocoalele Ínteleptilor 
Sionului este revelaţia interzisă duc o adevărată bătălie pentru controlul 
noilor mituri — naratiunile alternative. Dacă miturile de odinioară vorbeau 
despre ceea ce ne uneşte, naratiunile alternative vorbesc mai degrabă despre 
ceea ce ne deosebeşte şi ne desparte. 

Cum s-a ajuns la apetenta colosală pentru ştirile fabricate, mincinoase? 
Ceea ce contează astăzi, în epoca postadevăr, nu mai este informaţia, ci 
emoția. lar adevărul alternativ, aşa cum îi place administraţiei Trump să-i 
spună minciunii, este cel mai bun vehicul pentru emoție în media de astăzi. 
Comunicarea nu mai este de tip mecanic, ci un ritual fondat pe 
reprezentarea credințelor comune. Vizionarea unui talk-show politic nu mai 
tine de informare, ci de participarea la un adevărat serviciu religios comun 
virtual — un act public, un act ritual, un act dramatic. 

Chiar dacă dezinformarea institutionalizata este veche de cel putin o sută 
de ani, noutatea este adusă de rețelele sociale, care propaga exponential 
fake-ul, permiţând celulelor de propagandă să se multiplice malign în corpul 


sănătos al societăţii virtuale. Mesajul fake generat cu intenţie este repostat 
de armatele de troli şi boti implicate în războiul informational. 

Ecosistemul informational contemporan nu a fost creat pentru a produce 
dezinformare, însă structura platformelor sociale permite capitalizarea 
răspunsului emoţional, în defavoarea celui raţional. Mintea noastră a fost 
dintotdeauna un câmp de luptă pentru diferite forţe sociale, dar niciodată 
numărul celor care luptă pentru controlul gândurilor şi sentimentelor 
noastre nu a fost vreodată atât de mare. 

Asistăm la naşterea unui model predictiv de personalitate care i-a permis 
companiei Cambridge Analytica să creeze profilurile psihometrice ale 
tuturor alegătorilor din SUA, actualizate automat cu datele pe care fiecare le 
generează online. Folosind aceste profiluri, Cambridge Analytica nu numai 
că poate afla opţiunea electorală a fiecărui alegător, dar îi şi poate influenţa 
comportamentul electoral prin fake news. Este vorba de automatizarea 
manipulării alegătorilor la o scară nemaiîntâlnită. Nici o mişcare politică 
radicală nu a avut vreodată la îndemână o astfel de tehnologie de 
dezinformare. În viitor nu va mai exista un război al ideilor candidaţilor, 
diferenţa o vor face precizia profilurilor psihometrice şi viclenia fake news- 
urilor. Va fi un război informaţional în toată regula, un război al inteligenţei 
artificiale. 

Uniunea Sovietică a hipnotizat Occidentul timp de 74 de ani cu forţa sa 
gigantică, sfârşind prin a se autosugestiona. Satele de decor construite de 
Grigori Potemkin pentru a o păcăli pe Ecaterina cea Mare, aşa-numitele sate 
Potemkin, au devenit un Hollywood sovietic post-Cernobil. Radiațiile 
ucigaşe continuă să scape de sub lespedea uriaşă de beton de la Pripiat, tot 
aşa cum propaganda national-comunista a lui Ceausescu continuă să creeze 
iluzia unui popor dac care a inventat limba latină. Puterea sovietică era 
goală pe dinăuntru. O butaforie putredă din care au mai supravieţuit, ici- 
colo, statuile-clonă ale lui Lenin. Va reuşi regimul lui Putin să repopuleze 
nu numai Rusia, ci şi Lumea Rusă cu sate Potemkin? 

Alunecarea Occidentului spre populism este sprijinită de Rusia. Regimul 
autoritarist de la Kremlin rezonează cu Trump şi Erdogan, Le Pen şi Farage. 
Pentru Putin, Rusia este o cetate asediată de Gayropa şi Ucraina fascistă, 
infiltrată de ONG-urile lui Soros, de lobby-ul european al pedofiliei 


camuflat în corectitudinea politică şi drepturile omului. Pentru Donald 
Trump, America este o cetate asediată de mexicani violatori, traficanţi de 
droguri, terorişti musulmani şi propovăduitori ai vaccinării obligatorii. În 
abisurile acestui metavers al minciunii se găsesc armate de troli şi boti, iar 
extrema stângă şi extrema dreaptă defilează împreună virtual. Un ecosistem 
transnational, născut din viclenia regimurilor iliberale şi frustrările unei 
clase de mijloc occidentale aflate în căutarea unor noi mituri. 

S-ar putea îndrepta şi România către un regim iliberal? Apariţia 
metanaratiunii şi metalimbajului fake news, care definesc postdemocratia, 
sunt primele simptome: România, ni se spune, este o cetate infiltrată de 
statul paralel, pe care Bruxellesul vrea să o transforme într-o colonie a 
Uniunii Europene, o ţară unde valorile tradiţionale ale familiei sunt 
amenințate, iar oligarhia ocultă conspiră prin multinaționale si Soros 
împotriva puterii alese legitim de popor. 

Episoadele din istoria recentă a României — Revoluţia, mineriadele şi 
evenimentele de la Târgu Mureş din martie 1990, sunt revizitate în acest 
volum din perspectiva acestui aparent nou fenomen. Deşi preced 
declanşarea fake news, ele sunt dovada perpetuării practicilor regimurilor 
comuniste de a instrumentaliza dezinformarea. Revoluţia română ar putea fi 
astfel primul război hibrid împotriva propriului popor, aşa cum înţelegem 
astăzi acest termen. 

Instituţiile care produc consens în aflarea adevărului — presa, 
universităţile si justiţia — sunt atacate constant în România. Iar criteriile care 
atestă democraţia liberală — respectarea legilor, responsabilizarea aleşilor în 
fata alegătorilor şi încrederea în generarea prosperității — abia mai sunt 
îndeplinite. 

Nu putem forţa o apropiere între discursul Moscovei (promovat, printre 
alţii, de RT şi Sputnik în afara Federaţiei Ruse) — pericolul Europei 
incestuoase, pedofile şi gay, lăcomia marilor corporaţii, deturnarea 
suveranităţii naţionale de către oamenii lui Soros — şi cel al guvernării PSD- 
ALDE (promovat, printre alţii, de Antena 3 şi România TV) — 
transformarea României într-o colonie UE, sponsorizarea protestelor 
antiguvernamentale din 2017 de către companiile multinaționale, implicarea 
lui Soros în organizarea protestelor —, dar putem să remarcăm coincidentele. 


Sau, folosind cuvintele lui Confucius citate de Sputnik, este într-adevăr 
greu să găseşti o pisică neagră într-o cameră întunecoasă, mai ales dacă ea 
nu este acolo. Dar e suficient să îi auzi o dată miorlăitul ca să ştii că ai de-a 
face cu o pisică. 


Partea | 
RĂZBOIUL RECE AL DEZINFORMĂRII 


„Întrucât regimul este captiv propriilor minciuni, trebuie să falsifice totul. 
Falsifică trecutul. Falsifică prezentul şi falsifică viitorul. Falsifică statisticile 
Pretinde cá nu are în subordine un aparat polițienesc omnipotent şi lipsit de 
scrupule. Pretinde că respectă drepturile omului. Pretinde că nu persecută pe 
nimeni. Pretinde că nu îi e teamă de nimeni. Pretinde că nu pretinde nimic.“ 


VACLAV HAVEL 


1 
CUM A ÎNCEPUT „NOUL RĂZBOI RECE“? 


Printre faldurile Cortinei de Fier 


Suntem în noiembrie 2013. Am sosit la Vilnius, în preziua Summitului 
Parteneriatului Estic. Ninge potolit. Pe drumul de la aeroport spre oraş, o 
zăresc cu coada ochiului pe Angela Merkel, pe un panou publicitar uriaş. 
Ne zâmbeşte, parcă ştrengăreşte. Împart taxiul cu un jurnalist ceh care se 
recomandă Michael Svec, adăugând că acesta este chiar numele lui. Tl simt 
cum tresare din când în când, în timp ce îşi anunţă soţia că a ajuns cu bine. 
Chiar dacă e născut în Plzei şi se gândeşte deja la berea albă pe care o vom 
bea mai târziu, dezinvoltura cu care taximetristul nostru nu ratează nici un 
semafor roşu il amuteste. Suntem în Est. 

Deocamdată, summitul pare a fi o nuntă fără mireasă — delegaţia 
ucraineană se lasă aşteptată. lanukovici nu a confirmat participarea până în 
ultima clipă, punându-i pe jar pe reprezentanţii Uniunii Europene. În 
schimb, delegaţia Republicii Moldova se anunţă a fi numeroasă. Se pare că 
va fi prezentă şi orchestra Lăutarii, iar la dineu se va bea vin moldovenesc. 
Moldovenii se pregătesc pentru nuntă şi ucrainenii pentru divorţ. Ce va 
înţelege oare cehul meu bonom din toate astea? 

Miza e uriaşă pentru estul şi vestul Uniunii Europene, dar din motive 
diferite. Pragmatismului occidental i se opune ambiția sentimentală a 
Estului de a-i recupera pe cei rămaşi dincolo de Cortina de Fier. 
Angajamentele şi negocierile privind Acordul de liber schimb sau piaţa 
energiei, liberalizarea vizelor sau reforma instituţiilor par a fi, în preziua 
summitului, doar promisiunile unui tânăr bruxellez îndrăgostit. Este pentru 
prima oară când oficialii europeni sunt puşi într-o astfel de situaţie, când 
acquis-ul şi map road-ul nu sunt suficiente, când Uniunea trebuie să roage, 


să fie persuasivă, să improvizeze. Şi se vede că nu este încă pregătită pentru 
imprevizibilul postsovietic. „Pur şi simplu ei nu înţeleg ce se întâmplă aici“, 
spune Svec, remarcând ignoranta desăvârşită a oficialilor europeni în ceea 
ce priveşte spaţiul ex-sovietic. 

Zvonul că lanukovici nu va semna Acordul de Asociere a provocat uluire 
generală. Discursurile pregătite cu mult timp înainte pentru ceea ce trebuia 
să fie un succes al Uniunii Europene au fost anulate în ultimul moment. 
Deşi schimbarea a adus un plus de sinceritate, tonul a fost acelaşi, de 
amărăciune şi frustrare. Subiectul nu a fost însă nici Ucraina, nici Moldova, 
nici Georgia, ci Rusia. 

Oferta făcută de Bruxelles Kievului nu a convins — lanukovici vrea cash, 
pentru că Moscova a promis că va şterge datorii de 15 miliarde de euro şi va 
scădea preţul gazului. Şi asta înseamnă voturi pentru preşedintele care se 
vrea reales. 

Pat Cox, fost preşedinte al Parlamentului European, a povestit, pe un ton 
stins, despre cele 25 de întâlniri pe care le-a avut cu lanukovici în ultimii 
ani. Despre surpriza produsă de declaraţia recentă a acestuia că Ucraina 
suspendă semnarea Acordului de Asociere. Şase ani de negocieri au fost 
anulati printr-un simplu anunţ. Stefan Füle, comisarul european pentru 
extindere şi politică de vecinătate, lasă să se strecoare o urmă de speranţă — 
poate că întâlnirile cu lanukovci din această seară vor schimba ceva? 
Americanii sunt pragmatici — „Banii sunt soluţia“, ungurii, radicali — „Am 
putea spune că suntem în război cu Rusia, dar, ca fost oficial în Ministerul 
Apărării, nu voi folosi termenul acesta“, iar cehii sintetizează cu panaş: 
„Când Rusia face o ofertă, nu o poţi refuza, când UE face o ofertă, nu o 
înţelegi.“ 

Atunci când le cer miniştrilor de externe Carl Bildt (Suedia), Linas 
Linkevicius (Lituania) şi Radostaw Sikorski (Polonia) să facă aprecieri 
asupra viitorul estului UE, limbajul diplomatic este uitat. „Îmi amintesc că 
acum aproximativ 25 de ani, când am fost pentru prima oară aici în 
Lituania, care încă făcea parte din Uniunea Sovietică, dar cerea 
independenţă, ruşii au impus o blocadă economică totală, gaz, comerţ, 
totul... a fost foarte întuneric şi frig în acele zile aici“, spune Bildt. „Am 


văzut aceste arme folosite pe scară largă împotriva Georgiei, Poloniei şi 
acum, din nou, împotriva Lituaniei.“ 

Sikorski este mai reţinut. Investigația privind accidentul aviatic de la 
Smolensk, din 2010, în care şi-au pierdut viaţa preşedintele Poloniei, 
membri ai guvernului, Seimului, comandanţi ai armatei şi serviciilor de 
informaţii şi guvernatorul Băncii Centrale, nu se încheiase. 

„Au existat momente grele şi pentru noi, când am fost intimidati, 
Santajati, ameninţaţi sau blocaţi!“ spune Linkevicius. „Ca simplu individ, 
sunt dezamăgit de situaţia din Ucraina, fiindcă era un moment ce trebuia 
fructificat. S-a pierdut un tren important.“ Linkevicius ştie despre ce 
vorbeşte. Lituania, care importă din Rusia 99% din petrol, 80% din gaz şi 
60% din electricitate, este supusă presiunilor Moscovei pentru a renunţa la 
găsirea unor alternative energetice. 

Conferinţa comună de presă de a doua zi are loc într-o atmosferă funebră. 
De data aceasta nu e Ialta, ci Vilnius. Faldurile noii Cortine de Fier cad 
printre ţările membre ale Parteneriatului Estic, în zgomotul bliturilor. 

Nu cred că l-am mai văzut vreodată pe Jose Manuel Durâo Barroso atât 
de supărat. Atât de supărat încât nici măcar nu a mai pomenit numele 
Rusiei, care a devenit doar „o anumită ţară“. Barroso a acuzat, din nou, 
„presiunile din afara ţării“ la care a fost supusă Ucraina, afirmând că este 
vremea curajului şi hotărârii. E un proces pentru ceva, şi nu împotriva 
cuiva, a spus Barroso. Oare Putin a urmărit conferinţa de presă? 

Deocamdată s-a găsit termenul care defineşte situaţia în care se află 
Ucraina: „in limbo“, care ar putea intra în curând în jargonul birocraţiei 
europene. Toata lumea speră că se va întâmpla totuşi o minune. 

Liderul opoziţiei ucrainene, Arseni Iateniuk, cel care avea să fie prim- 
ministru peste numai trei luni, pune presa pe jar: „lanukovici este surd la 
voinţa poporului şi va pierde alegerile. Cei 100 000 de protestatari din 
centrul Kievului sunt doar primii dintre cei care vor ieşi în stradă împotriva 
sa.“ Suna profetic. 

La dineul de gală oferit la finalul summitului, toată lumea era îngrijorată. 
Mulțimea de ucraineni adunată în fata Palatului Marilor Duci ai Lituaniei a 
început să urle cu furie. Ceea ce ar fi trebuit să fie pentru ei un moment de 
sărbătoare s-a transformat într-un dezastru. Înăuntru sunt şefii de state şi de 


guverne ai ţărilor membre UE, precum şi ai ţărilor invitate să adere la 
Parteneriatul Estic — Merkel şi Hollande, Cameron şi Komorowski, Van 
Rompuy şi Barroso, Schulz şi Ashton, Aliyev şi Margvelasvili, în fine, 
întreaga Europă. lanukovici este şi el aici, dar peste câteva ore avea să 
zboare spre Kiev, temându-se să nu găsească porţile oraşului închise. 

Apoi a început Euromaidanul. Restul se ştie: protestele din marile oraşe 
ucrainene, deschiderea focului împotriva protestatarilor şi uciderea a 96 de 
persoane. În februarie 2014, Viktor Ianukovici anunta ca este de acord cu 
cererea manifestantilor de a se organiza alegeri anticipate. Prea tarziu. In 22 
februarie, Rada Supremă îl destituie. În aceeaşi zi, la Harkov se întruneşte 
un congres care se declară gata să proclame Republica Malorusia (Rusia 
Mică). 10 000 de etnici ruşi se strâng în faţa clădirii. lanukovici este în oraş, 
dar nu participă la întrunire. A doua zi, Vladimir Jirinovski, liderul 
Partidului Liberal Democrat din Rusia, declară la un miting în Moscova că 
partidul său va trimite voluntari în apărarea Rusiei Mici. 

Într-o conferinţă de presă organizată la Rostov pe Don, Ianukovici 
explică motivul fugii: a fost o lovitură de stat pusă la cale de „fasciştii care 
reprezintă doar o minoritate“. Şi pentru că negocierile cu liderii UE erau 
încă proaspete, a adăugat: „Situaţia actuală e rezultatul politicilor 
iresponsabile ale Occidentului, care a sprijinit Euromaidanul.“ Să reținem 
acest termen — „fascişti“ —, va face carieră în presa rusă. 

Putin anunţase organizarea unor manevre militare în vestul Rusiei, pe 
baza unor scenarii care prevedeau „ameninţări teroriste la adresa securităţii 
naţionale“ şi îi ordona ministrului apărării, Serghei Şoigu, să pună armata în 
stare de alertă. Şeful diplomaţiei americane, John Kerry, avertizează că o 
intervenţie în Ucraina ar fi o „greşeală gravă“.2 

În Crimeea, la Simferopol, peste 10 000 de tătari participă la un miting, 
fluturând steaguri ucrainene şi strigând „Crimeea nu este Rusia“. De la 
Sevastopol sosesc autobuze cu peste 5 000 de etnici ruşi. Au loc ciocniri 
între cele două tabere. „Europa!, Europa!, Europa!“, strigă tătarii. „Rusia!, 
Rusia!, Rusia!“, răspund ruşii. 

Valentina Matvienko, preşedintele Consiliului Federaţiei, camera 
superioară a Adunării Federale a Rusiei, exclude scenariul unei intervenţii 
în Ucraina: „Nu avem dreptul şi nu putem interveni în afacerile interne ale 


unui stat suveran.'? În acelaşi timp însă, pe Internet sunt difuzate imagini 
video în care camioane militare cu numere ruseşti intră în Ialta, încărcate cu 
soldati şi muniţie. Matvienko minţise. Din acest moment, maşina rusă de 
propagandă şi fake news este pusă în funcţiune. 

La trei luni după Summitul de la Vilnius, în 2 februarie 2014, încep să se 
mişte lucrurile şi în Republica Moldova. Prin referendum, 98,9% dintre 
găgăuzi se exprimă în favoarea independenţei. Este doar un prim exerciţiu, 
înainte de pregătirea plebiscitelor care vor conta cu adevărat. În 16 martie, 
96,7% dintre votanti se pronunţă în favoare alipirii Crimeii la Rusia, iar în 
11 mai, regiunile Luhansk (96,2%) şi Doneţk (89%) votează pentru 
independenţă. 

Găgăuzii ameninţă că vor declara independenţa dacă Republica Moldova 
semnează Acordul de Asociere. În iunie 2014, Serviciul de Informaţii şi 
Securitate de la Chişinău (SIS) anunţă că s-a autosesizat în legătură cu 
„întâlnirea confidetiala“ de la Balti dintre başcanul autonomiei găgăuze, 
Mihail Formuzal, episcopul Marchel al Mitropoliei Moldovei, supusă 
canonic Patriarhiei Moscovei, liderul partidului Patrioţii Moldovei, Mihail 
Garbuz, şi alte persoane, care ar pune la cale un plan de destabilizare a 
situaţiei din Republica Moldova, înaintea semnării Acordului de Asociere 
cu UE. La şedinţă s-ar fi convenit o „revoltă a minorităţilor etnice la 
Comrat şi Bălţi împotriva autorităţilor legitime ale statului“ şi un plan de 
răsturnare a puterii legale, prin rebeliuni armate, pentru a fi create două 
enclave separatiste — „Republica Populară Găgăuzia“, ce ar urma să includă 
regiunile Bolgrad şi Ismail din Ucraina şi raioanele de sud ale ţării, şi 
„Republica Moldovenească de Nord“, constituită din regiunea Cernăuţi din 
Ucraina şi raioanele de nord ale Republicii Moldova. Ulterior ar urma să fie 
constituită „Federaţia Moldovenească“, formată din patru subiecţi: 
Republica Moldova (Chişinău), Republica Moldovenească Nistreană 
(Tiraspol), Republica Populară  Găgăuză (Comrat), Republica 
Moldovenească de Nord (Bălţi).* 

Cu două săptămâni mai înainte, başcanul declara publicaţiei turce 
Milliyet: „Guvernarea vrea aderarea ţării la NATO şi UE. Noi şi poporul 
Transnistriei suntem împotriva acestor aderari.“? Preşedintele Marii Adunări 
Naţionale a Turciei, Cemil Cicek, i-a sfătuit pe başcan şi pe supusii săi sa 


fie moderati şi constitutionali, să înveţe limba română şi pe cea materna. 
Chişinăul a ridicat din sprâncene şi atât. 

În acest timp, capitalele europene se tem că explozia ucraineană s-ar 
putea amorsa şi în mica republică dintre Nistru şi Prut. Informaţiile sunt din 
ce în ce mai confuze şi mai greu de verificat, iar presa publică informaţii 
incredibile. Se desteleneste terenul pentru valul cel mare al dezinformarii. 


Se aude trompeta de la Kremlin 


Sala este plină ochi, publicul pare hipnotizat. Camerele de televiziune 
surprind în contraplanuri bărbaţi şi femei de toate vârstele şi rasele. 
Mizanscena este gândită cu grijă — un muftiu alături de un preot ortodox, 
şefi de corporaţii lângă tineri intelectuali. În public se află şi câteva figuri 
ale opoziţiei, printre care Ksenia Sobciak, Ilia Ponomarev şi Vladimir 
Rijkov. Ne aflăm la Clubul Valdai, este 19 septembrie 2013. Preşedintele 
Vladimir Vladimirovici Putin ţine un discurs. 

Clubul Valdai a fost fondat în 2004, luându-şi numele de la lacul Valdai, 
aflat între Veliki Novgorod şi Moscova, pe al cărui mal a avut loc prima 
reuniune. Veliki Novgorod este locul unde s-a născut Rusia. Prinţul Rurik s- 
a aflat aici cu trupele sale în sec. al IX-lea, chemat de slavi pentru a-i 
conduce. S-a născut astfel dinastia Rurik, cea care a condus statul rus vreme 
de 700 de ani şi a dat numele de „rus“. În 1862, din ordinul împăratului 
Alexandru II, aici a fost ridicat un monument de bronz de 60 de tone, pentru 
a aniversa un mileniu de la fondarea statului. Este şi locul de naştere al 
ortodoxiei ruse (aici se află catedrala Sfânta Sofia, ridicată în sec. al XI-lea) 
şi al literaturii ruse (aici s-a descoperit prima carte, scrisă pe pergament din 
mesteacăn) şi s-a înfiinţat prima şcoală în limba rusă. 

Clubul se doreşte a fi un spaţiu al elitelor din întreaga lume. Printre 
fondatorii Fundaţiei Valdai se numără Consiliul pentru Politica Externa si 
Apărare şi Institutul de Stat pentru Relaţii Internaţionale din Moscova 
(MGIMO). Până acum, la reuniuni au participat peste 1 000 de 
reprezentanţi din 63 de tari, din domeniul relaţiilor internationale, politică, 
economie, securitate, sociologie, energie ş.a.m.d. Scena politică este 


amenajată cu grijă de fiecare dată, iar preşedintele Putin nu a lipsit de la nici 
o întâlnire. 

În acest context, discursurile preşedintelui conţin pentru kremlinologi 
reperele viitoarei politici externe ruse. Temele reuniunilor, de asemenea. În 
2017, de exemplu, s-a discutat despre „Geografia Uniunii Economice 
Eurasiatice“, „Crearea Noii Ordini Mondiale“, „Conflictul dintre 
globalizare şi identitate“, „Conflictul dintre bogaţi şi săraci“. 

lată ce spunea Vladimir Putin, printre altele, în discursul său de 25 de 
minute din 2013: 


O altă provocare serioasă pentru identitatea Rusiei este legată de evenimentele care au loc în 
lume. Aici există atât aspecte de politică externă, cât şi aspecte morale. Putem vedea cât de multe 
state euro-atlantice îşi reneagă rădăcinile, inclusiv valorile creştine, care constituie fundamentul 
civilizaţiei occidentale. Neagă principiile morale şi toate identitățile tradiţionale: nationale, 
culturale, religioase şi chiar sexuale. Implementează politici care pun semnul egalităţii între 
familiile lărgite şi uniunile de parteneri de acelaşi sex, credinţa în Dumnezeu cu credinţa în 
Satana. 

Excesele corectitudinii politice au atins punctul în care se discută la modul cel mai serios 
despre înregistrarea partidelor politice care au ca scop promovarea pedofiliei. In multe ţări 
europene, oamenilor le este jenă sau frică să vorbească despre afilierea lor religioasă. Sărbătorile 
sunt desfiinţate sau redenumite; esenţa lor este ascunsă, ca şi sensul lor moral. Se încearcă 
exportul agesiv al acestui model în întreaga lume. Sunt convins că aceasta deschide o cale directă 
spre degradare şi primitivism, ducând la o criză demografică şi morală profundă. 

Care ar putea fi cea mai importantă mărturie privind criza morală cu care se confruntă o 
societate umană dacă nu pierderea capacităţii de autoreproducere? Astăzi, naţiunile dezvoltate nu 
se mai pot reproduce nici măcar cu ajutorul migrantilor. Fără valorile creştinismului, ale altor 
religii ale lumii, fără standardele de moralitate create de-a lungul mileniilor, oamenii îşi vor pierde 
în mod inevitabil demnitatea umană. Considerăm că este natural şi drept să apărăm aceste valori. 
Trebuie să respectăm dreptul fiecărei minorităţi de a fi diferită, dar drepturile majorităţii nu 
trebuie să fie puse sub semnul întrebării. [...] 

In Europa şi în alte tari, aşa-numitul „multiculturalism“ este in multe privinţe un model 
transplantat, artificial, care este pus la îndoială în prezent, din motive întemeiate. De fapt, se 
plăteşte pentru trecutul colonial. Nu este un accident faptul că politicienii europeni şi 
personalităţile publice vorbesc astăzi din ce în ce mai mult despre eşecul multiculturalitatii şi că 
nu sunt capabili să integreze limbi străine sau elemente culturale străine în societăţile lor. 

În ultimele secole ale Rusiei, pe care unii au încercat să o eticheteze drept „închisoare a 
naţiunilor“, nici măcar cel mai mic grup etnic nu a dispărut. Şi-au păstrat nu numai autonomia 


internă şi identitatea culturală, ci şi spaţiul istoric. 


A urmat conferinţa de presă. Excedat de întrebările privind Siria, Libia, 
Ucraina şi Republica Moldova, Putin decide să destindă atmosfera: „Dacă 
domnul Berlusconi ar fi fost gay, şi nu afemeiat, probabil că nimeni nu ar 


mai fi ridicat un deget împotriva lui şi nu s-ar mai fi aflat astăzi în boxa 
acuzaților“, îi spune el lui Romano Prodi, fost prim-ministru al Italiei, 
stârnind hohote de râs în rândul ruşilor prezenţi în sală. „Rusia este pe 
drumul către democraţie. Tinerii vor să trăiască într-o democraţie 
funcţională, guvernată de legi“, conchide el, zâmbindu-i Kseniei Sobciak, 
jurnalista care avea să-şi anunţe cinci ani mai târziu candidatura la 
preşedinţia Rusiei, de dragul democraţiei şi al tatălui său, care îi fusese 
mentor politic lui Putin. Preşedintele nu a spus însă o vorbă despre Alexei 
Navalnii, aflat la puşcărie, şi nici despre membrele formaţiei Pussy Riot, 
aflate în coloniile penitenciare din Siberia. 

De data aceasta, discursul din septembrie 2013 s-a dovedit mai puţin 
interesant pentru presă. Titlurile au fost şterse, semn că editorilor nu li s-a 
părut un material grozav: „Rusia lui Putin străluceşte la Summitul de la 
Valdai, în timp ce pedepseşte Vestul“ (BBC), „Ortodoxia soft-power a 
Rusiei“ (Carnegie Council), „Putin îi îndeamnă pe ruşi să se întoarcă la 
valorile religiei“ (Financial Times), „Vladimir Putin, o icoană a 
conservatorismului“ (The Atlantic). 

Miezul discursului lui Putin avea să fie înţeles mult mai târziu, abia în 
2014, după anexarea Crimeii şi declanşarea războiului din Donbas. Nu era 
vorba doar despre identitatea rusă, ortodoxie şi valori tradiţionale. Putin 
trasase la Valdai liniile de forţă ale viitorului război informational, 
îndreptarul dezinformării şi propagandei împotriva Vestului. 


Intră în scenă „oamenii politicoşi“ 


În martie 2014, Crimeea este împânzită de afişe uriaşe. Imaginea este 
simplă şi puternică: în partea stângă, harta Crimeii era acoperită de o 
svastică, în cea dreaptă este acoperită de tricolorul Rusiei. Deasupra celor 
două hărţi scrie „În 16 martie alegem“. Propaganda rusă prezintă anexarea 
Crimeii ca pe o luptă împotriva „fascismului“. Va fi una dintre marile 
naratiuni ale dezinformării Kremlinului pentru statele din vestul fostei 
Uniuni Sovietice. 

Media rusă se dezlantuise. „Fasciştii“ luaseră puterea la Kiev, 
detaşamente de karateli (călăi) luaseră deja drumul Donbasului pentru a-i 


ucide pe rusofoni. Populaţia locală din estul Ucrainei este cuprinsă de o 
adevărată isterie.^ Presa rusă compara anexarea Crimeii cu „a treia luptă de 
apărare a Sevastopolului“, iar războiul contra „juntei fasciste“ de la Kiev 
era un nou Stalingrad. 

Cu două săptămâni mai înainte, în 22 februarie 2014, după evacuarea în 
secret a lui lanukovici în Rusia, Rada Supremă a Ucrainei decidea că 
preşedintele se „autoeliminase“. Preşedintele Radei, Olexandr Turcinov, 
devenea preşedinte interimar, fiind fixate alegeri prezidenţiale anticipate pe 
25 mai 2014. Kremlinul acuză o lovitură de stat. 

În 26 februarie 2014, în Crimeea îşi fac apariţia tancuri, camioane 
acoperite cu prelată şi fără numere de înmatriculare şi celebrii ,,omuleti 
verzi“, cum le-a spus presa occidentală, pentru că erau îmbrăcaţi în 
uniforme verzi fără însemne militare, sau „oameni politicoşi“, cum le-au 
spus ruşii. Aceştia ocupă clădirile guvernamentale, aeroporturile, căile de 
comunicaţie şi posturile de televiziune. Era o invazie politicoasă. 

Moscova anunţă că 96,7% dintre alegători ceruseră alipirea la Rusia, 
prezenţa la vot fiind de 97%. În 17 martie 2014, Parlamentul Crimeii cere 
alipirea la Rusia. 24 de ore mai târziu, Putin acceptă cererea. 

Conform TSN.ua, citată de Forbes, Consiliul pentru Drepturile Omului 
de pe lângă preşedintele rus a publicat din greşeală adevăratele date privind 
prezenţa la vot: doar 34,2% din populaţie participase la referendum, din 
care doar jumătate votase cu adevărat în favoarea anexării.” 

Moscova nu a permis prezenţa observatorilor internaţionali. Ca şi 
scrutinul din 1940 din Letonia, referendumul din Crimeea s-a desfăşurat sub 
ocupaţia armatei ruse. În 1940, anexarea ilegală a Letoniei se făcuse în două 
luni. Anexarea ilegală a Crimeii s-a făcut în două săptămâni. 

În 18 martie, la două zile după referendum, în discursul rostit la Kremlin 
în faţa deputaţilor Dumei de Stat, membrilor Consiliului Federaţiei, şefilor 
regiunilor Rusiei, reprezentanţilor societăţii civile, dar şi a reprezentanţilor 
noii Republici a Crimeii şi Sevastopolului, Putin expunea motivele anexării: 
Crimeea este locul unde a fost botezat prinţul Vladimir, cel care avea să 
creştineze „popoarele din Rusia, Ucraina şi Belarus“, locul unde se află 
„mormintele soldaţilor ruşi a căror vitejie a adus Crimeea în Imperiul Rus“, 
locul unde se află Sevastopolul, „fortăreaţa care a servit drept loc de naştere 


pentru Flota Rusă a Mării Negre“. Pe scurt, un loc care simbolizează „gloria 
militară rusă“. 

Putin nu îi uită pe etnicii ruşi din Donbas. „Naţionaliştii, neonazistii, 
rusofobii şi antisemiţii“, care erau „moştenitori ideologici“ ai lui Bandera, 
„complicele“ lui Hitler în timpul celui de-al Doilea Război Mondial, 
executaseră o lovitură de stat, recurgând la „teroare, crimă şi revolte“. Cei 
care s-au opus loviturii de stat „au fost imediat ameninţaţi cu represiunea“, 
arată Putin, aşa că, în mod „natural“, ruşii din Crimeea au cerut ajutorul 
Rusiei, „pentru a le fi apărate drepturile şi vieţile“. „Nu puteam să nu auzim 
aceste solicitări“, spune preşedintele rus, „ar fi fost o trădare din partea 
noastră“. 

lată ce spunea Joseph Goebbels în 12 martie 1938, citind la radio 
proclamația lui Hitler privind Anschluss-ul: „Reichul german nu va tolera 
ca germanii din această regiune sa fie persecutați pentru că aparţin ţării 
noastre sau pentru că au anumite opinii. Trebuie să fie pace şi ordine. În 
consecinţă, am decis să ajut milioanele de germani din Austria cu resursele 
pe care le are Reichul. [...] Soldaţii noştri garantează că poporul austriac va 
avea în curând oportunitatea de a-şi determina viitorul şi soarta printr-un 
plebiscit.“ 

Coincidenţa tonului şi a mesajului nu denotă lipsă de imaginaţie, ci 
certitudinea eficienţei propagandei. Pentru Volodimir Viatrovici, director al 
Institutului Ucrainean al Memoriei Naţionale, Putin seamănă din ce în ce 
mai mult cu Adolf Hitler, „un alt profesionist al agresiunii“. „Ne aflăm în 
fata aceluiaşi discurs, indiferent că e vorba de Regiunea Sudetilor sau de 
Donbas.*, afirmă el.“ 

Presa rusă a inundat spaţiul audiovizual din Crimeea cu fake news privind 
neonaziştii care ar fi preluat controlul asupra Ucrainei şi îi atacă sistematic 
pe etnicii ruşi şi pe rusofoni, care sunt majoritari în Crimeea. Ca urmare, 
mulţi localnici i-au întâmpinat cu uşurare pe „oamenii politicoşi“, crezând 
cu adevărat că aceştia îi salvează de la epurare etnică. 

Jurnaliştii ucraineni au început să lanseze mesaje colegilor din presa 
internaţională: „Acesta e un război! Sunteţi părtaşi!“ Atunci când se cere 
Rusiei să îşi retragă armata, Putin neagă că ar fi trimis trupe in Ucraina: 
„Spaţiul postsovietic este plin de astfel de uniforme“, explică el. 


Departamentul de Stat al SUA avea să afirme că „lumea nu a mai asistat la 
o astfel de ficţiune uimitoare de când Dostoievski a scris că formula «doi 
plus doi egal cinci» nu este lipsită de atractivitate“. Diplomaţia americană 
insistă că e vorba de trupe regulate ruseşti. Ministrul rus al apărării, Serghei 
Şoigu, susţine că e un „nonsens complet“. 

În aprilie, în timpul programului anual „Linia directă“, în care vorbeşte 
cu cetăţeni din diferite regiuni ale Rusiei, Putin ridică puţin cagulele de pe 
fata ,omuletilor verzi“, admițând existenţa trupelor ruse în Crimeea. 
„Desigur, militarii ruşi au sprijinit forţele de apărare ale Crimeii“, spune 
el, insistând însă că aceştia erau acolo pentru a proteja vieţile etnicilor ruşi. 

Televiziunea este foarte importantă pentru Moscova. Mesajele oficiale 
ale Kremlinului ajung prin reţelele de televiziune de stat şi private la peste 
90% din populaţia fostei Uniuni Sovietice. Rusia 1, Rusia 24, Canal 1, RTR 
şi NIV încep propaganda. Dar Moscova este interesată şi de controlul 
mijloacelor de comunicaţie în masă din Ucraina, ca în orice operaţiune de 
ocupare a teritoriului inamicului. În oraşele din estul şi sudul Ucrainei, 
primul obiectiv al grupurilor proruse sunt turnurile de televiziune. The Wall 
Street Journal documentase ceea ce ar fi trebuit să fie o operaţiune 
acoperită a serviciilor de informaţii ruse de ocupare a turnului de 
televiziune din Slaviansk: „Oameni înarmaţi si bine echipați, însoţiţi de 
tehnicieni specializaţi, au dezarmat gardienii, permiţând tehnicienilor să 
conecteze echipamente sofisticate de transmisiune prin satelit şi să 
înlocuiască canalele ucrainene cu cele ruse pro-Kremlin*. Moscova 
trebuia să se asigure că are monopolul informaţiei. 

Media controlată de ruşi prezenta naraţiunea conform căreia rusofonii 
erau atacați, fugind cu sutele de mii din calea naziştilor ucraineni. Erau 
prezentate imagini cu oameni nevinovaţi executaţi cu sânge rece, svastici şi 
feţe desfigurate de ură, contribuind la instalarea unei panici absolute. Ruşii 
credeau că fiara fascistă omorâtă în urmă cu 60 de ani înviase şi venise să se 
răzbune. Ceea ce putea fi un film de ficţiune despre cel de-al Doilea Război 
Mondial era instrumentalizat ca o puternică naraţiune despre masacrarea 
ruşilor nevinovaţi de către ucraineni. Un sondaj realizat de Centrul rus 
independent Levada arăta că rata de susţinere a lui Putin a crescut după 
debutul crizei din Ucraina până la 87% în iulie 2015, chiar dacă rubla 


rusească a căzut în urma aplicării sancţiunilor Occidentului şi a scăderii 
preţului petrolului. 

În aprilie, grupuri înarmate proruse iau cu asalt clădirile guvernamentale 
din sud-estul Ucrainei. Putin începe să numească această regiune „Noua 
Rusie“, termen istoric folosit de Imperiul Țarist pentru regiunile anexate în 
urmă cu trei secole. 

Aleksandr Dughin, considerat a fi ideologul Kremlinului, descria acest 
scenariu încă de la începutul anilor 1990, însă Occidentul nu îl luase în 
seamă: „A lăsa Crimeea «Ucrainei suverane» este imposibil, fiindcă aceasta 
va crea un pericol direct pentru securitatea Rusiei şi va provoca o încordare 
etnică chiar în Crimeea.“ Iar prima declaraţie de război făcută de Lenin 
fusese cea împotriva Ucrainei independente, în decembrie 1917.22 

Din martie 2014, online-ul începe sa fie populat de site-uri care 
generează acelaşi tip de conţinut, o dezinformare care susţine aceleaşi 
naratiuni ca si presa offline pro-Kremin. Rețelele sociale din Est, Vkontakte 
şi Odnoklassniki sunt populate cu acelaşi tip de mesaje. Social media îşi 
începuse misiunea de a amplifica dezinformarea şi ştirile false ruseşti. 

În decembrie 2014, Dmitri Kiseliov, numit de Putin în urmă cu un an şef 
al Agenţiei Federale Ruse de Stat Rossia Segodnia, se întâlnea cu jurnaliştii 
din subordine. Pentru Consiliul Uniunii Europene, el era „figura centrală a 
propagandei guvernamentale ruse“, aplicându-i-se măsuri restrictive de 
deplasare pe teritoriul UE, alături de alte 157 de persoane din Rusia, a doua 
zi după referendumul din Crimeea.” „Obiectivitatea nu există“, le-a spus 
Kiseliov jurnaliştilor convocati. „Nu există vreo publicaţie în lume care sa 
fie obiectivă. Este CNN obiectiv? Nu. Este BBC obiectiv? Nu. 
Obiectivitatea este un mit pe care ei ni-l propun şi impun.“ Era un moment 
important. Jurnalistii trebuiau să înţeleagă ce li se cere. „Cred că s-a 
încheiat epoca jurnalismului distilat, detaşat“, a mai spus Kiseliov, 
încheindu-şi discursul cu o ameninţare: „Dacă vă gândiţi să vă angajaţi în 
activităţi subversive care nu coincid cu planurile mele, vă avertizez încă de 
pe acum. ^? 

Campania de dezinformare avea ca scop înşelarea locuitorilor Crimeii, 
discreditarea Kievului, dezorientarea şi demobilizarea populaţiei, după cum 
avea să scrie Dmitri Adamski într-un raport din 2015, precizând că asistăm 


la un război hibrid, un război „de generaţie nouă“, bazat pe o nouă doctrină 
militară rusá.4 Era noiembrie 2014. 

2 
ÎNCEPE RĂZBOIUL PENTRU MINTILE 
OAMENILOR 


Ce fel de război este acesta? 


În timp ce invazia Crimeii a fost aproape un exercitiu-scoalá?, în estul 


Ucrainei a fost declanşat un adevărat război politic, concept prin care 
George F. Kennan definise încă din 1948 politica externă sovietică din 
timpul Războiului Rece. 

La sfârşitul lunii februarie şi începutul lunii martie 2014, etnicii ruşi pun 
în scenă proteste în mai multe oraşe din estul Ucrainei, cerând Moscovei să 
invadeze Ucraina. Unii dintre ei sunt „turişti protestatari“ de dincolo de 
graniţă. Autobuze cu activişti sosesc concomitent din Rusia, oligarhii 
ucraineni din est nefiind străini de aceste manevre. 

Cele mai ample mişcări proruse au loc la Doneţk, fosta bază politică a lui 
Viktor lanukovici, preşedintele destituit al ţării, şi în Harkov, al doilea mare 
oraş al Ucrainei, aflat la doar 25 de kilometri de frontiera cu Rusia. Aici, 
demonstrantii pro-Kiev şi cei proruşi s-au înfruntat pentru a pune stăpânire 
pe o clădire a administraţiei regionale, într-o luptă corp la corp. Doi oameni 
au murit şi o sută au fost răniţi. Mihail Ciuprikov, un moscovit de 25 de ani, 
urcă pe clădire şi ridică steagul rus. Ciuprikov se cazase la hotelul de peste 
drum cu un paşaport rus. Stațiile de televiziune de stat ruse anunţă cà 
tricolorul rusesc a fost ridicat peste Ucraina. Misiunea permanentă a Rusiei 
la NATO si RT postează pe Twitter harta Ucrainei peste care sunt suprapuse 
imagini ale steagului rus în mai multe oraşe ucrainene, inclusiv Odesa, 
Harkov şi Doneţk. 

După anii de pace, după ce Occidentul încetase să mai vadă în Rusia o 
ameninţare, ci doar o piaţă, ocuparea Crimeii a venit ca un trăsnet, arătând 


„nulitatea militară a Europei“, crede Alain Besancon. 

În noiembrie, Moscova propune Kievului un proiect de federalizare. 
„Ucraina este o ţară complexă nu numai datorită compoziţiei sale etnice, ci 
şi din punctul de vedere al formării sale“, declară Putin postului german 
ARD.* Un proiect de federalizare propune de câteva decenii şi Republicii 
Moldova, scenariu în care Transnistria, Găgăuzia şi Moldova ar urma să fie 
subiecţi cu drepturi egale în parlamentul de la Chişinău. 

„Federalizarea este singurul leac împotriva ruperii Ucrainei, nu există 
alternativă“, declară si Victor Medvedciuk, un apropiat al preşedintelui rus 
şi lider al fracțiunii proruse Alegerea Ucrainei, care se opune integrării în 
Uniunea Europeană. Kievul a respins federalizarea, temându-se că aceasta 
va duce la desprinderea sudului şi estului ţării. În plus, o Ucraină federală, 
cu un est şi un sud proruse ar fi blocat orice negociere cu Vestul şi ar fi 
putut duce la o eventuală împărţire a Ucrainei de-a lungul principalei falii 
etno-lingvistice. Aşa cum s-ar putea întâmpla, de altfel, şi cu Republica 
Moldova. 

A început astfel un conflict ciudat, pe care presa a ezitat mult timp să îl 
denumească război. Kievul vorbea de „terorişti“, Moscova de „miliții“ si 
„partizani“, presa occidentală de „separatişti prorusi“. 

Nu numai presa occidentală este confuză în a denumi corect părţile 
angajate în conflict, ci şi NATO. „Rusia a folosit soldaţi proxy, forţe 
speciale nemarcate, intimidare şi propagandă, toate pentru a crea o negură 
groasă de confuzie, pentru a ascunde adevăratul obiectiv şi pentru a nega 
orice implicare“, spunea secretarul general al Alianţei Nord-Atlantice, Jens 
Stoltenberg, la sfârşitul anului. El anunţă că NATO va adopta „o nouă 
strategie de război hibrid, pentru a contracara amenințările ruseşti“. 

Operațiunile din Ucraina au lăsat impresia că Rusia folosea noi concepte 
ale conflictului armat. De ce a fost luată prin surprindere Alianţa Nord- 
Atlantică? Care este elementul de noutate strategică şi tactică? Arthur C. 
Clarke avertiza că tehnologiile avansate nu vor putea fi deosebite de magie. 
Ce anume este magic în războiul dus de ruşi în Ucraina? Să fie oare tocmai 
dezinformarea, propaganda, fake news? 

La rândul lor, ruşii îi acuză pe vestici că practică războiul hibrid prin 
„sponsorizarea“ revoluțiilor „colorate“. Acesta a fost pretextul pentru 


adoptarea unei noi strategii naţionale de apărare, care să prevină revoltele 
populare în Rusia. Este ironic că în ajunul aniversării a o sută de ani de la 
Revoluţia din Octombrie, Consiliul Rus de Securitate a comandat un studiu 
asupra „revoluțiilor colorate“ pentru a preveni prin propagandă apariţia 
„stereotipului revoluţiei romantice“, după cum declara Nikolai Patruşev, 
şeful Consiliului, în 2015%. Revolutiile „colorate“, spunea Serghei Soigu, 
ministrul rus al apărării, „se transformă în revolte armate care sunt 
concepute în termeni militari, de la războiul informaţional la forţele 
speciale“. Moscova se temea cá Alexei Navalnii ar putea instiga la 
proteste masive în toată Rusia, aşa cum o făcuse în 2011-2012. Frica de 
revoluţii „colorate“ a dus la crearea Gărzii Naţionale, care este comandată 
direct de Putin. Structurile de forţă ale Rusiei trebuiau să fie pregătite 
pentru a zdrobi un eventual Maidan rusesc.” 

Un raport din martie 2016 al think tank-ului Chatham House arăta că 
NATO nu era pregătită să facă fata amenințărilor hibride venite din partea 
Rusiei. Forţele comune stabilite la Summitul NATO din 2014 din Tara 
Galilor erau „adecvate pentru a aborda ameninţări pur militare, dar nu par a 
fi adecvate 

în comparaţie cu amploarea pregătirilor ruseşti de conflict“. Pentru a 
descuraja Rusia, arătau experţii britanici, Occidentul trebuia să investească 
puternic şi pe termen lung sau va fi nevoit să abandoneze statele din prima 
linie.” 

În noiembrie 2016, Parlamentul European acuză Rusia că duce un 
adevărat război hibrid „împotriva Uniunii Europene, a instituţiilor sale şi a 
tuturor statelor membre şi a cetăţenilor, indiferent de naționalitatea sau 
religia lor. Est-europenii sunt cei mai speriaţi. Istoria le este încă 
proaspătă în memorie. Şi tonul americanilor devine din ce în ce mai dur. 
Consilierul pentru securitate naţională al preşedintelui american, generalul 
Herbert McMaster, afirmă că Rusia a iniţiat un „război de nouă generaţie“, 
care foloseşte „subversiunea, dezinformarea şi propaganda prin intermediul 
criminalităţii cibernetice“. 

Odată cu instalarea lui Trump la Casa Albă, poziţia SUA se schimbă. Se 
cere reînarmare şi investiţii în bugetele apărării, arătându-se că războiul 
hibrid pare să fie o scuză pentru ţările membre NATO care nu vor să 


investească în capabilități convenţionale de ultimă generaţie. „Este mult 
mai ieftin să vorbim despre lupta împotriva propagandei ruseşti decât 
despre achiziţii de artilerie“, arăta Michael Kofman.? Frank Hoffman, cel 
care a inventat sintagma de „război hibrid“ in 2007%, sublinia că abordările 
hibride sunt la fel de vechi ca războiul. Unii experţi ajung să se întrebe dacă 
războiul hibrid chiar există.” 

Realitatea a devenit o lume a oglinzilor în care suspectezi că orice decizie 
vrei să iei iti este indusă, de fapt, în mod inconştient, de inamic. Rusia şi 
NATO se acuză reciproc că practică un război hibrid şi propun modificarea 
propriilor strategii militare pentru a face faţă noilor provocări. Şi unii, şi 
alţii se acuză că s-au angajat într-un război informaţional. Cine are dreptate? 
A început oare noul Război Rece? 


Rusia schimbă regulile războiului 


Anul 2013 a fost important pentru reinventarea lui Putin. În 2012 câştigase 
un nou mandat de preşedinte al Rusiei, care era acum de şase ani, după 
revizuirea Constituţiei. 

În 27 februarie 2013 apărea în Curierul Militar-Industrial, o publicaţie 
destul de anostă din cauza jargonului militar şi a tonului propagandistic, un 
articol care avea să pună pe jar analiştii în securitate ai Occidentului. Cel 
care a sesizat primul importanţa acestui articol a fost Rob Coalson, de la 
Radio Europa Liberă. Dar asta abia în 21 iunie 2014. 

Articolul se intitula Valoarea ştiinţei în previziuni şi era semnat de Valeri 
Gherasimov, şeful Statului-Major General al Armatei ruse. lată câteva 
extrase: 


În secolul XXI am văzut tendinţa de estompare a liniilor dintre starea de război şi cea de pace. 
Războaiele nu se mai declară şi, odată începute, se desfăşoară după un tipar necunoscut. 

Experienţa conflictelor militare, inclusiv cele legate de aşa-numitele revoluţii colorate din 
Africa de Nord şi Orientul Mijlociu, confirmă faptul că un stat înfloritor poate fi transformat în 
doar câteva luni sau chiar zile într-o arenă a conflictelor armate feroce, să devină victima 
intervenţiei străine şi să se scufunde în haos, catastrofă umanitară şi război civil. 

Desigur, ar fi mai uşor să spunem că evenimentele din „Primăvara arabă“ nu sunt război şi prin 
urmare nu avem de învăţat nici o lecţie. Dar poate că tocmai contrariul este adevărat — anume că 
aceste evenimente sunt tipice pentru războiul secolului XXI. 


Din punctul de vedere al amplorii distrugerilor şi al numărului de victime, al consecinţelor 
catastrofale sociale, economice şi politice, astfel de conflicte de tip nou sunt comparabile cu 
oricare război real. 

S-au schimbat chiar „regulile războiului“. Rolul mijloacelor non-militare de atingere a 
obiectivelor politice şi strategice a crescut şi în multe cazuri acestea au depăşit puterea armelor în 
ceea ce priveşte eficienţa. 

Accentul metodelor de luptă a fost modificat în direcţia utilizării pe scară largă a măsurilor 
politice, economice, informaţionale, umanitare şi alte măsuri nemilitare — aplicate în coordonare 
cu potenţialul de protest al populaţiei. 

Toate acestea sunt completate cu mijloace militare cu caracter ascuns, incluzând acţiuni de 
conflict informaţional şi acţiuni ale forţelor de operaţiuni speciale. Utilizarea deschisă a forţelor, 
adesea sub masca menţinerii păcii şi a reglementării crizelor, este folosită doar într-o anumită 
etapă, în primul rând pentru atingerea succesului final al conflictului. 


luptă al inamicului. In Africa de Nord am asistat la utilizarea tehnologiilor de influențare a 


structurilor de stat şi a populaţiei cu ajutorul reţelelor sociale. Este necesar să se perfecţioneze 


activităţile în spaţiul informational, inclusiv apărarea propriilor noastre obiective. 


După ce Coalson a descoperit articolul, la mai bine de zece luni după 
publicare, deci după anexarea Crimeii şi invazia Ucrainei, textul a fost 
întors pe toate feţele de analiştii de securitate militară. Jurnaliştii au făcut 
rapid legătura între evenimentele care au avut loc în Ucraina şi ideile 
expuse în ziarul tipărit de VPK-News. Aşa a apărut sintagma „Doctrina 
Gherasimov“, autorul acesteia fiind Mark Galeotti, directorul Centrului 
pentru Securitate Europeană al Institutului de Relaţii Internaţionale din 
Praga. 

Într-adevăr, războiul din estul Ucrainei şi anexarea Crimeii nu s-au mai 
declarat şi s-au desfăşurat după un „tipar necunoscut“, iar luptele împotriva 
„inamicului“ au avut loc „pe întreaga adâncime a teritoriului său“, folosind 
dezinformarea, ştirile false şi propaganda. Dar propoziţia care a stârnit cea 
mai mare nelinişte a fost „s-au schimbat chiar «regulile războiului». 

Putea oare Gherasimov să revolutioneze modul în care Rusia vede 
războiul în doar cele trei luni de când se afla la comandă? Putea în doar un 
an să treacă de la o prezentare în PowerPoint la aplicarea noii strategii în 
conflictul din Ucraina? Gherasimov nici măcar nu era recunoscut pentru 
dezvoltarea conceptelor de strategie militară. 

Când s-au mai limpezit apele, după stabilizarea conflictului din Ucraina, 
unii analişti au fost de părere că documentul nu ar trebui numit nici 


doctrină, pentru că nu este un set de principii fundamentale, aşa cum s-ar 
defini doctrina în lexicul rus, şi nici „Gherasimov“, pentru că ar trebui să fie 
creditat Makarov, predecesorul său în funcţia de şef de Stat-Major 
General.“ În plus, războiul nu ar trebui să se numească hibrid, ci mai 
degrabă război nonlinear sau război special, pur şi simplu. (În februarie 
2018, Mark Galeotti avea să afirme că, de fapt, „doctrina Gherasimov“ nu 
exista.*) 

Departamentul american al Apararii definea razboiul hibrid in strategia 
militară naţională a SUA din 2015 ca fiind războiul în care „actori statali şi 
nonstatali combina tehnici, capabilități şi resurse pentru a-şi atinge 
obiectivele“, dând ca exemplu de militari care îşi asumă o identitate 
nonstatală trupele ruse din Crimeea şi estul Ucrainei sau ISIS, în Irak şi 
Siria.? 

De fapt, unele notiuni nu sunt nici mácar originale. Iatá ce spunea George 
F. Kennan, director în Departamentul de Stat, in aprilie 1948, într-un 
document adresat Consiliului Securităţii Naţionale şi intitulat „Organizarea 
războiului politic“: „Războiul politic variază de la acţiuni vizibile precum 
alianțele politice, măsurile economice şi propagandă «albă» la operaţiuni 
acoperite ca sprijin acordat elementelor străine «prietenoase», războiul 
psihologic «negru» şi chiar încurajarea rezistenţei subterane în statele 
ostile.“ Kennan încerca să schiteze modul în care Statele Unite ar trebui să 
acţioneze pentru a contracara războiul politic sovietic prin organizarea şi 
institutionalizarea propriului său război. Este o ironie faptul că Gherasimov 
face referiri voluntare sau involuntare la un document american. 


Versiunea nr. 6 


In aprilie 2000, Veronica Iosifovna Kutillo, editorul secţiei politice a 
săptămânalului Vlast, editat de Kommersant, primeşte un document intitulat 
„Structura Administraţiei Prezidenţiale a Federaţiei Ruse“, cunoscut ulterior 
sub numele de Redacţia nr. 6 sau Versiunea nr. 6, făcând trimitere la piesa 
lui Anton Pavlovici Cehov, Salonul nr. 6.“ Documentul s-a dovedit a fi un 
memorandum strategic care circula în Kremlin, conţinând indicaţii despre 
cum să fie gestionată relaţia preşedinţiei cu presa. Gleb Olegovici 


Pavlovski, consilierul personal al lui Vladimir Putin la acea vreme, i-a 
confirmat veridicitatea. 

În memorandum se arată că preşedinţia ar trebui să urmeze două căi — o 
politică deschisă şi o politică secretă. Lumii exterioare i se arată o „abordare 
strict liberală, care să respecte legea şi să fie constituţională“, şi o 
componentă secretă care trebuia folosită „pentru a păstra şi a consolida 
puterea“. 

Conform documentului, Kremlinul ar trebui să controleze activităţile 
mass-media la nivel federal, regional şi local prin colectarea şi utilizarea 
informaţiilor despre activităţile comerciale şi politice ale mass-media, 
despre „personalul şi conducerea acestora şi despre situaţia lor financiară, 
resursele economice, materiale şi tehnice“. În plus, trebuie colectate 
informaţii cu privire la „activităţile comerciale şi politice ale jurnaliştilor 
profesionişti, sursele lor de finanţare, locurile de munca etc.“, cu „indicarea 
obligatorie a loialității acestora fata de conducerea ţării“. Informaţiile ar 
trebui „aruncate înapoi în societate“, dar „într-o lumină adecvată“. Se mai 
sugera colectarea de „informaţii compromiţătoare despre opoziţie şi mass- 
media care simpatizează cu aceasta“, „punerea lor în dificultate financiară 
prin revocarea licenţelor si a certificatelor acestora“ prin „crearea 
condiţiilor în care nu îşi mai pot continua activitatea“. Noul Consiliu Politic 
creat la Kremlin avea rolul de a realiza „agitaţie şi propagandă active în 
întreaga Federaţia Rusă“ în sprijinul preşedintelui, „contrapropagandă 
politică directă pentru discreditarea opoziţiei“ şi „mişcări care să submineze 
şi să suprime elitele regionale“. 

Cei care au premeditat această „adecvare“ a presei ruse intereselor 
Kremlinului au fost Alexei Gromov şi Mihail Lesin (înlocuit apoi de 
Veaceslav Volodin). Cel care a implementat Versiunea nr. 6 a fost însă 
Vladislav Surkov, adjunct al şefului Administraţiei Prezidenţiale din 1999 
până în 2008. Surkov este autorul conceptului de „democraţie suverană“, 
cel care a creat ficţiunea democraţiei ruse şi reinventarea sistemului politic 
prin adevărate acte demiurgice. A făcut să apară partide politice de ideologii 
diferite, mişcări de extremă stânga şi extremă dreapta, organizaţii de tineret 
precum Walking Together, Tânăra Gardă sau Ai noştri (Nasi). Pentru 
jurnalistul britanic Peter Pomerantsev, Naşi este similară Tineretului 


Hitlerist — tineri care sunt antrenați pentru lupte de stradă cu potenţiali 
suporteri ai democraţiei şi care ard cărţi ale autorilor „nepatrioţi“ în Piaţa 
Roşie. Roşul este culoarea mişcării, sloganurile amintesc de cele sovietice 
iar site-ul este înregistrat cu domeniul ,,.su“, atribuit Uniunii Sovietice. 

Surkov a distribuit vedetele Rusiei în rolurile noului show patriotic — 
Alexei  Vereşciaghin, unul dintre liderii Lupilor nopţii, club al 
motocicliştilor ruşi cu peste 10 000 de membri, a luptat împotriva trupelor 
ucrainene în Luhansk. Tot Surkov scrie şi versuri despre Putin pentru 
trupele rock, obişnuind să spună că „preşedintele ne-a fost trimis de la 
Dumnezeu“, un adevărat cavaler al Apocalipsei: 


El este întotdeauna înaintea noastră, în mătase cărămizie, pe un cal gălbui. 
Îl urmăm în noroi până la genunchi şi cu gâtul coborât în păcat. 

De-a lungul drumului nostru ard case şi poduri. 

Voi fi ca tine. 

Vei fi ca el. 

Vom fi toti la fel. 


„Geniul“ acestui nou tip de autoritarism este cá in loc să zdrobească 
opoziţia creează una mai populară, generând realităţi multiple, adevărată 
schizofrenie geopolitică. Regimul înfiinţează ONG-uri pentru drepturile 
omului, dar sprijină discret şi mişcările naţionaliste care acuză aceste ONG- 
urile că sunt unelte ale Occidentului. Organizează evenimente provocatoare 
de artă contemporană la care are grijă să fie prezenţi fundamentalişti 
ortodocşi care fac scandal. Nimic nu este lăsat la voia întâmplării. 
Kremlinul are grijă ca distribuţia să fie completă şi toate tipurile de discurs 
politic rostite. Nici o mişcare independentă nu se va naşte fără ştiinţa 
Kremlinului. După cum spune Pomerantsev, „Moscova se simte precum o 
oligarhie dimineaţă şi o democraţie la prânz, o monarhie la cină şi un stat 
totalitar la culcare“. 

Surkov se întâlnea săptămânal cu şefii canalelor de televiziune în biroul 
său din Kremlin, pentru a-i instrui pe cine să atace şi pe cine să apere, cine 
poate fi invitat şi cine este pe „lista neagră“, cum trebuie prezentat 
preşedintele, ce trebuie să gândească şi să creadă poporul rus. 

Din biroul său au emanat teoriile despre felul în care funcţionează cu 
adevărat lumea, transpuse zilnic în agenda ficțională care domină şi astăzi 


presa rusă controlată de Kremlin. (Patima lui Putin pentru propria sa 
imagine este cunoscută, el vizionează atent dimineaţa înregistrările ştirilor 
din seara precedentă.) Sarcina noii cenzuri era de a crea şi susţine această 
falsă agendă publică. 

Putin tocmai inventa un nou realism magic, cel postsovietic. 


Telefonul galben 


În 6 august 2015, patru foşti angajaţi ai Companiei de Stat pentru 
Televiziune şi Radiodifuziune a Întregii Rusii - VGTRK — dezvăluiau, în 
premieră, cum fusese pusă în mişcare maşinăria de propagandă a 
Kremlinului. 

În februarie 2014, când la Kiev se auzeau primele focuri de armă, semn 
că lunetiştii începuseră să îşi facă treaba, jurnaliştii VGTRK au fost intruniti 
într-o şedinţă extraordinară, fiind anunţaţi că „Războiul Rece a reînceput“. 
„A sosit o eră în comparaţie cu care anii '70—'80 au fost un tril de păsări. 
Cei care nu doresc să participe îşi pot găsi un alt domeniu de activitate în 
afara canalului de ştiri. Pentru toţi ceilalţi: bine ati venit in club!““ le-a 
transmis atunci editorul-şef jurnaliştilor. Foarte puţini au plecat. 

Odată cu izbucnirea crizei din Ucraina, concurenţa între staţiile de 
televiziune a încetat, în urma unei directive a Administraţiei Prezidenţiale 
ruse. A apărut astfel „un organism colectiv de propagandă“. 

„Când au început primele negocieri din Minsk şi s-a vorbit despre un fel 
de pace, cuvintele «fascişti», «banderovişti», «juntă» au fost interzise“, 
povesteşte prima sursă. „Apoi situaţia a început să se înrăutăţească şi totul a 
început din nou.“ Cuvintele cele mai tari precum „ukes“* „juntă“, 
„banderovişti“ erau rezervate crainicilor. Frazele erau „atent rafinate“, în 
şedinţe „închise“. După referendumul din Crimeea, fiecare jurnalist trebuia 
să livreze cel puţin un material pe zi în care să arate „cum noii cetăţeni 
trăiesc tot mai bogaţi şi mai fericiţi“. Punctele de vedere ale celor care se 
opuneau „reunificării“ Crimeii cu Rusia nu au fost luate niciodată în 
considerare. 

Maşina de propagandă a început să producă audienţe incredibile. 
Telespectatorii deveneau „dependenţi de adrenalină“, iar războiul era cel 


mai tare reality-show, unul adevărat, cu „sânge, intestine, găuri de obuze în 
pământ şi în clădiri“. Chiar şi filmările făcute de amatori în Donbas, în care 
nu se întâmpla nimic, care aveau „valoare zero din punctul de vedere al 
propagandei“, erau difuzate în prime-time, cu câte patru reluări în weekend. 
„Spre deosebire de războiul din Georgia, acest sistem a fost planificat în 
cele mai mici detalii“, spune jurnalistul de la VGTRK. 

În redacţie se simţea de acum o atmosferă de neîncredere — „era posibil 
ca oricine să te toarne“. Cei 40-50 de jurnalişti care participaseră la 
protestele antiguvernamentale din Moscova în 2011-2012 nu şi-au dat 
demisia după instituirea noii linii editoriale privind Ucraina. Aveau familie 
şi ipotecă. În plus, „şi-au dat seama că nu au unde să meargă“. Unii şi-au 
înecat tristeţea în alcool, alţii au început să ia droguri, alţii au plecat în 
„emigrare internă“. Spre deosebire de Dmitri Kiseliov, ,,propagandistul-sef“ 
al Kremlinului, un „trol de nivel 50“, jumătate dintre ei se simțeau rusinati 
de ceea ce făceau. Alţii, cam un sfert, erau „fanatici“ şi credeau că ruşii se 
luptă „pentru o cauză dreaptă“. lar un sfert erau mercenari, pur şi simplu. 

A două sursă, un fost angajat al redacţiei de ştiri a VGTRK, relata că şefii 
televiziunilor erau convocati la Kremlin în fiecare zi de vineri pentru a li se 
înmâna planurile editoriale săptămânale, „cam de un centimetru grosime“. 
Şedinţele erau conduse la început de Alexei Gromov, prim-adjunct al 
secretarului Administraţiei Prezidenţiale, apoi de însuşi secretarul de presă 
al lui Vladimir Putin, Dmitri Peskov. 

Editorul avea libertatea să transmită ştiri despre „vreun accident de 
maşină de pe lângă Moscova“, dar când era vorba „despre politica mare, 
despre război şi pace“, atunci „libertatea i se termina“. În planurile 
editoriale săptămânale tipărite, se arăta „cum, ce şi cine urma să fie invitat 
în direct, ca expert“. Editorii nu aveau permisiunea de a lua decizii 
independente, susţinea sursa. Se instituise un „regim de control personal“ 
care se extinsese până la ştirile meteo. „Irebuia să-l invităm neapărat pe 
Vilfand [Roman Vilfand, şeful Centrului Hidrometeorologic al Rusiei], ca el 
să ne spună că în Ucraina va fi o iarnă îngrozitoare, că ei depind de noi, că 
noi nu le vom mai da gaze, iar ei vor îngheţa fără gazele noastre.“ La 
şedinţe, chiar asa li spunea: „Mai mult iad pe ecrane! Scormoniti rahatul!“ 


xec 


Apoi au început aşa-numitele ,,convorbiri-conferinta“ prin intercom cu 
Peskov, dimineata şi seara — celebrul telefon galben. 

A treia sursă, un producător TV, spune că imaginea duşmanului Rusiei s- 
a schimbat odată cu criza din Ucraina. Înainte, inamicii erau familiile 
Rothschild sau Morgan, care „încercau să distrugă Rusia prin scăderea 
prețului petrolului“. După începerea războiului, inamicul „a devenit ceva 
concret“. „Singura diferență între jurnalişti şi prostituate este că acestea din 
urmă îşi folosesc trupurile, iar cei dintâi — creierele“, încheie producătorul.” 

Singura sursă dispusă să îşi facă public numele a fost Stanislav Feofanov, 
care lucra la REN-TV, la emisiunea Nedelia cu Mariana Maximovskaia. El 
povesteşte că la începutul crizei din Ucraina jurnaliştii nu erau cenzurati. 


Îmi amintesc că Puşilin [preşedintele „Sovietului Popular al Republicii Populare Donetk“] a 
declarat că „soldaţii din Kiev fură toate produsele alimentare de la localnici“. Ne-am gândit — da, 
asta este o poveste bună. Aşa că am mers într-un sat şi am vorbit cu nişte bătrâni de acolo, care 
ne-au spus: „Ei nu fură nici un fel de mâncare de la nimeni.“ Apoi ne-am dus să vorbim cu nişte 
soldaţi care săpau un şanţ. Am crezut că ne vor lega pe loc, dar ei au spus: „Nici o problemă. Ce 
vrei să ştii? Fură mâncarea? La ce te referi? Avem o bucătărie de campanie aici.“ În timp ce 
vorbeam, două maşini s-au apropiat: localnicii aduseseră nişte borş într-o maşină, iar cealaltă era 
încărcată cu salo [grăsime de porc]. 


Situaţia s-a schimbat total după doborârea avionului MH17, devenind 
„imposibil“ să mai facă ştirile ca până atunci. Pe toate canalele se vorbea 
acum numai despre „junta de la Kiev care a doborât avionul“. Posturile de 
televiziune s-au centrat mai întâi pe naraţiunea că „fasciştii banderovişti“ ar 
fi atacat Rusia, ceea ce ar fi determinat reacţia rusă. Apoi, la începutul verii 
lui 2015, a început să fie promovat Igor ,,Strelkov“ Girkin, „salvatorul 
ruşilor din Donbas“. A urmat apoi ştirea fake privind crucificarea unui 
băieţel din Slaviansk, pentru care oficialii de rang înalt oferiseră instrucţiuni 
clare. 

Un studiu al centrului de monitorizare a presei Medialogia confirmă că 
termenul „junta de la Kiev“ a dispărut din emisiunile de ştiri la şase din 
principalele televiziuni ruse, începând cu 4 septembrie, adică exact din ziua 
în care autorităţile centrale ucrainene semnau un acord de încetare a focului 
cu separatiştii proruşi. Preşedintele ucrainean Petro Poroşenco nu a mai fost 
„criminal“, Igor Girkin alias Strelkov (Puscasul), liderul separatiştilor din 


Doneţk, nu a mai apărut la ştiri şi nu au mai fost pomenite nici „Republica 
Populară Doneţk“ sau „Republica Populară Luhansk“.* 

Telespectatorilor li se transmitea un adevărat virus al urii. Această lume 
virtuală fusese construită special pentru ei, conţinea numai duşmani de care 
o singură persoană îi putea salva — Vladimir Putin. „Cu cât ura lor pentru 
inamic este mai mare, cu atât mai profundă este dragostea lor faţă de Putin“, 
scria Vasili Gatov, jurnalist cu 30 de ani de experienţă în Rusia, relocat 
acum în SUA. 

„Toată lumea înţelege perfect cine este responsabil pentru propaganda de 
pe Canal 1 şi Rusia 1, dar încă nu pricep cum poţi să torni astfel de mizerii 
în urechile oamenilor“, spune Feofanov. „Mereu mă gândesc la mama mea 
— a fost transformată într-un zombi într-o asemenea măsură, încât uneori nu 
ştiu ce să vorbesc cu ea. Îl are întotdeauna pe Kiseliov pălăvrăgind la 
televizor, iar eu mă gândesc: «Cum aş putea să o mint pe mama?»“ 

Editorii povestesc cum în redactii erau introduse „plante“, oameni trimişi 
de conducere, de Administraţia Prezidenţială, FSB sau Comitetul de 
Investigaţii, pentru a raporta eventualele insubordonări. Aram Gabrelianov 
relata pentru Lenta.ru în mai 2012, înainte de a deveni loial Kremlinului, ce 
s-a întâmplat când a preluat un post de conducere la Izvestia. 


Când am ajuns la biroul ziarului, cineva mă aştepta în uşă. S-a apropiat de mine cu o carte de 
vizită în mână şi mi-a spus: „Am fost numit aici de Administraţia Prezidenţială, Aram Aşotovici. 
După ce veţi citi materialele trimise pentru publicare, mi le veţi da mie.“ I-am spus: „Probabil 
glumiti sau sunteţi nebun“. El a spus: „Te-ai uitat la cartea de vizită?“ Am spus: „Sunteţi 
concediat“. Mi-a spus: „Măcar înţelegi cine m-a numit în acest post?“ Am spus: „Nu-mi pasă cine 
naiba te-a numit“. Chiar l-am dat afară.“ 


Ziarele au fost obligate să urmeze agenda prezentată la televizor. 
Agenţiile de ştiri au fost o excepţie, bucurându-se de o oarecare libertate 
editorială, chiar şi în timpul protestelor în masă din iarna anului 2011, până 
în primăvara anului 2012. Restructurarea RIA Novosti din 2013—2014 a pus 
capăt acestei libertăţi relative. 

Svetlana Mironiuk, redactor-şef al agenţiei de ştiri RIA Novosti din 2003 
până în 2013, povestea că autorităţile au împărţit mass-media în trei 
categorii începând din 2000. În prima se găseau „outsiderii“, cei cu vederi 
diferite de linia oficială. Printre aceştia se numărau publicaţiile Vedomosti, 


Novaia Gazeta şi Forbes. Cu acestea, autorităţile aveau doar relaţii de 
afaceri sau nici o relaţie. În cea de-a doua se găseau „băieţii noştri“. Aici 
erau incluse, în primul rând, mass-media de stat, dependente de telefonul 
galben şi de fondurile federale. De la mijlocul anilor 2000, la acest grup s-a 
adăugat ziarul Komsomolskaia Pravda şi grupul condus de Aram 
Gabrelianov — Jizn, Lifenews.ru şi Izvestia. Din a treia categorie, „la 
mijloc“, făceau parte cei cu care autorităţile puteau face uneori înţelegeri, 
dar nu întotdeauna. Postul de radio Eho Moskvi şi agenţia de ştiri Interfax 
sunt cele mai notabile exemple.” 

Vocile critice au fost indepartate. Dojd TV, un post independent, critic la 
adresa lui Putin, al carui public tinta sunt tinerii din clasa de mijloc din 
marile orase rusesti, a trecut in ianuarie 2014 linia rosie fixata de Kremlin. 
In preajma aniversării ridicării blocadei Leningradului, Dojd TV a facut un 
sondaj în care îi întreba pe cetăţeni dacă guvernul sovietic ar fi trebuit să 
predea Leningradul pentru a salva milioane de vieţi. Punerea în discuţie a 
sacrificiului din cele 900 de zile de foamete şi privatiuni a fost un 
sacrilegiu. Părinţii lui Putin însuşi supravietuisera blocadei. S-a declanşat o 
furtună politică. Postul de radio a fost acuzat de insultarea veteranilor 
Marelui Război pentru Apărarea Patriei şi încălcarea articolului 49 din legea 
audiovizualului, care prevedea „respectarea legilor şi a intereselor legale ale 
cetăţenilor““. Era o blasfemie. Mai mult, în contextul Maidanului, era 
acuzată intervenţia străinilor. Cabliştii au scos postul din grilă, iar agenţiile 
de publicitate s-au retras. Astăzi, Dojd TV transmite pe Internet. 

Alexandr Orlov era redactor-şef adjunct al canalului Rusia 24 atunci când 
a făcut greşeala să publice comentarii favorabile despre Alexei Navalnii. In 
iulie 2014 a fost concediat. El a explicat cum tinea Kremlinul legătura cu 
„băieţii noştri“. Vicepreşedintele VGTRK, Dmitri Mednikov, şi directorul 
editorial al Rusia 24, Evgheni Bekasov, foloseau telefonul galben pentru a 
primi „comenzile“. De exemplu, în timpul crizei economice care începuse 
în 2008, cel care se afla la celălalt capăt al telefonului galben a interzis 


vé ^. 


canalelor VGTRK să utilizeze cuvântul „criză“ în emisiuni. 


Politica trebuie să fie ca un film! 


Fiu al unor cetăţeni sovietici emigraţi la Londra, Peter Pomerantsev a 
petrecut nouă ani în Rusia ca producător, scenarist şi regizor de televiziune. 
În cartea sa Nothing is True and Everything is Possible, descriere unică, din 
interior, a modului în care funcţionează media rusă, el relatează discursul 
mobilizator al lui Dmitri Kiseliov la o şedinţă care avea loc în turnul de 
radioteleviziune Ostankino: „Ştim cu toţii că [în Rusia] nu se va face 
politică cu adevărat. Dar trebuie să le dăm telespectatorilor noştri senzaţia 
că ceva se întâmplă totuşi, ei trebuie să se distreze. Deci cu ce ar trebui să 
ne jucăm? Ar trebui să atacăm oligarhii? Cine e inamicul săptămâna asta? 
Politica trebuie să fie... ca un film!“ 

Primul lucru pe care l-a făcut Putin în 2000, după ce a fost ales 
preşedinte, a fost să se asigure că are control asupra televiziunii. Kremlinul 
nu va repeta greşeala Uniunii Sovietice — televiziunea nu va mai fi niciodată 
plictisitoare! Aşa că Putin a patronat o combinaţie media unică între 
controlul de tip sovietic şi divertismentul occidental. Ostankino amestecă 
propaganda cu afacerile, ratingul cu autoritarismul. lar în centrul acestui 
show uriaş este imaginea preşedintelui însuşi, generată de undele 
atotputernice ale televiziunii, în roluri de ţar, judocan, vânător, spion, 
hocheist, soldat şi pravoslavnic. Un reality-show produs de Kremlin, care 
trebuia să distreze şi să informeze în egală măsură. Pentru Pomerantsev, 
aceasta este noua revoluţie culturală. După cum spune Vasili Gatov, cei care 
au făcut din jurnalism un produs de divertisment au fost primii care au 
început să disemineze „agenda fake“ a guvernului, primind în schimb 
recompense. 

Pomerantsev povesteşte întâlnirea cu directorul editorial al Russia Today, 
post pentru care a lucrat o vreme. Atunci când l-a întrebat care este filozofia 
RI, directorul i-a răspuns, într-o engleză perfectă, că există întotdeauna un 
punct de vedere rusesc. „la o banană, de exemplu. Pentru unii este hrană, 
pentru alţii o armă. Pentru un rasist, este ceva cu care poţi persifla o 
persoană de culoare.“ 

Într-adevăr, RT are un punct de vedere propriu despre orice. Russia 
Today le spune telespectatorilor săi că atacul din 11 septembrie 2001 asupra 
Turnurilor Gemene a fost „probabil o conspirație internă“, iar atentatul din 
2013 de la Boston „pregătirea pentru războaie noi şi impunerea legii 


marţiale în America“, că UE comite un genocid în Ucraina şi funcţionarilor 
din Vest li se implantează microcipuri sub piele pentru a-i face mai docili, 
că Suedia vrea să părăsească UE şi Rusia este singurul stat care îi ajută pe 
sinistraţii sirieni. 

Sub sloganul „Question more“, RT a cultivat personaje precum Julian 
Assange, şeful WikiLeaks, care a avut propriul talk-show, adepti ai teoriei 
conspirației, antiglobalişti, europeni de extremă dreapta, eurosceptici 
precum Nigel Farage, suporteri ai lui Saddam Hussein sau celebrităţi 
precum Larry King, aflat la sfârşitul unei cariere de peste 50 de ani. 

Astăzi, trompeta Kremlinului răsună în întreaga lume, graţie RT şi 
Sputnik. RT este vârful de lance al propagandei ruse, cu canale care emit în 
engleză, franceză, spaniolă, arabă şi germană. Conform propriilor estimări, 
postul emite în 100 de ţări şi peste 700 de milioane de case, din care 85 de 
milioane în SUA. Are peste 2 000 de angajaţi, birouri în 16 ţări şi un buget 
de cca 300 de milioane de dolari. Directorul editorial al RT este Margarita 
Simonian, numită în funcţie în 2005, când avea doar 25 de ani. Pe biroul 
său, aflat în complexul de clădiri gri de pe bulevardul Zubovski, veghează, 
tăcut, un telefon galben fără butoane. A doua reţea destinată strainatatii este 
Sputnik, care înglobează agenţia de ştiri, posturi de radio cu transmisie 
analogică şi digitală şi site-uri în 30 de limbi. Din cei aproximativ un 
miliard de dolari pe care Kremlinul îi alocă anual mediei pe care o 
controlează”, aproximativ o treime sunt destinati instituţiilor care emit si 
difuzează în limbi străine, precum Sputnik şi RI. Restul merge către 
producţia internă, prin care Kremlinul se asigură că mesajele sale ajung la 
cei 145 de milioane de ruşi. 

Ştirile sunt „noua tămâie cu care binecuvântăm acţiunile lui Putin şi îl 
facem preşedinte“, îi spunea directorul RTR lui Pomerantsev.* Cât despre 
talk-show-uri, s-a trecut de mult linia roşie a manipulării rafinate. Cei care 
au vederi opuse celei oficiale, „disidenţii“, sunt transformați in tapi 
ispăşitori, fiind aproape linsati de o majoritate surescitată, cu vederi pro- 
Kremlin. De cele mai multe ori, victimele acestor atacuri sunt străinii, 
neruşii. Michael Bohm, un comentator american, a fost atacat fizic de 
moderatorul Artiom Şeinin în emisiunea Vremia Pokajet (Timpul va arăta), 
de la postul naţional Canal 1, într-o discuţie despre închiderea consulatului 


rus din San Francisco. Comentatorul polonez Tomasz Maciejczuk a fost 
agresat fizic de Ruslan Ostasko, directorul editorial al Politrussia, într-o 
discuţie despre rolul Uniunii Sovietice în al Doilea Război Mondial, la 
Mesto Vstreci (Locul de întâlnire), la NTV. Comentatorul ucrainean 
Veaceslav Kovtun a fost agresat fizic de ucraineanul pro-Kremlin Iuri Kot 
într-un talk-show la postul Zvezda al armatei Rusiei, într-o dezbatere despre 
actualitatea politică din Ucraina.” Aceste adevărate tribunale ale poporului 
arată societăţii ruse că a avea opinii contrare majorităţii nu rămâne fără 
consecinţe şi poate duce la oprobiu public, la ostilitate, la lingaj.?? 

Publicul rus aude ceea ce transmite Kremlinul prin asa-numitii temniki, 
cei care indică ce teme vor fi dezbătute, care va fi abordarea şi care sunt 
subiectele interzise. Nimic nu e lăsat la voia întâmplării, este noua 
cenzură.” lată câteva dintre titlurile de la Canal 1, Rusia 1 şi NTV, posturile 
de televiziune cu cele mai mari audienţe, monitorizate de Disinformation 
Review în aprilie şi mai 2017: NATO a organizat revoluţia din Ucraina 
pentru a înfiinţa o nouă bază militară în Crimeea“, Petro Poroşenco 
plănuieşte să ucidă câteva milioane de oameni în Donbas, iar Angela 
Merkel îi este complice“!, UE a liberalizat regimul de vize pentru Ucraina 
pentru a-i lua pădurile, pământul fertil şi alte resurse“, obiectivul UE în 
Ucraina şi Rusia este revanşa nazismului“, națiunea ucraineană are o 
singură rațiune de a fi — ura fata de Rusia, trecând de la genocid la epurarea 
etnică a ruşilor din regiunea Donbas.“ 

Atunci cand ruşii au cumpărat formatul Mari britanici în 2008, 
redenumindu-l Nume ale Rusiei, emisiunea trebuia să fie o uriaşă campanie 
de PR patriotică. Votul ruşilor de pretutindeni a arătat însă că eroii cei mai 
mari erau totodată şi cei mai sângeroşi — Ivan cel Groaznic, Petru cel Mare, 
Stalin, Lenin. Producătorii au fost stanjeniti când au văzut ca cel care urma 
să câştige era Stalin, aşa că au falsificat voturile pentru a-l scoate câştigător 
pe Aleksandr Nevski, Mare Cneaz al Vladimirului, născut prin 1220, pentru 
care catolicismul era un pericol mai mare decât Hoarda de Aur. 

Astăzi însă, Stalin revine ca figură centrală luminoasă a istoriei Rusiei. 
Istoria trebuie rescrisă pentru a valida prezentul şi a justifica autoritarismul. 
Stalin este liderul care a adus victoria Uniunii Sovietice în cel de-al Doilea 
Război Mondial, fiind acum descris ca un „lider eficient“. Documentarele 


care investigau Marea Teroare prezidată de Stalin au fost scoase de pe post 
şi înlocuite cu altele care celebrau Marele Război pentru Apărarea Patriei.“ 

Putin are nevoie de victorii care să racordeze poporul rus la naraţiunea 
Marelui Război pentru Apărarea Patriei. El înlocuieşte astfel Agitropul cu 
Neoprop, arată Gleb Pavloski.“ Putin a ales să sărbătorească in 2017 nu o 
sută de ani de la ceea ce e cunoscut ca Marea Revoluţie din Octombrie, ci 
76 de ani de la intrarea în război a Uniunii Sovietice sub comanda lui Stalin. 
Putin nu vrea să le dea idei ruşilor — revoluțiile nu se mai aniversează în 
Rusia de azi. Dimpotrivă, Lenin trebuie blamat pentru că a pus o bombă sub 
tronul Rusiei, dând dreptul la autodeterminare popoarelor Imperiului Rus. 
Lenin este cel care a pierdut teritorii în favoarea germanilor, Stalin este cel 
care le-a recâştigat. 

Din 1999, de când Putin a ajuns la putere, zeci de jurnalişti au fost ucişi, 
închişi sau daţi dispăruţi.“ Chiar şi memoria acestora este subiectul 
dezinformării şi kompromatului. Cea mai recentă tentativă de asasinat a fost 
cea împotriva Tatianei Felgengauer, de la postul de radio Eho Moskvi, 
înjunghiată chiar în redacţie. Ceea ce pentru unii a fost semnul unei 
radicalizări a intolerantei şi urii fata de vocile critice la adresa Kremlinului, 
este pentru publicaţia online Vzgliad doar rezultatul „scăderii competenţei 
opoziţiei liberale ruse“. 


Premii secrete pentru operaţiuni secrete 


Se ştie că Putin ţine la tradiţie. Mai întâi, în 9 decembrie 2000, Duma de 
Stat a reintrodus imnul sovietic. Apoi, în 11 septembrie 2002, Putin a dispus 
reinstalarea statuii lui Felix Dzerjinski, fondatorul poliţiei politice 
bolşevice, la 125 de ani de la naşterea acestuia. Statuia lui Felix de Fier, 
creatorul Gulagului, fusese demontată de moscoviți în 22 august 1991, după 
eşuarea puciului. Reinstalarea căpăta astfel un dublu sens. 

Au fost apoi instituite sau reinstituite Ziua Victoriei, Ziua Partizanului 
Sovietic, Marea Zi a Războiului pentru Apărarea Patriei, Ziua Gloriei 
Armelor Rusesti ş.a.m.d, în total 31 de sărbători. 

Putin a reluat apoi, în 1 mai 2013, după 22 de ani de întrerupere, tradiţia 
decernării ordinului „Erou al Muncii“, instituit în 1921 şi primit de 20 000 


de cetăţeni sovietici. În 1 mai 2013, în Palatul Konstantinov din Sankt- 
Petersburg, au fost decoraţi cinci cetăţeni ruşi. „Fiecare dintre voi reprezintă 
bogăţia ţării noastre“, le-a spus Putin, „nu putem crea o Rusie puternică fără 
a munci din greu“. Printre cei cinci se aflau dirijorul Valeri Gherghiev şi un 
miner din regiunea siberiană Kemerovo, distins pentru productivitatea sa 
record, asemenea celebrului Stahanov. Fastuoasa ceremonie a fost transmisă 
în direct de televiziuni.” 

În mai 2014, preşedintele Putin a recompensat peste 300 de jurnalişti cu 
ordinul „Pentru merite înaintea Patriei“ pentru „relatările obiective“ ale 
anexării Crimeii.4 De data asta, ceremonia a fost secretă. Nu au fost 
comunicate nici un fel de informaţii despre eveniment, iar numele 
jurnaliştilor nu au apărut în jurnalele Administraţiei Prezidențiale.” 

Cele 300 de nume au apărut totuşi pe site-ul unor hackeri. Se pare cá 
prin secretizarea acestei liste, Putin a vrut să îi protejeze pe jurnaliştii loiali 
de interdicţia de a călători în Occident sau chiar de înghețarea unor conturi 
în străinătate. 

Cu câteva zile mai devreme, în 9 mai, aflat la parada de la Sevastopol, 
corespondentul ITAR-TASS observa că ministrul apărării, Serghei Soigu, 
purta la piept decorația „Sf. Apostol Andrei“ (cel Întâi Chemat), cea mai 
înaltă decorație militară şi civilă a Rusiei, care fusese acordată doar de 15 
ori de la reinstituirea ordinului în 1998. lar Şoigu avea gradul cu săbii, care 
nu mai fusese conferit niciodată. Presa s-a întrebat cum de a fost decorat 
Şoigu fără nici un fel de comunicat oficial. Toata lumea a presupus că are 
legătură cu Crimeea. 

Tradiţia decoratiilor secrete există de mult timp în URSS, iar lui Putin îi 
plac secretele. Cel mai secret Erou al URSS (cea mai înaltă distincţie a 
defunctului stat) a fost ucigaşul lui Lev Troțki, Ramon Mercader. Acum, 
când are toată Rusia la picioare, Putin îşi răsplăteşte subordonații cu ordine 
secrete, în amintirea zilelor bune de odinioară din KGB, când o medalie 
secretă era infinit mai valoroasă decât una publică. 

În 27 martie 2015, ministrul apărării, acelaşi Şoigu, el însuşi fiul unui 
cunoscut jurnalist din Republica Tuva, îi recompensa pe cei mai dârji 
jumalişti: „A venit ziua când trebuie să recunoaştem că un cuvânt, o 


cameră, o fotografie, Internetul şi informaţiile în general au devenit un alt 
tip de arme, încă o componentă a forţelor armate.“ 

Axioma că presa nu reprezintă dreptul oamenilor de a fi informaţi corect, 
ci mai degrabă dreptul statului de a minţi a fost enunțată mai întâi de 
bolşevici. 

3 
ARTA ÎNŞELĂTORIEI 


Arta militară a înşelătoriei 


„Dezinformarea funcţionează precum cocaina“, îi spunea şeful KGB, Iuri 
Andropov, lui Ion Mihai Pacepa, şeful adjunct al Direcţiei de Informaţii 
Externe (DIE) a Securităţii. „Dacă prizezi o dată sau de două ori, s-ar putea 
să nu îţi schimbe viaţa, dar dacă o foloseşti în fiecare zi, te va face 
dependent — un om diferit.“£ 

Au apus de mult vremurile când era cântată neasemuita vitejie a lui 
Ahile. Astăzi, un jurnalist oarecare poate face mai mult rău prin 
dezinformare şi fake news decât regimente întregi pe câmpul de luptă. 
Vitejia eroilor nu mai este cântată, ci premiată în ceremonii secrete. Poate fi 
înşelătoria cea mai puternică armă militară astăzi? Contează mai mult 
cuvintele-armă decât arsenalul convenţional şi nuclear? 

Arta înşelătoriei a devenit mai întâi temelia funcţionării serviciilor de 
informaţii sovietice şi apoi stânca pe care s-a clădit însuşi statul comunist. A 
fost teoretizată în jargonul militar sovietic sub numele de maskirovka, 
cuvânt care s-a traduce în română, literal, „camuflaj“. Conceptul a fost 
dezvoltat în anii 1920 de CEKA, fiind integrat în strategia Armatei Roşii. 
Scopul era de a distorsiona percepţia inamicului privind punctele tari şi cele 
slabe, despre adevăratele obiective. Tehnicile folosite erau diverse, de la 
dezinformare şi înşelătorie la nivel strategic până la disimulare, deghizare, 
imitație şi camuflaj în teren, prin folosirea țintelor false sau executarea unor 
manevre demonstrative complexe.“ Surpriza era importantă în aplicarea 
maskirovkdi şi era cerută chiar de Lenin.“ 

Un exemplu faimos de maskirovka din timpul Razboiului Rece a fost 
operatiunea Anadyr, prin care sovieticii au vrut sa camufleze expedierea 


rachetelor cu încărcătură nucleară în Cuba, în 1962, care a dus lumea în 
pragul unui război nuclear? Alte aplicaţii, intrate deja în manualele 
academiilor militare, sunt cele care au precedat invadarea Cehoslovaciei în 
1968 sau trecerea Canalului Suez de către forţele armate egiptene, în 1973. 

În 1968, Victor Suvorov, pe atunci un tânăr tanchist ce avea să devină în 
câteva luni ofiţer de informaţii în GRU, se întreba de ce URSS a trecut cu 
şenilele celor peste 5 000 de tancuri peste Cehoslovacia, nu însă şi peste 
România. Ofițerii sovietici credeau atunci că înaintea lui Dubček va fi 
Ceauşescu, care era un „adversar“ al URSS, un „duşman înverşunat şi 
nesupus“, un aliat al Chinei şi Israelului. Deşi părea insubordonat 
Moscovei, regimul comunist din România era însă unul „tipic“, „cu un cult 
al liderului suprem şi infailibil, cu închisori psihiatrice, cu turnuri de veghe 
de-a lungul frontierelor sale“, un regim care „nu prezenta nici o ameninţare 
pentru Uniunea Sovietică“, spre deosebire de Cehoslovacia.“ 

Actul disidentei lui Ceauşescu, atât de drag foştilor ofiţeri ai Securităţii, 
este pus la îndoială de foştii colegi din Comunitatea de informaţii a Pactului 
de la Varşovia. Pacepa afirmă că transformarea lui Ceauşescu într-un 
„Succes de casă în Vest“ a avut la bază teoria lui Andropov. „Ar trebui sa 
plantăm imaginea noului Ceauşescu în Occident precum seminţele de mac, 
una câte una câte una“, i-ar fi spus Andropov lui Pacepa în 1972. Succesul 
lui Gorbaciov în Vest ar fi fost apoi construit la fel. A fost o altă înscenare? 
Îl înşală memoria pe Pacepa? A fost disidenta lui Ceauşescu o maskirovka 
gândită de KGB? In fond, aşa cum erau legendati spionii comunişti în 
disidenti şi trimişi în Vest, putea fi legendată şi disidenta lui Ceauşescu. 
Moscova nu era iritată de concurenţa stalinistă din interiorul lagărului 
comunist, ci de revoluțiile anticomuniste din Ungaria, Cehoslovacia sau 
Polonia. 

Forma de adjectiv a termenului maskirovka a fost folosită pentru a 
descrie uniformele albe purtate de soldaţii sovietici în iarna anului 1939, 
când a fost invadată Finlanda. Ruşii glumesc spunând că, înainte de toate, 
expresia era folosită de sovietici încă de când erau copii, când se jucau „de- 
a v-aţi ascunselea“. 

Maskirovka include şi ceea ce Hitler numea „o minciună uriaşă“, o 
minciună atât de gogonată şi neruşinată, încât oamenii să creadă că liderii 


lor, în care au încredere, nu ar putea susţine un neadevăr atât de îngrozitor. 
Tehnica a dat roade în special în Uniunea Sovietică, dând naştere unei 
adevărate culturi a minciunii, a disimulării şi „dublugânditului“ de care 
vorbeşte Orwell. Iar ştiinţa militară sovietică a transformat-o în arta 
militară, devenind a doua natură a Kremlinului. „Rutina mintitului apare la 
cele mai înalte eşaloane ale puterii militare, chiar şi atunci când un 
argument este evident fără sustinere sau contrazis de fapte““!, spune 
Timothy Shea. 

Defectorii de rang înalt au arătat că diplomaţia şi propaganda sovietică 
erau, de fapt, teatru menit a ascunde Occidentului adevăratele intenţii ale 
Moscovei. Observatia este interesantă dacă o corelám cu apetenta actuală 
a presei de a transforma relatările în Drama News, de a renunţa la 
informatie în favoarea emotiei. Maskirovka anticipase epoca postadevar. 

În anii 1960 a fost creată Direcţia I Centrală pentru Camuflaj Strategic 
(GUSM) în Statul-Major General al armatei sovietice. Mai mulţi ofiţeri de 
rang înalt au trecut atunci de la GRU la GUSM, printre ei şi Moşe Milştein, 
unul dintre cei mai eficienţi şefi ai GRU, creditat a fi teoreticianul 
dezinformării.* 

Au trecut la GUSM şi servicii întregi, precum REB Osnaz, în a cărui 
competenţă intra şi războiul radio-electronic, transferat de la KGB în anii 
1970. România a replicat unele dintre aceste configurări instituţionale. 
Diversiunile create prin războiul radio-electronic în decembrie 1989 au fost 
parte a războiului hibrid dus împotriva propriului popor, aşa cum vom 
vedea într-un capitol special. 

Suvorov aminteşte de legea tăcerii instituită pentru cei care intră în GRU: 
„Te costă o rubla să intri şi două să ieşi“, ceea ce însemna că e greu să intri 
în organizaţie, dar e mult mai greu să ieşi. „De fapt, e o singură ieşire — 
coşul crematoriului.““Acesta a fost preţul plătit de Aleksandr Litvinenko, 
asasinat cu poloniu la Londra în 2006. El dezvăluise conexiunile între 
serviciile de informaţii ruse şi Al Qaeda, precum şi ordinul dat de Putin de 
a-l asasina pe Boris Berezovski. Litvinenko a fost asasinat de Aleksandr 
Luguvoi şi Dimitri Kovtun, foştii săi colegi din FSB. Concluzia anchetei 
avea să fie anunţată în 2016 de Theresa May, pe atunci ministru de interne: 
„Operaţiunea FSB, de a-l asasina pe dl Litvinenko a fost probabil aprobată 


de dl Patrusev, pe atunci şef al FSB, si de preşedintele Putin.“ Ministerul 


rus de Externe avea să declare că este „o politizare a unui caz pur penal, 
care afectează relaţiile bilaterale“*. Lugovoi a fost apoi decorat de Putin. 

Andrei Soldatov observă că evoluţia vechiului KGB în noul serviciu de 
informaţii externe, SVR, a fost lină. Atunci când Direcţia Generală I a KGB 
a fost redenumită Serviciul de Informati Externe, Secţia A a devenit Secţia 
Operaţiuni de Asistenţă. La începutul anilor 1990, CIA a cerut Serviciului 
de Informaţii Externe să nu mai desfăşoare „măsuri speciale“, întrucât 
acestea ameninţă securitatea naţională a SUA. Secţia a primit un alt nume, 
dar metodele, structura şi angajaţii au rămas aceiaşi.“ 

Evident, asta nu face din CIA o organizaţie inocentă. Acuzatiile la adresa 
Rusiei că se amestecă în alegerile din Occident au fost precedate de altele, 
mult mai numeroase, la adresa americanilor. Don Levin, cercetător la 
Institutul pentru Politici şi Strategie al Universităţii Carnegie Mellon, a 
documentat imixtiunile Rusiei şi SUA în alegerile din alte state. Conform 
cercetării sale, au fost 80 intervenţii electorale partizane între 1946 şi 2000, 
adică una la fiecare 9 scrutinuri după cel de-al Doilea Război Mondial — 36 
ale sovieticilor, 44 ale americanilor. 

Dispariţia Uniunii Sovietice nu a dus la dispariţia serviciilor de 
informaţii, a oamenilor, strategiilor şi tehnicilor specifice. Dimpotrivă, toate 
acestea au fost puse în slujba unui nou scop, al reinventării unei Rusii 
neoimperiale. A fost invazia Ucrainei operationalizata prin maskirovka? 
Ştirile fake, dezinformarea şi propaganda „neagră“, de extracţie cekistă, au 
fost folosite în acest război hibrid? 

Maskirovka, arta înşelătoriei, a fost fundamentul strategiei militare 
sovietice şi este, în continuare, o dogmă importantă în gândirea strategică 
rusă.” Rusia postsovietică a reinventat conceptul, adaptându-l noilor 
realităţi, pentru a-şi promova propriile interese nonideologice. Redefinirea 
obiectivelor de politică externă, doctrina „Karaganov““, camuflarea 
corupţiei, a subtilizării resurselor energetice de către grupuri de putere 
apropiate Kremlinului, revizionismul în raport cu fostele state sovietice, 
toate sunt camuflate prin maskirovka. Naraţiunile dezvoltate în acest scop 
vor fi documentate în capitolul următor. 


Dezinformarea — un serviciu onorabil 


Parte a  maskirovkăi, dezinformarea a fost  conceptualizatá şi 
operationalizata de sovietici prin GRU (Serviciul de Informaţii al Armatei 
sovietice şi apoi al celei ruse) şi Spetnaz (forţele speciale ruse). Generalul 
Moşe Milştein, şeful serviciului Dezinformare din GRU, este creditat şi 
astăzi de adversari a fi fost cel mai bun expert în domeniu. El este şi autorul 
celebrului manual secret de pregătire a ofiţerilor GRU Un serviciu onorabil, 
pe a cărui primă pagină Pacepa susţine că ar sta scris: „Dacă eşti bun la 
dezinformare, poţi ajunge unde vrei.“ 

Asaltul dat de Rusia prin dezinformări şi ştiri false a transformat 
informaţia in armă, afirmau Pomorantsev si Weiss in 2014.” Oleksandr 
Tkaciuk, seful Statului-Major al Serviciului de Informatii al Ucrainei, SBU, 
arăta în februarie 2016 care ar fi liniile de forţă ale planului rusesc de 
destabilizare a Ucrainei: crearea de instabilitate politică, dezintegrarea 
gradată a structurilor guvernului, accentuarea nemulțumirii în rândul 
populaţiei, destrămarea vieţii sociale, politice şi economice.” 

Rolul presei ruse în războiul informaţional este de a demonstra că 
modelul democraţiei liberale occidentale este disfunctional. „Lucrurile pot 
părea rele în Rusia, dar sunt mult mai rele în Europa“, spune presa 
controlată de Kremlin. „Poate că sunteţi săraci, dar sunteţi săraci într-o ţară 
măreaţă, iar măreţia are un pret.““* Presa pro-Kremlin relatează că evreii 
părăsesc Europa, etnicii ruşi stabiliţi în Germania sunt violati, bursele din 
Londra, Frankfurt şi Varşovia sunt atacate cibernetic, infrastructura poate 
ceda oricând iar sentimentele antigermane în Polonia şi Cehia, antipoloneze 
în Lituania şi antiromâneşti în Republica Moldova sunt din ce în ce mai 
puternice. Rusia amplifică tensiunile existente în societate, nu fabrică unele 
noi. 

Ziarul Washington Post a intrat in posesia unui raport clasificat al GRU 
care arata implicarea unei echipe a serviciului militar de informatii de-a 
lungul a şase zile in Ucraina, in 2014. Imediat după căderea lui Ianukovici, 
au fost create grupuri de personaje false pe Facebook şi Vkontakte, care 
reprezentau oameni obişnuiţi din întreaga Ucraină, nemulţumiţi de 


protestele din Maidan. GRU urmărea crearea unei antirevolte în marile 
oraşe ucrainene.” 

Rusia nu a uitat vechea tactică sovietică de a crea crize pe care apoi le va 
trata ca pe un business oarecare. „Ajutăm la apariţia unor crize care scapă 
de sub control şi escaladează — totul pentru ca liderii ruşi să fie salvatorii 
care protejează pe toată lumea de răul care ar putea veni“, spunea Gleb 
Pavlovski, fost consilier al lui Putin.” 

În politica externă există un principiu care pare a fi funcţionat 
dintotdeauna: dacă Rusia nu se poate întări, atunci poate slăbi Vestul. 
Puterea, în fond, este relativă. Fostul prim-ministru rus Mihail Kasianov 
spunea că Putin „crede că totul în lume poate fi cumpărat şi vândut“, aşa că, 
mai devreme sau mai târziu, Vestul va anula sancţiunile economice. 


Propaganda, sora mai mare a maskirovkăi 


Lenin, căruia îi plăcea să se considere „jurnalist“, credea că propaganda 
trebuie să fie descrisă mai degrabă de acţiune decât de cuvinte.” În august 
1920 a fost înfiinţată o comisie oficială de agitaţie şi propagandă în cadrul 
Comitetului Central al Partidului Comunist. Acest departament a devenit 
cunoscut prin acronimul Agitprop, funcţia sa principală fiind aceea de a 
coordona activitatea de propagandă a diferitelor instituţii sovietice. 

Concepţia lui Lenin a supravieţuit Uniunii Sovietice: cuvintele nu sunt 
suficiente, ele trebuie însoţite de fapte, într-o perfectă organizare. Scriind 
despre războiul psihologic sovietic, Wilbur Schramm arăta că „atunci când 
încercăm să descriem operaţiile psihologice sovietice, nu vorbim atât de 
mult despre cuvânt ca armă, cât despre organizare ca armă“. Observatia lui 
Schramm este valabilă şi astăzi — fake news înseamnă organizarea unor 
campanii de dezinformare, cu obiective clare şi bugetate în consecinţă. 

După desfiinţarea Cominternului, în 1943, Departamentul Internaţional 
(ID) al CC al PCUS a devenit agenţia coordonatoare a măsurilor active din 
străinătate. ID-ul devenea astfel mai important decât Ministerul Afacerilor 
Externe al sovietelor?? Până în 1978, Agitrop a coordonat propaganda 
internă, iar ID pe cea din ţările „prietene“ comuniste. 


Propaganda a fost diseminată prin agenţi de influenţă la vedere, precum 
Consiliul Mondial al Păcii, Federaţia Mondială a Sindicatelor Profesorilor 
şi Organizaţia Internaţională a Jurnalistilor şi reţele de organizaţii locale, de 
la cluburi de presă până la diverse societăţi de prietenie sovietică. În paralel, 
erau folosite reţele de agenţi de influenţă sub acoperire, în special pentru 
răspândirea dezinformării. Orientarea strategică era asigurată de Biroul 
Politic şi operationalizata de KGB. 

La mijlocul Războiului Rece, Occidentul a încercat să facă ordine în 
complicatul jargon sovietic, aşa cum încearcă acum să facă distincţia între 
fake news, dezinformare şi propagandă. Prin anii 1960, John Clews susţinea 
că propaganda face parte dintr-o schemă generală care „poate implica 
acţiuni militare, insurectii, spionaj, sabotaj şi stimularea deliberată a 
tulburărilor în ţările necomuniste“1%. Douăzeci de ani mai târziu, acestei 
panoplii de tehnici vizibile sau ascunse i se găsea un nume — măsuri active, 
care aveau scopul de a influenţa evenimentele şi comportamentele din ţările 
străine prin subminarea încrederii în lideri şi instituţii, discreditarea 
oponenților guvernamentali şi neguvernamentali."% Fenomenul fake news 
este descris corect de această definiţie, ceea înseamnă că este doar o 
etichetă nouă pentru un produs vechi. 

Excedati de vocabularul complicat inventat de sovietici pentru a descrie 
operaţiunile serviciilor lor de informaţii, Departamentul de Stat şi CIA au 
organizat în 1985 o reuniune închisă cu tema „Propaganda sovietică 
contemporană şi dezinformarea“. Americanii au dat atunci următoarele 
definiţii: propaganda este diseminarea prin mass media a unor zvonuri, 
jumătăţi de adevăr sau minciuni fără a fi însă, neapărat, înşelătorie, în timp 
ce dezinformarea reprezintă efortul statului inamic de a induce în eroare 
indivizii, grupurile sau guvernele, cu scopul de a influenţa elitele sau opinia 
publică străine. 

Proiectul de propagandă internaţională sovietică s-a extins în perioada 
1960-1980. Durata săptămânală a emisiunilor externe a crescut de la 
aproximativ 1 047 ore în 1960 la 2 762 ore în 1980. Aceste emisiuni au fost 
difuzate în peste 80 de limbi. 

După instalarea Războiului Rece, Harry Truman a aprobat Raportul 
Consiliului Naţional de Securitate al SUA nr. 68 din 30 septembrie 1950, 


care avea să fie declasificat în 1975. Preşedintele american lansa 
„Campania adevărului“, o luptă „pentru minţile oamenilor“, afirmând că 
propaganda folosită de „forţele comunismului imperialist“ poate fi înfrântă 
doar prin „adevăr clar, simplu, natural“, Astfel s-au lansat Vocea 
Americii, Radio Europa Liberă şi Radio Eliberarea, devenit mai târziu 
Radio Libertatea. Transmisiile internationale americane totalizau 1 927 ore 
pe săptămână, în 46 de limbi.1% 

Spre deosebire de propaganda sovietică, războiul informaţional dus astăzi 
de Rusia nu promovează brutal agenda Kremlinului. În schimb, este calibrat 
pentru a produce confuzie şi a distrage atenţia. Rusia urmăreşte să erodeze 
susţinerea valorilor euro-atlantice, pentru a-şi spori astfel puterea relativă. 
Exploateaza tensiunile etnice, lingvistice, regionale, sociale şi istorice si 
promovează cauze antisistem, dându-le aparenţa legitimitatii în tot flancul 
vestic al fostei Uniuni Sovietice.1% 

Şi astăzi, ca şi în 1950, Occidentul cere lansarea unei campanii a 
adevărului, care să apere mintea cetăţenilor democratiilor liberale de 


minciuna epocii postadevăr. 


Spetpropaganda. Războiul informational 


Între dezinformare şi propagandă se află spetpropaganda, adică propaganda 
specială, instrumentalizată militar de serviciile speciale ruse, predată prima 
oară ca subiect academic la Institutul Militar Rus de Limbi Străine în 1942. 
Disciplina a fost scoasă din programă în anii 1990 şi reintrodusă în 2000. 
Institutul este cunoscut acum ca Departamentul de Informaţii Militare şi 
Limbi Străine al Universităţii Militare, care este subordonat Ministerului 
Apărării. Aici se formează specialişti în „organizarea informaţiilor externe 
şi comunicaţiilor militare“, „analiza informaţiilor“ şi „monitorizarea şi 
dezvoltarea informaţiilor militare“. Teoria războiului informaţional derivă 
din spetpropagandá, arată Jolanta Darczewska, şefa departamentului de 
Securitate internă la Centrul pentru Studii Estice din Varşovia." 

Studiul războiul informaţional a dat naştere unui nou concept, cel de 
control reflexiv. Războiul a însemnat la început distrugerea fizică a 
inamicului, în timp ce în această nouă formă de război, un atac are succes 


atunci cand duce la ,,autodezorganizarea“ si  „autodezorientarea“ 
adversarului. Exercitarea controlului reflexiv făcea inamicul să transmită 
„motivele“ ascunse care îl determinau să ia anumite decizii, arată V.A. 
Lefebvre, unul din părinţii acestei teorii.1% 

Aşa cum a explicat Tim Thomas, expert în războiul informaţional rus, 
„un «reflex» implică procesul specific de a imita raţionamentul sau 
comportamentul posibil al inamicului şi a-l determina să ia o decizie 
nefavorabilă pentru el“, Distrugerea instituţiilor juridice, în special cele 
anticorupţie din ţările din estul Uniunii Europene, poate fi indusă printr-un 
astfel de reflex. 

Arma informaţională poate fi letală. Ladislav Bittman arăta în 1985 că 
scopul operaţiunilor de dezinformare întreprinse de sovietici era de a 
adăuga continuu şi răbdător câte o picătură de venin în organismul 
oponenților, cu speranţa că, în cele din urmă, aceştia vor muri. El defineşte 
dezinformarea ca fiind un „un mesaj fals, construit atent, care este introdus 
în secret în sistemul de comunicare al adversarului pentru a înşela fie elita 
care ia decizii, fie opinia publica“. 


Metanaratiune şi metalimbaj 


Campaniile de propagandă sovietică externă au fost construite în jurul unor 
teme şi sloganuri foarte atrăgătoare: pacea, democraţia, autodeterminarea 
naţională, egalitatea socială şi rasială. Scopul acestor campanii, arată 
Herbert Ellison, unul dintre cei mai importanţi sovietologi, a fost 
„calomnierea şi discreditarea guvernelor statelor concurente“ şi „formularea 
temelor care vor domina discursul international“, în conformitate cu 
interesele Uniunii Sovietice.” 

Timothy Thomas, analist de informaţii exteme al armatei americane, 
arată că succesul unei operaţiuni de dezinformare „depinde de dorinţa 
publicului de a fi înşelat“. În consecinţă, autorul dezinformării foloseşte 
„cuvintele pe care publicul doreşte să le audă“. De exemplu, mass-media 
occidentală a adoptat limbajul sovietic pentru a relata războiul Uniunii 
Sovietice in Afganistan, vorbind de „terorişti afgani“ şi „gherilă 
antioccidentala“™. 


Bolşevicii au gândit îndoctrinarea ca pe o operaţiune de alfabetizare în 
masă. Pictura bisericească era substituită de imagologia Kremlinului. 
Îndoctrinarea a dus la ritualizarea limbajului politic. Aşa au intrat în 
conştiinţa sovietică de masă cuvinte precum karateli sau banderovişti. 
Cazul Pavlik Morozov este instructiv. Pavlik îl denunţă pe tatăl său şi este 
ucis de trădători antisovietici. Deşi totul în acest mit sovietic este falsificat, 
inclusiv existenţa lui Pavlik, acestuia i-au fost ridicate statui şi străzile au 
fost botezate cu numele său. Miturile şi cuvintele-forta ale epocii sovietice 
au intrat în vocabular cu o încărcătură semantică specială, fiind folosite în 
prezent drept cuvinte-armá în ştirile fake.1 Mitologia sovietică, preluată si 
dezvoltată acum de Rusia, afirmă că ruşii sunt cei care au câştigat ultimul 
mare război şi au învins fascismul, iar „cei care i-au învins pe nazişti nu pot 
fi răi“ is, 

Dar cum recunoaştem dezinformarea şi ştirile fake? O întrebare similară 
şi-au pus specialiştii în comunicare occidentali, la începutul Războiului 
Rece: cum anume funcţionează propaganda şi dezinformarea sovietică şi 
cum poate fi recunoscută ca atare? Ei au recurs atunci la analiza semantică, 
metodă descrisă de C.E. Osgood ca o „încercare de a deduce caracteristicile 
şi intenţiile surselor prin inspecția mesajelor pe care le produc", 
dezvoltând un test în opt puncte care ar oferi analiştilor „standarde de 
detectare a propagandei“*”. 

Prezenţa unui „vocabular distinctiv“ constituie legătura esenţială dintre 
metodele sovietice şi cele ale Rusiei contemporane. În vocabularul 
distinctiv al propagandei sovietice, limbajul şi moralitatea erau inseparabile. 
Patriotismul era caracterizat de jertfa patriotică şi Marele Război Patriotic, 
adversarii erau inamicii păcii sau fascişti invadatori. Astăzi, aceşti termeni 
populează discursurile autorităţilor şi relatările presei despre conflictul din 
Ucraina. Guvernul legitim al Ucrainei este numit junta kieveană, iar forţele 
armate ucrainene — ocupanti ucraineni. 

Are loc si o „criminalizare“ a limbajului, prin includerea argoului 
infractorilor în limbajul uzual la cel mai înalt nivel. Vasili Gatov vorbeşte 
despre un „stil stalinist“, caracterizat prin folosirea autointerogárii, 
metonimiei, comentariului proactiv şi argoului infractorilor. Fiecare dintre 


aceste caracteristici se regăseşte în limbajul diplomaților ruşi." În 


consecinţă, „campaniile de informare ale Rusiei se transformă în bătălii, 
folosind un limbaj agresiv, excluzând orice posibilitate de compromis“, 
De exemplu, homosexualii sunt numiţi toleraşti, inclusiv de unii oficiali 
ruşi 121 

Dar nici argoul şi nici metalimbajul de extracţie sovietică nu sunt 
suficiente. Este necesară şi o metanaratiune, care descrie trecutul, justifică 
prezentul şi propune o viziune asupra viitorului. Pentru Miranda 
Holmstrom, metanaraţiunea Kremlinului este „nu doar o poveste, ci o 
poveste despre un complot“. O poveste care abundă în informaţii şi relatări 
şi care ajută la modelarea modului în care ne percepem pe noi înşine şi 
lumea în care trăim“, 

În plus, în afară de metanaratiune şi metalimbaj, mai avem nevoie şi de 
metafore, cuvinte-cheie, fraze puternice, stereotipuri. Naraţiunile privind 
Ucraina vor fi ranforsate de cuvinte şi expresii precum banderovişti, juntă, 
Noua Rusie, fascişti, karateli. 


Satele lui Potemkin 


Fiind o poveste rusească, istoria dezinformării trebuia să fie romantata. 
Dezinformarea s-a născut aşadar în secolul al XVIII-lea, fiind fructul 
relaţiei amoroase dintre Ecaterina cea Mare şi prinţul Grigori Potemkin, 
principalul ei sfetnic politic şi militar. 

Începând cu 1764, teritoriile cucerite de la otomani în urma expedițiilor 
militare sunt reunite în ceea ce va deveni Noua Rusie, gubernie aflată la 
nord de Marea Neagră, în sud-estul Ucrainei de astăzi. Potemkin este 
învestit cu puteri absolute în guvernarea noi provincii în 1774. În 1787, 
împărăteasa se lasă convinsă să inspecteze noile ţinuturi şi pleacă spre 
Crimeea, anexată patru ani mai devreme. Pentru a o impresiona, Potemkin 
dă ordin ca în calea împărătesei să se ridice sate de decor, înşelătoare. S-a 
mers atât de departe, încât pe una dintre aceste faţade goale, ridicată la 
gurile Bugului, era un arc de triumf pe care scria „acesta este drumul spre 
Constantinopol“. Deşi apocrifă, povestea a prins. Expresia „sat Potemkin“ a 
intrat în marile dicţionare Oxford şi Webster în 1904, definind astăzi orice 
construct fals, menit a înşela. 


Să ne amintim de „vizitele de lucru“ pe care le făcea Ceauşescu în anii 
1980. Pe traseul „iubitului conducător“ apăreau alimente şi televizoare 
color în magazine, porumbul avea stiuleti uriaşi, străzile erau asfaltate iar 
spitalele încălzite. Pentru Ceauşescu, Potemkin a fost Securitatea. 

Pacepa povesteşte că în manualele de dezinformare strict secrete, după 
care şi-a camuflat viaţa până în 1978, se spunea că „ştiinţa dezinformării s-a 
născut în Rusia, că a fost adânc împământenită în solul rusesc şi în istoria 
acelei tari si că aşa va rămâne pentru totdeauna“. 

Chiar dacă povestea lui Potemkin este apocrifă, ştim cu certitudine că 
dezinformarea s-a născut în Rusia. În 1839, marchizul de Custine cita un 
diplomat rus care îi spunea că „totul este înşelăciune în Rusia“, şi că 
„despotismul rus nu numai că are prea puţin respect pentru idei şi 
sentimente, dar neagă şi faptele — va lupta împotriva evidenţelor şi va 
triumfa în luptă!“1*. Generalul Walter Bedell Smith, fost ambasador al SUA 
la Moscova în anii 1950, credea că de Custine produsese în Scrisori din 
Rusia „cea mai pătrunzătoare analiză scrisă despre Rusia secolului XX“. 
Lucrările francezului vor fi mai târziu interzise de ţar şi apoi de Lenin. Şi 
diplomatul George Kennan, a cărui faimoasă „telegramă lungă“ trimisă 
Departamentului de Stat de la Moscova avea să definească Războiul Rece şi 
NATO, îl admira atât de tare pe de Custine, încât a scris o carte despre el, în 
1971. Dacă există ceva care a supravieţuit în Rusia atât Primului Război 
Mondial, cât şi Razboiului Civil, aceasta a fost ştiinţa dezinformării. 

În timpul Războiului Rece, în blocul sovietic au lucrat pentru maşinăria 
dezinformării mai mulţi oameni decât pentru armata sovietică şi industria 
de apărare la un loc, notează fostul adjunct al şefului DIE. Acestora li s-au 
adăugat entităţi internaţionale independente precum Consiliul Mondial al 
Păcii (cu filiale în 112 ţări), Federaţia Mondială a Sindicatelor (cu filiale în 
90 de ţări), Federaţia Democratică Internaţională a Femeilor (cu filiale în 
129 de ţări), Uniunea Internaţională a Studenţilor (cu filiale în 152 de ţări) 
şi Federaţia Mondială a Tineretului Democrat (cu filiale în 210 ţări). Toate 
sunt sate Potemkin şi sunt încă active. 

Ca să reuşească dezinformarea trebuie să fie construită întotdeauna în 
jurul unui grăunte de adevăr. Pentru Consiliul Mondial al Păcii, de exemplu, 
sâmburele de credibilitate era că avea sediul la Paris şi era condus de 


laureatul francez al Premiului Nobel, Frédéric Joliot-Curie. Principala 
misiune a Consiliului era să documenteze faptul că „SUA erau o ţară 
sionistă, iubitoare de război, finanțată din banii evreilor şi condusă de 
rapacele Consiliu al Inteleptilor Sionului“. 

La începutul anilor 1950, DIE „a fost instruită de omologul său sovietic 
să lanseze zvonul că termenul dezinformare avea origini franceze“. 


Dezinformare [dezinformatia, în rusă] (din fr. désinformation). Răspândirea unor comunicate false 
(prin presă, radio etc.) cu intenţia de a induce opinia publică în eroare. Presa capitalistă şi radioul 
folosesc pe scară largă dezinformarea pentru a-i înșela pe oameni, pentru a-i încurca în minciuni 


şi pentru a descrie noul război care este pregătit de blocul imperialist anglo-american drept o armă 


defensivă.127 


Dicţionarul francez Larousse nu menţiona însă désinformation în ediţia 
din 1952. Nici măcar în cea din 1978. Abia în 1980, Academia Franceză îl 
va include în dictionar. În 1954, guvernul francez a respins paternitatea 
asupra cuvântului, acuzând Consiliul Mondial al Păcii că este o unitate a 
KGB. Consiliul a fost mutat la Praga şi apoi la Helsinki, iar după 1991 s-a 
reinventat pentru a lupta împotriva imperialismului american, NATO şi noii 
ordini mondiale, fiind activ şi astăzi. 

În 1954, naraţiunea sovietică era aceea a „luptei pentru pace“, fiind 
preluată telle quelle de Rusia neoimperială postsovietică. Astăzi, Moscova 
„luptă pentru pace“ cu NATO, cu fasciştii ucraineni, cu revizioniştii români, 
cu imperialiştii americani, cu ISIS (care „este finanţat de SUA“) etc. Pe 
primele locuri în clasamentul duşmanilor Rusiei, conform percepţiei 
populare, se află SUA, Ucraina, Uniunea Europeană şi Germania. 

Rusia continuă astăzi să îşi însceneze propriul trecut. Kompromatul se 
generalizează prin falsificarea istoriei. Compromiterea individului în 
Uniunea Sovietică, dar şi în celelalte ţări comuniste avea diverse puneri în 
scenă: tribunale ale poporului în care sunt judecaţi „sabotorii“, intelectualii 
,deviationisti^, partizanii, „chiaburii“, totul în deplină cunoştinţă de cauză 
că toată lumea înţelegea că asistă la o şarlatanie, la un fals grosolan, la o 
minciună îngrozitoare. În urma înscenărilor, oamenii cumsecade au devenit 
nişte ticalosi, iar jigodiile — eroi. 

Stalin a trimis la moarte milioane de cetăţeni sovietici, acuzaţi că ar fi 
fost chiaburi, spioni sionisti, nationalisti, colaboratori nazişti sau 

deviationisti. SMERS, unitatea favorita a lui Stalin, care îi era subordonată 
direct, trebuia să depisteze spionii (smert şpionam), să îi facă să recunoască 
vini imaginare, după care urma judecata şi execuţia sau deportarea în 
Gulag. Zeci de mii de cetăţeni sovietici din teritoriile ocupate de armata 
germană, precum şi soldaţii sovietici care căzuseră prizonieri au avut 
această soartă. 

Hruşciov i-a rezervat un destin similar lui Imre Nagy, prim-ministrul 
maghiar despre care Kremlinul credea că a provocat Revoluţia Maghiară 
din 1956. A fost răpit din Ungaria de o echipă mixtă româno-sovietică 
compusă din ofiţeri KGB şi DIE, acuzat că ar fi spion al Israelului şi 
spânzurat. 

Acuzatia de a fi colaborator al naziştilor a rămas în memoria ruşilor de 
astăzi cel mai greu stigmat. Acuzatiile de fascism la adresa ucrainenilor 
trebuie înţelese în această notă. Cine contestă astăzi naraţiunea oficială a 
Kremlinului asupra istoriei este ,fascist^. ^. 

În acelaşi timp, condamnarea crimelor comunismului este o impietate. 
Aşa se explică de ce s-a opus Rusia condamnării crimelor comunismului de 
către Adunarea Parlamentară a Consiliului Europei în ianuarie 2006. Din 
aceleaşi motive s-au opus condamnării comunismului şi excomuniştii 
deghizați în democrați în Parlamentul României, în decembrie 2006. „o sută 
de milioane de victime ale regimurilor comuniste — aceste numere sunt 
scoase din pălărie. Pe lângă asta, regimurile imperialiste, inclusiv Hitler, au 
ucis la fel de multi. Este propagandă occidentală“! scria pe Twitter Alexei 
Puşkov, şeful Comisiei pentru Afaceri Externe al Dumei şi profesor la 
MGIMO.1= 

Defăimările, kompromatul, înscenările nu sunt simple minciuni şi 
calomnii. Cu cât personajele sunt mai complexe, mai sus-puse în societate, 
cu atât campaniile trebuie să fie mai sofisticată, mai lungi, mai detaliate.* 

Campaniile de fake news împotriva lui Emmanuel Macron, Angelei 
Merkel şi Maiei Sandu, pe care le vom documenta mai departe, trebuie 
înţelese ca atare. În România, cele mai importante operaţiuni de înscenare şi 
compromitere i-au avut ca ţintă pe regele Mihai, Corneliu Coposu şi Ion 
Raţiu. Rescrierea ficțională a biografiilor continuă şi azi, semn că 
Securitatea îşi face în continuare treaba, ridicând sate Potemkin. 

4 
UCRAINA: MATRIOSKA DEZINFORMĂRII 


Kiev, duminică după-masă. Oraşul se întinde domol printre cele două sute 
de biserici, pe malurile joase ale Niprului. Turlele Catedralei Sf. Andrei se 
înalţă peste străzile vechi, amintind de arhitectul care le-a zidit, Bartolomeo 
Rastrelli, cel care, înainte de a ridica pe malul Nevei palatele Stroganov, 
Vorontov, Peterhof şi Palatul de Iarnă, a început prin a clădi, în 1721, un 
palat pentru prinţul Dimitrie Cantemir. Mai jos este casa lui Bulgakov. 

Este cald, copii multi, îngheţată, bere, saslic. Oamenii au ieşit cu bine din 
iarnă, ai putea crede că e 1 mai. Suntem în duminica Floriilor. În Maidan, 
un tânăr costumat în Mickey Mouse îndeamnă trecătorii să se fotografieze 
împreună. În piaţa din faţa Teatrului de Operă şi Balet pentru Tineret se 
întinde un târg uriaş. Poţi cumpăra o matrioska, decoraţii din cel de-al 
Doilea Război Mondial, hârtie igienică cu chipul lui Putin, ceasuri vechi şi 
câte şi mai câte. 

Câteva străzi mai jos, oraşul este tăiat de o procesiune la care participă 
sute de kieveni — soldaţi, preoţi, bărbaţi şi femei. Toţi au un aer preocupat, 
aproape sumbru. Din când în când se opresc şi staţia mobilă sparge liniştea 
cu un discurs repezit despre iertare, corupţie, război, Maidan, Cernobil. 
Aproape uitasem — Ucraina este în război. Suntem în aprilie, 2016. 

Emine Djeppar este prim-adjunct al ministrului informaţiilor. Este 
tătăroaică, născută în Crimeea, peste o săptămână împlineşte 33 de ani. 
Părinţii ei au fost deportaţi în 1944, împreună cu alţi 250 000 de tătari, în 
Uzbekistan. Stalin îi acuzase că sunt fascişti. Au revenit în peninsulă abia în 
1989 si timp de doi ani nu şi-au putut face actele de rezidență. După 
anexarea Crimeii, Emine s-a hotărât să plece la Kiev, dar nu şi-a putut 
convinge părinţii să o urmeze. Aceştia au rămas în Simferopol şi ţin 
legătura din ce în ce mai greu. 


Emine are o licenţă în relaţii internationale si a lucrat ca jurnalist in 
Crimeea, pentru televiziunea regională ATR şi Radio Europa Liberă. După 
anexare, s-a alăturat guvernului de la Kiev. „Rusia a declanşat un adevărat 
război informaţional“, spune ea. Posturile de radio şi tv proucrainene au fost 
închise de ruşi la o lună după anexare, în aprilie 2014. Cinci canale TV 
ucrainene au dispărut atunci de pe reţelele de cablu, iar televiziunea din 
Simferopol, ATR, înfiinţată în 2006, cu emisie în rusă (60%), tătară (35%) 
şi ucraineană (5%), şi-a încetat emisia în aprilie 2015. Motivul invocat de 
ruşi a fost că aceste posturi nu au licenţe de emisie valide în Federaţia Rusă. 
În septembrie 2015 începea să emită Millet TV, un post pro-Kremlin, pentru 
a combate „propaganda antirusă“. Locuitorii Crimeii se pot informa doar 
via satelit — posturile de radio şi TV terestre sunt bruiate, iar Internetul este, 
de cele mai multe ori, blocat. „În fiecare săptămână, casa unui jurnalist este 
perchezitionata de autorităţile ruse. Cei care încă mai scriu pentru media 
online sunt arestaţi sau reţinuţi fără mandat. Recent au fost arestaţi trei 
jurnalisti, sub învinuirea de extremism“, spune Emine. Zilele trecute fusese 
închis Mikola Semena, freelancer la Radio Europa Liberă. Conform 
legislaţiei Federaţiei Ruse, el putea fi condamnat la cinci ani de închisoare, 
pentru „subminarea integrităţii teritoriale“. 

O întreb pe Emine dacă guvernul a luat în calcul interzicerea totală a 
posturilor ruseşti, aşa cum a procedat Kremlinul cu cele ucrainene din 
Crimeea. În august 2014, guvernul blocase deja transmiterea a 14 canale 
TV ruseşti pe cablu pentru „propagandă de război“. În 14 aprilie 2016 
fuseseră blocate încă trei: RIG TV (printre altele pentru că rula un spot de 
promovare a turismului în Rusia, a cărei hartă includea Crimeea), Retro şi 
Kinoklub (difuzau filme în care apăreau actori care sunt consideraţi de 
guvernul de la Kiev o ameninţare la adresa securităţii naţionale). 
„Propaganda rusă dă rezultate“, spune Emine, „40% dintre ucraineni cred 
astăzi că populaţia Crimeii este separatistă şi că Ucrainei îi va fi mai bine 
fără peninsulă, iar 20% cred că ar trebui să se despartă de Donbas.“ 

Referendumul din Crimeea a fost o fraudă. Din cei 180 000 de tătari care 
puteau vota, nu au fost mai mult de o sută la urne, conform afirmațiilor lui 
Mustafa Djemilev, lider al Mişcării Nationale a Tătarilor din Crimeea. 
„Astăzi ştim că doar 34,2% din populaţia Crimeii a participat la referendum 


şi a votat“, declara el în aprilie 2015.1* Conform recensământului din 2014, 
Crimeea şi oraşul Sevastopol înregistrau 2 248 400 de locuitori. Un ziar 
rusesc îi prevenea pe locuitorii Crimeii, după referendum: „Crimeeni, vă 
felicităm pentru rezultatele acestui referendum, dar ţineţi minte că va fi 
ultimul.“ „Este foarte răspândită o altă idee, şi anume că, pentru a-l potoli 
pe Putin, ar trebui să i se dea Crimeea“, spunea Mustafa Djemilev după 
referendum.1* Se putea oare repeta scenariul Acordului de la München din 
1938, când lumea închidea ochii la un rapt pentru a salva pacea? 

Posturile de radio şi televiziune din Crimeea care s-au pronunţat 
împotriva anexării şi-au mutat sediile la Kiev. ATR, primul canal de 
televiziune al tătarilor din Crimeea, a început să emită prin satelit din Kiev, 
primind o finanţare guvernamentală de 5 milioane de hryvne (178 000 de 
euro). O echipă de 30 de oameni transmitea ştiri în rusă, ucraineană şi tătară 
pentru locuitorii Crimeii. Proprietarului postului, Lenur İslamov, om politic 
ucrainean cu cetăţenie rusă, i-au fost confiscate activele din Rusia, iar casa 
sa din Crimeea a fost perchezitionata de mai multe ori de FSB. 

În Donbas, situaţia este similară: semnalul terestru este bruiat, Internetul 
este blocat. Statele europene au promis ucrainenilor 45 de transmitatoare 
terestre, care ar urma să fie montate lângă linia de demarcaţie a noii 
„republici“. Stațiile nu pot fi procurate însă din Ucraina, pentru că producţia 
este controlată de familia lui lanukovici. Kievul intenţionează să 
construiască un nou turn de televiziune în Kramatorsk, care să acopere 
regiunea Doneţk. Un proiect similar în Luhansk este imposibil. 

Lucrurile s-au schimbat dramatic în Ucraina. Chiar şi felul în care sunt 
percepuți românii, mă asigură Leonid Litra, originar din Republica 
Moldova, cercetător la Institutul de Politică Mondială din Kiev. După 1991, 
România era văzută ca al doilea mare neprieten al Ucrainei, după Rusia (se 
făceau chiar exerciţii militare în care potenţialul inamic era armata română), 
o ţară mai săracă şi mai coruptă decât Ucraina, care a reuşit, prin manevre 
oculte, să adere la NATO şi UE. În acest context, faptul că România a fost 
prima ţară care a ratificat Acordul de asociere UE-Ucraina a stârnit 
nedumerire la Kiev. 

Măcelul din Maidan, războiul din Donbas şi anexarea Crimeii au detonat 
pur şi simplu societatea civilă. Până în 2005, când Iuscenko a fost instalat 


preşedinte, nu exista presă liberă în Ucraina. Jurnalismul de investigaţie era 
pedepsit în stil mafiot: cazul lui Georghi Gongadze este de notorietate — 
pentru materialele sale de investigaţie a fost împuşcat în cap şi decapitat, în 
2000. (În anul următor, până în 2001, când am primit interdicţie de a intra în 
Ucraina pentru cinci ani, poliţiştii ucraineni obişnuiau să ne facă cu ochiul 
şi să ne amintească de Gongadze când le păream nişte jurnalişti prea 
obraznici.) Suspiciunile au condus către predecesorul lui Iuscenko, Leonid 
Kucima, însă în 2005, în momentul depozitiei-cheie a fostului ministru de 
interne, Yuri Kravcenko, superiorul celor patru poliţişti învinuiți pentru 
moartea jurnalistului, acesta a fost împuşcat în cap, la rându-i. 

Din aprilie 2016, Kievul decide să ia măsuri drastice pentru a proteja 
spaţiul informaţional de „statul agresor“. 83 de personalităţi culturale din 
Rusia au primit interdicţia de a intra pe teritoriul Ucrainei, fiind considerate 
o ameninţare la adresa securităţii naţionale, cei mai mulţi fiind susţinători ai 
anexării Crimeii si ai insurgenților prorusi din estul Ucrainei. Printre ei, 
regizorii Karen Şahnazarov şi Pavel Lungin. Rusia a luat măsuri similare 
împotriva mai multor vedete pop-rock, iar regizorul ucrainean Oleg Sentov 
a fost condamnat la 20 de ani de închisoare pentru „complot terorist“ în 
Crimeea. 

Dar cât de corectă şi „patriotică“ este presa în Ucraina? La cine ne uităm, 
de fapt, cand zapám? 1+1 — Igor Kolomoiski, prin PrivatGrup, cu centrul de 
putere in Donbas, susţinător al lui Ianukovici, are afaceri cu petrol, oţel, 
energie, petrochimie în Europa, SUA, Africa, Rusia, mai deţine 2+2, TET, 
PlusPlus, 1+1 International, agenţia de presă UNIAN şi Ukraine Today. 
Inter — Dmitro Firtaş, prin Inter Media Group, afaceri în petrochimie, titan, 
bănci, a finanţat campania electorală a lui lanukovici, arestat de autorităţile 
austriece la cererea SUA, eliberat pentru o cauţiune de 125 milioane de euro 
(cea mai mare din istoria Austriei), mai deţine NIN, Mega, K1, K2, Enter 
Film şi Piksel. Ukraina — Rinat Ahmetov, prin Media Group Ukraine, cel 
mai bogat om din Ucraina, cu o avere estimată între 6,5 şi 12 miliarde de 
dolari, acuzat că finanţează milițiile proruse din Donbas, un apropiat al lui 
Ianukovici. STB — Victor Pinciuk, avere estimată la 1,3 miliarde de dolari, 
ginerele lui Kucima, mai deţine ICTV, Novy Kanal, M1, M2 si QTV 
Channel. Toti sunt apropiaţi ai Moscovei şi ai fugarului Ianukovici. 


În ceea ce priveşte radio-televiziunea de stat ucraineană, situaţia este 
deplorabilă. Cu 30 de posturi regionale (Ucraina are o populaţie de 42,5 
milioane de locuitori) şi 7 500 de angajaţi, abia poate plăti salariile. Sediul 
este cu adevărat gigantic, dar are doar 5 (cinci) jurnalişti în camera ştirilor 
de la Kiev şi un buget anual de 16 000 de dolari pentru programe. În curtea 
televiziunii este instalat un post de luptă al armatei. Peste drum se află un 
cimitir. 

Cel mai vizibil post privat independent este Hromadske RTV, înfiinţat de 
jurnaliştii care au fost daţi afară din radioteleviziunea de stat în timpul 
evenimentelor din Maidan, pentru că nu voiau să relateze versiunile oficiale 
ale regimului lanukovici. Acum, HTV are 130 de angajaţi şi un buget de un 
milion de euro obţinut prin strângere de fonduri. Le place să îşi spună 
„televiziune publică“. Emit online, 24/7, ştiri, reportaje, talk-show-uri. 
Concurența este dură: presa rusă plăteşte salarii de 2-3 ori mai mari. 

Pe 26 aprilie 2016, în acel Kiev liniştit, se împlineau 30 de ani de la 
dezastrul de la Cernobîl. Era anul în care se lansa filmul documentar 
Ciocănitoarea rusească. Investigația sugera că oficiali sovietici de rang 
înalt au pus la cale, cu bună ştiinţă, „accidentul“ de la Cernobîl pentru a 
acoperi eşecul staţiei destinate  bruierii comunicaţiilor inamicilor 
occidentali. Pentru a nu fi acuzaţi de sabotarea celui mai important proiect 
militar sovietic din anii 1980, nomenclaturistii ar fi planificat distrugerea 
centralei nucleare. Paranoia? Să fie accidentul de la Cernobil dezinformare? 
Cei care vor să vadă ce s-a ales de Cernobil şi de „ciocănitoare“ pot face un 
tur ghidat, cu plecarea din Kiev. Şi nu e o glumă, există cerere. 

Deşi până la sfârşitul anului 2017 peste 10 300 de oameni au fost ucişi în 
conflictul din estul şi sudul Ucrainei şi 1,6 milioane au devenit refugiaţi 
interni, jurnaliştii ucraineni cred că ruşii nu au înţeles cu adevărat ce se 
întâmplă în Ucraina. Cum spunea jurnalistul ucrainean Pavel Kazarin, 
pentru societatea rusă, războiul din Ucraina este pur şi simplu virtual, îl 
trăiesc doar prin intermediul televiziunii şi al reţelelor de socializare. 
Combatantii ruşi care s-au întors acasă sunt obligaţi să păstreze tăcerea. 
Pentru ucraineni este altceva — cei mai mulţi au rude sau prieteni care au 
plecat pe front ca recruți sau voluntari sau au fost obligati să îşi părăsească 
locuinţele. 


Până la anexarea Crimeii, Euromaidanul, ca mişcare de protest, nu a fost 
îndreptată împotriva Rusiei, chiar dacă erau prezenţi şi nationalisti 
ucraineni printre protestatari. Sprijinul lui Putin pentru lanukovici, 
preşedintele izgonit, şi pentru oamenii acestuia şi în special anexarea 
Crimeii şi intervenţia militară în Donbas au schimbat însă totul. Rusia a 
reapărut astfel ca duşman istoric al Ucrainei, chiar şi în ochii ucrainenilor 
cu vederi liberale, iar discursul prorus a dispărut din spaţiul public 
ucrainean. 

În timpul Euromaidanului, naraţiunea Kremlinului se referea la etnicii 
ruşi din Ucraina ca la „fraţii răpiți de fasciştii prooccidentali“. După 
anexarea Crimeii, discursul s-a modificat — se vorbeşte despre „o singură 
civilizaţie slavă“ din care au fost excluşi ucrainenii, negându-se practic 
existenţa statului-natiune ucrainean. 

În 2016, la 16 ani de la crimă, trupul lui Gongadze a fost înmormântat la 
Kiev. (Funeraliile fuseseră amânate pentru că mama jurnalistului nu a vrut 
să identifice trupul fără cap). Gongadze a devenit simbolul libertăţii presei 
în Ucraina, iar matrioşka — simbolul dezinformării. 


Vocabularul şi naratiunile dezinformarii 


Ianukovici a fost îndepărtat printr-o lovitură de stat, organizată de Occident şi de Soros, la Kiev 


fiind instalat un regim fascist.?7 Armata ucraineană este instruită de mercenari ai Statului 


Islamic, trimişi de americani. SUA şi europenii vor să curețe Ucraina de ucraineni şi să trimită 


acolo refugiaţi.129 


Ştirea difuzată de televiziunile ruseşti privind moartea unei fetiţe de 10 
ani în urma bombardamentelor ucrainene în Petrovski, Doneţk, a stârnit 
emoţii puternice. Natalia Antelava, reporter la BBC, a mers în Donbas 
pentru a verifica informaţia, profitând de o vizită de presă organizată de 
separatistii proruşi.1* 

Antelava discută mai întâi cu un militar separatist. 

— A murit în bombardamentul de artilerie, îi spune acesta. 

— Unde s-a întâmplat acest lucru? 

— În districtul Petrovski. 

— Ne-aţi putea da unele detalii? Contacte ale familiei? 


— Nu, nu voi face acest lucru, în nici un caz. 

— De ce? 

— Pentru acei oameni este o tragedie. Şi nu-mi place când cineva se 
joacă cu tragedia oamenilor. 

— A murit imediat sau în spital? insistă reporterul. 

— Imediat. Pe loc. 

— Când s-a întâmplat? Alaltăieri? 

— Alaltăieri, da. De altfel, chiar şi preşedintele republicii a vorbit despre 
acest lucru. 

Echipa de televiziune merge în Petrovski. 

— Bună ziua! Mă scuzati, suntem de la televiziune. Se spune că o fetiţă 
de 10 ani a fost omorâtă în această zonă, e adevărat? întreabă Antelava două 
femei, pe stradă. 

— Dragă, am auzit, da, la televizor, dar n-aş putea să-ţi spun unde stătea. 

— Nu ştim unde a stat, întăreşte cea de-a doua. 

Într-un mic magazin, se adresează vânzătoarei. 

— Ştiţi unde stă? 

— Nu. 

— Ati auzit aceastá poveste? 

— Nu. Nu am auzit nici mácar bombardamentul. Am auzit de el la TV, 
dar nu l-am auzit, spune vânzătoarea. 

— Deci nu ati auzit nimic? 

— Se spune că s-a dat la TV. Muncesc aici de la 8 la 16, dar nu am auzit 
nimic. 

Reporterul intalneste o femeie pe strada. 

— Cum a murit? 

— Ca să fiu sinceră, nu ştiu. 

Antelava se opreşte în dreptul a două femei care îngrijesc pământul din 
faţa casei. 

— Nu am auzit bombardamentul, spune una din ele. Am fi ştiut dacă s-ar 
fi întâmplat ceva. Poate că s-a întâmplat în altă parte... Informaţiile se 
răspândesc repede aici. Am fi ştiut dacă s-ar fi întâmplat aici. 

— Au avut loc bombardamente alaltăieri? întreabă Antelava. 

— Nu ştiu. 


Cealaltă îi atrage atenţia: 

— Nu-i spune! 

— De ce? răspunde cea intervievată. 

— Deci au fost bombardamente sau nu? reia reporterul BBC. 

— S-a auzit o explozie ieri, dar a fost linişte alaltăieri. 

Antelava merge apoi la morga oraşului. Intră într-un birou, unde găseşte 
un bărbat in costum şi cravată. În dreptul său, sprijinit de perete, se află un 
portret în acuarelă al lui Isus. 

— Bună ziua! Am dori să vă punem câteva întrebări despre acea fetiţă de 
10 ani care a fost omorâtă în urmă cu câteva zile. 

— Nu ştiu unde este. 

— Nu ştiţi? Cadavrul ei nu a fost adus aici? Toti morţii sunt aduşi aici? 

— În general, da. Poate că a fost dusă în alt loc. 

— Există un alt loc unde să poată fi dusă? 

— Eu nu ştiu nimic, încheie bărbatul, cu un zâmbet politicos. 

Antelava şi cameramanul se află într-o vizită de presă organizată de 
separatiştii proruşi. Sunt prezenţi si multi jurnalisti ruşi, dintre care unii au 
relatat moartea fetiţei. 

— S-a întâmplat cumva să vă ocupați de ştirea privind fetiţa care a murit 
în urma unui bombardament? întreabă Antelava pe unul dintre jurnaliştii 
ruşi, căruia i-a fost acoperită ulterior faţa la editare. Cameramanul de la 
BBC filmează de departe, fără ştirea rusului. 

— Nu există, răspunde acesta, încet. 

— Cine nu există? 

— Fetiţa. 

— Nu exista?? 

— Nu. 

— Nu a murit?! 

— Nu. 

— Ce vreţi să spuneţi? Doar ati relatat subiectul!... 

— Am fost nevoiţi să o facem. 

„Te obisnuiesti cu minciunile în acest război, dar uneori cinismul, cum 
este cazul acesta, e pur şi simplu uluitor. Sunt oameni cu care am stat de 
vorbă şi care cred că acea fetiţă a murit. Acesta este genul de informaţie pe 


care o primesc, care alimentează ura ce conduce acest război“, spune 
Antelava la finalul materialului. 

BBC a întrebat cele trei canale rusești de televiziune care au relatat 
povestea fetiţei ucise ce dovezi au avut. A răspuns doar NIV, care a 
transmis că tot ceea ce a făcut a fost să citeze „purtători de cuvânt oficiali ai 
separatistilor*. 


În război, ştirile false, dezinformarea si propaganda au un efect 
devastator. Minciunile devin arme, genereazá urá si radicalizeazá taberele. 

lată câteva titluri: „Bombardamentul din Doneţk [asupra civililor] a fost 
efectuat de forţele armate ucrainene“; „Atacul armatei ucrainene asupra 
unui spital civil“; „Atacul soldaţilor ucraineni asupra unui convoi mortuar“; 
„Atacul armat asupra unor clădiri publice în Simferopol“; „Crucificarea 
unui băieţel în Slaviansk de către soldaţii ucraineni“; „Promisiunea făcută 
ofiţerilor de securitate ucraineni că vor primi «doi sclavi şi o bucată de 
pământ» la finalul războiului“. 

Ştirile mincinoase au fost mai mult decât simplă propagandă, mobilizând 
voluntarii. Radio Europa Liberă/Radio Libertatea a difuzat un interviu cu un 
mercenar kârgâz, Manas, care venise în Donbas pentru a lupta împotriva 
„fasciştilor“. După şase luni, când şi-a dat seama că aceştia nu există, s-a 
întors acasă. 

Ucrainenii sunt descrişi ca fascişti, opresori, agresori şi xenofobi, iar 
Ucraina ca un stat artificial, care se dezintegrează. În acest context, spune 
Kremlinul, acţiunile ruşilor sunt legitime şi legale. Mitul neimplicării Rusiei 
în conflict este construit prin manipularea atentă a unor resurse mitologice, 
conspirationiste şi metaforice, încărcate de simboluri şi referinţe emoţionale 
şi istorice, dintre care cea mai importantă este Marele Război Patriotic, cum 
era numit cel de-al Doilea Război Mondial în fosta Uniune Sovietică. 
Vocabularul folosit în instrumentalizarea naraţiunii ucrainene este centrat pe 
cuvinte precum karatel (călău), fascist, nazist, banderovist şi partizan. 

Karatel!* activează memoria istorică a atrocităților comise de nazişti 
împotriva civililor în teritoriile ocupate. O declaraţie a Ministerului rus de 
Externe din 28 aprilie 2014 făcea referire la construirea unor „lagăre de 


A 


concentrare fasciste“ în Ucraina. Informaţia fake fusese publicată în presa 


„independentă“. In 4 mai 2014, Serghei Lavrov acuza armata ucraineană de 
„epurare etnică“: 


În timp ce karateli ucraineni desfăşoară operaţiunile în estul Ucrainei, curátánd unele zone 
populate şi blocând altele, s-a instituit o adevărată blocadă informaţională în ceea ce priveşte 
cunoaşterea în Occident a evenimentelor tragice din această ţară. Nici măcar la OSCE nu se ştie 
că se varsă sânge astăzi în Ucraina şi soldaţii împuşcă civilii neinarmati. Cum putem vorbi de 
libertatea de exprimare şi libertatea presei în astfel de condiţii? 


Banderovişti este un alt cuvânt-armă, care vine de la Stepan Bandera, 
figură controversată a istoriei ucrainene, care a luptat împotriva armatei 
sovietice în timpul celui de-al Doilea Război Mondial“ Presa rusă a 
început să folosească acest termen în timpul Euromaidanului, pentru 
activiştii ucraineni. În 3 aprilie 2014, un sondaj publicat de Rosiskaia 
Gazeta arăta că 82% din ruşi îi priveau pe banderovişti drept un pericol real 
pentru populaţia vorbitoare de rusă, iar 76% îi vedeau ca „protejaţi ai 
politicienilor occidentali“. Pentru 91% din respondenţi, banderoviştii erau o 
mişcare semifascistă care teroriza ruşii, evreii şi alte naţionalităţi. 

Termenul partizan este pozitiv şi este folosit pentru a distinge luptătorii 
proruşi de trupele regulate ruse care operează în regiune. În terminologia 
sovietică, partizanul era un apărător voluntar al intereselor poporului. 
Cuvântul este important pentru că reînvie mitul ruşilor paşnici atacati de 
agresorul fascist. Pentru Moscova, în Donbas luptă „voluntarii“ 
(dobrovol’tii) din „milițiile populare“ (opolcenti), nicidecum trupe regulate 
ruseşti. Printre partizani se regăsesc nationalisti din organizaţia cazacilor 
radicali de dreapta „Compania lupilor“, care a împrumutat numele de la 
cazacii care au luptat pentru Albi în timpul Războiului Civil rus, 
ultraortodocsi militanti şi mici infractori Presa rusă a descris tragedia de 
la Casa de Cultură din Odesa din mai 2014, în care au murit 46 de localnici, 
ca pe un „nou Hatîn“, amintind astfel de masacrul comis de un batalion 
nazist ucrainean asupra locuitorilor bielorusi, ca pedeapsă pentru 
colaborarea acestora cu partizanii prosovietici. 

Cei care colaborează cu autorităţile ucrainene sunt numiţi posobniki, 
„complici“, termen folosit în al Doilea Război Mondial pentru cei care 
colaborau cu ocupantul. 


Racursiul istoric legitimează interventionismul militar. Serghei Lavrov a 
adresat avertismente explicite autorităţilor ucrainene în care se arată că 
„pângărirea monumentelor istorice în Ucraina continuă şi a devenit o 
batjocorire a memoriei luptătorilor care au eliberat Ucraina“1*%. Comentariul 
era făcut la aniversarea a 70 de ani de la eliberarea Ucrainei şi avea aerul 
unui ultimatum, amintind de atacul cibemetic din 2007 asupra Estoniei, 
după cum vom vedea într-un alt capitol. 

În lexicul naratiunilor dezinformării au fost introduse şi cuvintele 
provocare, convoi umanitar şi rusofobie. Cuvântul rus provocatia are 
rădăcini în limbajul politic sovietic, fiind folosit încă de la instalarea 
regimului bolşevic. Atunci, agenţii imperialiştilor erau denuntati ca 
provocatori, sabotori, agenţi ai Coloanei a cincea. Astăzi este vorba de cei 
aflaţi în slujba unui Occident revanşard, fascist şi rusofob, care conspiră 
împotriva unei Rusii paşnice. Atacatorii devin astfel victime, iar victimele 
sunt acuzate de iniţierea conflictului.“ În fond, aşa făcuseră germanii cu 
polonezii şi sovieticii cu finlandezii în 1939, atunci când au inventat 
pretexte pentru a-i ataca. 

În 8 aprilie 2014, ministrul rus de externe acuză Garda Naţională 
ucraineană şi militantii din Sectorul de Dreapta de „suprimarea în forţă a 
protestelor populaţiei împotriva politicii Kievului“, calificând actul „o 
provocare“ care „putea duce la război civil“. Lavrov se declară îngrijorat în 
special de prezenţa a „150 de profesionişti americani ai unei organizaţii 
militare private, Greystone, deghizați în soldati ai unităţii Sokol“, care ar fi 
fost implicaţi în aceste acţiuni. Narațiunea mercenarilor străini prezenţi în 
Ucraina a fost amplu dezvoltată de presa rusă mai târziu, relatând că în 
Donbas ar lupta mercenari polonezi!“ şi ISIS’. De altfel, însuşi 
Gherasimov, şeful Statului-Major General al Armatei ruse, îi acuza pe 
americani că antrenează foşti luptători ai Statului Islamic în Siria.1% La 
sfârşitul lunii iunie 2014, Lavrov acuza violări ale frontierei de către 
militari ucraineni, calificându-le drept „acţiuni provocatoare“! sau 
„provocări directe“, care aveau ca scop „să prevină implementarea 
Acordului de la Geneva şi deescaladarea conflictului intern ucrainean“. 

Cuvântul provocator apărea chiar şi în Doctrina militară a Rusiei în 
vigoare la acea dată (promulgată în 2010). Amenințarea militară era definită 


ca „demonstraţia militară care are obiective provocatoare şi se desfăşoară 
pe teritorii ale statelor care se învecinează cu Federaţia Rusă sau cu aliaţii 
săi“. Cuvântul provocator a fost eliminat din doctrină în decembrie 2014. 

Provocarea a fost instrumentalizată la sfârşitul lunii iulie, când un 
presupus bombardament ucrainean în teritoriul rus a fost folosit ca pretext 
pentru un tir cu rachete împotriva armatei ucrainene."^ Reacţia devenea 
astfel justificată. Dar prezenţa forţelor armate ruse pe teritoriul unui alt stat 
trebuia îmbrăcată într-o naraţiune nouă, cea a „catastrofei umanitare“, 
folosită de fapt pentru a acoperi livrarea armamentului in Donbas. 

În 5 august 2014, Ministerul rus de Externe anunţa că Rusia va organiza 
o „misiune internaţională umanitară pentru sud-estul Ucrainei“.1% A urmat 
un „avertisment final“ împotriva „încercărilor de contracarare a acestor 
misiuni pur umanitare“.1 Rusia a pretins că intrarea convoiului umanitar in 
Ucraina a fost coordonată cu Crucea Roşie şi guvernul ucrainean, deşi 
acestea au negat implicarea. Era o dezinformare. În martie 2016, 50 de 
convoaie, constând din peste 100 de camioane fiecare, treceau frontiera în 
Ucraina, pretinzând că livrează ajutoare umanitare localnicilor. Conform 
relatărilor din teren şi imaginilor din satelit, s-a livrat de fapt armament şi 
muniţie „milițiilor“ şi trupelor regulate ruse.1% 

Moscova neagă in continuare cá in Donbas ar exista arme ruseşti. 
Dovezile privind prezenţa militară rusă in Donbas sunt însă coplesitoare, 
multe dintre acestea vin chiar de la trupele ruse. Dincolo de rapoartele 
prezentate de InformNapalm, Centrul de Studii Europene Wilfried Martens, 
Consiliul Atlantic, EU Observer şi Bellingcat*®’, la Kiev s-a deschis în 
februarie 2017 o expoziţie cu armament rusesc, inclusiv tancuri fabricate în 
Rusia, capturate de la separatişti şi forţele ruse în timpul luptelor din estul 
Ucrainei. 

Şi termenul rusofobie a devenit un vehicul pentru fake news şi parte a 
naraţiunii oficiale. Ministrul rus de externe a condamnat demontarea 
monumentelor în Ucraina, descriindu-le ca „acţiune rusofobă barbara“. 
Guvernul ucrainean era acuzat că a lansat „un război împotriva limbii ruse 
si a tot ce e asociat cu Rusia“. 

Putin avertiza că „alimentarea de către Occident a sentimentului 


rusofobiei în Ucraina ar putea duce la un dezastru“. Diplomaţia rusă 


explica rezoluţia din 17 aprilie 2014 a Parlamentului European, care 
instituia a treia fază a aplicării sancţiunilor, prin „psihoza colectivă rusofobă 
pe care o trăieşte Parlamentul European aflat la final de mandat“ .+* 

Cercetătorul ucrainean Aleksandr Osipian arăta că prin catalogarea 
protestelor din Kiev ca antirusesti şi rusofobe s-a dorit ca orice încercare de 
a organiza proteste similare în Rusia să fie de neimaginat, iar oricine 
vorbeşte în sprijinul Maidanului să fie privit ca „trădător“.1% Într-adevăr, 
această nouă naraţiune poate fi văzută în fiecare seară în show-urile de la 
televiziunile de stat sau afiliate Kremlinului şi sunt adevărate execuţii 
publice. Cei care critică politica oficială sau arată simpatie pentru ţări aflate 
în conflict cu Rusia sunt consideraţi „rusofobi“, adevăraţi „extratereștri 
ideologici“.1% Stigmatizarea generată de folosirea constantă a sloganurilor 
politice şi clişeelor sovietice este extinsă de la sfera domestică la politica 
internaţională. Rusofobia a devenit cuvântul cheie care explică de ce 
Occidentul respinge „tot ce e rusesc“. 

Dar mitul fundamental instrumentalizat de Kremlin este acela că poporul 
ucrainean nu a existat niciodată. Există doar „o populaţie de formaţie 
sovietică — homo sovieticus“1%. „Ascultaţi cum vorbiti ruseşte“, îi spunea 
Putin unui jurnalist ucrainean, la conferinţa anuală de presă, explicându-i 
teza imposibilității Ucrainei ca naţiune. ,,Vorbiti fără accent — mental, 
sunteţi rus“.1% Pentru Kremlin, Rusia si Ucraina au fost dintotdeauna „o 
naţiune“. lar cei care se opun acestei teze sunt rusofobi, fascişti, trădători. 

5 
ROMÂNIA: RĂZBOIUL HIBRID ÎMPOTRIVA 
PROPRIULUI POPOR 


Momentele-cheie din istoria recentă a României postcomuniste sunt 
neclare. Dosarele Revoluţiei, mineriadelor şi conflictului de la Târgu Mureş 
sunt clasate şi redeschise periodic. Dosarele se plimbă de la parchetele 
militare la cele civile, probele au dispărut, martorii au murit (unii în condiţii 
suspecte) sau au plecat din ţară. Eforturile presei de a investiga aceste 
evenimente au fost parazitate întotdeauna de dezinformări monstruoase. 

Naraţiunile dezvoltate pentru a explica aceste momente au câteva puncte 
comune: duşmanul extern (ungurii, sovieticii) şi apelul la unitate în faţa 
„provocărilor“ externe, simptome ale diversiunii „cetăţii asediate“ produse 
de orice regim autoritarist. Dar care a fost miza şi cine a stat în spatele 
evenimentelor? Probabil cei care stau şi în spatele dezinformărilor de astăzi, 
căci metanaratiunea ultimilor 27 de ani este aceeaşi, cu declinările 
conjuncturale necesare: România riscă să devină o colonie (sovietică atunci, 
europeană acum), străinii au furat tot, viaţa în regimul Ceauşescu a fost mai 
bună decât cea de astăzi, valorile tradiţionale sunt în pericol, „oculta“ 
internaţională decide viitorul ţării. 

Revoluţia de la Timişoara a fost confiscată de nomenclatura comunistă şi 
de Securitate printr-o contrarevolutie, un adevărat război hibrid împotriva 
propriului popor. Serviciile de informaţii au fost înfiinţate în februarie— 
martie 1990 şi populate în majoritate covârşitoare cu foşti securişti, 
eventualele proteste fiind anticipate şi anihilate prin diversiunea de la Târgu 
Mureş. Mineriadele au întărit poziţia liniei dure neocomuniste de la putere, 
îndepărtând România de opţiunea şi simpatia europene. Faptul că mineriada 
din septembrie 1991 a avut loc la scurt timp după puciul de la Moscova nu e 
întâmplător. 


Securitatea a câştigat puterea, a construit „capitalismul original“ şi a 
plasat oameni şantajabili în pozitiile-cheie ale statului. Dar acum vrea ceva 
mai mult — vrea ca istoria să consemneze că Securitatea a fost de partea 
poporului, că a reprezentat Binele. lar asta e miza cea mai mare. Călăii au o 
slăbiciune pentru istorie. 


O revoluţie fake? 


„Trei zile dacă mai trăiesc, da” vreau să ştiu că s-a limpezit lumea“, spunea 
Elisabeta Rizea, cea care a preferat să meargă la puşcărie decât să trădeze 
adevărul în care credea. În casa ei depuseseră jurământul, în 1949, 
partizanii din grupul Arnáutoiu. După cei 13 ani de puşcărie, a fost 
supravegheată de Securitate până în decembrie 1989. Mama Rizea, sau tanti 
Tuta, cum îi spuneau vecinii, a murit la 91 de ani, căci nu mai putea aştepta 
nesfârşitul. In mai 2001, atunci când a fost vizitată de regele Mihai I şi de 
regina Ana, au copt porumb şi au spus ghicitori. „Până oi muri îl iubesc ca 
pe ochii din cap. Doresc să fie regele României, să fie mereu în ţară.“ Erau 
românii unei alte Românii. În 2003, a fost înmormântată cu perucă — 
securiştii îi smulseseră părul în închisoare. 

În primii ani de după Revoluţie, sătenii din Nucşoara s-au împotrivit 
ridicării unei troițe închinate partizanilor ucişi de Securitate si o priveau in 
continuare strâmb pe tanti Tuta. Le amintea de propria laşitate. Românii au 
eşuat apoi în a-i ridica Elisabetei Rizea un monument — ar fi fost un 
monument al Adevărului. Dar ştim noi oare adevărul, cel care ne va face 
liberi? 

Ceea ce numim astăzi „Revoluţia din 1989“ este pentru unii revoluţie 
confiscată, pentru alţii lovitură de stat, înscenare a unor servicii secrete sau 
contrarevolutie. Asa cum spune Lucian Boia, minciuna, nu sacrificiul, a 
devenit mitul fondator al României postdecembriste. 

Au existat teroriştii? Au fost agenţii serviciilor de informaţii străine 
prezenţi pe teritoriul României în 1989 şi 1990? Au fost implicaţi sovieticii? 
Cine a dat ordinul de a se trage în 22 decembrie 1989? Cine a ordonat 
războiul radio-electronic? Cine a orchestrat amplul proces de dezinformare 
şi fake news în acele zile? 


E411 


S-a spus că a fost prima revoluţie „televizată“. A fost mai degrabă prima 
revoluţie făcută cu ajutorul televiziunii, prin coordonarea „insurgenților“, 
dezinformare şi fake news. Ce s-a întâmplat, de fapt, după celebra fugă cu 
elicopterul a cuplului Ceauşescu? 

Timp de 25 de ani, dosarul Revoluţiei, înregistrat ca 97/P/1990, s-a 
plimbat de la parchetele civile la cele militare, fiecare declinându-şi, pe 
rând, competenţa de soluţionare. Între septembrie 1998 şi decembrie 2004 
nu s-a desfăşurat nici un act de cercetare penală. În 2015, Parchetul Înaltei 
Curți de Casaţie şi Justiţie clasează dosarul în care se făcuseră cercetări 
privind moartea a 709 persoane şi rănirea altor 2 198.1% În ordonanța de 
clasare, PICCJ arăta că, „pe fondul unei stări de oboseală şi stres“, s-au tras 
focuri de armă între militari. Perioada 22-31 decembrie 1989 a fost 
caracterizată prin „vid de putere, stare de confuzie, panică şi haos“. După 
„euforia generală privind victoria revoluţiei“ a urmat „o stare de teamă“ 
privind revenirea lui Nicolae Ceauşescu la conducerea ţării, „cu ajutorul 
unor forte fidele“. A urmat o „acţiune comună îndreptată, conform 
percepţiei create, împotriva unor elemente contrarevolutionare, care 
acționau împotriva voinţei întregii populaţii“, mai stabileau procurorii 
militari din PICCJ.P 

În aprilie 2016 dosarul este redeschis, devenind 11/P/2014, şi extins în 
noiembrie 2016, pentru a include infracţiuni împotriva umanităţii. Parchetul 
General anunţă că vor fi reaudiate toate persoanele vătămate. În 18 
decembrie 2017, Ministerul Public dá un comunicat bombá. În urma 
administrării probatoriului, procurorii au stabilit „situaţia internaţională 
deosebit de complexă existentă la finalul anului 1989“, „situaţia interna in 
perioada premergătoare evenimentelor de la Timişoara şi în timpul 
desfăşurării acestora“, „conjunctura convocării de către fostul preşedinte 
Nicolae Ceausescu a mitingului popular din 21 decembrie 1989“, 
„Succesiune clară a evenimentelor politico-militare existente in dupa- 
amiaza şi seara zilei de 21 decembrie 1989“, „sursa sunetului cu efect de 
panică (emis la data de 21 decembrie 1989, în timpul discursului lui Nicolae 
Ceauşescu) care a contribuit, alături de alte elemente, la dezorganizarea 
mitingului din Piaţa Palatului şi declanşarea protestelor în Bucureşti“, 
„Succesiunea evenimentelor deosebit de importante din noaptea de 21/22 


decembrie 1989“, „împrejurările legate de fuga cuplului prezidenţial de pe 
sediul CC al PCR, traseul urmat şi comportamentul forțelor militare înainte, 
în timpul şi după pătrunderea revoluţionarilor în sediul Comitetului 
Central“ şi „componenţa comandamentului politico-militar care a preluat, în 
timp foarte scurt, după fuga preşedintelui în exerciţiu, puterea totală în 
România“. 

Aici apare cea mai interesantă precizare din document: „în decembrie 
1989 nu a existat vid de putere“. Ce putea să însemne oare aceasta? Că 
Partidul Comunist Român nu pierduse puterea? Că Securitatea, 
instrumentul de represiune şi teroare al PCR, nu dispăruse? Că structurile 
de forţă continuau să se subordoneze vechii puteri, care se menținea la 
putere? Afirmația era extrem de importantă. Să parcurgem documentul 
Ministerului Public până la capăt, apoi vom reveni la „vidul de putere“. 

În ceea ce priveşte diversiunile, aceasta „au existat, fiind cauza principală 
a numeroaselor decese, vătămări corporale şi distrugeri survenite“, fiind 
lansate „prin intermediul TVR, Radiodifuziunii şi mijloacelor militare de 
comunicaţii“, instaurându-se astfel la nivel naţional „bine-cunoscuta 
psihoză teroristă“. Fenomenul diversionist este „unic în istoria României 
prin complexitate şi anvergură“ nu numai din perspectiva „mecanismelor 
concrete de acţiune“, ci şi a „persoanelor care au dirijat acest fenomen“. 
Procurorii au documentat şi „solicitarea de ajutor militar străin (sovietic)“. 
În finalul comunicatului se arată că „probe importante, de natură să 
stabilească adevărul privind Revoluţia, au fost distruse sau alterate“, dar că 
urmărirea penală va continua „cu celeritate şi eficienţă“. 

Cum se explică oare schimbarea radicală în administrarea probelor? 'Timp 
de 25 de ani, nici procurorii militari şi nici cei civili nu au putut ajunge la 
concluzii ferme privind Dosarul Revoluţiei. Între timp au murit martori şi 
inculpati, au dispărut probe. După ce dosarul fusese clasat de PICCJ, 
misterul este rezolvat în bună măsură, în numai doi ani. 

Societatea românească a dezvoltat cel putin patru naratiuni principale 
privind evenimentele din decembrie 1989. Toate încearcă să răspundă la 
întrebarea „Cine a tras în noi?“. Întrebarea este legitimă, mai ales că după 
fuga lui Ceauşescu din 22 decembrie 1989, toate structurile de forţă i se 
subordonaseră lui Ion Iliescu, şeful Frontului Salvării Nationale, organ 


provizoriu al puterii de stat, în întrunirea care a avut loc la Ministerul 
Apărării, la ora 16.00. Logica puterii ne îndeamnă să credem că cei care au 
ordonat şi coordonat genocidul şi uriaşa dezinformare ar putea fi chiar cei 
care au beneficiat de urmări, adică cei care au obţinut puterea. Dar nu există 
probe, sau procurorii au pretins că nu au probe pentru a susţine această 
supozitie, până în decembrie 2017, când au făcut public faptul că „în 
decembrie 1989 nu a existat vid de putere“. 

În prima naraţiune, susţinută de foştii ofiţeri de Securitate, armata este 
vinovată de crimele comise după 22 decembrie 1989. A făcut-o pentru a 
ascunde propria vină privind represiunea de la Timisoara. Povestea 
teroriştilor a fost inventată de armată (care preluase puterea în 22 decembrie 
la ora 13.30) ca diversiune, pentru a acoperi răzbunarea împotriva 
Securităţii. Dovada, spun foştii securişti, este că informaţia „la 18.00 vin 
teroriştii“ ar fi fost transmisă armatei încă din amiaza zilei de 22 decembrie. 
Aşa se explică asasinarea echipajului condus de Gheorghe Trosca, şeful 
Statului-Major al Unităţii Speciale de Luptă Antiteroristă (USLA), ucis şi 
decapitat de armata comandată de Nicolae Militaru pentru că l-ar fi 
deconspirat pe acesta ca agent GRU. Nu a fost o revoluţie, nici măcar la 
Timişoara, a fost o lovitură de stat militară, pregătită cu mult timp înainte 
de sovietici şi acceptată de celelalte mari puteri, dovadă fiind prezenţa la 
vârful celor mai importante structuri de forţă a generalilor Nicolae Militaru, 
Vasile Ionel şi Marin Pancea, agenţi GRU. În acest scenariu, grupul de 
putere instalat în 22 decembrie — Iliescu, Roman, Militaru — este vinovat de 
diversiunea care a urmat, soldată cu 949 de morţi şi asasinarea cuplului 
Ceauşescu.” 

În a doua naraţiune, susţinută de ofiţerii armatei române, Securitatea este 
responsabilă de diversiunile create, începând cu mitingul din 21 decembrie 
din faţa Comitetului Central. Obiectivul era preluarea puterii, chiar dacă, 
oficial, trupele de Securitate s-au retras în cazărmi şi s-au subordonat 
imediat armatei. Povestea teroriştilor a fost inventată de Securitate pentru a 
permite lupta împotriva armatei. Cât despre Trosca, acesta ar fi fost un 
ofiţer al Securităţii şi nimic mai mult, dovadă că în 2011 i s-a retras titlul de 


,erou-martir al Revoluţiei Române“. Intervenţia puterilor străine 


(solicitată public, la TVR) a fost o dezinformare generată de Securitate, 
pentru a justifica baia de sânge care a urmat. 

A treia naraţiune, susţinută de unii istorici şi jurnalişti, este că 
diversiunile au fost create de reţeaua „246“1%, subordonată Direcţiei de 
Informaţii a Armatei (DIA) şi avea ca scop menţinerea la putere a Partidului 
Comunist Român, împiedicarea revenirii pe tron a regelui Mihai (aşa se 
explică distrugerea Bibliotecii Centrale Universitare, un simbol al 
regalității) şi ajungerea la putere a partidelor istorice. Ei au fost de fapt 
„teroriştii“. Lovitura de stat a fost dată de generalul Victor Stănculescu, 
atunci când a decis să nu respecte ordinul de luptă dat de Ceauşescu în 22 
decembrie, ordonând retragerea armatei în cazărmi la ora 13.30. 

A patra naraţiune, cea „oficială“, este cea potrivit căreia evenimentele 
dinainte şi de după 22 decembrie trebuie judecate în acelaşi context şi fac 
parte din acelaşi „film“. După 22 decembrie, armata şi Securitatea au fost 
de partea poporului, teroriştii au existat, dar nici unul nu a putut fi adus în 
fata instanţei, iar FSN este „emanaţia Revoluţiei“. „Cât priveşte îndoiala 
dacă în decembrie 1989 a fost sau nu revoluţie, ea este, de acum, superfluă; 
recidivează doar în cazuri de rea credinţă şi subcultură politică. [...] O 
revoluţie poate fi declanşată în fel şi chip, chiar şi prin lovitură de stat sau 
răscoală, însă acestea din urmă nu schimbă cu nimic natura fenomenului, ci 
îi potenteazá, cel mult, specificul“, scrie Ion Iliescu în Revoluţia trăită. 

Pentru a susţine aceeaşi teză, Dumitru Mazilu citează Larousse, care 
defineşte revoluţia ca fiind „revolta populaţiei împotriva autorităţilor aflate 
la putere, determinând înlăturarea şi instaurarea unei noi puteri“.1 Dar 
noua putere fusese deja instalată în 22 decembrie seara, fiind reprezentată, 
printre alţii, de Iliescu şi Mazilu. Conform dicționarului Larousse, 
Revoluţia se încheiase, triumfătoare. În acest caz, evenimentele de după 22 
decembrie au fost o contrarevolutie? A cui? 

Petre Roman are o altă perspectivă istorică: „S-a spus şi s-a scris adesea 
că Revoluţia română a fost «confiscată». Cred că expresia este în bună 
măsură corectă: încă din noaptea dintre 22 şi 23 decembrie 1989 mişcarea 
de eliberare democratică a societăţii româneşti s-a găsit închisă în limite 
înguste, cele ale vechiului regim întrucâtva «modernizat». lar puterea a fost 
monopolizată, sau măcar puternic infiltrată, de vechi comunişti a căror 


singură voinţă era să-i dea regimului căzut, printr-o operaţie pur 
«cosmetică», aparenţa de legitimitate pe care nebunia lui Ceauşescu îl 
făcuse să o piardă. Pe scurt, în momentul în care pentru România se 
deschideau toate posibilităţile democratice, ea a rămas la stadiul unei specii 
confuze de perestroika. 7 

Ín vacarmul de dezinformare din deceniile care au urmat este imposibil 
să se facă lumină fără a avea acces la probe. Comunicatul Ministerului 
Public din decembrie 2017 devine astfel extrem de important. Afirmația că 
„în decembrie 1989 nu a existat vid de putere“ nu poate fi interpretată decât 
într-un singur fel: Partidul Comunist s-a menţinut la putere, execuţia 
cuplului Ceauşescu fiind doar un episod din preluarea puterii în interiorul 
nomenclaturii comuniste. În acest caz însă, subordonarea structurilor de 
forţă noii puteri, în 22 decembrie 1989, ar fi trebuit să fie urmată de 
celebrul „consens“ invocat de Ion Iliescu. Cu toate acestea, din seara zilei 
de 22 a început măcelul. De ce? 

În jurul orei 18.00, în faţa Comitetului Central fusese convocat, prin 
intermediul TVR, un miting la care urma să se comunice numele viitorilor 
conducători ai statului. Atunci când în balconul în care cu o zi înainte se 
aflaseră cuplul Ceauşescu şi alţi demnitari comunişti şi-au făcut apariţia 
foşti activişti notorii ai partidului, în frunte cu Ion Iliescu, un disident de 
partid, mulţimea a început să strige „Fără comunisti!“, „Fără comunişti!“. 
Atunci a început să se tragă. 

Tot la ora 18.00, şase tancuri ale Regimentului 20 (UM 01060) primesc 
ordinul de luptă privind apărarea Comitetului Central şi a Palatului 
Republicii, „nimicirea elementelor din aceste sedii şi punerea acestora la 
dispoziţia organelor superioare“. Mulțimea a început să strige ,,Opriti 
focul!“, „Nu mai trageti!“, „Armata e cu noi!“. Înăuntru, Frontul Salvării 
Nationale îşi începea prima şedinţă, iar afară apăreau în scenă „teroriștii“ şi 
armata începea lupta cu aceştia. 

Sugerează oare procurorii că Partidul Comunist a păstrat puterea după 22 
decembrie 1989? În acest caz, putem specula că cererile mulţimii privind 
eliminarea foştilor comunişti, dar şi a Partidului Comunist însuşi din noua 
viaţă politică i-a făcut să instrumenteze acest amplu exerciţiu militar cu 


muniţie de război, combinat cu acţiuni de dezinformare şi război radio- 
electronic. Într-un cuvânt, un adevărat război hibrid. 

A fost aşadar o contrarevolutie condusă de Partidul Comunist împotriva 
propriului popor? Au avut nevoie nomenclatura şi Securitatea de sânge 
pentru a se relegitima? Diversiunea urma tiparul bolşevic al „provocării“ 
străine. Românii aveau nevoie de un nou duşman, pentru ca poporul şi noua 
conducere să ajungă la acea „unire în cuget şi simţiri“ despre care vorbisera 
propagandiştii comunişti tot timpul. Mai întâi au fost teroriştii, apoi 
sovieticii. 

Dacă Ceauşescu ar trăi astăzi, ar spune că în decembrie 1989 a avut loc o 
lovitură de stat a sovieticilor, cu sprijinul ţărilor din Pactul de la Varşovia. 
Asta spunea şi în decembrie 1989. Faptul că discursul este acelaşi cu cel de 
astăzi al foştilor ofiţeri de Securitate nu e întâmplător — în fond, Ceausescu 
avea informaţiile de la aceştia. Dacă e să ducem acest exerciţiu de logică 
până la capăt, ar însemna fie că, într-adevăr, GRU a pus la cale o lovitură de 
stat, scoțând lumea în stradă la Timisoara, fie că Ceausescu a fost 
dezinformat de propriii săi oameni de încredere. Poate că Parchetul Militar 
ne va ajuta, în cele din urmă, să solutionam această dilemă colosală. 

Informaţiile difuzate de „Televiziunea Română Liberă“ au fost 
instrumentate în acest sens: teroriştii otrăviseră apa, voiau să arunce în aer 
barajele şi Institutul de Cercetări Nucleare de la Piteşti, comandourile 
străine atacau porturile, elicoptere străine erau ascunse în apropierea 
autostrăzii Bucuresti—Pitesti, în Bucureşti erau amplasate masini-capcana 
etc. Ştirile erau transmise de crainicii televiziunii, cunoscuţi publicului 
pentru prezentarea buletinelor de ştiri din timpul regimului comunist — Petre 
Popescu, George Marinescu, Victor Ionescu, Cornelius Roşiianu şi Teodor 
Brateş, fost redactor-şef adjunct al Redactiei Actualităţi. Ei au lansat 
apelurile către armată şi populaţie pentru a „apăra Revoluţia“: 
„Televiziunea este încercuită de aceşti bandiți, de grupuri răzlețe. 
Televiziunea este în pericol! Cerem urgent armatei să intervină! Nu mai este 
timp de pierdut! Daţi ordinele corespunzătoare aşa cum v-aţi angajat în faţa 
poporului!“ (Teodor Brateş), „Ostaşi, folosiţi armele pe care le aveţi în 
dotare fără a aştepta neapărat această dezlegare formală. Poporul vă dă 
acum ordine! Nu aşteptaţi numai de la nişte comandanţi, poate prea limitați 


în limitele impuse de atâţia ani de dictatură. Să ne apărăm cu ceea ce avem 
la îndemână!“ (Victor Marinescu), „Utilizaţi toate forţele! Tot armamentul, 
toată muniţia!“ (George Marinescu). 

Dezinformarea continuă şi în afara ţării. Radio Budapesta, agenţiile de 
ştiri Tanjug, ADN şi BTA anunţă un număr din ce în ce mai mare de 
morti. Rechizitoriul întocmit cuplului Ceauşescu menţionează cifra de 60 
000 de victime. 

Unii istorici si jurnalişti susţin că teroriştii au existat şi că ei au fost 
predati Ministerului Apărării Naţionale, listele cu datele acestora existând în 
arhivele MApN. Foşti ofiţeri de informaţii afirmă că aceştia ar fi fost scoşi 
din ţară pe calea aerului şi că sunt gata să depună mărturie în acest sens. 
Gelu Voican Voiculescu şi Virgil Măgureanu susţin teza implicării unor 
puteri străine prin miile de „turişti“ care au intrat in România în decembrie 
1989. Scenariul era susţinut şi de Sergiu Nicolaescu: „Intervenţia hotărâtă a 
maselor şi a militarilor a făcut posibilă dejucarea planurilor forţelor externe 
şi interne aventuriste de a crea o Iugoslavie in Romania.“ 

În 23 decembrie, crainicul George Marinescu citeşte o hârtie care îi este 
înmânată de Teodor Brateş, in care se spune: „Suntem informaţi că s-a luat 
legătura cu ambasada sovietică, care ne-a promis ajutor militar imediat, 
întrucât agenţii străini şi-au permis să trimită elicoptere cu oameni înarmaţi 
pentru a distruge ceea ce poporul român a cucerit.“ Brateş avea să declare 
mai târziu că hârtia a ajuns la Marinescu „de la etajul 11“, când el se afla la 
toaletă. În documentarul Televiziunea la zidul revoluţiei, realizat de Cornel 
Mihalache pentru TVR în 2014, se arată însă limpede cum Brateş îi întinde 
hârtia lui Marinescu, cerându-i: „Citeşte asta!“ Era solicitarea reală sau era 
o dezinformare menită să îi identifice pe sovietici ca fiind noul duşman? 

Narațiunea dezvoltată după decembrie 1989 şi întreţinută şi astăzi de 
foştii ofiţeri ai Securităţii este că sovieticii au instrumentat mai întâi revolta 
începută la Timişoara, a cărei evoluţie i-a luat însă prin surprindere. A fost 
nevoie apoi de lovitura de stat militară dată de generalul Stănculescu, care 
trebuia să fie deghizată în faldurile unei revoluţii. Narațiunea vine în scopul 
legitimării Securităţii ca instituţie profund patriotică, singura care veghea 
asupra integrităţii teritoriale a României. 


[ec 


Secretarul de stat James Baker declara în 24 decembrie 1989 că „SUA nu 
ar avea obiecţii dacă Tratatul de la Varşovia va considera necesar să 
intervină militar în România“, pentru a stopa vărsarea de sânge. Fosta 
Securitate consideră declaraţia o dovadă a înţelegerii sovieto-americane din 
Malta, din 2—3 decembrie 1989, conform căreia Ceauşescu trebuia înlăturat. 
Ministrul de externe al URSS a respins sugestia lui Baker. În 26 decembrie 
1989, Gorbaciov, aflat la al doilea Congres al deputaţilor poporului din 
URSS, le răspundea ziariştilor: „Românii nu ne-au cerut aşa ceva iar noi am 
decis să renuntam la doctrina Brejnev.“ Foştii ofiţeri de Securitate susţin ca 
Gorbaciov nu ar fi ştiut de acţiunea GRU de răsturnare a lui Ceauşescu şi de 
asistare a PCR în acţiunea de relegitimare. În fond, arată ei, GRU a vrut să-l 
răstoarne pe Gorbaciov prin puciul din august 1991. E greu de crezut însă 
că Gorbaciov nu ar fi ştiut nimic despre o eventuală implicare a GRU în 
baia de sânge din România. El era cel care avea să ordone în ianuarie 1991 
intervenţia armatei sovietice în Lituania, pentru reprimarea în forţă a 
mişcării de independenţă. Gorbaciov nu era un inocent, deşi istoria ar putea 
să-l consemneze ca atare, în cele din urmă. 

Să încercăm o recapitulare a acestor informaţii contradictorii, revenind la 
comunicatul Ministerului Public din 18 decembrie 2017 şi precizările 
privind dezinformarea şi diversiunea. 

Procurorii au aflat aşadar care a fost „sursa sunetului cu efect de panică 
(emis la data de 21 decembrie 1989, în timpul discursului lui Nicolae 
Ceauşescu) care a contribuit, alături de alte elemente, la dezorganizarea 
mitingului din Piaţa Palatului şi declanşarea protestelor în Bucureşti“, au 
documentat diversiunea care „a existat, s-a manifestat complex pe mai 
multe planuri, fiind cauza principală a numeroaselor decese, vătămări 
corporale şi distrugeri survenite“, precum şi „mecanismele dezinformarilor“ 
lansate „prin intermediul TVR, Radiodifuziunii şi mijloacelor militare de 
comunicaţii“, care au dus la instaurarea „bine-cunoscutei psihoze teroriste“. 
Au existat nu numai o „diversiune radio-electronică“, ci şi „ordine militare 
diversioniste“ care au avut „consecinţe deosebit de grave“, procurorii 
amintind aici că „în anul 1987, forţele armate ale României au importat 
două tipuri de imitatoare de foc militare, respectiv imitatoare pentru 
armamentul de infanterie, cu foc la gura ţevii şi imitatoare privind desantul 


de parasutare“. In plus, exista „o mai bună înţelegere a diversiunii radio- 
electronice“. 

Cine sunt cei care comandat această diversiune ar trebui să aflăm de la 
procurori, dacă nu vor interveni alte evenimente neprevăzute. Un element- 
cheie al probelor îl reprezintă înregistrările video ale Televiziunii Române. 
În cursul anului 2017, în pofida protestelor masive din ianuarie şi februarie, 
PSD a continuat demersurile privind modificarea codurilor penale. 
Amendamentul care privea limitarea acceptării probelor video în anchete ar 
duce, în primul rând, la închiderea Dosarului Revoluţiei, după cum a arătat 
chiar procurorul general Augustin Lazar.“ Să fie o simplă întâmplare? 

Relegitimarea Partidului Comunist Român ca „forţă conducătoare“ s-a 
făcut prin confiscarea revoluţiei şi declanşarea contrarevolutiei, prin 
instrumentalizarea celui mai amplu exerciţiu militar cu muniţie de război 
din istoria României, combinat cu acţiuni de dezinformare şi război radio- 
electronic. PCR nu a fost singurul beneficiar. Securitatea şi-a reinventat nu 
numai trecutul, arătând că a fost dintotdeauna în slujba poporului, ci şi 
viitorul, având grijă să promoveze în funcţiile statului oameni santajabili.“ 

A fost un adevărat război hibrid îndreptat împotriva propriului popor, ai 


cărui învingători au confiscat România pentru deceniile următoare. 


Instrumentalizarea urii: Martie negru (Fekete marcius) 


Puterea „emanată“ trebuia să se legitimeze, aşa că a avut nevoie de o jertfă 
de sânge. Puterea „populară“, care reprezenta Binele, luptase cu „teroriștii“, 
care reprezentau Răul. 

Dacă în cazul evenimentelor din decembrie 1989 şi al mineriadelor 
putem spera că justiţia va face lumină în cele din urmă, în cazul 
evenimentelor de la Târgu Mureş suntem în acelaşi punct ca în 1990. Deşi 
au murit cinci oameni şi alte câteva sute au fost răniţi, deşi victimele cer de 
zeci de ani să afle adevărul, făcând petiţii către diferite instanţe, deşi 
anchetele jurnaliştilor au arătat limpede cine sunt vinovatii, totul a fost 
îngropat în sertarele istoriei.1** Care să fie explicaţia? 

Drama de la Târgu Mureş a aruncat România în preistorie. Intentionat sau 
nu, evenimentele din martie şi cele din iunie 1990 aveau să caşte o falie 


uriaşă între Occident şi originala democraţie românească. Să schitám mai 
întâi o cronologie sumară, pentru a vedea apoi care au fost vocabularul şi 
naratiunile dezinformarii. 

În ianuarie 1990, Cuvântul liber, cotidianul local de limbă română, 
reproşa maghiarilor că ajutoarele umanitare străine ce conţineau 
medicamente, îmbrăcăminte şi alimente fuseseră împărţite „preferenţial“, 
Bisericile Catolică şi Reformată având „prioritate“ faţă de Biserica cu cel 
mai mare număr de enoriaşi, cea Ortodoxa.*® 

În 14 ianuarie, László Tókés, aflat la Târgu Mureş pentru celebrarea unei 
slujbe religioase, a declarat că „inima“ maghiarilor din Transilvania se află 
în acest oraş. În aceeaşi zi, elevii de la Liceul „Bolyai Farkas“ şi părinţii 
acestora cer Ministerului Educaţiei separarea oficială de clasele cu predare 
în limba română. Elevii români şi părinţii acestora nu sunt de acord. Elevii 
maghiari intră în grevă, cei români încep demonstrațiile. Presa de limba 
română din Târgu Mureş relata că ungurii vor nu doar licee ci, şi trotuare 
separate pentru maghiari şi că vor de fapt Transilvania.9 Începe războiul 
dezinformării. Viitorul şcolii devenise astfel „simbolul evoluţiei relaţiilor 
dintre majoritari şi minoritari“. 

Uniunea Democrată a Maghiarilor din România (UDMR), înfiinţată în 
ianuarie, solicită Consiliului Provizoriu de Uniune Naţională (CPUN) — 
organism provizoriu de conducere a României în perioada 9 februarie 
1990-20 mai 1990 — înfiinţarea unor licee şi facultăţi cu predare exclusiv in 
limba maghiară şi, în primul rând, transformarea în acest sens a liceului 
Bolyai şi a Institutului de Medicină şi Farmacie. 

În 19 ianuarie, cele două tabere din CPUN Mureş ajung la un compromis: 
„de iure“, Liceul Bolyai să fie imediat declarat liceu maghiar, însă elevii 
români să continue cursurile acolo până la încheierea anului scolar.“ 
Kincses Elód, vicepreşedintele CPUN Mureş, pleacă la Bucuresti pentru a- 
şi susţine punctul de vedere în faţa preşedintelui Iliescu. La sfârşitul lunii, 
Iliescu anunţă că se opune „separatismului“. 

Tensiunile între UDMR şi Vatra Românească (înfiinţată în februarie, în 
care se aflau şi numeroşi foşti ofiţeri ai Securităţii, cadre ale armatei şi foşti 
activişti ai PCR) mocnesc. Vatra acuză UDMR că face jocurile Budapestei 


încă de la înfiinţare şi că doreşte să „vândă“ Ardealul. UDMR acuză Vatra 
de ultranationalism şi sovinism. 

În 30 ianuarie, UDMR publică un comunicat în Cuvântul liber în care 
aminteşte de sacrificiul comun din decembrie 1989, subliniind că maghiarii 
din România nu au intenţii revizioniste şi că „Ceauşescu a instigat cele două 
naţiuni una împotriva alteia folosind minciuna conform căreia maghiarii 
periclitează integritatea teritorială a României“. 

În 10 februarie, UDMR organizează „demonstraţia cu lumânări şi cărţi“, 
la care participă 80 000 de mii de maghiari, care are un efect puternic 
asupra românilor. Presa în cele două limbi, prin Cuvântul liber şi Népüjság, 
a fost în aceste zile „cel mai eficient formator al opiniei publice“, 
mobilizându-şi cititorii într-un limbaj „tot mai intens şi mai agresiv ^. 

O analiză a Ministerului Afacerilor Externe din Ungaria consideră că un 
dialog între Vatra Românească şi UDMR nu mai este posibil la Târgu 
Mureş. 

În 15 martie 1990, într-o zi de joi, maghiarii din România aniversau 
pentru prima oară în libertate Revoluţia Maghiară de la 1848. Au loc 
depuneri de coroane şi discursuri. Românii aud că s-ar fi scandat şi lozinci 
antiromâneşti la Satu Mare, Sovata şi Târgu Mureş. Studenţii de 
naţionalitate maghiară de la IMF intră în grevă din cauza „atitudinii ostile 
faţă de învăţământul în limba maghiară“. 

În 17 martie, în fostul ziar Scânteia, acum Adevărul, se putea citi: 

Ce şi-a permis o farmacistă. În municipiul Târgu Mureş s-a înregistrat în cursul serii de vineri 


următorul fapt: D-na Kórmóczi, şefa farmaciei nr. 28, a modificat firma unităţii scriind-o în limba 


maghiară, afirmând că începând din acel moment farmacia nu mai este deschisă pentru români, ci 


numai pentru cetăţenii maghiari. (Rompres)! 


Era o ştire fake. Prima parte e inexactă — doamna Kórmóczi nu a 
modificat firma, ci a pus un afiş în vitrină cu numele farmaciei în maghiară. 
Partea a două era inventată cu totul, după un tipar pe care îl vom întâlni 
până în ziua de astăzi. 

În seara precedentă, acuzând apariţia afişului în maghiară, câteva sute de 
români protestaseră mai întâi în faţa farmaciei, iar apoi în diferite zone ale 
orasului In 17 martie se reiau manifestaţiile. Tensiunile încep să se 


acumuleze. Informaţiile sunt insuficiente, iar sursele puţine şi controlate 
încă de stat. 

În 19 martie, într-o zi de luni, oraşul a luat foc. Străzile gemeau de lume. 
Au loc două manifestații. Maghiarii cereau separarea învăţământului în 
limba maghiară de cel în limba română. Românii condamnau aceste 
revendicări şi îi acuzau pe maghiari că ar fi profanat statuile lui Avram 
Iancu şi Nicolae Bălcescu si ca răspândeau hărţi ale Ungariei care cuprindea 
şi Ardealul. Mai cer demiterea lui Kincses Elód, vicepreşedintele CPUN 
Mureş, pe care îl considerau responsabil pentru starea de lucruri. Un 
amănunt important: Kincses fusese cel care îl reprezentase ca avocat pe 
László Tőkés în procesul acestuia cu statul român din 1989. Kincses îşi da 
demisia. 

Se tin discursuri de la balcon. Scriitorul Sütó Andras vorbeşte mulţimii: 
„Dragi prieteni, vă rog din suflet, să păstrăm această unitate frateasca!“ Din 
stradă i se răspunde: „Nu există şovinism!“ Au loc primele incidente. 

După ora 15, maghiarii se strâng la sediul UDMR, cerând reinstalarea lui 
Kincses. La ora 16, apar grupuri de români care îi atacă pe unguri. Conform 
rapoartelor ulterioare ale Poliţiei Mureş, majoritatea erau ţărani din satele 
Hodac, Ibăneşti, Ruşii Munţi şi Deda Bistra, înarmaţi cu bate, topoare si 
lanţuri. Se aude că aceştia ar fi fost chemaţi pentru că „ungurii îi omoară pe 
romani“. Sütő Andras încearcă să calmeze spiritele. Un ofiţer român îl arată 
cu degetul şi strigă: „El e! Luaţi-l în primire!“1 Este bătut bestial şi avea să 
îşi piardă ochiul stâng. Un an mai târziu, deputatul Gheorghe Dumitraşcu 
urma să afirme ca Sütó avea „problema aceea cu ochiul mai de mult, de un 
an, un an si ceva“. Sunt rănite 30 de persoane, din care 7 sunt internate. 
Toţi sunt maghiari, cu excepţia unui român, bătut pentru că s-a crezut că era 
ungur. Spre seară, autospecialele pompierilor încep să înconjoare oraşul, cu 
sirenele urlând. 

În aceeaşi seară, într-o declaraţie la TVR, Ion Iliescu îşi exprimă regretul 
pentru situaţia creată, acuzând „excesele regretabile ale unor cetăţeni 
romani“. Tot pe înserat, în hotelul Grand, situat chiar în piaţa centrală 
(Piaţa Trandafirilor), lângă Catedrala Mică, se cazează o echipă de 
televiziune din Irlanda. Reportajele difuzate de Sky News vor face senzaţie 
în întreaga lume. 


Karoly Kirâly, vicepreşedintele CPUN, numărul doi în statul roman după 
Ion Iliescu, credea că maghiarii nu pot fi măcelăriți „ca evreii, în casele 
lor“, aşa că le transmite că „trebuie să ne asumăm lupta“, făcând apel prin 
radio la comunitatea maghiară în două rânduri, pe 19 şi pe 20, „să se apere“. 
„Faptul că pogromul proiectat la Târgu Mureş n-a fost mai sângeros şi că 
raportul de forţe s-a restabilit în lipsa unui sprijin din partea statului, al 
poliţiei sau al armatei, se datorează autoapărării“, avea să scrie Kirâly mai 
târziu.2% 

În dimineaţa zilei de 20 martie, maghiarii (după unele estimări, cca 15 
00022) se adună în Piaţa Trandafirilor, strigând: „Dreptate, vrem dreptate!“ 
şi „Să vină Iliescu, să vină preşedintele!“, cerând repunerea în funcţie a lui 
Kincses Előd şi anchetarea devalizării sediului UDMR. Generalul în 
rezervă Ion Scrieciu, membru în CPUN Mureş, anunţă că Iliescu va sosi în 
„două-trei zile“. Manifestantii huiduie şi strigă „Nu plecăm!“, „Acum ori 
niciodată!“. Românii (cca 3 000) se adună în jurul prânzului în piaţă, 
strigând „Iliescu, nu uita si Ardealu-i tara ta!“, „Români, veniţi cu noi!“, 
„Noi suntem acasă, voi sunteţi în casă“, „Cui nu-i place în ţară, să iasă 
afară!“. Scrieciu cere membrilor Vetrei Româneşti să elibereze piaţa pentru 
a preveni eventualele ciocniri. Zvonuri contradictorii apar în ambele tabere: 
că în oraş vor sosi camioane cu ţărani din secuime, că românii din 
împrejurimi vor intra cu arme albe în oraş. Kincses îndeamnă la calm şi 
cere maghiarilor „să nu se lase antrenați de provocări“. La Bucuresti are loc 
o şedinţă a CPUN cu un singur punct pe ordinea de zi — situaţia de la Târgu 
Mureş. 

Taberele se îngroaşă si se aşază fata în fata: românii — lângă statuia 
Soldatului Necunoscut, maghiarii — în faţa Catedralei Mici (biserica Buna 
Vestire). Între cele două tabere erau masati circa 50 de poliţişti, fără arme 
sau echipament de intervenţie. În portavoce se strigă: „Rugăm ca în zona 
statuii lui Avram Iancu, fostul ofiţer de securitate care incită în acea zonă 
românii contra maghiarilor să se retragă!“ sau „Noi suntem fraţi! Nu vedeţi 
că sunteţi manipulati de nişte oameni josnici? Nimeni, nici în Ungaria, nici 
aici, nimeni nu vrea Ardealul! E cea mai mare minciună, intelegeti! 
Minciună! Minciună! Minciună!“2% Atât liderii români, cât şi cei maghiari 


cer armatei sa ia toate măsurile pentru a preveni violenţa. Maghiarii 


constată că preşedintele CPUN Târgu Mureş, col. loan Judea, acţiona în 
favoarea escaladării conflictului. Redacţia maghiară a Radio Târgu Mureş 
lansează un apel către comandamentul militar şi forțele de ordine cerând 
măsuri urgente. 

În piaţă încep să apară autobuze şi camioane cu ţărani români din Reghin, 
Hodac, Ibăneşti, Deda şi alte localităţi. Deşi armata instalase filtre pe căile 
de acces către Sighişoara şi Reghin de la ora 15, grupurile continuă să 
sosească, în mod inexplicabil. Kirâly avea să primească asigurări de la Ion 
Iliescu că armata va controla situaţia, dând ordinele în faţa lui. „Din păcate, 
nu erau adevărate. Dacă conducerea superioară ar fi avut un dram de simţ 
etic şi n-ar fi crezut că venirea celor din Valea Gurghiului pentru a-i pune la 
punct pe maghiari e ceva bun, lucrurile n-ar fi escaladat...“, notează 
Király.^* 

Mihai Bărbulescu, corespondent special al ziarului Libertatea, observă că 
autobuzele care vin de la Hodac, Ibăneşti, Valea Gurghiului „sunt conduse 
de o Dacie albă 2-MS-2640*. Intrebati de ce veniseră la Târgu Mureş, 
românii spun „Să nu ne răpească Ardealul“, iar un bărbat adaugă „Au oprit 
maşinile din cursă şi ne-au obligat pe noi, şoferii“. Ţăranii primeau 
telefoane în care li se spunea că ungurii le „masacrează“ copiii aflaţi la 
Târgu Mureş. Deşi Scrieciu primise asigurări că poliţia blocase drumurile 
de acces în oraş, camioanele cu români continuă să sosească. La ora 17.30, 
peste 200 de săteni români, aflaţi în faţa hotelului Grand, atacă mulţimea de 
13 000-15 000 de maghiari cu bate, furci şi topoare. Cel care face aceasta 
observaţie este Dorin Suciu, corespondentul TVR*’, martor ocular la 
evenimente, care avea să susţină însă mai târziu că incidentele au fost 
provocate de unguri. Maghiarii contraatacă. Încep atrocitățile de ambele 
părţi. Apar două blindate şi un camion cu soldaţi. Prea puţin. 

După căderea serii, în jurul orei 18, începe o bătaie sălbatică. Bărbulescu 
face o relatare dramatică a evenimentelor: 


Un manifestant îmi arată pântecul intepat probabil de cuţit. Alături, un altul, cu capul spart. Striga, 
ca să înțeleg. Ce să mai înţeleg? Oameni cu fiare pe care le-au luat ca arme din grădina din fata 
clădirii. Oameni cu bâte noduroase. Un ofiţer de armată rănit, purtat şi el de subsuori. Un altul, de 
poliţie, care încearcă să identifice un manifestant. Tine un buletin în mână şi este înconjurat de un 
grup ce gesticulează, strigă. „Cine le-a dat băutură, domnule?“ — zice o femeie, arătându-mi pe 
unii din cei întinşi pe pavimentul sălii. Nu zice că-s români sau unguri, cei răniţi, poate morţi, 


întinşi acolo. Zice că-s oameni. Manipulati — spune o alta. Cuvântul, devenit ridicol prin uz, 


începe să mă sperie prin efecte.2% 


În mijlocul pieţei, într-o baltă de sânge, zace un bărbat cu pulover verde. 
Desi este inert, este lovit cu ură, cu bâtele si ciomegele de fier, în cap şi 
testicule. Este de mult inconştient, nu mai are nici o reacţie. Imaginile 
acestea vor fi difuzate pretutindeni — aveau să devină noua carte de vizită a 
României, până la mineriada din iunie. Dar cine era bărbatul cu pulover 
verde? Şi cum de sosise această echipă de televiziune tocmai din Irlanda 
exact în momentul începerii evenimentelor? În oraş încep să vină şi țărani 
maghiari înarmaţi cu arme albe din satele Sângeorgiu de Mureş şi 
Miercurea Nirajului. A fost măcel şi s-a stins târziu, după mult întârziata 
intervenţie a armatei. 

Echipa Sky News transmite imaginile filmate, acestea fiind preluate de 
posturile din toată lumea. Cele mai contestate urmau să fie cele privind 
identitatea bărbatului în verde care fusese bătut cu sălbăticie. TVR preia o 
relatare a postului german ZDF în care se spunea că „pe pancarta acestui 
demonstrant trântit la pământ şi lovit cu brutalitate se cere din nou 
universitate maghiară“, lăsând să se înțeleagă astfel că bărbatul ar fi 
maghiar. Victima era însă un român, Mihăilă Cofariu. 

Românii aveau să fie extrem de nemulţumiţi de această dezinformare, 
întrebându-se dacă nu cumva episodul fusese premeditat. Jurnaliştii pro- 
Vatra Românească susţin şi astăzi că Occidentul, în general, şi Ungaria, în 
special, orchestraseră evenimentele, asigurând şi relatarea mincinoasă 
conform căreia românii organizaserá un „pogrom“2%. „Irlandezul ştia cum 
stau lucrurile, dar a minţit. Era nevoie să se vadă că statul român nu poate fi 
controlat“, relata reporterul României libere câţiva ani mai târziu. ™® La 
rândul lor, ungurii aveau să arate că muriseră trei maghiari, despre care 
presa centrală nu spunea nimic, întrebând de ce armata a intervenit atât de 
târziu, deşi fusese chemată în ajutor din timp. Deşi promiseseră că vor fi 
prezenţi la Targu Mureş pentru a aplana conflictul, nici Ion Iliescu şi nici 
Petre Roman nu au venit. 

În 21 martie, cele două tabere se regrupează încă de dimineaţă în centrul 
oraşului, înarmate. Se scandează „Iliescu nu uita, asta e opera ta!“, „Murim, 
luptăm, Ardealul nu-l cedăm!“. 


Apar declaraţiile oficiale. Ion Iliescu face apel direct la oficialităţile 
Ungariei, „să dea dovadă de rațiune politică şi luciditate, să evite declaraţii 
şi luări de poziţii care ar putea incita unele categorii ale populaţiei maghiare 
din România la atitudini periculoase şi care ar putea totodată să determine 
reacţii ale populaţiei româneşti tot atât de nedorite“. 

László Tőkés arată că „forţelor reacționare, prin subversiune socială, 
acţiuni fátise, interpretări duşmănoase şi instigare naţională, le-a reuşit încă 
o dată să manipuleze mulţimea, să creeze o atmosferă de încordare 
naţională în ţară“. Victor Stănculescu, ministrul apărării naţionale, face o 
declaraţie televizată în care arată că „armata e mai unită ca oricând“ şi 
condamnă „elementele retrograde şi ostile“ care încearcă să „învrăjbească 
pentru a crea confuzie şi nesiguranţă“2%. Biroul Executiv al CPUN „face un 
apel la calm“ şi hotărăşte crearea unei comisii centrale de anchetă, 
cunoscută apoi drept „Comisia Mânzatu“, 

Urmează relatările mobilizatoare în presă. În Libertatea apare pe prima 
pagină articolul cu titlul: „Situaţie critică la Târgu Mureş. Practici fasciste?“ 
Redacţia adăugase si „Trăiască, trăiască, să trăiască Moldova, Ardealul si 
Tara Românească“. Sub titlul „Toţi suntem Ardealul!“, se relatează cá peste 
500 de studenţi au pornit în noaptea de 21 martie pe bulevardele capitalei 
„pentru a-şi manifesta indignarea faţă de pretenţiile iredentiste şi acţiunile 
iresponsabile ale unei părţi din populaţia maghiară din unele localităţi şi 
regiuni transilvane“. Ziarul arată cá manifestantii scandau „Murim, luptăm 
— Ardealul nu-l cedám!* şi „Mureşul e-n sânge, România plânge“. Tinerii 
transmit guvernului o petiție prin care „se angajează să apere Revoluţia 
română, fiinţa naţională şi pământul stramosesc“.*4 

A urmat ancheta Procuraturii. Au fost audiaţi sute de muncitori de la 
întreprinderile din municipiu, puşi să îi identifice pe cei vinovaţi. lată 
bilanţul oficial: 5 morţi (3 maghiari şi 2 români), 278 de răniţi (190 de 
români şi 88 de maghiari), 46 de autovehicule distruse (30 aparţinând 
statului), sediile a 4 partide politice devastate. Conform Raportului 
Mânzatu, fusese rănit şi un „jurnalist englez“. 

Au fost arestate 21 de persoane, s-au întocmit 27 de rechizitorii, 30 de 
persoane au fost trimise în judecată şi 21 sunt arestate preventiv: 12 romi, 8 
maghiari şi un român. Cei mai mulţi au fost condamnaţi la până un an de 


închisoare cu suspendare. Barabâs Em6 şi Cseresznyés Pal au fost 
condamnaţi la 10 ani de închisoare. Barabas a fugit în Ungaria imediat după 
evenimente, primind cetăţenia maghiară după două zile, iar Csereszny6s a 
fost grațiat în 1996 de preşedintele Emil Constantinescu. Cei doi au primit 
cele mai grele condamnări, pentru maltratarea persoanei cu pulover verde 
care s-a dovedit a fi Mihăilă Cofariu, un roman din Ibanesti. Kincses s-a 
refugiat la Budapesta vreme de şase ani. 

Imediat după stingerea conflictului, o echipă de consilieri militari 
condusă de col. Ioan Talpeş şi col. Mihai Stan primeşte sarcina de a redacta 
decretul privind înfiinţarea unui nou serviciu de informaţii. În 26 martie 
1990, preşedintele Consiliului Provizoriu de Uniune Naţională, Ion Iliescu, 
semnează Decretul nr. 181 privind înfiinţarea Serviciului Român de 
Informaţii (SRI). 

Urmează un adevărat exod al maghiarilor spre Ungaria. Liderii UDMR 
încearcă să-i convingă să aibă încredere în democraţie şi să rămână acasă.” 
Haller Istvan, activist pentru drepturile omului, spune că pentru el era 
„Sfârşitul lumii“ şi că în acele momente cei mai mulţi nu şi-au dat seama de 
manipulare. 

Comisia de anchetă înființată de CPUN a fost condusă până în 28 martie 
de Gelu Voican Voiculescu şi N.S. Dumitru şi apoi de Ion Mânzatu. 
Raportul comisiei, alcătuit din 58 de pagini şi mai multe zeci de anexe, a 
fost prezentat plenului CPUN in 15 ianuarie 1991, nefiind dat publicității.” 
Pentru unii cercetători maghiari, raportul nu a urmărit stabilirea vinovaţilor, 
ci realizarea unei „sinteze mai mult sau mai putin pacificatoare între cele 
două etnii“, În iunie 2007, toate faptele, inclusiv cele de omor, se 
prescriu. 

Cele două parti au venit cu naratiuni opuse privind cauzele şi persoanele 
care au generat conflictul. Pentru Martie negru, ca si pentru mineriade, 
„statul“ va susţine aceleaşi naratiuni ca şi fostele structuri de putere şi 
represiune ale regimului comunist: România a fost ţinta unor atacuri 
revizioniste care urmăreau destabilizarea ţării prin  diversiuni si 
„pogromuri“, instalarea unor guverne apropiate intereselor străine şi 
destrămarea României prin „iugoslavizare“. Mult timp, majoritatea presei 


româneşti avea să susţină această poziţie, cu excepţia presei de limbă 
maghiară. 

Prima naraţiune, susţinută de autorităţile vremii şi de o parte a Uniunii 
Vatra Românească, este că evenimentele au fost gândite ca „un prilej de 
lansare a unui război de imagine împotriva României, având ca finalitate 
provocarea unei crize gen Nagomo-Karabah, care să ducă la schimbarea 
statutului Transilvaniei“. A fost un „scenariu conceput în laboratoarele 
cercurilor hungariste“ care viza „declanşarea unui război civil, intervenţia 
trupelor străine pentru restabilirea ordinii, rediscutarea statutului politic al 
Transilvaniei, urmat de secesiunea acesteia şi alipirea ei la Ungaria, cu 
sprijinul Occidentului şi Uniunii Sovietice“27. 

Dorin Suciu, corespondentul TVR, avea să afirme că marşul tăcut al 
maghiarilor din 10 februarie fusese „condus prin radio-telefoane“, la IMF 
apăruseră „foarte prompt“ reporteri occidentali, dintre care mulţi vorbeau 
maghiara — „de exemplu cei din Danemarca“, aflase că „Odorheiu Secuiesc 
va deveni capitala unui viitor judeţ, sub jurisdicţia Ungariei“, la Sovata ar fi 
fost înfiinţat „un sindicat pe criterii strict etnice“, şase milițieni fuseseră 
ucişi în secuime — „lovituri mortale date miliției, ca simbol al Statului 
Român“, totul pe fundalul telefoanelor primite în care era ameninţat „într-o 
românească stâlcită“: „O să vă spanzuram, bestii ce sunteti!“. Românii se 
simțeau ,,descurajati, intimidati şi abandonaţi“.2* 

În cartea publicată în 1991, colonelul Ioan Judea, omul care ar fi trebuit 
să dezamorseze conflictul, scria că UDMR s-a folosit de evenimentele de la 
Târgu Mureş, iar în 20 martie, „minţind cu neruşinare, a antrenat toti 
ungurii în țesătura tot mai mârşavă a planului iredentist şi iresponsabil de 
maghiarizare“2. 

Presa cultiva tonul radical, national-comunist, alături de zvonurile că 
românii îşi pierdeau locurile de muncă, crucile româneşti erau scoase din 
cimitire, cărţi iredentiste şi filme de propagandă circulau prin Ardeal, iar în 
fabrici s-ar fi bătut românii şi maghiarii folosind arme albe. 

Pentru o parte a românilor din Târgu Mureş, Ion Iliescu şi Petre Roman 
erau „complici“ ai ungurilor, pentru ei România fiind „un stat multinational, 
exploatator, imperialist“. Versiunea aceasta este susţinută şi acum de loan 


Sabău Pop, profesor la Universitatea „Petru Maior“ din Târgu Mureş, fost 
judecător la Curtea de Apel Târgu Mureş până în 1997.72 

„Cauza evenimentelor trebuie căutată în Bucureşti, unde sunt cei vinovaţi 
de ce s-a întâmplat la Mureş şi în România, începând cu preşedintele 
CPUN, Ion Iliescu, si aghiotantul dansului, Karoly Király, care era 
vicepreşedinte CPUN“, spune Florin Oproescu, vicepreşedintele Vetrei 
Româneşti. „Cum vă explicati că atunci când s-a întâmplat ne-au invadat 
sute de televiziuni? Mă gândesc că au avut informaţii precise vizavi de un 
plan care s-a pus la punct în Bucureşti sau, în orice caz, la nivel mai mare şi 
care s-a finalizat în Târgu Mureş.“ Dan Petre, procurorul general de la 
Parchetul Curtii de Apel Târgu Mureş, crede că a fost o „manipulare a 
populaţiei“ şi că evenimentele trebuie puse „pe seama politicienilor“.21 

Versiunea „iredentistă“ a fost împărtăşită şi de Ion Iliescu. El spunea în 
1990: „Vrem să afirmăm foarte categoric că Ardealul, apartenenţa sa la 
patria română, nu poate fi subiect de negociere cu nimeni.“2 In 2007, 
fostul preşedinte afirma că ziua de 15 martie fusese concepută ca o „zi de 
manifestare puternică politică a revendicărilor de separatism în diverse 
forme“. „Vreo 10 000 de cetăţeni ai Republicii Ungare sau, mă rog, 
maghiari din afara ţării, au pătruns pe la Satu Mare şi apoi au venit la Târgu 
Mureş“, spune el. ÎI întreb cine îi furniza astfel de informaţii, atât timp cât 
Securitatea era desfiinţată, şi îmi spune că „asta era o altă conjunctură în 
care ne-am aflat, că nu aveam... tot sistemul statal a fost prăbuşit în 
decembrie 1989“. 

În 2007, fostul preşedinte afirma că evenimentele de la Târgu Mureş nu 
se soldaseră cu morţi. Atunci când îi spun că au murit cinci oameni, doi 
români şi trei maghiari, mă priveşte cu neîncredere. ,/Tárgmuresenii simt ca 
au fost manipulati, simt că adevărul este altul şi că vinovatii sunt alţii“, 
adaug eu. „Domnule, chestia asta cu aflarea adevărului devine de-a dreptul 
jenantă. Adevărul este cel pe care l-am trăit cu toţii atunci“, îmi spune, 
vizibil enervat. Îmi suna cunoscut — „Adevărul“, spune un personaj în 1984, 
„este ceea ce se petrece în toate minţile în acelaşi timp“. 

Virgil Măgureanu susţine că „nu a fost ceva spontan, pentru că ar fi 
minciuna cea mai grosolană că românii şi maghiarii aveau ceva de împărţit 
acolo“, E] afirmă că există un raport in care „toate aceste elemente 


externe sunt nominalizate“. „Am cunoştinţă că astfel de scenarii [de 
„iugoslavizare“] au existat si în legătură cu România“, spune Măgureanu. 
Promisiunea privind accesul la raportul respectiv nu a mai fost îndeplinită. 
De aceeaşi părere este şi Gelu Voican Voiculescu: cauza este 
„precumpănitor externă“. „S-a tot vehiculat atunci, dar mai ales după aceea, 
în The Independent şi în Politica din Praga, despre o anumită înţelegere 
Kohl Gorbaciov... Eh, se pare că ce s-a întâmplat acolo trebuia să preceadă 
iugoslavizarea şi probabil că intenţia era să se înceapă cu destabilizarea 
României.“ „Ne aştepta un Kosovo în România, pentru că era aceeaşi stare 
de spirit şi aceeaşi tendinţă a unor forte extremiste“, spune şi Ion Iliescu. 

Între timp, la Isticeu Ibăneşti au venit preşedinţi de stat şi şefi de partid, 
care au vrut să îl transforme pe Mihăilă Cofariu, fără voia lui, într-un 
adevărat poststindard al românismului. Cofariu însă nu vrea decât să uite şi 
să fie uitat. „S-a făcut din Cofariu martirul naţiunii, toată lumea despre el 
vorbeşte, dar despre ceilalţi doi români care şi-au pierdut viaţa, nimeni nu 
ştie nici măcar cum îi cheamă“, îmi spune Kincses, sarcastic. 

A doua naraţiune, a taberei maghiare, susţine că „a fost scenariul pentru 
consolidarea si relegitimarea după revoluţie a unei puteri nelegitime“*“, un 
pretext pentru înfiinţarea SRI. „Conform planurilor, ar fi trebuit să aibă loc 
o nimicire de proporţii a maghiarimii, pentru ca aceia care scapă din 
conflict să emigreze“, scrie Király.” 

Din nou, ca si la Revoluţie, ar fi intrat în scenă „pompierul piroman“. 
Pentru a se relegitima, fosta Securitate a inventat din nou un duşman — de 
data aceasta au fost maghiarii, atât cei din interior, cât şi cei din exterior. 
Ancheta Societăţii Internaţionale pentru Apărarea Drepturilor Omului din 
aprilie 1990 vorbeşte despre manipulare şi premeditare.“ Lipsa „foarte 
calculată“ de reacţie a poliţiei şi intervenţia târzie a armatei au avut scopul 
ca „evenimentele să aibă loc“, spune Gyula Miholcsa, cel care a filmat 
evenimentele pentru redacţia maghiară a TVR. 

Maghiarii au fost nemulţumiţi de dreptatea împărţită de justiţie — un 
singur român fusese trimis în judecată. Procurorul general Dan Petre spune 
că e normal să fie mai mulţi maghiari decât români judecaţi, pentru că „au 
fost 278 de victime, în care 190 au fost români, şi numai 88 maghiari“. Îi 
atrag atenţia că dacă vinovatii pentru asasinarea românilor au fost 


identificaţi, nu acelaşi lucru se poate spune despre cei vinovaţi de moartea 
celor trei unguri: „avem trei maghiari morţi, în cazul ăsta ar trebui să avem 
trei vinovaţi de partea românilor, dacă mergem după o aritmetică simplă.“ 
„Dacă mergem după o aritmetică simplă, numai că într-un conflict de o 
asemenea anvergură nu s-a putut stabili cu certitudine autorul unei crime“, 
spune el. 

România acuză Ungaria de amestec direct în evenimentele de la Târgu 
Mureş. Ungaria acuză România că la Târgu Mureş a avut loc un pogrom 
antimaghiar.~“ Termenul avea să fie folosit intens, atât de maghiarii din 
România, cât si de cei din Ungaria.” 

Există însă dovezi privind premeditarea conflictului? Românii spun că au 
fost aduşi de „secretarii FSN“, fie pentru „a asigura liniştea“ la Târgu 
Mureş, fie pentru a participa la un spectacol folcloric, şi s-au trezit în faţa 
sediului UDMR, unde au aflat că „ungurii vor ocupa Ardealul“. Sătenii 
din satele din jurul oraşului declarau că oameni „în uniformă“ veneau şi îi 
întrebau cum de „stau liniștiți“ şi dacă ştiu „ce se întâmplă în Târgu Mureş“. 
Însuşi Mihăilă Cofariu declara la TVR că preotul îi anunţase cu o duminică 
înainte că primise un telefon de la Târgu Mureş „să mergem să manifestăm 
martea, miercurea sau joia, când o să fie nevoie, la Târgu Mureş“. Semnalul 
urma să fie dat de clopotele bisericii şi sirena primăriei.” 

De ce a intervenit armata atât de târziu, abia în dimineaţa zilei de 21 
martie? De ce a permis crearea unui adevărat teatru de război? Raportul 
Ministerului Apărării Naţionale arăta că în 20 martie, în jurul orei 13, 
situaţia era paşnică, aşa că armata a decis să nu deplaseze trupe, pentru a nu 
fi acuzată că împiedică desfăşurarea manifestatiei.“* Judea spune ca 
„ordinea cu forţa nu era specifică momentului respectiv pentru că tocmai 
asta căutau iredentiştii, doreau cu orice prilej să existe o atdtare între 
militari şi civili“. Măgureanu afirmă, în schimb, că „armata trebuia să se 
interpună între insurgenți si să nu îi lase să se ajungă la fazele la care s-a 
ajuns şi ne-a umplut de ruşine“. Iar Iliescu declară că „în general, în toată 
acea perioadă, de violenţe de stat, armata avea ezitări să mai intervină în 
vreun fel pentru cá era amintirea recentă din decembrie“™. 

Cine putea pregăti atât de temeinic un astfel de scenariu? Cine putea să îi 
aducă pe români la Târgu Mureş cu autobuzele, conducându-i până în faţa 


sediilor partidelor, „îmbrăcaţi în uniforme“? Agenţii străini sau foştii ofiţeri 
de Securitate? Király scrie în memoriile sale cá ,[Luni] la 11, [...] ştiam 
deja că numărul autobuzelor puse la dispoziţia celor din Valea Gurghiului 
era mare şi că deplasarea lor nestingherită era asigurată de maşini ale 
poliţiei“. Prefectul judeţului Mureş era sunat „din Bacău, din Piatra Neamţ, 
din Vâlcea şi din alte locuri ca să întrebe care e situaţia în Târgu Mureş, 
pentru că dacă e nevoie de ajutor, ei vin“, 

Dar ce s-a mai întâmplat cu Gary Honeyford, reporterul irlandez care 
lucra pentru Sky News? Echipa de filmare, care voia să relateze 
evenimentele din 20 decembrie a stat o singură zi în Târgu Mureş, cea mai 
tragică. (Atunci când s-au cazat, au făcut rezervările pentru o singură 
noapte.) 

În 2015, într-un interviu via-satelit la Antena 3, Honeyford, care continuă 
să lucreze la Sky News, se arată „surprins“ de ipoteza că reportajul fusese 
premeditat, negând „categoric“ că ar fi ştiut ce urma să se întâmple la Târgu 
Mureş. Gary Honeyford citează din scriptul reportajului (care nu era 
cunoscut în România) pasajul incriminat, cel privind identitatea bărbatului 
în verde: „Din nou şi din nou, cele două tabere s-au ciocnit. Un român a 
mers prea departe şi a fost prins. Urmările sunt brutale.“ Honeyford îşi 
aminteşte că era vorba de un om întins pe asfalt, îmbrăcat într-un „pulover 
verde de lână“, lovit cu o pancartá şi cu picioarele. „Eu am descris acea 
persoană ca fiind un român, pentru că aşa mi s-a spus [de către fixer]. 

Moderatorii sunt consternati. Se aşteptau ca Honeyford, în prima sa 
intervenţie în presa românească de după 1990, să le confirme teoria 
premeditării şi dezinformării. Dar dacă irlandezii au relatat corect, atunci de 
unde a plecat campania presei ultranationaliste româneşti din ultimii 27 de 
ani privind premeditarea mediatizării „pogromului maghiar“? În 2007, 
Voican Voiculescu spunea că „e limpede că acolo s-a avut în vedere că se va 
întâmpla ceva care trebuia bine mediatizat“, iar Măgureanu, că „se ştia că 
va fi ceva, fuseseră anunţaţi“. „Acolo a fost un teatru de război al serviciilor 
secrete, care au avut grijă să convoace toate televiziunile“, arăta fostul şef al 
SRI. 

Să revenim la ştirea preluată de TVR de la ZDF. Reporterul german 
Susanne Gelhardt relatează: ,,Reinfiintarea unei universităţi proprii 


maghiare, asta ceruse acest demonstrant pe pancarta sa înainte de a fi 
doborât de lovituri brutale.“ Traducerea TVR nu alterează sensul mesajului: 
„Pe pancarta acestui demonstrant trântit la pământ şi lovit cu brutalitate se 
cere din nou universitate maghiară.“ Aşadar informaţia distorsionată plecase 
de la ZDF, nu de la Sky News. Imaginile erau ale irlandezilor, nu însă si 
informaţia falsă. Să fi premeditat ZDF dezinformarea? Nu cunoaştem 
motivele pentru care Gelhardt a distorsionat adevărul, înclinăm însă să 
credem, cunoscându-i parcursul profesional, că a fost false news, nu fake 
news, misinformation, nu disinformation.” Nu a fost dezinformare 
premeditată, ci o ştire prost făcută, din cauza căreia o tara întreagă a trăit o 
adevărată teorie a conspirației zeci de ani. 

Dar știrea prost făcută a avut beneficiari direcţi. Securitatea fusese 
subordonată Ministerului de Interne în seara zilei de 22 decembrie 1989, iar 
în 26 decembrie — Ministerului Apărării. În 30 decembrie era desfiinţată, 
personalul fiind trecut în rândurile armatei.^? Istoricul Mădălin Hodor 
afirmă că Securitatea a continuat să funcţioneze în perioada 22—30 
decembrie 1989, îndeplinindu-şi vechile atribuţii de serviciu. Csaba 
Zoltân Novâk susţine că „unii ofiţeri de Securitate, intraţi în subordinea 
armatei, aveau neoficial sarcina de a continua să adune informaţii legate de 
«problema iredentismului maghiar», redactând rapoarte începând din 
ianuarie 1990.2% 

În anii 1980, Securitatea trata problema minorităţii maghiare ca pe una de 
securitate naţională. Novâk crede că mişcarea comunităţii maghiare din 
întreaga Transilvanie „a furnizat suficiente argumente“ pentru înfiinţarea 
SRI, organism clădit pe bazele Securităţii şi „pe reactivarea personalului 
care s-a ocupat cândva de minorități“. Într-adevăr, la înfiinţarea SRI, 
Măgureanu preciza că „există pericolul ca elemente străine diversioniste să 
se integreze în organizaţiile minorităţilor naţionale şi să provoace 
destabilizare, punând organizaţiile minoritare în slujba unor ambiţii 
separatiste, autonomiste“22. 

Kincses relatează că în întâlnirea sa din ianuarie 1990 cu Ion Iliescu i-a 
transmis: „Noi avem încredere în dumneavoastră, dar dacă nu veţi fi mai 
radical în privinţa securiştilor şi nomenclaturiştilor vinovaţi, vă vom 
pierde“, dându-l ca exemplu de menţinere a nomenclaturiştilor antimaghiari 


pe Constantin Oancea, adjunct al ministrului de Externe, „cel care dirijează 
de 16 ani politica ceauşistă antimaghiará*. ^? 

Károly Király, fost membru al CC al PCR si vicepresedinte al CPUN, 
afirmă cá l-ar fi întrebat pe Ion lliescu: „Măi, de ce nu desfiintezi 
Securitatea?“ „Nu pot! 70 000 de duşmani îmi fac! Atâţia are Securitatea!“ 
i-ar fi răspuns Iliescu.“ 

Ioan Judea, preşedintele CPUN Târgu Mureş, afirma că nu a desfiinţat 
„organele de securitate“. ÎI întreb dacă avem motive să credem că aceşti 
oameni, care până la 21 decembrie 1989 au servit o dictatură de tip stalinist, 
puteau deveni brusc oameni cinstiţi. ,,Toti cei care depun jurământ şi sunt 
militari îşi îndeplinesc misiunea“, mă asigură el, indreptándu-si spatele.” 

Fiind întrebat despre implicarea lui Judea în evenimentele de la Târgu 
Mureş, generalul Stănculescu arăta că „în cadrul Ministerului Apărării 
Naţionale mai există persoane care, ca să zic aşa, ocupă funcţii politice; 
majoritatea sunt insuficient calificaţi pentru a înţelege cum se tratează 
politic nişte situaţii deosebit de fine, delicate“. 

Ofițerii fostei Securitati au avut un concediu de trei luni, care a luat 
sfârşit odată cu înfiinţarea SRI. Să fi fost doar o coincidenţă? Desigur, un 
serviciu de informaţii nu putea fi înfiinţat în câteva zile. La 1 februarie se 
înființase Direcţia Specială de Informaţii, subordonată ministrului de 
interne, celebrul „Doi şi-un sfert“, iar în 8 februarie, Centrul de Informaţii 
Externe“, în fruntea căruia a fost numit Mihai Caraman, fost general de 
Securitate. Ambele structuri erau populate cu foşti ofiţeri din Securitate. 
Voican Voiculescu, care este creditat a sta la baza înfiinţării celor două 
servicii, afirma că şi pentru SRI începuse redactarea actului constitutiv încă 
din februarie. Să fi fost doar o întâmplare că decretul a fost aprobat după 
evenimentele de la Târgu Mureş? 

Lui Iliescu i se pare „hazardată şi periculoasă încercarea de a pune pe 
seama unor asemenea structuri incitarea la asemenea evenimente“. „Este de 
un ridicol aparte teza asta, de un ridicol desăvârşit“, spune Măgureanu. Cât 
despre popularea noilor servicii de informaţii, dar şi a parlamentului cu 
vechii securişti şi nomenclaturişti, Măgureanu crede că „nu s-au putut croi 
alte structuri fundamentale ale unui stat democratic fără legătură cu 
instituţiile anterioare“. „Serviciile acestea ar fi trebuit înfiinţate încă de la 


mijlocul lui februarie, aşa se şi hotărâse“, spune Virgil Măgureanu. „Nu 
există nici o legătură între prezenţa mea la Târgu Mureş şi faptul că o 
săptămână mai târziu eram deja şeful serviciilor de informaţii.“ Virgil 
Măgureanu se afla în acele zile la Târgu Mureş, „cu un grup de studenţi 
sociologi“. Fusese trimis de Iliescu, în calitatea sa de consilier prezidenţial 
pentru probleme de securitate, pentru a „observa impartial şi obiectiv ce se 
întâmplă“. Ceea ce a şi făcut, redactând un material „întru totul echilibrat, 
care îndemna la calmarea spiritelor*.^* 

Evenimentele de la Târgu Mureş au luat sfârşit brusc. După întâlnirea 
într-o unitate militară a comisiei guvernamentale cu reprezentanţii 
românilor şi maghiarilor, „dintr-odată, ostilitățile au luat sfârşit“, spune 
procurorul general Dan Petre. „Deci pe undeva s-a dat un ordin — «retrageti- 
vă!», şi nu s-a mai întâmplat nimic.“ Au trecut câteva luni până când 
românii şi ungurii şi-au dat seama că nu îşi sunt duşmani unii altora. 

Fosta putere comunistă a practicat de fiecare dată acelaşi exerciţiu al 
legitimării şi la „Revoluţie“, şi la mineriade: inventarea unui duşman şi 
înecarea într-o baie de sânge a oricăror posibili viitori contestatari. 
Securitatea renuntase în cele din urmă la ipocrizia interpretării marxist- 
leniniste care înlocuia duşmanul etnic cu duşmanul de clasă. 

Mitingurile uriaşe din Bucureşti de la începutul anului 1990 trebuie să-i fi 
convins pe „moştenitorii Securităţii“, cum îi numeşte Marius Oprea, că 
puterea nu se câştigă la urne, ci cu cnutul, ca în dictatură. Democraţia 
„originală“ avea să nască noi naratiuni. Dezinformarea, ştirile fake, 
propaganda neagră, kompromatul, asasinatul, violenţa în masă, diversiunea, 
toate au fost folosite de fosta Securitate pentru a menţine la putere 


nomenclatura comunistă şi pe sine.2* 

Partea a Il-a 
ÎN LABIRINTUL MINCIUNILOR 


„O minciună spusă destul de des devine adevăr.“ 


VLADIMIR I. LENIN 


„O minciună spusă o dată rămâne o minciună, dar o minciună repetată de o mie 
de ori devine adevăr.“ 


JOSEPH GOEBBELS 


„Cu cât societatea se îndepărtează mai mult de adevăr, cu atât îi urăşte mai mult 
pe cei care îl rostesc.“ 


GEORGE ORWELL 


6 
UNIUNEA EUROPEANĂ: „UN PROIECT 
SATANIST“ 


Imigrația va duce la dispariţia Europei şi la crearea unui califat islamic.222 Suedia este în pragul 
razboiului224, Cehia se islamizeazá rapid, cu acordul tacit al statului, femeile sunt violate în 


plină stradă in Germania şi Belgia?2, bande de musulmani îi atacă pe europeni si dau foc 


bisericilor, fetele sunt mutilate genital@2, iar statele europene legalizează căsătoriile cu 
p 


minore.2 În tot acest timp, bárbatii europeni, efeminati si timizi, asistá pasivi.222 Migratia este 


planificată şi finanțată de Soros şi CIA.28 


Gayropa 


Valorile europene înseamnă de fapt homosexualitate şi pedofilie. Copiii sunt luaţi cu forţa de 


lângă familiile lor şi adoptați de cuplurile de homosexuali.229 


UE vor să legalizeze pedofilia.25 Pentru cá se opune acestor proiecte sataniste, Ortodoxia este 


principalul inamic al Vestului.261 


Unele partide din statele membre 


În 17 martie 2015, Vybor.md publică un articol cu titlul „Iadul european: 
violarea în masă a sugarilor în familiile norvegiene“. Postarea îi aparţinea 
politicianului prorus Oleg Topolnitki. Vybor.md este site-ul formaţiunii pe 
care o conduce — Partidul Ruso-Slavon din Moldova, care pledează pentru 
denuntarea Acordului de Asociere cu Uniunea Europeana, federalizarea 
Republicii Moldova şi acordarea statutului de limbă oficială limbii ruse. 

Topolnitki prelua o știre de pe site-urile ruseşti Russkaia vesna, 
Newsland.com şi Dal.by.“* Toate materiale sunt aproape identice si 
relatează că Norvegia a recunoscut oficial existenţa ,,infantofililor“: 

-În Danemarca, Norvegia, Suedia, „infantofili“ se numesc acei pedofili 
care preferă „distracţia“ cu bebeluşi. Postul public norvegian NRK a 
anunţat că, potrivit serviciului de investigare a crimelor, Kripos, în 
Norvegia „a înflorit infantofilia“. Considerat un subiect tabu până acum, 


această tradiţie sălbatică scandinavă de a viola copii cu vârstă de până la 2 
ani şi jumătate nu mai poate fi ascunsă de mass-media norvegiene.“25% 

Este citat NRK, care ar fi relatat că în 2 martie ar fi început în oraşul 
Drammen procesul unui bărbat de 32 de ani arestat pentru că şi-ar fi violat 
propriul fiu şi fiica partenerului său, care avea mai puţin de o lună. Alţi 
patru adulţi ar fi fost condamnaţi în acelaşi proces pentru fapte similare. 
Site-urile conchid că „numărul participanţilor la asemenea orgii este mult 
mai mare“ şi că „mulţi copii din Norvegia sunt violati în familii“, iar poliţia 
„nu acordă atenţie acestor «distracţii norvegiene»“. 

NRK relatase, într-adevăr, că există un „dosar Dammen“, în care sunt 
învinuiți cinci adulti pentru abuzarea unui bebeluş, printre ei fiind şi părinţii 
acestuia. Publicul norvegian a fost şocat şi dezgustat. Investigatiile 
psihiatrice au dus la concluzia că patru dintre cei cinci acuzaţi sunt pedofili 
şi au tulburări de personalitate.2* 

Dar postul public de televiziune norvegian nu relata că în Norvegia ar fi 
„înflorit“ fenomenul „infantofiliei“ şi nici nu pomenea de tradiţia de a face 
schimb de fii si nepoti pentru astfel de „distracţii“. A fost oare doar un caz 
obişnuit de fake news prin distorsiune şi amplificare a unui caz real şi 
includerea sa în naraţiunea oficială rusă privind „perversitatea“ 
Occidentului? 

După discursul lui Putin de la Clubul Valdai, din 2013, Rusia s-a angajat 
într-o adevărată campanie de „salvare“ a valorilor tradiţionale pravoslavnice 
de Occidentul „pervertit“. Au fost adoptate legi anti-LGBT care 
decriminalizau violenţa domestică şi sanctionau prozelitismul — altul decât 
cel al Bisericii Ortodoxe Ruse. Ştirile privind „iadul european al violului în 
masă al sugarilor“ trebuiau să atenueze ştirile inteme privind creşterea de 
şapte ori a numărului de abuzuri sexuale comise asupra copiilor ruşi în 
perioada 2009-2013. 

La o lună după campania privind „infantofilii norvegieni“, Izvestia relata 
că două deputate din Duma de Stat depuneau un proiect de lege prin care 
urmăreau „întărirea protecţiei copiilor împotriva abuzurilor sexuale“. Una 
din ele era Elena Mizulina, şefa Comisiei Dumei pentru Familie, Femei şi 
Copii, care arăta că acest tip de infracţiuni erau încadrate în Codul penal rus 
(art. 78 şi 83) ca fiind „de gravitate mică sau moderată“, termenul de 


prescripţie fiind de doar doi ani, prevăzându-se şi posibilitatea înlăturării 
răspunderii penale.2% 

Jurnaliştii ruşi au aflat că peste 2 200 de persoane fuseseră absolvite de 
pedeapsă, conform articolelor 131-135 din Codul penal. În plus, potrivit 
statisticilor citate de Izvestia, pedofilii condamnaţi recidivau în 98% din 
cazuri. Izvestia cita datele Ministerului rus al Afacerilor Interne, care arătau 
că numărul copiilor abuzati sexual crescuse în Rusia de şapte ori, de la 531 
de cazuri în 2009 la 3 998 de cazuri în 2013. 

Mizulina, văzută de presă ca o ultraconservatoare, a propus în 2017 şi 
decriminalizarea violenţei domestice, legea fiind considerată o parte 
importantă a agendei sociale conservatoare a lui Putin.“ (Senatul României 
a adoptat tacit o lege similară în aprilie 2018.) Înainte de votul din 
parlament (proiectul de lege a fost adoptat cu doar două voturi împotrivă), 
Mizulina arăta de la tribuna Dumei că în familia tradiţională rusă relaţia 
parinte—copii „se clădeşte pe autoritatea puterii părintelui“. „Legea ar trebui 
să sprijine această tradiţie“, conchidea ea.“ Nici un deputat nu a remarcat 
contradictia dintre legea privind decriminalizarea violenţei domestice şi cea 
privind întărirea protecţiei copiilor împotriva abuzurilor. 

Tot Mizulina propusese legea care interzicea „propaganda“ gay, lege 
adoptată în unanimitate de Duma de Stat (436 de voturi) în iunie 2013, în 
doar câteva minute. Legea permitea condamnări de până la trei ani de 
închisoare pentru „ofense aduse sentimentelor religioase“, iniţiativă lansată 
în urma procesului membrelor formaţiei punk Pussy Riot. 

În ultimii ani, ca urmare a discursului public împotriva LGBT, au fost 
documentate încălcări ale drepturilor omului pentru cei care s-au declarat 
homosexuali: concedieri din învăţământ, refuzul personalului medical de a 
le acorda asistenţă, creşterea numărului agresiunilor fizice împotriva lor.“ 
„Îi dispretuiesc sincer pe deputaţii din Dumă, pe toti, inclusiv aşa-numita 
opoziţie. Aţi adus fascismul în ţara mea!“ avea să scrie Elena Kosicenko, 
jurnalistă la ziarul independent Novaia Gazeta.” 

Demonizarea Europei prin fake news avea să continue, atât pentru 
publicul intern, cât şi pentru cel occidental. Rusia 24 difuza o ştire al cărei 
titlu era Europa devine focarul hepatitei A*“. Reporterul relatează cá 


„turiştilor ruşi li se recomandă să se vaccineze împotriva hepatitei A, din 


cauza homosexualilor“, făcându-se trimitere la un comunicat al 
Rospotrebnadzor (Serviciul federal pentru protecția drepturilor 
consumatorilor şi bunăstării populației), în care se arată că în Europa 
incidenţa hepatitei A a crescut semnificativ, iar majoritatea îmbolnăvirilor 
sunt în rândul homosexualilor. „Dacă e să judecăm după cifre, cu cât mai 
tolerantă este tara fata de homosexuali, cu atât mai multe cazuri de 
îmbolnăviri are“, spune reporterul. Se arată că hepatita A este mai 
răspândită în Spania, ţară în care a fost organizat în acest an Festivalul 
mondial al comunităţii LGBT, dar şi în statele europene care tolerează 
relaţiile sexuale dintre persoanele de acelaşi sex: „Au fost lovite şi state 
precum Marea Britanie, Franţa, Italia, Portugalia“. Pentru a demonstra 
afirmaţia, se prezintă două hărţi: una cu incidenţa hepatitei A în Europa şi 
alta cu nivelul tolerantei fata de comunitatea LGBT, concluzia fiind ca 
„datele din ambele hărţi coincid în mare măsură“. Reportajul se încheie cu 
exclamatia: „Cine şi-ar fi putut imagina că Europa civilizată va deveni subit 
focarul unei infecţii medievale?!“22 

Datele oficiale prezentate de Centrul European de Prevenire şi Control al 
Bolilor’? (ECDC) arată, într-adevăr, că, din cele 1 173 de cazuri depistate 
în 15 state europene în perioada iunie 2016-iunie 2017, cele mai multe au 
fost depistate în rândul bărbaţilor adulţi care au relaţii sexuale cu alţi 
bărbaţi. Ceea ce nu spun însă reporterii Canal 1 este că incidenţa hepatitei A 
se află în marja obişnuită în cele 15 ţări europene prezentate în studiu şi că 
în Rusia, care are o populaţie de 2,7 ori mai mică, s-au înregistrat de 5,5 ori 
mai multe cazuri de hepatită A. Incidenta în cele 15 state este de 0,3 cazuri 
la 100 de mii de persoane, în timp ce în Rusia este de 4,39 cazuri la 100 de 
mii de persoane.“ Avertismentul Rospotrebnadzor (acelaşi organism care 
descoperă periodic că vinurile moldoveneşti şi georgiene sau lactatele 
lituaniene nu mai îndeplinesc standardele de calitate) a fost mediatizat 
intens în Rusia, inclusiv de ziare care demontaseră falsuri ale propagandei 
de la Kremlin, cum ar fi Novaia Gazeta*. 

Patriarhul Chiril a descris drepturile omului ca fiind „o erezie globală“, 
arătând că mulţi creştini consideră în mod greşit că drepturile omului „sunt 
mai importante decât cuvântul lui Dumnezeu“.2Z Dughin, considerat a fi 
ideologul Kremlinului, foloseşte termenii de „transuman“ si „postuman“ 


pentru a descrie viziunea sa asupra dezvoltării civilizaţiei europene. Pentru 
el, liberalismul va duce la dispariţia identitatilor colective, de la state si 
naţiuni la gen şi omenire. Odată ce genul a fost anulat, omenirea va avea un 
curs similar: „Dacă nu folosim frânele măcar un pic, vom atinge rapid 
sfârşitul amar când vom boteza o himeră, un bio-robot, cyborg sau vom 
căsători un om cu o muscă.“2* Oligarhul Vladimir Iakunin, fost ofiter KGB, 
preşedinte al Forumului Dialogul Civilizaţiilor, afirmă că promovarea 
relaţiilor sexuale netraditionale este „parte a procesului de transformare a 
comunităţii omeneşti într-o turmă ascultătoare, pentru a fi condusă de noua 
elită financiară globală, o clasă de «oligarhi globali».“22 

În presa rusă, căsătoriile între persoane de acelaşi sex sunt menţionate 
adeseori alături de zoofilie, necrofilie sau pedofilie, toate fiind invocate 
pentru a ilustra declinul în curs al civilizaţiei omeneşti.“ Civilizaţia 
europeană este „condamnată de propria-i înfrângere geopolitică“ suferită în 
fata principalului rival — civilizaţia islamică, în principal în sens 
demografic. Într-un viitor nu foarte îndepărtat, se spune, majoritatea 
populaţiei din ţările UE va fi musulmană. 

Parte a teoriei conspirației promovate de Kremlin este şi ideea cà lobby- 
ul pedofililor (blue lobby) stăpâneşte coridoarele puterii în UE. În presa 


rusă apar termeni ca „plaga albastră“, „fascism gay““* sau „totalitarismul 
cc 283 


gay“. 

Publicaţia georgiană Tbilisi/24 relata că în 2011, în Germania, 38 500 de 
copii fuseseră smulşi din familiile lor şi daţi în grija unor familii de 
homosexuali. Mai mult, în ultimii 20 de ani, zeci de mii de familii fuseseră 
lipsite de copiii lor, aceştia fiind plasați în instituţii pentru protecţia 
copilului, adevărate lagăre de concentrare.2%* 

În romanul S.N.U.F.F., publicat în 2011, Victor Pelevin foloseşte 
acronimul GULAG pentru a reprezenta orientările sexuale nontraditionale 
dintr-o tara imaginară numită Bizanţ, care impune acest stil de viata 
decadent tuturor, lume care poate fi uşor recunoscută ca fiind Europa. 
GULAG devine astfel o etichetă pentru Europa, nu pentru Rusia.” 

În naraţiunea oficială rusă, Europa nu este doar pervertită de lobby-ul 
gay, ci îşi pierde şi rădăcinile creştine. Pentru Putin era vorba despre 
„distrugerea valorilor tradiţionale“, implementată în baza unor „idei 


speculative, împotriva voinţei majorității“. În martie 2013, ministrul rus 
de externe Lavrov critica UE pentru promovarea valorilor occidentale prin 
apărarea comunităţii LGBT, considerând că se încearcă impunerea acestora 
Rusiei. 42% din ruşi credeau că orientările sexuale nontraditionale trebuie 
să fie pedepsite prin lege. 

Problema a fost abordată chiar şi în Consiliul de Securitate al Federaţiei. 
În aprilie 2013, secretarul consiliului, Nikolai Patruşev, propunea acordarea 
unei atentii speciale „întăririi securităţii nationale în sfera spiritualităţii şi a 
moralei“, adăugând că problema căsătoriilor homosexuale figurează printre 
amenințările importante la adresa securităţii nationale. 

Preşedintele Comisiei pentru Afaceri Externe din Dumă, Alexei Puşkov, 
scria pe Twitter în 2013 că „Eliberarea [din puşcărie a Iuliei] Timoşenko va 
fi urmată de cereri ale UE ca Ucraina să îşi manifeste interesul pentru 
cultura gay; în loc de parade ale victoriei, Kievul va tine parade gay“2%. 

De fapt, naraţiunea Kremlinului serveşte ca alibi pentru limitarea 
libertăţilor civile şi a drepturilor omului, pe care Kremlinul le descrie ca 
fiind doar propaganda Gayropei. Opoziția politică devine astfel vinovată nu 
doar pentru trădarea poporului rus, ci şi pentru pervertirea sa morală. 
Tactica nu este nouă. În epoca McCarthy, peste 5 000 de funcţionari 
americani au fost concediati din cauza orientării lor sexuale, inclusiv din 
Departamentul de Stat, homosexualitatea fiind asociată oficial cu 
comunismul, o ameninţare la adresa securităţii naţionale.“ 

Kremlinul nu acceptă opoziţia în promovarea agendei de „apărător al 
valorilor tradiţionale“. Mizulina îi acuză pe cei care nu îi împărtăşesc 
vederile cá sunt cumpăraţi de „lobby-ul pedofililor““* şi cere ca fraza 
„homosexualii sunt şi ei oameni“ să fie recunoscută a fi potenţial 
extremistă.2* 

Acuzaţia de a fi în slujba unui „lobby gay“ a devenit o armă politica 
puternică împotriva opoziţiei din Rusia, dar şi din statele foste sovietice.” 
Acuzatiile de acest gen susţinute de Igor Dodon la adresa Maiei Sandu in 
campania prezidenţială din 2016 din Republica Moldova trebuie incluse în 
tiparul naraţiunii fake generate de Moscova. 

În alegerile pentru primăria Moscovei din toamna anului 2013, Alexei 


Navalnii a fost acuzat cá este sprijinit şi că depinde de activişti gay~, fiind 


etichetat drept „candidat LGBT“.2% Ancora de credibilitate a fost un sondaj 
publicat pe portalul Gay.ru, care arăta că 70% din comunitatea LGBT îl 
sprijină în alegeri. Atacurile funcționau în dublu sens: întrucât homosexualii 
îl susțineau pe Navalnii, heterosexualii care urmau să-l voteze aveau deci 
un „comportament sexual deviant“. 

Cuvântul gei (din engleză, gay) a intrat în vocabularul rus la începutul 
anilor 1990 şi este folosit împreună cu goluboi, pentru a face referire la 
homosexuali. Goluboi mai înseamnă şi albastru, de aceea expresia Europa 
albastră sau lobby-ul albastru face trimitere la gay. Termenul Gayropa a 
devenit un mijloc de a defini locul Rusiei în lume, în opoziţie cu cei din 
jurul său, un factor important în discursurile politice şi naratiunile subterane 
sau supraterane, legitimând astfel puterea Kremlinului. 

Atunci când agresiunile împotriva homosexualilor din Cecenia au fost 
relatate în presa internaţională, autorităţile mai întâi le-au negat, apoi au 
contraatacat. Liderul cecen, Ramzan Kadîrov, declara că „europenii nu au 
nici cultură nici morală“ şi că „aclamă tot ceea ce este subuman“. 
„Personal, nu aş vrea niciodată să fiu european“, scria el. 

Un proiect de lege propus în 2016 de deputatul Ivan Nikitciuk prevedea 
interzicerea oricăror expuneri ale unei relaţii „nontradiţionale“ în public, 
cum ar fi, de exemplu, ca două persoane de acelaşi sex să se ţină de mână în 
public. Proiectul a fost în cele din urmă retras.^? 

Organizațiile internationale au descris situaţia din Rusia ca fiind climatul 
cel mai defavorabil drepturilor omului din epoca postsovietică. Legea 
„propagandei gay“ a fost condamnată la nivel internaţional, unele 
organizaţii cerând boicotarea Jocurilor Olimpice de Iarnă de la Soci, din 
2014. lar sentinţa pronunţată împotriva fetelor din trupa punk Pussy Riot a 
fost semnalul lansării acestei agende ultraconservatoare. 

Directorul Institutului pentru Cercetări Politice din Moscova, Serghei 
Markov, afirma că „deviații precum homosexualitatea sunt considerate 
normă“ în Europa. „Rusia alege un alt drum, se vede pe ea însăşi ca o aripă 
conservatoare a Europei şi prin urmare caută un drum pentru a depăşi criza 
identitară“2%, spunea Markov. Discursul nu este nou. Dostoievski vorbea 
despre două Europe şi vedea Rusia ca pe succesoarea Europei autentice. 


Conceptul de Gayropa funcţionează ca o piatră de hotar între Rusia şi 
Europa, contribuind la definirea unei noi idei naţionale, a „ideii ruse“. După 
căutările existentialiste care au urmat distrugerii URSS şi crizei identităţii 
colective, Rusia pare a fi într-o misiune mondială pentru salvarea umanităţii 
de degenerarea care o ameninţă în pragul revoluţiei gay, arătau Oleg şi 
Tatiana Riabov. Uniunea Europeană devine subiectul acestui tip de naratiuni 
şi în România: „Franţa legalizează pedofilia — 13 ani ar putea deveni vârsta 
minimă pentru consimţământul sexual“*%; „Olanda se pregăteşte să 
legalizeze pedofilia?“™. 

Ruşii obişnuiţi se regăsesc în această nouă naraţiune, pe care o rezumă 
prin ,Heterosexuali din toate ţările, uniti-va!““. Ei văd în Putin 
conducătorul care apără valorile tradiţionale.** Prin emascularea celorlalţi, 
are loc remasculinizarea Rusiei. Nu întâmplător, Ursul rus este promovat 
din ce în ce mai mult ca simbol naţional şi nu întâmplător Putin se prezintă 
ca mascul alfa: se luptă cu tigrii siberieni şi face baie la copcă (având 
crucea ortodoxă la gât), atunci când nu pilotează MIG-uri şi nu se scufundă 
cu submarinul. 

Aceeaşi Mizulina avea să introducă în dezbaterile Dumei şi un proiect de 
lege privind interzicerea avortului. Deşi patriarhul Chiril a lansat o petiție 
cerând ruşilor să militeze împreună pentru interzicerea întreruperilor de 
sarcină în Rusia, ţară care are cea mai mare rată a avorturilor din lume, 
peste 70% din ruşi vor ca lucrurile să rămână aşa cum sunt.*” 

Pentru Kremlin, criminalizarea violenţei domestice face parte din agenda 
UE, amestecul pervers al Occidentului în societatea tradiţională. Biserica 
rusă afirma în 2016 că una dintre cele mai mari ameninţări la adresa 
familiei este „încercarea de a introduce în Rusia o lege a aşa-zisei preveniri 
a violenţei domestice“.*% Mizulina declara cá o astfel de lege ar submina 
protejarea unităţii familiei. Realitatea însă este stupefiantă: una din trei 
femei este abuzată fizic de partener şi 40% din totalul actelor de violenţă 
fizică sau crime au loc la domiciliu. Peste 14 000 de femei sunt ucise anual 
de soţii sau partenerii lor în Federaţia Rusă." 

Legătura tot mai strânsă între Putin şi Biserica Ortodoxă Rusă, antrenarea 
Patriarhiei Ruse în desfăşurarea acestor naratiuni prin dezinformare şi 
propagandă au stârnit critici şi îngrijorări.** Acesta a fost motivul care a stat 


la baza protestului punk al celor de la Pussy Riot în 2012, când au 
interpretat o „rugăciune punk“ anti-Putin în Catedrala Hristos Mântuitorul 
din Moscova. 

Tentative similare de legiferare au avut loc în toate statele foste sovietice. 
În Republica Moldova, acestea au fost susţinute puternic de comunişti, 
socialişti, Mitropolia Moldovei şi presa pro-Kremlin, proiectul de lege 
privind „propaganda gay“ fiind însă retras înainte de semnarea Acordului de 
Asociere cu UE.?? Puşkov comenta atunci pentru un ziar rus cá una dintre 
condiţiile semnării Acordului de Asociere cu Republica Moldova a fost 
„organizarea de parade gay“. 

În România, Frăția Ortodoxă a protestat în ianuarie 2018 în fata 
Muzeului "Ţăranului Român împotriva „propagandei homosexuale care se 
face în acest simbol national al neamului românesc“ prin proiecția filmului 
românesc Soldaţii, în care actorii principali interpretau un cuplu de 
homosexuali. O săptămână mai înainte, în aceeaşi sală de cinema, un grup 
de protestatari a întrerupt proiecția filmului francez 120 de bătăi pe minut, 
care avea ca subiect o poveste de iubire gay. Protestatarii au urcat pe scenă 
în timpul proiecției cu icoane în mâini, cântând imnuri bisericeşti şi imnul 
României şi strigând sloganuri împotriva miliardarului american George 
Soros. 

Încă de la început, Kremlinul a folosit pentru protestele din Maidan 
termenul Gayromaidan, omonimie (termenul folosit de ucraineni era 
Euromaidan) care trimitea spre aceeaşi naraţiune: Ucraina se îndreaptă mai 
degrabă spre îmbrăţişarea valorilor pervertite ale Vestului, precum 
homosexualitatea, decât spre democraţie, pluralism şi prosperitate. 
Narațiunea oficială a Kremlinului, exprimată de Putin la Clubul Valdai în 
2013, era că prin politicile implementate, Occidentul punea pe acelaşi plan 
credinţa în Satana cu credinţa în Dumnezeu. 

Un articol din Komsomolskaia Pravda relata vizita ministrului afacerilor 
externe german în Maidan sub titlul: „Benzină gay peste focul din Maidan: 
nationalistii, antisemitii, neonazistii şi homosexualii cheamă Ucraina să se 
alăture Europei'". Presa rusă arăta cá în eventualitatea unei victorii a 
opoziţiei, căsătoriile între persoane de acelaşi sex vor fi legalizate în 


Ucraina şi că se aşteaptă ca ţara să fie subiectul tuturor „deliciilor 
Gayropei“ în viitor. 

După Revoluţia portocalie, emascularea Kievului a fost una dintre 
naratiunile-cheie ale Kremlinului. Aspiraţia Ucrainei de a semna Acordul de 
Asociere şi de a deveni membră a UE era rezultatul lobby-ului albastru al 
Gayropei, ceea ce o transforma în trădătoare a frátiei slave şi a trecutului 
istoric comun. De vină era devianta sexuală, susţinea presa pro-Kremlin, 
dovada fiind o fotografie a fraţilor Kliciko, campioni mondiali ucraineni la 
box (Vitali fiind şi primar al Kievului), publicată în 2004 într-o revistă gay. 

De altfel, acesta era şi mesajul opoziţiei ucrainene, cea care organizase 
aşa-numitul Antimaidan în 14 decembrie 2013. Prim-ministrul Nikolai 
Azarov spunea atunci: „Liderii opoziţiei vă spun poveşti că vom semna un 
Acord de Asociere cu UE şi că vom călători in Europa fără vize, de mâine. 
Trebuie însă să îndeplinim o serie de condiţii: să legalizăm căsătoriile 
homosexuale şi trebuie să adoptăm legea privind drepturile minorităţilor 
sexuale.“ Discursul lui Azarov a fost publicat şi comentat pe larg în presa de 
limbă rusă şi ucraineană. Chiar dacă şeful Delegației UE în Ucraina, Jan 
Tombinski, a dat un comunicat în care arăta că toate acestea sunt falsuri, nu 
s-a bucurat de aceeaşi atenţie din partea presei proruse, care a exploatat 
copios declaraţia, amplificând-o.22 

Rusia vrea să fie văzută ca „unică apărătoare a valorilor tradiţionale“. 
Ştirile fake şi dezinformarea care au susţinut această naraţiune au fost 
difuzate şi în Rusia şi în UE, folosind metalimbajul radical, apocaliptic, al 
cărui profet a fost chiar Putin, în 2013. Preşedintele rus pozează de acum în 
Sfântul Gheorghe ucigând balaurul. Retorica Moscovei privind războiul 
civilizaţiei ruse pure cu civilizaţia occidentală pervertită poziţionează 
Kremlinul în rolul de gardian al valorilor conservatoare religioase. 

Retorica nu este nouă, observa Melissa Hooper. Un conflict similar a 
fost promovat de liderii de dreapta creştini în Vest, inclusiv în SUA, de zeci 
de ani. Aceştia au militat pentru dreptul statului şi al Bisericii de a interveni 
în chestiuni precum drepturile LGBT, egalitatea de gen, avortul, violenţa 
domestică etc. 

Ruşii au folosit copios expertiza fundamentaliştilor americani în 
dezvoltarea propriei legislații şi ideologii, întâlnirile dintre cele două 


„congregaţii“ fiind documentate de jurnaliştii americani.“ Acesta este si 
motivul pentru care Trump şi Putin au același tip de mesaj şi dezvoltă 
aceleaşi naratiuni fake. 

Dupa ce Putin a anexat Crimeea, paleoconservatorul Pat Buchanan 
întreba, voit retoric: „În noul Război Rece ideologic, de partea cui este 
acum Dumnezeu?“ El deplângea „capitularea Vestului în faţa revoluţiei 
sexuale, divorţului rapid, promiscuitátii tot mai răspândite, pornografiei, 
homosexualității, feminismului, avortului, căsătoriilor între parteneri de 
acelaşi sex, eutanasiei, sinuciderii asistate, înlocuirii valorilor creştine cu 
valorile Holywoodului“. Omenirea era însă salvată, căci Moscova devenise 
„Oraşul lui Dumnezeu* 2? 

Trump nu a apărut din neant — Buchanan livra mesaje similare cu 20 de 
ani înainte. El este cel care îi scria discursurile lui Nixon si care candidase 
de câteva ori la preşedinţia americană — un purtător al stindardului 
paleoconservatorismului, mişcare care îl revendică acum şi pe Trump. 
Acesta fusese suspectat de republicani înainte de alegerile primare că nu ar 
fi un conservator veritabil, idee exprimată chiar de George W. Bush.2* 
După victorie însă, Trump devenise un nou convertit, care deşi este lipsit de 
orice fineţe ideologică, va crea „un partid nou, robust". 

Apropierea între ideologia  paleoconservatorilor americani şi 
neoimperialismul lui Putin este izbitoare: antiimigratie, 
antimulticulturalism, izolationism, antidiscriminare pozitivă, limitarea 
comerţului liber, a asistenţei financiare internationale, a drepturilor LGBT. 

Înainte de anexarea Crimeii, Moscova era văzută ca un importator net de 
fundamentalism creştin din SUA. Astăzi, situaţia s-a schimbat. După 
adoptarea legislaţiei anti-LGBT în Rusia, un proiect similar de lege a fost 
propus în Tennesse. Americanii au fost sedusi de ideile mesianice ale 
ruşilor, cum ar fi cele ale profesorilor de sociologie de la Universitatea 
Lomonosov, Anatoli Antonov şi Victor Medkov. Studiind declinul 
demografic al Rusiei, aceştia au prevăzut o „iarnă demografică“, arătând că 
legislaţia progresistă a drepturilor omului, de la dreptul la avort până la 
drepturile minorităţilor sexuale, vor grăbi „sfârşitul civilizaţiei“.** Iar 
experienţa americană în domeniu le-a fost utilă ruşilor în dezvoltarea 


legislaţiei de acest gen.“ „Copilul rus trebuie înţeles în primul rând ca rus 


şi apoi drept copil“, susţinea Dughin.2” 

Paleoconservatorii americani îl laudă pe liderul de la Kremlin, 
cleptocratia girată de acesta fiind un rău minor: „În războiul cultural care se 
duce pentru viitorul omenirii, Putin înfige steagul Rusiei ferm pe tărâmul 
creştinismului tradiţional.“ Definită de Karen Dawisha ca „naţionalizarea 
riscului şi privatizarea recompensei“““, cleptocratia pare a nu-i deranja nici 
pe ruşi, care îşi vad acum tara ca pe o „citadelă, o fortăreață şi un far pentru 
conservatorii europeni“, singura care poate salva lumea de ,inchizitia 
albastră“, lar Moscova îşi îndeplineşte această „vocaţie“ finantánd sau 
susţinând partidele de extremă dreapta, cum ar fi Frontul Naţional si AfD?*, 


susţinând prin dezinformare şi propagandă grupări neonaziste*~ şi mişcările 


secesioniste din Catalunia, Scoţia şi California. 

Fostul vicepreşedinte american Joe Biden descrie sistemul construit de 
Moscova ca fiind piramidal, în vârful lui aflându-se Putin şi siloviki, ofiţerii 
de rang înalt din serviciile de informaţii. Cleptocratia este protejată de 
competitori sau de un fisc prea zelos, oferind în schimb Kremlinului 
recompense financiare sau servicii „patriotice“ (cum este cazul „Fermei de 
troli“ de la Sankt-Petersburg, după cum vom vedea mai departe). Câteodată 
câştigă şi statul din această schemă. „Moscova poate să ceară oamenilor de 
afaceri şi companiilor (sau să îi constrângă) să sprijine finanţarea unor 
procese politice de subversiune în altă parte — făcând contribuţii către o 
organizaţie anti-NATO în Suedia, de exemplu, sau înființând grupuri anti- 
fracking în Bulgaria şi România care să lupte împotriva unor evoluţii care 
ar ameninţa poziţia dominantă a Rusiei pe piaţa est-europeană a gazului.“ 

Apărarea valorilor tradiţionale este un bun pretext pentru Kremlin, aşa 
cum lupta împotriva statului paralel şi a lui George Soros este un bun 
pretext pentru Recep Tayyip Erdogan, Liviu Dragnea sau Viktor Orban. 


Vechile hărţi sunt luate de pe rafturi 


Spargerea teritoriilor nationale în diverse enclave, republici şi regiuni 
autonome este una dintre specialităţile sovietice. Osetia de Sud, Abhazia, 
Transnistria, Donbasul au fost transformate în adevărate bombe cu ceas, 


fiind amorsate după destrămarea URSS pentru a deveni „conflicte 
îngheţate“. Sunt ceea ce Benedict Anderson numea „comunităţi imaginate“, 
mai degrabă decât state-natiune.2” 

După secesiunea provinciei Kosovo, pe care nu a putut-o împiedica în 
Consiliul de Securitate al ONU, Rusia — aliat şi protector tradiţional al 
Serbiei — a revenit la discursul bolşevic privind „autodeterminarea“. Din 
motive politice care ţin de prevenirea unor secesiuni similare, România, 
Spania, Slovacia şi Grecia sunt singurele state membre ale UE care nu au 
recunoscut independenţa Kosovo, recunoscând însă documentele oficiale 
emise de Pristina. (Independenţa statului Kosovo era recunoscută la 
sfârşitul anului 2017 de 114 ţări.) După anexarea Crimeii, Rusia vorbeşte 
acum despre „precedentul Kosovo“ — „Dacă aţi acceptat autodeterminarea 
Kosovo, acceptaţi şi autodeterminarea Crimeii şi Cataluniei“, pare a spune 
Moscova. 

Dezintegrarea Uniunii Europene şi a Ucrainei sunt prinse în aceeaşi 
naraţiune fake. Pentru Kremlin, Ucraina este un stat artificial care se va 
sparge în bucăţi monoetnice. Crimeea a fost abia începutul — vor urma şi 
alte regiuni care vor căuta autonomia sau vor fi anexate de statele vecine. 
Transcarpatia, de exemplu, regiune a Ucrainei aflată la nord de Tisa, a 
devenit o ţintă pentru propaganda rusă după anexarea Crimeii. În martie 
2015, publicaţiile ucrainene relatau că organizaţii ale rutenilor din 
Transcarpatia (un mic grup etnic răspândit în Ucraina, Slovacia, România şi 
Polonia) au ţinut un congres la care au cerut „recunoaşterea identităţii 
naţionale şi autonomiei pământului lor“. Era fake news. S-a aflat mai târziu 
că fusese un congres inventat de TASS, agenţia rusă de ştiri. TASS îl cita pe 
Petro Getko, care se autointitula „prim-ministru al rusinilor din Subcarpati“, 
deşi acesta nu mai fusese văzut prin Transcarpatia de câţiva ani. 

Cazul Cataluniei a fost inserat în această naraţiune a „autodeterminării“, 
a unei Uniuni Europene care se dezintegrează. „Proclamarea independenţei 
Cataluniei şi conflictul din estul Ucrainei sunt parte a unui plan al marilor 
puteri de a pregăti terenul pentru război în Europa“, scria Politexpert*”; 
„Europenii au inventat teoria separatismului global. Ce se întâmplă acum în 
Catalunia nu este o excepţie, acelaşi lucru se întâmplă în Italia şi în Belgia“, 
se afirma la Canal 124; „Belgia este un stat artificial şi disoluția sa ar putea 


fi semnul cel mai clar că elita conducătoare a UE intenţionează să distrugă 
blocul european prin fragmentare“, scria Global Research.” 

Grupul operativ pentru comunicarea strategică în Est al UE (East 
StratCom), care a publicat aceste cazuri în Disinformation Review, observa 
o creştere puternică a numărului de ştiri fake privind referendumul pentru 
independenţă în rusă, spaniolă şi engleză. Informaţia a fost făcută publică 
de Comisia Europeană după ce ministrul spaniol de externe, Alfonso Dastis, 
a anunţat că hackerii ruşi au atacat serverele UE. „Este important că ştim că 
există anumite entităţi, publice sau private, care încearcă să interfereze în 
politica noastră naţională“, spunea şi ministrul apărării, Dolores de 
Cospedal.** Dastis şi de Cospedal au mai precizat că grupuri din Rusia si 
Venezuela au folosit reţelele sociale pentru a propaga fake news privind 
referendumul. Cu o săptămână înainte, şeful forţelor armate NATO în 
Europa, generalul american Curtis Scaparrotti, cerea Rusiei să „înceteze sa 
se mai amestece“ în alegerile europene.** 

„Repetă Spania greşelile Ucrainei?“ se întreba un invitat la Rusia 1. 
Comentatorii ruşi descriau bogata Catalunie ca pe un ,,Donbas al Europei“, 
argumentând că „pentru prima oară după 1945, un război civil şi adevărate 
violenţe pot izbucni“. Presa rusă de stat descrie în acest context eşecul 
democraţiei europene, care îngăduie violențele din Catalunia, spre 
deosebire de Rusia, care a gestionat în aşa fel situaţia comunităţii ruse din 
Crimeea, încât au fost evitate vărsările de sânge, datorită „oamenilor 
politicosi“. 

Mira Milosevich, analistă la Institutul Regal Elcano din Madrid, afirma 
ca „Rusia are o agenda nationalista si sprijină mişcările naţionaliste şi 
populiste pentru a ajuta la divizarea Europei“.** Studiul pe care îl publicase 
documenta conexiuni între implicarea ruşilor în campania Brexit si 
campania fake news asociată referendumului catalan. Era remarcată 
mobilizarea masivă pe reţelele sociale, inclusiv a unor grupuri precum 
Anonymus ((2YourAnonNews), care are 1,7 milioane de urmăritori, dar şi a 
lui Julian Assange şi Edward Snowden, ale căror mesaje fuseseră 
amplificate de boti pe Facebook, Twitter şi în forumurile publicaţiilor 
online. Assange devenise „principalul activist internaţional în criza 
catalană, difuzând opinii şi jumătăţi de adevăr ca şi cum ar fi fost ştiri“, 


arăta El Pais, numele acestuia fiind cel mai des menţionat în repostările de 
pe Twitter care conţineau haştagul #Catalonia.*° 

De exemplu, cel mai repostat mesaj în care Assange cerea sprijin 
internaţional pentru dreptul Cataluniei la autodeterminare a fost postat la 
16:46:57 UTC, fiind repostat cu o rată medie de un tweet pe secundă.” 
Conform Medium, a fost cea mai mare rată de tweeting a unui mesaj atinsă 
vreodată. Magadanet R.F. a preluat un tweet al lui Assange în care acesta 
compara evenimentele din Catalunia cu cele din piaţa Tiananmen din 
Beijing. Postarea a fost difuzată mai mult în rusă şi repostată de conturile 
specializate de propagandă, inclusiv cel al Noii Rusii din Ucraina. Assange 
a acuzat guvernul spaniol de „represiune şi cenzură“ şi că duce un „război 
împotriva referendumului de independenţă“. Cele mai utilizate cuvinte au 
fost nu numai „Catalunia“ şi „catalan“, ci şi „Franco“ sau „Franchism“, 
haştagul dominant fiind „referendum catalan“, cu peste 7 500% creştere. 
Conturile au diseminat în special informaţii de pe RT şi Sputnik, reluând 
doar declaraţiile lui Carles Puigdemont. RI în limba spaniolă a acoperit 
masiv evenimentul, titlul fiind „Catalunia îşi alege destinul“. 

În unele dintre sutele de articole postate de Sputnik în limba spaniolă în 
această perioadă, guvernul spaniol era catalogat drept „franchist“, „corupt“ 
şi era acuzat de „represiune“, sau erau invocate suferinţele catalanilor din 
timpul războiului civil, „un trecut marcat de război şi injustiţie“, acesta fiind 
un motiv puternic pentru declanşarea referendumului. Un alt articol îl cita 
pe liderul Partidului Naţional Bolşevic, Eduard Limonov, care anticipa că 
votul pentru independenţa Cataluniei va fi urmat de un val de secesiuni în 
Spania. Raportul publicat de El Pais sugera că website-urile Russia News 
Now şi New Front fac parte din „armatele digitale ale Kremlinului“, care 
„fac ştirile fa fake să devină virale pentru a exacerba o criză şi a crea 
divizare între SUA şi Furopa“. Conform unui avertizor de integritate 
intervievat de Die Zeit, News Front era finanţat de serviciile de informaţii 
ruse.” 

Analizând peste 5 milioane de mesaje postate între 29 septembrie şi 5 
octombrie 2017 în retelele sociale de diverse platforme susținute de 
Kremlin, profesorul Javier Lesaca, de la Universitatea George Washington, 
descoperea „armate de conturi zombi perfect coordonate“. Peste 30% din 


conturi erau anonime, dedicate propagării conţinutului RT şi Sputnik. Doar 
3% erau profiluri reale, restul fiind boti sau conturi ale mişcării Chavista 
din Venezuela. Titlurile foloseau un limbaj puternic emotional pentru a 
atrage cititorii, concentrându-se pe violențele poliţiei spaniole împotriva 
celor care votau. 

Kremlinul, prin vocea lui Dmitri Peskov, a afirmat că acuzaţiile Spaniei 
sunt „neîntemeiate“, „o continuare a aceleaşi isterii care se întâmplă acum 
în SUA şi în alte tari“. 

Naratiunile propagate de publicaţiile ruse privind dezintegrarea Uniunii 
Europene au fost adoptate, pe un ton surprinzător de apropiat, si de 
publicaţii din Turcia. Asta nu înseamnă însă că influenţa Kremlinului este 
atât de mare în presa turcă, ci, mai degrabă, că regimurile autoritariste 
adoptă aceleaşi metanaratiuni şi metalimbaj. 


Declaraţia de independenţă a Cataluniei nu numai că a împărţit Spania, ci a şi activat faliile etnice 
ale Europei. Este imposibil ca vreo forţă să mai oprească destrămarea Europei, dezintegrarea şi 
divizarea ţărilor, una câte una. Secolul XX al Europei s-a încheiat, ordinea stabilită după cel de-al 


Doilea Război Mondial s-a destrămat, calculele politice s-au resetat, hărţile vechi au fost luate de 


pe rafturi, se naşte o nouă istorie politică care va fi determinată de dezintegrarea etnicá.24? 


Ziarul conservator turc Yeni Safak, cunoscut pentru sprijinul acordat 
preşedintelui Erdogan şi partidului Justiţie şi Dezvoltare (AKP), este acuzat 
că promovează constant un discurs al urii şi publică ştiri false. A ajuns 
celebru în presa internaţională când a publicat un interviu fabricat cu Noam 
Chomsky. Yeni Safak a fost principala sursă de dezinformare în timpul 
protestelor din Turcia din 2013. Ziarul afirma atunci că aplicaţia de 
telefonie mobilă Zello folosită în timpul protestelor a fost livrată de SUA, 
că protestatarii vor să elimine rezervele de apă ale Istanbulului pentru a 
submina guvernul, că au consumat alcool în moschei şi au atacat femeile 
care purtau hijab. În ianuarie 2016, Yeni Safak publica o înregistrare video 
în care publicul de la Beyaz Show, Kanal D, striga sloganuri în sprijinul 
liderului kurd Abdullah Ocalan. Era un fake — banda audio originală fusese 
înlocuită cu înregistrarea audio a unor proteste.” 

Chiar dacă vine din Turcia, dezinformarea privind Catalunia se 
încadrează perfect în naraţiunea despre disoluția Europei. Genul acesta de 


articol l-ai putea citi în oricare dintre jurnalele online sau offline de extremă 


dreapta europene. Revanşismul turc este însă explicit. În contextul politic 
actual, cu un preşedinte tot mai autoritarist, care a arestat peste 50 000 de 
persoane după lovitura de stat eşuată din 15 iulie 2016, a închis magistrati, 
jurnalişti, activişti, politicieni kurzi, forțele de securitate turce fiind acuzate 
de tortură şi asasinate extrajudiciare“S, dezinformarea este îndreptată în 
primul rând împotriva propriului popor. 

În martie 2017, Erdogan i-a numit pe olandezi „rămăşiţe naziste şi 
fasciste“, după ce autorităţile olandeze le-au interzis miniştrilor săi, Mevlut 
Cavusoglu şi Fatma Kaya, să intre în Olanda pentru a face campanie în 
rândul comunităţii turce din această ţară pentru referendumul constituţional 
ce urma să aibă loc în aprilie. Cu câteva zile mai înainte, preşedintele turc 
descoperise „practici naziste“ în Germania, după ce autorităţile anulaseră 
evenimente similare. Erdogan l-a declarat pe ambasadorul olandez 
persona non-grata, a închis spaţiul aerian turc pentru zborurile diplomaților 
olandezi, după care a declarat că olandezii erau responsabili pentru 
masacrarea a peste 8 000 de musulmani bosniaci la Srebenica, în 1995.2 

De fapt, autorităţile olandeze le ceruseră turcilor să nu organizeze nici un 
fel de mitinguri înaintea alegerilor din Olanda din 15 martie. Declaraţiile 
vehemente ale lui Erdogan ar putea însemna că acesta şi-a dorit de fapt 
amorsarea acestei crize. Cât despre noua Constituţie a Turciei, Comisia 
Europeană pentru Democraţie prin Drept a Consiliului Europei (Comisia de 
la Venetia) a afirmat că este un adevărat manual de autocratie.?* 

Nu întâmplător, odată cu apropierea dintre Putin şi Erdogan concretizată 
prin înțelegerile politice şi economice, inclusiv cele privind achiziţia de 
rachete S-400 sol-aer ruseşti (decizie care a stârnit consternare la sediul 
NATO), imaginea Turciei în presa de stat rusă a devenit brusc mult mai 
bună, coborând în 2017 de pe locul trei în percepţia publicului rus privind 


cei mai mari duşmani ai Rusiei, lăsând locul Germaniei.*% 


Ce poate face o analiză semantică bulgară 


În 2017, Milena Iakimova şi Dimitar Vatsov au publicat un studiu privind 
discursul antiliberal diseminat de media din Bulgaria în perioada 2013- 
2016.* Era pentru prima dată când se făcea o analiză semantică la o scară 


atât de mare — 600 de publicaţii. Mai mult, cei doi cercetători bulgari 
avuseseră „norocul“ ca la un an de la declanşarea cercetării să aibă loc 
anexarea Crimeii, ceea ce a generat schimbări importante in 
comportamentul media. 

Cercetarea identifica mai multe tipuri de discurs antiliberal şi autocratic, 
care erau „fără îndoială propagandistice şi proruseşti“. Surpriza cea mai 
mare a autorilor a fost când au auzit acelaşi discurs la noul preşedinte al 
SUA, Donald Trump: media independentă este un „duşman al poporului“, 
protestele civice sunt plătite, participanţii fiind „protestatari profesionişti“, 
„tribunalele sunt politizate“, NATO este „învechită“. 

Autorii s-au întrebat dacă pot presupune că braţul lung al Moscovei 
livrează acelaşi tip de discurs şi lui Trump, şi în media bulgară, dar şi lui 
Viktor Orban, Jarostaw Kaczynski sau Marine Le Pen. 

Liniile de forţă ale naraţiunilor erau comune: primatul suveranităţii 
naţionale, critica hegemoniei Vestului şi a „ideologiei“ drepturilor omului, 
antiamericanismul si euroscepticismul, subminarea independentei 
instituţiilor liberale — media, sistem judiciar, ONG-uri şi proteste civice. 

Analiza semantică şi de conţinut a celor 597 de publicaţii bulgare studiate 
a identificat câteva naratiuni simple: SUA/NATO sunt un hegemon global si 
un papusar care trage sforile atât la Bruxelles, cât şi în guvernele nationale; 
Furopa e pe moarte deoarece cultura sa este în declin, fiind aflată sub 
loviturile invaziei migrantilor eliberaţi de SUA, dar si din cauza birocraţiei 
europene care este lipsită de voinţă proprie; Rusia se ridică, dar este victima 
agresiunii occidentale, întrucât este gardianul valorilor tradiţionale, o 
adevărată salvatoare a Europei; elitele liberale ale Bulgariei sunt venale — 
mişcările civice, organizaţiile pentru drepturile omului, presa independentă, 
politicienii prooccidentali fiind cu toţii „agenţi străini“, marionete ale 
intereselor străine. 

Analiza semantică a descoperit că propaganda antiliberală prorusă are un 
vocabular specific, un idiolect, în funcţie de obiectul naratiunilor. De 
exemplu, grupul eurosceptic era reprezentat de o listă de 53 de cuvinte- 
cheie, cum ar fi „Gayropa“ si „Oligarhia europeană“. Naraţiunile îndreptate 
împotriva societăţii civile bulgare si a opozanților politici conţineau 119 
cuvinte-cheie si fraze, printre care „fascişti liberali“, „lachei ai 


Occidentului“, „sugative de granturi“ sau cuvinte hibrid, cum ar fi 
„tolerast“ (cei care tolerează pederaştii). Înrudirea limbilor rusă şi bulgară a 
făcut ca împrumuturile idiolectice din rusă să fie mai simple şi mai 
eficiente. Unele însă le găsim şi în română. 

Cifrele prezentate de cei doi autori sunt şocante: între 2013 şi 2016, 
numărul publicaţiilor antiamericane şi anti-NATO a crescut de 34 de ori, 
numărul celor care atacă independenţa media, sistemul judiciar şi 
pluralismul de 23 de ori, iar numărul publicaţiilor care laudă Rusia pentru 
„Creşterea puterii spirituale şi politice“, „puterea armelor ruseşti“ etc. a 
crescut de până la 144 de ori! 

Acest tip de analiză, desfăşurată într-o perioadă-cheie, începând înainte 
de anexarea Crimeii, a mai avut câteva concluzii unice până acum în spaţiul 
european: numărul articolelor care sprijineau naraţiunile ruseşti privind 
Crimeea şi Ucraina crescuse de la 56, la sfârşitul anului 2013, la 6 109 în 
2016; în 2013, presa bulgară nu făcea menţiuni privind „duşmanii Rusiei“ 
decât în 54 de articole, chiar dacă UE şi NATO erau de mult timp în plin 
proces de lărgire şi atinseseră aproximativ dimensiunile actuale, ajungând în 
2016 la 7 511 de articole în care se vorbea despre „duşmanii Rusiei“, 
„agresiune împotriva Rusiei“ şi „război împotriva Rusiei“; numărul 
articolelor în care armamentul şi armata Rusiei erau lăudate crescuse de la 
22 în 2013 la 745 în 2016, iar al celor care lăudau Rusia, în general, 
crescuse de la 44 la 1 326. 

Autorii conchid că tezele propagandei ruse au fost introduse în media din 
Bulgaria începând cu sfârşitul anului 2013 (după începutul protestelor din 
Euromaidan), în special din martie 2014, după anexarea Crimeii. 
Propaganda rusă preluase teme din dezbaterea publică occidentală, cum ar 
fi critica liberalismului şi a globalizării, şi le refasonase, indiferent dacă 
acestea veneau din stânga sau din dreapta politicii europene, într-un discurs 
national-suveranist îmbrăcat în jargonul geopoliticii. Influxul a funcţionat 
biunivoc — diverşi actori locali au împrumutat „pachetul de propaganda 
rusesc“ sau doar părţi din el şi l-au folosit pentru propriile foloase populiste, 
un fel de „polenizare încrucişată“ între populiştii de ambele părţi. În fond, 
naratiunile populiste de succes circulă ca bancurile bune. 


Iakimova şi Vatsov au mai observat că naraţiunile Kremlinului speculau o 
schimbare fundamentală în dinamica protestelor din Vest. Mişcări precum 
Occupy, Indignados sau Gezi Park nu semănau nici cu „revoluțiile de 
catifea“, nici cu „revoluțiile colorate“. Acestea din urmă cereau schimbarea 
sistemului politic, dar nu puneau la îndoială rolul statului, aşa cum e 
configurat de democratiile liberale. Din 2007, odată cu izbucnirea crizei 
economice, mişcările de protest puneau în discuţie capacitatea statului de a 
regla în mod onest relaţiile sociale, acuzând politicienii că servesc interesele 
private ale corporațiilor, iar elitele că ar „conspira“ împotriva interesului 
public. 

După protestele din 2011-2012 din Rusia, temându-se de o „revoluţie 
colorată“, Kremlinul a inventat şi naraţiunea „sponsorului protestelor“, în 
persoana miliardarului american George Soros, un evreu ungur, 
supravieţuitor al Holocaustului, care a plecat să studieze la Londra în 1947, 
pe când avea 17 ani, şi apoi a emigrat in SUA. Narațiunea privindu-l pe 
Soros a fost replicată rapid în România, Bulgaria, Ungaria, Polonia, Cehia, 
Slovacia, SUA şi Marea Britanie. 


Dincolo, sau dincoace de Cortina de Fier? 


Scena cehă şi slovacă a dezinformării este cea mai complexă din estul 
Europei. Cehoslovacia a fost în 1968 o miză importantă pentru propaganda 
Moscovei, iar Cehia şi Slovacia au moştenit această atenţie specială a 
Kremlinului, din inerție şi pragmatism. 

Conform unui raport al Serviciului de Informaţii din Cehia, serviciile de 
informaţii ruse au fost cele mai active în Cehia în 2015.2? Surse anonime 
citate de contraspionajul ceh arată că la Praga există din 1969 o bază a 
spionajului sovietic, încă funcţională. Foştii agenţi sovietici sunt implicaţi 
acum în crima organizată şi îi influenţează pe politicienii de top pentru a 
mări dependenţa Cehiei de Rusia. 

În perioada 2015-2017 au fost lansate peste 40 de site-uri de ştiri false. 
Platformele majore de dezinformare sunt Parlamentni listy, AC24, AE News 
(cunoscut şi ca Aeronet), Nova Republika, Prvni Zpravy şi Sputnik CZ, 
audiența globală a acestora fiind semnificativă. Parlamentní listy, de 


exemplu, are peste 800 000 de cititori lunar, populaţia Cehiei fiind de 10 
milioane de cetăţeni. În Cehia sunt şi cele mai multe organizaţii de fact- 
checking si antidezinformare, cele mai vizibile fiind Kremlin Watch 
Program şi Institutul de Studii de Securitate din Praga.?* 

Preşedintele ceh Milos Zeman este unul dintre aliaţii declaraţi ai 
Moscovei: are un discurs anti-UE, ani-Islam, antiimigraţie, pledând pentru 
anularea sancţiunilor împotriva Rusiei şi recunoaşterea anexării Crimeii. 
(„Anexarea este un fapt împlinit. Rusia poate însă plăti compensaţii 
Ucrainei“, declara Zeman.) Campania prezidenţială din ianuarie 2018 a 
fost plină de dezinformare, fake news şi acţiuni de kompromat. Ca şi în 
cazul alegerilor din Franţa, când Le Pen nu a făcut nici un secret din faptul 
că Frontul Naţional primeşte finanţare de la bănci apropiate Kremlinului, 
făcând o vizită la Moscova în plină campanie electorală, şi Zeman s-a aflat 
la Moscova înaintea scrutinului, existând suspiciuni că fondul de finanţare a 
campaniei este alimentat din surse netransparente.** 

Naraţiunile dezvoltate împotriva contracandidatului lui Zeman, Jiri 
Drahoš, preşedinte al Academiei de Ştiinţe, independent politic, au fost 
tipice: acesta va accepta imigranţi, este sprijinit de companiile 
multinaționale străine si de elite, nu de popor, are o agendă ascunsă, va 
transforma statul într-o colonie etc. Zeman, în schimb, este apărătorul 
valorilor naţionale, apărătorul suveranităţii, se opune imigranţilor şi 
Bruxellesului. Zeman a câştigat cu o marjă de 3%, adică 150 000 de 
voturi. 

În Cehia, campania de dezinformare începe tot în 2013, ca şi în Bulgaria 
si Ucraina. Un studiu realizat de Ivana Smolenova, de la Institutul de Studii 
de Securitate din Praga, constată că primul semn a fost campania „Justiţie 
juvenilă“ (Juvenilnd Justicia), care acuza „sistemul multinational care fură 
cu brutalitate şi nejustificat copiii de la familiile lor naturale şi 
sănătoase“. Campania a început cu o înregistrare video de 32 de minute 
postată pe YouTube, în care erau acuzate Franţa, Germania şi ţările nordice 
de „cea mai brutală tiranie din istoria omenirii“, repostată pe portalul slovac 
Stopautogenocide.sk. În material era folosit alfabetul chirilic şi apăreau 
referințe la surse ruseşti. Cazul a fost cuplat cu o petiție 
antiguvernamentala, care a fost diseminata mai întâi în media alternativă, 


ajungând în presa mainstream în mai 2013. Acesta a fost primul caz din 
naraţiunea privind „furtul“ copiilor de la propriile familii, declinată apoi în 
statele ex-sovietice, dar şi în România (cazul Bodnariu), Norvegia şi 
Germania. 

Campania în presa tradiţională cehă a fost lansată în contrapondere la 
protestele masive din mai multe oraşe din Cehia împotriva preşedintelui 
Zeman, instalat de doar două luni, provocate de acţiunile controversate ale 
acestuia. Site-urile proruse au publicat apoi ştiri fake privind implicarea 
ambasadei americane de la Praga în organizarea demonstrațiilor. 

Cu excepţia Sputnik News în limba cehă, activităţile de dezinformare din 
Cehia şi Slovacia sunt produse de surse pentru care nu a fost documentată 
nici o legătură directă organizaţională sau financiară cu Kremlinul. Pe lângă 
aceste site-uri de media alternative, reţeaua de propagandă cehă mai include 
oficiali, comentatori înregimentaţi şi troli. 

Analiza conţinutului a patru publicaţii proruse — Zem & Vek (portal de 
ştiri slovac, „Mediu alternativ, fără publicitate“), Aeronet (portal de ştiri 
ceh, „Ştiri şi comentarii alternative despre subiectele actuale“), Védomí 
(revistă tipărită cehă) şi Sputnik News — a arătat că toate dezvoltă aceleaşi 
naratiuni: /SUA — vor să domine lumea si vor să controleze fiecare naţiune 
în parte, sădind pretutindeni seminţele unui conflict global prin revoluţii 
colorate, SUA fiind responsabilă pentru terorismul global; #NATO şi UE — 
sunt pe cale a se dezintegra, de aceea instigă la agresiune, sunt puteri străine 
ale căror acţiuni contravin intereselor Cehiei şi Slovaciei; Ucraina — este 
condusă de fascişti şi de discipolii lui Bandera, guvernul şi preşedintele 
Ucrainei sunt marionete manevrate de SUA; #Rusia — deşi nu este perfectă, 
este mai puţin agresivă decât Vestul, Rusia doar răspunde agresiunii 
Occidentului; #Viitorul — va fi plin de conflicte, însă alianţa dintre China şi 
Rusia ar putea pune capăt terorii americane. 

Publicaţiile proruse din Cehia au câteva caracteristici comune: pretind că 
nu au nici o legătură cu Kremlinul, sunt antioccidentale, eurosceptice şi 
naţionaliste; abundă în teorii ale conspirației, dezinformare, propagandă, 
ştiri false; folosesc un ton negativ, apocaliptic câteodată, pentru a descrie un 
viitor negru, al degradării morale, sociale, economice şi politice; folosesc 
texte şi imagini cu un putemic conţinut emoţional. 


Cehia este în prima linie a războiului informaţional, iar efectele se văd în 
sondaje, patria lui Havel numărându-se astăzi printre cele mai sceptice state 
foste comuniste faţă de NATO şi UE şi printre cele mai proruse. În 2016, 
38% din cehi credeau că SUA şi Marea Britanie sunt vinovate de izbucnirea 
conflictului în Ucraina. În 2017, 44% din cehi credeau cá NATO nu va 
interveni în sprijinul ţării lor în cazul unui „conflict serios cu Rusia“ (cel 
mai mare procent din fostul bloc sovietic, România înregistra 26%) iar 27% 
credeau că „în anumite circumstanţe, un guvern nedemocratic este 
preferabil“ (cel mai mare scor îl înregistra Republica Moldova, cu 4496).29? 

Tot în prima linie se află şi statele baltice, unde propaganda şi 
dezinformarea Kremlinului tintesc în special minoritatea rusă, care este de 
26,9% în Letonia (din două milioane de locuitori), 24,8% în Estonia (din 
1,3 milioane de locuitori), 5,8% în Lituania (din 2,9 milioane de locuitori). 
Comunitățile mari de etnici ruşi se explică prin colonizarea masivă din 
timpul ocupaţiei sovietice. În audienta ţintă pot fi incluse şi grupurile etnice 
ale ucrainenilor, bieloruşilor şi polonezilor. Prezenţa RT şi Sputnik este 
motorul acestor activităţi. Jumătate din cele mai populare posturi TV sunt 
deţinute de ruşi. 

Una dintre liniile narative dezvoltate în ţările baltice, ca şi în celelalte 
state foste sovietice, este „nostalgia sovietică“ — cultivarea interesului 
pentru programele de televiziune, filmele, muzica, bancurile şi cultura 
populară generate în epocă, ancoră care funcţionează în special pentru 
generaţiile mai în vârstă. Rusia încearcă însă să influenţeze şi tânăra 
generaţie prin fundaţia Russkiy Mir, înfiinţată de Putin în 2007 cu scopul de 
a forma „Lumea Rusă ca proiect global“. Conform Kremlinului, Lumea 
Rusă aspiră să redeviná un întreg.*% 

De exemplu, presa pro-Kremlin arată că viaţa în Rusia ţaristă era mult 
mai bună decât în ţările europene: salariul mediu al muncitorilor era mai 
mare, iar preţurile produselor erau mai mici. Aşa se face că Revoluţia din 
Februarie 1917 nu a avut nici un fel de revendicări sociale şi a fost 
determinată de forţe străine. (O adevărată revoluţie colorată, deci.) 
Finlandezii trăiau si ei mai bine când făceau parte din Imperiului Rus.“ 
(Studiile ştiinţifice arată că, de fapt, în 1913, PIB-ul pe cap locuitor era de 
patru ori mai mare in Europa occidentală decât în Rusia.) Chiar si 


locuitorii Alaskăi cred că ar trăi mai bine astăzi sub ruşi, aflăm de la agenţia 
de stat RIA Novosti, care cita un oficial al statului american.** (Oficialul 
citat nu a declarat însă aşa ceva.*% 

In Polonia, atitudinea faţă de Rusia este încă majoritar negativă. Etosul 
polonezilor a fost puternic marcat de câteva evenimente majore: 
dezmembrarea ţării în câteva rânduri, cu participarea activă a Imperiului 
Rus în sec. al XVIII-lea şi al XIX-lea şi a Uniunii Sovietice în 1939, 
comunizarea ţării sub supravegherea sovieticilor şi accidentul aviatic de la 
Smolensk, din 2010, când în avion se aflau aproape toţi demnitarii 
importanţi ai statului — preşedintele Poloniei, Lech Kaczynski, membri ai 
guvernului şi parlamentului, comandanţi ai Armatei —, care urmau să 
participe la ceremoniile ce ar fi trebuit să marcheze 70 de ani de la masacrul 
de la Katyn. Toate acestea au făcut din Rusia un partener de dialog puţin 
credibil în ochii majorităţii polonezilor. 

Cu toate acestea, naratiunile dezinformării ruse au fost adoptate chiar de 
Partidul Lege şi Justiţie, condus de Jarostaw Kaczynski, fratele geamăn al 
fostului preşedinte: marşuri ale „Poloniei albe şi pure“ în care este ars 
steagul UE şi se afişează sloganuri „UE macht frei“, restrângerea drepturilor 
LGBT, discursuri publice şi oficiale antiimigratie şi antimusulmane. 

„Polonia este percepută astăzi ca o forţă a dezintegrării în această parte a 
Europei“, avea să spună Donald Tusk, fost premier polonez, devenit apoi 
preşedinte al Consiliului European. Varşovia s-a transformat astfel, 
paradoxal, într-un aliat al Moscovei în efortul acesteia de a contribui la 
dezintegrarea UE. 

Un studiu al Chatam House, făcut public în decembrie 2017, sugera 
existenţa a şase „triburi“ politice în Europa actuală — segmente largi de 
votanti cu atitudini diferite fata de UE. În ordinea descrescătoare a mărimii 
lor, acestea ar fi „europeni ezitanti“, „europeni mulţumiţi“, „europeni care 
resping UE“, „proeuropeni frustrati“, „rebelii prosuveranitate ai austeritatii“ 
şi „federalişti“.*“ Cel putin trei dintre aceste triburi sunt tinta eforturilor 
propagandei ruseşti, iar polonezii, maghiarii şi cehii se regăsesc în număr 
tot mai mare printre ei. 

y 
BREXIT: TABLOIDIZAREA MINCIUNII 


Marea Britanie o va duce mai bine dacá va iesi din UE. Va avea mai multi bani pentru sánátate, va 


scăpa de imigranţi, britanicilor nu li se va mai spune de la Bruxelles si Berlin ce să facă în propria 


lor țară.368 


După 43 de ani de apartenenţă la Uniunea Europeană, Marea Britanie 
decidea să o părăsească. Brexit va deveni un moment de referinţă în istoria 
Europei, marcând redefinirea raporturilor de putere pe continentul european 
şi nu numai. 

La referendumul care a avut loc în 23 iunie 2016 au participat peste 30 de 
milioane de cetăţeni, prezenţa la vot fiind de 71,8%. Dezbaterile dintre cele 
două tabere, Leave şi Remain, au abundat în comentarii redundante, 
informaţii incorecte şi ştiri fake. 51,9% au votat în favoarea plecării şi 
48,1% în favoarea rămânerii în UE. 

David Cameron le promisese încă din ianuarie 2013 colegilor de partid că 
va accepta organizarea unui referendum privind rămânerea în UE, în cazul 
în care conservatorii ar fi câştigat alegerile generale din mai 2015. Făcuse 
asta pentru a-şi întări poziţia în Partidul Conservator, fără a crede nici un 
moment că un eventual referendum ar fi putut fi câştigat de eurosceptici, 
deşi sondajele au arătat mereu fluctuații mari în favoarea ambelor opţiuni. 
Încă nu apăruse criza refugiaților. A doua zi după ce tabăra Remain, pe care 
o conducea, a pierdut, Cameron şi-a dat demisia din postul de prim- 
ministru. Când a părăsit Downing Street nr. 10, Craig Oliver, directorul său 
de comunicare, avea să îi spună: „Sper ca istoria să fie blândă cu 
dumneavoastră.“ Se înşela. 

În 29 martie 2017, guvernul britanic, condus acum de Theresa May, a 
invocat articolul 50 din Tratatul Uniunii, ceea ce ar trebui să ducă la ieşirea 
Marii Britanii din UE în 29 martie 2019. 


Dar de ce a vrut Marea Britanie să părăsească o Uniune cu 500 de 
milioane de cetăţeni şi un PIB de peste 19 trilioane de dolari, o Uniune 
puternică şi prosperă, într-o lume tot mai globalizată, în care polii de putere 
sunt tot mai accentuati? Decizia pare cu atât mai ciudată cu cât Marea 
Britanie a înregistrat în perioada 1973-2016 cea mai mare creştere a PIB- 
ului din toate statele membre ale Uniunii, iar rata de creştere a venitului 
personal mediu a fost de cinci ori mai mare decât în SUA.2% 

În 2017, britanicii au dezbătut nu numai dacă Brexitul a fost sau nu o 
idee bună, ci şi dacă ruşii s-au amestecat sau nu în referendum. Putin avea 
să declare că „am urmărit atent procesul de votare, dar nu am intervenit şi 
nici nu am încercat să îl influentam“. Fostul ambasador al SUA la Moscova, 
Michael McFaul, avea să spună presei că votul în favoarea părăsirii UE era 
„O victorie gigantică pentru politica externă a lui Putin“. Kremlinul spera 
că o Uniune fără Marea Britanie va fi mai puţin unită în susţinerea 
sancţiunilor împotriva Rusiei, întrucât britanicii urmau să se concentreze pe 
problemele interne. 

În 13 noiembrie 2017, la recepţia oferită de lordul Primar, Theresa May 
acuza Rusia de amestec în alegeri şi propagare de fake news, spunând că 
prin acţiunile sale „ameninţă ordinea internaţională de care depindem cu 
toţii“, „transformând informaţiile în arme“ pentru „a dezbina Occidentul“. 
„Am un mesaj foarte simplu pentru Rusia: Ştim ce faceţi. Şi nu veţi reuşi. 
Pentru că subestimati rezistenţa democratiilor noastre, angajamentul 
naţiunilor occidentale fata de alianțele care ne leagă.““7 

În faţa unei audienţe surprinse de tonul belicos, May a acuzat Rusia că 
alimentează conflictul din Donbas, violează în mod repetat spaţiul naţional 
aerian al mai multor ţări europene şi montează o campanie susţinută de 
spionaj cibernetic. Asta include „amestecul în alegeri“, atacul de tip hacking 
asupra Ministerului danez al Apărării şi Bundestagului, printre altele. 
„Urmăresc să transforme informaţiile în arme. Folosesc organizaţiile media 
ale statului pentru a disemina fake news şi imagini trucate, într-o încercare 
de a semăna discordie în Vest şi a submina instituţiile noastre“, adăuga 
prim-ministrul. 

Cu doar trei zile mai înainte, întrebat de reporteri dacă a ridicat problema 
amestecului Rusiei în alegerile din SUA în conversațiile sale cu Putin de la 


summitul APEC din Vietnam, Trump declara: „De fiecare dată când mă 
vede, îmi spune: «Nu eu am făcut-o.» Şi îl cred, chiar îl cred că, atunci când 
îmi spune asta, spune adevărul.“ 

Deşi Putin neagă, Rusia este acuzată de liderii principalelor state 
occidentale că foloseşte „fabrici de troli“, boti, propagandă prin posturile 
Russia Today şi Sputnik, precum şi alte publicaţii locale, pentru a genera 
dezinformare şi fake news. Acuzaţiile doamnei May urmau celor lansate de 
Emmanuel Macron, Angela Merkel, Mariano Rajoy şi Mark Rutte. „Acesta 
este motivul pentru care am sporit sprijinul nostru militar şi economic 
pentru Ucraina“, spunea ea, „este motivul pentru care întărim securitatea 
noastră cibernetică şi ne gândim cum să întărim regimul financiar pentru a 
ne asigura că profiturile rezultate de pe urma corupţiei să nu ajungă din 
Rusia în Marea Britanie“. 

Ce o făcuse pe doamna May să aibă această ieşire atipică pentru 
politicienii britanici? În cursul zilei fusese făcută publică informaţia că un 
cont fals rusesc, @SouthLoneStar, repostase o imagine devenită virală care 
insinua că o musulmancă a ignorat victimele atacului terorist de la 
Westminster din 22 martie 2017, trecând nepăsătoare pe lângă ele. 

Informaţia apăruse în urma investigaţiei Congresului american privind 
amestecul străin în alegerile prezidenţiale din 2016. Se mai aflase că în 
perioada iunie 2015-august 2017 s-au înregistrat 470 de conturi Twitter 
asociate cu cele ale celebrei „fabrici de troli“ din Sankt-Petersburg — 
Agenţia pentru Cercetarea Internetului — şi că 126 de milioane de americani 
citiseră postările acesteia. A urmat propria investigaţie a companiei Twitter, 
care a dus la închiderea a 2 752 de conturi suspecte. Cercetătorii de la 
Universitatea din Edinburgh descoperiseră că 419 din conturi erau conectate 
la „fabrica de troli“ şi erau vinovate de răspândirea de fake news în Marea 
Britanie, anunțând rezultatele cercetării chiar în ziua discursului doamnei 
May. 

Damian Collins, preşedintele Comisiei parlamentare pentru Cultură, 
Media şi Sport, anunţase deja că va deschide o anchetă pentru a investiga 
dacă Rusia a construit „o arhitectură“ de mii de conturi false pe reţelele 
sociale. „Trebuie să înțelegem care este impactul asupra procesului 
democratic“, spunea el. Comisia Electorală a notificat Facebook şi Twitter 


la sfârşitul lunii octombrie 2017, cerându-le să investigheze potenţialul 
amestec al Rusiei în Brexit. Facebook avea 32 de milioane de utilizatori în 
Marea Britanie. Twitter a răspuns arătând că descoperise până atunci un 
singur cont, @RT_com, care promovase conţinut referitor la referendum în 
perioada reglementată, înregistrând cheltuieli de... 1 031,99 de dolari, 
pentru şase anunţuri legate de referendum. Era stânjenitor pentru 
Westminster. 

Totuşi, la două zile după discursul Theresei May, apărea un alt studiu, 
realizat de cercetătorii de la Universitățile Swansea şi Berkeley, care aducea 
dovezi solide despre implicarea ruşilor în Brexit. Cercetătorii au folosit un 
eşantion de 28,6 milioane de tweeturi asociate Brexitului, colectate între 24 
mai 2016 şi 17 august 2016, observând că aproximativ 20% dintre acestea 
erau produse de boti.?? Conturile postaseră peste 45 000 de tweeturi in cele 
48 de ore de dinaintea votului, majoritatea încurajând britanicii să voteze 
Leave. Autorii credeau că postările fuseseră citite de sute de milioane de ori. 
Conturile erau înregistrate pe diverse profiluri occidentale — un veteran US 
Navy, un republican din Tennesse, un patriot texan etc. Multe dintre postari 
urmăreau alimentarea sentimentelor antimusulmane în Marea Britanie. 

Cu câteva ore înaintea discursului premierului May, The Times publica 
declaraţia lui Ciaran Martin, şeful apărării cibernetice britanice, care acuza 
Rusia că a organizat atacuri cibemetice asupra presei, centrelor de 
telecomunicaţii şi sectoarelor energetice în ziua votului pentru Brexit. 

Cum a reacţionat presa rusă la toate aceste dezvăluiri? Răspunsul a venit 
de la Dmitri Kiseliov, prezentatorul emisiunii Vesti Nedeli, cel pe care 
Consiliul Uniunii Europene l-a identificat ca fiind „figura centrală a 
propagandei guvemamentale ruse“. Kiseliov a lansat jurnalul cu titlul „Ştiri 
despre sexul străin“, anunțând cá Theresa May se va alătura în curând 
activistelor Femen. Având în fundal o imagine cu 'Theresa May ducând un 
pahar la gură, Kiseliov spunea că prim-ministrul britanic a arătat „o doză 
generoasă şi elocventă a cărnii sale obosite“, în timp ce ţinea „cel mai 
agresiv discurs al său“ împotriva Rusiei. Calomniile au continuat până când 
Kiseliov s-a întrebat dacă britanicii au totuşi vreo dovadă a amestecului 
ruşilor în Brexit, conchizând că mult lăudata democraţie britanică nici 


măcar nu exista.24 


Sondajele au arătat, încă din 2010, fluctuații de până la 10% în favoarea 
ambelor tabere.“ Orice eveniment sau declaraţie de politică internă sau 
externă avea impact asupra opţiunilor britanicilor. Numitorul comun al 
ambelor tabere era însă indiferența fata de Uniunea Europeană. Mai putin 
de 1 din 10 alegători au menţionat UE ca fiind una dintre cele mai 
importante trei probleme ale Marii Britanii înaintea alegerilor generale din 
2015.76 

Încă de la aderarea la UE, in 1973, notează profesorul de jurnalism 
Gareth Harding, Marea Britanie a avut cea mai euroscepticá presá. Cele mai 
vândute ziare, The Sun si Daily Mail, au relatat despre afacerile europene cu 
„un amestec de dispreţ, ironie şi ostilitate“. Proiectul Constituţiei 
europene a fost considerat de Daily Mail, în 2003, ca fiind „un plan pentru 
instaurarea tiraniei“.272 În 2011, acelaşi ziar avertiza că Germania face din 
Europa „al Patrulea Reich“. 

Titluri precum „UE spală creierele copiilor nostri??? sau „Acum UE vrea 
să ne interzică fierbătoarele““! erau frecvente pe prima pagină a ziarelor 
precum The Daily Express (al şaselea, ca vânzări) şi The Daily Telegraph 
(al patrulea). 

Presa audiovizuală a fost mai corectă pentru că este reglementatată mai 
strict. Cu toate acestea, analiştii de la Media Tenor, o firmă de consultanţă 
din Ziirich, arătau că doar 7% din materialele BBC privind afacerile 
europene erau pozitive, 45% fiind negative. Tonul materialelor era mai 
critic faţă de oficialii UE decât faţă de Vladimir Putin sau Xi Jinping.2*? În 
perioada 2001-2016, materialele privind UE au reprezentat doar 1,5% din 
cele difuzate la principala emisiune a postului, News at Ten, in 12 din cei 16 
ani. Campania de informare din perioada Brexitului a venit târziu — numărul 
euroscepticilor era din ce în ce mai mare. 

Tabăra Leave a câştigat cu o diferenţă de doar 3,8%, ceea ce înseamnă că 
ştirile fake au contat. În 8 martie 2016, de exemplu, The Sun titra pe prima 
pagină: „Regina sprijină Brexitul“, fără a cita vreo sursă.“ Palatul 
Buckingham a înaintat o plângere către Independent Press Standards 
Organisation (IPSO), autoritatea de reglementare a presei tipărite, care a 
considerat titlul „profund înşelător“, nesustinut de textul relatării. 


Tabloidizarea presei şi proliferarea ştirilor false au fost provocate de 
apariţia presei online, care a dus la scăderea vânzărilor. Presa britanică a 
trebuit să se reinventeze. În 1992, The Sun avea un tiraj de 3,5 milioane de 
exemplare, în 2017 era de 1,8 milioane. Fake news-urile au fost, de cele mai 
multe ori, soluţia. În 2015, 73% dintre britanici nu aveau încredere în 
propriile ziare, cel mai mare procent din UE. 

Pentru Remain, mantra campaniei a fost stabilitatea economică. Pentru 
Leave, imigrația. Conform sondajelor, percepţia generală era că musulmanii 
reprezintă 15% din populaţia din Marea Britanie, de trei ori mai mult decât 
în realitate, şi că mai mult de jumătate dintre britanici vedeau în musulmani 
un pericol pentru UK.?* Si asta din cauza dezinformárii propagate în special 
prin tabloidele de largă circulaţie. Tabăra Leave a mai speculat o 
caracteristică importantă a mentalităţii britanice — alegătorii nu aveau să 
sprijine nici un principiu, oricât de progresist ar fi, care îi va lovi la 
buzunare. 

Cei care au condus campania Leave s-au întrebat cum să joace cartea 
imigrației. Totul s-a decis între Dominic Cummings, directorul de 
campanie, Nigel Farage, presedintele UKIP (partid înfiinţat în 1993 de 
istoricul Alan Sked pentru a încuraja ieşirea Marii Britanii din Uniunea 
Europeana) şi Arron Banks, principalul finanţator al campaniei. Sloganul a 
fost „Take back control“ — „Preluaţi controlul!“. Ei au speculat faptul că 
dintre toţi cetăţenii UE, britanicii ştiau cel mai puţin despre Uniune, cu 
excepţia Letoniei.** 

După victorie, Arron Banks avea să spună că „Remain prezenta doar 
fapte, fapte, fapte, fapte. Nu merge. Trebuie să ai o conexiune emoţională 
cu oamenii.“ Alegătorii aveau nevoie de mesaje simple si cu încărcătură 
emoţională, o naraţiune care să dea „o încărcătură viscerală unei decizii 
care altfel ar fi putut părea doar tehnică şi abstractă“. După cum spunea 
Cummings, sloganurile trebuie să fie limpezi şi să se plieze pe temerile şi 
preocupările alegătorilor. „Go Global!“ era prea intelectualist, „Take back 
control!“ suna bine. 

Handicapul taberei Remain au fost deceniile în care s-au acumulat 
informaţii eronate despre UE, văzută ca o sperietoare. De fiecare dată când 
politicienii trebuiau să propună o măsură nepopulară, UE era tapul ispăşitor. 


Britanicilor li s-au spus tot felul de minciuni de-a lungul timpului — că UE îi 
va forţa să treacă de la sistemul imperial la cel metric, că va interzice 
magazinele specializate în vânzarea de alcool, va reduce puterea motoarelor 
aspiratoarelor si a uscătoarelor de par şi chiar va interzice bananele 
curbate.” Oricât de stupide par, aceste stiri false şi-au găsit un public. 

Unul dintre cele mai puternice mesaje ale campaniei Leave a fost cel care 
spunea „Irimitem 350 de milioane de lire săptămânal către UE — haideţi sa 
finantám mai bine sistemul nostru de sănătate“. A fost una dintre cele mai 
inteligente mişcări electorale — National Health Service (NHS) se numără 
printre cele mai iubite instituţii britanice. Mesajul era însă fals. 

Boris Johnson, cel care este creditat a fi fost factorul decisiv în înclinarea 
balanței în favoarea taberei Leave, având ambele opţiuni pe masă şi 
negociindu-şi viitorul politic până în ultima clipă, poza în uniforma 
angajaţilor de la căile ferate cu un cec imens de 350 de milioane de lire în 
braţe, căruia avea să îi dea apoi foc, în mod simbolic. Daily Express titra: 
„O sursă de la Bruxelles arată că NHS va fi «ucisă» dacă Marea Britanie 
rămâne in UE“. Michael Gove, membru al guvernului si fost aliat al lui 
Cameron, declara la ITV News: „Dacă banii vor fi luaţi înapoi, atunci cele 
50 de milioane de lire zilnice vor fi cheltuite pentru priorităţile poporului 
britanic şi NHS este în fruntea listei de priorităţi.“ 

Aşa cum s-a descoperit după vot, nimeni din nucleul taberei Leave nu 
credea în corectitudinea acestui mesaj. Şi totuşi, el a fost mantra campaniei, 
fiind preluat, replicat, comentat şi amplificat până când a sfârşit prin a fi 
însuşit ca adevăr de netăgăduit de majoritatea electoratului. 

Dar care era realitatea de fapt? Conform Oficiului pentru Statistici 
Naţionale, contribuţia anuală a Marii Britanii la bugetul UE a fost în 2016 
de 18,9 miliarde de lire sterline. Din această sumă se scad reducerea 
negociată de Margaret Thatcher încă din 1983, de 5 miliarde de lire, şi 
beneficiile directe primite de Regatul Unit, cum ar fi alocatiile pentru 
infrastructură, dezvoltare regională sau subventiile pentru fermieri, dar şi 
finantarile atrase de sectorul privat, însumând in total 5,6 miliarde de lire. 
Cifra finală a contribuţiei Marii Britanii la bugetul UE a fost în 2016 de 8,1 
miliarde de lire, adică circa 1% din cheltuielile guvernului! Sau 156 de 
milioane de lire pe săptămână (nu 350 de milioane), sau 0,34 lire pe zi 


pentru fiecare contribuabil.* Adică jumătate din costul unui baton Mars. 
Iar la beneficii nu au fost adăugate şi cele indirecte, cum ar fi, de exemplu, 
dezvoltarea serviciilor financiare, care a făcut din Londra capitala 
europeană a pieţei financiare şi care face ca miliarde de lire să tranziteze 
băncile britanice. (Mai trebuie spus că cei mai mari contributori la bugetul 
Uniunii erau în 2016 Germania — 19% şi Franţa — 16,6%, fata de Marea 
Britanie — 13,5%.) 

Deşi Oficiul pentru Statistici Naţionale a cerut taberei Leave să nu mai 
promoveze minciuna privind cele 350 de milioane de lire — una din rarele 
intervenţii ale unei autorităţi guvernamentale într-o campanie electorală -, 
nu s-a întâmplat nimic. Minciuna a continuat să circule, la propriu şi la 
figurat, fiind plasată pe celebrele autobuze britanice. 

Atunci când l-am întrebat pe Tim Smith, editor la BBC Leeds, cum se 
explică faptul că publicul a crezut această informaţie falsă şi de ce presa nu 
a demontat minciuna, Tim mi-a spus că BBC şi-a făcut treaba, ca şi alte 
instituţii de presă, dar că mesajul fals era mult prea puternic pentru a putea 
fi demontat. Când încerci să dai prea multe explicaţii şi prea elaborate, 
lumea se plictiseşte sau devine chiar circumspectă, spunea Tim, iar atunci 
când vii cu un mesaj oficial, certificat de Oficiul de Statistică britanic şi de 
cel al UE, lumea înclină să creadă că guvernul ascunde adevărul. 

Craig Oliver, care fusese membru în conducerea BBC înainte de a fi 
numit director de comunicare al premierului Cameron, afirma că BBC a 
încercat, în mod greşit, să demonteze afirmaţiile false ale taberei Leave în 
programe „discursive“, în timp ce audiența cea mai mare o aveau buletinele 
de ştiri şi imaginile de pe Internet, nicidecum talk-show-urile.*2 

A doua zi după anunţarea rezultatului, în timp ce îşi savurau victoria, 
Nigel Farage şi Boris Johnson erau întrebaţi în emisiunea matinală de la 
ITV News dacă garantează că cele 350 de milioane de lire vor intra în 
bugetul NHS. „Nu“, au răspuns amândoi, deloc jenati. lar Iain Duncan 
Smith, un alt lider al mişcării Leave, declara senin: „Nu am spus asta 
niciodată. Cele 350 de milioane de lire erau o extrapolare a celor 19,1 
miliarde de lire. Ceea ce am afirmat a fost că o parte semnificativă va merge 
la NHS.“ 


Al doilea mesaj putemic al campaniei Leave, construit de asemenea pe 
ştiri false, dezinformare şi mesaje cu puternic conţinut emotional, a fost cel 
privind imigrația. Un poster conţinea următorul text, pe fundal roşu, alături 
de fotografia unui paşaport britanic: „Turcia (populaţie 76 de milioane) 
aderă la UE“. Atât. Mesajul nu putea fi atacat ca fiind incorect politic, 
agresiv sau xenofob. Teoretic, mesajul era corect. Tehnic, Turcia este o ţară 
candidată la aderare, declarată eligibilă încă din 1997, deşi perspectiva 
aderării devine tot mai îndepărtată după evoluţiile recente din Turcia către 
un regim autoritarist. Mesajul însă a mizat pe acroşarea emoţională a 
alegătorului şi specularea temerii tot mai mari fata de imigrație şi extinderea 
crizei refugiaților in Marea Britanie. 

Presa eurosceptică a amplificat mesajul şi l-a declinat prin fake news. 
Daily Express titra: „12 milioane de turci spun că vor veni în Marea 
Britanie“. Cifra era colosală fata de influxul anual net legal de migranti, de 
300 000.** The Sun se mulțumea cu mai putin, anunțând că „peste 700 000 
de turci vor veni să trăiască şi să muncească în Marea Britanie din 2035“, 
după care urma o fotografie în care Cameron era infatisat ca un pui la 
rotisor.” Daily Mail publica pe prima pagină o fotografie cu un camion 
plin de imigranţi pregătiţi să intre ilegal în ţară, titrând: „Suntem din Europa 
— Lásati-ne înăuntru!“.** Dar nici un cetăţean al Uniunii nu ar fi avut nevoie 
să intre ilegal în Marea Britanie, dat fiind că dreptul de a munci şi trăi 
oriunde în UE este acordat tuturor celor 500 de milioane de cetăţeni; de ce 
ar fi apărut acest mesaj ilogic? Fake-urile au contat, cu siguranţă — 
tabloidele au o piaţă enormă în Marea Britanie. Daily Express, de exemplu, 
are un tiraj de 400 000 de exemplare, iar site-ul său are peste 1,5 milioane 
de vizitatori unici zilnic. 

Probabil că mesajul cel mai manipulator în privinţa pericolului imigrației 
a venit însă de la Nigel Farage. Cu o săptămână înainte de scrutin, el a 
dezvelit un banner uriaş cu fotografia unei cozi imense de oameni, mesajul 
fiind „La răscruce: UE ne-a dezamăgit“, după care urma „Trebuie să ne 
eliberăm de UE şi să preluăm controlul“. Afişul a fost puternic criticat şi 
comparat chiar cu propaganda nazistă. Nici membrii guvernului din tabăra 
Leave, precum Gove şi Johnson, nu au fost fericiţi cu această alegere, dar 
au folosit-o, pentru că transmitea explicit ceea ce alţii preferau să insinueze. 


Fotografia fusese făcută la frontiera dintre Slovenia şi Croaţia, în timpul 
crizei refugiaților. Nu a mai contat că obligaţiile Marii Britanii privind 
preluarea de refugiaţi fuseseră oricum anulate prin refuzul de a accepta 
sistemul cotelor. Mesajul era că cei care vin în UK îi deposedează pe 
autohtoni de slujbe, case şi servicii medicale. A fost politică postadevăr în 
cel mai pur spirit, remarca Matthew D’Ancona, publicist la The Guardian, 
„triumful visceralului asupra rationalului, al înşelăciunii simple asupra 
onestitátii complexe"??? 

Scorul final, 51,996 / 48,1% în favoarea Leave, cu o diferenţă de 1,3 
milioane de voturi, nu poate fi, desigur, explicat numai prin dezinformare, 
stiri false si propagandà ciberneticá — sondajele ulterioare au arátat cá 
opţiunea de vot rămăsese aceeaşi.2% 

Ştim însă, din sondajele efectuate în săptămânile de dinaintea scrutinului, 
că 78% dintre alegători auziseră de povestea celor 350 de milioane de lire 
sterline care ar putea ajunge la NHS şi că 47% credeau că este adevărată 
(39% susțineau cá este falsă), iar 45% credeau că Turcia va fi primită mai 
repede in UE.2% 

După campanie, Cummings, despre care David Cameron spunea la un 
moment dat că este un „carierist psihopat“, explica: „Am fi câştigat fără 
imigrație? Nu. Am fi câştigat fără £350m/NHS? Toate cercetările noastre si 
rezultatul final strâns arată cá nu.““% Atunci când a adăugat şi că „ieşirea 
din UE ar putea fi o eroare“, Nick Clegg, fost lider al Partidului Liberal 
Democrat, îi reposta mesajul, remarcând sarcastic: „Aşadar e oficial.“ În 
fond, postadevărul nu se confundă cu minciuna. Era doar una dintre 
multiplele realităţi, un adevăr alternativ, pur şi simplu. 


Băieţii răi ai Brexitului 


Să revenim la principalii arhitecţi ai Leave. Presa britanică a speculat 
îndelung asupra legăturilor acestora cu „Lumea Rusă“. Nigel Farage a fost 
unul dintre primii politicieni britanici cultivați de Russia Today, încă din 
2006-2007. În 2011, în calitate de europarlamentar si lider al UKIP, el 
avertiza asupra pericolului basarabean: „UE nu ştie ce să facă. Dacă 
România le dă un milion de paşapoarte cetăţenilor din Moldova, aceştia vor 


avea paşaport UE şi vor circula unde vor.“ Cifra de un milion de cetăţenii 


a fost îndelung vehiculată de presa prorusă din Republica Moldova, fiind 
preluată şi de diplomaţii occidentali. Cifrele publicate de Eurostat, biroul 
pentru statistică al Uniunii Europene, pentru perioada respectivă sunt însă 
cu mult mai mici. 

Ín septembrie 2016, la douá luni dupá referendum, Nigel Farage primeste 
oferta de a avea propriul talk-show la RT.4? Întrebat despre desele sale 
apariţii la acest post, el spunea: „Am apărut la RT ocazional. Este un post cu 
audienţă. S-ar putea să aibă o agendă politică, dar nu îi poti ignora. 

În noiembrie 2017, după deschiderea unor anchete oficiale în SUA şi 
Marea Britanie privind amestecul ruşilor în alegerile din cele două tari, a 
apărut informaţia că cel puţin zece parlamentari britanici din toate partidele 
primeau în medie 1 000 de lire pe oră pentru apariţiile la RT.“& Cele mai 
mari venituri le-a avut laburistul George Galloway, care între 2013 şi 2015 
a încasat peste 100 000 de lire pentru realizarea propriului sau show. Think- 
tank-ul European Values a publicat o listă cu 2 326 de politicieni, jurnalişti, 
celebrităţi, experti, universitari americani şi europeni care au apărut la RT.*% 
Autoarea raportului, Monika Richter, afirma că scopul RT era de a „polua 
drastic spaţiul informaţional“. 

Întrebat în 2013 despre RI, Putin spunea: „Canalul este finanţat de 
guvern, aşa că nu se poate să nu reflecte poziţia oficială a guvernului asupra 
evenimentelor din tara noastră si din restul lumii, într-un fel sau altul.““” 
Declaraţia aceasta a fost citată de Divizia de Securitate Naţională din 
Departamentul Justiţiei al SUA în cererea privind înregistrarea RT ca „agent 
strain“. 

În ce priveşte acuzaţiile privind finanţarea campaniei de către Rusia, 
Farage afirma în noiembrie 2017 în Parlamentul European că acuzaţiile au 
ajuns „la un nivel de isterie“ şi că „ne uităm în direcţia greşită“, arătând că, 
de fapt, influența lui George Soros la Bruxelles este „cu adevărat 
extraordinară“.4% 

În orice poveste bună trebuie să existe şi spioni, dacă se poate, ruşi. 
Brexitul nu face excepţie. Multimilionarul Arron Banks, fondator şi 
proprietar al GoSkippy şi Southern Rock, a fost finantatorul principal al 
campaniei Leave. Este căsătorit cu Ekaterina Paderina şi au împreună cinci 


copii. La sfârşitul anilor 1990, pe când avea 25 de ani, Paderina venise din 
Ekaterinburg cu o viză de student. Atunci când viza i-a expirat, s-a măritat 
cu Eric Butler, un pensionar din Portsmouth. Serviciul de imigrație a avut 
suspiciuni privind căsătoria şi a informat-o că deportarea poate surveni 
oricând. Aici a intervenit Mike Hancock, parlamentar liberal democrat de 
Portsmouth South, care a ajutat-o să-şi rezolve situaţia. După ce povestea s- 
a încheiat cu bine, Butler vine acasă şi îi găseşte pe Ekaterina şi Hanckock 
în seră, într-o ipostază care arăta că tânăra rusoaică îşi manifesta 
recunoştinţa faţă de parlamentarul binevoitor. Butler pune capăt mariajului, 
iar în noiembrie 2001 Paderina cunoaşte un tânăr director al unei societăţi 
de asigurări, cu care se căsătoreşte. Era Arron Banks, cel care avea să 
finanţeze tabăra Leave.“ 

Dacă povestea s-ar termina aici, ar fi banală. Să revenim la Hanckock, 
care era de zece ani membru în Comisia pentru Apărare şi preşedinte al 
grupului Marea Britanie-Rusia din Camera Comunelor. În 2010, Hancock a 
trebuit să răspundă la întrebări privind o altă rusoaică, Katia Zatuliveter, 
care îi era asistentă si cu care avea o relaţie de trei ani. Aceasta fusese 
arestată, fiind acuzată de MI5 de spionaj. Dacă era găsită vinovată, 
Zatuliveter putea deveni primul spion depistat în parlament după terminarea 
Războiului Rece“?. Ea risca deportarea după ce MI5 conchisese cá 
activitatea ei „nu era favorabilă securităţii naţionale“. Ambasada rusă la 
Londra a declarat că dovezile MI5 erau „aranjate“. Două săptămâni mai 
târziu, unul dintre diplomaţii ruşi era expulzat.“ 

Conform unor surse citate de The Guardian, Zatuliveter avea acces la e- 
mailurile private ale lui Hancock şi „practic conducea grupul Marea 
Britanie-Rusia din Camera Comunelor“, al cărui preşedinte fusese 
Hanckock până în vara lui 2010. În plus, avea acces şi la computerele 
ALDE din Adunarea Parlamentară a Consiliul Europei, însoţindu-l pe 
Hancock la toate întâlnirile şi dineurile. Printre celelalte asistente se mai 
numărau o româncă si o ucraineancá.^? Colegii săi din ALDE erau „uimiţi“ 
de sprijinul său pentru Rusia, inclusiv de lungile conversații pe care le avea 
pe coridoare, deşi ruşii erau într-o alianţă formală cu conservatorii, nu cu 
liberalii. În noiembrie 2010, Zatuliveter călătorise la Moscova, unde i se 


acordase rarul privilegiu al unei audienţe la preşedintele Rusiei, Dmitri 


Medvedev.“ Câteva telegrame scurse către WikiLeaks în decembrie 2010 
arătau că serviciile de informaţii din Marea Britanie, unde se afla o 
comunitate importantă de ruşi, inclusiv opozanți ai regimului Putin, credeau 
că activitatea spionilor ruşi este „mai mare ca niciodată“ şi „întregul oraş 
este un cuib de spioni“. MI5 afirma că numărul ofiţerilor de informaţii din 
Londra era la acelaşi nivel ca în timpul Războiului Rece — între 30 şi 35. Îi 
interesa orice — de la ultimele sisteme de apărare şi inovaţii hi-tech, până la 
„bârfe politice“. 

În 2011, Hanckock îşi dă demisia din Comisia parlamentară pentru 
Apărare. După nici o lună, preşedintele Comisiei Speciale pentru Apeluri în 
Imigratie face public că nu are nici o dovadă împotriva Katiei Zatuliveter ca 
aceasta ar fi folosit relaţia cu Hanckock „în avantajul statului rus“. Ea 
spusese tribunalului „semisecret“ că îl întâlnise pe Hanckock în Sankt- 
Petersburg în 2006 şi că se îndrăgostise de el, în pofida diferenţei de vârstă 
de 40 de ani.“ 

Oleg Gordievski, ofiţerul KGB de cel mai înalt rang care a defectat 
vreodată, care scrisese împreună cu istoricul Christopher Andrew o carte 
despre KGB în 1990“, credea cá Zatuliveter a fost „cel mai puternic şi cel 
mai folositor agent KGB din ultimii 30 de ani““. Ea a plecat în cele din 
urmă la Moscova.“ 

Să revenim acum la Arron Banks, cel care se căsătorise cu Ekaterina 
Paderina, tânăra ajutată de Hanckock să rămână în Marea Britanie. Donatia 
sa către campania Leave, de 5,6 milioane de lire, făcută din propria-i avere, 
este considerată cea mai mare donaţie pentru o cauză politică din istoria 
Marii Britanii. 

Banks era până în 2014 un om de afaceri necunoscut din Bristol. Acum, 
în lumea post-Brexit, Banks este privit ca unul dintre mai importanţi 
jucători din spatele scenei politice, dispus să investească masiv, pentru 
cauze încă necunoscute. 

Banks susţine că nu au fost implicaţi banii Rusiei în sprijinul Leave. „Am 
o nevastă rusoaică. Am simţit ce înseamnă asta în urmă cu şase ani, când 
Daily Mail a pus-o pe prima pagină şi a numit-o spioană“, îi spune el, 
amuzat, reporterului de investigaţii de la The Guardian, Carole Cadwalladr. 
„Singurul lucru adevărat din articol este că este fluentă în şase limbi şi se 


încadrează în profilul spionului rus. Asta e tot.“ Îl face asta pro-Putin? 
„Sunt pro-Putin fiind în favoarea ţării sale. Nu este posibil să conduci o ţară 
atât de mare ca pe o democraţie pură, nu este posibil, toată istoria Rusiei 
arată că în fruntea ei trebuie să fie cineva puternic, care să deţină controlul, 
altfel totul se dezintegrează.“ Banks susţine anexarea Crimeii şi intervenţia 
din Donbas, unde „85% dintre locuitori sunt etnici ruşi“.422 

În cartea sa The Bad Boys of Brexit, Banks vorbeşte deschis despre 
contactele sale ruseşti. La o conferinţă UKIP în Docaster l-a cunoscut pe 
„Oleg“. „Ne-a fost prezentat ca fiind secretar I al ambasadei, cu alte 
cuvinte, omul KGB în Londra“, scrie el. „Oleg“ l-a prezentat apoi pe 
Banks ambasadorului rus la Londra, Aleksandr Iakovenko. 

Kremlinul, dreapta alternativă americană şi UKIP şi-au descoperit 
interese comune. Farage face parte din politicienii proruşi şi eurosceptici 
din Parlamentul European pe care Rusia nu i-a inventat, dar i-a cultivat, 
oferindu-le acces la o staţie de propaganda. El a fost susţinut atât de ruşi, 
cât şi de cei care aveau să-l poarte spre victorie pe Trump. Steve Bannon, 
care avea să fie şeful campaniei prezidenţiale a lui Trump, căuta încă din 
2012 un echivalent al mişcării Tea Party şi aşa a dat de UKIP şi de Farage. 

În 29 martie 2017, la ora 12:20, ora Londrei, când scrisoarea premierului 
britanic prin care era activat articolul 50 i-a fost înmânată preşedintelui 
Consiliului European, Donald Tusk, Nigel Farage tinea un toast: „Bine 
jucat, Bannon! Ne-ai fost de mare ajutor. Este o mare, mare zi! Vom deveni 
din nou o naţiune independentă, autoguvemată, o naţiune democratică, 
normală! “#4 

Carole Cadwalladr susţine că Bannon a sprijinit UKIP cu banii lui Robert 
Mercer, unul dintre cei mai importanţi finantatori ai campaniei lui Trump, 
via Breitbart.“ Dar circulaţia banilor s-a derulat în ambele sensuri. Tabăra 
Leave a investit 3,9 milioane de lire sterline, mai mult de jumătate din 
bugetul campaniei, într-un site obscur, AggregatelQ, administrat de o 
companie canadiană. De ce ar fi cheltuit atât de mulţi bani pentru un site 
oarecare? Cadwalladr descoperă că AggregatelQ dezvoltase tehnici de 
micro-directionare a mesajelor electorale deghizate în fake news şi 
dezinformare. Apoi documentează legăturile între AggregatelQ şi o altă 


companie, Cambridge Analytica, ambele avându-l acţionar majoritar pe 
Mercer. 

Atât AggregateIQ, cât şi Cambridge Analytica făceau parte din compania 
britanică SCL (Strategic Communications Laboratories), care se implicase 
în peste 25 de campanii politice şi electorale, începând din 1994, în ţări 
precum România, Italia, Lituania, Ucraina, Albania, în Africa si Asia.** 
Firma folosea tehnici militare de dezinformare şi tintirea precisă a 
alegătorilor cu mesaje personalizate în reţelele sociale. În SUA, SCL a 
lucrat mai întâi pentru republicanul Ted Cruz, în alegerile primare, apoi 
pentru Trump.“ 

Cadwalladr afirmă că SCL/Cambridge Analytica este fondată de oameni 
care au făcut sau fac parte din sistemul de apărare britanic. Departamentul 
de Apărare din SCL era condus de comandantul de navă britanic Steve 
Tatham, fost şef al operaţiunilor psihologice ale armatei britanice în 
Afganistan. SCL/Cambridge Analytica nu doar se folosea de elemente de 
psihologie socială şi de baze mari de date, ci lucra „precum un contractor 
militar, care folosea strategii militare asupra populaţiei civile“. „Au pus 
laolaltă psihologia, propaganda şi tehnologia într-un sistem nou şi 
puternic“, scrie Cadwalladr. Cheia maşinii de propagandă era să găsească 
resortul fiecărui alegător. Tamsin Shaw, profesor asociat de filozofie la 
Universitatea din New York, afirmă că „este o tehnologie militară care a 
fost controlată de o plutocratie globală si care este folosită pentru a 
influenţa alegerile în moduri pe care oamenii nici nu le pot vedea, nici 
măcar înţelege că li se întâmplă“. După cum se arată chiar pe site-ul SCL: 
„Analiştii pot folosi nu numai date inductive (tipare de recunoaştere din 
baza de date), ci şi deductive (modelarea ştiinţifică socială ipotetică)“, ceea 
ce permite descifrarea „comportamentului uman“.“ Dar despre modul în 
care operează această adevărată maşină de propagandă automată, într-un alt 
capitol. 

Teza că suntem în mijlocul unui război informaţional şi că miliardari 
precum Mercer dezvoltă astfel de tehnologii este teribilă. Compania susţine 
însă că metodologia a fost aprobată de guvernele britanic şi american, 
printre altele. SCL a folosit baze mari de date pentru micro-directionare 
într-un prim proiect in Trinidad, după care a fost cumpărată de Mercer. I s- 


au alăturat apoi psihologul Aleksandr Kogan, compania AggregatelQ şi 
Cambridge Analytica, în care Mercer a investit cinci milioane de dolari. 
Firma construia profile psihometrice ale alegătorilor pentru a le depista 
resortul intim emoţional.“ 

Echipa de campanie a lui Trump a plătit firmelor lui Mercer peste şase 
milioane de dolari pentru a directiona mesajele către alegătorii indecisi. 

Primul job la o scară cu adevărat mare a fost însă Brexitul. Strategia a 
constat în recoltarea unor baze mari de date din reţelele sociale şi 
alimentarea sistemului de inteligenţă artificială (IA). Leave a beneficiat 
astfel de o bază cu peste un milion de profile psihometrice detaliate, cărora 
le-a trimis apoi mesaje personalizate. În februarie 2017, Arron Banks, 
fondatorul Leave.eu, a postat câteva tweeturi în care afirmă că IA i-a ajutat 
să câştige „niveluri de angajament fără precedent“, adăugând că „IA a 
câştigat bătălia Leave“. 

Andy Wigmore, directorul de comunicare al Leave.eu a recunoscut 
ajutorul dat de Mercer, „în virtutea unor relaţii vechi de prietenie între 
Farage şi familia Mercer“, dar a afirmat că a făcut-o gratuit. Într-adevăr, 
nici o donaţie mai mare de 7 500 de lire, care este plafonul stabilit de 
Comisia Electorală până la care nu trebuie declarate donațiile, nu a fost 
înregistrată din partea lui Mercer pentru Leave.eu. Cambridge Analytica a 
afirmat că nu a prestat nici un fel de servicii, plătite sau gratuite, pentru 
Leave.eu, afirmaţie care s-a dovedit mai tâtziu a fi mincinoasă. 

Mercer este un om de ştiinţă remarcabil, care a făcut pionierat la IBM în 
IA, după care a făcut miliarde de dolari cu compania Renaissance 
Technologies, un fond de hedging specializat în comerţ automat. A investit 
zece milioane de dolari în Breitbart, care fusese gândit ca o contrapondere 
conservatoare la Huffington Post.“ Steve Bannon a devenit în 2012 
consilierul său politic. Mercer este cel care l-a sfătuit pe Trump să-l 
angajeze pe Steve Bannon, care avea să spună apoi că „Mercer este cel care 
a pus temelia revoluţiei lui Trump“. 

Comisia Electorală din Marea Britanie a cerut companiei AggregatelQ, 
înregistrată în British Columbia, Canada, detalii privind serviciile oferite 
taberei Leave, dar compania a afirmat că a semnat un contract de 
confidentialitate. Cum compania se afla în afara jurisdicției britanice, 


ancheta s-a terminat înainte de a începe. Cât despre Dominic Cummings, 
acesta avea să spună în 2017 că „legile [britanice] sunt o glumă, aşa încât 
oricine vrea să păcălească legea, o poate face uşor, fără ca oamenii să se 
prindă“, 

„Londra pluteşte pe un val de bani murdari“, spunea Bill Browder, cel al 
cărui avocat, Serghei Magnitski, a fost asasinat la Moscova în 2009 şi care a 
inițiat „Actul Magnitski“. „Este o mare opoziţie în Marea Britanie faţă de 
gâtuirea Gâştii de aur, pentru că o mulțime de oameni care se află foarte 
aproape de centrul de putere beneficiază financiar. 

SCL şi Cambridge Analytica au lucrat în zeci de state, printre care şi 
Rusia, Lituania, Letonia, Republica Moldova, Ucraina, Iran. Cadwalladr 
afirmă că sursele i-au vorbit despre „legături cu Rusia, inclusiv călătorii în 
tara şi întâlniri cu executivi ai companiilor de stat ruseşti“, precum şi 
referinţe privind „angajaţi SCL care lucrează pentru entităţi rusesti*.“* 

In această poveste complicată şi putin cunoscută a Brexitului îşi dau 
mâna, pentru prima oară, interesele ruseşti şi cele ale dreptei alternative 
americane. Maşinăria de propagandă automată creată de Mercer a operat 
pentru prima dată la scară mare cu ocazia Brexitului. Era încălzirea pentru 
alegerile prezidenţiale americane. 

Mercer, Farage şi Banks sunt trioul care a făcut posibil Brexitul. Banks a 
pus la dispoziţie banii, printr-un fond offshore, Mercer a venit cu maşina de 
propagandă şi conexiunile cu dreapta alternativă americană, iar Farage a 
fost interfaţa cu electoratul britanic. 

8 
FRANTA: FANCY BEAR EST TOUJOURS LA 


Emmanuel Macron este homosexual, agent al finantei mondiale. Are o avere uriaşă in conturi 
offshore. Cei care îl votează sunt fie dezinformati, fie persoane declasate, dependente de droguri. 
Păcat că soldaţii sovietici s-au jertfit pentru a elibera Franţa. 


Alegerile din Franţa, din mai 2017, au fost primul mare test privind 
viitorul Uniunii Europene, după Brexit. Urmau, în toamna aceluiaşi an, cele 
din Germania. Printre candidaţii creditati cu şanse să ajungă în turul doi era 
Marine Le Pen, şefa partidului de extremă dreapta, Frontul Naţional. În 
2014, partidul său câştigase alegerile europarlamentare cu 25,4% din voturi, 
pe fondul unui absenteism la vot de peste 56%. În euforia victoriei, Le Pen 
a cerut dizolvarea parlamentului francez, care, în opinia ei, nu mai 
reprezenta voinţa electoratului. Victoria sa în alegerile prezidenţiale ar fi 
însemnat începutul dezintegrării UE. 

Marine Le Pen nu a ascuns niciodată relaţia strânsă cu Rusia. În 24 
martie 2017 a făcut o nouă vizită la Moscova, asigurându-se de sprijinul lui 
Putin şi negociind o nouă finanţare cu băncile ruseşti apropiate de 
Kremlin.“ Primirea, chiar şi neoficială, de către preşedintele Rusiei a unui 
candidat într-un termen atât de scurt înaintea scrutinului a fost considerată 
„Cu totul excepţională“ de presa franceză.“ 

Le Pen şi-a făcut cunoscute opţiunile de politică externa cu mult timp 
înaintea campaniei electorale. Ea a declarat că anexarea Crimeii este legală 
şi că o va recunoaşte dacă va ajunge preşedinte. În acelaşi scenariu, Franţa 
va ieşi din zona euro şi apoi din Uniunea Europeană, după un referendum 
asemănător Brexitului. „Este timpul ca şi în Europa să terminăm cu 
Uniunea Europeana“““, declara ea. În opinia doamnei Le Pen, Uniunea 
Europeană aminteşte de Uniunea Sovietică, de aceea ea promitea cà va 


distruge „Zidul Bruxellesului*, aşa cum a fost distrus şi Zidul Berlinului.“ 


Cea mai simplă formulare a avut-o la RT France, afirmând franc că „dacă 
Franţa va ieşi din Uniunea Europeană, Uniunea va înceta să mai existe“, 

Alain Besancon remarca faptul că francezii care păstrau încă o simpatie 
pentru ideea rusă, comunism sau „relaţiile privilegiate“ ale Franţei cu Rusia 
erau alimentati de „formidabila propagandă rusă“, dar si de „o ignoranță 
voluntară“. „Pe vremea lui Brejnev, în Rusia se râdea despre «cea de-a 
şaisprezecea republică sovietică», adică Franţa“, scrie el.“ Să fi rămas oare 
francezii aceiaşi simpatizanți convinşi ai Moscovei? 

Cu câteva luni înainte de scrutin, Macron era convins că ruşii vor încerca 
să influenţeze alegerile prezidenţiale. În februarie 2017, cu trei luni înainte 
de scrutin, directorul său de campanie, Richard Ferrand, acuza Rusia că 
încearcă să spargă computerele de campanie şi că generează dezinformare şi 
fake news folosind media susţinută de Kremlin. „Sunt sute, dacă nu mii de 
atacuri asupra computerelor noastre, asupra datelor de baze şi site-urilor, şi 
atacurile vin de la frontiera rusă“, declara Ferrand la France 2. „Cerem celor 
mai înalte autorităţi ale statului francez să se asigure că nu va există nici un 
amestec rusesc în campanie.““ Ferrand făcea analogii între situaţia din 
Franţa şi atacurile împotriva candidatului democrat Hillary Clinton. 

Macron era singurul candidat care pomenea de pericolul rusesc şi care 
era creditat în sondaje cu şanse de a câştiga alegerile. Francois Fillon, 
candidatul conservator, era ocupat cu scandalul privind plăţile de peste o 
jumătate de milion de euro făcute soţiei din fonduri publice timp de opt ani, 
iar Marine Le Pen a catalogat spargerea serverelor democratilor americani 
ca fiind „o teorie a conspirației“. 

Atunci când sondajele au arătat că Macron avea un scor mai bun decât Le 
Pen în intenţia de vot a alegătorilor, RI şi Sputnik au generat şi mai mult 
conţinut negativ la adresa lui, aclamând-o în schimb pe candidata Frontului 
Naţional. În 4 februarie 2017, Sputnik relata că Macron avea în spate un 
„foarte bogat lobby gay“ şi că era un „agent american“ în sistemul bancar.“ 
Julian Assange, fondatorul WikiLeaks, evoca pentru Izvestia“* întâlniri 
suspecte între Macron şi Hillary Clinton. 

Au fost generate mai multe naratiuni: că Macron este gay şi mariajul său 
este o faţadă, că este agent american, dar şi agent al oligarhiei financiare, că 
a avut o relaţie cu fiica soţiei sale din prima căsătorie etc. Tehnicile folosite 


de serviciile de informaţii sovietice şi ruseşti pentru recrutarea unor 
informatori sau şantajarea opozanților politici erau folosite acum pentru 
Macron: kompromatul. Putin însuşi a făcut-o, în calitate de şef al FSB, 
atunci când procurorul general al Rusiei, Iuri Skuratov, documenta 
acuzaţiile de corupţie împotriva lui Eltin şi apropiaților săi. Dar să spunem 
aici întreaga poveste — în fond, asa a ajuns Putin la putere. 

În ianuarie 1999, preşedintele Boris Elțîn l-a chemat pe Skuratov la 
Kremlin pentru a-i arăta o casetă video în care acesta apărea în pat cu două 
tinere prostituate şi i-a cerut să demisioneze. Skuratov a protestat, susţinând 
că înregistrarea este falsă, dar a acceptat să îşi dea demisia. Ce a urmat a 
fost o adevărată luptă pentru succesiunea la preşedinţia Rusiei — cel de-al 
doilea mandat al lui Elțîn se termina în 2000. 

Pentru ca demisia să intre în vigoare, trebuia aprobată de Consiliul 
Federaţiei, camera superioară a parlamentului rus, care în 1999 nu era doar 
ecoul voinţei preşedintelui, ca acum. Consiliul i-a cerut lui Skuratov să 
depună mărturie, dar... lovitură de teatru. În ziua de dinaintea audierii, 
înregistrarea trucată a fost difuzată în întreaga Rusie, la RTR, cu titlul „Trei 
în pat“. Atunci când Consiliul a continuat să reziste Kremlinului, 
respingând demisia procurorului general, iar Skuratov a încercat să îşi reia 
postul, caseta a fost redifuzată într-una dintre emisiunile de maximă 
audienţă, Programul Serghei Dorenko.^* „După ce părinţii le-au permis 
copiilor să vadă această casetă“, spunea Dorenko, „le va fi greu să îi crească 
patriotic — în fond, este vorba despre procurorul general al Federaţiei Ruse“. 
Prim-ministrul Evgheni Primakov, candidatul cu cele mai mari şanse la 
preşedinţia Rusiei şi cel care îi ceruse lui Skuratov declanşarea investigaţiei, 
l-a sunat furios pe Dorenko imediat după emisiune, acuzându-l că lansează 
acuzaţii neîntemeiate. 

În 7 aprilie 1999, Vladimir Putin, în calitate de şef al FSB, ţine o 
conferinţă de presă în care afirmă că înregistrarea este autentică şi că „omul 
care arată ca Skuratov“ era într-adevăr Skuratov, cerându-i apoi demisia. 

Putin a reuşit atunci să obţină nu numai înlăturarea lui Skuratov, ci şi a 
lui Primakov. Preşedintele fusese nu doar salvat ci şi convins că şi-a găsit 
succesorul care îi va asigura liniştea postprezidentială. Schimbul era 
echitabil: Putin primea puterea, iar familia lui Eltin — libertatea. Putin îşi 


netezise drumul către tronul Rusiei. Când a ieşit din birou pentru ultima 
dată, Elțîn avea să-i spună succesorului său: „Acum e biroul 
dumneavoastră, Vladimir Vladimirovici!“ 

Dacă Agamita Dandanache a folosit scrisorica de amor în kompromatul 
epocii sale, FSB-ul a rămas fidel casetei video. În 2016, Mihail Kasianov, 
fost prim-ministru (2000-2004), lider al opoziţiei si critic vocal al lui Putin, 
a fost filmat în pat cu o activistă britanică, Natalya Pelevine. Înregistrarea a 
fost difuzată de NTV, post controlat de Kremlin, şi a făcut ca, la alegerile 
generale din acel an, partidul lui Kasianov să nu obţină nici un loc în Duma 
de Stat. 

În această cheie, acuzaţiile privind existenţa unei înregistrări video din 
2013 în care ar apărea Trump şi câteva prostituate la hotelul Ritz Carlton 
din Moscova, material care s-ar afla în posesia FSB şi care ar face din 
Trump un preşedinte şantajabil, par plauzibile. Să fie Trump „candidatul 
manciurian“? 

Să revenim la tânărul Macron, despre care au început să apară zvonuri în 
media alternativă şi pe reţelele sociale că ar fi homosexual. Partenerul său 
ar fi fost Mathieu Gallet, tânărul director al Radio France, născut în acelaşi 
an ca şi viitorul preşedinte al Franţei, 1977.“ 

În aprilie, revista LGBT Garcon îl avea pe copertă pe Macron, cu bustul 
gol, cu atitudine de macho. Era un fals, un fotomontaj. Redactorul-şef a 
arătat că fusese doar o mişcare îndrăzneață de marketing şi că în articol se 
preciza că Macron nu era homosexual. Revista s-a vândut bine, iar Macron 
a trebuit să dea din nou dezmintire privind presupusa sa homosexualitate, 
asigurând în acelaşi timp comunitatea LGBT de întreaga sa simpatie civică. 
Presa alternativă, dar şi cea tradiţională au preluat povestea, amplificând-o, 
reluând întregul scandal. 

Cele mai violente reacţii au venit însă din presa tradiţională rusă, după 
anunţarea victoriei lui Macron. Cel mai citit ziar din Rusia, Komsomolskaia 
Pravda, publica corespondenţa de la Paris a corespondentului său special, 
Daria Aslamova, jurnalistă celebră nu doar pentru articolele sale, ci şi 
pentru că în 1992 şi-a făcut publice relaţiile intime cu diverşi politicieni, 
printre care şi ultimul preşedinte al Sovietului Suprem, Ruslan 
Hasbulatov.“* 


Aslamova susţine că Marine Le Pen a fost dezavantajată de publicitatea 
care i s-a făcut lui Macron ca homosexual, Komsomolskaia Pravda 
reproducând, ca dovadă, coperta din Garcon. Ea scrie că alegătorii lui 
Macron ar fi musulmani sau de culoare si că ar fi dezinformati. Citează apoi 
analiza unui psiholog italian, postată pe YouTube, care îl califică pe Macron 
drept ,,psihopat*.“* Pentru Aslamova, soţia viitorului preşedinte ales era o 
„mumie“ care „ar fi trebuit să fie după gratii“, iar relaţia dintre cei doi, un 
„viol“. Limba iute a Aslamovei, care nouă, românilor, ne aminteşte de stilul 
mizerabilist al lui Corneliu Vadim Tudor din revista România Mare, avea să 
îi aducă glorie pe frontul european al „mizeriei morale“, pe care se simte 
datoare să o sanctioneze, pentru a salva Rusia. 

Atunci când merge în arondismentul 18, care este „negru“, i se oferă „de 
cinci ori cocaină şi heroină de către negri homosexuali“, fără ca aceştia să 
fie măcar ,,deranjati de prezenţa poliţiei“. Într-o secţie de votare, un alegător 
îi spune că Le Pen este „de un fascism pur“, ceea ce o face să-şi încleşteze 
pumnii de furie. Nu putea crede că i se dă o lecţie despre fascism tocmai 
aici, în Parisul înecat într-o mare de imigranţi. 

— Sunteţi ruşi, vá e greu să intelegeti, continuă interlocutorul ei. În 
timpul celui de-al Doilea Război Mondial, Franţa a luptat împotriva 
fascismului. 

— Nu ştiţi că Europa a fost salvată de fascism de Uniunea Sovietică, care 
a ajuns până la Berlin? întreabă cu reproş Aslamova. 

— Franţa a fost salvată de americani şi de rezistenţa franceză, i se 
răspunde, sec. 

— Suntem aproape de staţia de metrou Stalingrad, asta vă spune ceva? 
întreabă iar jurnalista. 

— Da, a fost o mare bătălie între fascistul Stalin şi fascistul Hitler, îi 
răspunde francezul, spre indignarea Aslamovei, care se gândeşte să îl scuipe 
în faţă, dar apoi îşi aminteşte că pe 9 mai tatăl ei, veteran de război, avea să 
sosească la Moscova, pentru a asista la parada din Piaţa Roşie. 

Atunci când îi spune interlocutorului său că francezii „au pierdut 
războiul“ de fapt, acesta îi răspunde că asta e fake news. „De furie, am 
izbucnit în lacrimi neputincioase“, scrie Aslamova, „francezii îl merită pe 


Macron cel din cauciuc, merită să treacă prin iadul globalizării, ei nu merită 
democraţia, plătită cu vieţile a milioane de soldaţi sovietici“. 

Să mai rămânem puţin alături de Aslamova, pentru că aventurile ei nu se 
opresc aici. În fond, alături de Kiseliov, ea este cea care produce cel mai 
mare conţinut de fake news şi propagandă neagră din presa rusă. După ce s- 
a remarcat prin relatările mobilizatoare şi profund „patriotice“ din Cecenia, 
Abhazia, Nagorno-Karabah, de pe Maidanul Kievului, din Crimeea 
invadată de „oamenii politicoşi“ ai Rusiei şi din Donbas, a urmat 
referendumul din Catalunia. La Barcelona, Aslamova s-a înfăşurat în 
steagul Cataluniei£?, acuzând „barbaria“ şi „fărădelegile“ autorităţilor 
spaniole şi deplângând „ce regim politic prost este democraţia“ (citându-l 
astfel pe Lenin), şi avertizând că independenţa Cataluniei nu poate fi 
cucerită fără vărsări de sânge, deoarece a văzut „o mulţime de războaie şi 
revoluţii“. Într-un celebru interviu cu Serghei Lavrov, Aslamova îl 
admonesta pe ministrul rus de externe că Rusia a pierdut Ucraina din cauza 
„propagandei străine de cinci miliarde de dolari“, întrebându-l de ce 
Kremlinul nu a trimis armata.“ 

Faimoasa Daria Aslamova a vrut să îi ia un interviu şi lui Igor Dodon, 
preşedintele Republicii Moldova, însă i-a fost interzisă intrarea pe teritoriul 
Moldovei. „Când patru bărbaţi mă duceau de mâini şi picioare prin 
aeroportul din Chișinău, îmi părea că văd un vis fantastic“, îşi începea Daria 
Aslamova articolul din Komsomolskaia Pravda, în care relata cum a fost 
„deportată“ din Republica Moldova. „Acestei persoane i-a fost interzisă 
intrarea în Republica Moldova întrucât ea nu a putut justifica scopul 
vizitei“, a explicat sec serviciul de presă al poliţiei de frontieră. Acesta era 
motivul pentru care autorităţile de la Chişinău mai trimiseseră deja înapoi în 
Rusia jurnalişti, militari sau politicieni ruşi.“ 

Să revenim în Franţa. În cele din urmă, serverele de campanie ale lui 
Macron au fost atacate de hackeri, aşa cum se aştepta viitorul preşedinte. 
Au fost sustrase nouă gigabiti de date, care au fost publicate de un utilizator 
cu profilul Emleaks pe Pastebin, un site care permite distribuirea anonimă 
de documente. Atacul a avut loc în seara de vineri, în jurul orei locale 
20.00. Timingul a fost crucial. A intrat în acţiune apoi forumul populat de 
grupuri de extremă dreapta /pol/, de pe site-ul de mesagerie anonimă 4chan. 


Pe acelaşi forum, cu două zile mai înainte, un utilizator postase un alt set 
de documente care sugerau că Macron avea conturi secrete în bănci din 
Insulele Cayman, stârnind discuţii aprinse pe forum dacă documentele sunt 
autentice sau nu. În seara următoare, în dezbaterea finală televizată, Marine 
Le Pen făcea referire la documente: „Sper că nu vom afla că aveţi conturi 
offshore în Bahamas. Sper...“ „Nu, doamnă Le Pen, asta e defăimare“, îi 
răspunde Macron. „Nu, nu, am spus «sper»...“ A doua zi, Macron a depus o 
plângere penală împotriva celor care au publicat documentele, iar 
Procuratura a deschis o anchetă.“ 

Aşadar, la ora 20.35, pe /pol/ apare un link către Pastebin. Singurul 
indiciu despre identitatea celui care făcuse postarea era un steag leton, care 
ar fi trebuit să indice ţara unde era înregistrată adresa de IP. Ceea ce era însă 
uşor de falsificat printr-un proxy, un mecanism care permite mascarea sau 
falsificarea locului in care se află utilizatorul. 

La 20.49, Jack Prosobiec, un activist american pro-Trump, redactor-şef al 
site-ului de extremă-dreapta Rebel Media, făcea legătura între platforma 
Twitter şi /pol/ cu haştagul #MacronLeaks. Prosobiec fusese avertizat de 
„leton“ cu o zi înainte asupra documentelor pe care acesta le va posta. 

Twitterul lui Prosobiec a devenit viral rapid, fiind repostat de 87 de ori în 
primele cinci minute, sugerând intervenţia botilor. Nu au fost însă doar 
conturi automate. Mii de oameni în carne şi oase au repostat apoi tweetul, în 
special cei afiliati dreptei alternative, mai ales în afara Franţei. 

Cel mai mare sprijin a venit de la contul oficial de Twitter al WikiLeaks, 
administrat de Assange personal, care a repostat linkul către zecile de mii de 
mailuri, fotografii şi documente, dând asigurări că el nu este la originea 
acestei operaţiuni de piraterie şi avertizând că „ar putea fi o glumă“. 

A venit apoi rândul conturilor Frontului Naţional, care au repostat masiv. 
47 000 de tweeturi în trei ore au făcut ca haştagul #MacronLeaks să devină 
un trend în Franţa. Sâmbătă dimineaţă ajunsese un trend** în lumea 
întreagă, în ciuda restricţiilor impuse în Franţa. 

Campania electorală se încheia la miezul nopţii şi intrau în vigoare 
restricţiile, aşa-numita pauză de reflecţie, în care presa mainstream nu mai 
putea amplifica fake-ul. Haştagul #MacronLeaks devenise deja popular pe 
Twitter, aşa că politicienii din ambele tabere au ieşit la atac: „Va revela 


#MacronLeaks lucruri pe care jumalismul de investigaţie le-a ocolit cu 
bună ştiinţă? Înfricoşător acest naufragiu al democraţiei“, scria Florian 
Philippot, vicepreşedintele Frontului Naţional. Sylvain Fort, unul dintre 
purtătorii de cuvânt ai campaniei En Marche!, răspundea categorisind 
mesajul lui Philippot drept „josnic“. 

Cu cinci minute înainte de miezul nopţii, echipa lui Macron a dat un 
comunicat în care arăta că a fost victima unei „acţiuni de piraterie masivă şi 
coordonată“. Consilierii En Marche! au arătat că documentele sustrase nu 
ilustrează nimic mai mult decât „funcţionarea normală“ a unei campanii 
prezidenţiale, însă documentele autentice au fost amestecate cu unele false 
şi publicate pe reţelele de socializare, pentru a răspândi „îndoiala şi 
dezinformarea“. 

Presa şi specialiştii în securitate cibernetică au început încă din acea 
noapte cercetările asupra celor care au stat în spatele atacurilor. Ben 
Nimmo, cercetător în securitate informatică la laboratorul de Cercetări 
Digitale Criminalistice al Consiliului Atlantic, afirma că în spatele 
eforturilor iniţiale de răspândire a documentelor s-ar afla un grup de 
activişti ai dreptei alternative din SUA, care generaseră conţinut pe reţelele 
sociale, preluat şi repostat apoi de susţinătorii lui Marine Le Pen. 

Un alt specialist, Vitali Kremez, director de studii la firma new-yorkeză 
de cercetare a Internetului Flashpoint, afirma că vinovat de operaţiunea de 
dezinformare ar fi grupul APT28, cunoscut şi ca Fancy Bear, care ar avea 
legătură cu serviciul rus de informaţii militare GRU şi care fusese acuzat că 
atacase serverele Comitetului Naţional Democratic în campania electorală 
din SUA 4% 

În ultimele luni, Fancy Bear înregistrase conturi false pe Internet care 
sugerau că ar aparţine mişcării En Marche!, cum ar fi onedrive-en- 
marche.fr şi mail-en-marche.fr, care apoi au fost folosite pentru a trimite 
mailuri infectate cu viruşi care să pirateze serverele mişcării. „Dacă se 
dovedeşte că a fost condus de Moscova, acest atac ar fi o operaţiune mai 
mare decât cele anterioare ale Rusiei, care au vizat campania prezidenţială 
americană“, spunea Kremez.*% 

Aceeaşi versiune a prezentat-o un alt specialist, Feike Hacquebord, 


cercetător la compania de securitate informatică japoneză Trend Micro, care 


a declarat ca are dovezi că APT28/Fancy Bear a atacat echipa de campanie 
a lui Macron cu e-mailuri virusate şi a încercat să instaleze viruşi şi 
programe de supraveghere pe site-ul candidatului En Marche!. Tehnici 
similare au fost folosite în atacurile asupra serverelor democratilor 
americani şi crestin-democratilor germani în aprilie şi mai 2016, de pe 
computere din Franţa, Marea Britanie şi din alte tari. 

În dimineaţa următoare, în sâmbăta de dinaintea scrutinului, Comisia 
Naţională de Control a Campaniei Prezidenţiale a recomandat presei „să nu 
tina cont de conţinutul documentelor“, pentru că acestea au apărut în urma 
unui atac informatic, reamintind că „difuzarea de informaţii false este 
sanctionatá de lege“. 

Ín cele din urmá, Macron a cástigat alegerile, cu 66,0696 din voturi si 
Europa a rásuflat uşurată. 


Amprente? Urme de copite si coarne 


Joseph Nye, fost preşedinte al Consiliului National de Informaţii al SUA, a 
încercat să-i găsească circumstanţe atenuante lui Putin, considerând că 
acesta nu ştie, pur şi simplu, ce înseamnă soft power — că instrumentele 
acestuia sunt cultura, diplomaţia şi valorile politice, nicidecum 
dezinformarea si fake news.*€ Să fie Putin atât de naiv? 

Răspunsul lui a venit după trei săptămâni. Preşedintele rus era invitat în 
Franţa, pentru marcarea a trei sute de ani de la stabilirea relaţiilor oficiale 
între cele două state, fiind astfel primul şef de stat primit de Macron după 
instalarea tânărului preşedinte la Elysee. „Cât despre amestecul închipuit al 
Rusiei în alegerile de pretutindeni, nu am discutat, iar dl preşedinte 
[Macron] nu a arătat vreun interes să vorbim despre asta. Din punctul meu 
de vedere, cred că nu e nimic de discutat“, avea să declare Putin la 
conferinţa de presă de la Versailles.“ 

Totuşi, în săptămâna care a urmat, Putin a fost mult mai vorbaret la 
Forumul Economic Internaţional de la Sankt-Petersburg, când jurnalista 
Megyn Kelly, moderatoarea sesiunii plenare, l-a întrebat cum explică faptul 
că oficiali din SUA, Franţa, Germania şi Marea Britanie acuză Rusia de 


amestec în alegerile naţionale, susţinând că sunt „o sută de dovezi“ care 


conduc către această concluzie: „probele criminalistice, amprentele digitale, 
adresele IP, malware-ul, cheile de criptare, codurile specifice“. Putin şi-a 
scos casca, s-a aplecat peste masă şi a întrebat, spre amuzamentul general: 
„Care amprente? Vorbiti de urme de copite şi coarne? Ale cui sunt?“ 
Adresele IP pot fi falsificate în aşa fel încât să pară că au chiar adresa de 
domiciliu a lui Megyn, a continuat Putin, „totul poate fi organizat în aşa fel 
încât să pară că fetiţa ta de trei ani e autoarea atacului“. Specialişti există în 
toată lumea şi ei pot „inventa“ orice şi „pot acuza pe oricine“, a adăugat el, 
„asta nu e o dovadă“. 

Cât despre alegerile americane, „problema nu e a noastră, problema este 
în politica americană““%, a declarat Putin. El a explicat că îl apreciază pe 
Trump pentru că acesta a găsit o modalitate de a identifica segmentele de 
alegători, cărora a ştiut cum să li se adreseze direct, chiar dacă a mai şi 
„exagerat“ câteodată. Însă tabăra democrată continuă să spună: „noi nu 
suntem vinovaţi, ruşii sunt vinovaţi, s-au amestecat în alegerile noastre“, 
ceea ce lui Putin îi aminteşte de „antisemitism“ si de învinovăţirea evreilor 
pentru toate relele. „Nu, nu suntem noi cei care am făcut toate aceste 
lucruri. Ei au făcut-o, intern“, încheie preşedintele rus. 

Pe scenă, într-unul dintre fotolii, alături de cancelarul austriac Christian 
Kern şi prim-ministrul indian Narendra Modi, se află şi Igor Dodon, care 
asistă fericit la parada prietenului său mai mare. Atunci când Megyn Kelly 
îl întreabă pe Narendra Modi, aflat între ea şi Putin, dacă dă crezare 
afirmațiilor preşedintelui rus, Putin intervine şi îi dă lovitura finală: 
„Întrebaţi-l pe Dodon, el ştie!“, în hohotele generale. Camerele nu au mai 
surprins reacţia lui Dodon. Va fi înţeles el oare uriaşa ironie? 

Trei zile mai târziu se difuza un interviu la NBC, cu aceiaşi doi 
protagonişti, prima ediţie a noului show Saturday Night cu Megyn Kelly. 
Tema era reluată, răspunsul fiind însă, în mare, acelaşi. „Probabil că vieţile 
voastre sunt foarte plictisitoare“, spune Putin, comentând investigația din 
SUA privind amestecul ruşilor in alegeri.“@ Sunt doar teorii, aşa cum este şi 
cea privind implicarea serviciilor de informaţii americane în asasinarea lui 
J.F. Kennedy, conchide el, cu un aer nevinovat. Ştia oare Megyn că, de fapt, 
KGB-ul este suspectat a fi în spatele asasinatului din 1963? 


Megyn Kelly a avut cea mai proastă zi din noua ei viaţă de superstar 
plătit cu 23 de milioane de dolari pe an. Putin, în schimb, după cum i-a 
declarat lui Oliver Stone, admirator necondiţionat al preşedintelui rus, nu a 
avut niciodată o zi proastă, pentru că el nu este femeie. 

America vrea să distrugă Rusia prin revoluţii colorate şi războaie la frontierele sale.“ A instalat 


un regim fascist la Kiev, vrea să facă acelaşi lucru in Armenia“S şi Turcia.45 Obama a creat ISIS 


iar Hillary Clinton i-a livrat armamentul.“ Oligarhia americană vrea să-l îndepărteze pe Trump, 


într-o adevărată vânătoare de vrăjitoare.“ Americanii au premeditat criza refugiaților pentru ca 


Europa să fie invadată de imigranţi.469 


Alegerile prezidenţiale din SUA marchează o bomă importantă în 
democraţia (încă) celui mai puternic stat din lume. Nimic nu va mai fi la fel 
după 2016. Ce s-a întâmplat de fapt? Cum a reuşit Trump să câştige 
alegerile, împotriva tuturor pronosticurilor? A intervenit Rusia în alegeri sau 
nu? Cercetările sunt în curs, atât cele ale mediului academic şi presei, cât şi 
cele ale autorităţilor federale. Un lucru e cert, până acum: Trump a reuşit să 
obţină cel mai important avantaj într-o campanie electorală: să fixeze 
agenda publică. Dar cum a făcut asta? 

Ştirile fake care au devenit virale în America au fost generate de site-uri 
obscure din Macedonia. Conform Facebook, cele mai de impact au fost 
următoarele: „Papa Francisc şochează lumea, îl sprijină pe Donald Trump — 
comunicat oficial“ (960 000 de vizualizări, Ending the Fed), „WikiLeaks 
confirmă că Hillary a vândut arme ISIS“ (780 000, 'The Political Insider), 
„S-a terminat: Mailurile trimise către ISIS de Hillary au ieşit la lumină şi 
este mai rău decât şi-ar fi putut imagina oricine“ (754 000, Ending the Fed), 
„Tocmai am citit legea: Hillary nu are dreptul să ocupe vreun post în 
administraţia federală“ (701 000, Ending the Fed), „Agentul FBI suspectat a 
fi implicat în scurgerea e-mailurilor lui Hillary a fost găsit mort“ (567 000, 
Denver Guardian, repostat într-un ritm de 100 de ori pe minutt). 
Adolescentii care au inventat aceste ştiri au câştigat până la 30 000 de dolari 


pe lună de pe urma lor. 


Ideea că dezinformarea răspândită prin Facebook a influenţat alegerile a 
fost considerată iniţial de Mark Zuckerberg ca fiind „nebunească“. Mai 
târziu însă a declarat că regretă comentariul fácut.?Scara pe care operează 
Facebook şi Twitter este uriaşă — 2 miliarde, respectiv 300 milioane de 
utilizatori, în întreaga lume. Dar care a fost incidenţa acestor ştiri fake? 

În cele trei luni care au precedat alegerile, ştirile fake pro-Trump au fost 
repostate de 30 de milioane de ori, de patru ori mai mult decât cele pro- 
Clinton. Ştirea cea mai infamă, aşa-numitul caz Pizzagate, a fost repostată 
chiar de Michael Flynn Jr., fiul generalului Michael Flynn, cel care a fost 
timp de 24 de zile consilierul pentru securitate naţională al lui Trump.“ 
Pizzagate a fost un amestec exploziv de fake news si teoria conspirației 
privind o reţea de pedofili şi traficanţi de copii în care Hillary Clinton şi 
şeful ei de campanie, John Podesta, ar fi fost implicaţi. Un bărbat a crezut 
toată povestea şi a năvălit în pizzeria din Washington, D.C., trăgând focuri 
de armă cu o carabină AR-15. Edgar Welch avea 28 de ani, era din Carolina 
de Nord şi a declarat poliţiei că a venit la pizzeria Comet Ping Pong pentru 
a investiga pe cont propriu Pizzagate.“ 

Trump a fost una dintre sursele principale de dezinformare. Cea mai 
importantă ştire fake din perioada 14—20 octombrie 2016 a fost cea lansată 
de acesta şi promovată de conturile ruseşti privind presupusul sprijin pe 
care Hillary Clinton l-ar fi oferit în timpul mandatului său de secretar de stat 
pentru încheierea unei afaceri care îi dădea Rusei controlul asupra a peste 
20% din producţia de uraniu a SUA, în schimbul unor donaţii făcute 
Fundaţiei Clinton.^* 

Un studiu al Institutului Internet de la Oxford a arătat că 12 state 
americane fuseseră inundate cu „informaţii politice de calitate îndoielnică“ 
şi de „ideologie extremă“ pe Twitter în zilele premergătoare scrutinului din 
8 noiembrie 2016. Era prima dată când cineva documenta pe o scară largă 
modul în care fake news au fost „diseminate strategic“ în SUA înainte de 
alegeri. Cercetătorii au analizat peste 22 de milioane de postări colectate în 
perioada 1-11 noiembrie 2016, care conţineau haştaguri privind politica şi 
veneau de la utilizatori care se aflau în locuri depistabile. Votantii din 
statele swing, inclusiv Florida, Ohio şi Pennsylvania, au primit în cele zece 


zile dinaintea scrutinului mai multe informaţii fake, junk sau extrem de 
partizane pe Twitter decât informaţii credibile.“ 

Un studiu realizat de Emilio Ferrara, de la Universitatea din California de 
Sud, arăta că unul din cinci tweeturi care aveau legătură cu alegerile fusese 
generat de boţi.“ Cercetarea lui Ferrara fusese îngreunată de disimularea 
postărilor care deveniseră suspecte după scrutin. „Nu e nevoie că aceste 
înregistrări să fie distruse“, cerea Ferrara companiei Twitter, ele pot fi 
ascunse publicului, dar trebuie păstrate pentru cercetători şi investigaţii“. 

„În era digitală poţi lansa o campanie de dezinformare şi apoi toate 
dovezile campaniei vor dispărea, pur şi simplu“, arăta Samantha Bradshaw 
de la Institutul Internet al Universităţii Oxford. Înaintea audierilor din 
Congres, Facebook a blocat accesul la mii de postări ale conturilor 
controlate de ruşi care erau analizate de cercetătorii de la Universitatea 
Columbia.“ Aceştia declaraseră pentru Washington Post că ştirile fake 
ajunseseră la un public mult mai mare decât cel estimat de Facebook la 10 
milioane de utilizatori. După apariţia investigaţiei în presă, Facebook a 
corectat estimarea, arătând că era vorba de 126 de milioane de utilizatori. 

Câte ştiri false şi fake a citit, în medie, un votant american în campania 
electorală din 2016? s-au întrebat Hunt Allcott şi Matthew Gentzkow, 
cercetători la Stanford. Cercetarea a fost îngreunată de faptul cá nici 
datele şi nici algoritmii după care operează feedul de ştiri al Facebook, cel 
care este considerat responsabil pentru livrarea informaţiilor personalizate 
fiecărui utilizator, nu erau publice. Considerând că, în medie, o repostare 
(share) generează 20 vizualizări ale unui site sursă, înseamnă că cele 38 de 
milioane de repostări identificate în octombrie 2016 au generat 760 de 
milioane de vizualizări. Ceea ce, pentru 249 de milioane de utilizatori 
Facebook americani adulţi, înseamnă trei vizualizări per adult. În plus, site- 
urile sursă au mai înregistrat 159 de milioane de vizualizări directe, 
neredirectionate de Facebook, in luna scrutinului american, adică 0,64 
vizite pentru fiecare adult.“ 

O cercetare a publicaţiei BuzzFeed arăta că primele cele mai vizualizate 
20 de ştiri fake au primit mai multe repostări, comentarii şi like-uri decât 


primele 20 de ştiri „reale“ din presa tradiţională.“ 


Desigur, este o diferenţă între vizualizări şi impact. Ultimul este foarte 
dificil de măsurat, iar o evaluare a efectelor celor două acţiuni este 
imposibilă. Cei care contestă importanţa campaniei de pe reţelele sociale 
spun că cei care au consumat fake news ştiau deja cu cine vor vota. Efectul 
de Confirmation Bias (distorsiune de confirmare) a acţionat în sensul în 
care ei căutau ştirile mincinoase despre Hillary Clinton pentru a-şi întări 
convingerile, nicidecum pentru a se informa. În medie, titlurile ştirilor fake 
au fost crezute de 58% dintre susţinătorii lui Clinton şi 86% dintre cei ai lui 
Trump.“ 

Poate supravietui democratia Internetului? se intreba Nathaniel Persily, 
profesor de drept la Stanford in Journal of Democracy. Persily crede ca 
asistăm la ultima fază a dezintegrării instituţiilor tradiţionale, cele care au 
fost fundamentul politicii americane după război. Succesul lui Trump nu s- 
ar datora numai încălcării tabuurilor şi gurii lui mari, ci şi faptului că 
instituţiile fundamentale, în special presa tradiţională şi partidele politice, 
şi-au pierdut puterea, atât in SUA, cât şi în lume. 

Cât despre maşina de propagandă Cambridge Analytica, cât de eficientă a 
fost în alegerile din SUA? În fond, Hillary Clinton fusese cea care 
perfectionase modelul creat de Obama, cel al tintirii individuale electorale, 
precum şi folosirea online-ului pentru a mobiliza votantii prin reţelele 
sociale. Diferenţa a fost dată de ştirile fake şi dezinformare. 

Succesul lui Trump pe reţelele sociale a fost construit de trei entităţi — 
agenţia de marketing politic Giles-Parscale, Cambridge Analytica (care 
creează strategii electorale la nivelul fiecărui votant) şi echipa de campanie 
online a Partidului Republican. Şeful campaniei digitale a lui Trump, Brad 
Parscale, un tânăr om de afaceri texan fără experienţă politică, a decis să 
investească cea mai mare parte a bugetului în Facebook, în acelaşi stil cum 
făcuse înainte pentru branduri comerciale. 

Înainte de campania pentru Trump, Cambridge Analytica mai fusese 
implicată în referendumul pentru Brexit, de partea taberei Leave, şi apoi în 
campania senatorului republican Ted Cruz, în alegerile primare. Au fost 
lansate 4 000 de anunţuri, care au generat 1,4 milioane de vizualizări, aşa- 
numitele website impressions. Chiar dacă utilizatorii nu au mai dat click pe 
aceste anunţuri, efectul a fost similar, pentru că ei au citit oricum titlul — 


formatul anunţurilor era similar unor titluri de presă. Cu alte cuvinte, Web- 
ul fusese populat cu titluri tabloide. Campania a avut ca ţintă 13,5 milioane 
de votanti din 16 state în care câştigătorul nu era încă decis, obiectivul fiind 
acela de a-i identifica pe votantii „ascunşi“ ai lui Trump, în special din 
Midwest, pe care sondajele i-au ignorat. Cambridge Analytica i-a tintit şi pe 
suporterii lui Clinton, în special liberali albi, femei tinere şi afro-americani, 
scopul fiind reducerea prezenţei acestora la vot.“* Metoda psihograficá de 
construire a profilului votantului, folosită de Cambridge Analytica, i-a 
deranjat până şi pe consultantii de campanie republicani, care au arătat că 
sunt încălcări ale eticii profesionale.“ Cu toate acestea, lui Trump i-a fost 
pusă la dispoziţie baza de date a Partidului Republican, în care se investise 
masiv din 2012. Accesul Cambridge Analytica la această bază a 
transformat-o, cu adevărat, în cea mai puternică maşinărie electorală din 
lume. 

Apetenta lui Trump pentru Twitter a fost exploatată în campanie. Din 
august 2015 până în ziua alegerilor, peste un miliard de tweeturi care aveau 
ca subiect cursa prezidenţială au apărut pe Twitter. Înainte de scrutin, 
Trump avea 35 de milioane de urmăritori, în timp ce Clinton avea doar 10 
milioane.“ Fiecare tweet al lui Trump a fost amplificat de repostárile 
zecilor de milioane de urmăritori. La mijlocul anului 2016, tweeturile lui 
Trump au fost repostate de trei ori mai mult decât cele ale contracandidatei 
sale, în timp ce postările de pe Facebook au fost amplificate de cinci ori.*% 
Traficul spre şi dinspre conturile lui 'Trump şi cel al site-urilor care îl 
susțineau a fost puternic în ambele sensuri. 20% din tweeturile sale au fost 
repostate de public, iar jumătate conţineau linkuri către media, ca şi 78% 
din postările pe Facebook. 

Trump a reuşit astfel să obţină cel mai important avantaj într-o campanie 
electorală: să fixeze agenda publică. A profitat de online, offline, de print, 
de reţelele de televiziune şi radio, pentru a crea un păienjeniș uriaş de 
conexiuni. Orice ştire fake emisă de suporterii săi, inclusiv de site-urile pro- 
Kremlin, oricât de aberantă, a fost dezbătută de media tradiţionale. Chiar şi 
demontarea ştirilor fake i-a fost de folos. Pentru public, faptul că ştirile au 
fost puse în discuţie de presa „adevărată“ a fost un semnal că subiectele 


sunt importante, indiferent de intenţia de vot. 


Presa americană avea să remarce că Trump inaugura, încă înainte de a fi 
preşedinte, conferințele de presă prin Twitter. În august 2016, conturile de 
Twitter ale CNN, CBS, NBC şi MSNBC mentionau numele lui Trump de 
aproape trei ori mai mult decât pe cel al lui Clinton.“ Trump a ştiut să-şi 
folosească abilităţile de vedetă media şi să-şi adapteze discursul reţelelor 
sociale. Avalanşa de tweeturi a înlocuit calitatea ideilor electorale. 
Alegătorului i se amintea de câteva zeci de ori pe zi că Trump există, în 
pofida „sistemului“. A fost suficient. 

Trump a ştiut să încalce toate tabuurile posibile, de la cele privind 
sexismul, rasismul şi xenofobia până la egalitatea de şanse şi corectitudinea 
politică. Presa tradiţională a sărit asupra lui, la început ironică, apoi furioasă 
de-a dreptul, pe măsură ce Trump creştea în sondaje. Când şi-a dat seama că 
a fost folosită, era prea târziu. Atenţia pe care i-a acordat-o lui Trump s-a 
întors împotriva sa. Strategiile media i-au adus lui Trump spaţiu în presa 
tradiţională care ar fi costat 2 miliarde de dolari în alegerile primare şi 
probabil o sumă similară în campania generală. 

Niciodată nu a existat un preşedinte care să fie ales cu un deficit de vot 
popular atât de mare: 2,8 milioane. Trump a câştigat alegerile în Colegiul 
Electoral, cele care contează, dar a pierdut alegerile populare. Instituţia 
Colegiului Electoral a fost gândită ca un compromis între votul popular şi 
cel al Congresului, pentru a balansa influenţa statelor membre. Alexander 
Hamilton, unul dintre părinţii fondatori ai Americii, arăta că astfel erau 
împiedicaţi să câștige alegerile candidaţi cu „talent pentru intriga de joasă 
speţă şi arta măruntă a populismului.““ Trump a dovedit că părinţii 
fondatori s-au înşelat. El a câştigat votul în statele tradiţional democrate 
precum Michigan, Wisconsin şi Pennsylvania cu o marjă de doar 107 000 
voturi, adică 0,0996 din totalul voturilor la nivelul întregii tari.“ 

Gentzkow si Allcott cred că doar jumătate din cei care au consumat ştiri 
fake le-au şi crezut. Şi chiar şi pentru aceştia, ştirile trebuiau să fie „foarte 
convingătoare“ pentru a le schimba intenţia de vot. „Pentru ca fake news să 
fi schimbat rezultatul alegerilor, ar fi trebuit ca o singură ştire fake să 
convingă să voteze în favoarea lui Trump 0,7% din votantii lui Clinton si 
din cei nehotarati, ceea ce însemna o rată a persuasiunii echivalentă cu 
vizionarea a 36 de spoturi electorale TV“, conchideau autorii. Datele 


statistice de la Facebook şi Twitter cu care au lucrat cei doi nu erau însă 
complete. Adevărata amploare a incidentei asupra publicului american era 
mult, mult mai mare. Marile companii încercaseră să ascundă implicarea şi 
potenţialul efect al intervenţiei ruseşti. 


Bateti în masă şi strigati ca din gură de şarpe! 


La sfârşitul lunii iulie a anului 2016, FBI i-a avertizat atât pe Donald 
Trump, cât şi pe Hillary Clinton că ruşii ar putea încerca să spioneze sau să 
infiltreze operaţiunile propriilor echipe. 

Fostul vicepreşedinte american Joe Biden arată că pentru a salva propria 
cleptocratie Kremlinul a decis să lupte dincolo de frontierele Rusiei şi sa 
atace ceea ce este astăzi perceput drept cel mai mare pericol la adresa 
propriei supravietuiri: democraţia occidentală. „Atacând Vestul, Kremlinul 
abate atenţia de la corupţia şi problemele economice de acasă, incită 
pasiunile naţionaliste pentru a înăbuşi disidenta interna şi pentru a tine 
democratiile vestice în defensivă, preocupate de diviziunile interne“, 
spunea Biden. Acelaşi lucru îl spune însă şi Putin, pentru a explica 
acuzaţiile americanilor la adresa ruşilor — o fac pentru a abate atenţia de la 
problemele interne. Cine are dreptate? 

În ianuarie 2017, agenţiile americane de informaţii au conchis „cu 
deplină convingere“ că preşedintele Vladimir Putin a încercat să influenţeze 
alegerile din 2016, angajând o campanie cibernetică agresivă prin agenţiile 
guvernamentale, presa de stat, intermediari si troli „pentru a submina 
încrederea în procesele democratice din SUA, pentru a o denigra pe 
secretarul de stat Clinton şi pentru a prejudicia şansele acesteia de a fi 
aleasă ca preşedinte““. Raportul Consiliului National pentru Informaţii mai 
făcea o precizare importantă: dezinformarea rusă nu a luat sfârşit după 
scrutin, ci continuă. James Clapper, directorul serviciilor americane de 
informaţii în perioada 2010-2017, avea să declare că „a fost cea mai 
agresivă şi mai directă şi hotărâtă campanie pe care Rusia a montat-o în 
istoria alegerilor noastre“*E. 

Nina Hruşceva, strănepoata lui Nichita Hruşciov, profesoară de relaţii 
internaţionale la New School din New York, arăta că toate acuzaţiile lansate 


împotriva lui Putin i se par credibile: că acesta a lovit alegerile americane 
prin fake news, că are un dosar cu care îl şantajează pe Trump, că a spart 
serverele democratilor. Asta nu îl face însă un prieten al republicanilor — 
este posibil să fi spart şi serverele lor. Hruşceva crede însă că răspunsul 
americanilor este isteric şi debalansat pentru că este construit pe argumentul 
că „Putin trebuie să fie duşman pentru că nu împărtăşeşte valorile Vestului“. 
Ea crede că este vorba mai degrabă de cererile lui Putin de a renegocia 
sferele de influenţă, în special în ceea ce priveşte Ucraina, nicidecum de 
naționalismul său intern.“ 

Probabil că cel mai mare câştig al lui Putin a fost însă acela că a arătat 
lumii, în general, şi ruşilor, în special, că el este cel care a a decis soarta 
alegerilor americane. Concetatenii săi se simțeau rázbunati. 

„Dacă faptele sunt împotriva voastră, pledati pentru lege. Dacă legea este 
împotriva voastră, pledati pentru fapte. Dacă legea şi faptele sunt împotriva 
voastră, bateti în masă şi strigati ca din gură de şarpe“, scria Carl Sandburg. 
Deşi tot mai multe dovezi ies la iveală privind amestecul ruşilor în alegerile 
în urma cărora a devenit preşedinte, Trump bate în masă şi acuză că sunt 
fake news. La prima conferinţă de presă pe care a sustinut-o în calitate de 
preşedinte, la Trump Tower, el acuza CNN că este „fake news“, că 
BuzzFeed este „un blog de stânga, o grămadă de gunoi“ care „va suferi 
consecinţe“, iar BBC — „o altă «frumuseţe»“20. 

Dar cât de mult a ştiut Trump însuşi despre implicarea ruşilor? Ancheta 
este în curs în momentul scrierii acestei cărţi. Ştim însă deja că Roger 
Stone, unul dintre cei mai vechi asociaţi ai lui Trump, avea cunoştinţă de 
mailurile furate de la democrați, publicate ulterior de WikiLeaks, fiind in 
contact cu Julian Assange şi Guccifer 2.0, acesta din urmă nefiind un hacker 
din România, cum pretindea, ci agent GRU. 

Generalul Michael Flynn, fostul consilier pe probleme de securitate 
naţională al lui Donald Trump, a fost acuzat oficial de mărturie mincinoasă 
în scandalul cu privire la amestecul Rusiei în alegerile din SUA. El a fost 
acuzat că a făcut „declaraţii false, fictive şi frauduloase“ în mod „voit şi cu 
bună ştiinţă“ privind contactele sale cu ambasadorul Rusiei la Washington. 

În martie 2016, consilierul lui Trump pentru politică externă din 
campania electorală, George Papadopoulos, avea o discuţie cu un 


universitar maltez de la Londra, Joseph Mifsud, care îi spunea că „ruşii au 
e-mailurile lui Clinton, mii de e-mailuri“. În mai, la un pahar de vin, 
Papadopoulos se laudă în fata diplomatului australian Alexander Downer: 
Rusia are materiale compromiţătoare despre Hillary Clinton. Informaţia 
ajunge astfel la serviciile americane, care intră în alertă. Donald Trump Jr. îi 
trimitea tatălui său un mail în 9 iunie în care arăta că autorităţile ruse „s-au 
oferit să furnizeze campaniei lui Trump câteva documente oficiale şi 
informaţii care ar incrimina-o pe Hillary“. Aşadar Trump ştia de mailurile 
democratilor şi ştia că sursa era Kremlinul. A fost legal ca echipa lui Trump 
să folosească aceste informaţii ştiind că proveneau în urma unui atac al unui 
stat străin asupra echipei democratilor? Nu. A fost acest sprijin dezinteresat? 
Nu ştim, încă. 

Washington Post arată cà Trump nu a ţinut niciodată o şedinţă de guvern 
privind intervenţia rusă sau o eventuală recidivă. Membrii Consiliului 
Naţional de Securitate au înţeles că dacă aduceau în discuţie pericolul rus 
riscau să îl înfurie pe preşedinte. Oficialii CIA lăsau rapoartele zilnice 
privind Rusia pe masa preşedintelui, fără a le pune vreodată în discutie.™ 

Cele mai importante acţiuni vizibile ale Kremlinului până acum sunt 
generarea de ştiri fake şi dezinformare prin presa tradiţională şi social 
media, precum şi atacurile cibernetice asupra serverelor de campanie ale 
democratilor şi livrarea informaţiilor compromiţătoare echipei lui Trump. 

Bret Schafer, cercetător la Alianţa pentru Securitatea Democraţiei (grup 
de cercetare a politicilor publice care urmăreşte aproape în timp real 
haştaguri, subiecte şi URL-uri promovate de reţelele de influenţă ruseşti pe 
Twitter), arată că 90-95% din conţinutul monitorizat are ca public ţintă 
extrema dreaptă americană. Conţinutul nu este însă ideologic, serveşte doar 
ca vehicul pentru promovarea intereselor ruseşti, cum ar fi, de exemplu, 
războiul din Siria. Prin discordia alimentată în plan intern american, ruşii au 
urmărit îndepărtarea atenţiei de la chestiunile internaţionale. „America 
First!“ a fost luată foarte în serios de ruşi. 

Experții s-au arătat îngrijoraţi mai ales de faptul că fake-urile aveau 
întotdeauna un grăunte de adevăr, alimentând fisuri existente deja în 
societate. Ştirile poate că erau câteodată absurde, dar miezul naratiunilor pe 
care le slujeau exista deja în societatea americană. Dezinformarea era 


oglinda neagră a societăţii. Postările conturilor ruseşti pe Facebook, de 
exemplu, se axau pe chestiuni legate de LGBT, rasă, imigrație sau dreptul 
de a purta arme, arată Alex Stamos, şeful serviciului de securitate 
cibernetică al companiei." 

Dezinformarea continuă. 2018 este un alt an important pentru America, 
în noiembrie urmând să aibă loc alegeri atât pentru Camera 
Reprezentanţilor, cât şi pentru Senat. Apoi, în 2020, din nou alegeri 
prezidenţiale, aşa că fluxul fake news nu trebuie să se oprească. lată câteva 
din ştirile din 2017 amplificate conform algoritmului de mai sus: 
„Administraţia pentru Medicamente şi Alimente a anunţat că vaccinurile 
provoacă autism“ (22 nov. 2017); „Preşedintele Trump a închis un program 
de instruire a câinilor pentru veterani“ (16 nov. 2017); „Jucătorii de la 
Seattle Seahawks au dat foc steagului american“ (17 oct. 2017); „Bărbatul 
care a intrat cu maşina în mulţime în Charlottesville, Virginia, era un 
suporter al lui Hillary Clinton şi era plătit de George Soros“ (22 aug. 2017); 
„NASA a confirmat că vor fi 15 zile de întuneric pe Pământ în noiembrie“ 
(11 august 2017); „Un studiu al Radioului Public Naţional arată că peste 25 
de milioane de voturi pentru Hillary Clinton au fost complet frauduloase“ (3 
august 2017); „Pe un vas care aparţine Fundaţiei Clinton au fost găsiţi 
refugiaţi, arme si droguri“ (18 mai 2017); „Preşedintele Trump a postat pe 
Twitter cá toti indienii vor fi deportaţi în India“ (10 mai 2017).2% 

Au crezut americanii toate aceste ştiri? Există vreo legătură între 
maskirovka şi teoria conspirației? Arthur Miller obişnuia să spună că „trei 
sferturi dintre americani cred că vor ajunge în rai, iar cei mai mulţi dintre ei 
mai cred că acolo nu vor întâlni nici un cunoscut“. De ce sunt atât de atraşi 
americanii de naratiunile paranoide şi cum au profitat ruşii de această 
seducţie vom vedea într-un alt capitol. 

Încercând să explice de ce a câştigat Trump, regizorul Michael Moore 
afirma că americanii „au vrut să transmită cel mai mare «Fuck you!» din 
istoria omenirii“. „Se vor simţi bine o zi sau poate o săptămână. Poate 
chiar o lună.“ Moore nu s-a înşelat. Rata de susţinere a lui Trump a scăzut 
în primul an al mandatului la cea mai joasă cotă din istoria preşedinţiei 
americane — 3996.9? Americanii se răcoriseră. 


După alegeri, Peter Singer, profesor de bioetică la Princeton, se întreba 
dacă nu cumva trebuie criminalizată calomnia. „Să acuzi, în timpul unei 
campanii electorale, un candidat la preşedinţia SUA că a asasinat un copil 
nu este un lucru mărunt, iar legea civilă privind calomnia nu oferă nici un 
fel de soluţie. În epoca Internetului, este oare timpul pentru criminalizarea 
infracţiunii de calomnie?“ 

Dar cum se explică totuşi votul în favoarea lui Trump? Nimeni nu poate 
susţine că ruşii au furat cele 63 de milioane de voturi şi i le-au făcut cadou 
lui Trump. Una dintre explicaţii este că publicul nu a mai dat atenţie 
ziarelor. Conform Laboratorului de jurnalism Nieman al Universităţii 
Harvard, 360 de ziare influente au îndemnat electoratul să voteze pentru 
Hillary Clinton şi doar 11 l-au sprijinit pe Trump!>” 

Trump însuşi a fost unul dintre cei mai mari generatori de ştiri false în 
campania electorală: a acuzat că voturile au fost fraudate şi că acesta este 
motivul pentru care a pierdut votul popular”; că ştirea privind „aşa-numita 
spargere rusească“? este o „farsă“ şi o „vânătoare de vrăjitoare 
rusoaice“*“, comparând agenţiile de informaţii americane cu „Germania 


nazistă“25; a acuzat presa „necinstită“ că inventează dispute pe care le-ar 


avea cu serviciile de informatii?; a descris planul său de reducere a 
impozitelor ca fiind „cel mai mare din istoria ţării“, asumându-și creditul 
pentru crearea celui mai mare arsenal nuclear al SUA, „mai puternic ca 
niciodată““*. Nimic nu era adevărat, iar lista ar trebui să fie cu mult mai 
lungă. Acestea au fost însă false news, nu fake news, misinformation, nu 
disinformation, tinând mai degrabă de retorica populistă tipică 
politicienilor. Cu alte cuvinte, erau doar minciuni. 

„Aud jumătate din presă spunând că astea sunt minciuni“, spunea 
jurnalista Scottie Nell Hughes, o susținătoare înfocată a lui Trump, „ei bine, 
fiecare are propriul mod de a interpreta ce este adevăr sau neadevăr“. „Nu 
există fapte, este doar o chestiune de opinii“, mai spunea ea.?? 

Odată cu apariţia lui Trump pe scena politică, adevărul se relativiza. 
După principiul bulgărelui de zăpadă, minciuna a început să devină tot mai 
mare, făcând ca celebrele fake-uri lansate de site-urile pro-Kremlin în 
campania electorală să pară desuete. Trump a pretins că mulţimea care a 


participat la  învestirea sa „se întindea până la monumentul lui 


Washington“. Presa americană l-a sancţionat rapid. Analiza imaginilor 
aeriene din momentul celor două inaugurari, a lui Trump şi a lui Obama, a 
arătat că adevărul nu este de partea lui. În 21 ianuarie 2017, secretarul de 
presă al Casei Albe, Sean Spicer, avea prima sa întâlnire cu jurnaliştii, pe 
care îi acuza de subestimarea deliberată a mărimii mulţimii şi declara că a 
fost „cel mai numeros public care a asistat vreodată la o inaugurare“, fără a 
oferi nici un fel de dovadă." 

Scandalul a continuat. Spicer ieşise prost, deci Trump ieşise prost. 
Kellyanne Conway, consilier prezidenţial, a fost trimisă în gura lupului, la 
CNN, post pe care Trump îl declarase fake, pentru a aranja imaginea 
şifonată a şefului său. În timpul emisiunii Întâlnire cu presa din 22 ianuarie 
2017, întrebată de ce apără minciuna spusă de Spicer, Conway declară că 
acesta a emis un „adevăr alternativ“.22 

Gáselnita cu aer de oximoron a lui Conway a stârnit valuri de ironii în 
presă şi pe reţelele sociale, fiind descrisă ca orwelliană. La patru zile după 
acest interviu, vânzările cărţii 1984 au crescut cu 9 500%, performanţă 


atribuită de New York Times lui Conway. Crescuse şi numărul de 


interogări online ale dicționarului Merriam-Webster pentru cuvântul fact. 
Definiţia a fost postată de mii de ori pe Twitter, cu link către declaraţiile lui 
Conway: „Un fapt este o informaţie prezentată ca având o realitate 
obiectivă“. Conway avea să spună ulterior: „Doi plus doi face patru. Dar şi 
trei plus unu face patru. Partial noros, partial însorit. Pahar pe jumătate plin, 
pe jumătate gol. Acestea sunt faptele alternative. Oamenii lui Trump 
reinventau categoriile logice, nu doar pe cele morale. 

În anii 1970, Trump l-a avut ca avocat pe Roy Cohn, consilierul principal 
al lui McCarthy în timpul funcţionării comisiei omonime. El este cel care I- 
a sfătuit pe viitorul preşedinte că nu managementul informaţiilor autentice 
este important, ci crearea miturilor moderne. Daca Trump a ascultat 
vreodată un sfat al consilierilor săi, atunci a fost cel al lui Cohn, cu 
siguranţă." 

Trump iubeşte falsul cu sclipici. Nu numai că este un fan al wrestlingului, 
dar a şi participat la câteva show-uri. „Donald Trump este instituţia 
WrestleMania“, avea să spună Vince McMahon, preşedintele World 


Wrestling Entertainment, despre prietenul său în 2013, înainte de includerea 


acestuia în Galeria Celebritatilor Wrestling. Aptitudinile sale de performer 
al industriei carnavalului au fost remarcate de presă încă de pe atunci. Avea 
să confirme pasiunea pentru media jucând în show-ul de televiziune 
Ucenicul. Trump a înlocuit astfel morala publică prin succesul în afaceri. 

Roland Barthes definea wrestlingul ca o „sumă de spectacole“, un 
„spectacol al excesului“. „Publicul este total dezinteresat dacă meciul este 
aranjat sau nu; se abandonează virtuţilor primare ale spectacolului, de a 
aboli toate motivele şi toate consecinţele: ceea ce contează nu este ceea ce 
crede, ci ceea ce vede.“ Pentru Barthes, wrestlingul nu este un sport, ci un 
spectacol, precum tragedia lui Racine, Andromaca. 

Pentru Trump, politica este doar o alternativă a wrestlingului, un adevăr 
alternativ, un show fără sfârşit. 

10 
GERMANIA: NOUA OSTPOLITIK 


Angela Merkel aduce imigranţi în Germania pentru a controla Uniunea Europeană, care e un 
proiect satanist.228 Serviciile de informaţii germane îi supraveghează pe simpatizantii AfD, sub 


pretextul că Rusia sprijină acest partid, ceea ce este o dezinformare promovată de presa 


corporatistă germană.52 După ce a distrus Rusia, Germania ajută acum la instituirea unui regim 


fascist în Ucraina, unde dezvoltă o bombă nucleară. În Germania nu există libertate de 


exprimare, sute de mii de germani emigrează din cauza Angelei Merkel.222 


În 2017, politica germană a înregistrat o premieră care a făcut să se lase 
tăcerea în cancelariile europene — Alternativa pentru Germania (AfD) 
câştigase 13% din voturi, devenind astfel primul partid de extremă dreapta 
care intra în Bundestag după cel de-al Doilea Război Mondial. Cum de se 
întâmplase asta? Suspiciunea fata de implicarea Moscovei putea fi 
întemeiată? Şi cât de mari puteau fi efectele? 

Influenţa rusă s-a făcut simțită în trei planuri: comunitatea rusofonilor, 
mişcarea de extremă dreapta şi grupurile de lobby. Din 2014, extrema 
dreaptă şi extrema stângă făcuseră un neobişnuit front comun în 
promovarea unor teme precum susţinerea intervenţiei Rusiei în Ucraina, 
mişcările anti-NATO, antisistem şi antioccidentală, intens mediatizate de 
RT şi Sputnik. Presa rusă a promovat ideea unei „Rusii puternice si a unei 
Europe slabe“, prin naratiuni precum „Criza UE“, „Vestul care complotează 
împotriva Rusiei“ şi „Valorile Occidentului decadent“. 

Grupurile ruso-germane de pe platforma rusească Odnoklassniki şi 
Vkontakte (similare Facebook, dar în limba rusă) au fost dominate de 
repostări din media rusă şi germană. După vot, s-a remarcat un număr mai 
mare al voturilor pentru AfD în zonele cu prezenţă sporită a etnicilor ruşi. 

Influenţa lobby-ului rusesc în Germania este considerabilă. Politica 
răsăriteană (Ostpolitik) este o mişcare susţinută încă de Partidul Social 
Democrat, chiar şi după anexarea Crimeii şi războiul din Donbas. Fostul 


cancelar social-democrat Gerhard Schróder (1998-2005) se află încă in 
Consiliul de Administraţie al gigantului petrolier Rosneft. În 2014, el s-a 
alăturat unui apel public orchestrat de Rusia în favoarea „secesiunii“ 
Crimeii de Ucraina, sub sloganul „Din nou război în Europa? Nu în numele 
nostru!“, alături de politicieni, oameni de afaceri şi celebrităţi. 

Colegul din KGB al lui Vladimir Putin, oligarhul Vladimir lakunin, este 
fondatorului Institutului pentru Cercetări în Dialogul Civilizaţiilor, cu sediul 
în Berlin, puternic ancorat în mediul politic, frecventat, printre alţii, de 
fostul şef de cabinet al cancelarului, Ronald Pofalla, şi fostul prim-ministru 
al landului Brandenburg, Matthias Platzeck. Iakunin se află pe lista de 
sancţiuni a SUA pentru implicarea sa în războiul împotriva Ucrainei. 

Jurnalişti populari promovează viziunea Kremlinului în presa 
mainstream. Printre ei se află Jakob Augstein, proprietarul Der Freitag şi 
Alexander Rahr, consilierul în afaceri europene al Gazprom la Bruxelles. 

Apropierea AfD de Rusia este vizibilă prin suprapunerea agendei 
partidului cu cea a nationalistilor din Rusia. În februarie 2017, preşedinta 
partidului, Frauke Petry, a vizitat Moscova, unde a avut întâlniri cu oficiali 
de rang înalt, fapt negat de presa pro-Kremlin.”* Ea s-a întâlnit cu 
Veaceslav Volodin, preşedintele Dumei, adjunctul sau, Piotr Tolstoi, dar şi 
cu Vladimir Jirinovski, liderul Partidului Liberal Democrat, formaţiune pro- 
Kremlin. În aprilie 2016, Marcus Pretzell, membru al Parlamentului 
Furopean din partea AfD şi soţul doamnei Frauke Petry, au călătorit în 
Crimeea anexată de Rusia. Apoi, Jörg Urban, care reprezintă AfD in 
Saxonia, a ţinut o „petrecere patriotică“ cu titlul „Sancţiunile aplicate Rusiei 
rănesc Saxonia“. Tineretul AfD a făcut o alianţă cu Tânăra Gardă a 
partidului Rusia Unită. 

Cu toate acestea, înainte de alegerile generale din 2017, premizele 
privind limitarea influenţei Rusiei în alegeri erau solide. Germanii sunt mult 
mai putin predispuşi să redirectioneze fake news decât americanii, 
repostând de patru ori mai multe linkuri către organizaţii profesionale de 
ştiri decât linkuri către fake news.*% Se pare cá a contat mult faptul cá 
alegerile din Germania au venit după Brexit, alegerile din SUA şi Franţa. 
Dacă electoratul american a fost complet nepregătit, nu acelaşi lucru se 


poate spune despre nemti.Z În plus, guvernul Merkel avertizase încă de la 


[ec 


începutul anului atât puterile străine, cât şi companiile care administrează 
platformele sociale cá nu va tolera interferența în alegeri, cerând Facebook 
să-şi schimbe unele dintre politicile de administrare pentru utilizatorii din 
Germania. În noiembrie 2016, doamna Merkel declara în parlament că 
„astăzi avem site-uri false, boti, troli, lucruri care se regenereaza, întărind 
prejudecățile pe baza unor anumiţi algoritmi şi trebuie să învăţăm să le 
facem faţă“. Cu toate acestea, atât entităţi statale, cát si non-statale au 
încercat să influenţeze alegerile din Germania.” 

Presa germană de extremă dreapta are legături strânse cu Kremlinul, 
preluând şi amplificând dezinformarea care vine din presa rusă sau din 
presa de extremă dreapta internationala. Dar şi televiziunile şi radiourile 
pro-Kremlin, precum şi reţelele sociale, au promovat dreapta naționalistă în 
alegerile din 2017. Sputnik şi RT au prezentat cu regularitate AfD ca fiind 
principalul partid de masă, care este marginalizat de „sistem“ pentru 
opoziţia sa faţă de politica lui Merkel privind imigrația. În campania 
susţinută de presa rusă, Angela Merkel, guvernul şi poliţia au avut parte de 
o expunere negativă, principalele naratiuni promovate de Kremlin fiind 
„Frauda electorală“ şi „Imigrația“. 

Postarea de pe Twitter din mai 2017 care pretindea că AfD a fost fraudată 
la alegerile din Renania de Nord-Westfalia a fost preluată rapid de RT şi 
Sputnik şi transformată într-o naraţiune în sine. Relatările Sputnik 
Germania au urmărit apoi să dezvăluie modul „nedemocratic“ în care au loc 
alegerile din Germania, printr-un sir de fake news amplificate de boti 
semiautomati pro-Kremlin.* În lunile de dinaintea alegerilor, traficul 
#wahlbetrug (fraudă electorală) a crescut cu 4 400% în grupurile de extrema 
dreapta şi a fost folosit în special în mesajele care sprijineau AfD. Un mix 
de fake news promovate de Sputnik şi RI în germană erau alăturate unor 
teorii ale conspirației şi amplificate pe platforme precum Gab.ai si 
Neuigkeiten, pentru a întări naraţiunea principală privind falsificarea 
alegerilor parlamentare.~* 

Filiala germană a agenţiei de presă ruse Sputnik a susţinut AfD prin 
promovarea naratiunilor privind migrantii, amplificate de conturi Twitter 
pro-AfD, troli sau boti. Au fost folosite conturi ale dreptei alternative 
înregistrate în SUA pe platforme precum 4Chan şi Discord, care dădeau 


sfaturi tactice activiştilor germani de extremă dreapta, iar o reţea de boti din 
Nijni Novgorod a fost implicată în promovarea memelor AfD. Termenul 
ZMGGA (Make Germany Great Again) apare în 2 961 de postări pe 
forumuri publice, bloguri, Facebook, Twitter şi YouTube, între 1 iulie şi 6 
septembrie 2017. 

Analizând activitatea a 250 de conturi online ale extremei drepte din 
Germania, Institutul pentru Dialog Strategic din Londra arăta că 
principalele subiecte ale postărilor fake news erau pericolul tot mai mare al 
terorismului, amenințările la adresa stabilităţii europene şi opoziţia 
germanilor faţă de imigrație. În săptămâna de dinaintea alegerilor, 
conversațiile liderilor AfD în reţelele sociale au făcut ca traficul pe topicuri 
precum #fakenews să crească cu 493%, iar cel pentru #MerkelMussWeg 
(Merkel trebuie să plece) crescuse cu 238%, comparativ cu săptămâna 
precedentă. 

O altă cercetare, cea a Institutului pentru Internet, în cadrul Proiectului de 
Ceretare a Propagandei Computerizate al Universităţii Oxford, a arătat că 
AfD a generat mai mult trafic pe Twitter în Germania decât oricare alt 
partid. Din cele un milion de tweeturi colectate între 1 şi 10 septembrie 
2017, aproape 30% erau asociate cu AfD.” 

Folosind algoritmi care detectează conturile cu comportament automat 
sau semiautomat, cercetătorii Laboratorului de Cercetări Criminalistice 
Digitale al Consiliului Atlantic au identificat o reţea de boti pro-Kremlin 
formată din 2 480 de conturi Twitter. Botii amplificau acuzaţiile AfD 
privind falsificarea alegerilor şi atacurile împotriva lui Alexei Navalnii, 
amestecându-le cu mesaje comerciale şi conţinut pornografic. 

Conturile erau administrate atât pentru scopuri financiare, cât şi din 
motive ideologice. Un hacker rus contactat prin reţeaua de socializare 
Vkontakte a dezvăluit că grupul de 30 de ruşi din care făcea parte folosea 
boti pentru a transmite mesaje favorabile AfD în timpul alegerilor. 15 000 
de postări şi repostări pro-AfD, spunea el, costă 2 000 de euro. Hackerul a 
afirmat că postările „urmau să vină din partea a cel putin „25% boti de 
înaltă calitate“, care nu puteau fi identificati uşor drept conturi false. 
Estimase că urma să trimită 80 de tweeturi pe minut pentru a face ca un 
haştag pro-AfD să devină trend. 


În timpul campaniei electorale a existat o coordonare rar întâlnită a 
grupurilor de extremă dreapta din ţările scandinave, Olanda, SUA şi Rusia, 
în scopul stopării imigrației în Europa, anulării legilor împotriva discursului 
instigator la ură şi pentru promovarea politicienilor de extremă dreapta. 
Forumurile grupurilor americane alt-right şi de extremă dreapta europeană 
au pregătit cu luni înainte alegerile germane, prin postarea unui cod de bune 
practici, sfaturi tactice privind subiecte precum războiul mimetic sau 
crearea de conturi false. 

Pe Discord a fost creat un canal de extremă dreapta cu peste 5 000 de 
membri în întreaga lume, cu scopul de a distorsiona alegerile germane. 
Canalul a fost administrat de Nikolai Alexander, activist german de extremă 
dreapta, al cărui canal de YouTube, Reconquista Germanica, avea peste 33 
000 de abonaţi. 

Comunitatea vorbitorilor de rusă din Germania este importantă — numără 
2,5-3 milioane de persoane şi include în principal etnici germani imigrati 
din Rusia, dar şi refugiaţi ceceni, universitari, muncitori sau etnici ruşi din 
ţările baltice. Cei mai numeroşi sunt însă ruso-germanii, descendenţi ai 
germanilor care au migrat în Rusia începând cu secolul al XVIII-lea şi care 
s-au repatriat dupa 1991. I-am întâlnit şi eu în Siberia, urmaşi ai germanilor 
deportaţi în propria ţară. Strămoşii lor populaseră stepele Rusiei, la 
îndemnul Ecaterinei cea Mare. După octombrie 1917, se crease chiar o 
republică germană pe Volga. A venit apoi războiul şi Stalin i-a deportat în 
Siberia şi Kazahstan. Prin anii 2000 exista un singur consulat străin în toată 
Siberia, cel al Germaniei, de la Novosibirsk, care avea un scop foarte precis 
— de a oferi etnicilor germani şansa de a se repatria, după trei secole. Pentru 
a primi cetăţenia germană, trebuiau să probeze că sunt etnici germani şi că 
au o legătură culturală cu Germania. Unii dintre ei, odată ajunşi în 
Germania, s-au identificat ca germani „adevăraţi“, care păstraseră timp de 
secole cultura germană tradiţională şi valorile creştine în afara patriei şi 
acum se întorseseră in Heimat. Cei mai multi însă au rămas puternic atasati 
de Rusia. 

Cum Germania i-a considerat întotdeauna ca fiind germani reveniti in 
patrie mai degrabă decât imigranţi, chiar dacă erau urmaşii germanilor 
plecaţi în urmă cu trei secole, nu au existat politici oficiale privind 


integrarea lor, cum nu au existat nici în cazul saşilor şi şvabilor veniţi din 
România. Politicienii germani nu i-au considerat pe ruso-germani ca fiind 
vorbitori de rusă, pentru că ar fi contrazis discursul privind moştenirea 
culturală germană. Analiza reţelelor sociale a arătat că această comunitate 
era bântuită de frustrări privind uşurinţa cu care refugiații beneficiau de 
sistemul de asistenţă socială, spre deosebire de ei. Limba maternă pentru 
marea majoritate a acestui grup atât de original era totuşi rusa, la fel şi 
obiceiurile şi stilul de viaţă. In Germania erau percepuți mai degrabă ca ruşi 
decât ca germani, iar în discursul oficial rus ei erau numiţi „compatrioți“. 

Singura formaţiune politică care a avut o campanie de comunicare online 
şi offline în rusă, dar şi activişti născuţi în Rusia/ Uniunea Sovietică în 
rândurile sale a fost AfD. Doi dintre cei şapte candidaţi, Waldemar Herdt 
(Saxonia Inferioară) şi Anton Friesen (Turingia), făceau parte din această 
comunitate şi au fost aleşi în Bundestag. Înainte de 2017, ruso-germanii nu 
fuseseră reprezentaţi în instituţiile politice germane. 

Activitatea de pe reţelele sociale ale ruso-germanilor s-a bazat puternic 
pe media de stat rusă, cum ar fi agenţia de ştiri RIA Novosti, site-ul de ştiri 
Life.ru, RT şi Sputnik. Conţinutul postărilor s-a axat pe teme în acord cu 
agenda Kremlinului — răspunsul lui Putin privind sancţiunile economice, 
succesul Rusiei în Siria şi eşecul SUA, salvarea Ucrainei de fascism, totul 
livrat în stiri fake şi teorii ale conspirației. 

Camerele de amplificare din social media erau We Live în Germany, cu 
37 000 de conturi, Odnoklassniki — grupuri cum ar fi Russlanddeutschen fiir 
AfD NRW, cu 9 000 de membri, Facebook — grupuri cum ar fi Russkaja 
Germanija, cu 9 500 de abonaţi şi Biindnis Deutschland-Russland, cu 10 
000 de abonaţi etc. 

Situaţia inedită a comunităţii vorbitoare de rusă din Germania a 
demonstrat că actorii statali şi nonstatali pot forma rapid alianţe 
transnationale, o versiune malignă a „satului global informaţional“. 


„Cazul Lisa“ 


Amestecul ruşilor în alegerile germane a fost precedat de un scandal devenit 
între timp un adevărat caz şcoală privind instrumentalizarea unul conflict 


prin fake news. „Cazul Lisa“ a ţinut prima pagină a jurnalelor din Germania 
pentru cel puţin două săptămâni, în ianuarie 2016. Presa nu relatase încă 
mai nimic despre teribilul asalt al refugiaților asupra femeilor din Köln, în 
ajunul Anului Nou. 

În 11 ianuarie 2016, o fată de 13 ani, Lisa F. (numele nu a fost dat 
publicităţii, în conformitate cu legea federală privind protecţia intimitatii), 
din comunitatea ruso-germană din Berlin, a fost dată dispărută pentru 30 de 
ore. Se pierduse în drum spre şcoală. Părinţii au raportat dispariţia la poliţie. 

Atunci când a revenit acasă, fata le-a spus părinţilor că a fost răpită şi 
violată de trei „străini din Orientul Mijlociu“, care nu vorbeau bine 
germana. Lisa avea dublă cetăţenie, germană şi rusă. Familia ei se mutase în 
Germania în 2004. 

Cazul a ajuns imediat pe reţelele sociale de limbă rusă, unde poliţia a fost 
acuzată că ignoră acest incident şi refuză să ancheteze cazul. Unul dintre 
principalele posturi TV din Rusia, Canal 1, difuzează o serie de relatări 
emoţionale, în care apar şi membri ai familiei fetei, care acuză autorităţile 
că muşamalizează cazul, precum şi ruşi din comunitatea locală care spun că 
vor „răspunde la violenţă cu violenţă“. Mátusa fetei dà un interviu dramatic 
în care povesteşte cum fata a fost violată de numeroşi bărbaţi timp de 30 de 
ore. În două săptămâni, reportajul fusese vizionat de peste un milion de ori 
pe Facebook. 

Între timp, cercetând istoricul mesajelor şi apelurilor telefonice, poliţiştii 
stabilesc că fata rămăsese peste noapte la prietenul ei de 19 ani, Ismet S. În 
14 ianuarie, ea recunoaşte în fata poliţiştilor că a inventat toată povestea. 
Cat despre ralaţia ei cu Ismet, acesta avusese relaţii sexuale consensuale cu 
Lisa în toamna trecută, ceea ce îl transforma în potenţial infractor, întrucât 
vârsta minimă la care e necesar consimţământul fetei este de 14 ani. În baza 
rezultatelor examenului medico-legal, poliţia stabileşte că în noaptea în care 
Lisa lipsise de acasă nu se întâmplase nimic, nici răpire, nici viol. În ciuda 
acestor declaraţii, Canal 1 continuă relatarea primei versiuni, în care Lisa 
fusese răpită şi violată de imigranţi, ceea ce îi face pe activiştii locali ruşi să 
acuze guvemul şi media germană că ascund realitatea. 

Cazul este preluat rapid de alte grupuri de extremă dreapta de pe reţelele 
sociale. Partidul Naţional Democratic (NPD), de extremă dreapta, şi 


mişcarea antimusulmană Pegida se implică în organizarea protestelor. Nu 
este o noutate — steagurile şi simbolurile ruseşti sunt deseori văzute la 
protestele Pegida, iar districtul Marzahn, unde trăieşte familia Lisei, este 
puternic populat cu ruşi, fiind cunoscut pentru protestele xenofobe. 

În 23 ianuarie, mii de ruso-germani ies pe străzi în oraşele Germaniei. Au 
fost proteste antiimigratie, dar şi antiguvernamentale şi anti-Merkel. S-a 
protestat împotriva poliţiei, acuzată că ar muşamaliza „Cazul Lisa“. „Copiii 
nostri sunt in pericol!“, „Luaţi mâinile de pe copilul meu!“, s-a strigat. 
„Avem dreptul să ne îndoim de obiectivitatea poliţiei“, scria pe pancarte. 
700 de protestatari se adună în faţa Cancelariei Germaniei şi în faţa unor 
centre pentru refugiaţi din Berlin şi sudul Germaniei. 

Avocatul german Martin Luithle face plângere împotriva reporterului rus 
de la Canal 1, Ivan Blagoi, pentru instigare la violenţă. Guvernul german 
îndeamnă Serviciul Federal de Informaţii (BND) ca în coordonare cu 
Ministerul Federal de Externe să verifice sursele ruseşti de manipulare a 
opiniei publice germane. 

După alte audieri, Lisa declară din nou că nu a fost răpită şi că a avut 
relaţii sexuale cu Ismet, dar şi cu prietenul acestuia, în vârstă de 23 de ani 
(unul fiind cetăţean german de etnie turcă şi celălalt cetăţean turc) în mod 
voluntar. Procurorul german face publice aceste noi declaraţii. Cu toate 
acestea, rudele fetei consideră în continuare că prima versiune relatată de 
fată este cea corectă. 

În 27 ianuarie, întrebat într-o conferinţă de presă la Moscova despre 
stadiul relaţiilor germano-ruse, ministrul de externe al Rusiei, Serghei 
Lavrov, aminteşte de „Cazul Lisa“: „Sper că această problemă a migraţiei 
nu va duce la o deformare a realităţii din cauza corectitudinii politice, 
pentru cine ştie ce obiective politice interne. Nu ar fi corect“, a spus el, 
adăugând că fata „în mod evident nu decisese în mod voluntar să dispară 
pentru 30 de ore*.?* Acuzaţia venea pe fondul evenimentelor dramatice de 
la Kóln, din noaptea de Anul Nou, când politia eşuase să apere femeile de 
agresiunile sexuale ale refugiaților. 

Frank-Walter Steinmeier, ministrul german de externe, respinge 
acuzaţiile şi avertizează Rusia că politizează cazul şi că nu există motive 
pentru „propagandă politică, inflamarea şi influențarea unei dezbateri care 


este deja dificilă privind migraţia în Germania“. Ministrul de interne, Frank 
Henkel, răspunde că este uimit de implicarea Moscovei într-o investigaţie a 
poliţiei aflată în curs. Politicieni germani din tot spectrul îşi arată 
indignarea, acuzând Moscova de inflamarea teoriilor conspirationiste ale 
mişcărilor de extremă dreapta din Germania. Purtătorul de cuvânt al 
cancelarului, Steffen Seibert, spune că „nu există nici un motiv, este chiar 
de nepermis ca acest caz sa fie folosit în scop politic“. Iar Norbert Röttgen, 
preşedintele Comitetului guvernamental pentru Afaceri Externe, se plânge 
că „manipularea şi neadevărul sunt metode obişnuite în propaganda folosită 
de liderii ruşi“. În pofida evidenţelor oferite rapid de politia germană, 
presa rusă susţine în continuare că fata fusese o „sclavă pentru sex“. 

Relaţiile dintre cele două state sunt din ce în ce mai tensionate. În fine, în 
29 ianuarie, Steinmeier şi Lavrov convin să nu mai facă declaraţii oficiale 
asupra cazului. „Sfârşitul adevărului“, titrează Der Spiegel, deasupra unei 
fotografii în care apar Merkel şi Putin. Ziarul îl citează pe preşedintele 
Oficiului Federal de Protecţie a Constituţiei (BfV), Hans-Georg Maassen, 
care spune că „Rusia foloseşte vechile metode ale KGB-ului de 
dezinformare şi detribalizare“. Miza e mare. Dacă Merkel, cel mai puternic 
lider al UE, cade, atunci UE cade, crede Maasen.” 

Povestea continuă. În iunie 2017, prietenul lui Ismet, un tânăr de 24 de 
ani, este condamnat la 21 de luni de închisoare cu suspendare pentru abuzul 
comis asupra unei minore, adică asupra Lisei. Este un motiv ca presa rusă 
să jubileze. Deci ceva a fost! Chiar dacă infracţiunea pentru care a fost 
condamnat avusese loc cu câteva luni înaintea scandalului şi nu avea nici o 
legătură nici cu acuzaţiile fetei, nici cu instrumentalizarea întregii poveşti 
din ianuarie, presa rusă a reînceput campania de dezinformare. Comunicatul 
prin care procurorii arătau că această condamnare nu avea nici o legătură cu 
evenimentele din ianuarie nu a contat. 

În 28 februarie 2017, ediţia europeană a Komsomolskaia Pravda publică 
o investigaţie care conchide că „procurorul berlinez admite că au avut loc 
acte depravate împotriva rusoaicei Lisa“, amestecând cele două cazuri. lar 
publicaţia online politonline.ru titrează: „Violul comis în Berlin asupra 
rusoaicei Lisei a fost confirmat. Vor cere iertare Rusiei?“ A doua zi, REN 
TV publică un interviu cu Heinrich Grout, preşedintele Convenţiei 


Internationale a Ruşilor Germani, cu titlul „Migranţii au forţat prin şantaj o 
rusoaicá de 14 ani să facă sex în grup în Germania.“ 

Raportul recicla temele principale ale falsului din anul precedent: „În 
primul rând, s-a raportat că fata a fost răpită şi violată. Apoi au început să 
nege violul, provocând o serie de proteste din partea populaţiei vorbitoare 
de limbă rusă din Berlin. Ulterior, cazul penal a fost confirmat.“ Presa 
occidentală era acuzată de propagandă şi isterie antirusă. Povestea se 
încadra perfect în naraţiunea Moscovei despre Vestul „moale“ şi „slab“ care 
„a căzut în mâinile migrantilor“, fata de care Rusia este „puternică“ si 
„stabilă“. 

Povestea încă mai continua în presa rusă la sfârşitul anului 2017. Cât 
despre Lisa, ea a fost internată într-un spital de psihiatrie. 

„Cazul Lisa“ a venit într-un moment foarte complicat pentru Germania. 
Agresiunile sexuale din Ajunul Anului Nou (2015/2016) din Kóln au fost un 
şoc pentru germani. Sute de femei au fost agresate sexual, jefuite sau 
molestate. Incidente similare au fost apoi raportate în Hamburg, Dortmund, 
Diisseldorf şi Stuttgart, numărul total al victimelor fiind de peste 1 200. 
Autorităţile, dar şi presa germană au avut o reacţie neaşteptată, evitând să 
asocieze aceste atacuri cu refugiații. „În mod evident, cei răspunzători sunt 
aici de mult timp“, scria Siiddeutsche Zeitung. Cu alte cuvinte, imigranţi 
naturalizati, nu refugiaţi. La doar câteva ore după apariţia articolului, poliţia 
germană dădea publicităţii un raport în care arăta că cei mai mulţi din 
suspecti erau, într-adevăr, refugiaţi. Politico arăta atunci că jurnalişti 
influenţi, în special cei care lucrau pentru canalele de televiziune, au 
considerat că este de datoria lor să fie „o contrapondere la retorica populistă 
care alimenta renasterea extremei drepte“. Într-adevăr, marşurile Pegida si 
declaraţiile populiste şi xenofobe ale liderilor AfD arătau o radicalizare 
rapidă a societăţii. Peste 1,4 milioane de refugiaţi ceruseră azil în Germania 
din 2014 până în 2016, ceea ce reprezenta peste 43% din totalul aplicaţiilor 
la nivelul întregii Uniuni. Peste 800 000 de cereri fuseseră acceptate.” 

Mesajul principal al Alternativei pentru Germania (AfD) a fost că 
dezbaterea publică era controlată de ipocrizia corectitudinii politice asumată 
de elita media. Asta a rezonat cu multi cetăţeni care simțeau că vocea lor nu 
era auzită. Decizia unor posturi locale de televiziune de a nu invita AfD la 


dezbaterile electorale premergătoare alegerilor regionale din martie 2016 a 
întărit credinţa electoratului de extremă dreapta că i se pune pumnul în gură. 
Aşa se face că dezinformările produse de media alternativă privindu-i pe 
refugiaţi în special şi imigranţi sau musulmani în general au găsit în 
Germania un public pregătit să le dea crezare. 

Atunci când tabloidul Bild a relatat în ianuarie 2017 că imigranţi din 
Orientul Mijlociu şi Africa au agresat sexual femeile în Frankfurt în timpul 
petrecerii de Anul Nou, publicul german era convins că se repeta scenariul 
din urmă cu un an. Şi totuşi era o ştire falsă. Bild a recunoscut că s-a înşelat, 
prezentând scuze cititorilor săi. Ştirea a continuat să fie însă diseminată, 
apărând şi alte fake news privind atacuri în Bruxelles şi Stockholm. 

Pentru NATO, „Cazul Lisa“ a devenit un caz şcoală, despre 
instrumentalizarea tensiunilor dintre două state, pornind de la un fake.?? 

Vedem aici, pentru prima dată, cum se coordonează diferitele canale de 
propagandă: mai întâi, un jurnalist de la Canal 1 alege cazul fetei ruso- 
germane şi îl transformă într-o ştire de prime-time în Rusia; media rusă care 
emite în alte limbi, precum RI, Sputnik şi RI Germania relatează cazul; 
reţelele sociale şi grupările de extremă dreapta distribuie informaţia pe 
Internet; sunt organizate demonstraţii via Facebook, implicând reprezentanţi 
ai minorităţii ruso-germane, precum şi ai grupurilor neonaziste; media rusă 
din Germania relatează de la aceste demonstraţii, ceea ce aduce ştirea în 
presa centrală din Germania; în sfârşit, la nivel politic înalt, ministrul rus de 
externe, Serghei Lavrov, face două declaraţii publice în care se arată 
îngrijorat de inabilitatea poliţiei germane şi a sistemului de justiţie de a se 
ocupa de astfel de cazuri, din cauza „corectitudinii politice“. 

Implicarea puternică în rezolvarea crizei ucrainene, poziţia consecventă a 
Angelei Merkel privind sancţiunile împotriva Rusiei şi rolul marcant în 
Europa au transformat Germania într-o ţintă a dezinformării ruseşti. În iunie 
2017, Germania a urcat în top trei al ţărilor percepute ca fiind cele mai 
ostile de către ruşi, înlocuind Turcia, după SUA şi Ucraina, conform unui 
sondaj al Centrului Levada.” 

Ca urmare a „Cazului Lisa“, precum şi a evoluţiei situaţiei din estul 
Ucrainei, s-a produs o schimbare majoră în relaţia Germaniei cu Rusia, „de 
la dominaţia economiei asupra politicii la dominaţia politicii asupra 


economiei“, conform NATO Review. Rusia devenise acum „un risc de 


securitate“. 


„Cazul Lisa“ a devenit o naraţiune în sine: într-o conferinţă de presă din 
18 septembrie 2017, reprezentantul „Republicii Populare Luhansk“, col. 
Andrei Marociko, afirma că trei instructori militari lituanieni care erau în 


misiune în estul Ucrainei au violat două minore în satul Teploe, districtul 


Luhansk. Era fake news.^? 

11 
ROMÂNIA: „COLONIA SĂRACĂ A EUROPEI“ 


România este o colonie a Uniunii Europene şi a SUA, placă turnantă a traficului de armament, 
droguri şi fiinţe umane. După aderarea la UE, românii au sărăcit şi s-au îndatorat; fabricile au fost 
vândute străinilor, toate resursele naturale sunt exploatate de oligarhii occidentali. Românii trăiau 
mai bine pe vremea lui Ceauşescu. Astăzi, tara este condusă de serviciile secrete, Codruța Kovesi 


şi oamenii lui George Soros. Ungurii vor să ia Ardealul, iar occidentalii le iau copiii românilor din 


străinătate şi îi internează în orfelinate sau îi dau spre adopţie familiilor de homosexuali.2~4 


Cum să pui în scenă o ştire fake: România vinde arme teroriştilor 


In 7 august 2016, Sky News difuzează un reportaj despre traficantii de arme 
din România. Titlul reportajului este „Bande criminale trafichează AK-47 
către Vestul Europei.” Investigatorii Sky News călătoresc în adâncul 
României pentru a-i întâlni pe traficantii de arme dispuşi să vândă arme 
militare teroriştilor“. 

Prezentatoarea jurnalului de ştiri introduce subiectul spunând că Europa 
este inundată cu armament traficat: „Înainte, atentatele erau caracterizate 
prin folosirea bombelor. De acum însă, armele automate ucid mai mulţi 
oameni şi sunt mai uşor de folosit.“ 

După ce a documentat acest subiect „luni de zile“, reporterul, Stuart 
Ramsay a descoperit traficantii în România. Întâlnirea cu aceştia are loc 
undeva pe un drum de tara din vestul României. Traficantii îi conduc in 
adâncul pădurii, într-un jeep fără numere de înmatriculare. Aici, cei doi, 
îmbrăcaţi în haine militare, le arată cele şase arme de vânzare. Marfa merge 
în Vest şi poate fi livrată în cantităţi „nelimitate“. „Este armament de înaltă 
calitate, adus din Ucraina prin contrabandă în România şi apoi mai 
departe“, ne spune reporterul. „Cantităţile sunt «uriaşe», cea mai vândută 
fiind AK-47, arma preferată a teroriştilor, nu a infractorilor de rând.“ 


Legendarul Kalaşnikov, ni se spune, nu se strică niciodată. 

— De-asta e o armă atât de populară, pentru cá este puternică, zice 
englezul. 

— Da, o poţi folosi chiar şi cu o mână, spune traficantul, panoramând cu 
arma dusă la ochii acoperiţi de cagulă şi de ochelarii de soare. 

Apoi iau o puşcă cu lunetă din camionetă. 

— Explică-ne ce armă e, pentru cá pare a fi ceva special, spune Ramsay. 

— Da, poţi lovi un disc în zbor, de la 300 de metri, îl asigură traficantul 
îmbrăcat în tricou verde. 

— Care este distanţa maximă? 

— 500 de metri. Dar deja la 300 de metri trebuie să fii bun ca să 
nimeresti. 

— Este posibil ca aceste arme să ajungă în mâinile teroristilor? întreabă 
Ramsay. 

— Daca ai banii, nu îmi pasă cine eşti. Vând oricui, îl asigură traficantii, 
oferind şi un preţ — un AK-47 se vinde cu 1 700 de euro. 

Aflăm că aceste bande organizate în stil mafiot operează „din Balcani 
până în toată Europa de Est“ şi că „orice este de vânzare pentru oricine, 
dacă are cu ce să plătească“. „În Europa potenţialul pentru furnizare şi 
folosinţă a acestui tip de arme este în creştere. Suntem foarte conştienţi că 
se întâmplă la doar 21 de mile dincolo de Canal, aşa că lucrăm continuu şi 
suntem vigilenti în ceea ce priveşte ameninţarea pe care o reprezintă pentru 
Marea Britanie“, spune Ian Cruxton, director adjunct al Agenţiei Nationale 
de Combatere a Criminalităţii (NCA). 

Având în spate camioneta şi traficantii, Ramsay ne explică: „Există o 
îngrijorare din ce în ce mai mare în rândul poliţiştilor din întreaga Europă 
că bandele criminale sunt principalii furnizori de arme nu doar pentru 
grupările criminale din Vest, ci şi pentru terorişti, atât cei din Vest, cât şi cei 
din Orientul Mijlociu. Asta înseamnă că Statul Islamic poate la fel de bine 
să pună mâna pe arme de genul asta. Si asta [arată cu degetul către 
camioneta cu arme] este doar vitrina, dacă vreţi, o camionetă cu câteva 
tipuri de arme de vânzare. Ei [arată spre traficanţi] insistă însă că pot livra 
oricât li se comandă.“ 


La final, traficantii le spun britanicilor de la Sky News că „nu sunt 
deranjati de legile româneşti pentru că armele nu sunt folosite în România, 
ei fiind doar exportatori“, şi că se aşteaptă ca data viitoare, când aceştia vor 
veni în România, să vină în calitate de cumpărători, nu de jurnalişti. 

Odată difuzat, reportajul a avut efectul unei bombe în România. Pentru 
presă, este subiect de breaking news. Direcţia de Investigare a Infractiunilor 
de Criminalitate Organizată si Terorism (DIICOT) începe propria 
investigaţie. Jurnaliştii români au încercat mai întâi să dea de autorul 
reportajului. Ghinion, acesta era în concediu. 

„E bine că apar astfel de informaţii, pentru că vor obliga autorităţile să ia 
măsuri mai ferme. Traficul de arme se întâmplă peste tot în lume. Din 
România pleacă şi ajung în alte tari, iar în final în mâinile mafiotilor şi ale 
teroriştilor“, declara Costin Georgescu, fost şef al SRI. 

Începe analiza imaginii armelor. Experţi în armament, civili şi militari, 
arată că acestea pot fi cumpărate legal, pe baza unui permis, şi sunt arme de 
vânătoare, nicidecum armament militar. Poliţia Română dă un comunicat în 
care arată că armele de acest tip „sunt deţinute legal în ţara noastră de 
membrii asociaţiilor de vânători, colecționari, precum şi de personalul 
silvic“, 

Ramsay este acuzat că a fabricat o minciună monstruoasă la adresa 
României. El răspunde pe Twitter: „Serios, mă prăpădesc de râs. Prosti care 
nu înţeleg jurnalismul, pur şi simplu nu-l înţeleg. He he...“ 

Pe pagina Sky News sunt postate informaţii suplimentare. Aflăm că 
bandele de traficanţi aflate „între Balcani şi Europa de Est“ au acces la 
„milioane de arme“, care au fost ascunse după anii de conflict sau sunt 
livrate „în apropierea zonelor de conflict cum ar fi Ucraina“. „Ne-au 
asigurat că pot livra mii de arme, dar şi munitia necesară. [...] «Le aducem 
din Ucraina cu muniţie cu tot, câte vreţi», spuneau ei. Armele sunt traficate 
din Ucraina în România, înainte de a fi livrate de o altă bandă în vestul 
Europei şi în Orientul Mijlociu.“ 

Traficanţii le-au mai spus jurnaliştilor englezi cá ei vând doar arme 
uşoare şi muniţie, dar au legături cu alte bande din România care 
trafichează armament greu, grenade, rachete şi mine. Aflăm că printre 
armele prezentate erau şi unele „de calitate înaltă“, puşti cu lunetă noi. Una 


se vindea cu 3 000 de euro, o puşcă militară austriacă Steyr, care era 
înzestrată şi cu lunetă performantă. Se mai găseau acolo puşti 
semiautomate, puşti de vânătoare, pistoale. 

Întorşi la Londra, Ramsay arătă imaginile filmate ofiţerilor de la NCA. 
Aceştia „au confirmat că tipurile de arme, locul întâlnirii şi preţurile 
discutate erau conforme cu informaţiile pe care le aveau“. „Armele se află 
de multe ori lângă zonele de conflict, precum Ucraina, adică acolo unde a 
avut loc întâlnirea voastră“, spune lan Cruxton. 

În 10 august, procurorul-şef al DIICOT, Daniel Horodniceanu, declară că 
este vorba de „un scenariu pus la cale de jurnaliştii britanici“. Presa română 
începe să fiarbă. 

După ce revine din concediu, Ramsay dă interviuri jurnaliştilor români. 
El spune că luase mai întâi legătura cu bande de traficanţi de arme din 
Albania, Serbia şi Bosnia, dar întâlnirile au căzut din cauza „lipsei de 
încredere“. În schimb, după aproape nouă luni de negociere, au intrat în 
legătură cu un cetăţean român care era „membru al unei bande de 
infractori“. „Este o înscenare? Atunci merită un Oscar!“®® spune Ramsay. 
„Nu am avut nici un motiv să cred că nu era cine pretindea. Am avut cu 
mine un fost soldat, care era şi garda mea de corp, şi care a confirmat că 
erau arme militare.“ 25 

În ceea ce priveşte neobisnuitul accept al traficantilor de a se lăsa filmati, 
Ramsay spune că nu există nici un „subterfugiu“: „Ştiau că suntem o 
organizaţie de presă care vrea să ilustreze că obţinerea unei arme este relativ 
uşoară şi credeau că le vom cumpăra. [...] Pe parcursul întâlnirii au spus 
clar că vor vinde oricui: spărgător de bănci, criminal în masă sau terorist, nu 
avea nici o importanţă.“ 25 

Cum presa română nu este mulţumită de răspunsurile primite, Ramsay 
continuă interpelările pe Twitter: „România, încetează să faci troling. Este 
ridicol. Este foarte plictisitor. Am răspuns la fiecare întrebare — arestaţi 
bandele?“ 

Prim-ministrul Dacian Cioloş declară că „nu poţi să denigrezi o ţară fără 
să ai dovezi“ şi arată că „Bucureştiul va lua poziţie“, întrucât „este 
inadmisibil să existe astfel de atitudini din partea unei prese libere“. 


DIICOT finalizează rapid ancheta. Sunt audiaţi protagonistii români din 
reportaj, jurnaliştii britanici urmând a fi audiaţi prin intermediul unei 
comisii rogatorii internaţionale. DIICOT arată că reportajul „afectează 
securitatea naţională a statului român“. Sky News ar fi prezentat un 
„scenariu“ care, dacă ar fi fost adevărat, „ar fi creat impresia că autorităţile 
statului român nu gestionează sau nu sunt interesate de a gestiona o aşa-zisă 
problemă creată de vânzarea de arme pe teritoriul său, din motive de 
incompetenta sau de corupţie“. Urmează apoi bomba, detonată tot de 
investigația DIICOT: presupuşii traficanţi de arme din România ar fi primit 
de la jurnalistul britanic 2 000 de euro pentru a fi filmati. Totul era o 
făcătură. 

Ancheta a stabilit că producătorul de la Sky News ar fi sunat un 
freelancer român din Marea Britanie în 18 iulie 2016, cerându-i să le fie 
fixer în România. Britanicii i-au spus că vor să atragă atenţia asupra 
modului în care se fac aceste vânzări de armament, „pentru informarea 
populaţiei, ca să fie vigilentă, să fie cu ochii în patru“, şi cá vor face 
reconstituiri la graniţa cu Ucraina. Fixerul era Aurelian Szanto, din Iernut, 
judeţul Mureş, care trăia de şapte ani în Marea Britanie, unde livra alimente, 
comisiona închirieri de case românilor şi, din când în când, era fixer pentru 
televiziunile britanice în România. 

Szanto nu a reuşit să contacteze traficanţi adevăraţi de arme, aşa că a 
sunat un prieten din copilărie, Csaba Pantics, căruia i-a cerut să facă rost de 
arme. Pantics i-a transmis că poate procura arme de vânătoare, nicidecum 
militare. Szanto transmite acest mesaj producătorului de la Sky. „Mi-au zis 
că dacă am arme de război, eu le-am zis că nu, că în România nu găseşti aşa 
ceva, că nu suntem Afganistan, dar vă pot aduce arme de vânătoare, care 
pentru acest scenariu se pot folosi; ei au fost de acord mi-au zis: nu vă faceţi 
griji pentru că la difuzare va apărea «toate persoanele din acest documentar 
sunt fictive si au caracter informativ».“°® Aici apare prima discrepanta între 
poziţiile lui Szanto şi cea a Sky News. În declaraţia dată DIICOT, el afirmă 
că Sky News a fost de acord să continue filmările, în timp ce Sky News, în 
depozitia făcută Ofcom — autoritatea de reglementare media din Marea 
Britanie —, neagă că Szanto a comunicat că e vorba de arme de vânătoare. 


Echipa de la Sky News — cameraman, reporter, coproducător şi expert în 
securitate — aterizează în 29 iulie pe aeroportul de la Târgu Mureş. Seara, lui 
Szanto i se înmânează „scenariul“. „Mi-au scris pe o hârtie nişte întrebări, 
pe care eu urma să le transmit oamenilor mei, întrebări la care ei ofereau şi 
răspunsurile“, spune el. A doua zi, se întâlnesc cu presupuşii traficanţi, 
cărora le cer să facă rost de cagule şi geci de camuflaj. Szanto găseşte locul 
de filmare care să corespundă cererii britanicilor, „un loc foarte retras, 
ascuns de ochii lumii“, despre care se va spune în reportaj că se află „la 
graniţa cu Ucraina“ — de fapt, o pădure din apropierea localităţii Mărişelu, 
judeţul Bistriţa-Năsăud. Personajele care vor juca în „reconstituire“ sunt doi 
fraţi, Levente şi Csaba Pantics, vânători de ocazie, care deţin armele legal. 
Aceştia au declarat că au învăţat replicile, şi-au pus cagulele, ochelarii de 
soare şi hainele vânătoreşti şi au jucat rolurile cerute, în calitate de actori 
amatori. A fost simplu şi a meritat — au câştigat 2 000 de euro: 1 000 de 
euro fixerul şi câte 500 de euro de cagulă de traficant. „Au fost momente 
când a trebuit să repet întrebarea. Eu puneam întrebarea în limba română şi 
ei nu ştiau ce să zică şi ridicau din umeri“, povesteşte Szanto, pentru a se 
dezvinovati, în fata presei. 

Echipa Sky News a părăsit ţara în 1 august 2017. După difuzarea 
reportajului, Szanto afirmă că luat legătură cu producătorul de la Sky şi a 
făcut „un scandal imens“, cerând rectificarea relatării. 

Ce „vindeau“, de fapt, ,,traficantii?“ „Kalaşnikovul“ din reportaj era o 
armă de foc scurtă, cu repetiţie, produsă la uzinele de armament Sadu. 
Înainte de 1989, aceste arme erau folosite de Gărzile Patriotice, astăzi pot fi 
găsite în dotarea pădurarilor, ca arme de serviciu. În consignatii, preţul este 
de aproximativ 1 000 de lei, nicidecum 1 700 de euro. Cât despre arma de 
vânătoare Steyr, cea mai scumpă nu depăşeşte 10 000 de lei (2 200 de euro). 
Toate erau deţinute legal. De altfel, unul din falşii traficanţi se fotografiase 
cu una dintre arme şi postase fotografia pe Facebook. 

Sky News se menţine pe poziţii, în pofida evidenţelor. „Stuart Ramsay şi 
echipa sa au oferit un material solid privind vânzarea de arme în România, 
iar Sky News susţine în totalitate acest material“, declara, într-un mesaj 
transmis presei din România, directorul pentru relaţii publice al Sky News, 
Lucy Ellison. Ramsay era considerat „unul dintre cei mai experimentați şi 


tenace jurnalişti, cu o lungă istorie de subiecte majore filmate în întreaga 
lume“. Aşadar cine minte? 

Ramsay continuă să trimită tweeturi la adresa României: „Ha! Calmati-va 
cu toţii! Povestea e adevărată. Nimeni nu a fost plătit. Nu a existat un 
scenariu. Armele erau reale. Arestările au avut loc. Guvernul este stânjenit. 
Împăcaţi-vă cu ideea.“5% 

DIICOT a ajuns repede la concluziile anchetei. Cei trei români au fost 
puşi sub acuzare pentru constituirea unui grup infracţional organizat, 
nerespectarea regimului armelor şi muniției şi comunicarea de informaţii 
false de natură a pune în pericol siguranţa naţională, în timp ce jurnaliştii 
britanici erau urmăriţi pentru comunicarea de informaţii false de natură a 
pune în pericol siguranţa naţională. Dar deşi DIICOT a sesizat autorităţile 
din Marea Britanie cerând audierea celor trei jurnalişti britanici prin 
intermediul unei comisii rogatorii internaţionale, acest lucru nu s-a 
întâmplat niciodată. 

Au fost britanicii pacaliti de fixerul român sau au fost românii plătiţi sa 
joace într-o scenetă de ştiri dramatizată de Sky News? 

Stuart Ramsay este şeful secţiei corespondentilor externi de la Sky News. 
A relatat despre cartelurile de droguri din Mexic, Maidanul din Ucraina şi 
despre catastrofa avionului MH17. A fost premiat de mai multe ori, 
nominalizat la BAFTA pentru reportajele despre protestele din 2011 din 
Egipt, citat în rapoartele parlamentului pentru relatările sale. De ce s-ar 
compromite un astfel de jurnalist şi ar continua să afirme că a relatat 
adevărul, în pofida evidenţelor? Pentru a arăta că susţine în continuare 
poziţia reporterilor săi, Sky News repostează reportajul în 10 august pe site- 
ul organizaţiei, cu noi informaţii. 

Atunci când procurorii români emit mandate de aducere pentru audieri pe 
numele britanicilor, Ramsay scrie pe Twitter, în 11 august: „Ok, chiar ma 
prăpădesc de râs. De ce ar trebui cineva să fie acuzat pentru că relatează 
faptele? Este realitatea. Treziti-vá!'^€ 

Pe contul său de Twitter încep să fie postate zeci de mesaje ale românilor, 
unele ironice, altele ofensatoare, altele critice. Ramsay le răspunde, din 
când în când: „Heheheh, este adevărat! Pur şi simplu, nu vă convine! AK- 


urile şi pustile cu lunetă sunt — err — militare, de vânzare. XX succes“; 


„Nimeni nu a fost plătit. Armele sunt reale. Povestea este corectă. Sfârşit. 
România, nu a fost vorba despre tine, ci despre arme?" „Hehe, mor de 
plăcere. Rad de nu mai pot — AK-urile sunt arme de vânătoare, ha! 7 În 
cele din urmă, vizibil enervat de nesfârşitele comentarii şi ironii la adresa 
sa, Ramsay scrie că se întâmplă o mulţime de lucruri în lume şi că vrea să 
se concentreze asupra jurnalismului care este răsplătit prin premii.” 
Comentariile nu întârzie să vină, cu sutele: „Premiul cotidian. Stuart 
Ramsay — demagogul, arogantul, idiotul“. Un altul îi atrage atenţia ca, intr- 
adevăr, se întâmplă multe lucruri în lume, dar dacă nu există scenariu şi 
actori, nu merită să fie difuzat. 

Era un atac la siguranţa statului român, sau doar jurnalism de proastă 
calitate? Era fake news sau false news? A fost o dezinformare intenţionată, 
premeditată, ale cărei efecte au fost planificate sau o minciună care trebuia 
să aducă audienţă şi atât? Până una, alta, România a ieşit cu imaginea serios 
şifonată — cea a unei tari incontrolabile, în care traficantii de armament 
operează la vedere, o adevărată placă tumantă pentru armele din Est care 
ajung în Occident şi Orientul Mijlociu. 

Cine a avut de câştigat din toată această şaradă? Unii politicieni români 
susțin că degetul a fost îndreptat către Ucraina, un „stat nefunctional“, 
căruia i se scurge armamentul prin frontiere şi ajunge în mâinile teroriştilor 
din Vest şi din Orientul Mijlociu.” 

Coincidenta sau nu, în 10 august 2016 Uniunea Europeană anunţă că face 
verificări în scandalul traficului de arme din ţările est-europene spre 
Orientul Mijlociu. Departamentul pentru Afaceri Externe al Uniunii verifică 
informaţiile publicate de Reţeaua de Investigaţii Jurnalistice din Balcani şi 
de Proiectul de Monitorizare a Infractionalitatii Organizate şi Coruptiei.?7* 

Guvernul român acuză că povestea reprezintă un risc pentru securitatea 
naţională şi are scopul de a „constrânge“ autorităţile să ia măsuri care ar fi 
trimis serviciile de informaţii şi de antiterorism pe o pistă falsă şi „ar fi 
deteriorat relaţiile cu alte ţări“. Cazul ajunge în rapoartele organismelor 
internaţionale, inclusiv în Raportul Departamentului de Stat al SUA privind 
practicile în domeniul drepturilor omului din 2016. Ministrul justiţiei, 
Raluca Prună, declară că statul român este obligat să dea în judecată Sky 
News în cazul în care relatarea „nu corespunde realității“. Ambasadorul 


României la Londra, Dan Mihalache, crede că situaţia nu trebuie 
,superdramatizatá", reportajul fiind doar „o făcătură de presă, care n-are 
nici o legătură cu statele si cu relaţiile dintre state“°“. Ambasada solicită 
totuşi postului britanic de televiziune să prezinte, în condiţii de difuzare 
similare, „elementele care vor rezulta din ancheta desfăşurată de DIICOT“ 
(ceea ce nu s-a întâmplat niciodată). Întrebat de ce nu ia nici o poziţie, 
ambasadorul Marii Britanii în România, Paul Brummell, declară că Sky 
News este o televiziune independentă, iar guvernul britanic nu poate să 
comenteze în legătură cu activitatea acesteia sau în privinţa reportajului lui 
Stuart Ramsay. Ofcom înregistrează 12 plângeri privind reportajul difuzat 
de Sky News şi anunţă că acestea vor fi „evaluate cu atenţie“. 

Presa britanică prezintă disputa dintre statul român şi Sky News. 
Amplificarea a contat şi mai mult, de data aceasta: „Sky News apără 
povestea de contrabandă cu arme din România, după ce jurnaliştii au fost 
acuzaţi cá au înscenat întâlnirea cu traficantii de arme“ (The 
Independent), „Ruşine, Sky News! România ameninţă un reporter pentru 
înscenarea unei relatări“? (Daily Express), „Sky News apără reportajul 
despre contrabanda cu arme împotriva acuzațiilor privind înscenarea 
întâlnirii““* (The Guardian), „Procurorii români acuză jurnaliştii britanici 
de fabricarea investigaţiei privind contrabanda cu arme“ (The Telegraph). 

Sky News este un canal de ştiri înfiinţat în 1989, cu sediul în Marea 
Britanie, şi face parte din concernul lui Rupert Murdoch. Are ca slogan 
First for breaking news. Conform datelor de pe website-ul organizaţiei, are 
un public de 102 milioane de telespectatori, în 127 de ţări. 

Scandalul de acest gen nu a fost primul în care a fost angrenată 
televiziunea britanică. Sky News a fost în centrul multor controverse şi 
scandaluri de presă, cu multe plângeri înregistrate împotriva sa la Ofcom. În 
urmă cu 13 ani, un reporter a relatat că un submarin al Royal Navy lansase 
o rachetă în războiul din Irak, lăsând impresia că se afla la bordul navei. Era 
o ştire falsă. Corespondentul (multipremiat şi el) a fost suspendat, iar Sky 
News a primit o amendă. 

Dar dacă Sky nu a înscenat totul, cum de Ramsay, un reporter care a 
filmat în Irak, Afganistan, Siria, Cecenia, Gaza, Bosnia, Kosovo etc., nu ştie 
să recunoască un AK-47, să distingă o armă nouă de una veche de 25 de 


ani? In plus, cum de nici expertul în armament care îl însoțea nu a putut 
face asta? „Fac jurnalism de război de când aveam 22 de ani, acum am 45; 
am relatat din 16 războaie“, povestea în 2010 cel care este considerat de o 
parte a presei britanice drept unul dintre cei mai buni jurnalişti de front.” 

Singura instituţie care putea oferi un răspuns era Ofcom (Office of 
Communications), autoritatea publică de reglementare în comunicaţii din 
Marea Britanie, aflată sub autoritatea parlamentului britanic. Ofcom fixează 
inclusiv standardele pentru conţinutul difuzat de radio şi televiziuni, printre 
care şi acurateţea si impartialitatea ştirilor TV şi radio. (Articolul 5.1: 
„Ştirile, indiferent de formă, trebuie relatate cu acurateţea şi impartialitatea 
cuvenite.) În acest sens, Ofcom „ia în calcul drepturile difuzorului şi pe cel 
al publicului privind libertatea de exprimare“, aşa cum e prevăzut de 
articolul 10 al Convenţiei Europene a Drepturilor Omului. 

Investigația a durat şase luni. În depozitia sa, Sky News susţinea cá nu 
ştia înainte de filmarea propriu-zisă nici ce tip de armament găsise fixerul, 
nici unde se va filma şi nici că ar fi existat un scenariu cu replici. În plus, 
Sky News sugera că deşi armele nu erau de tip militar, „erau totuşi letale, 
capabile să producă victime în masă şi erau oferite pentru vânzare în mod 
ilegal“. Armele erau oferta unei reţele de traficanţi de arme care poate vinde 
„mii de bucăţi“, arme de „înaltă calitate“, teroriştilor din Europa şi ISIS. 
Sky News susţinea în continuare că armele erau aduse din Ucraina, deşi pe 
„AK-47“ se putea citi Made in Romania. 

Conform legilor britanice, Ofcom trebuia să demonstreze că Ramsay 
dezinformase în cunoştinţă de cauză. De aceea, investigația Ofcom s-a 
concentrat doar pe tratativele duse de Sky cu fixerul român, nu şi pe 
acurateţea reportajului în sine. 

Sky News a notificat Ofcom: „Noi credem cu bună-credinţă că erau 
membri ai unei reţele criminale în legătură cu crima organizată pregătită să 
vândă arme oricui ar fi plătit. Nimic din negocierile noastre iniţiale sau din 
timpul întâlnirii nu ne-a făcut să avem suspiciuni că traficantii erau altceva 
decât pretindeau ei înşişi.“ 

În februarie 2017, Ofcom se pronunţă în cazul Sky News, după ce 
numărul plângerilor ajunsese la 190. Concluzia raportului era că, „pe baza 
dovezilor aflate la dispoziţia Ofcom şi a reprezentanţilor Licentiatului, 


ştirea a fost relatată cu acuratețe, iar impartialitatea a fost asigurată, în 
consecinţă Sky nu a încălcat Articolul 5.1*99*, 

Dacă povestea s-ar termina aici, ar fi vorba doar despre o altă ştire falsă. 
Subiectul este însă mult mai consistent, cu implicaţii geopolitice reale. Să 
vedem de ce s-a gândit Ramsay să filmeze acest posibil subiect — 
contrabanda cu arme din Balcani. 

La sfârşitul lunii iulie 2016, cu doar câteva zile înainte de plecarea lui 
Ramsay în România, mai multe ziare britanice publicau articole despre 
reţelele din estul Europei care înarmează ISIS: „Țările Uniunii Europene 
vând arme Siriei: armele statelor balcanice sunt folosite de ISIS — raport 
soc“ (Daily Express), „Statul Islamic primeşte arme din Europa de Est 
prin canale «rapide» de aprovizionare, afirmă experţii în armament“? 
(Huffington Post), „Dezvăluire: Ţările UE vând arme în valoare de 1 
miliard de lire în Orientul Mijlociu doar pentru ca să ajungă în mâinile 
ISIS“ (Daily Mail), „Vinde Cehia arme Siriei şi sunt folosite de ISIS?“ 
(Prague Morning). 

În 27 iulie 2016, The Guardian publică un articol cu titlul „Dezvăluiri: 
armament în valoare de 1 miliard de lire este expediat din Europa către 
Orientul Mijlociu. AK-47, mitraliere, explozivi şi multe altele sunt livrate 
pe noile filiere ale armelor din Balcani până în ţările cunoscute ca furnizori 
ai Siriei“. Reporterul afirmă că a documentat timp de un an ruta de trafic 
a armelor, din Bosnia, Bulgaria, Croaţia, Cehia, Muntenegru, Slovacia, 
Serbia şi Romania. Articolul era semnat de jurnalişti din Belgrad, Sarajevo 
şi Londra. Cele mai multe informaţii priveau Serbia, Croaţia şi Bosnia. 
România este menţionată doar de trei ori în articol. Cea mai importantă 
informaţie este cea privind „livrarea a cca 4 700 de tone de armament 
aparţinând Tratatului de la Varşovia — inclusiv mitraliere grele, lansatoare 
de rachete şi arme antitanc, gloanţe, grenade, mortiere, rachete şi alti 
explozivi — de către Bulgaria şi România unor facilităţi militare din Iordania 
şi Turcia“. Ultimul transport ar fi părăsit Bulgaria în 21 iunie 2016, 
transportând 1 700 de tone din aceleaşi materiale spre un port neidentificat 
de la Marea Roşie. Reporterul citează date din documentele care ar fi însoţit 
transportul. 


Regăsim aici multe din informaţiile prezente în ştirea lui Ramsay. Datele 
foarte apropiate de difuzare — articolului din The Guardian a apărut in 27 
iulie, iar Sky World a difuzat reportajul în 7 august — ar putea fi un indiciu 
că articolul a stat la baza povestii televizate. 

Probabil că Ramsay a încercat mai întâi să filmeze în Albania, Serbia şi 
Bosnia, dar nu a găsit „oameni de încredere“. I-a găsit în România, unde s-a 
mulţumit şi cu arme de vânătoare vechi de 25 de ani. 

Şi, din nou, povestea nu se termină aici. 

Rutele de contrabandă cu armament către ISIS au fost un subiect 
important, documentat de jurnalişti din întreaga lume. În decembrie 2017, 
Conflict Armament Research (CAR), cu sediul la Londra, publică raportul 
„Armele Statului Islamic. O investigaţie de trei ani în Irak şi Siria“. 
Studiul era finanţat de Uniunea Europeană şi Ministerul Federal de Externe 
al Germaniei. CAR a fost înfiinţată în 2011 şi a făcut investigaţii în teatrele 
de război din întreaga lume, printre care Irak, Libia, Somalia, Sudanul de 
Sud şi Siria. 

Informaţiile privind România sunt multiple. România ocupă locul doi în 
topul ţărilor producătoare de armament ale căror arme au fost identificate în 
Irak si Siria, după China şi înaintea Rusiei.” Datele arată că o proporţie 
semnificativă a armamentului a fost produs şi probabil livrat în regiune între 
1960 şi 1989. China, Bulgaria şi România sunt responsabile pentru cea 
mai mare parte a armamentului produs recent care a fost recuperat de la 
forţele Statului Islamic. România ocupă locul trei în topul ţărilor 
producătoare de muniţie documentat de CAR in Irak si Siria. 

Raportul abundă în informaţii detaliate, fotografii, date tehnice. Autorii 
confirmă că datele au fost verificate pe baza colaborării cu Agenţia 
Naţională de Control al Exporturilor (ANCEX), subordonată Ministerului 
român al Afacerilor Externe, care a răspuns „prompt“ la cererile care i-au 
fost adresate. 

Dar cum au ajuns aceste arme la ISIS? Aceasta este întrebarea cea mai 
importantă, asupra căreia s-a speculat în toţi anii precedenţi lansării acestui 
raport. La această întrebare a încercat să găsească răspunsul şi Ramsay, prin 
sceneta fake news. 


În 15 decembrie 2017, MAE îşi face cunoscută poziţia într-un comunicat 
în care arată că a procedat la „trasabilitatea celor 68 de solicitări adresate de 
această organizaţie [CAR] în perioada 2015-2017". MAE arată că toate 
licenţele de export au fost eliberate în conformitate cu rezoluţia Consiliului 
de Securitate ONU nr. 1546 din 2004. „România nu a exportat produse 
militare, direct sau indirect, în Siria începând cu anul 1990.“ MAE mai 
precizează că „produsele militare respective au ajuns în zona controlată de 
ISIS fără implicaţii ilicite din partea producătorilor sau autorităţilor statelor 
menţionate în raport“2*. Toate datele sunt publice, pe site-ul ANCEX. 

Povestea este lungă, dar importantă e morala. Nici un reporter de ştiri nu 
va avea timp să citească studiile, rapoartele, să asculte punctele de vedere 
ale tuturor. Câtă informaţie poţi livra în câteva minute ale unei ştiri sau într- 
o pagină de ziar? Editorul tău are nevoie de informaţii simple şi cuvinte pe 
măsură. Pentru cei mai mulţi, presa este doar o afacere ca oricare alta, care 
trebuie să producă bani. Pentru unii ziarişti, informaţia că România este 
placa turnantá a traficului de armament din Ucraina către Occident şi ISIS 
este la fel de bună ca oricare alta, atât timp cât face audienţă. În decembrie 
2017 au apărut ştiri că România a livrat armament grupării ISIS: „România, 
printre ţările care au livrat armament către gruparea Stat Islamic“ (Ziarul 
de Iaşi), „Armament pentru ISIS“ (Ziarul de Ploieşti). 

Probabil că Stuart Ramsay a văzut subiectul privind livrările de arme 
către Orientul Mijlociu în presa din Marea Britanie la sfârşitul lunii iulie, 
mai întâi în tabloide şi apoi în The Guardian — gardianul britanic al 
jurnalismului integru. lată un subiect care ţine prima pagină, şi-a spus 
probabil Ramsay, care cu asta se şi ocupă, cu subiectele de primă pagină. 
Subiectul era deja documentat de cei de la The Guardian, scenariul era ca şi 
scris, mai trebuiau găsiţi actorii şi locul. Ştirea-scenetă mai trebuia doar 
produsă, ca orice spot publicitar. Ramsay a ales să îi spună „reconstituire“, 
numai că a uitat să menţioneze acest lucru pe ecran. 

Ştirile fake generate de presa engleză şi cea română privind livrarea de 
armament românesc Statului Islamic via NATO/SUA susţin naraţiunea 
Kremlinului conform căreia americanii au înfiinţat şi înarmat ISIS, ruşii 
fiind singurii care luptă de partea Binelui, singurii care organizează 
transporturi umanitare pentru populaţia decimată. Celor care susţin o cauză 


fără a fi conştienţi de acest lucru li se spune idioţi utili. Este foarte posibil 
ca şi jurnalistii care au generat aceste fake news să între în aceasta 
categorie, în frunte cu Stuart Ramsay. 

Nu este o practică neobişnuită în Marea Britanie să vii în întâmpinarea 
cererii publicului. Richard Peppiatt, fost jurnalist freelance la Daily Star, 
povestea că subiectele sunt alese de multe ori prin sondaje realizate 
telefonic. Întrebările sunt de genul: „Ar trebui forţaţi musulmanii să 
mănânce sendvişuri cu costita?“, iar 95% din răspunsuri sunt „da“. „O 
întrebare despre imigranţi sau musulmani generează un număr de apeluri de 
3-4 ori mai mare decât cele legate de fotbal, de exemplu“, spune el.** 

Peppiatt şi-a dat demisia în 2011, acuzând Daily Star că selectează 
articolele după criterii ideologice, iar editorii inventează citate. 
Musulmanii şi imigranții din Est sunt ţintele preferate, arată el.9? Dar 
comunităţile, grupurile etnice şi religioase sau ţările nu pot face plângere 
colectivă împotriva publicaţiei respective la Press Complaints Commission 
(PCC), autoritatea care reglementează activitatea revistelor şi cotidianelor. 
O poate face doar individul al cărui nume a fost menţionat în articol. 

Pentru tabloidele britanice, România şi Bulgaria au fost mană cerească. 
„Poţi scrie orice despre oricine, mai ales dacă e vorba de români sau 
bulgari. Cu cât sunt mai departe geografic, cu atât sunt mai dezumanizati în 
presă“, spune Richard Peppiatt. „Ce-o să facă? O să depună plângeri? O să 
ne dea în judecată?“% 

Descriind activitatea de fixer, Lina Vdovii scrie că „reporterii români 
sunt adesea contactaţi de jurnalişti străini care dau comandă de persoane 
care să se potrivească cu scenariul“. În august 2006, Mazher Mahmood, pe 
atunci editor la fostul tabloid News of the World, îi trimitea un mail unui 
jurnalist de investigaţii roman: 

Căutăm următoarele tipologii de personaje: 

— Familie săracă. Vrem să ne spună cum se chinuie să supravieţuiască în România şi cum ar 
câştiga mai mult ca şomeri în Marea Britanie. 

— Proxeneti şi prostituate. Mi-au spus fetele de aici, din Londra, că o mulţime de prostituate 
se pregătesc să vină. Avem nevoie de un proxenet şi poze cu fetiţe. 

— Infractori. Cu cât mai periculoși, cu atât mai bine. Cunoşti vreun pedofil condamnat cu care 


am putea vorbi? Dacă am găsi unul care ne-ar spune că s-ar muta în Anglia ar fi fantastic! 


Înţeleg că ai un program încărcat, dar te vom plăti în funcţie de eforturile tale. 1 000 de lire 


pentru materialul cu pedofilul, de exemplu.222 


Articolul nu a mai fost scris. Mazher, supranumit Fake Sheikh, e azi în 
puşcărie pentru obstructionarea justiţiei, iar News of the World a fost închis 
în 2011, în urma unui scandal uriaş privind supravegherea telefoanelor unor 
persoane private, practică obişnuită a jurnaliştilor de la ziarul respectiv. 

Prin februarie 2013 apărea în Daily Mail un articol cu titlul „Vrem să 
intrăm în tara voastră înainte să se închidă usa. Investigatie şocantă despre 
valurile de imigranţi care vin din România si Bulgaria“. În fotografii sunt 
surprinşi patru oameni ai străzii din Ferentari — desfigurati, ciunti, buhaiti 
de alcool ieftin, adapostiti pe sub ţevile CET-ului din apropiere. Articolul 
era publicat înainte de eliminarea restricţiilor de pe piaţa muncii pentru 
români şi bulgari. Tabloidele britanice se întreceau în acel moment în a 
prezice Apocalipsa sosirii imigranţilor din cele două ţări. Era un subiect 
excelent. Reporterului, Guy Adams, nu-i mai rămânea decât să producă o 
scenetă, cum avea să facă Ramsay în 2016. I-a găsit pe cei patru amarati 
care, chipurile, urmau să plece în Anglia, la muncă. 

Stefan Mako a verificat pentru Casa Jurnalistului relatarea englezului.™ 
A ajuns la o săptămână dupa „olandejii“ care le-au dat lui Vandam 
Meseriaşu”, Nei şi Ciungu” mâncare, nişte bani şi ţigări. În schimb, „ei au 
dat din cap şi s-au lăsat pozati^. Atunci când englezul i-a întrebat daca ar 
vrea să meargă în Marea Britanie la muncă, au răspuns cu entuziasm, ca şi 
cum Anglia s-ar fi aflat la marginea Bucureştiului. „Păi, dacă sunt bani, cum 
să nu? Fratele meu, dacă-mi dai un loc de muncă, eu vin acum!“ 

„Publicaţiile fac enorm de mulţi bani cu subiecte din astea“, povesteşte 
pentru BlackSea Jon Danzig, fost jumalist BBC. „Ştirile false care 
promovează xenofobia sunt foarte profitabile.“ Presa tipărită are probleme 
uriaşe: The Independent a renunţat la ediţia printată, jurnaliştii de la Daily 
Express n-au avut o mărire de salariu de ani de zile, iar The Guardian caută 
soluţii pentru finanţarea jurnalismului premium. În schimb, Daily Mail, care 
publică articole false aproape constant, are cea mai populară ediţie online 
din lume — 190 de milioane de vizitatori pe lună. 

Danzig a vrut să obţină sancţionarea ştirilor fake conform legii. S-a 
adresat comisiei pentru reclamaţii împotriva presei“ (Press Complaints 
Commission) împotriva Daily Mail, pentru articolul cu titlul „Sold Out! 
Zborurile şi autocarele sunt pline de români şi bulgari care se îndreaptă 


către Marea Britanie“, apărut în 30 decembrie 2013. De la 1 ianuarie 


2014 urmau să fie anulate restricţiile de pe piaţa muncii din Marea Britanie 
pentru români şi bulgari. După şapte luni, Press Complaints Commission, 
transformată acum în Organizaţia pentru Standardele Presei Independente 
(Independent Press Standards Organisation — IPSO), a decis că Daily Mail 
încălcase Codul editorilor în ceea ce priveşte acurateţea, în anumite părţi ale 
articolului. A rămas doar o decizie pe care nimeni nu a publicat-o şi care nu 
a avut nici un fel de consecinţe. 

Sunt toate aceste ştiri fake news sau false news? În spatele lor nu este un 
stat inamic, nu există o ideologie, ci doar o reţetă de vânzări, bazată pe o 
teorie pe care o vom documenta în capitolul 15, „Confirmation Bias“. 
Publicului i se livrează ştirile pe care acesta le aşteaptă. Am fi tentaţi, 
aşadar, să spunem că sunt minciuni de presă, ştiri false. Totuşi, acestea se 
încadrează într-o naraţiune mai amplă, pe care o servesc, poate inconştient, 
şi care produce efecte pe termen lung. Sunt cei cărora presa le spune „idiotii 
utili ai lui Putin“. Sunt fake news. 

Jurnaliştii străini au nevoie de fixeri în ţările în care filmează. Fixerul 
documentează povestea, găseşte personajele, stabileşte întâlnirile şi 
interviurile, traduce, contribuie la orientare şi înţelegerea mediului cultural, 
social şi politic din ţara sa. În schimb, primeşte un onorariu. 

În cazul jurnaliştilor care caută doar senzationalul, lucrurile sunt simple. 
Jurnalistul străin vine cu scenariul, fixerul găseşte personajele, recuzita şi 
locul. Această variantă este însă mai apropiată de producerea unui material 
publicitar decât de cea a unui material de presă. 

Lina Vdovii şi Michael Bird au documentat alte relatări ale lui Stuart 
Ramsay şi au descoperit că acesta a mai „înscenat““ un interviu cu un aşa- 
zis dezertor ISIS, tot contra cost. „Sky News a plătit bani buni pentru 
interviul ăla“, spune Memet Aksakal, un jurnalist turc care-i cunoaşte atât 
pe Saleh — presupusul dezertor —, cât şi pe fixerul lui Ramsay. „Spunea 
numai prostii. Toate lucrurile alea se găsesc în presă. Oricine se uită la 
televizor putea spune aceleaşi lucruri în locul lui.“ Autorii observă că 
„Ramsay se strecoară pe lângă adevăr ca o felină. Nu afirmă niciodată că 
ceea ce spun oamenii e adevărat. Verbul lui preferat e «claim» [susţine]. 
Saleh «susţine» că a fost martorul unor execuţii. Oamenii ăştia «susţin» că 


pot vinde arme teroriştilor. Reporterul nu-şi asumă nici o responsabilitate. 
Se ascunde în spatele avocaţilor şi al departamentului de PR al televiziunii“. 

Acesta este, în fond, secretul faptului că Sky News nu a fost sancţionat de 
Ofcom. Ramsay a relatat că românii „susţin“ că fac contrabandă cu arme. 
Daca Ofcom ar fi luat în considerare şi depozitiile aşa-zişilor traficanţi, 
precum şi probele DIICOT, probabil că rezultatul ar fi fost altul. A cântărit 
mult şi faptul că nu a fost atinsă demnitatea şi buna reputaţie a vreunei 
persoane private, ci doar cea a unei ţări. Tara care nu s-a mai îndreptat 
împotriva Sky News în instanţă, aşa cum promisese. 

Pentru Sky News, scandalul din România nu a fost o excepţie, este 
politică editorială, pur şi simplu. La patru zile de la difuzarea reportajului 
realizat de Ramsay în România, un actor moscovit, Aleksandr Agapov, 
dădea publicităţii înregistrarea reală a unui interviu pe care l-a acordat Sky 
News ca mercenar. Reporterul Sky News, John Sparks, dezvăluia că armata 
rusă antrenează în secret mercenari, pe care îi trimite să lupte alături de 
trupele loiale lui Bashar al-Assad. În urma difuzării acestui material, la 
Moscova a izbucnit un scandal similar celui din Romania. Actor la un 
teatru din Moscova, Agapov a mărturisit că a primit 100 000 de ruble (cca 1 
500 de euro) pentru a juca rolul unui mercenar, alături de un figurant. Cei 
doi fuseseră angajaţi printr-o companie privată, care i-a trimis în Siria cu 
avioane militare de transport. „De ce-am făcut asta? Pentru bani“, spune 
Agapov. Astăzi, el se mulţumeşte să fie actor doar pe scena teatrului. 


Menajeria cu jurnalisti 
Sputnik si pisica neagrá a lui Confucius 


În 18 ianuarie 2017, România a devenit subiect de ştiri în presa din întreaga 
lume. La două săptămâni de la învestirea guvernului PSD-ALDE, presa 
relata că guvernul condus de Sorin Grindeanu intenţionează să legifereze 
gratierea integrală a pedepselor de până la cinci ani şi a condamnaților cu 
vârsta de peste 60 de ani şi să dezincrimineze abuzul în serviciu. Presa 
specula că guvernul voia să îi scoată din închisori pe politicienii condamnaţi 
pentru corupţie. Ministrul justiţiei, Florin Iordache, arată că unul dintre 
motivele graţierii ar fi supraaglomerarea din închisori, implicit posibilele 


condamnări la CEDO privind condiţiile degradante şi inumane de detenţie. 
4 000 de oameni ies în stradă pentru a protesta împotriva acestor măsuri. 
Vicepreşedintele ALDE, Cătălin Beciu, scrie pe Facebook că în România „a 
avut loc prima manifestaţie nazistă din ultimii şaptezeci de ani“. 

În 20 ianuarie, Direcţia de Investigare a Infractiunilor de Criminalitate 
Organizată si Terorism (DIICOT) face cunoscut cá gratierea „poate 
reprezenta o condiţie favorizantă a fenomenului infracţional“, iar urgenţa 
adoptării actului este nejustificată.“ Cea mai mare parte a presei reproşează 
guvernului graba suspectă cu care se iau decizii atât de importante, în 
absenţa consultărilor prevăzute de lege. Parchetul General avertizează că 
»gratierea si amnistia, în condiţii de netransparenta, arată slăbiciunea 
statului român“. Asociaţia Forumul Judecatorilor din România şi 
Asociaţia Magistratilor din România cer retragerea proiectelor de OUG, 
criticând lipsa dezbaterii publice. DNA avertizează că în cazul abuzului în 
serviciu, contractele de achiziţii publice ar putea fi împărţite în sume mai 
mici şi oferite separat. 

Modificarea Codurilor penal şi de procedură penală ar fi putut reduce 
pedeapsa maximă pentru abuzul de putere ce ducea la un prejudiciu de 
peste 200 000 de lei de la şapte la trei ani. În plus, pentru infracțiunile 
pasibile de mai puţin de cinci ani de închisoare, anchetatorii nu mai puteau 
folosi supravegherea tehnică sau interceptările şi nici mandatele de arest 
preventiv. 

Hans Klemm, ambasadorul SUA la Bucureşti, declară că „orice 
propunere legislativă care contravine consolidării statului de drept îi 
afectează pe toti românii, indiferent de preferinţele lor politice*95. 

Reacţia guvernului a venit prin premierul Grindeanu, care a explicat la 
Antena 3 cá gratierea e prevăzută în programul de guvernare al PSD, iar 
cabinetul pe care îl conduce arată „respect pentru cetatean“*. 

În 22 ianuarie, peste 30 000 de oameni protestează în Bucureşti, 5 000 la 
Cluj şi 4 000 la Timisoara. Preşedintele Klaus Iohannis se solidarizează cu 
aceştia, declarând că „o gaşcă de oameni politici cu probleme penale vrea să 
schimbe legislaţia din România“, 

Liderul Partidului Social Democrat (PSD), Liviu Dragnea, îl acuză pe 
Iohannis că e „în fruntea unei mineriade“, calificând protestele un „început 


de lovitură de stat“, arătând că preşedintele cere „aberaţii constituţionale“, 
adică „retragerea unor ordonanţe, mai ales a unora care nu au fost date“.“® 
Dragnea era acuzat de presă şi de opoziţie că ar fi avut iniţiativa 
modificărilor incriminate, întrucât el conduce, de fapt, guvernul, Grindeanu 
fiind doar „o marionetă“. „Am spus în campanie că vreau ca românii să 
trăiască liberi in tara lor, fără teama că sunt ascultați, urmăriţi, hdituiti, 
Santajati şi nedreptatiti“, se apără Dragnea. „Sustin acţiunile împotriva 
corupţiei, dar împotriva adevăratei coruptii^*", arată el. 

Şeful PSD era împiedicat de lege să devină prim-ministru, în urma 
condamnării din aprilie 2016 la doi ani de închisoare cu suspendare în 
dosarul fraudării votului la referendum. Chiar în primele zile ale anului, 
Avocatul Poporului, instituţie în fruntea căreia fusese ales de parlament 
fostul prim-ministru Victor Ciorbea, propus de grupurile parlamentare PSD, 
vine în sprijinul lui Dragnea şi depune o sesizare la Curtea Constituţională 
privind neconstitutionalitatea articolului de lege. „Sunt argumente beton“, 
spune Ciorbea presei în 4 ianuarie 2017.9? (Sesizarea va fi declarată 
inadmisibilă de Curte în 4 mai 2017.) 

Manifestantii acuzau guvernul că urmărea să scape de puşcărie si din 
puşcărie zeci de oameni politici, în special pe liderul PSD, Liviu Dragnea, 
care urma să fie trimis de DNA în judecată într-un alt dosar.“ 

Ministrul justiţiei se apără, arătând că executivul urmărea să reducă 
supraaglomerarea din închisori şi să armonizeze Codurile penale cu 
deciziile Curţii Constituţionale (CCR), pentru a evita plata unor amenzi la 
CEDO. În ceea ce priveşte abuzul în serviciu, ministrul Iordache afirmă că 
s-a stabilit un prag de 200 000 de lei. „Nu dezincriminăm abuzul în 
serviciu, l-am reglementat mai bine şi l-am pus în concordanţă cu decizia 
CCR“, spune el. 

Publicul a înţeles din declaraţiile lui Iordache cá pentru o sumă mai mică 
de 200 000 de lei (circa 43 000 de euro), infracţiunea de abuz în serviciu se 
pedepseşte cu sancţiuni administrative, de exemplu, cu mustrare. Textul mai 
prevedea modificări pentru neglijenta în serviciu, conflictul de interese şi 
denunt. Românii credeau că guvernul vrea să legalizeze, pur şi simplu, 
corupţia. Analizând textele proiectelor de lege, Consiliul Superior al 
Magistraturii (CSM) dă aviz negativ. 


Preşedintele Iohannis anunţă ca va declanşa procedura privind 
organizarea unui referendum naţional prin care românii să îşi exprime 
voinţa cu privire la „continuarea luptei împotriva corupţiei şi asigurarea 
integrităţii funcţiei publice“. 

Televiziunile sunt angrenate într-un război mediatic fără precedent. 
Dezinformarea atinge proporţii greu de imaginat. Ştirile false şi 
dezinformarea sunt livrate 24 de ore din 24, programatic. Printre 
televiziunile care cataloghează evenimentele ca lovitură de stat (acesta fiind 
şi mesajul PSD) se numără România TV şi Antena 3. 

Posturile relatau evenimentele afişând pe rampă (burtiera): „Lovitură de 
stat în desfăşurare“. Invitaţii afirmau că evenimentele ar avea aceeaşi 
„reţetă“ ca şi incendiul din clubul Colectiv, în urma căruia îşi pierduseră 
viaţa 65 de persoane, alte 163 fiind grav rănite. Jurnalista Corina 
Drăgotescu relata la România TV, „pe surse“, că protestatarii fuseseră plătiţi 
cu câte 100 de lei de persoană, 50 de lei dacă veneau cu copiii şi 30 de lei 
dacă aduceau şi câinele. Conform relatărilor de la cele două posturi de 
televiziune, „multinaţionalele“ şi George Soros erau în spatele protestelor. 
Se relata că un jandarm fusese agresat fizic, afişând titluri precum 
„Iohannis, miting neautorizat unde sunt atacati jandarmii“, „Un ofiţer de 
jandarmi a fost bătut de Iohannisti: rănitul e la Salvare“ (România TV). 
Jandarmul nu fusese însă atacat de un protestatar, ci de un şofer nervos că 
traficul era restricţionat.“ 

În 25 ianuarie, DNA arată că modificarea Codurilor penale ar produce o 
dezincriminare parţială, mascată, a abuzului în serviciu. Sindicatul Omnia 
din Administraţia Naţională a Penitenciarelor arată că argumentele 
prezentate în favoarea gratierii sunt eronate. 

În 29 ianuarie, peste 90 000 de oameni au ieşit din nou în stradă, în 
Bucureşti, în marile oraşe ale ţării, dar şi la Bruxelles, Paris, Londra, Roma 
şi Copenhaga. Marile sindicate protestează împotriva intentiilor guvernului. 

În noaptea de 31 ianuarie, în jurul orei 24.00, ministrul justiţiei anunţă că 
guvernul a adoptat trei acte: proiectul de lege privind gratierea unor 
pedepse, care urma să intre spre dezbatere în procedură de urgenţă în 
parlament, modificarea Codului de procedură penală, prin care incriminarea 
penală a abuzului în serviciu urma să se facă doar pentru prejudicii mai 


mari de 200 000 de lei, modificare care intra în vigoare imediat, şi 
modificarea Codului penal. Ultimele două acte au fost publicate în 
Monitorul Oficial în aceeaşi noapte, la ora 1.20, prin Ordonanţa 13/2017. 
Guvernul suplimentase ordinea de zi a şedinţei de la miezul nopţii cu cele 
trei propuneri, în ultima clipă. Accesul presei la şedinţa de guvern fusese 
interzis, ceea ce a întărit convingerea jurnaliştilor că executivul vrea să 
aprobe rapid şi discret actele în cauză. Anunţul făcut de Iordache a adus 15 
000 de oameni în fata Guvernului. 

În zilele următoare, toate instituţiile statului sunt angrenate în această 


dispută — preşedintele, Curtea Constituţională, Consiliul Superior al 
Magistraturii, Parchetul General, Avocatul Poporului. Au loc proteste în 
toată ţara. 


Începând din 1 februarie, între 200 000 şi 300 000 de oameni protestează 
zilnic, în toată ţara, timp de cinci zile, În fiecare seară, circa 150 000 s-au 
aflat în Piaţa Victoriei, în fata Guvernului.“ Comisia Europeană transmite 
că urmăreşte „cu foarte mare îngrijorare evoluţiile recente din Romania“. 

În 3 februarie, Departamentul de Stat transmite că „Statele Unite sunt 
profund ingrijorate de măsurile recente ale guvernului României, ce 
subminează statul de drept şi slăbesc responsabilitatea pentru fapte penale 
de natură financiară sau de corupție“. Mai multi membri marcanţi ai PSD, 
precum şi membri ai guvernului îşi dau demisia. 

Primarul Bucureştiului, Gabriela Firea, declară la Antena 3 că aşteaptă ca 
„cei 95% dintre cei care sunt în piaţă, care protestează şi care au declarat că 
nu au citit textul ordonanţei, să facă acest lucru.“ 

În 4 februarie, premierul Grindeanu anunţă că va abroga Ordonanţa 13. 
Spre seară, circa 25 000 de oameni formează un lanţ uman în jurul Palatului 
Parlamentului, după care merg în marş spre Piaţa Victoriei, unde se strâng 
peste 150 000 de protestatari. Proteste de amploare au loc în marile oraşe 
ale ţării. 

Duminică, 5 februarie, guvernul abrogă OUG 13/2017 privind 
modificarea Codurilor penale. Cu toate acestea, peste 500 000 de 
manifestanți protestează în toata tara, dintre care 150 000—250 000 in fata 
Guvernului şi pe toate marile bulevarde adiacente. BBC News, Deutsche 
Welle, France 24, Al Jazeera relatează în direct din piaţă. RT şi Sputnik, de 


asemenea. Protestele au fost puternic mediatizate pe reţelele sociale, cu 
haştagul rezist. Presa din întreaga lume a fost interesată de aceasta 
manifestare unică împotriva corupţiei. Mişcări similare au avut loc apoi în 
Albania şi Franţa. 

Ministrul Iordache îşi dă demisia in 9 februarie. Se scandează sloganuri, 
se afişează steagurile României şi UE, se cântă imnul naţional. Deşi este 
viscol şi temperaturile sunt scăzute, protestele continuă. 

În 26 februarie se cere demisia guvernului. Au loc contramanifestatii ale 
simpatizantilor PSD, la care participă 2 000—8 000 de oameni. 

Acestea au fost, în mare, faptele. Pentru ceea ce urmează, să precizăm că 
autorul a fost unul dintre sutele de mii de protestatari. 

Miza pusă în joc era atât de mare, încât posturile de televiziune 
dezinformau cu o dezinvoltură nemaiîntâlnită de la mineriadele din 1990 şi 
1991. De data aceasta însă, protestatarii erau, cu adevărat, clasa de mijloc a 
unei Românii europene. Oameni educati, de toate vârstele, cu o stare 
materială bună, care credeau că pot spera la prosperitate în România. Ştiau 
că presa proguvernamentală şi pro-PSD minte cu neruşinare în ceea ce îi 
priveşte, dar răspunsul a fost neaşteptat. Umorul a luat locul încleştării 
patetice de la începutul anilor 1990. Pe pancarte scria „Vă rugăm să ne 
scuzati, nu producem cât furati“, „În democraţie, hoţii stau la puşcărie“, 
„Mâine-dimineaţă radem o mustață“, „Dragnea, nu fi trist, la Jilava au 
dentist“, „La închisoare, nu la guvernare“, „Vrem puşcării, nu amnistii!“, 
„Vrem sistem de sănătate, nu iertare de păcate“. Peste toate acestea plutea 
„The day we give in is the day we die“ (amintind de titlul albumului lansat 
de trupa Goodbye to Gravity în clubul Colectiv, în noaptea în care a avut 
loc tragedia). 

Diferenţa între modul cum relatează cea mai mare parte a presei 
evenimentele şi unele trusturi precum Antena 3 şi România TV este uriaşă. 

Agenţia France-Presse publică sub titlul „O jumătate de milion au 
participat la proteste“ analiza jurnalistei Mihaela Rodina, care scrie că 
ştirile false „prosperă în România“, fiind produse „în valuri“ de posturile de 
televiziune proguvernamentale. În analiza AFP se amintea şi că şefa 
DNA, Laura Codruța Kovesi, fusese acuzată într-un material difuzat de 
Antena 3 că „a primit un milion de euro de la un mafiot local pentru a 


muşamaliza acuzaţiile care îl vizau“. Kóvesi, amintea AFP, a depus 
plângere împotriva jurnaliştilor, alte 15 plângeri fiind depuse la CNA pentru 
„insulte şi defăimare“. 

Articolul este preluat de marile instituţii de presă. Radu Tudor, jurnalist 
la Antena 3, califică pe blogul său analiza ca fiind fake, „un comentariu plin 
de minciuni şi inexactitati la adresa Antena 3*9?, Tudor este deranjat mai 
ales de asocierea postului unde lucrează cu propaganda rusă. „Spre 
deosebire de alte posturi TV ce invită cetăţeni ruşi prin studiourile lor de 
televiziune, Antena 3 a fost, este şi va fi un post profund ataşat valorilor 
europene şi euroatlantice“, scrie Tudor. 

Să dăm filmul puţin înapoi. Guvernul PSD se instalase de doar două 
săptămâni, după ce câştigase alegerile generale din decembrie cu cel mai 
mare scor de după 20 mai 1990 — 46%. Campania electorală fusese una 
dintre cele mai murdare, un adevărat nec plus ultra pentru România. 

În 6 decembrie 2016, cu cinci zile înaintea alegerilor parlamentare, 
România TV difuza o înregistrare atribuită grupului Anonymous, în care se 
spunea că George Soros a pus la cale incendiul de la clubul Colectiv, 
urmând protestele care au condus apoi la căderea guvernului Ponta: Mesajul 
era generat în engleză de un sintetizator de voce: 


Ştim ce preţ plăteşte guvernul vostru pentru ca adevărul să nu fie niciodată aflat. [...] Vom trimite 
dovada faptului că cei din Colectiv au fost ucişi. Noi ştim detaliile întregului plan. Noi ştim detalii 
cu privire la tranzacţiile bancare făcute înainte de evenimente. Noi ştim de unde au venit banii şi 


pentru ce au fost folosiţi. Am urmărit traseul acestora din organizaţii controlate de George Soros, 


care au finanţat de asemenea investitura lui Dacian Cioloş în funcţia de prim-ministru.529 


„Anonymus“ dădea guvernului un termen de zece zile pentru a spune 
adevărul despre „ce s-a întâmplat în realitate“ în clubul Colectiv, sugerând 
că noi informaţii vor fi publicate după alegerile de duminică. În platou erau 
prezenţi Monica Tatoiu (om de afaceri), Mirel Curea (jurnalist), Mircea 
Dogaru (ofiţer în rezervă) şi Florin Chilian (cântăreţ), aceştia fiind cei care 
au comentat şi amplificat „dezvăluirea“. 

Conform anchetei autorităţilor, cauza tragediei de la Colectiv a fost 
nerespectarea normelor de siguranţă, nu un complot străin. 

La două zile după scrutin, CNA amenda România TV cu 30 000 de lei 
(cca 6 000 de euro), pentru „încălcarea obligaţiei de a asigura informarea 


obiectivă a publicului prin prezentarea corectă a faptelor şi evenimentelor“. 
Adresându-se reprezentanţilor postului Romania TV, Dorina Rusu, membră 
CNA, arată că „| Videoclipul a fost] creat special pentru ca lansarea sa cu 
două seri înaintea alegerilor să influenţeze votul, [...] să creaţi panică, ceea 
ce aţi făcut de-a lungul întregii campanii electorale. Pur şi simplu faptul că 
dumneavoastră aţi adus în spaţiul public aşa ceva mi se pare o 
monstruozitate. Aşa ceva nu am văzut de când sunt eu. Să lăsaţi oamenii ăia 
să spună aşa ceva despre oameni care au murit“, a spus Dorina Rusu, 
referindu-se la victimele din Colectiv.9? 

Din relatările presei proguvernamentale şi pro-PSD am aflat că protestele 
din ianuarie—februarie 2017 ar fi fost finanţate de omul de afaceri George 
Soros sau de companiile multinaționale cu sediul in România (care şi-ar fi 
obligat angajaţii să meargă la proteste), că a fost o lovitură de stat pusă la 
cale de unele forţe politice, ba chiar de preşedintele statului (aici ne aflăm, 
din nou, într-un impas constituţional demn de Caragiale — poate şeful 
statului să dea o lovitură de stat?).%1 


Corina Drăgotescu: Ca niciodată, atât de mulţi oameni cu câini nu am 
văzut. 

Moderatoarea: Oameni cu câini, domnule Bogdan Chireac, şi există 
informaţii care spun că s-ar fi plătit 100 de lei de participant, copiii, tinerii, 
ceva mai puţin — 50 de lei, şi pentru câine — 30 de lei. Ce se întâmplă? 

Bogdan Chireac: Este o mineriadă, o tentativă de lovitură de stat! 
(România TV, 22 ian. 2017) 

Reporterul aflat la sediul Guvernului: Ministrul de interne, îmi spun 
sursele mele, a spus în această şedinţă că, atenţie, serviciul „Doi şi-un sfert“ 
a fost implicat în acţiunea din această seară. (România TV, 22 ian. 2017) 

Mugur Ciuvică: Toti ziariştii ăştia, erau toţi cei care au facut propaganda 
pentru USR, pentru PNL, pentru nu ştiu ce, erau în stradă, acolo, nu mai 
vorbesc, repet, de Soros şi de SRI, că ăştia sunt, practic, nucleul dur al 
protestelor. (Antena 3, 31 ian. 2017)€* 


Să recunoaştem — presa din România este cu totul specială. Pe de o parte, 
este, probabil, ţara cu cei mai mulţi patroni de presă care au trecut prin 
puşcărie (Dan Diaconescu, Dan Voiculescu, Sorin Ovidiu Vântu, Sorin 


Roşca Stănescu) sau sunt urmăriţi penal (Adrian Sârbu, Cristian Burci, 
Camelia Voiculescu, Sorin Alexandrescu, Dan Andronic, Sebastian Ghiţă). 
Majoritatea condamnărilor au fost date pentru fapte de corupţie şi evaziune 
fiscală şi i-am citat aici doar pe cei cu probleme în trecutul recent.9? 

În pauzele dintre detentii, Sorin Ovidiu Vântu oferă pe YouTube „lecţii 
de manipulare“: „De când vă nasteti şi pana muriţi, sunteţi manipulati. Cu 
cât sunteţi mai proşti, cu atât sunteţi mai manipulati.““* Vântu îi mai 
consiliază pe români cum să îşi administreze economiile (el fiind cel care a 
patronat Fondul National de Investiţii — FNI, care a păgubit sute de mii de 
români), sfătuind statul român să se „întărească“, dacă vrea să câştige 
războiul cu corupţia. 

Pe de altă parte, suspiciunile privind infiltrarea masivă a serviciilor de 
informaţii în redactii, demascările şi spovedaniile melodramatice ale unor 
agenţi acoperiţi, amintind de autocritica din colectivele muncitoreşti, au 
transformat presa într-o adevărată menajerie. 

Într-o astfel de presă, evenimentele din ianuarie şi februarie 2017 au fost 
hârtia de turnesol. Publicul cu discernământ a putut înţelege care sunt 
jurnaliştii şi comentatorii plătiţi care se prostituează livrând în perfectă 
cunoştinţă de cauză minciuni letale. 

În tot acest timp, autoritatea chemată să vegheze la respectarea legii 
audiovizualului — Consiliul National al Audiovizualului (CNA) — a fost 
aproape inexistentă, tocmai atunci când era mai necesară. Motivele, în 
opinia ActiveWatch, au fost „conflictele interne dintre membrii 
Consiliului“, „lipsa de cvorum — unii membri lipsind din sală exact în 
momentul votului“ sau prescrierea unor fapte, „cu complicitatea instituţiei“. 
1 640 de reclamaţii ce vizau posturile centrale de televiziune nu s-au mai 
discutat în şedinţele din 2016-2017 „pe motiv că faptele s-au prescris“. 
Pe durata campaniei electorale din decembrie 2016, de exemplu, CNA nu s- 
a întrunit decât în 4 din cele 9 şedinţe programate. A fost o tactică 
împrumutată de la oamenii politici care i-au numit pe membrii CNA în 
funcţii. 

În schimb, Poliţia Română a vegheat la sănătatea spaţiului public prin 
aplicarea de sancţiuni „pentru postări pe Facebook care critică poliţişti sau 
demnitari“S. Mai mult, în februarie 2017, ministrul afacerilor interne, 


Carmen Dan, despre care nu se poate spune că a acceptat funcţia în 
cunoştinţă de cauză, a prezentat o listă de persoane publice, jurnalişti şi 
politicieni, care, potrivit spuselor sale, „s-ar fi implicat în sprijinirea 
protestelor desfăşurate în fata Guvernului şi în mai multe oraşe din ţară, la 
care au participat sute de mii de oameni.“ Carmen Dan a acuzat mai multi 
ziarişti că „ar fi promovat protestele, ar fi chemat oamenii în stradă şi că ar 
fi contribuit astfel la agravarea unei situaţii tensionate“. Poate fără să stie, 
doamna Dan se făcea ecoul unor declaraţii similare de la Moscova şi 
Ankara. Opoziția şi unele organizaţii civice i-au cerut demisia, acuzând-o ca 
„gestul este iresponsabil şi trădează o mentalitate de sorginte totalitară.“ 

România TV a fost reclamată la sfârşitul lunii ianuarie de 923 de ori la 
CNA pentru „dezinformare“ şi „manipulare“. În cele din urmă, CNA a 
sancţionat televiziunile Antena 3 şi România TV cu amenzi de câte 40 000 
de lei, şi televiziunile Realitatea TV si B1 TV cu somatii publice. 

Au existat însă reacţii ale publicului. Peste 40 000 de români au semnat o 
petiție prin care cereau furnizorilor de servicii de televiziune să scoată din 
grila de programe posturile Antena 3 şi RTV Frontline Club Bucharest a 
transmis un apel către agenţiile de publicitate, media şi PR, în care le cerea 
„Să întrerupă contractele cu posturile Antena 3, România TV si B1 TV din 
cauza informaţiilor false, denigratoare, de natură a dezinforma şi manipula 
grav opinia publică“. Conform unor monitorizări publicate de IQ Ads şi 
PaginaDeMedia.ro, numărul reclamelor difuzate de Antena 3 şi România 
TV a scăzut „semnificativ“ după declanşarea acestei campanii. Astfel, 
postul Antena 3 a difuzat în data de 7 februarie 160 de reclame faţă de 470 
în data de 20 ianuarie, în timp ce numărul reclamelor difuzate de România 
TV în aceeaşi perioadă a scăzut de la 510 la 290.9? Presa apropiată de 
trusturile incriminate a replicat arătând ca Frontline Bucharest este 
„finanțată în exclusivitate de Fundaţia Soros“. Frontline Bucharest este 
filiala Frontline Club, organizaţie media înfiinţată la Londra in 2003. 

Investigând posibila finanţare a unor ziarişti şi comentatori TV de către 
PSD , Rise Project relata că silozurile din Teleorman (Gransiloz) ar fi 
cumpărat publicitate la Radio Zu (Grupul Media Camina) în 2015, deşi 
emisia postului nu poate fi receptionata în judeţ. Asfaltatorul Tel Drum i-ar 
fi plătit 150 000 de lei Cameliei Voiculescu, asociată cu Mirel Palada 


(Compania de Cercetare Sociologică şi Branding) pentru un sondaj. Alţi 50 
000 de lei ar fi plătit, tot în 2010, Mihai Slăvescu Putineanu, care ar fi finul 
lui Liviu Dragnea, pentru o lucrare sociologică destinată fermei sale de vaci 
(Agrotrust). Jurnalişti cu notorietate ar fi primit în mai multe rânduri 
diverse sume de bani, tot de la finul lui Dragnea, în perioada 2011-2012, 
sume facturate de portalul de ştiri DC News (Press Media Electronic). 
Bogdan Chirieac, cofondator al DC News, afirma că nu au existat presiuni 
editoriale şi că afacerea a fost perfect legală: „Banii erau pentru publicitate. 
Cu siguranţă aveam de fiecare dată publicitatea cu bannerul de la Agrotrust. 
[...] Altfel, cinstit să fiu, nici nu-l cunosc pe domnul respectiv, ne-a 
contactat cineva de la PR. Aveau o fermă de nu ştiu ce.“ 

Românii par a fi campionii consumului de televiziune la nivel global. O 
treime dintre români au trei televizoare în casă şi 34% petrec între patru şi 
şase ore zilnic în fata televizorului.“ România este una dintre puţinele tari 
din lume unde timpul de vizionare offline este în creştere (5,46 ore în 2016) 
şi mult peste media mondială, care este de trei ore. Pentru 77% dintre 
români, conţinutul preferat sunt ştirile. În 2017, studiul Digital News 
Report, coordonat de Institutul Reuters al Universităţii Oxford, în care au 
fost chestionate 70 000 de persoane din 36 de ţări, arăta că românii aleg să 
se informeze de pe Internet (88%) şi de la televizor (84%), de pe reţelele de 
socializare (65%), de la radio (42% ) şi din ediţiile tipărite ale ziarelor 
(22%) = 

Aşadar, in ciuda corupţiei patronilor de presă si a dezinformării 
transformate în politică editorială, televiziunile continuă să rămână în 
România principala sursă de informare. Oamenii nu mai aşteaptă de la 
jurnalişti să-i informeze, ci să le livreze emoție, să-i antreneze în fiecare 
seară în spectacolul devastator al realităţii, fie ea şi virtuală. Pentru cei mai 
mulţi dintre români, televiziunile de ştiri constituie singurul divertisment pe 
care şi-l permit. Telespectatorilor trebuie să li se livreze zilnic Apocalipsa, 
altfel publicul va migra către alte posturi. Posturile TV trebuie să-şi 
mulţumească şi patronii — cei mai multi aflaţi la puşcărie sau proaspăt 
eliberaţi să facă şi rating, pentru a încasa bani din publicitate şi a plăti 
salariile, să vină şi în întâmpinarea comanditarilor politici. Acest board 
imaginar al acţionarilor este foarte greu de mulţumit. Cei care reuşesc se pot 


lăuda că au transformat dezinformarea în rinocerizare, depăşind cu mult 
propaganda comunistă. 

Înlocuirea informaţiei cu emotia ne-a adus in epoca post-adevăr. Trendul 
mondial indică schimbarea mentalitatii (tele)spectatorului la nivel global. 
Acesta nu se mai mulţumeşte să asiste la reality-show, vrea să decidă cum 
va evolua show-ul. Telespectatorul s-a transformat în judecător, livrand in 
timp real judecăţi de valoare. Trump a adus wrestlingul la Casa Albă, 
transformând politica americană într-o arenă de fake combat; Putin a 
reintrodus cenzura şi a transformat războiul din Ucraina în cel mai urmărit 
reality-show; presa fake din România construieşte cu migală o realitate 
virtuală uluitoare, în care aflăm că Laura Codruța Kövesi, şefa DNA, e fiica 


lui Soros? (declinarea unei alte naratiuni populare, conform căreia Angela 


Merkel e fiica lui Hitler“), Traian Băsescu ar fi fost traficant de arme“, iar 
pensionarii ar fi fost umpluti de sânge de „băsişti“ la scrutinul din 2014. 

Să vedem cum a relatat presa internaţională evenimentele din ianuarie— 
februarie 2017: „Protestele anticorupţie adună zeci de mii de oameni în 
România înzăpezită“ (NYT, 20 ian. 2017), „Zeci de mii de oameni 
protestează împotriva corupţiei în România“ (Washington Post, 20 ian. 
2017), „Cele mai mari proteste anticorupţie din România după căderea 
regimului comunist“ (Deutsche Welle, 2 feb. 2017), „Protestele zguduie 
România după ce guvernul a slăbit legislaţia anticorupţie“ (NYT, 2 feb. 
2017), „Protestele României fierb în continuare, în ciuda promisiunilor 
liderilor de a ceda“ (NYT, 5 feb 2017), „Protestele continua în România 
împotriva guvernului «de hoti»“ (Al Jazeera, 5 feb. 2017), „«27 de ani de 
corupţie sunt de ajuns»: românii, despre motivele pentru care protestează“ 
(The Guardian, 6 feb. 2017), „O jumătate de milion de protestatari români 
menţin presiunea, în ciuda anulării ordonanţei“ (France 24, 6 feb. 2017), 
„Protestatarii români nu cedează după anularea ordonanţei“, (BBC, 6 feb. 
2017), ,,Protestatarii romani continua să lupte împotriva corupţiei 
guvernului“ (Financial Times, 7 feb. 2017), „« Vrem o viata mai bună, într-o 
tara mai buna»“ (NYT, 8 feb. 2017), „Românii împotriva corupţiei“ (NYT, 
10 feb. 2017), „Luaţi mâinile de pe DNA-ul lor: Proteste uriaşe forţează 
guvernul României să se razgandeasca în privinţa corupţiei“ (The 
Economist, 11 feb. 2017). 


Sputnik TV şi Russia Today prezintă evenimentele într-o lumină cu totul 
diferită: „Jurnalist: Şeful statului pune la cale o lovitură de stat. Pune la cale 
Klaus Iohannis o criză politică echivalentă cu o lovitură de stat? A coborât 
în mijlocul unei manifestații neautorizate pentru a incita la violenţă 
împotriva guvernului Grindeanu.“ (Sputnik.md, 23 ian. 2017); „Klaus 
Iohannis ar putea fi demis înainte de 8 martie. Un calcul inedit şi realist al 
şanselor de demitere a lui Klaus Iohannis arată că suspendarea este 100% la 
îndemâna coaliţiei guvernamentale (Sputnik.md, 25 ian. 2017), „Dragnea îi 
declară război lui Soros: Acest om şi fundaţiile lui au finanţat răul în 
România!“ (Sputnik.md, 25 ian. 2017), „Domnul Iohannis îşi pregăteşte 
candidatura pentru al doilea mandat prezidenţial. Aceste proteste care au loc 
în România sunt, cel mai probabil, organizate de şeful statului român 
(Bogdan Duca, într-o analiză pentru Sputnik.md, 1 feb. 2017), „Jurnalist 
român: Ne paşte un război civil, Iohannis este principalul vinovat“ 
(Sputnik.md, 2 feb. 2017), „Se doreşte răsturnarea rezultatului alegerilor, 
ceea ce dovedeşte că România nu este, de fapt, o democraţie reprezentativă 
— este demonstraţia eşecului democraţiei reprezentative în România 
(Sputnik.md, 2 feb. 2017). 

Să fi fost relatările debalansate ale posturilor ruseşti mai mult decât 
propagandă obişnuită? Întrebat într-o conferinţă de presă despre 
dezinformările produse de Sputnik, Iohannis afirmă că nu are „avertizări“ 
de la serviciile de informaţii privind „amestecul unor puteri străine prin 
mijloace atipice, cum ar fi presa, în treburile interne ale României“. Reacţia 
trustului rus de presă nu întârzie: „Până în momentul acesta nu am auzit nici 
un fel de aluzii la adresa Sputnik Moldova precum că agenţia «s-ar 
amesteca» în treburile statelor vecine. Nu am făcut acest lucru, nu îl facem 
şi nici nu avem de gând să-l facem. Iar dacă cineva doreşte să găsească cine 
este vinovatul, cred că ar trebui să-l caute în altă parte.“ Sputnik se miră că 
„fără a da nici un motiv, mai că nu a fost catalogată drept instigatoare a 
protestelor“, citându-l în final pe Confucius: „Este greu să găseşti o pisică 
neagră într-o cameră întunecoasă. Mai ales dacă ea nu se află acolo“ 
(Sputnik.md, 3 feb. 2017). 

Cea mai elaborată dezinformare a putut fi urmărită însă în cea mai 
importantă emisiune de propagandă a Kemlinului, prezentată de Dmitri 


Kiseliov. El este cel care, în urma relatărilor şi comentariilor pe care le-a 
făcut pe marginea evenimentelor din Euromaidan, a primit un „Oscar“ 
simbolic din partea protestatarilor ucraineni, pentru „dezinformările“ şi 
„minciunile“ produse.” 

Dmitri Kiseliov introduce materialul: „Următorul reportaj — de pe 
întinsurile Uniunii Europene, din România, autorul său e Anton Leadov. Pe 
cine oare ar mai putea inspira drapelul albastru înstelat după aşa ceva? 
Porosenco nu se pune la socoteală.““ Trebuie să vi-l imaginati pe Kiseliov. 
Nu este un prezentator sec al unui jumal de ştiri, nu cochetează nici cu 
obiectivitatea, nici cu sobrietatea pe care ne-am obişnuit să le pretindem 
unui prezentator — este violent, muşcă din cuvinte cu poftă, ca şi cum ar da 
peste cap un pahar mare de vodcă. Este la tribuna procurorului într-un 
tribunal al poporului şi se vede că şi-a împlinit destinul. 

Reportajul abundă în imagini violente, în care pare că se confruntă tot 
timpul forţele speciale de ordine şi huligani, în zgomot de arme, sirene ale 
ambulantelor şi cocktailuri Molotov. Ni se spune că printre „provocatori“ 
sunt mulţi „ultraşi“. Teza guvernului că UE şi CEDO obligă România să 
„dezaglomereze“ închisorile e prezentată ca fiind o directivă obligatorie a 
UE. (ceea ce e fals). 

Să-l ascultăm mai întâi pe Dragoş Dumitru, „expertul“ Sputnik din 
România: „Lumea în România o duce cu mult mai greu acum [de când am 
intrat în UE]. Un sfert din populaţia ţării e deja plecată, ei muncesc în ţările 
din vestul Uniunii, fără acte, la negru. Am vândut tot ce ne-a lăsat 
Ceausescu şi acum suntem în datorii. Datoria externa a României creşte în 
fiecare zi cu zeci de milioane şi este deja de 100 de miliarde de dolari. 
Datoria a început să crească activ din 2007, când ţara a aderat la UE.“ În 
pofida faptului că salariile şi pensiile au crescut, mai spune reporterul, 
numărul persoanelor care trăiau la limita sărăciei în România s-a apropiat în 
2014 de jumătate din populaţia ţării — 40,2%. 

În imagini sunt prezentate „ghetourile“ Bucureştiului, gurile de canal de 
lângă Gara de Nord (despre care ni se spune că se află la periferia oraşului), 
unde odinioară trăiau 40 de copii. Mergem şi prin Rahova, unde „locuiesc 
mulţi ţigani“, iar localnicii „câştigă fiecare cum poate — vânzători în 
magazine, hamali care adună fier vechi“. „Eu mă pricep prea puţin la 


politică“, ne spune o femeie sărmană, „dar ştiu că Ceauşescu ne-a lăsat fără 
datorii, dar ăştia care au venit acum la putere au acumulat multe datorii“. 

Situaţia este catastrofală, iar UE e de vină pentru tot, sugerează 
reporterul: „Agricultura, industria, companiile nu reuşesc să facă faţă 
companiilor din vest, iar producţia de petrol a fost sistată — iată un efect 
secundar al intrării în UE.“ 

„Petrolul nu mai este al nostru, aurul nu mai este al nostru, uraniul nu 
mai este al nostru“, afirmă Constantin Rotaru, preşedintele Partidului 
Socialist. „Aceasta nu mai este o monedă de schimb, este moneda personală 
a cuiva. Preţul maxim pe care trebuie să îl plătească ţara noastră pentru 
aderarea la UE este pierderea suveranităţii şi independenţei, iar procesul 
este în curs.“ 

Mai aflăm că protestatarii, fluturând steagul UE, „încă mai speră la un 
ajutor din partea fratelui mai mare, în următoarea criză politică“. Dar, din 
partea comisarilor europeni — „doar expresiile de compătimire ale lui Frans 
Timmermans [prim-vicepresedintele Comisiei Europene]“, care repetă de 
două ori cuvântul „îngrijorare“ si atât. 

La final ni se spune că „se pare că protestatarii au avut câştig de cauză“, 
dar „ce vor face românii cu funcţionarii corupți care nu mai au loc în 
puşcării, nu e clar“. 

Sputnik a declinat pur si simplu naraţiunea Maidanului, adaptând rapid 
realitatea românească la punctajul dat de temniki. Ce este cu adevărat perfid 
în toată această minciună sofisticată este afirmaţia că protestatarii au ieşit în 
stradă pentru că le-a ajuns cuțitul UE la os. 

În România, ni se spune, se trăieşte mizerabil, s-a furat tot, noua clasă 
politică a îndatorat România cu 100 de miliarde de euro, tot ce a construit 
Ceauşescu a fost vândut, oamenii trăiesc în ghetouri şi guri de canal şi toate 
astea se întâmplă mai ales după aderarea la UE. Cu toţii îl regretă pe 
Ceauşescu, pe vremea căruia trăiau mai bine. În România nu se mai 
produce nimic, nici măcar nu se mai extrage petrol. Oamenii s-au săturat şi 
protestează (aceştia sunt protestatarii „buni“), dar unde vor încăpea oare 
infractorii, căci închisorile sunt pline? Mai sunt şi protestatarii „răi“, care, 
ca şi la Kiev, sunt fascişti care se dedau la violenţe pentru a forţa o lovitură 
de stat. Imaginile din Piaţa Victoriei au fost montate astfel încât să pară că 


nota dominantă a fost cea a bătăilor dintre huligani şi forţele speciale, ca şi 
în Maidan. 

Printre cei intervievaţi de reporterul rus se află Petre Dragoş Dumitru, 
fost deputat PRM (2004-2008) si Constantin Rotaru, fost deputat al 
Partidului Socialist al Muncii (1992-1996), care se revendică explicit de la 
ideologia national-comunista. 

Dincolo de tonul general al reportajului, informaţiile sunt prezentate 
incomplet şi nu sunt puse în context economic şi social sau raportate la 
situaţia din Rusia. Nu se spune, de exemplu, că PIB-ul pe cap de locuitor 
era în România în 2016 de 9 486 USD“! (8 769 în Rusia)”, speranţa de 
viaţă de 75 de ani (71,4 ani în Rusia), creşterea PIB-ului de 4,6% (—0,2% în 
Rusia)”, iar procentul persoanelor expuse riscului de sărăcie a scăzut in 
România de la aderarea la UE cu 5,5%.% 

De altfel, presa rusă abundă în informaţii false privind bilanţul celor zece 
ani de când România a aderat la UE. Deşi a primit 26 de miliarde de euro de 
la blocul comunitar din momentul aderării, România este descrisă în mod 
fals drept un contribuitor net la Uniune. O altă ştire falsă este că străinii 
controlează 70% din terenul agricol din ţară (şi sunt, în marea majoritate, 
arabi). 

Da, Kiseliov îşi merită Oscarul. Dar şi politicienii români merită măcar 
un Gopo — limbajul antieuropean este practicat chiar de cei care conduc 
România. Fostul premier PSD Victor Ponta susţine că România nu ar mai 
trebui să accepte să fie o „colonie condusă de UE“. „De ce nu se raliază 
România în mod oficial poziţiei (corecte) a vecinilor noştri din Grupul de la 
Visegrad?!?“ scria Ponta pe Facebook în martie 2017, după încheierea 
protestelor. „Păi cum sa se ralieze?“ răspundea tot el. „Noi avem politica 
externă sau aşteptăm să vină faxul cu indicaţiile de vot de la Cancelaria din 
Berlin? Noi suntem o ţară liberă sau colonie? Noi avem preşedinte sau 
guvernator?“65 

„România — colonie a Occidentului“, scrie şi Dumitru Mazilu, unul dintre 
liderii imaginari ai Revoluţiei, înfierând „amestecul în treburile noastre 
interne practicat de unii funcţionari europeni şi de peste ocean, aflaţi în 
slujba «imperiilor transnationale»*9$, Discursul seamănă izbitor cu 


discursul national-comunist paranoid din anii 1980. Sunt schimbate doar 
punctele cardinale ale unei geografii simbolice greu încercate. 

Călin Popescu-Tăriceanu, fost prim-ministru liberal proeuropean, îl 
consideră pe fostul prim-ministru Dacian Cioloş „reprezentantul unui curent 
în politica românească care spune că România ar trebui să fie mulţumită cu 
poziţia de stat colonie în Uniunea Europeană“. Liviu Dragnea reproşează 
guvernului Olandei politica unei companii olandeze care are afaceri în 
România, arătând că România nu este o „fostă colonie olandezài*.9? 
Deputatul PSD Liviu Plesoianu (citat frecvent de Sputnik) se adresează 
Departamentul de Stat pe Facebook: „România nu e nici tara de IDIOTI, 
nici COLONIA voastrá!*€2, iar Codrin Ştefănescu, secretarul general al 
PSD „afirmă că „Toată lumea vrea să facă din România o colonie“®, 

Care ar fi soluţia pentru dezrobirea României? Ne spune Iurie Rosca, 
fostul unionist de peste Prut convertit la dughinism, în recenzia cărţii lui Ilie 
Șerbănescu — România, o colonie la periferia Europei“, citându-l pe autor: 
„Unica ieşire din starea şi statutul de colonie nu poate fi, obiectiv, decât o 
mişcare de eliberare naţională.“ Cartea i-a plăcut atât de mult lui Rosca, 
încât a prezentat-o în foileton în Moldova Suverană, la Chişinău. În opinia 
lui Ilie Şerbănescu, „toate celelalte mari puteri trăiesc pe seama altora, cu 
excepţia Rusiei.“S 

În pofida eurofobiei emanate de la vârful PSD-ALDE, Eurobarometrul 
publicat în martie 2017, după proteste, arăta că 52% dintre români au mai 
multă încredere în UE (media europeană fiind de 36%) decât în propriul 
guvern (29%) sau parlament (22%). 

Nu putem forţa o apropiere între discursul Moscovei (promovat în 
Occident de RT şi Sputnik) — Europa condusă de lobby-ul pedofil, lăcomia 
marilor corporaţii, deturnarea suveranităţii naţionale de către oamenii lui 
Soros — şi cel al guvernării PSD-ALDE (promovat de Antena 3 şi România 
TV) — transformarea României într-o colonie UE, sponsorizarea de către 
companiile multinaționale a protestelor, implicarea lui Soros în incendiul de 
la Colectiv şi în organizarea protestelor —, dar putem să remarcăm 
coincidentele. Sau, folosind cuvintele lui Confucius citate de Sputnik, este 
într-adevăr greu să găseşti o pisică neagră într-o cameră întunecoasă, mai 


ales dacă aceasta nu este acolo. Dar e suficient să îi auzi miorlăitul o dată ca 
să ştii că ai de-a face cu o pisică. 


Note 

554. Aceste naratiuni vor fi documentate în capitolele care urmează. 

555. S. Ramsay, „Gang Selling AK-47s ‘Bound For Western Europe...“, Sky News, 7 aug. 2016; 
„The Eastern European Gun Runners“, Sky News YouTube, 7 aug. 2016. 

556. „Reportajul Sky News cu traficanţi de arme...“, HotNews, 7 aug. 2017. 

557. „Poliţia Română, după reportajul Sky News...“, Mediafax, 8 aug. 2016. 

558. @ramsaysky, Twitter, 7 aug. 2016. 

559. L. Cojan, „Ce spune autorul reportajului Sky News...“, Evenimentul Zilei, 10 aug. 2016; 
„Reacţia jurnalistului Sky News...“, Pro TV, 10 aug. 2016. 

560. V. Burla, „DIICOT a trimis în Marea Britanie cererea...“, News.ro, 9 aug. 2016; „2 000 de 
euro pentru «traficantii»...“, Digi24, 10 aug. 2016. 

561. V. Burla, op. cit. 

562. @ramsaysky, Twitter,11 aug. 2016. 

563. „Dacian Cioloş despre reportajul Sky News...“, TVR, 11 aug. 2016. 

564. „Reacţia jurnalistului Sky News care a înscenat...“, Pro TV, 10 aug. 2016. 

565. R. Manga, „România, încetează cu publicarea de mesaje...“, Mediafax, 11 aug. 2016. 

566. Ibidem. 

567. @ramsaysky, Twitter, 10 aug. 2016. 

568. @ramsaysky, Twitter, 11 aug. 2016. 

569. @ramsaysky, Twitter, 10 aug. 2016. 

570. @ramsaysky, Twitter, 11 aug. 2016. 

571. @ramsaysky, Twitter, 11 aug. 2016. 

572. @ramsaysky, Twitter, 12 aug. 2016. 

573. O. Raetchi, „Sky News, clovnul Ramsay...“, blogurile Adevărul, 11 aug. 2016. 

574. „Making a Killing“, OCCRP, M. Patrucic (coord.). 

75. „Raluca Prună: Statul român este obligat...“, HotNews, 12 aug. 2016. 
576. A.M. Lazăr, „Ambasadorul României la Londra...“, Mediafax, 2 aug. 2016. 
77. L. Dearden, „Sky News defends Romania gun...“, The Independent, 11 aug. 2016. 

578. Ibidem. 

579. O. Smith, „«Shame on you, Sky News!»...“, Daily Express, 12 aug. 2016. 

580. J. Jackson, S.C. Semeniuc, „Sky News defends report...“, The Guardian, 10 aug. 2016. 

581. M. Day, „Romanian investigators accuse...“, The Telegraph, 19 aug. 2016. 

582. R.L. Keeble (ed.), Afganistan, War and the Media: Deadlines and Frontlines, Arima 
Publishing, 2010, p. 27. 

583. Ofcom Broadcast and On Demand Bulletin, nr. 322, 6 feb. 2017. 

584. Ofcom Broadcast and On Demand Bulletin, nr. 322, 6 feb. 2017. 

585. T. Parfitt, „FU countries selling weapons...“, Daily Express, 28 iul. 2016. 

586. L. Ridley, „Islamic State Receiving Weapons...“, Huffington Post, 11 sept. 2016. 

587. S. Dean, ,,Revealed: EU countries are selling weapons...“, Daily Mail, 28 iul. 2016. 

588. D. Patterson, „Is Czech Republic Selling Weapons...“, Prague Morning, 29 iul. 2016. 


589. I. Angelovski et al., „The £1bn of weapons flowing...“, The Guardian, 27 iul. 2016. 
590. „Weapons of the Islamic State“, Conflict Armament Research, London, dec. 2017. 
591. Ibidem, p. 14. 

592. Ibidem, p. 16. 

593. Ibidem, p. 19. 

594. „Raport: ISIS foloseşte arme fabricate în România...“, Digi 24, 5 dec. 2017. 

595. Rapoartele disponibile, începând cu anul 2000, la http://www.ancex.ro/?pag=89. 


596. „România, printre ţările care au livrat armament...“, Ziarul de Iaşi, 15 dec. 2017. 

597. „Armament pentru ISIS“, Ziarul de Ploieşti, 20 dec. 2017. 

598. L. Vdovii, M. Bird, „Revoltător: jurnalist englez la vânătoare...“, Casa Jurnalistului, 28 mar. 
2017. 


599. R. Desmond, „Richard Peppiatt’s letter to...“, The Guardian, 4 mar. 2011; E. Branagh, 
„Leveson Inquiry: Former reporter...“, The Independent, 9 nov. 2011. 

600. „Richard Peppiatt on tabloid misrepresentation...“, Islamophobia Today, 8 feb. 2012. 

601. M. Bird, L. Vdovii, „What happened after The Sun...“, The Black Sea, 28 mar. 2017. 

602. L. Vdovii et. al. op. cit. 

603. G. Adams, „We want to get into your country...“, Daily Mail, 15 feb. 2013. 

604. S. Mako, „Selling the big issue...“, Casa Jurnalistului, 28 feb. 2013. 

605. J. Danzig, „13 reasons why I am taking...“, British Influence, 5 iul. 2014. 

606. A. Martin, „Sold out! Flights and buses full...“, Daily Mail, 30 dec. 2013. 

607. S. Ramsay, „IS Defector: I Saw «Jihadi John»...“, Sky News, 10 mar. 2015. 

608. J. Sparks, „Revealed: Russia's «Secret Syria Mercenaries»“, Sky News, 10 aug. 2016 

609. G. Pecheanu, „Cătălin Beciu a vorbit pe persoană fizică...“, Mediafax, 20 ian. 2017. 

610. „Parchetul anti-terorism, critici dure...“, HotNews.ro, 20 ian. 2017. 

611. „Parchetul General avertizează...“, PRO TV, 18 ian. 2017. 

612. „Analiză Reuters: Ne-am trezit în 1989...“, Pro TV, 3 feb. 2017. 

613. Ş. Pană, „Ambasadorul SUA, despre proiectele...“, News.ro, 9 ian. 2017. 

614. S. Pană, „Graţierea e în programul de guvernare...“, News.ro, 29 ian. 2017. 

615. „Preşedintele Klaus Iohannis, in Piaţa...“, Agerpres, 2 ian. 2017. 

616. „Liviu Dragnea despre proteste: Nu am inteles...“, Digi 24, 31 ian. 2017. 

617. „Dragnea: Iohannis a fost în fruntea unei noi mineriade...“, HotNews.ro, 22 ian. 2017. 

618. C. Mănoiu, „Avocatul Poporului sesizează joi CCR...“, Mediafax, 4 ian. 2017. 

619. A. Traicu, „Instanţa supremă a decis să înceapă judecata...“, Mediafax, 9 dec. 2016. 

620. A. Mihai, „Guvernul a adoptat proiectul de lege...“, Mediafax, 31 ian. 2017. 

621. L. Provian, „Preşedintele Iohannis a declanşat procedura...“, Mediafax, 24 ian. 2017. 

622. A. Constanda, „Protestele, la RTV şi Antena 3...“, Adevărul, 3 ian. 2017. 

623. Despre modul de estimare a numărului de protestatari, vezi V. Cozmei, „Cum am «numărat» 
70 000 de oameni la...“, HotNews.ro, 3 ian. 2018. 

624. A. Orosz, „CE: Lupta anticorupţie trebuie să avanseze...“, RFI, 1 feb. 2017. 

625. O. Nicolae, „Departamentul de Stat al SUA, prima reacţie...“, Mediafax, 3 feb. 2017. 

626. „Gabriela Firea: 95% dintre cei care protestează...“, HotNews.ro, 4 feb. 2017. 

627. M. Rodina „«Half a million» attend Romania protests“, Yahoo News, 5 feb. 2017. 

628. R. Tudor, „France-Presse, comentariu mincinos...“, radu-tudor.ro, 2 apr. 2017. 

629. „Manipulare la TV: Soros a pus la cale...“, Digi 24, 9 dec. 2016. 

630. „România TV a fost amendată de CNA...“, HotNews.ro, 13 dec. 2016. 


631. P. Obae, „Protestele, la România TV şi Antena3...“, Paginademedia.ro, 22 ian. 2017. 
632. M. Voicu, Breaking Fake News..., TVR, apr. 2017. 
633. Mai multe amănunte, în Raportul Freex - Libertatea presei în România, 2016-2017, Active 
Watch, Bucureşti, 2017, pp. 11-12. 
634. S.O. Vântu, „Tehnici de manipulare...*, S.O.Vàntu, YouTube, 27 ian. 2016. 
635. Active Watch, op. cit., p. 63. 
636. Despre alte acţiuni ale autorităţilor împotriva protestatarilor, vezi Active Watch, op. cit., pp. 
22-23. 
637. Ibidem, p. 20. 
638. Ibidem. 
639. „Scoaterea din grila de programe a posturilor...“, campaniamea.declic.ro. 
640. Active Watch, op. cit., p. 13. 
641. „Oamenii lui Soros din România acuză...“, Grupul de Investigaţii Politice, 23 feb. 2017. 
642. V. Ilie et al., „Banul paralel“, Rise Project, 30 nov. 2017. 
643. „Indexul Consumului de Televiziune“, Mercury Research România, aprilie 2017, în A. 
Olteanu, „Studiu despre consumul de TV: O treime...“, Mediafax, 6 iul. 2017. 
644. N. Newman et al., „Reuters Institute Digital News Report 2017“, Institutul Reuters pentru 
Studierea Jurnalismului, 2017. 
645. „Ipoteză cutremurátoare. Kövesi este fiica lui Soros“, Socialistul, f.d. 
646. „Angela Merkel: Hitler’s Daughter?...“, Newsweb.pl. 18 mai 2016. 
647. „SRS: Traian Băsescu a colaborat cu Viktor Bout...“, Ziua News, 31 mar. 2015. 
648. „Rezultate finale alegeri prezidenţiale 2014...“, ActiveWatch, 18 nov. 2014. 
649. M. Voicu, op. cit. 
650. Reportajul tradus în limba română poate fi urmărit la „Manipulare TV. Ce a făcut 
televiziunea rusă cu protestele din Piaţa Victoriei“, Digi 24, 6 mar. 2017. 
651. „Country context - Romania“, World Bank, date actualizate în 6 oct. 2017. 
652. „Country context - Russia“, World Bank, date actualizate în 6 oct. 2017. 
53. „GDP growth (annual 96), 1961-2016“, World Bank. 
654. Statistici privind distribuţia veniturilor, Eurostat, ISSN 2443-8219. 
655. (g Victor Ponta, Facebook, 2 mar. 2017. 
656. D. Mazilu, „Amestecul în treburile interne...“, Caietele Revoluţiei, IRRD, nr. 5 (43), 2012. 
657. G. Pecheanu, „Tăriceanu: Cioloş ar trebui să apere...“, Mediafax, 8 apr. 2017. 
58. L. Dadacus, „Dragnea: Dacă Parchetul nu se autosesizează...“, Mediafax, 2 apr. 2017. 
659. „Pleşoianu (PSD): Comunicatul SUA transpiră de ineptie...“, Mediafax, 28 nov. 2017. 
660. „Toată lumea vrea să facă din România o colonie“, Gazeta de Cluj, 29 ian. 2018. 
661. Ilie Şerbănescu, România, o colonie la periferia Europei, Roza vânturilor, Bucureşti, 2016. 
62. I. Roşca, „Ilie Şerbănescu: România, o colonie...“, RussiaToday.ro, 17 oct. 2016. 
63. „Ilie Şerbănescu: Cu excepţia Rusiei, marile puteri...“, Sputnik.md, 19 dec. 2017. 


12 
REPUBLICA MOLDOVA: POLIGONUL „LUMII 
RUSE“ 


Moldovenii sunt un popor diferit de cel român, cu o limbă proprie — limba moldovenească. Ei vor 
să trăiască în pace, ca în vremurile bune ale Uniunii Sovietice, alături de ruşi, ucraineni, găgăuzi 
şi transnistreni, dar sunt vizati de planurile „unioniste“ ale fasciştilor români. Europenii şi SUA 
vor să provoace revoluţii „colorate“, pentru a aduce în Moldova homosexualitatea, pedofilia şi 
refugiaţi. Rusia este singura care poate împiedica toate aceste nenorociri. 


Kremlin: „Make Romania Great Again!“ 


Valeri Kuzmin este un tip educat şi cu simţul umorului. În 8 iunie 2016, cu 
două săptămâni înainte de a împlini 63 de ani, fusese numit ambasador al 
Federaţiei Ruse în România, după ce ocupase un post similar la Chişinău 
(2007-2012). Era doctor în istorie, absolvent al renumitului Institut de 
Relaţii Internationale din Moscova, fusese ambasador în Libia, Tunisia şi 
Sudan. 

În 9 noiembrie 2017, la un seminar dedicat dezvoltării relaţiilor de 
afaceri româno-ruse care avea loc la Suceava, Kuzmin declară: „În 
România am auzit de multe ori discuţii despre cum ar trebui să se unească 
România cu Republica Moldova, în baza dreptului istoric sau cu ajutorul 
referendumului.“ Asistenţa nici nu se dumirise bine, că domnul Kuzmin 
continuă, privind preocupat pe deasupra ochelarilor către microfoanele 
aşezate cuminte in fata sa. „Eu v-aş propune să mergeţi pe ideea 
referendumului, ţinând cont că o astfel de situaţie s-a întâmplat în 
Crimeea.“ 

Kuzmin a lăudat România pentru că, asemenea Rusiei, nu a recunoscut 
independenţa Kosovo, îndemnând-o să se unească cu Republica Moldova 
prin organizarea unui referendum ca în Crimeea. „Având în vedere aceste 


elemente, puteţi analiza şi situaţia din Bucovina“, încheie el. Era mai mult 
decât un măr otrăvit, era un măr otrăvit oferit cu zâmbetul pe buze. Era 
maskirovka. 

Trei zile mai târziu, Ambasada Federaţiei Ruse la Bucureşti preciza pe 
Facebook că vorbele domnului ambasador fuseseră „greşit interpretate“, din 
cauza „unei traduceri nu tocmai precise în limba română“ şi a „citării 
selective a unor fraze separate prin extragerea lor dintr-un context mai 
amplu“S5, 

Kuzmin nu a fost însă citat greşit la Chişinău, în 2012, după ce un soldat 
rus împuşcase mortal un tânăr neînarmat care nu oprise maşina la postul de 
„pacificatori“ de la Vadul lui Vodă, la trecerea în Transnistria. Kuzmin 
declara atunci că tânărul Vadim Pisari, în vârstă de 18 ani, fusese în stare de 
ebrietate, fapt neconfirmat însă de expertiza medico-legală. Era o informaţie 
falsă. Sute de moldoveni au protestat apoi în faţa Ambasadei Federaţiei 
Ruse din Chişinău, cerând expulzarea lui Kuzmin pentru „comportament 
sfidător şi obraznic“. Alte zeci de moldoveni din satele raionului Dubasari, 
precum şi veterani ai războiului din 1992 de pe Nistru au pichetat postul de 
la Vadul lui Vodă şi au cerut lichidarea tuturor posturilor de pacificatori şi 
barierelor care îi împiedică să circule liber. Între timp, sergentul Veaceslav 
Cojuhari, autorul asasinatului, a fugit în Rusia, unde un tribunal militar rus 
a decis încetarea urmăririi penale. 

Dar chiar credea domnul Kuzmin în teoria privind unirea României cu 
Moldova în urma unui referendum sau era dezinformare? În fond, în august 
2011, cu ocazia Zilei Eliberării Moldovei, el declara că este „ziua când 
Moldova a fost eliberată de jugul fascist germano-român“S€. 

În septembrie 2015, Maxim Şevcenko, membru al Consiliului 
Prezidential pentru Dezvoltarea Societăţii Civile şi Drepturile Omului, 
făcea o declaraţie la fel de uimitoare. Într-un interviu pentru Life.ru, întrebat 
de un ascultător care crede că va fi soarta Republicii Moldova, el spunea: 


Dorinţa unei părţi semnificative a poporului moldovenesc este reunirea cu România. Noi credem 
că este posibil. Reunificarea Crimeii cu Rusia a stabilit un precedent pentru alte regiuni ale 


Europei. Împotrivă însă, şi este destul de ciudat, este Uniunea Europeană. [...] Eu cred că 


lucrurile trebuie să fie decise printr-un referendum.5657 


Declaraţia a fost preluată de Moldova.org“ şi a dat emoţii la Bucuresti. 


Chiar şi după un an, prin august 2016, presa română încă mai dezbătea 
intenţiile lui Putin: „Alertă! Vladimir Putin are un plan secret care vizează 
şi Republica Moldova“, „Şi dacă Rusia ar fi de acord cu unirea dintre 
România si Republica Moldova?“ 

Sputnik.md a declanşat apoi o adevărată dezbatere pe tema unionismului: 
Era oportună sau nu Unirea? Are dreptul România să se gândească la unire 
atât timp cât nu recunoaşte referendumul din Crimeea? 

Iurie Roşca, odinioară liderul unioniştilor basarabeni, astăzi coordonator 
al redacţiei Sputnik de la Chişinău şi discipol al lui Aleksandr Dughin, îşi 
redescoperă, asemenea lui Lenin, vechea meserie, cea de jurnalist. Pentru 
el, cei care se lasă cuprinşi de „sindromul pericolului românesc“ sunt, de 
regulă, vorbitorii de limbă rusă şi nostalgicii epocii sovietice, în timp ce 
unioniştii sunt cei care „îşi alimentează viziunea din interbelicul 
românesc.““ Nici unii, nici ceilalţi nu sunt pe drumul cel bun, care este cel 
al statalității moldoveneşti. 

Tot la Sputnik, Bogdan Duca afirma că România a ales Uniunea 
Europeană si NATO, renunțând la Moldova.“ Au urmat „anii umilintei 
admirative fata de o Europa care părea că nu ne doreşte“, umilintele 
continuând şi astăzi.“ Duca recomanda să renuntam la „iluzoria fraternitate 
între românii de dincolo şi dincoace de Prut“ şi să devenim, pur şi simplu, 
prieteni. Pentru a înţelege acest tip de discurs, trebuie să facem un cadru 
mai larg. Duca se recomandă a fi „politolog“. În editorialele sale el arăta că 
mișcarea #rezist este neofascistă, care are ca scop „menţinerea la putere a 
statului paralel prin şantajarea cu isteria civică a statului constitutional“, 
că DNA-ul funcţionează ca „poliţie politică““£, iar România este „teritoriu 
ocupat de baze NATO“ S£ 

Pentru Ilie Catrinoiu — „critic social“, România a ratat şansa Unirii atunci 
când a refuzat planul Kremlinului de a „sparge Ucraina“, după „lovitura de 
stat data de americani“, trimițând în schimb trupe de protestatari pe Maidan, 
„ca să facă pe plac corporatocraţiei“.*7 

Toate aceste mesaje sunt publicate de Sputnik, o platformă finanțată de 
guvernul rus. 


În mod uimitor, după anexarea Crimeii, naraţiunea despre o posibilă 
reunire a României şi Republicii Moldova s-a schimbat. „Se poate“, par a 
spune oficialii ruşi, „poate fi urmat exemplul Crimeii“. Mai mult decât atât, 
„Ucraina oricum se va destrăma, ar fi bine să participaţi la festin — 
Bucovina de Nord şi Bugeacul vi se cuvin!“ par a spune editorialiştii 
Sputnik şi RI. Ruşii oferă exemplul Cataluniei, alături de cel al Crimeii, 
îndemnând la unirea celor două maluri ale Prutului şi avertizând că, din 
păcate, tocmai Uniunea Europeană este cea care se opune, nicidecum Rusia. 

Eram la Chişinău în momentul când comuniştii lui Vladimir Voronin au 
câştigat puterea. În 5 iulie 2000, Republica Moldova devenea republică 
parlamentară, în pofida unui referendum convocat de Petru Lucinschi în 
1999, în care alegătorii se pronuntasera (64,2%) în favoarea instituirii unui 
regim prezidenţial. Deputaţii comunişti şi cei ai Alianţei pentru Democraţie 
şi Reforme (ADR) au votat însă trecerea la un sistem parlamentar, 
împiedicându-l pe Lucinschi să încerce obţinerea unui al doilea mandat de 
şef al statului. Alegerea preşedintelui urma să se facă prin votul a 3/5 din 
parlamentari, adică 61 de mandate. 

În decembrie 2000 au avut loc alegerile. Se confruntau Pavel Barbălat, 
preşedintele Curţii Constituţionale, susţinut de ADR, şi Vladimir Voronin, 
preşedintele Partidului Comunist, fost activist care urcase în ierarhia 
sovietică până la funcţia de ministru al afacerilor interne al Republicii 
Sovietice Socialiste Moldoveneşti, având gradul de general-maior de 
miliţie. Au urmat trei tururi de scrutin. În primele două, nici unul din 
candidaţi nu a reuşit să obţină cele 61 de voturi necesare, al treilea tur fiind 
anulat, din lipsă de cvorum. Îl întrebam atunci pe Iurie Rosca, on the 
record, în freamătul de pe culoarele parlamentului, cum a votat Partidul 
Popular Creştin Democrat (PPCD), pe care îl conducea. „Cu Vladimir 
Voronin, desigur!“ „Cum, desigur?“ am întrebat, stupefiat. „Mesajele 
dumneavoastră de până acum erau proromâneşti, proeuropene, nicidecum 
proruse...“ „Voronin este un bărbat adevărat. Un general! Este ceea ce ne 
trebuie pentru a ieşi din criză!“ În urmă cu un an, PPCD părăsise ADR şi 
votase alături de comunişti demiterea guvernului Ion Sturza, forțând fara 
succes numirea lui Voronin ca premier. 


În urma eşecului deputaţilor de a alege un preşedinte, Lucinschi a 
dizolvat parlamentul. Au urmat alegerile parlamentare anticipate din 25 
februarie 2001, în urma cărora PCRM a înregistrat 50,07% din voturi, adică 
71 de mandate, după care Voronin a fost ales preşedinte. 

Privind în urmă, mi se pare un moment esenţial în care patriotul român 
Iurie Rosca a decis, în perfectă cunoştinţă de cauză, ascensiunea la putere a 
comuniştilor. Odinioară adevărat portdrapel al unionismului, fondator şi 
preşedinte al Frontului Popular — prima formaţiune politică de orientare 
anticomunistă —, Roşca a sfârşit prin a fi viceprim-ministru în guvernul 
comunist al Zinaidei Greceanii. Urma să conducă politia şi organele de 
supraveghere fiscală, o poziţie extrem de influentă după evenimentele din 
aprilie 2009. A fost şi momentul în care PPCD nu a mai trecut de pragul de 
5% pentru a intra în parlament. Unionist radical extrem de vocal, a reuşit să 
confişte imaginea mişcării in constiintele de pe ambele maluri ale Prutului. 
A condus PPCD cu mână de fier, reuşind să menţină partidul în parlament 
timp de 15 ani, performanţă unică în politica moldovenească. Treptat însă, 
oamenii de valoare care au fost de la început în mişcarea de renaştere 
naţională l-au părăsit, unii acuzându-l, fără dovezi, că ar fi agent de 
influenţă al Rusiei. 

În 2008, Roşca declara că Moldova se află „în război geopolitic cu 
Federaţia Rusă“, atitudinea acesteia fiind „imperialistă şi agresivă“ faţă de 
ţările din spaţiul ex-sovietic. Relaţia Moldovei cu România era, în schimb, 
„frăţească“: „Sunt doi prieteni, dintre care unul se află în dificultate. Cel 
care vrea să-l ajute, ce trebuie să spună? «Frate, eşti în dificultate?» Primul 
răspuns este: «Da!» «Vrei să te ajut?» «Da!» «Atunci, spune-mi, te rog, 
cum ai vrea să te ajut?» ar trebui să fie răspunsul firesc.“ 

În 2014, după anexarea Crimeii, Roşca era deja un alt om: „Pentru a 
înţelege că Republica Moldova trebuie să rămână un stat independent şi să 
nu se unească cu România, am avut nevoie de mult timp. [...] Deja de cinci 
ani nu mai sunt unionist. Până nu am acumulat experienţă, nu puteam 
înţelege că nu poţi opera cu mituri istorice.“ El era chiar îngrijorat de o 
invazie românească, probabil similară celei a „oamenilor politicoşi“ ai 
Rusiei: „Ipotetic, putem presupune şi riscul unei intervenţii militare [din 
partea României]. Dar, conform dreptului internaţional pentru unirea a două 


state este necesar de a desfăşura un referendum national şi acordul ţărilor- 
vecine.“ 

În aprilie 2017, Roşca îl însoțea pe Dughin în turneul său românesc de 
lansare a volumului Destin Eurasianist. Dughin avea în acel moment 
interdicţie de intrare în SUA, Canada şi Ucraina. Deşi UE nu îl inclusese pe 
lista persoanelor indezirabile, el avea acest statut în unele state membre. 
Dughin nu era la prima vizită — în septembrie 2013 se întâlnise, printre alţii, 
cu fostul premier Adrian Năstase, iar în 2014 vizitase mănăstirile din 
Bucovina, unde s-a întâlnit cu „mai multe feţe bisericeşti“, cărora le-a 
vorbit despre „proiectul eurasiatic şi «A Treia Roma»“ 

Fiu al unui general-colonel din serviciile de informaţii sovietice, Dughin 
a traversat mai multe perioade de avânt ideologic total, lăsând în urma sa 
lucrări care vorbesc despre cel care este considerat ideologul Kremlinului: o 
perioadă anticomunistă, national-bolsevicá (Naționalismul de stânga, 
1992), una profascistă (Fascismul — Fără frontiere şi roşu, 1997, în care 
profetea sosirea unui „fascism veritabil, adevărat, revoluţionar, radical şi 
consistent“ în Rusia“), întorcându-se apoi în matca stalinismului (Suntem 
de partea lui Stalin şi a Uniunii Sovietice“). Dughin a devenit Rasputinul 
lui Putin, ideologul regimului revizionist, scriindu-i doctrina“ (Bazele 
geopoliticii, 1997) şi înființând sau girând mişcări politice — Partidul 
Naţional Bolşevic Naţional, Frontul Naţional Bolşevic sau Partidul Eurasia. 
El este cel care, aşa cum scria Vladimir Tismăneanu, împlinea „un fascism 
modernizat“, un „gangsterism pseudomesianic ridicat la nivel de politică de 
stat“, 

Multe dintre ideile lui Dughin se regăsesc acum in naratiunile Moscovei: 
„Coloana a cincea primeşte bani şi instrucţiuni din partea ambasadei 
americane“, „Nu mai există oponenți ai politicii lui Putin, şi dacă totuşi 
mai există, ei sunt bolnavi mintal şi ar trebui trimişi la un consult 
medical“, „Putin este pretutindeni, Putin este totul, Putin este absolut, 
Putin este de neînlocuit““ (declaraţie făcută în 2007 şi reînnoită pentru Der 
Spiegel in 2014€). Teoria de căpătâi a lui Dughin este cá toti ruşii ortodocşi 
trebuie să se unească în jurul preşedintelui Federaţiei Ruse, în lupta finală 
între bine şi rău, urmând exemplul Iranului şi Coreei de Nord.“ 


Dughin însuşi este nu doar ideolog şi profesor de sociologie la 
Universitatea Lomonosov, ci şi producător de fake news. În 9 iulie, el relata 
pe pagina sa de Facebook că un băieţel de şase ani fusese crucificat pe un 
avizier şi împuşcat sub ochii tatălui sáu în Sloviansk, în estul Ucrainei.“ 
Povestea lui Dughin a fost apoi repetată de Galina Pişniak, care juca rolul 
unui martor ocular, Canal 1 construind în jurul acesteia o adevărată 
campanie de presă. În 16 iulie, Novaia Gazeta publica înregistrarea video a 
corespondentului său Eugen Feldman, în care acesta îi întreba pe locuitorii 
din Sloviansk dacă auziseră despre asasinarea copilului, răspunzându-i-se 
că aşa ceva nu s-a întâmplat niciodată. S-au semnat apoi petiţii la nivel 
internaţional prin care se cerea „o investigaţie completă pentru identificarea 
tuturor celor care au fost implicaţi în fabricarea acestui complot“. Nu s-a 
întâmplat nimic.“ 

Dar atunci când Dughin şi-a făcut publică opinia despre cum trebuie 
trataţi ucrainenii — ,,Ucideti-i, ucideti-i, ucideti-i! Fără vorbarie! Ca 
profesor, asta cred“, ruşilor li s-a părut prea mult. Peste 10 000 au semnat 
o petiție prin care îi cereau rectorului Universităţii Lomonosov să îl demită 
pe Dughin. In cele din urmă, printr-o înlănţuire de întâmplări 
administrative, colaborarea sa universitară a încetat.“ Ceea ce, pentru cei 
care cred cu tărie în relaţia puternică între Putin şi Dughin, naşte un semn 
de întrebare — să-l fi abandonat preşedintele pe ideologul său? 

„Fascistul“ Dughin îi găseşte un rol şi României după plecarea 
americanilor din Europa — „o punte între Est şi Vest“, binecuvântând, la 
rândul său, unirea cu Republica Moldova.“ Maskirovka este desăvârşită. 
Ideile lansate de la nivel înalt sunt însoţite, concomitent, de alte numeroase 
scenarii — încurajarea autonomiilor găgăuză şi transnistreană, proiectul de 
federalizare a Republicii Moldova şi ieşirea din Acordul de Asociere. 
Partidele promoscovite şi Mitropolia Moldovei continuă lupta împotriva 
Gayropa, împotriva unei Europe „sataniste şi fasciste“. 

Unionismul devine astfel, după anexarea Crimeii, subiectul unei noi 
dezinformări, conform căreia aspiraţiile românilor din Republica Moldova 
sunt la fel de legitime ca şi cele ale ruşilor din Crimeea. 


„Jandarmul român“ — o dezinformare centenară 


„Băsescu consideră că mai mult de jumătate din cetăţenii moldoveni trebuie 
bátuti^9?, scria ziarul Argumente şi fapte în ediţia moldovenească. În 
realitate, fostul preşedinte al României, unionist declarat, afirmase cu totul 
altceva la întâlnirea cu studenţii de la Universitatea Liberă Internaţională 
din Moldova (ULIM).9* Atunci când a fost întrebat cum are de gând să-i 
convingă pe susţinătorii lui Igor Dodon că „Republica Moldova are nevoie 
de unificare“, Băsescu a răspuns: „Nu mai e nevoie. Susţinătorii domnului 
Dodon trebuie bătuţi la vot. Pe ăştia nu-i poţi convinge“, a încheiat el, cu un 
hohot de râs. 

Ştirea a fost repostată de zeci de ori pe reţeaua rusă de socializare 
Odnoklasniki.ru şi preluată de agregatorul de stiri în limba rusă 
Mediametrics.ru. 

Deşi pare o greşeală inofensivă, mesajul poate declanşa emoţii în 
Republica Moldova, acolo unde este încă puternică imaginea „jandarmului 
roman“, cel care îi bătea pe basarabeni după bunul lui plac. 

Oricât ar părea de ciudat, această ştire fake vine de undeva de la sfârşitul 
Primului Război Mondial. În 1919, mareşalul nobilimii basarabene, 
Aleksandr Krupenski, şi fostul primar al Chişinăului, Alexander Schmidt, 
erau autorii unei broşuri de 15 pagini cu titlul Rezumatul evenimentelor din 
Basarabia“, apărută la Paris. Cei doi se constituiseră în „Delegaţia 
basarabeană la Conferinţa de Pace de la Paris“. Unul îşi pierduse 
pământurile, altul funcţia, după unirea Basarabiei cu România. Cei doi 
duceau la Paris o intensă campanie împotriva unirii, alături de emigrația 
rusă. 

„Delegaţia basarabeană la Conferinţa de la Paris“ i-a trimis o telegramă 
lui Wilson însuşi, în care atentiona asupra „impasului în care se găsea 
Basarabia“, arătând că „stăpânirea românească este pe cale să ridice toată 
tara în revoltă, anarhie si cele mai rele excese*9?, Telegrama a fost 
publicată în The Morning Post in 26 septembrie 1919: 


Am primit de curând, din surse de absolută încredere din Basarabia, informaţii că poliţia română 
foloseşte metode de tortură fizică la modă în Evul Mediu. Suntem în posesia unor dovezi că 
intelectuali basarabeni care sunt suspectaţi de tendinţe rusofile sunt torturați de persecutorii 
români. Metodele includ smulgerea unghiilor şi zdrobirea degetelor în tocul uşii. Alţii sunt bătuţi 


cu bastoanele de cauciuc; altora le-a fost legat capul laolaltă cu picioarele, iar mâinile legate la 


spate şi ţinuţi astfel întreaga zi.59% 


Informaţia a fost confirmată, se spune în articol, de un „ofiţer britanic 
întors de curând din sudul Basarabiei“, al cărui nume nu este însă dat. La 
final, editorul ziarului preciza: „Dl Krupenski insistă cá are dovezi in 
sprijinul afirmațiilor pe care el şi colegul său delegat [Schmidt] le-au făcut 
în apelul către preşedintele american.““” 

Spre sfârşitul anului, apare volumul de 69 de pagini Cazul Basarabia. 
Documente privind ocupaţia românească, prefata fiind scrisă de Pavel 
Miliukov. Cartea era editată de Comitetul Rus de Eliberare, care funcţiona 
la Londra şi avea ca scop „răsturnarea bolşevicilor, restaurarea ordinii şi 
regenerarea Rusiei“. În volum sunt menţionate de mai multe ori „camerele 
de tortură“. 

Metodele de „tortură medievală“ au fost incriminate din nou în volumul 
apărut un an mai târziu, Ocupaţia românească în Basarabia — Documente, 
semnat de aceeaşi ,Delegatie basarabeană la Conferinţă de Pace de la 
Paris“. Volumul este mult mai bine „documentat“. Dacă prima broşură avea 
15 pagini şi prima carte 69 de pagini, acest volum are 211 pagini. În prefaţă 
se arată că „organizaţia bolşevică cunoscută ca «Sfatul Ţării», un fel de 
soviet care şi-a arogat puteri dictatoriale şi care a îngăduit dezordinea şi 
anarhia în provincie, nu a fost dizolvat de guvernul român“. 

Poveştile din această trilogie au prins în presa vremii, în special la cea 
sensibilă la drama Imperiului Țarist, aşa cum era ziarul conservator britanic 
The Morning Post. Acelaşi ziar avea să publice Protocoalele Ínteleptilor 
Sionului” în serial, editorul ziarului conservator fiind încredinţat cá 
„revoluţia bolşevică era rezultatul unei conspirații seculare a evreilor 
împotriva ordinii sociale, 

Povestea cea mai ciudată este cea conform căreia jandarmul român din 
Basarabia îşi punea chipiul într-un par şi îi silea pe toţi basarabenii din sat 
să-l salute. Cei care nu executau ordinul erau bătuţi zdravăn. The New York 
Times a publicat această poveste în 16 decembrie 1925, cu titlul „Cetăţenii 
trebuie să salute ofiţerii români; ţăranii basarabeni pot exersa defilând prin 
fata chipiului ofițerului. “7% 

Dacă s-a întâmplat vreodată aşa ceva sau nu, nu vom sti niciodată. Ştim 
că au existat abuzuri asupra ţăranilor basarabeni din partea jandarmilor, ele 
sunt documentate în Arhivele Statului de la Chişinău.7% Astfel de cazuri au 


existat însă în toată România, nefiind îndreptate instituţional sau 
programatic împotriva ţărănimii basarabene. Mai mult, bătăile despre care 
se vorbeşte în plângerile înaintate de victime nu sunt în nici un caz „torturi 
fizice la modă în Evul Mediu“, nefiind întâlnită în nici o altă sursă 
„smulgerea unghiilor şi zdrobirea degetelor în tocul uşii“. Este, în schimb, 
unul dintre exemplele timpurii ale modului în care poate funcţiona presa ca 
instrument de amplificare si creare a unei teorii a conspirației. 


Kompromatul moldovenesc şi Laundromatul rusesc 


Igor Dodon a ajuns preşedinte în urma unei campanii agresive de fake news 
îndreptate împotriva principalei sale contracandidate, Maia Sandu, candidat 
proeuropean, fost ministru al educaţiei. 

În săptămânile de dinaintea scrutinului decisiv din 13 noiembrie 2016, 
Marchel, episcop de Bălţi şi Făleşti (eparhie a Mitropoliei Moldovei, 
subordonată Patriarhiei Moscovei), a susţinut o conferinţă de presă în care 
i-a îndemnat pe creştini să nu o voteze pe Maia Sandu, pentru că ea ar fi un 
„pericol pentru Biserică“, şi să-l voteze pe „creştinul Igor Dodon“. Marchel 
a mai spus că Maia Sandu ar fi „stearpă“, pentru că nu are familie şi copii şi 
că un vot în favoarea acesteia „va fi un păcat“. În trecut, Marchel mai 
declarase că ar trebui să li se interzică homosexualilor accesul în instituţiile 
de educaţie, sănătate şi alimentaţie publică şi că peste 90% dintre aceştia 
sunt bolnavi de HIV/SIDA.” 

În dezbaterea finală televizată, Igor Dodon a insinuat că Maia Sandu ar 
face parte dintr-o minoritate sexuală. Mai mult, Dodon a acuzat-o că ar fi 
vinovată de faptul că mai mulţi copii s-ar fi sinucis în Moldova în perioada 
când era ministru al educaţiei. „Igor Dodon este un laş, iar minciuna este 
singura sa armă în această campanie electorală“, a răspuns Maia Sandu. 

În 24 octombrie 2016, guralumii.net, un site apărut cu o lună în urmă, 
publica articolul cu titlul: „Maia Sandu a promis europenilor că va accepta 
în Moldova 30 000 de imigranţi sirieni“, în care se scria că Angela Merkel, 
cancelarul Germaniei, îi promisese Maiei Sandu sprijinul ei şi al Partidului 
Popular European, iar Sandu, în schimb, dacă va ajunge preşedinte, urma să 
primească în Republica Moldova 30 000 de refugiaţi sirieni.” Informaţia a 


fost preluată apoi de puterea.info, actualitati.md, noi.md, Ren TV Moldova, 
mbc.md, newsru.md, vybor.md, kp.md, alfanews.md, novostimoldova.ru, 
moldova24.net ş.a. 

În noiembrie 2016, ziarul de partid al PSRM, Socialistul, amplifică 
substanţial minciuna, relatând că Maia Sandu urma să îi instaleze pe 
refugiaţi în casele lăsate goale de moldovenii plecaţi la muncă în străinătate. 
„Diaspora siriană din Moldova o susţine pe Maia Sandu la prezidenţiale: 
«Aici e bine de trăit!»“ se afirma în articol. Informaţia a fost tipărită si pe 
pliantele electorale ale lui Dodon. Deşi Maia Sandu a cerut publicarea unei 
dezmintiri, ziarul nu i-a dat curs. 

Şirea a fost preluată de Publika, Prime TV şi Canal 3, trei dintre canalele 
grupului media GMG, aflat în proprietatea lui Vlad Plahotniuc, proeuropean 
declarat, cel care conduce Partidul Democrat aflat la guvernare. De ce ar 
lovi un proeuropean susţinut de Partidul Social Democrat din România în 
candidatul proeuropean? Vom vedea în cele ce urmează. 

Moldcel.com a mers si mai departe, relatând că primii 10 000 de sirieni au 
ajuns deja în Moldova şi au fost cazaţi la Sadova, raionul Călăraşi, în chiar 
satul de baştină al liderului socialist Igor Dodon. Deşi pe site era postat un 
avertisment că „acesta este un pamflet şi trebuie tratat ca atare“, angajaţii 
Serviciului Protecţiei Civile şi Situaţii Exceptionale din Călăraşi, probabil 
lipsiţi de umor, au sunat la primăria din Sadova să verifice dacă în sat au 
ajuns, într-adevăr, imigranţi sirieni.^? 

A doua zi, 3 noiembrie, în cadrul unei dezbateri electorale televizate, 
Maia Sandu îl acuză pe contracandidatul său, Igor Dodon, de răspândirea de 
informaţii false şi neagă că ar avea vreo înţelegere în privinţa găzduirii 
imigranţilor sirieni. Răul fusese însă făcut, iar minciuna nu s-a oprit acolo. 

În 4 noiembrie, pe canalul YouTube Fundaţia Sirieni fără Frontiere, creat 
în aceeaşi zi şi desfiinţat după alegeri, apărea un clip video în care trei 
studenţi sirieni de la Universitatea de Medicină şi Farmacie „Nicolae 
Testemiteanu“ din Chişinău îşi declarau susţinerea pentru Maia Sandu, 
spunând că şi-ar dori ca în Moldova să ajungă cât mai multi sirieni. Ziarul 
de Gardă a descoperit că nu exista nici o fundaţie cu acest nume. 
Înregistrarea video a fost însă preluată de un alt canal YouTube, Kat 


Politician, fiind subtitrată în română şi rusă, şi de alte zeci de site-uri, 


printre care subiectulzilei.md, argumentul.info, zugo.md, democracy.md, 
stirimd.net cay, puterea.info ş.a. 

În 5 noiembrie, subiectul „diasporei siriene din Moldova“ este difuzat în 
buletinul de ştiri de la Prime TV, cel mai urmărit”! post din Republica 
Moldova, parte a trustului GMG, al cărui proprietar este acelaşi prim- 
vicepreşedinte al Partidului Democrat, Vlad Plahotniuc. Mai trebuie spus că 
Prime TV retransmite Canal 1, postul de stat principal al Federaţiei Ruse. 
De ce ar retransmite un proeuropean pe principala reţea terestră din 
Republica Moldova propagandă rusă? „Din raţiuni de stat“, a fost răspunsul 
off the record al celor care se aflau în preajma celui mai puternic om din 
Republica Moldova. 

Socialiştii au mediatizat şi ei intens falsul pe rețelele de socializare — pe 
actualitati.md, site înregistrat de Iuri Vitneanski, consilier municipal PSRM, 
pe Accent TV, care îi aparţine unui apropiat al lui Igor Dodon, Vadim 
Ciubara, şi pe replika.md, înregistrat de Roman Fiodorov, membru al 
tineretului comunist, filiala Balti.“ 

Nici măcar în 2018, la un an după alegeri şi instalarea lui Dodon la 
preşedinţie, conversaţia pe această temă nu a încetat, deşi minciuna fusese 
demontată în nenumărate rânduri, iar Maia Sandu pierduse, oricum, 
alegerile. Pe site-ul Ziarului de Gardă, cel mai important ziar de 
investigaţie din Republica Moldova”, primul care a demontat falsul, 
„Dudaev“ posta în 1 ianuarie 2018: „Negaţiile Maiei Sandu aici nu au nici o 
valoare. Personal sunt sigur că aşa o discuţie a avut loc, luând în 
consideraţie toate eforturile doamnei Merkel pentru cazarea tuturor 
refugiaților.“ Profesioniştii încep întotdeauna lucrul din prima zi a anului. 

În dezbaterea televizată de la Pro TV Chişinău, din 3 noiembrie 2016, 
Igor Dodon mai făcea o declaraţie uluitoare: „În perioada cât Maia Sandu a 
fost ministru al educaţiei, în premieră, în anii 2012—2015 au fost înregistrate 
peste 400 de cazuri de suicid şi tentative de suicid la copii. Acesta este 
rezultatul reformelor.“ Dodon susţinea că sinuciderile fuseseră provocate de 
instalarea camerelor de supraveghere în sălile unde se susţin examenele de 
bacalaureat. 

Ştirea a fost preluată şi peste Prut. România TV titra: „Igor Dodon 
susţine că Maia Sandu este responsabilă de sinuciderea a 400 de elevi, după 


instalarea camerelor video la Bacalaureat“, iar Antena 3: ,,Dodon 


sugerează că Maia Sandu este responsabilă de sinuciderea a 400 de 
elevi.“ 

A doua zi, psihologul Liuba Ceban, fondatoarea serviciului TelVerde 
Antisuicid, îl critică dur pe Igor Dodon, acuzându-l că utilizează în scopuri 
electorale cifre şi argumente dubioase, într-un mod care „este ofensator 
pentru familiile care au pierdut copii“: „Eu nu înţeleg cum poţi să faci 
declaraţii publice atât de iresponsabile şi nepregătite pe un subiect atât de 
sensibil“, spunea ea. 

Dodon a câştigat alegerile cu 52,1%, Maia Sandu a obţinut 47,9%. Cât au 
contat fake news, dezinformarea şi kompromatul? Nu vom şti niciodată. 

Dar Republica Moldova este un stat al paradoxurilor, o viziuină care te 
scoate într-o Tara a Minunilor unde nimic nu e ce pare a fi. Este tărâmul 
unde falsurile şi propaganda articulează o realitate în care cetăţenii consimt 
să creadă, deşi ştiu că este falsă. Republica Moldova a fost ultimul stat fost 
sovietic guvernat de un partid comunist (2001-2009). Chiar dacă partidul 
funcţiona ca un cartel sud-american, neavând nimic din ideologia lui Lenin, 
brandul a atras electoratul, care avea nevoie să creadă în Ţara Minunilor. 

Dacă în Occident distribuţia în spectacolul politic este limpede şi 
constantă de la o reprezentaţie la alta, în Chişinău, actorii schimbă rolurile 
neobositi. Unioniştii devin statalişti, proeuropenii — eurasianisti iar bursierii 
statului român — nepoti ai victimelor jandarmului român. 

lar spectacolul politic este unic în Europa: primăria Chişinăului este 
confiscată în urma unui atac de tip „raider“, iar primarul oraşului Balti 
conduce administraţia aflându-se la Moscova. Ca şi cum nu ar fi de ajuns, 
un miliard de euro dispare din bănci, adică circa 1/8 din PIB-ul micului stat, 
printr-o scamatorie atent premeditată. Asta după ce, cu un an mai înainte, se 
aflase de celebrul Laundromat moldovenesc — băncile moldoveneşti care 
spălaseră 22 de miliarde de dolari, bani cash proveniţi din Rusia.“ 

Cititorul occidental care ar fi citit în 7 noiembrie 2017 The Economist”, 
ar fi fost complet debusolat întrând în această lume a oglinzilor, în care 
Pălărierul Nebun şi Iepurele de Martie produc scenarii neîncetat. Desi 
prestigioasa revistă britanică are ca editori doi dintre cei mai buni specialişti 
pe Rusia şi Europa de Est, Arkadi Ostrovski şi Edward Lucas, confuzia nu 


poate fi risipită uşor. Este Vlad Plahotniuc, prim-vicepreşedintele Partidului 
Democrat, aflat la guvernare şi cel mai bogat om din mica republică, cel 
care comandă asasinate sau este o victimă a Kremlinului? Este guvernarea 
lui Plahotniuc cu adevărat proeuropeana sau doar un clan care guvernează 
prin „atacuri raider“, o maskirovkă pentru a camufla spălarea de bani şi 
crima organizată, o filială a cleptocratiei ruseşti? 

Procuratura din Republica Moldova acuza în 24 octombrie 2017 şapte 
persoane că ar fi conspirat pentru asasinarea lui Vlad Plahotniuc. Şeful 
bandei era un gangster cunoscut ca „Bulgarul“, despre care se credea că ar 
fi deja în Rusia. În 2 noiembrie, într-un interviu televizat, un gangster aflat 
în puşcărie l-a acuzat pe Plahotniuc că l-ar fi plătit ca să asasineze un 
bancher rus la Londra. Apoi se află că la începutul lunii decembrie 2017, 
judecătoria din Basmanii, Moscova, are pe rol un dosar în care Vlad 
Plahotniuc ar figura în calitate de învinuit „pentru omor cu deosebită 
cruzime în cadrul unei grupări de crimă organizată“Z!. Într-un interviu 
pentru Reuters, Plahotniuc afirma că Rusia ,,hartuieste oficiali moldoveni 
prin fabricarea a zeci de dosare false“. 

Plahotniuc este învinuit de bruma de opoziţie care a mai rămas la 
Chişinău că a folosit kompromatul pentru a trimite la puşcărie sau a scoate 
din viaţa politică pe mai toţi rivalii. Kompromatul nu este o tehnică recentă, 
e veche de când lumea, sovieticii au făcut însă din ea o ştiinţă militară. 
Termenul vine din rusă, prin telescopajul cuvintelor compromitator şi 
material. 

În 2014, PD câştigase doar 15,8% din voturi la alegerile generale. Cu 
toate acestea, a reuşit să obţină controlul a mai mult de jumătate din 
parlament (deputaţi din opoziţie susţin că li se oferă 500 000 de euro pentru 
a trece în partidul lui Plahotniuc), şi în acest fel şi guvernul. Plahotniuc 
controlează — se spune — şi puterea judiciară, acuzaţie pe care o 
cataloghează ca o „invenţie“ a duşmanilor săi. Un diplomat declara pentru 
The Economist: „Să fie clar, este un stat capturat — capturat de un singur 
om. Este o dictatură oligarhică. Nu există interes în reforma judiciară în 
această ţară, pentru că dacă ar fi fost, regimul s-ar fi prăbuşit ca un castel de 
cărţi de joc“. 


În 2016, Vlad Filat, marele rival al lui Vlad Plahotniuc, fost prim- 
ministru proeuropean, a fost închis pentru abuz de putere. Filat a declarat că 
este o înscenare, nefiind singurul care îl acuză pe Plahotniuc că foloseşte 
justiţia în folos propriu. Ulterior, şi Dorin Chirtoacă a fost îndepărtat din 
funcţia de primar general al Chişinăului şi trimis în arest la domiciliu în 
urma a ceea ce si el numea, „o inscenare“. 

Chirtoacă era învinuit de „corupere pasivă în variantă agravată şi 
infracţiunea de trafic de influenţă în cadrul proiectului parcărilor cu 
plată“. Chirtoacă este suspendat si în locul sáu este instalată Silvia Radu, 
la propunerea unui singur om, viceprimarul Grozavu, care tocmai trecuse 
prin subsolurile Centrului Naţional Anticorupţie, ieşind de acolo, se spune, 
îndatorat binefăcătorului său, Plahotniuc. Milionara Silvia Radu candidase 
la preşedinţie în 2016, primind în Chişinău doar 0,35% din voturi. „Am 
venit pentru că domnul Grozavu m-a rugat să vin în funcţie“, avea să 
declare ea, adăugând că nu este afiliată politic. A fost ceea ce postsovieticii 
numesc un „atac raider“. Din nou, PD, care nu obținuse la ultimele alegeri 
locale decât 2,74% din voturi, adică un singur mandat de consilier 
municipal, era bănuit că s-ar afla în spatele „atacului“. 

În 11 noiembrie 2017, primarul suspendat este eliberat din arestul la 
domiciliu şi plasat sub control judiciar, deşi nu solicitase schimbarea 
încadrării. Urma să aibă loc un referendum la care chişinăuenii erau 
chemaţi să se pronunţe în privinţa demiterii lui Chirtoacă. „Ceva nu e în 
regulă cu această decizie“, avea să spună Chirtoacă. „Având în vedere că 
este ultima săptămână înainte de referendum, eu mă aştept ca, în urma 
acestei decizii de astăzi cu eliberarea, să aibă loc tentative de batjocură, 
umilire publică cum a fost şi în cazul cu Vlad Filat cu imagini în pielea 
goală“, mai spune primarul suspendat.” După două ore, toate redactiile din 
Moldova primesc un e-mail anonim de la Cityguardshield Skywalkermile 
cu un link către un site pentru adulţi unde era plasat un film în care apărea 
primarul suspendat. Chirtoacă era ţinta unui kompromat. Redactiile au 
publicat ştirea, fără nici un fel de verificări, funcţionând ca o cutie de 
rezonanţă, amplificând falsul chiar şi atunci când exprimau dubii privind 
autenticitatea înregistrării. Sputnik publică o relatare cu titlul „În presa de la 
Chişinău a început să facă furori subiectul «imaginilor video porno» cu 


Dorin Chirtoacă“. Un scenariu similar fusese pus în practică în urmă cu 
doi ani, în cazul ex-premierului Vlad Filat. O altă înregistrare video a fost 
postată mai târziu pe YouTube, în care lui Chirtoacă i se aduceau acuzaţii că 
ar fi omorât un om.” 

Chirtoacă vorbeşte de o „procedură de linşare“ care poate fi aplicată 
oricărui cetăţean, ceea poate transforma Moldova într-un „ghetou“, în care 
„cei ce se vor opune sau vor fi împotriva regimului vor fi umiliti si 
batjocoriti public“. E] se alătură astfel altor politicieni şi figuri publice 
care îl acuză pe Plahotniuc că ar fi în spatele acestor operaţiuni mafiote. 
Deputatul liberal-democrat Vadim Pistrinciuc publică o „confesiune“ pe 
Facebook, arătând că „politicieni din opoziţie, deputaţi, lideri de opinie, 
primari de oraşe şi sate, ziarişti, consilieri, bloggeri“ sunt filati de organele 


de forţă controlate de Plahotniuc™ — Centrul Anticorupţie, Procuratura 


Generală, Comisia Naţională pentru Integritate, Ministerul Justitiei.” 

Oficial, socialiştii şi Igor Dodon sunt în opoziţie faţă de guvernarea PD şi 
Vlad Plahotniuc — o rivalitate politică mimată, spun unii analişti politici. 

Chiar de la începutul mandatului, Dodon a schimbat limba „română“ în 
„moldovenească“ pe pagina web a preşedinţiei, a scos logoul drapelului 
Uniunii Europene, a retras cetăţenia moldovenească fostului preşedinte al 
României, Traian Băsescu, şi a cerut revocarea din funcţie a ambasadorului 
Republicii Moldova la Bucureşti. La începutul lunii februarie 2017, Dodon 
i-a spus preşedintelui Consiliului European, Donald Tusk, că este gata să 
anuleze Acordul de Asociere cu UE. De la investire până în ianuarie 
2018, Igor Dodon a vizitat de mai multe ori Kremlinul decât localitatea în 
care s-a născut, cea care ar fi fost „invadată de sirieni“. 

Televiziunile care fac parte din trustul media GMG au difuzat fake news 
despre Maia Sandu chiar şi după ce candidatul PD la şefia statului, Marian 
Lupu, nu se calificase pentru turul doi. Cu alte cuvinte, cel care este susţinut 
oficial de Partidul Social Democrat din România şi care „va face tot 
posibilul pentru a implementa reforme şi pentru a se asigura că Moldova 
rămâne fermă pe drumul european“2*%, a girat atacurile asupra Maiei Sandu, 
candidat proeuropean susţinut de clasa politică română. Cine să mai 
înţeleagă ceva? 


Văzut de cei mai mulţi drept cel mai puternic şi influent personaj din 
Republica Moldova, supranumit „Păpuşarul“, Plahotniuc are două 
cetăţenii si multiple identități (şi-a schimbat numele în România de două ori 
— Vlad Ulinici si Vladimir Ulinici).2 În 2014, investigând o posibilă 
infracţiune prevăzută de articolul 293 din Codul penal al României — falsul 
privind identitatea —, procurorii Secţiei de urmărire penală şi criminalistică 
din cadrul Parchetului de pe lângă Înalta Curte de Casaţie şi Justiţie a 
României au clasat dosarul, pe motiv că infracţiunea se pedepseşte penal în 
România, dar nu este prevăzută în legislaţia penală a Republicii Moldova. 
În condiţiile în care Plahotniuc este totuşi cetăţean român, jurnaliştii care au 
investigat această afacere au tras concluzia că serviciile de informaţii au 
intervenit pentru a-l proteja.” 

Plahotniuc nu este iubit de electorat — 32,6% dintre moldoveni îl 
consideră cel mai corupt politician şi doar 1,5% au încredere în el. Nu 
este doar cel mai bogat din republică, ci şi cel mai mare patron de media. El 
deţine patru posturi TV cu acoperire naţională (Prime TV, Canal 2, Canal 3 
şi Publika TV) din cele cinci (a cincea fiind televiziunea de stat) şi trei 
posturi de radio (Publika FM, MuzFM şi Maestro FM), reprezentând, cu 
totul, 60% din piaţa media si 60% din piaţa de publicitate. Majoritatea 
staţiilor au retransmis canale TV sau radio din Federaţia Rusă până în 2018, 
când a intrat în vigoare legea împotriva propagandei ruse, ale cărei 
prevederi sunt aplicate selectiv, la discretia trustului GMG. 

Prime TV retransmite programele unuia dintre cele mai populare posturi 
din Rusia, Canal 1. Principalul jurnal zilnic de stiri, Vremia, şi cel 
săptămânal, Voskresnoe Vremia, erau retransmise imediat după Primele 
Ştiri, buletinul local, ceea ce genera confuzie privind identitatea canalului 
urmărit. Astfel, 15% din telespectatorii Prime TV credeau că Vremia din 
Rusia este fie un buletin de ştiri produs în Moldova, fie un buletin produs în 
Moldova şi Rusia.” 

Cum Canal 2 şi Canal 3 difuzează programe locale (ştiri, talk-show-uri), 
dar şi documentare, filme şi serii de televiziune cumpărate din Rusia, 
telespectatorii sunt de asemenea confuzi privind originea programelor — 9% 
din ei cred că buletinul local de ştiri Novosti, difuzat în rusă, este produs în 
Rusia sau este un program coprodus.^* 


Institutele media independente din Chişinău afirmă că Prime TV şi 
Publika TV „manipulează informaţia atunci când acoperă diverse subiecte 
politice, inclusiv proteste, încercând să distorsioneze mesajul şi să 
discrediteze protestatarii“, iar GMG angajează troli „într-un număr mare 
raportat la piaţa media locală”. 

În această lume a oglinzilor, nimic nu e ce pare a fi. Ştirile fake deschid 
jurnalele de ştiri la posturile de televiziune cu acoperire naţională, iar 
kompromatul sau linşarea publică a opozanților politici sunt asistate de 
justiţie. Republica Moldova încă mai joacă ambele cărţi, a Estului şi a 
Vestului, a Pălărierului Nebun şi a lepurelui de Martie. 


Minunata „Lume rusă“ 


Simbolurile sunt importante în această lume a oglinzilor. Cu cât 
prosperitatea moldovenilor este mai subţire, cu atât acestea devin mai 
importante. Limba moldovenească, panglica Sfântului Gheorghe, tancurile 
devenite monumente (cu ţevile îndreptate spre Occidentul fascist), Ziua 
Victoriei, toate sunt elemente ale metanaratiunii moldoveneşti. 

Conform acesteia, moldovenii fac parte din Lumea Rusă, dar sunt o 
naţiune aparte, cu limbă şi istorie proprii. Ei au revenit firesc la Imperiul 
Țarist în 1812, patria pravoslavnicilor, fiind salvati de fascistii români de 
două ori — în 1940 şi 1944. Toata aceasta metanaratiune instrumentalizata 
istoric de sovietici este acum speculată prin fake news. Pentru moldovenii 
statalişti, al Doilea Război Mondial a început ca şi pentru Moscova, în 
1941. Episodul 1939, când URSS a atacat şi dezmembrat Finlanda, statele 
baltice, Polonia şi România, nu există, e o dezinformare a Occidentului, este 
fake news. 

În 5 decembrie 2013, Curtea Constituţională a Republicii Moldova hotăra 
că Declaraţia de Independenţă face corp comun cu textul Constituţiei 
(adoptată în 1994) şi că prevederile acesteia prevalează asupra textului 
Constituţiei. Având în vedere că în Declaraţia de Independenţă se 
menţionează că limba oficială în Republica Moldova este „limba română în 
baza grafiei latine“, articolul 13 din Constituţie, care se referă la „limba 

moldovenească“, urma să fie modificat în consecinţă. 


În octombrie 2017, Curtea Constituţională dă aviz pozitiv proiectului de 
amendare a legii fundamentale în vederea schimbării denumirii limbii 
oficiale — din „moldovenească“ în română. Pentru ca parlamentul să aprobe 
modificarea celebrului articol 13 din Constituţie era nevoie de 67 de voturi 
din cele 101. Partidele „proeuropene“ şi „proromâneşti“ — PLDM, PD şi PL 
— nu aveau însă decât 35 de voturi. 

Preşedintele Dodon a reacţionat rapid pe Facebook, arătând că limba este 
„moldovenească“ şi a propus să fie organizat un referendum în acest sens. 
„Limba moldovenească“ este ,,incetatenita de secole pe teritoriul ţării“ şi 
„constituie un element fundamental al identităţii şi al matricei culturale a 
moldovenilor“, scria el.“ 

În deschiderea conferinței internationale ştiinţifice  „Statalitatea 
Moldovei: continuitatea istorică şi perspectiva dezvoltării“, dedicată 
aniversării a o sută de ani de la „restaurarea statalității moldoveneşti“, Igor 


Dodon afirma: 


Vă amintesc că de mai bine de douăzeci de ani de la obţinerea independenţei, noi, în loc să 
învăţăm, în mod firesc, istoria Moldovei, am învăţat o istorie a românilor, raportându-ne la 
miturile, viziunile şi doctrina ţării vecine. [...] Am devenit cu toţii victimele unei campanii 
ideologice, informaţionale şi psihologice de dezrădăcinare a identităţii moldoveneşti şi a 


memoriei noastre istorice. 24 


Narațiunea rusă arată că moldovenii sunt un popor distinct de cel român, 
care a ales să trăiască în Lumea Rusă încă din 1812. Moldovenismul 
reprezintă o identitate distinctă, care se forjează alături de celelalte identități 
din fosta Rusie imperială, într-un simfonism al multiculturalitatii mult mai 
autentic decât cel din Uniunea Europeană. 

Moscova nu numai că încurajează ideea de statalitate şi limbă 
moldovenească, dar este cea care a inventat glotonimul. În 1924 se 
constituia Republica Socialistă Sovietică Autonomă Moldovenească 
(RASSM) în stânga Nistrului, cu capitala la Balta. RASSM trebuia să joace 
„acelaşi rol de factor politico-propagandistic pe care-l joacă Republica 
Bielorusă fata de Polonia şi cea Karela fata de Finlanda“, atrăgând „atenţia 
şi simpatia populaţiei basarabene“, creându-se astfel „pretexte evidente în 


pretenţiile alipirii Basarabiei la Republica Moldoveneasca“™. 


Experimentul se pare că a reuşit — 63% din moldoveni considerau în 
2017 că limba de stat ar trebui să se numească oficial „moldovenească“ şi 
doar 34% „română“. 

Moscova continuă să imagineze scenarii şi naratiuni pentru Transnistria 
ca parte a Lumii Ruse, alimentate prin fake news. În noiembrie 2017, 
Lenta.ru publica un articol cu titlul „Ucraina vrea să propună Rusiei să 
cedeze Transnistria în schimbul Crimeii“. În timpul unei vizite la 
Moscova, într-un interviu acordat ziarului Argumenty i fakty, Dodon a 
afirmat că „Transnistria are două opţiuni: fie parte a Ucrainei, inclusă în 
regiunea Odesa, fără nici un drept şi fără autonomie, fie un loc decent într-o 
Moldova federală, în care vor păstra tot ceea ce au acum“. Publicaţiile 
ruseşti au preluat informaţia, arătând că Ucraina este dispusă să accepte 
Transnistria în schimbul Crimeii“, citând-o în acest sens pe Irina Friz, 
preşedintele Delegației permanente a Ucrainei la Adunarea Parlamentară a 
Consiliului Europei. Friz apostat un mesaj pe Facebook arătând că este o 
dezinformare şi că „Ucraina nu îşi vinde teritoriile şi respectă integritatea 
teritorială a altor state“, invitându-l pe Dodon să facă acelaşi lucru. Irina 
Friz era cunoscută pentru opiniile ferme în privinţa anexării Crimeii şi a 
războiului dus de Rusia în Ucraina. Acesta este motivul pentru care, cu trei 
luni mai înainte, o publicaţie prorusă din Polonia relata că Ucraina va fi 
reprezentată la Summitul NATO de la Varşovia de un „star porno“, adică de 
Irina Friz. Publicaţiile ruse au preluat ştirea de la „colegii“ lor polonezi.” 

În septembrie 2016, liderul „republicii nistrene“, Evgheni Şevciuk, cerea 
ca sistemul juridic al Transnistriei să fie modificat în conformitate cu cel al 
Rusiei, pentru a pune în aplicare rezultatul referendumului din 17 
septembrie 2006 privind alipirea la Federaţia Rusă. Kremlinul a refuzat din 
nou solicitarea de a înghiţi Transnistria, deşi rezultatul referendumului 
fusese la fel de „convingător“ ca şi cel din Crimeea. Ceea ce înseamnă că 
Rusia are nevoie de Transnistria aşa cum e, în pofida retoricii privind 
autodeterminarea, clamată în cazul Crimeii. 

Din Lumea Rusă face parte şi Găgăuzia, cu cei 130 000 de găgăuzi ai săi. 
Înainte de colapsul URSS, a apărut mişcarea separatistă Găgăuz Halki, cu 
sprijinul Moscovei. În decembrie 1990, separatiştii proclamă Republica 


Găgăuzia, care constă din trei raioane din sudul Moldovei — Comrat, 


Ceadâr-Lunga şi Vulcanesti. Prin Constituţia din 1994, parlamentul de la 
Chişinău acordă autonomie Găgăuziei şi un statut special. 

În martie 2012, legislativul regional — Adunarea Poporului a UTA 
Găgăuzia, semnează o colaborare cu Consiliul Suprem al Transnistriei şi 
acte similare cu parlamentele din Osetia de Sud şi Abhazia, regiuni 
separatiste ale Georgiei. 

Strategia creării de „comunităţi imaginate“ continuă şi astăzi, de data 
aceasta prin fake news. 2014 a fost un an plin de „mişcări de 
autodeterminare“. La Odesa, în 27 octombrie 2014, era proclamată 
„Republica Basarabia a Bugeacului“, cu participarea Găgăuziei şi a câtorva 
raioane din Ucraina.“ Chiar dacă nu a fost luată în seamă, naraţiunea 
„autodeterminării basarabene“ nu a fost abandonată. 

În 16 mai 2015, publicaţii ruseşti şi ucrainene relatau că în Odesa s-ar fi 
desfăşurat al doilea congres al „Radei Populare a Basarabiei“, la care a fost 
prezentat proiectul privind autonomia national-culturala a Ținutului 
Basarabean. S-a anunţat că proiectul fusese transmis Radei Supreme şi 
Administraţiei prezidenţiale de către liderul „Radei Populare a Basarabiei“, 
Vera Sevcenko.7 News-frontinfo a publicat si imagini video de la 
eveniment, cu titlul „Urgent!!! Consiliul Poporului Basarabiei a anunţat 
proiectul de autonomie a Basarabiei!“ RBK-Ukraina relata cá la congres 
„au participat şi preşedintele Mişcării Pentru Pace din Muntenegru, 
reprezentantul special al Partidului Smena din Polonia pentru problemele 
minorităţilor nationale, jurnalişti din Cehia, Ucraina şi Moldova.” Se mai 
arăta că „proiectul de lege fixează juridic Basarabia în calitate de regiune 
unică polietnică, multiculturală şi autonomă“. Proiectul de lege era susţinut 
de personalităţi din Chişinău, Tiraspol şi Moscova — politicieni, jurnalişti, 
etno-psihologi, experţi în conflicte culturale, economişti şi chiar de un fost 
candidat la preşedinţia bulgară, Pavel Cernev. 

1news.com.ua anunţă apoi că Vera Sevcenko a fost răpită după conferinţă 
de angajaţii Serviciului de Securitate al Ucrainei, SBU. Publicaţia arăta că 
Vera Şevcenko preluase conducerea Radei Populare a Basarabiei după o 
altă dispariţie, cea a primului ei lider, Dmitri Zatuliveter. (Coincidenta 
numelui de familie cu cel al Katiei Zatuliveter, bănuită de spionaj la 
Londra, este una dintre obişnuitele ironii ale istoriei.) 


Investigatiile de presă ulterioare, realizate de Odesskaia jizni™, 


Dumskaia”* şi StopFake7?, au arătat că, de fapt, congresul „Radei Populare 
a Basarabiei“ nu avusese loc, cetăţenii străini nu se aflau pe teritoriul 
Ucrainei, iar liderul Radei Populare a Basarabiei, Vera Şevcenko, se afla 
într-un „local de agrement“ si nu ştia nimic despre eveniment.^? La adresa 
la care ar fi existat site-ul Radei se află astăzi un site comercial. 

În februarie 2014, conform unui referendum organizat în Găgăuzia, 98% 
din locuitorii găgăuzi au votat pentru a se alătura Uniunii Rusia-Belarus- 
Kazahstan. În campania media derulată cu acest prilej, într-una dintre 
emisiunile TV din campanie se spunea că „găgăuzii nu vor să trăiască sub 
steagul românesc, să sufere din cauza jandarmului roman“. 

În iulie 2014, Consiliul Consultativ al Audiovizualului (CCA) a 
suspendat emisia postului Rusia 24, căruia i s-a imputat „lipsa atitudinii 
profesioniste si a pluralismului* în relatarea referendumului găgăuz.” În 
aprilie, CCA demarase un proces de verificare a canalelor ruseşti de 
televiziune care emiteau pe teritoriul Moldovei, pentru a asigura „siguranţa 
informaţională în ţară“. Cum măsura nu a avut nici un efect, în 27 mai 
2015, CCA a decis suspendarea retransmiterii postului Rusia 24 pe teritoriul 
Republicii Moldova pe o perioadă nedeterminată. CCA a acuzat postul TV 
de „lipsă de pluralism de opinie“, „promovarea politicii Federaţiei Ruse“ şi 
a invocat „necesitatea protejării mediului informational al ţării“. 
Reprezentanţii partidului pro-Kremlin Casa noastrá-Moldova au atacat 
decizia în instanţă, dar solicitarea a fost respinsă. 

Mass-media rusă este influentă în Republica Moldova. Pentru a se 
informa, 62% din moldoveni urmăresc posturile moldoveneşti, 39% pe cele 
ruseşti si 14% posturile româneşti (europene). Dar chiar şi cei care 
urmăresc televiziunile moldoveneşti, vizionează de fapt programe ruseşti — 
80% din conţinutul media difuzat pe piaţa moldovenească vine din 
Federaţia Rusa.“ 

Pentru cei peste jumătate de milion de moldoveni care lucrează în Rusia, 
Lumea Rusă nu este un concept abstract, ci unul cât se poate de concret, 
arată Igor Munteanu, fost ambasador la Washington - înseamnă 
posibilitatea de a câştiga mai bine decât în Moldova, de a obţine un 


paşaport (în special pentru transnistreni), vize de şedere pe termen lung, 


permis de muncă, dreptul de a face afaceri, asigurare medicală şi şcolarizare 
gratuită. 

Scenariul construit îndelung de Moscova pentru Republica Moldova este 
cel al unei federaţii sau confederaţii, cu Moldova, Transnistria şi Găgăuzia 
subiecţi egali. Planul a fost propus în mod constant, cu răbdare, în ultimii 
20 de ani. Nici măcar Voronin nu l-a acceptat. Planul, cunoscut ca „planul 
Kozak““, ar duce la consfintirea prin legea fundamentală a controlului 
Moscovei asupra Republicii Moldova, Transnitria si Găgăuzia urmând să 
aibă drept de veto în politica externă şi cea de apărare. 

Narațiunea Lumii Ruse, arată că prin federalizare toti moldovenii vor fi 
laolaltă, într-un stat prosper, multietnic, precum a fost cel sovietic 
odinioară. Narațiunea este constantă, încă din anii care au urmat destrămării 
URSS. Atunci se făcea diferenţa între „naționalismul elitelor“ din Moldova, 
de sorginte româno-fascistă, şi  ,internationalismul*  egalitarist al 
transnistrenilor, de sorginte sovietică. Discursul oficial rus este că războiul 
din 1992 a izbucnit pentru că „radicalii“ şi „elitele“ din Chişinău au vrut 
unirea cu România şi doar armata rusă (omuletii verzi ai vremii) a 
împiedicat masacrarea populaţiei civile din Transnistria, care voia să îşi 
păstreze identitatea, limba si cultura, amenințate de moldovenii de peste 
Nistru, ca în perioada interbelică. Doar armata rusă, relata agenţia Tass, a 
oprit o baie de sânge şi în Găgăuzia, într-un context similar.“ 

Scenariul se bucură de succes — dacă în 2003, atunci când Voronin a 
respins „planul Kozak“, 70% din moldoveni se opuneau federalizării, în 
2017, numărul acestora scăzuse la 50,196.7* Propaganda dă roade. 

Între timp, distanţa între populaţie şi „stat“ creşte considerabil: în 2017, 
doar 6,8% din moldoveni mai aveau „foarte multă încredere“ în 
administraţia locală, 4,8% în armată, 2,3% în poliţie, 1% în justiţie, 0,8% în 
guvern şi 0,5% în parlament. 

Din cei 4,4 milioane de cetăţeni înregistraţi în 1989, astăzi mai sunt trei 
milioane acasă. Restul au plecat la muncă în străinătate. Chiar dacă 
cifrele au o marjă foarte mare de eroare, statisticile fiind manipulate în scop 
electoral, realitatea este cenuşie: sate întregi sunt goale. Din tot spaţiul ex- 
sovietic, Moldova este statul în care vârstnicii o duc cel mai prost — 90% 
dintre pensionari au o pensie mai mică de 1 000 de lei (cca 45 de euro). 


Este lumea în care oglinzile au fost sparte şi în spatele lor se cască hăul. 


,loate nenorocirile vin din Vest“ 


„Norul radioactiv care a acoperit Moldova a venit la noi nu din Rusia, ci din 
România?“7 scria ediţia moldovenească a ziarului Komsomolskaia Pravda 
în noiembrie 2017. Cu două luni înainte, Europa intrase în alertă — deasupra 
sa plutea un nor nuclear. Deşi toate cercetările indicau Rusia ca sursă, 
autorităţile de la Moscova negau că ar fi implicate în vreun fel. 

În 26 noiembrie, Irina Astahova publică în Kp.md o „hartă de impact“, 
arătând că „punctele roşii“ aflate deasupra României ar indica o 
concentraţie de izotopi suspectă. Fără să citeze experţi în domeniu sau 
documente ale agenţiilor internaţionale care monitorizează nivelul de 
radiaţii în atmosferă, ea afirmă că România este sursa poluării nucleare, iar 
autorităţile din Republica Moldova ascund acest lucru. 

Norul radioactiv a stat, într-adevăr, deasupra României, din 15 
septembrie până în 10 octombrie, însă România nu a fost sursa poluării." 
De fapt, cercetările internaţionale au arătat că cea mai mare concentraţie de 
Ruteniu 106 s-a înregistrat într-o regiune dintre munţii Ural şi fluviul Volga. 

Deşi Rosatom, corporatia pentru energie atomică aflată în subordinea 
statului rus, a comunicat că nu a înregistrat scurgeri radioactive la nici una 
dintre centralele sale, toate privirile s-au îndreptat către unitatea de la 
Maiak, din regiunea Celeabinsk, construită în anii 1940, responsabilă pentru 
două din cele mai mari accidente soldate cu scurgeri radioactive în istoria 
Rusiei. În cel mai recent accident, din 2004, deşeurile radioactive fuseseră 
deversate în râul Teha, un afluent al fluviului Obi care se varsă în Oceanul 
Arctic. 

La Maiak fusese înregistrată în 29 septembrie 1957 o catastrofă nucleară 
mai puţin cunoscută, a treia ca mărime din istorie după cele de la Cernobil 
şi Fukushima, catastrofă ţinută secretă de sovietici timp de 30 de ani. În 
jurul uzinei de la Maiak începuse să se construiască în 1946 unul dintre 
numeroasele oraşe secrete din URSS, inexistent pe hărţi, care era menţionat 
în corespondenţa secretizată ca Celeabinsk-40 (C-40), cu 100 000 de 
locuitori. Astăzi se numeşte Oziorsk™. Maiak era locul unde începuse 


programul secret sovietic de construire a armelor nucleare, sub directa 
comandă a lui Lavrenti Beria, şeful NKVD. 

În septembrie 2017, Maiak a negat că ar fi sursa acestei scurgeri, 
precizând că nu a mai desfăşurat operaţiuni cu Ruteniu 106 „de câţiva 
ani“: „Contaminarea atmosferei cu izotopul Ruteniu 106 înregistrată de 
Rosgidromet nu are legătură cu activitatea uzinei Maiak.“ Rosatom a 
comunicat la mijlocul lunii octombrie că probe prelevate de pe întreg 
teritoriul Rusiei în perioada menţionată nu arată nici o urmă de Ruteniu 
106. Mai mult decât atât, nivelul înalt înregistrat în Argaiaş, localitate aflată 
la 35 de kilometri de uzina nucleară, era mai scăzut decât cel înregistrat în 
alte locuri din Europa, cum ar fi Bucureştiul, sugerând că emisia nu a avut 
loc pe teritoriul rus. 

În 9 noiembrie 2017, Institutul de Radioprotectie şi Securitate Nucleară 
din Franţa (IRSN) a dat publicităţii un raport”? în care arăta că „cea mai 
plauzibilă zonă de emisie este cea situată între Volga şi Ural“ şi că originea 
Ruteniului 106 ar putea fi „combustibil nuclear, surse radioactive sau 
reintrarea în atmosferă a unui satelit echipat cu generator termoelectric cu 
ruteniu“. Concluzia finală a IRSN a fost că poluarea a fost probabil generată 
de „golirea unor instalaţii“. IRSN publică o hartă în care norul radioactiv 
era, la acel moment, deasupra României, concentraţia mai mare de Ruteniu 
106 fiind evidenţiată prin punctele roşii depistate de Astahova. 

Cu o lună înainte, Comisia Naţională pentru Controlul Activitatilor 
Nucleare (CNCAN) de la București emisese un comunicat în care preciza 
că nu fuseseră desfăşurate „activităţi de producere, transport sau utilizare a 
Ruteniului 106 pe teritoriul României“. 

Evgheni Savşenko, şeful autorităţii însărcinate cu sănătatea şi siguranţa 
în regiunea Celeabinsk, declara reporterului de la The Guardian că temerile 
sunt alimentate de „isterie“ şi că există suspiciuni privind informaţiile care 
vin de peste graniţă, arătând că Franţa are de asemenea o uzină de procesare 
a combustibilului nuclear care „concurează cu cea de la Maiak“. 

La Argaiaş, agenţia rusă de meteorologie, Rosgidromet, înregistrase o 


concentraţie de Ruteniu de 986 ori mai mare decât cea normală, fără a-i 


avertiza însă pe localnici. Aceştia declarau reporterului de la Europa 


Liberă în 21 noiembrie că aflaseră despre „incident“ din presa occidentală, 


de pe Internet, aşa cum aflaseră despre Cernobil din presa suedeză. Niveluri 
ridicate de radiaţii erau înregistrate în diverse locuri în Tatarstan. 

Cum toate măsurătorile agenţiilor internaţionale arătau spre aceeaşi zonă 
din Rusia, Moscova a recunoscut în cele din urmă că sursa radiaţiei se află 
in zona munţilor Ural .2 În 20 noiembrie, agenţia rusă de servicii 
meteorologice Roshydromet a confirmat concluziile emise de IRSN%, 
arătând că „nivelul de Ruteniu 106 este de 986 de ori mai mare decât rata de 
poluare la staţia de monitorizare care este la 30 de kilometri de centrala 
nucleară“. Mostrele examinate de cele două staţii meteorologice aflate în 
partea de sud a Munţilor Ural, în regiunea Celeabinsk, au indicat aceleaşi 
rezultate. Ruşii înregistraseră încă din septembrie emisii de Ruteniu 106 în 
sudul Uralilor, pe care le-au catalogat ca „nivel extrem de ridicat de 
contaminare“ 22. 

Cu toate acestea, articolul din ediţia moldovenească a Komsomolskaia 
Pravda apărea şase zile mai târziu, reluând teoria că România ar fi sursa, 
fără să citeze concluziile autorităţilor ruse. Atunci când, pe Facebook, unde 
Astahova repostase articolul, i se atrage atenţia asupra surselor citate mai 
sus, inclusiv asupra concluziilor agenţiei ruse, jurnalista răspunde că „e 
greu să tragem concluzii“, că „există suspiciuni“ şi că simte că e „doar o 
perdea de fum, 

Aşteptând să se risipească fumul, Astahova nu a oferit nici o explicaţie 
jurnaliştilor de la API care au investigat acest caz de fake news cu iz de 
Cernobîl moldovenesc.“ Ea posta însă pe Facebook, in 27 noiembrie, a 
doua zi după apariţia articolului, un citat din Nassim Taleb, autorul cărţii 
Lebăda neagră, cunoscut pentru părerile sale pro-Putin: „Dacă încerci să 
arăţi ceea ce se întâmplă cu adevărat, eşti etichetat drept «putinist». Este o 
inchizitie a timpului nostru, care pedepseşte opiniile ce diferă de cele 
oficiale.““ Să se considere oare Astahova o lebădă neagră a jurnalismului 
din Republica Moldova? 


NATO, stop! Go home! (Cum era să înceapă al Treilea Război 
Mondial) 


„Tancurile au intrat în Moldova pe 3 mai“, relatau posturile Rusia 1 şi Rusia 
24. „Militarii americani, cât pe ce să provoace o confruntare civilă în 
Moldova. Tancurile NATO, vehiculele blindate, tractoare militare şi gredere 
se îndreptau spre poligonul din satul Negreşti, când la graniţă le-au blocat 
calea oameni cu afişe pe care scria într-o limbă înţeleasă de oaspeţi «NATO, 
stop! Go home!»* relata reporterul de la Rusia 1.“° „Potrivit opoziţiei, în 
Moldova a intrat de două ori mai multă tehnică decât era anunţată oficial de 
Ministerul Apărării“, anunţa Rusia 24.77 

„Nu vom permite NATO să-şi aducă tancurile in Chişinău“, declară 
Igor Dodon în 3 mai, preluat de presa comunistă şi socialistă. Cinci zile mai 
târziu, în direct prin telefon la Rusia 24, Dodon afirmă că americanii 
fuseseră instiintati că vor fi blocate toate intrările în oraş, de aceea au decis 
să intre în Moldova la ora cinci dimineaţa, „iar asta aminteşte de 22 iunie 
1941*2%, 

„Tancurile americane au invadat centrul Chişinăului“, anunţă Sputnik în 
8 mai 2016.7? „Opoziția moldovenească protestează împotriva tancurilor 
NATO la Chişinău“, transmite postul rusesc NTV, adăugând că autorităţile 
au instalat tehnica „pe întuneric“. Agenţia federală de ştiri rusă FAN 
relatează că „americanii au venit în Chişinău cu tancuri, dar au plecat cu 
panglici ale Sfântului Gheorghe“7%, iar Rusia 24 sustine că americanii au 
fost alungaţi din piaţă de socialişti.” 

Sursele Russia Today confirmă că „americanii au bătut în retragere“ după 
un protest al localnicilor. „Tehnica militată NATO este o tentativă cinica de 
a distorsiona trecutul în scopuri politice, de a demoniza Rusia şi a-i submina 
imaginea“, explică Srdja Trifkovic, un expert sârb, prezent deseori la RT.“ 

Dar ce se întâmplase, de fapt? Ministerul Apărării publicase în 7 mai, pe 
pagina oficială Army.md7%, un comunicat în care se arăta: „La data de 8 
mai, începând cu ora 10:00, până la ora 14:00, în Piaţa Marii Adunări 
Naţionale vor demara acţiunile consacrate comemorării victimelor celui de- 
al Doilea Război Mondial. La eveniment vor fi prezenţi militarii 
Regimentului 2 cavalerie din Statele Unite ale Americii, care participă la 
exerciţiul comun «Dragon Pioneer», desfăşurat în Republica Moldova, şi 
militari din cadrul Armatei Naţionale.“ 


Deşi toată presa rusă, precum şi cea comunistă şi socialistă 
moldovenească vorbeau de tancuri, în piaţă nu fusese amplasat nici unul. 
Mai mult, nici un tanc american nu intrase în Moldova, nici pe înserat, nici 
la mijirea zorilor. „În piaţă nu a ajuns nici un tanc“, declară Alla Diaconu, 
ofiţer de presă la Ministerul Apărării. Ea dăduse telefoane la redactii, 
rugând jurnaliştii să rectifice informaţiile conform cărora exerciţiile militare 
ar fi sub egida NATO şi arătând că nu era vorba de tancuri. „La expoziţia 
din Piaţa Marii Adunări Naţionale nu au fost tancuri. Au fost expuse 5 
unităţi de tehnică de geniu din dotarea armatei SUA şi 12 unităţi din dotarea 
armatei Republicii Moldova. Tehnica a plecat din piaţă la ora 16.30, când 
nu era nici urmă de socialişti!“, a mai spus Alla Diaconu, adăugând că atât 
intrarea coloanei în ţară, cât şi expoziţia au fost lipsite de incidente. Mai 


mult, zeci de chişinăueni şi-au adus copiii la „tancuri“ şi s-au pozat cu 


ostaşii americani. ™® 

13 
RUSIA: O DEMNITATE ANTROPOLOGICA 
SUPREMĂ 


Rusia are misiunea sfântă de a apăra omenirea de păcatele mortale ale homosexualității, pedofiliei 
şi incestului, care fac ravagii în Occident. În faţa pericolului, ruşii trebuie să fie uniţi, aşa cum au 
fost sub Stalin, în Marele Război pentru Apărarea Patriei. Duşmanii îi acuză pe ruşi că au invadat 
ţările vecine sau că au provocat foametea în Ucraina, dar nu sunt decât minciuni. De fapt, vor sa 
provoace revoluţii „colorate“, ca în Ucraina, sau chiar să provoace un război, ca în Siria, pentru a 
aduce imigranţi şi a pune mâna pe bogăţiile Rusiei. 


Făt-Frumos din Moscova 


Cum va rămâne Vladimir Vladimirovici Putin în istorie? Este el un 
supererou, sau un muritor ca noi toţi? Putin se luptă cu tigrii siberieni, 
călăreşte, joacă hochei, face judo, zboară, se scufundă, câteodată mai plânge 
(e om) sau îşi împlineşte o fantezie masculină comună — iubeşte o 
contorsionistă. 

Vladimir Vladimirovici apare în fotografii cu bustul gol, bine-făcut, un 
bărbat căruia nu-i dai vârsta din buletin, peste 65 de ani. Aminteşte de 
împărații romani, ale căror statui, răspândite prin întregul imperiu, îi 
infatisau fără haine, asemenea zeilor. Gândiţi-vă la Hadrian, de exemplu. 

Vladimir Vladimirovici sfidează nu numai fusele orare, ci însuşi timpul, 
căci întinereşte. Priviţi fotografiile de la prima investire în funcţia de 
preşedinte, în 2000. Avea 48 de ani, era costeliv şi încercănat. Priviţi 
fotografiile recente şi veţi vedea că a avut loc, într-adevăr, o minune. De ce 
ar fi ales un astfel de om un job atât de anost şi prost plătit — de preşedinte? 
Salariul său lunar, de 12 500 de dolari, nu este nici măcar jumătate din cel al 
omologului său american. Umilitor. 


Vladimir Vladimirovici este însă bogat. Se spune că are o avere între 40 
si 200 de miliarde de dolari. Asta e bine, ar spune ruşii, pentru că dacă are 
grijă de banii săi atunci va avea grijă şi de cei ai Rusiei. Şi viceversa. Cu 
putin timp înainte de a fi asasinat, Boris Nemtov făcea un inventar succint 
al gadgeturilor multiplului preşedinte-premier: 20 de case, 4 iahturi, 58 de 
avioane şi elicoptere, inclusiv un Airbus şi 2 Dassault Falcon. 

Vladimir Vladimirovici este loial. Echipei sale de hochei, femeilor din 
viaţa sa, bărbaţilor în uniformă, Mamei Rusia. Vladimir Vladimirovici îi 
urăşte pe trădători: Gorbaciov ar trebui să facă puşcărie pentru crima de a fi 
dezmembrat imperiul. Încă se mai lucrează la asta. 

Vladimir Vladimirovici este patriot. Ce rus care îşi aruncă ochii pe harta 
lumii s-ar putea îndoi de asta? Rusia creşte de la o zi la alta. Acolo unde 
Occidentul vede conflicte îngheţate, Vladimir Vladimirovici vede 
oportunităţi de neratat. „Apartenența la națiunea rusă trebuie trăită ca o 
alegere, ca un lux de viaţă extraordinar, ca o demnitate antropologică 
supremă“, spunea Dughin, ideologul noului imperialism rus.“ 

După mandatele sale, patru de preşedinte şi unul de premier, Vladimir 
Vladimirovici ar vrea, probabil, ca istoria şi Wikipedia să consemneze în 
dreptul numelui său „reunificarea“ Osetiei de Sud, Abhaziei şi Crimeii cu 
Rusia, „pacificarea“ Ceceniei şi renaşterea Noii Rusii, Jocurile Olimpice de 
la Soci şi Campionatul Mondial de Fotbal din 2018. Vor apărea însă şi 
accidentul aviatic de la Smolensk, asasinarea Annei Politkovskaia şi a altor 
200 de jurnalişti incomozi^?, înecarea în sânge a Ceceniei, asasinarea lui 
Boris Nemtov şi a lui Alexandr Litvinenko, tentativa de asasinat asupra lui 
Serghei  Skripal, invadarea Ucrainei si declanşarea unui război 
informaţional nemaiîntâlnit. 

De la Hitler încoace, niciodată pacea în Europa nu a mai depins atât de 
mult de o singură persoană. Totuşi, Vladimir Vladimirovici execută fidel 
ritualul „democraţiei suverane ruse“: trece legile prin parlament, nu se 
amestecă în treburile justiţiei (decât pentru a graţia, ca în cazurile 
Hodorkovski şi Pussy Riot) şi nici în cele ale executivului, condus de 
colegul său de strană (la slujbele de Paşte sunt întotdeauna împreună), 
Dmitri Anatolevici Medvedev. 

Dar ce vrea, de fapt, enigmaticul Vladimir Vladimirovici Putin?%% 


Rusia, o ţară asediată? 


„Suntem un popor victorios, este în genele noastre, în codul nostru genetic, 
moştenit din generaţie în generaţie. [...] Lupta pentru Rusia continuă! Vom 
fi victorioşi! [...] Nu vom lăsa pe nimeni să se amestece în treburile noastre 
interne. [...] Nu vá inselati patria!““! Citind aceste cuvinte, ai putea crede 
că este discursul unui şef militar înainte de război. Era discursul lui Putin în 
campania electorală din 2012, în faţa a 130 000 de susţinători veniţi să îl 
asculte pe stadionul Lujniki din Moscova.*% 

Adam Michnik crede că Putin vrea să fie noul Ivan I Kalita, care să 
adune din nou pământurile Rusiei. El va încorpora Ucraina în Rusia bucată 
cu bucată, pentru că nu crede în existenţa unei naţiuni ucrainene şi aşteaptă 
ca America să-i propună o nouă Ialtă sau Maltă.** 

În fond, şi Dughin afirmă că „Ucraina nu are nici un sens geopolitic ca 
stat“, neavând „nici unicitate geografică, nici caracter etnic specific“, 
condamnată astfel „la o existenţă de marionetă“, nefiind altceva pentru 
Rusia decât un „cordon sanitar“ 2“ 

Cât despre Uniunea Europeană, al doilea glonţ abia ce i-a trecut pe la 
ureche. Pe primul, Brexitul, l-a primit în plin. Dacă favorita Kremlinului, 
Marine Le Pen, ar fi câştigat preşedinţia Franţei, Putin s-ar fi ales cu cel mai 
frumos cadou — destrămarea Uniunii Europene. Şi se ştie că preşedintelui 
rus îi plac cadourile. 

Partea proastă este că în loc ca Rusia să devină precum Vestul, Vestul 
devine precum Rusia. Nu doar Viktor Orbân imită Rusia, ci chiar şi Donald 
Trump. Schimbările de mentalitate sunt stupefiante, din Olanda, până în 
Polonia, acolo unde Jarosław Kaczynski, cel pe care Michnik îl numeşte 
„LiliPutin“, copiază, inconştient, modelul detestat. 

Rusia finanţează sau sprijină partide şi mişcări anti-UE, anti-SUA, 
antiimigratie cum ar fi Jobbik şi Fidesz (Ungaria), UKIP şi BNP (Marea 
Britanie), Zorii Aurii şi Syriza (Grecia), AfD şi Pegida (Germania), ATAKA 
(Bulgaria), Frontul Naţional (Franţa) sau grupul Europa Naţiunilor şi 
Libertăţii din Parlamentul European.“ 

Astăzi, oricine îl acuză pe preşedintele Rusiei este un „inamic al 


Dumnezeului stabilităţii“, arată Pomerantsev. Sacrificiile sunt necesare, 


pentru binele colectiv. Un „manager eficient“ ca Putin va administra situaţia 
cu grijă. Stalin a fost, la rândul lui, un „conducător eficient“, care a impus 
sacrificii pentru a fi „eficient“. De aceea, imaginea lui Stalin nu mai poate fi 
pângărită nici în numele democraţiei (idee occidentală subversiva 
alimentată de unii ca Soros), nici în numele Adevărului (categorie 
subiectivă, care pune individul mai presus de stat). Vasili Grossman scria în 
Viaţă si destin: „Vreme de o mie de ani, rusul a văzut de toate — şi măreție, 
şi supramáretie — numai un singur lucru nu a văzut: democraţia. “2% 

În noiembrie 2017, un tribunal din Sankt-Petersburg l-a condamnat pe 
Vladimir Timoşenko, un bărbat de 43 de ani din Kislovodsk, Caucazul de 
Nord, la doi ani de detenţie într-o colonie cu regim strict pentru o postare în 
reţeaua socială Vkontakte considerată insultătoare la adresa guvernului rus, 
pe care-l cataloga drept „regim antinational* şi „sistem represiv*.2* 

Condamnările pentru postări pe reţelele sociale nu sunt o excepţie în 
Rusia. În decembrie 2016, un bărbat a fost condamnat la doi ani cu 
executare într-o colonie penitenciară pentru publicarea unui articol online în 
care critica bombardamentele ruseşti în Siria. În mai 2016, un inginer rus a 
fost închis pentru doi ani şi trei luni pentru că a repostat un articol 
ucrainean. Scriitorul Victor Erofeev spunea ca în Rusia, „regimul şi tara 
sunt ca două corăbii plecate în sensuri opuse“, şi asta face ca „statului să îi 
fie frică de orice*9?9, 

Propaganda rusă foloseşte un dublu limbaj — naratiunile interne diferă de 
cele externe. Catalunia luptă în mod just pentru autodeterminare, relatează 
RT şi Sputnik pentru Occident; pe plan intern însă, orice derapaj nationalist 
este sancţionat drastic, inclusiv cel al etnicilor ruşi din aşa-numita Noua 
Rusie. Contagiunea este periculoasă, căci 27 de regiuni neruse din Rusia au 
statut politic autonom, adică 32% din circumscripțiile electorale, acoperind 
40% din întreaga Rusie. Demonizarea „Coloanei a cincea“, a „trădătorilor 
nationalisti^ si „agenţilor străini“, mobilizează populaţia în sprijinul 
regimului, aşa cum o făcea odinioară Stalin.** Disidentii şi liderii mişcărilor 
etnocentrifuge vor fi acuzaţi de corupţie, lipsă de patriotism sau chiar 
sabotaj. Amintirea tribunalelor staliniste din anii 1930 este încă vie, la fel şi 
mottoul „Suferim impreuna!“. 


Acuzaţiile Occidentului cá Putin s-ar afla în spatele asasinării lui Boris 
Nemtov sunt considerate o „demonizare dezgustătoare“ de Kiseliov, care 
acuză la rândul lui Vestul că vrea să-şi acopere vina de a fi dat o lovitură de 
stat în Ucraina.“ Presa rusă s-a mobilizat şi au început să curgă falsurile 
privind implicarea americanilor în declanşarea unei revoluţii „colorate“ în 
Rusia. De exemplu, a fost trucată o fotografie care îl arată pe ambasadorul 
american participând la un marş organizat în 2017 in memoria lui Nemtov. 
Era un fake.9- 

Un sondaj realizat în decembrie 2017 de compania independentă Levada, 
cea mai credibilă de pe piaţa rusă, căreia i s-a interzis în campania 
electorală din 2017-2018 să realizeze sondaje privind competiţia electorală, 
arăta că 60% din ruşi au o părere negativă despre SUA, mai mult cu 10% 
fata de ianuarie 2017. 68% din ruşi nu erau îngrijoraţi de sancţiunile 
Occidentului împotriva ţării lor.” 

Există însă şi o altă latură a povestii, mai putin vizibilă. Acuzatiile lui 
Putin că Occidentul şi-a încălcat promisiunea făcută înainte de reunificarea 
Germaniei că NATO nu se va extinde spre est „cu nici măcar un inch“ au 
fost considerate fanteziste. Părea că preşedintele rus trăieşte într-o altă lume 
şi urmăreşte o revanşă istorică fără motiv. Ei bine, în decembrie 2017 — 
lovitură de teatru.24 După declasificarea documentelor americane, sovietice, 
germane, britanice şi franceze de la Arhiva de Securitate Naţională şi 
publicarea lor de către Universitatea George Washington, s-a stabilit că, 
într-adevăr, liderii occidentali i-au dat asigurări lui Gorbaciov în acest sens, 
în numeroase rânduri. La summitul din Malta din decembrie 1989, George 
H.W. Bush l-a asigurat cá nu va profita de revoluțiile din estul Europei 
pentru a leza interesele sovietice. Mai mult decât atât, Francois Mitterrand 
s-a pronunţat pentru „dezmembrarea blocurilor militare“. Când deputaţii 
Sovietului Suprem s-au întâlnit cu secretarul-general al NATO, Manfred 
Worner, în iulie 1991, acesta a dat asigurări că NATO „nu va permite 
izolarea URSS de comunitatea europeaná ^, 

Gorbaciov acuză Occidentul pentru declanşarea crizei din Ucraina. El 
spune că atunci când Moscova a criticat extinderea NATO şi amplasarea 
scuturilor de apărare în zone considerate „de importanţă“ pentru Rusia, i s-a 


răspuns „Nu este treaba voastră“. „li sfătuiesc pe liderii occidentali să 


analizeze toate aceste lucruri în loc să acuze Rusia pentru orice“, spunea 
primul şi ultimul preşedinte al Uniunii Sovietice în 2014, după invadarea 


Ucrainei. „Nu îl portretizati pe Gorbaciov ca fiind naiv, că a fost învârtit 


pe degete de Vest. Dacă a existat naivitate, aceasta a fost mai tarziu“®®, 
spunea Gorbaciov, făcând aluzie la Eltin. El avea să scrie în memorii că „o 
epocă se termină abia atunci când toate iluziile care au stat la baza ei se 
destramă“. 

Când a venit la putere, în 2000, Putin a încercat mai întâi să integreze 
Rusia într-un „Occident lărgit“ şi chiar în NATO, dar a abandonat strategia 
pentru că Vestul nu i-a acceptat condiţiile, arată Graeme Herd.2? A urmat 
apoi „globalizarea suverană“, care avut succes între 2000 şi 2012. Apoi 
„Eurasia lărgită“, proiect sabotat însă de propriile politici economică şi 
externă. După 2015, la sfârşitul intervenţiei în Siria, Putin pare a fi transmis 
semnale Vestului că Rusia a reintrat în liga mare a jucătorilor globali, în 
consecinţă, sferele de influenţă trebuie rediscutate.2 

Ca urmare, Rusia îşi redefineşte oficial inamicii. În noua lege a Strategiei 
de Securitate Naţională a Rusiei, promulgată în ultima zi a anului 2015, 
SUA şi NATO sunt menţionate în mod explicit ca ameninţări pentru 


securitatea Rusiei.“ Un an mai târziu, în decembrie 2016, apare noua 


Doctrină de Securitate si Informații. Combaterea propagandei, a 
influenţei informational-cibernetice a serviciilor de informaţii străine, 
precum şi securizarea computerelor împotriva spionajului şi criminalităţii 
cibernetice sunt noile priorităţi. Una dintre preocupări era de a pune la 
punct un „Internet rusesc“, pentru a decupla Lumea Rusă de Occident şi a 
avea un control mai bun asupra reţelelor sociale. Amintirea protestelor care 
avuseseră loc în timpul alegerilor parlamentare din decembrie 2011 era încă 
proaspătă şi neplăcută pentru Kremlin.2“ 

Care va fi următorul pas al Rusiei? Vor fi încurajate noi „autonomii“ în 
Noua Rusie, până la Odesa, sau vom asista la diversiuni la frontiera vestică? 
Cei mai mulţi oficiali NATO şi UE consideră că cele trei state baltice sunt 
cele mai expuse interferenţei Rusiei. Toate sunt foste state sovietice, au 
frontieră cu Rusia şi procente mari de populaţie de etnie rusă, ceea ce ar 
putea constitui un pretext pentru amestecul ruşilor, aşa cum au făcut-o şi în 


Crimeea, Donbas, Transnistria, Osetia de Sud şi Abhazia. 


Noul mesianism rus 


În secolul al XVIII-lea, Rusia era văzută de slavofili ca având misiunea de a 
salva spiritual lumea. Aceştia credeau, după cum arată Alain Besancon, că 
Rusia este o civilizaţie distinctă, care nu se va dezvolta conform modelelor 
europene şi că aparenta ei decalaj faţă de Vest ascunde, de fapt, un salt peste 
soluţiile moderne ale ţărilor occidentale. A apărut apoi eurasianismul, care 
i-a avut ca ideologi pe Constantin Leontiev şi Nikolai Danilevski. Aceştia 
credeau cá Europa îşi consumase forţa vitală, venise deci vremea Rusiei. 

Astăzi, în jurul lui Putin sunt citiţi Gumiliov, Ilin, Panarin, Savitki si 
Dughin, afirmă Marlene Laruelle şi Michel Eltchaninoff. Aceştia au 
construit naratiuni care se regăsesc în diverse formule în discursul ideologic 
al Kremlinului: „Răul a venit întotdeauna din Occident“ (Lev Gumiliov); 
„Credinţa în liderul care izbeşte în inamic în loc de a rosti vorbe goale, care 
conduce, în loc de a se vinde străinului“ (Ivan Ilin); „Doar poporul rus, 
călăuzit de ortodoxie, rămâne purtătorul sperantelor umanităţii“ (Igor 
Panarin); ,Eurasianismul nu este doar un concept, este o realitate fizică, 
geografică“ (Piotr Savitki). 

Este vorba de „aceeaşi casa“, spune Besancon — un melanj de 
istoriozofie, idei împrumutate din fascism şi gândire ocultă de început de 
secol XX. Acesta este mediul intelectual în care domneşte Putin, singurele 
repere stabile fiind ura sa faţă de Occident şi gustul puterii absolute. 

„Poporul rus aparţine, fără îndoială, popoarelor mesianice“, scrie Dughin. 
„Şi ca orice popor mesianic, el are o importanţă universală, care concurează 
nu numai cu alte idei naţionale, ci şi cu alte tipuri de forme de universalism 
civilizator.“* Pentru Dughin, interesele strategice ale poporului rus trebuie 
să aibă orientare antioccidentală, „fapt ce rezultă din imperativul păstrării 
identităţii civilizatoare ruseşti. Este absurd să considerăm «expansionismul» 
metodic şi expresiv al ruşilor ca fiind o întâmplare istorică. Acest 
«expansionism» este o parte inalienabilă a existenţei istorice a poporului rus 
şi e conjugat cu misiunea lui civilizatoare“, scrie el. 

În 2011, conform unor studii ale Institutului de Sociologie al Academiei 
Ruse de Ştiinţe, doar 13% din ruşi se considerau europeni. Doar 7% 
susțineau ideea ca Rusia să intre în „Casa europeană comună“ (cu 50% mai 


puţini decât în urmă cu zece ani) şi o treime împărtăşeau viziunea că Rusia 
este o civilizaţie eurasiatică unică. În 2012, într-un discurs rostit în 
Adunarea Federală a Rusiei, Putin numea Rusia o „civilizaţie-stat“, care nu 
se va contopi niciodată cu lumea din jurul său. 

Slavofilia, eurasianismul, Lumea Rusă, A treia Romă sunt versiuni ale 
aceleaşi naratiuni despre Imperiul Rus ca forţă mesianică, protector al 
valorilor tradiţionale creştine. Biserica Ortodoxă Rusă a devenit persuasivă 
la nivel global, generând un lobby influent, dezvoltând conexiuni cu mari 
corporaţii (de exemplu, cu Koch Industries, cea mai mare companie privată 
din SUA, cu o cifră de afaceri de cca 100 de miliarde USD) şi grupări 
conservatoare americane. 

După cum observă Matthew d'Ancona, Dughin a împrumutat din 
postmodernism ideea că „adevărul este o problemă de convingere, nu există 
ceea ce se cheamă fapte“. Nu e de mirare că ideologul rus este atât de 
popular printre americanii alt-right — de la nationalistii din Casa Albă şi 
Bannon, fostul strateg-şef al lui Trump, până la neonazişti. Cu toţii 
împărtăşesc credinţa că „adevărul este ceea ce faci din el“. 

Uniunea Sovietică a hipnotizat Occidentul timp de 74 de ani cu forţa sa 
gigantică, sfârşind prin a se autosugestiona. Satele Potemkin au devenit un 
Hollywood sovietic post-Cernobil. Radiațiile ucigase continua să scape de 
sub lespedea uriaşă de beton de la Pripiat, tot aşa cum propaganda national- 
comunistă a lui Ceauşescu continuă să creeze iluzia unui popor dac care a 
inventat limba latină. 

Puterea sovietică era goală pe dinăuntru. O butaforie putredă din care au 
mai supravieţuit, ici-colo, statuile-clonă ale lui Lenin. Va reuşi regimul lui 
Putin să repopuleze Rusia cu sate Potemkin? 


Istoria fake 
Noua mitologie neoimperială rusă 


Limba ucraineană a fost inventată de scriitorii rusi.222 URSS şi Rusia nu au pornit niciodată un 


război. Finlanda şi Polonia au atacat URSS, nu invers.22! Georgia nu a fost anexată, a cerut să 


se alăture imperiului tarist.222 Nu URSS nu este responsabilă pentru Holodomor, ci clima si 


Europa.82 


În octombrie 2017, sala de concerte a Centrului Southbank din Londra 
era plină ochi. Se anunţa un eveniment exceptional: proiecția capodoperei 
lui Serghei Eisenstein — Crucişătorul Potemkin, însoţită de muzica lui 
Şostakovici, interpretată de Filarmonica Regală din Londra, sub bagheta lui 
Vladimir Askenazi. Era primul concert din ciclul „Vocile Revoluţiei — Rusia 
1917“. Ce loc mai bun pentru rememorarea revoluţiei din 1905 decât una 
dintre clădirile emblematice ale brutalismului londonez, unde betonul gol 
amintea de utopiile secolului XX? Toate cele 2 500 de locuri au fost 
ocupate, iar tensiunea împrumutase din răceala pereţilor goi. La final, s-a 
aplaudat peste zece minute în picioare, ceea ce se întâmplă rar la Londra. 

Cum de ne-am lăsat cu toţii manipulati emotional şi estetic de o 
capodoperă care servise propagandei bolşevice şi falsifica istoria? De 
exemplu, masacrul de pe scările din Odesa, una din scenele cele mai celebre 
din istoria cinematografiei, nu avusese loc. Într-un alt film cult al lui 
Eisenstein, Octombrie, mii de bolşevici iau cu asalt Palatul de Iarnă 
înfruntând eroic focul inamicilor. În realitate, în 25 octombrie 1917, 
guvernul provizoriu s-a predat celor câteva sute de soldaţi fără un foc de 
armă. La filmări, Eisenstein folosise 8 000 de figuranti. Falsificarea 
evenimentelor a fost criticată chiar de văduva lui Lenin, Nadejda 
Krupskaia.9** 

Dar sá nu ne amágim. Toate regimurile autoritariste si totalitare s-au 
servit de puterea cinematografiei pentru a se legitima. Asa s-a plámádit 
inconştientul care substituie astăzi istoria autentică si din care îşi trag seva 
toate populismele. A făcut-o şi Hollywoodul, cea mai puternică industrie de 
propagandă din lume, care a reuşit să creeze o imagosferă uriaşă americană, 
din celuloid înfăşurat precum sulurile sfinte. 

Bolsevicii şi naziştii au reuşit însă ceva mai mult. Au transformat în mod 
pervers propaganda în artă, minciuna în curent artistic. Serghei Eisenstein şi 
Leni Riefenstahl au reuşit să legitimeze artistic falsul istoric, adevărul 
alternativ, fake-ul. A venit apoi rândul lui Quentin Tarantino, care a produs 
istorie contrafactuală — o adevărată oroare pentru istorici. În Ticăloşi fără 
glorie, un comando de soldaţi evrei americani îl ucide pe Hitler, reuşind 
astfel, în numele poporului evreu, să îşi ia revanşa asupra istoriei. Era artă, 
nu istorie fake. Va înţelege oare Putin care este diferenţa? 


La o sută de ani de la declanşarea insurecției bolşevice, Marea Revoluţie 
din Octombrie nu a mai fost aniversată în Rusia. Kremlinul are oroare de 
cuvântul revoluţie, pe care îl asociază acum cu oranj. În plus, Putin nu vrea 
să le dea idei ruşilor. El celebrează mai degrabă victoriile militare ale 
istoriei „de 1 000 de ani“ a Rusiei, văzută ca o cetate asediată de Occidentul 
ostil. Istoria Rusiei este o linie neîntreruptă de mari victorii, sub lideri 
puternici. lar dacă vreo pagină este neagră, atunci în spate se află un 
complot al străinilor, fără îndoială, după cum arată Andrei Soldatov.*® 

Ratingurile televiziunilor sunt dovada apetitului ruşilor pentru măreţia 
trecută a istoriei. În 2017, cel mai urmărit eveniment din Rusia a fost parada 
militară din Piaţa Roşie. O altă paradă militară, cea de Ziua Marinei, 
sărbătorită în Sankt-Petersburg, s-a aflat pe locul 7 în topul anual al 
audienţelor TV. Al treilea loc l-a ocupat primul episod al „interviurilor cu 
Putin“ realizat de Oliver Stone.2% 

La cel mai important post TV de stat din Federaţia Rusa, Rusia 1, în 
emisiunea Ştirile săptămânii, se relata că în timpul celui de-al Doilea 
Război Mondial cei mai multi membri ai organizaţiei baltice Frăția pădurii 
erau membri ai Waffen-SS. Ei ar fi fost responsabili de moartea a sute de 
mii de evrei, precum şi de asasinarea a 80% din populaţia evreiască din 
statele baltice.9? În realitate, în Frăția pădurii au fost partizani estoni, letoni 
şi lituanieni care au luptat împotriva regimului sovietic în timpul invaziei 
sovietice şi ocupaţiei, precum şi după război. La începutul anilor 1950, 
sovieticii au suprimat rezistenţa partizanilor. Cei care au rămas în viaţă au 
fost închişi şi amnistiati după moartea lui Stalin. 

Narațiunea revizionistă promovată de Kremlin este propagată, conştient 
sau nu, în toate statele foste comuniste. Senatorul Şerban Nicolae declara, 
în octombrie 2017, că rezistenţa anticomunistă din România nu a fost 
nicidecum o „luptă pentru libertate pe care ar trebui să o aplaudăm“. „Să 
nu-mi spuneţi că era un lucru bun că CIA organiza operaţiuni de slăbire a 
capacităţii de apărare a României sub pretextul că o fac împotriva regimului 
comunist. Este mai degrabă ticăloşie ce făceau. Era punerea în slujba unei 
puteri străine, valabilă oricând. [...] Mi se pare că ne arogăm merite care nu 
există“, spunea Serban Nicolae.’ Rezistenţa antisovietică şi anticomunistă 
este ridiculizatá, minimalizată, negată în toate ţările foste comuniste. 


Revizioniştii nu caută doar să falsifice istoria — vor ca noua istorie să fie cât 
mai convingătoare. 

În Rusia, chestionarea adevărului istoric este interzisă şi chiar pedepsită. 
Asociaţia rusă Memorial, de exemplu, a devenit una dintre ţintele 
Kremlinului. Arhiva digitală, care conţinea sute de mii de nume ale 
victimelor atrocităților comise sub Stalin, construită în 20 de ani de muncă, 
a fost confiscată. Reprezentanta asociaţiei în Cecenia, Natalia Estemirova, a 
fost asasinată. Stephane Courtois arăta că Putin a ocupat „terenul istoric şi 
memorial“, închizând arhivele, restrictionand studiul cercetătorilor străini în 
Rusia şi persecutând asociaţia Memorial, care este motorul acestei activităţi. 
Dacă sovieticii sunt autorii Holodomorului™, ruşii sunt autorii 
„memoricidului — interdicţia absolută de a evoca tragedia, pentru a 
împiedica victimele să se recunoască în calitate de victime şi să-l arate cu 
degetul pe călăul lor“. 

„Poate istoria să ne salveze de noi înşine?“ se întreba istoricul Timothy 
Snyder într-o conferinţă despre statele naţionale şi politicienii falsificatori. 
Se pare că lecţiile istoriei sunt inutile. În 20 noiembrie 2017, un documentar 
difuzat de Zvezda TV, postul oficial al Ministerului Apărării Federaţiei 
Ruse, sugera că invazia Cehoslovaciei din 1968 a avut scopul de a 
împiedica o revoluţie „colorată“ organizată de Occident. A doua zi, pe 
pagina Zvezda TV apărea un articol cu titlul „Cehoslovacia ar trebui să fie 
recunoscătoare URSS pentru 1968“*". Minciuna a stârnit până şi protestele 
preşedintelui ceh prorus Miloš Zeman, care tocmai îşi începea vizita 
oficială în Rusia. Acesta l-a acuzat pe autorul materialului că este „complet 
spălat pe creier“. 

Motivul pentru care revizionismul istoric şi propaganda antioccidentală 
sunt mai puternice astăzi decât în timpul Uniunii Sovietice este acela că 
oamenii vor să creadă în aceste naraţiuni, arată Lev Gudkov, directorul 
Centrului Levada. În fond, asta spunea si Lenin: ,Spuneti-le ce vor să 
audă!“ Un sfert dintre ruşi consideră astăzi că represiunea ordonată de 
Stalin a fost „justificată istoric“.* Imaginea Rusiei este promovată prin 
analogii istorice, de exemplu între Doneţk şi Stalingrad. O primă naraţiune 
portretizează Rusia ca pe o victimă inocentă a agresiunii Vestului, aşa cum a 
fost şi în cel de-al Doilea Război Mondial. Rusiei i se aplică pe nedrept 


sancţiuni economice, însoţite de o campanie de dezinformare în presa 
occidentală în care Rusia este acuzată pe nedrept că ar fi agresor militar, 
când de fapt este un pacificator. O a doua naraţiune portretizează Rusia ca 
pe un eliberator al Europei. În timp ce în al Doilea Război Mondial Rusia a 
eliberat Europa de fascism, acum o va elibera simultan de islam, hegemonia 
americană, controlul marilor corporaţii şi de corupţia morală a 
liberalismului. Masha Gessen arată în cartea sa The Future is History: How 
Totalitarianism Reclaimed Russia cum viata ruşilor continuă să fie 
modelata de trauma trecutului sovietic. ,,Crimeea a fost ideologia Rusiei“, 
care „a mobilizat națiunea“, scrie ea. 

Expresia Marele Război pentru Apărarea Patriei a fost folosită de ruşi 
pentru a descrie războaiele din 1612, 1812 şi cel de-al Doilea Război 
Mondial. Acesta din urmă are pentru regimul lui Putin o miză atât de mare, 
încât Duma a adoptat în 2014 o lege care prevedea sancţiuni penale pentru 
cei care contestau sau „rescriau“ versiunea oficială privind Marele Război 
pentru Apărarea Patriei. În 15 mai 2009 fusese deja creată o Comisie contra 
Falsificării Istoriei, pentru „apărarea Rusiei împotriva falsificatorilor istoriei 
şi a celor care ar vrea să nege contribuţia sovietică la victoria în cel de-al 
Doilea Război Mondial“*7. 

Pentru sovietici şi apoi pentru ruşi, al Doilea Război Mondial nu a 
început în 1 septembrie 1939, atunci când germanii au atacat Polonia, ci 
odată cu atacul german asupra URSS din 22 iunie 1941. Pentru istoriografia 
oficială, agresiunile sovietice împotriva Finlandei, Estoniei, Lituaniei, 
Letoniei, României şi Poloniei nu există. 

Dintr-un film documentar aflăm că în 1939 Finlanda a atacat prima 
Uniunea Sovietică, bombardând Mainila, un sat aflat de partea sovietică a 
frontierei. Cea care bombardase însă satul fusese Armata Roşie, care a 
acuzat apoi armata finlandeză că ar fi deschis focul şi că soldaţi sovietici şi- 
ar fi pierdut viaţa. A fost un pretext pentru a declanşa războiul, ca şi 
pretextul inventat de Hitler pentru a porni războiul împotriva Poloniei, aşa- 
numitul „incident de la Gleiwitz“, din 31 august 1939, când soldaţi germani 
îmbrăcaţi în uniforme poloneze au atacat postul de radio german Sender 
Gleiwitz din Silezia Superioară. 


Kremlinul acuză popoare întregi de fascism şi antisemitism. Ucrainenii, 
balticii şi polonezii se află printre ei. Dincolo de dezinformare, Moscova 
uită că pe 23 august şi 28 septembrie 1939 Stalin a semnat cu Hitler două 
tratate care au dus la declanşarea războiului şi dispariţia statului polonez. 
Mai mult, în 2010, Putin afirma că poporul rus a fost singurul învingător în 
război şi că ar fi câştigat chiar şi fără ajutorul celorlalte naţiuni, mai ales 
fără Ucraina.E Într-adevăr, după cum spunea Orwell, „istoria este cartea de 
căpătâi favorită de pe noptiera tiranilor“. 

Putin îi propune Rusiei să retrăiască în buclă, zilnic, Marele Război 
pentru Apărarea Patriei, ca în Ziua cárti(ei. Alia Sandra, editorul 
Euromaidanpress, crede că astfel are loc „fascizarea“ Rusiei. Francoise 
Thom remarca faptul că, în Rusia, „războiul împacă elitele cu poporul, 
şterge distanţa dintre clasa conducătoare şi restul populaţiei, dintre «cele 
două Rusii»*9", „Am fi câştigat oare războiul dacă regimul ar fi fost mai 


A 


putin dur, dacă ar fi semănat cu cel al lui Nicolae II?“ întreba Putin, 
probabil retoric. 

Victoria Uniunii Sovietice în cel de-al Doilea Război Mondial a şters 
toate crimele regimului sovietic, iar Stalin a devenit mâna de fier de care 
era nevoie. Relegitimarea prin război este actuală. Numit prim-ministru de 
Eltin în august 1999, Putin, un ilustru necunoscut pentru civili la acea 
vreme, când era directorul FSB, a reînceput războiul în Cecenia. 
Popularitatea sa a ajuns la peste 80%. În 2008, războiul cu Georgia a dus 
din nou la o creştere a popularității. La fel s-a întâmplat şi în 2014, odată cu 
anexarea Crimeii. 

La câteva săptămâni după ce Eltin l-a numit prim-ministru, câteva 
apartamente din mai multe oraşe ale Rusiei săreau în aer. Serviciile de 
informaţii au dat vina pe ceceni. Jurnaliştii ruşi aveau să documenteze 
faptul că era mâna FSB, teorie confirmată de Aleksandr Litvinenko mai 
târziu. Putin apare la televizor şi anunţă: „Îi vom vâna pe terorişti până la 
ultimul. Îi vom găsi oriunde, chiar şi în latrină. Îi vom băga cu botul în 
hazna. Sfârşitul povestii.^ Putin a lovit apoi Cecenia cu o forţă 
incredibilă. 

Uriaşa susţinere a cetăţenilor fata de Putin, de peste 80%, vine în 
contradicţie cu disprețul arătat de ruşi clasei politice, considerată coruptă si 


imorală. „Poporul rus nu e nici mai rău, nici mai bun decât alte popoare“, 
arată Aleksandr Podrabinek, militant pentru drepturile omului în fosta 
URSS, dar „este antrenat într-un teribil vârtej istoric din care cu greu poate 
scăpa singur“. „În situaţii asemănătoare, când propaganda distruge 
informaţia, iar opoziţia politică nu e viabilă sau pur şi simplu lipseşte, 
celelalte popoare se comportă la fel“, spune el. 

De câţiva ani, Vladimir Putin rescrie istoria. Este primul semn al 
instaurării autoritarismului. După cum observă scriitorul Serge Schmemann, 
în Rusia, trecutul este impredictibil. Stalin şi Marele Război pentru 
Apărarea Patriei sunt mantrele principale, menite să îl înscrie pe Putin în 
aceeaşi galerie, a „liderilor eficienţi“, care au apărat Rusia Sfântă de un 
Occident pervertit şi fascist. În 2017, Putin nu a sărbătorit o sută de ani de 
la „revoluţia“ bolşevică, ci începutul Marelui Război pentru Apărarea 
Patriei. El nu se mai mulţumeşte doar să celebreze victoria. Pentru Putin, 
cultul războiului nu este cultul morţii. 

Este Putin masculul alfa al unui trib sovietic pe care îl credeam dispărut 
în negura istoriei? Alain Besancon remarca faptul că sovietismul lui Putin 
constă în „idolatria statului rus sub toate formele sale“, una din tehnici fiind 
cea a „minciunii siderante“. Besancon povesteşte cum a trăit personal 
această experienţă la Riga, atunci când ambasadorul Rusiei declara în faţa 
ambasadorilor Statelor Unite, Germaniei, Israelului: „Noi n-am ocupat 
niciodată Letonia“. „Cei aflaţi la acea masă diplomatică au fost stupefiati, 
dar n-au replicat acestei enorme asertiuni“, notează Besancon, care avea să 
regrete toată viaţa că nu a intervenit. „Occidentul nu cunoaşte arta minciunii 
deconcertante. Politetea sa îi face un deserviciu.' 97 

De ce vrea Putin sá rescrie istoria? Este conformism bolsevic sau o 
legitate a autoritarismului? Cu totii suferim din cauza istoriei, aratá Richard 
Hofstadter în The Paranoid Style in American Politics and Other Essays, 
dar „paranoicul suferă de două ori, fiind vexat nu numai de lumea reală, ca 
noi toti, ci şi de propriile sale fantezii“. 

În 5 noiembrie 2014, la o întâlnire cu tineri istorici, preşedintele 
Federaţiei Ruse era întrebat cum se raportează Rusia la Pactul Ribbentrop- 
Molotov şi la invadarea Poloniei de URSS. „Nu vreau să condamn pe 
nimeni, dar un studiu serios ar arăta că, la vremea respectivă, acestea erau 


metodele politicii externe“, răspundea Putin. Timothy Snyder avea să 


constate că asistăm la o „schimbare în memoria istorică naţională care ar 
putea avea consecinţe pentru întreaga Europă“. Pe fundalul războiului din 
Ucraina, imaginea tradiţională a Uniunii Sovietice ca ţară care a învins 
fascismul se contopeşte cu cea a lui Stalin ca „agresor glorios*.“ Stalin 
spusese că pactul era o alianţă „semnată cu sânge“. Pentru Putin, era doar 
cerneală roşie. 

Anexarea ţărilor baltice, a Bielorusiei, Basarabiei, estului Poloniei şi 
vestului Ucrainei, deportările şi execuțiile din aceste teritorii i-au facut pe 
istorici să pună semnul egal între regimul comunist şi cel nazist. Pentru 
Putin, acesta este un sacrilegiu. „În pofida tuturor citatelor şi faptelor care 
atestă admiraţia reciprocă dintre Stalin şi Hitler, prietenia acestor două 
personaje este de neconceput şi imposibilă. Este respinsă. Aceasta este 
memoria istorică rusă“, spunea Arseni Roghinski la Radio Europa 
Libera/Radio Libertatea.?* 

În pofida evidenţelor, unii istorici, ziarişti si politicieni neagă însăşi 
existenţa protocolului semnat de Ribbentrop şi Molotov, precum Ghennadi 
Osipov, preşedintele Academiei de Ştiinţe Sociale din Rusia. În 2010, acest 
vechi consilier al lui Vladimir Putin întreba public: „Astăzi se aminteşte 
mereu de Pactul Ribbentrop—Molotov şi de anexele secrete. Dar a existat 
oare acest pact cu adevărat? Molotov a declarat că nicidecum. “E 

Conform istoriografiei sovietice, Rusia a eliberat ţările baltice de fascism, 
care ar fi cerut apoi alipirea la URSS. Astăzi, ruşii din ţările baltice continuă 
să creadă această variantă. Pentru Estonia, Letonia şi Lituania însă, URSS 
este agresor în aceeaşi măsură ca şi Germania nazistă. Este o „geopolitică a 
memoricidului, a asasinării memoriei“, arată Curtois. 

Cât despre Biserica Ortodoxă Rusă, aceasta este aliatul principal al 
Kremlinului în consolidarea autocrației neosovietice a lui Putin, alături de 
cleptocratia care îi e fidelă. (Publicistul rus Egor Kholmogorov definea 
această simbioză „ortodoxie nucleară“.) Dacă cea din urmă finanţează 
operaţiunile negre precum fabricile de troli sau presa prorusă din Vest, 
Biserica livrează ideologia. Antoine Arjakovsky arăta că asistăm la 
„conjugarea obiectivelor celei de-a Treia Rome cu cele ale Internationalei a 
I-a“, 


În 2015 a fost redeschisă ancheta privind asasinarea Romanovilor. 
Comitetul de Investigaţii al Rusiei, SKR, se pronuntase deja în 1990 si 
2000, arătând că suspiciunea Bisericii Ortodoxe privind un asasinat ritual 
nu poate fi demonstrată. Patriarhia a insistat însă că este un ritual pus la cale 
de evrei, obţinând nu numai reluarea investigaţiei, ci şi reprezentarea în 
comisia de anchetă. Investigația este în desfăşurare. 

Filmul Moartea lui Stalin, o satiră despre ultimele zile ale dictatorului şi 
lupta pentru putere care a urmat, a fost interzis în 2017, pentru că ar fi fost 
„extremist“, de o comisie din care făcea parte însuşi Nikita Mihalkov. În 
acelaşi an, filmul lui Alexei Uchitel, Matilda, care avea ca subiect idila 
balerinei Matilda Ksesinska cu ţarul Nicolae II, fapt documentat istoric, a 
stârnit mânia activiştilor ultraortodocşi, care au ameninţat că vor scoate 
lumea din cinematografe cu bombe. 

În 1987, Gorbaciov afirma că Stalin a comis crime „îngrozitoare şi de 
neiertat“. Astăzi, o astfel de declaraţie este de neconceput, arată Nikita 
Petrov, directorul Centrului Memorial pentru Cercetare şi Educaţie din 
Moscova. În 2000, în timpul primului său mandat de preşedinte, Putin a 
stabilit noua viziune asupra trecutului, declarând că „au fost deopotrivă 
pagini tragice şi strălucitoare în istoria noastră 9, 

Din 2005, militarii ruşi nu mai defilează sub semnul stelei roşii bolşevice, 
ci a panglicii Sfântului Gheorghe, un simbol al imperiului țarist. „Întinderea 
teritoriului cucerit constituie o dovadă a puterii“, scrie deputata lituaniană 
Sarmite Elerte.** 9 mai a devenit cea mai importantă zi în calendarul 
neoimperial al Kremlinului, ocazia unei demonstraţii de forţă. Acordurile de 
la Ialta între SUA, URSS şi Marea Britanie au fost înţelese la Moscova ca o 
continuare a Pactului Ribbentrop-Molotov, o relegitimare a hegemoniei 
sovietice în Europa Centrală şi de Est. Acordul dintre Gorbaciov şi Bush de 
la Malta, din 1989, a reconfigurat zonele de influenţă, dar a fost încălcat de 
americani, susţine Kremlinul. Astăzi, Putin reia discursul despre 
legitimitatea hegemoniei Rusiei. Tot ce vrea este să fie chemat la negocieri. 

Al Doilea Război Mondial nu s-a terminat niciodată pentru Moscova — 
războiul contra Occidentului continuă. 


Pedepsirea Estoniei 


În fiecare zi de 9 mai, sărbătorită în fosta Uniune Sovietică, dar şi în Rusia 
actuală ca Ziua Victoriei, ruşii din Estonia se adună la statuia Soldatului de 
bronz, cântând cântece sovietice şi fluturând drapele roşii. Statuia fusese 
dezvelită în 1947, sub numele oficial de Monumentul eliberatorilor 
Tallinnului. Dacă pentru ruşi reprezenta victoria sovieticilor asupra 
naziştilor, pentru estonieni simboliza o jumătate de secol de ocupaţie. Erau 
„două memorii istorice incompatibile“, scria Sarmite Elerte, descriind 
situaţia similară din Letonia vecină, care divizau memoria societăţii ţărilor 
baltice mai mult decât limba sau cultura, ducând la constituirea unor 
„identități colective distincte, ba chiar opuse“*2. 

În Estonia, cel puţin o treime dintre locuitori sunt ruşi sau rusofoni, cei 
mai multi fiind urmaşi ai ruşilor colonizați în Estonia dupa cel de-al Doilea 
Război Mondial, în timp ce mii de estonieni erau deportaţi în gulaguri. 
Acelaşi destin ca şi cel al Basarabiei. Între 1945 şi 1991, numărul ruşilor 
din Estonia a crescut de la 23 000 la 475 000. După prăbuşirea URSS, noua 
lege a cetăţeniei îi obligă pe ruşii veniţi după 1945 să treacă un test de limba 
estoniană pentru a putea căpăta cetăţenia. Atunci au început tensiunile. 
Cei mai mulţi ruşi nu se văd pe ei înşişi drept colonizatori şi cred cu 
adevărat că Estonia a renunţat de bunăvoie la independenţă în 1941. Ca şi în 
cazul Basarabiei, „eliberată“ de fasciştii români. Ei cred cu tărie în istoria 
fake, tot aşa cum spectatorul va ieşi de la Ticăloşi fără glorie convins că 
într-o lume mai bună Hitler va fi fost asasinat. 

În martie 2007, parlamentul estonian a votat pentru mutarea statuii într- 
un cimitir militar, motivul oficial fiind cel al menţinerii păcii. Oficialii ruşi 
au reacţionat furios: „Liderii estonieni au colaborat cu fasciştii!“ declara 
primarul Moscovei. „Atitudinea lor este demnă de dispreţ“, avea să spună 
ministrul rus de externe. Presa rusă a început să denumească micul stat 
„eSStonia“. Etnicii ruşi au instituit un grup care să păzească statuia, numit 
„Schimbul de noapte“. 

În noaptea de 26 aprilie, ruşii s-au adunat în număr mare în piaţă. Presa 
rusă relata că Statuia şi Mormântul Eroului Sovietic fuseseră deja distruse. 
Erau fake news. Protestatarii au început să arunce cu cărămizi şi sticle în 
poliţişti. Timp de două nopţi, oraşul a fost devastat de revolte. 156 de 
oameni au fost răniţi, 1 300 au fost arestaţi şi unul a fost ucis. Presa rusă 


afirma că acesta fusese asasinat de poliţie şi că membri ai minorităţii ruse 
din Estonia erau drogati şi torturați de poliţie. Erau, din nou, fake news." 

A doua zi, 27 aprilie, jurnaliştii, bancherii şi deputaţii estonieni au 
constatat că serverele nu mai funcționau. E-stonia era offline din seara 
precedentă, de la ora 22. Serverele din Estonia au fost ţinta atacurilor 
cibernetice timp de trei săptămâni.“ Valuri masive de spamuri şi solicitări 
de acces erau trimise de reţelele de boti către servere. Era primul atac 
cibernetic îndreptat asupra unei întregi ţări. Băncile şi-au întrerupt 
funcţionarea, presa online şi televiziunile au fost blocate. Jurnaliştii 
estonieni nici măcar nu puteau transmite presei internaţionale ce se 
întâmplă în ţara lor. În 8 mai, ora locală 23 — începutul zilei de 9 mai la 
Moscova, când urma să se aniverseze Ziua Victoriei —, s-a înregistrat cel 
mai mare atac de până atunci — 4 milioane de pachete de informaţii pe 
secundă canalizate spre serverele guvernului şi cele ale sistemului bancar. 
În 10 mai, cea mai mare bancă estoniană, Hansabank, a încetat operaţiunile 
online pentru două ore. 

Estonienii au fost convinşi că a fost mâna Moscovei — atacurile veneau 
de la adrese IP ruseşti, iar instrucţiunile erau în rusă. Dar nu exista nici o 
dovadă că guvernul rus s-ar fi implicat şi Kremlinul a negat orice amestec. 

Doi ani mai târziu, la o reuniune ruso-americană pe tema războiului 
informaţional, corespondenta agenţiei RIA Novosti la Washington, Nargiz 
Asadova, care era moderatoarea evenimentului, întreba retoric de ce toată 
lumea acuză Rusia pentru atacurile cibernetice asupra Estoniei şi 
Georgiei“. Nu se aştepta, probabil, ca răspunsul să i-l dea tocmai deputatul 
Serghei Markov, membru al partidului Rusia Unită: „Cât despre atacurile 
cibernetice din Estonia... nu vă îngrijoraţi, acele atacuri au fost coordonate 
de asistentul meu. Nu vă voi spune numele, pentru că apoi nu va mai putea 
obţine viza.“““ Markov a povestit cá în momentul ciocnirilor violente din 
Tallinn, asistentul său se afla „într-una din republicile nerecunoscute“ când 
a decis, pe cont propriu, că „ceva trebuie făcut împotriva acestor fascişti“. 
Aşa că a lansat un război cibernetic. „Se pare că a fost pur şi simplu o 
reacţie a societăţii civile“, a mai spus Markov, adăugând cu subinteles ca 
„accidental, astfel de lucruri se vor întâmpla tot mai des“. 


De atunci, estonienii au devenit experţi în securitate cibernetică. „A fost 
un test important de securitate. Acum, pur şi simplu nu ştim cui să trimitem 
nota de plată“, spune Tanel Sepp, funcţionar însărcinat cu securitatea 
cibernetică la Ministerul estonian al Apărării, într-un interviu acordat BBC 
în 2017. 

Atacul a demonstrat că orice societate modernă este vulnerabilă şi că o 
tara ostilă poate crea instabilitate într-un stat precum Estonia, fără a se teme 
de un eventual răspuns militar din partea NATO. După anexarea Crimeii, 
Estonia a crezut că ar putea avea aceeaşi soartă. La fiecare sfârşit de 
săptămână, 25 000 de voluntari reuniți în Liga Estoniana pentru Apărare, se 
antrenează în păduri, organizând exerciţii militare. Mai puţin cunoscută este 
Unitatea pentru Apărare Cibernetică, care se află în subordinea Ministerului 
Apărării. Voluntarii din această unitate se antrenează în timpul lor liber, 
exersând măsurile de intervenţie necesare în cazul unui atac cibernetic. 

Rusia definea metodele de a duce războiul informaţional ca mijloace 
pentru „a ataca centrele de greutate ale adversarului şi vulnerabilitatile 
critice“, fiind astfel posibil „să câştigi, atât militar, cât şi politic, la un cost 
scăzut, fără a ocupa in mod necesar teritoriul inamicului'?7, Se pare cá nu 
era doar teorie si că Moscova poate porni un război, chiar şi numai 
cibernetic, pentru un monument istoric. În fond, a fost un pretext la fel de 
bun ca oricare altul. 


Piatra lui Ghimpu şi tancul lui Renato 


În 24 iunie 2010, Mihai Ghimpu, în calitatea sa de preşedinte interimar al 
Republicii Moldova (28 august 2009-28 decembrie 2010), a semnat un 
decret „întru cinstirea memoriei victimelor ocupaţiei sovietice din 28 iunie 
1940 şi ale regimului totalitar comunist“, prin care ziua de 28 iunie era 
instituită ca Zi a ocupaţiei sovietice, stabilindu-se că „la 28 iunie 1940 
URSS a ocupat prin forţă armată Basarabia şi Bucovina de Nord, contrar 
voinţei populaţiei acestor ţinuturi“. În această zi drapelele urmau să fie 
coborâte în bernă, iar la ora 10 se păstra un moment de reculegere pe 
teritoriul întregii republici. În instituţiile de învăţământ urma să fie 
organizată „o oră a memoriei“, iar în Piaţa Marii Adunări Naţionale, în faţa 


sediului guvernului, acolo unde odinioară fusese statuia lui Lenin, urma să 
fie ridicat un monument în memoria victimelor ocupaţiei sovietice şi ale 
regimului totalitar comunist. „De ce trebuie noi să trecem peste tragedia 
noastră, iar călăii să se mândrească cu ceea ce au facut?“ se întreba Ghimpu 
în fata presei.“ 

Moscova a părut a se infuria.?? Chişinăul contrazicea naraţiunea oficială 
conform căreia Europa a fost eliberată de fascism prin sacrificiul rus. Într-o 
declaraţie din 25 iunie, ministrul rus de externe caracterizează decretul ca 
„pseudoistorie“, un „sacrilegiu“ şi o „încercare de rescriere a istoriei 
comune“.5 Diplomaţia rusă avertizează asupra unor posibile „confruntări 
în societatea multietnică a Moldovei“, aşteptându-se ca pragmatismul „să 
prevaleze“. Mai mult decât atât. Lavrov arată că decretul putea 
„compromite mecanismul de stabilitate existent pe Nistru“, ceea ce, în 
limbaj diplomatic, putea fi interpretat ca o ameninţare. (Conform RI, 
războiul de pe Nistru a fost declanşat din cauza „declaraţiilor unor grupuri 
radicale din Chişinău care cereau unirea Moldovei cu România, ceea ce a 
dus la crearea Republicii Transnistrene.“““) 

În 30 iunie, Duma de Stat (camera inferioară a parlamentului rus) pune în 
discuţie decretul lui Ghimpu, la propunerea preşedintelui Comisiei pentru 
Comunitatea Statelor Independente, Alexei Ostrovski, care arată că Rusia 
nu are dreptul moral să treacă cu vederea peste această „decizie criminală“, 
care „falsifică istoria“ si „reexaminează rezultatele celui de-al Doilea 
Război Mondial“. A fost adoptată o declaraţie de condamnare, în care se 
arată: „Este un act planificat al unei campanii politice împotriva relaţiilor 
moldo-ruse, o încercare directă de denaturare a istoriei mondiale.“* 
Preşedintele Comisiei pentru Afaceri Externe, Constantin Kosacev, 
caracterizează decretul ca fiind „o idiotenie“ si „analfabetism istoric“. 

În cele din urmă, în 12 iulie 2010, Curtea Constituţională de la Chişinău 
declară decretul neconstitutional. Afacerea se închide. 

În 2015 însă, monumentele sovietice reapar în prim-plan şi controversa 
privind falsificarea istoriei se reia. În 16 septembrie, ministrul apărării, 
Anatol Şalaru, semnează un ordin pentru crearea Muzeului Ocupatiei 
Sovietice în cadrul Centrului de Cultură şi Istorie Militară al Armatei 
Naţionale, care urma să fie deschis pe 27 martie 2016. În aceeaşi zi, el 


anunţă că tancul sovietic din Bălţi va fi demontat şi transferat la muzeul 
Ocupatiei Sovietice, „pentru ca soldaţii moldoveni să nu mai fie educati 
prin simboluri militare sovietice“. „Eu nu accept ideea că noi trebuie să ne 
închinăm la un tanc. Războiul s-a terminat şi toate tancurile astea stau cu 
ţeava îndreptată spre Uniunea Europeană şi spre NATO“, spune ministrul. 

Intenţia de a deschide un muzeu al ocupaţiei, dar şi demontarea tancului 
T-34 au stârnit din nou indignare la Moscova. Lavrov a declarat că 
„dezmembrarea unui memorial închinat unui eroic echipaj de tanc din Bălţi 
„este o blasfemie, chiar un act cinic“, pentru că dezmembrarea avea loc „în 
anul celei de a 70-a aniversări a victoriei poporului sovietic împotriva 
Germaniei naziste“, 

Renato Usatii, primarul oraşului, declară că tancul sovietic din centrul 
oraşului Balti „va sta acolo veşnic“. „Tancul de la Balti nu este doar un 
monument, ci e tancul care a intrat primul, în 1944, în oraşul Bălţi şi care a 
alungat administraţia româno-fascistă. Îi recomand lui Şalaru să nu se 
apropie de acest tanc, pentru că istoria, cum se zice uneori, se repetă şi 
uneori chiar şi tancurile de pe postament încep să împuşte“, a adăugat 
amenintator primarul de Bălți. Salaru îi dá replica: „Eu nu voi comenta 
pentru că el este agent KGB şi nu este de nivelul lui să vorbească cu 
mine.“ Generalul Ion Costas, fost ministru al apărării în timpul războiului 
de pe Nistru, declară: „Acel tanc nu a alungat administraţia «româno- 
fascistă», dar l-a adus pe fascistul de Usatii.“*% In cele din urmă, tancul a 
fost demontat. 

Un an mai târziu, în noiembrie 2016, mai multi deputati şi simpatizanți 
socialişti înnoptează lângă tancul din satul Corneşti, raionul Ungheni. Ei 
aflaseră că tancul urma să aibă soarta celui din Bălţi, de a fi demontat 
pentru a fi transformat în exponat la Muzeul de Istorie Militară din capitală. 
Dimineaţă, militarii şi poliţiştii veniţi pentru a începe demontarea s-au luat 
la ceartă cu protestatarii şi localnicii. „Este ceva sfânt pentru noi. Venim aici 
cu copii noştri şi depunem flori, la sărbătoarea de 9 Mai“, spuneau 
protestatarii. „Asta-i istorie şi nu trebuie de stricat. Acolo au luptat bunelul 
meu, tatăl meu, pentru eliberare.“ 

Celelalte şase tancuri fuseseră instalate la Leuşeni, Comrat, Cahul, satul 
Ciniseuti din Rezina, Dubăsari şi Tiraspol, majoritatea cu ţevile orientate 


spre Vest. Încet-încet, aceste ciudate monumente-instalatie au fost integrate 
in cultul laic al sovietelor — elevii deveneau aici pionieri, iar tinerii 
casatoriti veneau in pelerinaj, conform obiceiului (post)sovietic. Tancurile 
sunt simbolul Armatei Rosii eliberatoare, simbol care nu poate fi confiscat 
de inamic. 

In august 2016, tancurile armatei ruse stationate in Transnistria au trecut 
Nistrul prin apă şi „au simulat un atac împotriva «inamicului» de pe malul 
drept al râului“, făcând presa de pe ambele maluri ale Prutului să tragă aer 
în piept: „Atentat la suveranitatea şi integritatea teritorială a Republicii 
Moldova’, „Blindate ruseşti au simulat un atac asupra malului drept al 
Nistrului. Un preot a trecut râul călare pe tanc“®, „Ca în război: Tancurile 
din Transnistria au trecut pe sub apă şi au atacat Republica Moldova“, 
„Tancuri din Transnistria au trecut Nistrul pe sub apa şi au simulat un 
atac“. Presa transnistreană relata că aplicaţiile au fost urmărite de 
numeroşi spectatori civili, care i-au întâmpinat pe militarii ruşi la țărm cu 
flori, „ca pe nişte învingători“, după ce aceştia „lichidaseră cu succes 
inamicii de pe malul drept“.2 

La exerciţiile militare a participat şi şeful „guvernului“ de la Tiraspol, 
Pavel Prokudin, care a declarat că „«republica moldovenească nistreană» 
este ameninţată militar de Republica Moldova şi Ucraina“. Aplicațiile nu au 
fost coordonate nici cu Forţele de Mentinere a Păcii, nici cu Comisia 
Unificată de Control de la Nistru. Conform planului elaborat de Districtul 
Militar Sud-Vest al Federaţiei Ruse, unităţile motorizate ale Grupului 
Operativ de Trupe Ruse din Transnistria au realizat „aplicaţii de trecere a 
obstacolelor acvatice“ pentru a bloca şi a lichida nişte presupuşi „terorişti“. 

După aplicaţii, ministrul apărării, Anatol Şalaru, l-a convocat pe ataşatul 
militar al Federaţiei Ruse pentru explicaţii. Acesta însă nu s-a prezentat. 
Ministerul moldovean al afacerilor externe a publicat un comunicat în care 
arăta că acţiunea „subminează în mod flagrant suveranitatea şi integritatea 
teritorială a Republicii Moldova’. 

Scenariile de luptă nu se opresc aici. După exerciţiul din august 2016, 
presa rusă începe dezinformarea privind o agresiune a României împotriva 
Transnistriei. În august 2017, presa română relata că Dmitri Kiseliov 
lansase „o ipoteză şocantă“. Acesta afirmase la Rusia 1 că „armatele 


Republicii Moldova şi ale României vor ataca forţele ruse din Transnistria, 
cu susținerea Vestului“. Motivul ar fi fost ameninţarea pe care o constituia 
contingentul militar rus din Transnistria pentru armata ucraineană”. 
„Trupele unite ale Republicii Moldova şi României vor înainta şi către 
«Basarabia ucraineană», totul făcând parte dintr-un plan pus la cale de 
liderii politici şi militari de la Kiev, Chişinău şi Bucureşti“, spunea Kiseliov, 
citat de presa română. 

Iar în septembrie 2017, Pro TV titra: „Transnistria se pregăteşte de război 
cu Moldova“. Într-o ştire confuză, în care cererea parlamentului de la 
Chişinău cu privire la retragerea armatei ruse din Transnistria era 
interpretată ca fiind o „decizie“ privind „retragerea misiunii ruse de 
menţinere a păcii în Transnistria“, era citat Krasnoselski, şeful „guvernului“ 
transnistrean, care spunea: „Suntem pregătiţi. Putem mobiliza foarte repede 
milițiile, sunt zeci şi zeci de mii de oameni care sunt gata să îşi apere tara“ 
şi că în cazul unei „invazii“ moldoveneşti, Rusia va apăra regiunea 
separatistă. 

Rusia mobiliza resurse importante la frontiera vestică. În septembrie 
2017, avusese loc cel mai mare exerciţiu de război de după anexarea 
Crimeii — Zapad, în Belarus. Începuseră ceea ce Vestul numea War Games, 
Jocurile Războiului. Era maskirovka sau mai mult decât atât? 

Partea a III-a 
CINE CONTROLEAZÁ ADEVĂRUL? 


,Realitátile fake vor crea oameni fake. Sau oamenii fake vor genera realităţi fake 
pe care le vor vinde altor oameni, transformându-i, în cele din urmă, în propriile 
lor fake-uri. Aşa că vom sfârşi cu oameni fake inventând realităţi fake pe care le 
vor oferi altor oameni fake.“ 


PHILIP K. DICK 


„Nu există fapte, doar interpretări.“ 


FRIEDRICH NIETZSCHE 


„Totul se petrece, de fapt, în mintea noastră. Ceea ce se petrece în toate minţile 
în acelaşi timp — acela este adevărul.“ 


GEORGE ORWELL 

O tură prin cyberunderground 


La începutul anului 2014, Kate Starbird, cercetătoare la Universitatea din 
Washington, conducea o echipă care începuse să cerceteze acest „ecosistem 
al presei alternative“, cum îl numise la început, documentând felul în care 
oamenii răspândesc zvonuri online în timpul unor crize, de la cutremure 
până la asasinate in masă.” La început, li s-a părut cá este sub demnitatea 
lor de oameni de ştiinţă să studieze aceste teorii ale conspirației. După trei 
ani au constatat că greşiseră şi că se aflau în faţa unui nou fenomen social. 

Starbird a descoperit un tipar al reacţiilor care apăreau după astfel de 
evenimente — un fel de naratiuni alternative ale evenimentului, în care se 
pretindea fie că evenimentul nu avusese loc, fie că a fost produs de cu totul 
altcineva decât suspectii oficiali, fie că era o teorie a conspirației. 

După atentatul din timpul Maratonului de la Boston, din 2013, în peste 4 
000 de tweeturi se afirma că bombele erau o pistă falsă generată de forțele 
speciale ale marinei americane, celebrii US Navy SEALs. După asasinatul 
în masă de la Colegiul Umpqua apăruse zvonul că evenimentul fusese 
înscenat din raţiuni politice, pentru a restrânge dreptul constituţional de a 
deţine arme. lar după atacul de la clubul de noapte Orlando Pulse se sugera 
că atentatul fusese planificat pentru a-i demoniza pe musulmani. După 
fiecare criză erau documentate naratiuni alternative, de multe ori generate 
de aceleaşi conturi de Twitter, care făceau trimitere la aceleaşi site-uri. 

Studiind tipologia şi frecvenţa mesajelor, echipa lui Starbird a descoperit 
că aceste zvonuri aveau „semnături“ distincte. De obicei, dezbaterile 
online după astfel de evenimente tragice izbucneau imediat şi se stingeau 
relativ repede, în câteva săptămâni. Aceste naratiuni alternative cresteau 


însă mult mai încet, continuând să fie diseminate în lunile şi chiar anii 
următori. 

Existau şi caracteristici comune — naratiunile alternative acopereau zone 
editoriale vaste”, conţineau linkuri către aceleaşi site-uri, cum ar fi 
InfoWars sau RT, şi erau susţinute de reţele bine coordonate de boti, aşa- 
numitele botnet. Mai mult, haştagurile erau comune, ceea ce indica o 
coordonare. De exemplu, naratiunile generate în urma atentatului din 
Boston conţineau toate haştaguri fără nici o legătură cu evenimentul în sine, 
precum #falseflag, obama, #nra sau #teaparty. 

În iarna anului 2016, cercetătorii au fost uimiti să constate că mişcarea 
Anonymus avea legături atât cu conturi propalestiniene, cât şi cu conturi ale 
suprematiştilor albi sau că utilizatorii de stânga ai Wikileaks erau conectaţi 
cu suporterii de dreapta ai lui Trump. Cum de grupuri cu ideologii diferite, 
chiar opuse, se întâlneau în spaţiul virtual pentru a discuta naratiuni 
alternative privind asasinatele în masă? Pur şi simplu era lipsit de orice 
logică. 

Echipa Universităţii din Washington a constatat că orientările politice nu 
erau de tip stânga (liberali) vs. dreapta (conservatori), ci mai degrabă 
nationalism vs globalizare. Această metanaratiune era declinată in 
antiimigratie (refugiatii vor distruge bunăstarea şi identitatea naţională), 
anticorporatii (companiile multinaționale conduc lumea în propriul 
beneficiu), antiguvern (guvernele sunt conduse de corporatocratie, care 
urmăreşte jefuirea averii nationale), anti-UE (Bruxellesul vrea să transforme 
statele membre în colonii). 

A urmat o explorare sistematică a acestui nou ecosistem. Studiul 
naratiunilor alternative declanşate de asasinatele în masă a arătat că retorica 
fake news si presa alternativă sunt legate prin acelaşi tipare.*%* Media 
alternativă sprijinea naratiunile alternative, în timp ce media tradiţională le 
contesta. Aşa cum vom vedea mai târziu, publicul care contesta media 
tradiţională s-a îndreptat automat spre media alternativă. 

Cercetătorii americani au constatat apoi ca toate aceste naratiuni 
alternative se încadrau în tiparul unor dezinformări care convergeau spre 
aceleaşi teme conspirationiste — atât cele privind asasinatele în masă sau 


catastrofele naturale, cat şi cele pseudostiintifice despre vaccinuri sau 
organisme modificate genetic. 

Ecosistemul presei alternative mai avea o proprietate — câteodată, teoriile 
conspirației se băteau cap în cap. Se simula astfel diversitatea opiniilor, dar 
de fapt era o diversitate a minciunii, un caleidoscop al dezinformárii.??? 

În Amenințarea irealitdtii, Pomerantsev si Weiss descriu strategiile 
dezinformării ruseşti (coborând până la Lenin), care sunt destinate nu să 
convingă, ci să provoace confuzie. O societate care nu mai crede în nimic 
poate fi mai uşor controlată, arată ei. Anarhistii, antiglobalistii şi neonazistii 
pot fi mobilizați nu în alianţe explicite sau în marşuri de protest, ci in 
spaţiul virtual, într-un soi de rezistenţă globală. 

Respingerea ştirilor presei tradiţionale este mantra presei alternative, care 
se defineşte în opoziţie cu presa „veche“, „corporatistă“. Presa tradiţională 
este acuzată că e partinitoare, că aparţine sistemului corupt liberal pe care îl 
slujeşte (al lui Soros, de exemplu), că serveşte elita, nu poporul. 

Presa tradiţională îşi îndeamnă cititorii să fie avizaţi, sceptici, cu ochii-n 
patru în ceea ce priveşte presa online. Media alternativă susţine aceeaşi 
prudenţă în ceea ce priveşte presa tradiţională, încurajând „lectura 
alternativă“. Question more!, ne îndeamnă RI, bastionul estic al 
adevărurilor alternative. Ambele părţi au acelaşi discurs, folosesc aceiaşi 
termeni. Presa tradiţională îl acuză pe Trump ca a produs peste 100 de 
minciuni în primele 100 de zile la Casă Albă; Trump acuză, la rândul lui, 
New York Times, CNN, Washington Post de lipsă de onestitate, că sunt fake 
news. Presa alternativă acuză presa „corporatistă“ că produce fake news, 
presa tradiţională acuză presa alternativă că produce dezinformare, 
propagandă, fake news. Pe cine va crede consumatorul de presă? 

Cercetătorii Universităţii din Washington au documentat conexiunile 
între Donald Trump şi presa alternativă. Aceasta a preluat acuzaţiile lui 
Trump sau ale consilierilor săi privind interceptarea telefoanelor din Trump 
Tower” şi fraudarea voturilor, minciuna că s-ar fi opus invadării Irakului, 
evocarea unui masacru care nu a avut loc — cel de la Bowling Green, 
povestea atacului terorist din Atlanta care, de asemenea, nu a avut loc, sau 
„terorismul în Suedia“, care a determinat Stockholmul să ceară explicaţii. 


Nu erau altceva decât încercări de a transforma ştirile în „bombe puse în 


centrul sistemului nostru informaţional“, după cum arăta jurnalista de la The 
Guardian Carole Cadwalladr.?? 

Numirea lui Steve Bannon în cercul restrâns de putere al lui Trump, ca 
strateg-şef şi membru în Consiliul Naţional de Securitate (care îl transforma 
într-unul dintre cei mai puternici oameni ai Americii), nu a făcut decât să 
confirme public această legătură între Trump şi presa alternativă. Bannon 
condusese Breitbart News, vârful de lance al presei alternative, cu o 
puternică orientare antiglobalistă. „Media corporatistă, globalistă se opune 
cu tărie unei agende construite în jurul interesului economic naţional, aşa 
cum este agenda lui Donald Trump“, spunea Bannon, criticând presa 
tradiţională. 

Echipa lui Starbird a demonstrat apoi că ecosistemul presei alternative 
abundă în teorii ale conspirației, naratiuni antisemite, antiglobaliste şi 
antisistem, care se regăsesc şi în discursul oficial al Kremlinului. 
Pomerantsev şi Weiss aveau să constate printre primii, în 2014, că Rusia, 
prin armatele sale de troli şi boti si prin presa de stat, transformase 
dezinformarea în armă, iar Occidentul nu avea mecanismele instituţionale 
sau analitice necesare pentru a-i face faţă. 

Lothar Metzl, fost analist CIA, arăta că Moscova încerca prin 
dezinformare să producă o lipsă de încredere în media tradiţională şi în 
democraţia occidentală. Pentru CIA era una dintre tacticile de lucru pe care 
o folosise la rândul său, aşa că i-a fost uşor să recunoască efectele. Ce era 
nou in această desfăşurare de forte era utilizarea undergroundului 
cibernetic. 

O campanie de propagandă aparte a fost cea în care ruşii au folosit 
armate de boti împotriva veteranilor americani. Începând din 2013, 
Veteranstoday.com a început să publice conţinut preluat din New Eastern 
Outlook, o revistă de analiză geopolitică ce apărea sub patronajul 
Academiei Ruse de Ştiinţe, iar Veteransnewsnow.com prelua informaţii 
publicate de Fundaţia pentru Cultură Strategică din Moscova. Informaţiile 
erau apoi diseminate prin mii de conturi de Twitter în rândul foştilor şi 
actualilor militari din armata SUA. „Pe Twitter există interacțiuni 
semnificative şi persistente între personalul militar activ şi în retragere şi o 
reţea largă de conturi care sunt legate de Rusia, conturi specializate pe teorii 


ale conspirației şi conturi ale dreptei europene“, avea să constate o echipă 
de cercetare de la Institutul Internet al Universităţii Oxford. 

Prin 2017, Politico relata că revista Veterans Today amesteca într-un mod 
ciudat sfaturi adresate veteranilor despre cum să-şi plătească medicamentele 
sau să găsească de lucru cu ştiri precum „Ku Klux Klanul Ucrainei — noul 
aliat al NATO“ sau „Dovadă: Turcia a efectuat atacuri cu gaz sarin în 2013 
şi a făcut-o şi acum [în Siria]“.”! „Este o dovadă în plus asupra efortului 
holistic al Kremlinulului de a încerca să intre în mintea, computerele şi 
comunicațiile noastre, să organizeze operaţiuni Psy împotriva trupelor 
noastre“, avea să declare Michael Carpenter, un fost înalt funcţionar la 
Pentagon şi Casa Albă.” 

Fake news au devenit motorul unei noi realităţi, expresia unei noi epoci — 
cea a postadevărului. Serviciile de informaţii le consideră o nouă expresie a 
războiului informaţional, mediul academic vorbeşte despre poluare 
informaţională, filozofii văd o schimbare de paradigmă a comunicării şi 
psihologii identifică un nou tip de tulburare psihică — tulburarea 
informaţională (Information Disorder). 

În abisurile acestui metavers al minciunii se găsesc armate de troli şi boti, 
iar extrema stângă şi extrema dreaptă defilează împreună virtual — un 
ecosistem transnational, născut din viclenia regimurilor nedemocratice şi 
frustrările clasei de mijloc occidentale aflate în căutarea unor noi mituri. 


Ferma de troli şi Bucătarul lui Putin 


Trolii s-au născut odată cu Internetul.”* Ei erau cei care îi hartuiau pe 
internauti prin mesaje off-topic, provocatoare, pentru a le smulge un răspuns 
emotional. Definiţia era pe atunci apropiată celei date de dicționarele 
româneşti — „Gnom zburdalnic, care trăieşte în munţi sau în păduri, 
întruchipând forţele rele ale naturii“. Astăzi însă, nu mai este vorba de fiinţe 
zburdalnice, vorace şi cu minte puţină, ci de troli profesionişti. 

La faimoasa Agenţie de Cercetare a Internetului din Sankt-Petersburg, 
cunoscută ca „Ferma de troli“, lucrează 300 de tineri troli. Patronul 
„fermei“ înfiinţate în 2014 este Evgheni Prigojin, un oligarh pe care presa 
rusă l-a numit „Bucătarul-şef“ al lui Putin. 90 de angajaţi au fost implicaţi 


direct în intervenţia în alegerile prezidenţiale din SUA din 2016. Salariile 
celor din „Departamentul SUA“ variau între 80 000 şi 120 000 de ruble (1 
400-2 100 de dolari). Bugetul lunar al Fermei era de 1,25 de milioane de 
dolari. 

Principalele naratiuni privind SUA erau cele care incitau la ură rasială, 
secesiunea Texasului, antiimigratie, antiglobalizare.?^ „Nu era vorba de a 
scrie «Obama e o maimuţă» sau «Putin e grozav», dimpotrivă, te amendau 
pentru asta“, povestea unul dintre foştii angajaţi pentru Dojd TV.25 Oamenii 
din „Departamentul SUA“ trebuiau sa fie bine educati şi antrenați pentru a 
înţelege nuanțele polemicii americane privind drepturile LGBT, avortul, 
dreptul de a purta arme, imigrația etc. Sursa citată de Dojd TV, „Maxim“, 
relata că promovarea Rusiei şi a lui Putin erau interzise. ,,Americanilor nu 
le pasă de Rusia“, spunea Max, „țelul nostru nu era să-i facem pe americani 
să fie interesaţi de Rusia, ci să-i îndreptăm împotriva propriului guvern — să 
provocăm revolte şi nemulţumire, să contribuim la scăderea susţinerii lui 
Obama“. Ordinul de a o ataca pe Hillary Clinton venise cu doi ani înainte 
de alegeri. 

După ce au apărut ,,defectiunile“ şi presa a început să relateze despre ce 
se ascunde de fapt în spatele agenţiei, angajaţilor li se spunea că nu trebuie 
să le fie ruşine de ceea ce fac, dimpotrivă. „Fiecare ţară are genul ăsta de 
organizaţii, care apără interesele naţionale“, le spuneau managerii. „Acesta 
este un război informaţional şi este oficial.“ 

Conturi de Twitter care apăreau ca fiind ale unor instituţii de presă locale 
din state swing, inclusiv Florida, Ohio şi Pennsylvania, erau de fapt operate 
de troli din Agenţia de Cercetare a Internetului de la Sankt-Petersburg. 
Conturile aveau peste o jumătate de milion de urmăritori. Alte o sută de 
publicaţii legitime au preluat ştiri false de pe aceste conturi, unele repostate 
chiar de înalţi oficiali, inclusiv un consilier al preşedintelui Obama. 
Numărul total al conturilor de Twitter care erau operate de Fermă în 
perioada alegerilor americane era de 2 752.5 

Samantha Bradshaw şi Philip Howard, cercetători la Universitatea 
Oxford, au prelevat un eşantion de 22 milioane de tweeturi postate în 
perioada 1-11 noiembrie 2016 în 12 state pentru a cerceta impactul 


dezinformării asupra alegerilor americane. Ei au descoperit un sistem 


sofisticat de pregătire a trolilor ruşi, în care erau investite milioane de 
dolari. lar sistemul era acelaşi ca în orice redacţie — editorii dau în lucru 
temele, editează conţinutul şi îl diseminează în reţelele sociale şi online, 
rezultatele fiind apoi auditate, cei mai productivi troli fiind recompensati. 

BBC relata în noiembrie 2017 cum produce Ferma filme de propagandă. 
Luptători mascaţi şi cu vocile distorsionate se prezentau când ca rebeli 
proruşi din Ucraina, când ca rebeli proucraineni din Rusia, ca luptători ai 
Statului Islamic sau ca banderovisti înfăşuraţi în steaguri neonaziste. Toate 
filmele erau înregistrate în acelaşi decor. Într-un videoclip, „Mişcarea de 
Eliberare a Rusiei“ pretindea că s-ar fi aflat la originea unui incendiu din 
oraşul rus Rostov, declarând că a fost „primul act terorist încununat cu 
succes pe teritoriul Rusiei“. (O persoană fusese ucisă şi mai mult de o sută 
de case distruse într-un incendiu care nu fusese atribuit de autorităţile ruse 
vreunei grupări criminale.) Într-o altă înregistrare, „soldaţii ucraineni“ aşază 
un cap de porc pe Coran şi îi trimit „felicitări“ preşedintelui cecen Ramzan 
Kadîrov. Scenetele au fost apoi inserate în diverse naratiuni, fie în sprijinul 
„Republicii Populare Doneţk“, fie pentru a stârni ura împotriva 
„teroriştilor“ si banderoviştilor ucraineni, care apăreau ca antiruşi şi 
antimusulmani.?? 

Primul jurnalist care a relatat despre Ferma de troli a devenit tinta unei 
formidabile campanii de hártuire, care a durat ani de zile. Ín septembrie 
2014, Jessikka Aro lucra pentru televiziunea publică din Finlanda, YLE. 
Aro a investigat conturile false din retelele sociale, Facebook, Vkontakte, 
Twitter, documentând impactul acestora asupra dezbaterii publice si 
libertăţii de exprimare din Finlanda. Imediat ce a început să relateze despre 
Fermă, Aro a devenit ţinta unei campanii sistematice de abuz şi hărţuire. 
Trolii au publicat mai întâi informaţii personale, inclusiv adresa şi datele de 
contact, apoi detalii despre viaţa ei intimă. Apoi au apărut informaţii că ar fi 
spion străin, ba chiar o persoană cu probleme mintale, care răspândeşte 
teorii ale conspirației. I-au fost publicate informaţiile confidentiale din 
dosarul de sănătate — o amendă de 300 de euro pentru consum de droguri pe 
care o primise când avea 20 de ani a transformat-o în „dealer al drogurilor 
NATO“. S-a produs chiar şi un spot video, difuzat pe Facebook şi Twitter, 
în care era înfăţişată drept o „spioană blondă stupidă“. 


În februarie 2018, 13 cetăţeni ruşi şi trei companii ruseşti au fost 
inculpati de un tribunal federal american pentru amestecul în procesul 
electoral din SUA. Prigojin şi Ferma se aflau pe listă. „Treisprezece oameni 
au intervenit în alegerile din SUA?! Treisprezece împotriva unui buget de 
miliarde al serviciilor de informaţii? Absurd“, scria purtătoarea de cuvânt a 
Ministerului rus de Externe, Maria Zaharova, pe Facebook. „Americanii 
sunt oameni foarte emotivi, văd ce vor să vadă“, avea să declare şi Prigojin 
la aflarea vestii??, citându-l, poate fără voia lui, pe Lenin, care explica 
rostul propagandei: „Spuneţi-le ceea ce vor să audă“. Putin a negat că ar fi 
prieten cu Prigojin sau că l-ar cunoaşte, deşi există numeroase fotografii 
publice în care apar împreună.* 

Dar fabricile de troli nu sunt o invenţie rusească. Un raport recent al 
Computational Propaganda Research Project descoperea astfel de activităţi 
în peste 28 de state.” China este suspectată că plăteşte anual 2 milioane de 
troli („Armata 50 de cenți“) care generează peste 400 de milioane de postări 
în reţelele sociale”, ca parte a unui efort de a schimba agenda publică şi a 
distrage atenţia publicului de la orice subiect care putea incita la proteste.” 
În ţări precum Bahrain şi Azerbaidjan există firme de PR care creează 
conturi false în reţelele sociale pentru a influenţa opinia publica.” 
Preşedintele Duterte a folosit în Filipine tehnici sofisticate de astroturfing 
împotriva jurnaliştilor şi organizaţiilor media. În Africa de Sud, presa 
demasca în mai 2017 operaţiunile de dezinformare ale puternicei familii 
Gupta menite a distrage atenţia de la propriile-i afaceri cu guvernul. 
Utilizatori de Twitter erau plătiţi pentru a hartui jurnaliştii şi a disemina 
informaţii fabricate, iar armatele de boti amplificau poveştile.% 

Doi troli din Moscova au povestit pentru TBS, ascunşi sub măşti negre, 
că îşi asumau identități americane în online şi tinteau site-uri cum ar fi Wall 
Street Journal, New York Post, Washington Post, Facebook şi Twitter. 
Scopul lor, spuneau ei, este de „a-i scoate din minţi“ pe cei prezenţi în 
forumurile ziarelor sau pe reţelele sociale, de „a-i face să îşi schimbe 
opiniile, de a-i reduce la tăcere pe oponenţi“%. 

Discursul instigator la ură, ridiculizarea subiectelor serioase de presă, 
deturnarea atenţiei spre subiecte care generează un răspuns emoţional 

puternic sunt câteva dintre scopurile postărilor trolilor. Aceştia profită de 
subcultura Internetului pentru a stabili agenda publică. 

Agregarea în grupuri transnationale, adevărate Internationale ale trolilor, 
este una dintre caracteristicile ecosistemului. De exemplu, suporterii lui 
Trump din SUA au pretins că ar fi francezi şi s-au implicat în alegerile din 
Franţa.” Folosind tehnologii precum Discord (camere de chat în care se 
intră doar cu invitaţie), documente Google, formulare Dropmark (site de file 
Sharing), au organizat un adevărat bombardament cu mesaje asupra 


conturilor de Twitter, cu acelaşi hastag. 


Armatele de boti 


Primele studii academice asupra conturilor automate, asa-numitii boti, sunt 
cele ale cercetătorilor de la Oxford şi MIT, din 2010.23 După opt ani, 
oamenii de ştiinţă încă mai polemizează în privinţa terminologiei. Pentru 
unii, botii sunt conturi automate programate prin diverşi algoritmi să 
desfăşoare o anumită activitate pe reţelele sociale în special şi în online în 
general. Pentru alţii, sunt agenţi software autonomi, cu proprietăţi de 
inteligenţă artificială.” 

Distincția cea mai importantă în clasificarea botilor operează însă atunci 
cand vine vorba despre activitatea pentru care sunt programati, în cazul 
nostru, pentru dezinformare. Hegelich separă botii sociali de botii de chat 
sau de alti „asistenţi“ şi subliniază că botii sociali sunt „actori cu o agenda 
politică“. Pentru Woolley, botii sociali „mimează“ comportamentul din 
mediile sociale pentru a manipula şi perturba comunicarea, iar pentru 
Grimme, botii sociali sunt cei care livrează propaganda şi ştiri false. Cu 
toţii sunt de acord că imitarea comunicării umane este o trăsătură-cheie a 
roboților sociali. Polemica este importantă pentru că tine de etica acestei 
industrii care va guverna ecosistemul informaţional în viitorul apropiat. 

Un bot social este un agent software automatizat sau semi-automatizat 
(cyborg) care interacționează cu serverele, rulează sarcini simple şi 
repetitive într-un ritm mult mai rapid decât orice fiinţă umană. Este 
construit pe principiul reţelelor neurale, fiind dotat cu un anumit grad de 
inteligenţă artificială. Cel mai popular tip de bot social este botul de chat: 


un software care poate interactiona cu un utilizator uman în limbaj natural, 
cum ar fi limba engleză. Companiile folosesc adesea chat-boti pentru a 
rezolva problemele legate de serviciul clienţi, în educaţie, afaceri sau 
comerţ electronic. Cel mai celebru este Siri, asistentul Apple. Aceştia sunt 
botii „buni“. 

Compania americană Incapsula cercetează anual traficul generat de boti. 
Datele sunt colectate din peste 1,5 miliarde de interogări ale unui grup de 
20 000 de site-uri, pe o perioadă de 90 de zile, în 250 de ţări. În 2015, 
traficul generat de botii „răi“ era de 30% din traficul total şi 48,6% din 
traficul automatizat.%* Ceea ce înseamnă că ecosistemul informational este 
deja semiautomatizat, populat de boti şi cyborgi „infractori“ care îşi 
îmbunătăţesc constant mimetismul social. 

Cea mai nouă misiune a armatelor de boti este cea a interferenţei in 
alegeri. Aproape 20% din toate postările de pe Twitter privind alegerile 


prezidenţiale americane au fost generate de boti sociali. Rata se menţine 


şi în cazul interferenţei în Brexit.2 In mai toate ţările, partidele folosesc 
boti. Întrebarea este dacă aceştia livrează fake news, dezinformare şi 
propagandă sau informaţii electorale valide. 

Cheltuielile pentru implementarea unui bot social pe Twitter sunt 
minime, iar timpul de instalare este mai mic de o ora, pentru un 
programator cu experienţă medie. Principalul efort este legat de 
configurarea contului de Twitter, care trebuie să fie un cont standard, 
conectat la numărul de telefon mobil al dezvoltatorului. Dar acestea pot fi 
create folosind o adresă de e-mail falsă şi un număr de telefon mobil 
înregistrat anonim. Partea sofisticată a programării este cea privind 
simularea comportamentului uman, adică producerea de conţinut credibil şi 
inteligent, generarea de urme (metadate) asemănătoare celor umane în 
reţelele sociale şi crearea unei reţele credibile de prieteni şi urmaritori 
pentru a răspândi informaţiile. 

O echipă de la Universitatea din Miinster a creat 30 de conturi false, în 
modul descris mai sus. Fiecare bot avea propriul ciclu zi-noapte, model de 
activitate şi comportament de urmărire. După o săptămână, numărul de 
urmăritori ajunsese la 1 400. Doar 3 dintre cei 30 de boti au fost eliminaţi 
de la început de Twitter, iar pentru ceilalţi 27, probabilitatea de a fi depistaţi 


ca boti (BotOrNot) era între 37-60% pentru fiecare în parte, ceea ce 
constituia o rată de succes foarte bună. Experimentul a arătat cât de uşor 
poate fi folosit Twitter pentru a ridica o armată de boti. 

După estimările lui Samuel Woolley, cercetător la Institutul Internet de la 
Oxford, o persoană ar putea construi şi menţine până la 400 de astfel de boti 
pe Twitter, iar pe Facebook, care este mai eficient în identificarea şi 
închiderea conturilor false, o persoană ar putea gestiona între 10 şi 20 de 
boti. 

Pentru câteva sute de dolari, oricine poate cumpăra o identitate online 
falsă. În pachet intră conturi de e-mail, carduri SIM, conturi pe Twitter şi 
profiluri pe Facebook. Uneori, înainte de a fi vândute, acestea sunt 
dezvoltate timp de 5 până la 10 ani, pentru a le face să pară cât mai 
autentice, de multe ori prin „fabrici“ din Europa de Est. Cei mai frecvenți 
cumpărători sunt lobby-urile politice.” 

Twitter are un sistem API" deschis care permite, ba chiar încurajează, 
postarea de tweeturi în contul unui alt utilizator, ceea ce îl face un mediu 
ideal pentru boti. Nu toţi sunt „răi“ — sunt multe conturi instituţionale şi 
organizaționale utile, care au contribuit la creşterea traficului, ceea ce a 
adus tot mai mulţi bani companiei Twitter. Apoi a venit Primăvara arabă, 
când Twitter a devenit platforma principală în mobilizarea protestatarilor. 
Din acest moment, a început să fie populat masiv de boti „răi“. 

Studiind rolul jucat de Twitter în Primăvara arabă, Phillip Howard a 
observat că mii de boti preluau haştagurile folosite de protestatari. El a 
reuşit să ajungă la peste o sută dintre programatorii boţilor, aceştia 
acceptând să-l ajute pe Howard în cercetarea sa în următorii ani, devenind 
informatori anonimi." El a descoperit cá tot mai multi politicieni de 
anvergură internaţională începuseră să folosească botii în campaniile 
electorale. Informatorii au dezvăluit că se crease o adevărată piaţă neagră, 
unde se aflau guverne, oameni politici, firme de consultanţă politică, firme 
de IT care construiau armate de boti. „Guvernele chinez, iranian si rus 
folosesc propriii experţi social-media şi plătesc sume mici de bani unui 
număr mare de oameni pentru a genera mesaje proguvernamentale“, arăta 
Howard in 2015, documentând utilizarea botilor în alegerile din 


Venezuela.” 


Cercetarea făcută de Samuel Woolley în timpul alegerilor americane din 
2016 a arătat că echipa de campanie a lui Trump s-a bazat foarte mult pe 
boti pentru a răspândi ştiri fake şi a o discredita pe Hillary Clinton. Ambele 
echipe au folosit boti, dar în moduri diferite. 50% din postările pe Twitter 
pro-Clinton şi 80% din cele pro-Trump (like-uri, repostari, urmăriri) au fost 
făcute de boti. Diferenţa nu o face doar cantitatea, ci şi conţinutul — în 
majoritatea postărilor pro-Trump ale botilor au fost fake news. Momentele- 
cheie sunt relevante. În timpul dezbaterilor televizate, programatorii pro- 
Trump au ajustat cu atenţie conţinutul generat automat şi au colonizat 
strategic haştagurile pro-Clinton. Un sfert dintre mesajele postate la ultima 
dezbatere televizată între cei doi candidaţi au fost generate de boti, cele pro- 
Trump fiind de şapte ori mai numeroase decât cele pro-Clinton.* În ziua 
scrutinului, botii lui Trump au fost de cinci ori mai multi, mobilizarea fiind 
excepţională. După scrutin, au încetat activitatea şi au dispărut, pur şi 
simplu. 

Dar ce fac botii când dispar? Ferrara a descoperit că botii care au lucrat 
în sprijinul lui Trump în 2016 au fost implicaţi apoi în #MacronLeaks. Între 
cele două campanii au avut o activitate foarte redusă. Analizând o bază 
uriaşă de date, de peste 17 milioane de mesaje postate pe Twitter in 
perioada 27 aprilie — 7 mai 2017 (ziua alegerilor), Ferrara a stabilit că au 
fost peste 350 000 de postări cu haştagul MacronLeaks şi că 60% dintre 
acestea au fost în engleză, nu în franceză. Folosind un mix de softuri şi 
tehnici de modelare comportamentală cognitivă, Ferrara a separat oamenii 
de boti, stabilind ca 18% din postările #MacronLeaks erau generate de 
aceştia din urmă. Mesajele au antrenat reacţia a peste 100 000 de utilizatori. 
În concluzie, el sugera existenţa unei „pieţe negre a botilor refolosibili 
pentru dezinformare politică“**. Adică armate de roboţi mercenari virtuali. 

Ceea ce a urmat a confirmat ipoteza lui Ferrara. Armata de boti trimisă 
să-l calomnieze pe Macron a alimentat apoi conflictul dintre Qatar şi vecinii 
acestuia din Golf.?* O reţea de boti care fusese folosită pentru a influenţa 
dezbaterea publică în jurul conflictului israeliano—palestinian fusese folosită 
apoi în timpul Brexitului, pentru tabăra Leave. Conturile au fost actualizate 
pentru se adapta noului context, ca şi reţelele la care s-au racordat, şi-au 
făcut treaba si au plecat.“ În 21 octombrie 2016, Statele Unite au fost 


lovite de unul dintre cele mai mari atacuri de tip DDoS, în care armate de 
boti sufocă serverele cu cereri de acces. Amazon, Netflix, Spotify, Reddit, 
Twitter au fost câteva dintre site-urile atacate.” Pentru un atac de tip DDoS 
de o săptămână, se pot închiria pe dark web armate de boti cu 150 de dolari. 

Astăzi, scala implicării botilor este uluitoare. Într-o postare pe propriul 
blog din septembrie 2017, Twitter arăta că a suspendat peste 117 000 de 
conturi „rău intenţionate“ în patru luni şi că a reperat peste 450 000 de 
conectări suspecte în fiecare zi.?? Estimările cele mai recente sugerează cá 
până la 50% din traficul Twitter ar putea fi automatizat, ceea ce coincide cu 
media documentată anual de Incapsula.% 

Dar cum de a permis compania americană aceste atacuri? E adevărat, 
prin închiderea botilor, Twitter ar pierde utilizatori şi trafic, deci bani. 
Riscul cel mare este însă acela de a fi, fără voie, o unealtă în destabilizarea 
geopolitică, arată cercetătorii de la Oxford. La audierile în Congres privind 
interferența ruşilor în alegerile americane, senatorul Mark Warner afirma că 
Twitter a arătat „o enormă lipsă de înțelegere privind seriozitatea 
problemei“. 

Experții au sugerat că pentru a se preveni situaţii de acest gen, ar trebui 
codat API, astfel încât automatizarea să fie mai dificilă şi să necesite 
aprobarea administratorului înainte de instalarea unor noi aplicaţii. În cazul 
Wikipedia, de exemplu, botii trebuie să se identifice şi să se conformeze 
unor reguli instituite special pentru ei. 

Legile roboticii, enunțate de Asimov, prevedeau că roboții nu pot face rau 
şi că trebuie să fie folositori comunităţii. Ce ar însemna adoptarea unui 
astfel de cod etic? Trebuie reglementat Internetul? Aceasta este întrebarea 
cea mai importantă a acestui început de secol. Va renunţa omenirea la 


principiul fundamental al Internetului — libertatea absolută? 


Hackerii patrioţi 


Cea mai importantă marfă în noul ecosistem în care trăim, cel 
informaţional, sunt bazele de date. În 2017, Uber a anunţat că în urmă cu un 
an îi fuseseră furate datele a peste 57 de milioane de clienţi. Compania a 
plătit hackerilor 100 000 de dolari pentru ca datele să fie şterse, iar furtul să 


nu fie făcut public.** Cambridge Analytica a folosit datele a peste 87 de 


milioane de utilizatori de Facebook, fără permisiunea acestora, pentru a le 
construi profilele psihometrice. 

Cu cât bazele de date sunt mai mari, cu atât softurile automate de 
propagandă vor fi calibrate mai precis. lar informaţiile delicate despre 
politicieni, cum au fost cele sustrase din serverele democratilor americani, 
sunt extrem de valoroase. Cei care pot procura această marfă sunt hackerii. 
Ei sunt Bonnie şi Clyde ai epocii informaţionale. Numai că numele sunt 
ruseşti. 

Cel mai celebru grup de hackeri este cel al ruşilor de la Fancy Bear, 
cunoscut şi ca APT28, Sofacy, Iron Twilight şi Pawn Storm. Ei sunt cei care 
au atacat computerele Bundestagului, guvernului nigerian, Agenţiei 
Naţionale de Securitate a SUA sau dispozitivele Apple din întreaga lume. 
Tot ei sunt acuzaţi că ar fi spart computerele echipei de campanie a lui 
Macron şi pe cele ale democratilor americani. Şi ţintele individuale sunt 
importante. Associated Press relata că Fancy Bear a atacat în perioada 
2014-2017 computerele personale a peste 200 de jurnalişti, publicisti şi 
bloggeri care investigau activitatea hackerilor ruşi. 

Jurnalistii au documentat legătura dintre Fancy Bear şi serviciile de 
informaţii ruse. Investigând atacurile din 2016 asupra Comitetului Naţional 
Democrat (CND), BBC descoperea aceeaşi adresă de Intemet (Internet 
Protocol, IP) a unui server închiriat în trecut de hackerii ruşi prin compania 
britanică Crookservers şi în codul folosit în spargerea serverelor CND.?? 
Aceeaşi adresă mai apăruse în atacul cibernetic asupra show-ului aerian de 
la Famborough, din 2014. Timp de trei ani, Fancy Bear închiriase anonim 
servere de la compania britanică Crookservers, folosise identități false, 
reţele virtuale private (VPN) şi sisteme de plăţi în monede virtuale cum ar fi 
Bitcoin, Perfect Money si Liberty Reserve. Înainte de finalizarea 
investigaţiei BBC, patronul companiei Crookserver s-a mutat în Pakistan, 
iar firma s-a închis în octombrie 2017. 

Din 2010 până în 2017, FBI a arestat o duzină de hackeri ruşi, dintre care 
patru sunt cei mai mari ciberinfractori din lume. Roman Seleznev a fost 
condamnat în SUA la 14 ani de închisoare pentru o fraudă bancară de 52 de 
milioane de dolari. Evgeni Nikulin a fost extrădat la sfârşitul anului 2017 în 


SUA, urmând să fie judecat pentru spargerea serverelor unor mari companii 
americane, printre care LinkedIn şi Dropbox. Ruso-canadianul Karim 
Baratov, acuzat de SUA pentru că ar fi ajutat spionajul rus să spargă în 2014 
cele peste un miliard de conturi Yahoo, a recunoscut că e vinovat. În urma 
propriei investigaţii, compania de securitate informatică CrowdStrike 
afirma că este evidentă afilierea hackerilor care au spart serverele 
democratilor la FSB.** Referindu-se la toate aceste incidente, secretarul de 
stat american Rex Tillerson avea să spună despre Rusia că atacurile 
cibernetice, politica energetică şi invazia Ucrainei „nu sunt un 
comportament al unei naţiuni responsabile“. 

Cazul cel mai ciudat este cel al hackerului rus arestat la Moscova, 
Constantin Kozlovski. Acesta mărturisea că a spart conturile CND „sub 
supravegherea ofiţerilor FSB“, ca şi în cazul altor atacuri asupra unor 
„foarte serioase întreprinderi militare ale SUA“. Declaraţia sa a fost primită 
cu circumspectie. Mark Galeotti, cercetător la Institutul pentru Relaţii 
Internaţionale din Praga, spunea că, într-adevăr, „FSB este predispus să 
angajeze hackeri din exterior şi să le dea o şansă să lucreze pentru ei ca să 
scape de puşcărie“. Dar era ciudat ca un hacker aflat în arest, in Rusia, să 
facă publice relaţiile cu FSB-ul. Kozlovski mai afirma că există legături 
între FSB şi Kaspersky Lab, firma rusă de securitate informatică. (Aceasta 
fusese înfiinţată în 1997 de Fugen Kasperski, fost membru al Agenţiei 
Federale pentru Comunicaţii Guvernamentale şi Informaţii, cel mai mare 
producător de soluţii de securitate informatică din lume, cu o cifră de 
afaceri de 698 de milioane de dolari în 2017.%) După un timp, Kozlovski 
publica pe Facebook o scrisoare în care mărturisea că lucrează pentru FSB 
de 10 ani şi că a spart serverele CND. Ba mai mult, publica şi minuta 
şedinţei tribunalului, precum şi înregistrarea audio. 

Cu toate astea, declaraţia sa a fost primită cu suspiciune de experţi. Unii 
cred că persoanele citate de Koslovski sunt „oile negre“ ale FSB-ului, cum 
ar fi Dmitri Dokuceaev, membru al celebrelor grupări Saltai Boltai sau 
Humpty Dumpty, acuzate că au publicat e-mailurile premierului Medvedev 
şi ale altor oficiali de la Kremlin. Deşi Dokuceaev era acuzat în SUA pentru 
spargerea serverelor Yahoo în 2014 şi era pe lista FBI a celor mai căutaţi 
infractori, Kremlinul îl acuza că este agent dublu. 


Expertii occidentali credeau că FSB-ul îl foloseşte pe Koslovski pentru a- 
i acuza pe cei care au trădat. De exemplu, cel care a livrat americanilor 
informaţii privind softul Kaspersky fusese şeful departamentului investigaţii 
al Kaspersky Lab, Ruslan Stoianov, acuzat de ruşi de trădare pentru 
scurgere de informaţii şi închis. În aprilie 2017, Stoianov afirma ca este „o 
tentatie enormă“ pentru cei care iau decizii în statul rus de a folosi munca 
ciberinfractorilor ca să câştige influenţă geopolitică. „Scenariul cel mai 
prost este acela de a da ciberinfractorilor imunitate la condamnările pentru 
furtul de bani din ţările străine în schimbul informaţiilor. Dacă se întâmplă 
asta, vor apărea tot felul de «hoţi patrioţi». «Grupările patriotice» 
semilegale pot investi deschis activele furate în crearea unor troieni tot mai 
sofisticati şi Rusia va avea un armament cibernetic foarte avansat“, avertiza 
Stoianov.** 

În septembrie 2017, preşedintele Trump a semnat ordinul de îndepărtare a 
softului Kaspersky instalat în agenţiile federale, acuzând compania că este 
în legătură cu spionajul rusesc. 

În acest context, pare că povestea lui Koslovski este gândită pentru ca 
Putin să îi acuze pe hackerii aflaţi la puşcărie că sunt nişte escroci în slujba 
americanilor. „Asta îi va permite lui Putin să se declare şocat că există 
hackeri in Rusia care fac aşa ceva“, spune Gileotti. Este, oricum, foarte 
puţin probabil ca scrisoarea de confesiune a lui Koslovski să fi fost scoasă 
din închisoare şi publicată pe Facebook dacă cineva nu ar fi permis ca asta 
să se întâmple. 

Andrei Soldatov, expert în securitate cibernetică rusă, crede că Koslovski 
a inventat toată povestea. „Am comunicat cu el patru luni şi nu a reuşit să- 
mi dea vreo dovadă ori să-mi răspundă la întrebări“, spune Soldatov. „L-au 
trimis în puşcărie pentru a-l feri de răzbunare şi pentru a-l face să cadă la o 
înţelegere cu FSB.“ Koslovski este acuzat de autorităţile ruse de fraudă 
bancară de 17 milioane de dolari cu ajutorul unui virus informatic. 


Maşina automată de propagandă 


În 2013, Michal Kosinski, doctorand la Centrul de Psihometrie al 
Universităţii din Cambridge, lansa un studiu revoluţionar, după ani de 


cercetare. Prin corelarea subiectelor care obțineau mai multe like-uri pe 
Facebook cu scorurile lor OCEAN (un chestionar standard de personalitate 
folosit de psihologie), el reuşea să identifice trăsăturile de personalitate şi 
convingerile politice ale unui individ. 

Revista Das Magazin din Ziirich a răspândit apoi această veste uluitoare 
în întreaga lume: cu doar zece like-uri, aplicaţia lui Kosinski putea evalua 
caracterul unei persoane mai bine decât un psiholog de nivel mediu; cu 
şaptezeci, putea cunoaşte un subiect mai bine decât un prieten al acestuia; 
cu 150, mai bine chiar decât părinţii lui; cu 300 de aprecieri, putea prezice 
comportamentul unui subiect mai bine decât partenerul său de viaţă; cu mai 
mult de 300 de like-uri „poate depăşi ceea ce o persoană crede că ştie 
despre ea însăși“, 

Nu după mult timp, Kosinski a fost abordat de Aleksandr Kogan, un 
coleg de la Cambridge, din cadrul Departamentului de Psihologie, care i-a 
propus să vândă modelul companiei SCL. Desi ar fi făcut bani frumoşi, 
Kosinski a refuzat, îngrijorat de reputaţia firmei de a face o afacere din 
manipularea alegerilor. Cum însă metoda şi concluziile studiului erau deja 
publicate, a fost simplu ca modelul să fie replicat. 

La doar câteva luni după ce Kosinski a refuzat oferta, Kogan a început să 
dezvolte aplicaţia pentru SCL prin propria companie. El a recrutat peste 240 
000 de persoane prin platforma Amazon Mechanical Turk, plătindu-i ca să 
facă testul OCEAN şi să îi permită accesul la conturile lor de Facebook. 
Kogan nu s-a limitat însă la aceste date. La sfârşitul anului 2015, Facebook 
descoperea că datele a peste 87 de milioane de utilizatori fuseseră folosite 
fără permisiunea companiei (inclusiv corespondenţa pe messenger şi sms- 
urile), fiind colectate cu ajutorul aplicaţiei dezvoltate de Kogan, 
thisisyourdigitallife.* Publicul a aflat abia în martie 2018 de furt, iar ceea 
ce a urmat avea să fie un adevărat tsunami. 

Kogan era născut în RSS Moldovenească şi trăise până la 7 ani la 
Moscova, după care emigrase cu familia în SUA. The Guardian a 
descoperit în 2018 că primise finanţări din Rusia pentru cercetare, pe care 
nu le trecuse în CV-ul de la Universitatea Cambridge. Kogan a negat însă că 
ar fi primit vreun grant pentru dezvoltarea aplicaţiei de profilare 
psihometricá.?9 


Analytica a început apoi să cumpere de la brokerii de pe piaţă baze uriaşe 
de date ale utilizatorilor reţelelor sociale: obiceiuri de consum, proprietăţi, 
vacante, canale de televiziune urmărite, etc. În SUA, unele date puteau fi 
extrem de utile în determinarea opțiunii politice: dacă o femeie cumpăra 
contraceptive, atunci grupurile de advocacy puteau presupune că nu face 
parte din grupul proviata şi va vota cu democraţii; dacă cineva cumpăra o 
armă sau o revistă de arme, atunci era foarte probabil că îi simpatiza pe 
republicani. Analytica a agregat apoi aceste date cu profilul alegătorilor, 
inclusiv like-urile de pe Facebook, şi le-a introdus în aplicaţia lui Kogan. 

Orice companie poate cumpăra şi agrega baze mari de date. Scopul era 
însă cu totul nou: Cambridge Analytica dezvoltase un model pentru a 
traduce aceste date într-un profil de personalitate folosit pentru a prezice şi 
schimba comportamentul alegătorului. Cel care a venit cu această idee 
revoluţionară, care va schimba cu siguranţă viitorul companiilor de 
tehnologie, a fost Christopher Wylie, un tânăr canadian de 27 de ani, 
homosexual şi vegan. Wylie avea să relateze în martie 2018 pentru The 
Guardian cum a fost creată maşina de propagandă. Şi avea să o facă pentru 
că oamenii cu bani din jurul său începuseră să îşi asume întregul merit.%2 

Lui Alexander Nix, de exemplu, director in SCL Group şi preşedinte al 
Cambridge Analytica, îi plăcea să se laude că acest model predictiv de 
personalitate i-a permis să creeze câte un profil pentru fiecare adult din 
SUA — 250 de milioane de alegători, fiecare cu până la 5 000 de puncte de 
date. Aceste profiluri sunt în permanenţă actualizate şi îmbunătăţite cu 
datele pe care fiecare le generează online.?® 

Folosind aceste profiluri psihometrice, Cambridge Analytica nu numai că 
putea identifica alegătorii indecişi, de exemplu, dar le putea schimba 
comportamentul. Era vorba de automatizarea manipulării alegătorilor la o 
scară nemaiîntâlnită. „Ei [echipa de campanie a lui Trump] utilizau în 
fiecare zi 40 000-50 000 de variante de mesaje care evaluau continuu 
răspunsurile, adaptándu-se în consecinţă“, afirma Martin Moore, directorul 
Centrului pentru Studierea Media de la King's College Londra, la începutul 
lunii decembrie 2016.?** 

Spre deosebire de institutele de sondare a opiniei publice, care doar 
constată situaţia privind intenţia de vot la un moment dat, Analytica este 


interesată nu de ceea ce spun oamenii ci de ceea ce aceştia fac online. 
Feedbackul este instantaneu şi upgrade-ul profilului automatizat. Cu cât 
sunt mai multe date pe care le colectează despre indivizi, cu atât mai precise 
vor fi predicția comportamentului şi configurarea mesajelor personalizate. 

Se îndeplinea profeția din 2010 a lui Evan Williams, cofondatorul 
Twitter: „Cred că va fi vorba despre cum primeşti informaţii personalizate 
de la fiecare entitate de care iti pasă, de la cafeneaua din colt la guvern, de 
la politicieni la prieteni.“ 

Paradoxal, arată jurnalista Berit Anderson, chiar şi atunci când postările 
din conturile @realDonaldTrump şi @POTUS sunt întâmpinate cu ironii 
sau critici, reacţiile publicului alimentează bazele de date si pot fi 
considerate adevărate „experimente psihologice“. Orice mesaj, oricât de 
stupid va părea, va calibra maşina de propagandă prin reacţiile create. 

lar dacă Analytica sau alte companii care vor dezvolta aplicaţii similare 
vor avea acces la date sensibile ale alegătorilor din SUA, cum ar fi cele de 
la Fisc (IRS), Departamentul pentru Securitate Interna sau Agenţia 
Naţională de Securitate, atunci precizia profilării psihometrice va fi extrem 
de mare. Firma lui Bannon a fost foarte aproape de a obţine un astfel de 
contract cu Casa Albă.% 

„Lenin a vrut să distrugă statul şi acesta este şi scopul meu. Vreau să fac 
să se prăbuşească totul, întreg, sistemul“, ar fi spus Steve Bannon în 2013.% 
El credea că Apocalipsa va veni şi că războiul este inevitabil; credea că 
speranţele pot fi împlinite doar de un războinic care va acapara puterea şi va 
face din nou ordine. Bannon este un personaj cu o carieră incredibilă având 
în vedere felul în care vede lumea: de la preşedinte executiv al Breitbart şi 
membru al Consiliului Cambridge Analytica la membru al Consiliului 
Naţional de Securitate şi strateg-şef al preşedintelui SUA. Din această 
ultimă poziţie, Bannon a fost implicat în generarea şi diseminarea de fake 
news şi propagandă automatizată pentru susţinerea partidelor de dreapta şi 
extremă dreapta din Germania, Franţa, Ungaria şi India, precum şi în state 
din America de Sud. 

Nici o mişcare politică radicală nu a avut vreodată la îndemână o astfel 
de tehnologie de dezinformare. Berit Andersen crede că în viitor nu va mai 
exista un război al ideilor candidaţilor, nici măcar al sumelor investite. Toti 


vor avea acces la bazele de date, aşa cum a avut şi Hillary Clinton. 
Diferenţa o vor face însă precizia profilelor psihometrice şi viclenia fake 
news-urilor. 

De acum înainte, va fi decisiv modul în care un candidat foloseşte aceste 
date pentru a perfecționa algoritmii de învăţare ai maşinii şi tacticile folosite 
în manevrarea armatele de boti. Va fi un război informational în toată 
regula, un război al perfecţionării inteligenţei artificiale şi folosirii acesteia 
în predicția comportamentului alegatorului si livrarea de mesaje 
personalizate. Prin corelarea încrucişată a datelor, combinată cu cercetarea 
calitativă, este posibilă acum identificarea alegătorilor indecişi şi livrarea de 
mesaje fake cu impact. 

Întrebarea fundamentală este: „Roboții ne aleg liderii?“ Philip Howard, 
care predă studiul Internetului la Universitatea Oxford, arăta că unul dintre 
puţinii predictori semnificativi ai prezenţei la vot nu este rasa sau sexul, ci 
dacă alegătorii primesc în seara de dinaintea scrutinului un apel telefonic 
automatizat care să le amintească să voteze.?? Asta înseamnă cá o strategie 
sigură în comunicarea politică actuală (în special în SUA) este aceea de a 
angaja hackeri pentru a ataca call center-ul contracandidatului cu o seară 
înainte de alegeri. În plus, în statele swing, fluxul de ştiri fake este foarte 
important. Howard a descoperit că unul dintre aceste state, Michigan, a 
devenit ţinta predilectă pentru activitatea armatelor de boti. Alegătorii au 
primit un număr sporit de mesaje cu linkuri către pagini Wikipedia, ştiri 
fake şi imagini alterate. Frau poveşti copleşitoare, în sens pozitiv, despre 
Trump şi informaţii negative privind „scandalurile“ în care era implicată 
Hillary Clinton, „defectele“ sale si ,,irelevanta“ politicilor sale. 

Ce se va întâmpla, se întreabă Anderson, dacă în 2020, în campania de 
realegere a lui Trump, acesta va dispune de „250 de milioane de versiuni 
algoritmice ale mesajului politic, toate actualizându-se în timp real, 
personalizate pentru a coincide cu viziunea fiecărui alegător asupra lumii“? 
(Fraţii Koch au pus şi ei bazele companiei i360, care are un obiect de 
activitate similar, în parteneriat cu Google şi Facebook.) Înaintăm deja într- 
un scenariu sci-fi în care, în loc să vedem confruntarea politicienilor, vom 
vedea o „explozie cambriană de roboţi politicieni şi corporatişti care îşi 


îmbunătăţesc constant abilităţile de a ne manipula“. Este un coşmar, o 
distopie în care inteligenţa artificială va guverna. 


Mercenarii din Undergroundul cibernetic 


În 2017, 30 de guverne au folosit comentatori plătiţi, troli si boti pentru a 
genera fake news şi propagandă, arată Freedom House." „Primele state 
care au folosit comentatori plătiţi şi roboţi politici pentru a disemina 
propagandă guvernamentală au fost China şi Rusia, dar acum practica a 
devenit globală“, afirma Michael J. Abramowitz, preşedintele Freedom 
House, avertizând că „efectele acestor tehnici se răspândesc rapid asupra 
democraţiei şi activismului civic şi au un potenţial devastator“. 

Numărul guvernelor care recurg la „manipularea si distorsiunarea 
informaţiei online“ a crescut într-un an de la 23 la 30. Manipularea reţelelor 
sociale, restricționarea serviciilor unor platforme sociale (Facebook Live, 
Snapchat Live Stories), a Internetului mobil, restricționarea accesului la 
reţelele virtuale private (VPN) şi atacurile de tip hacking sunt parte dintr-o 
strategie mai largă, toate acestea fiind documentate în 30 dintre cele 65 de 
tari monitorizate. În plus, numărul statelor în care s-au înregistrat atacuri 
fizice împotriva jurnaliştilor care lucrează în presa online a crescut cu 50% 
fata de 2016, de la 20 la 30. În 8 tari, oamenii au fost asasinați pentru 
postările online.” 

Serviciile de fake news şi propagandă sunt disponibile pentru oricine este 
dispus să plătească. Poţi angaja firme din China care să scrie pseudostiri, 
care vor fi diseminate în acelaşi mod ca şi articolele de publicitate. Vor avea 
fraze-cheie precum „bazat pe o investigaţie jurnalistică“, pentru a da 
credibilitate. Compania chineză Xiezuobang, de exemplu, scrie articole 
de 500—800 de cuvinte pentru 15 USD şi texte de 1 000—1 500 de cuvinte 
pentru 30 USD. Firma oferă şi distribuţie, preţul variind în funcţie de 
platformele pe care este livrat conţinutul. Poţi cumpăra şi „urmăritori“: cu 
45 de dolari poţi cumpăra 10 000 de urmăritori, care iti vor fi atasati 
contului în 24 de ore. 

Undergroundul rusesc online este mai sofisticat şi oferă servicii mult mai 
complexe. Există forumuri online în care utilizatorii îşi oferă serviciile de 


creare, manipulare şi promovare a unei pseudoştiri. Compania niponă de 
securitate informatică Trend Micro afirmă că acestea funcţionează pe 
principiul crowdfunding — sarcinile sunt preluate voluntar de un număr 
foarte mare de membri, care sunt plătiţi în funcţie de munca prestată. De 
exemplu, VTope are peste două milioane de utilizatori, cele mai multe 
conturi aparţinând unor persoane reale care sunt înregistrate şi pe 
Vkontakte, YouTube, Twitter, Ask.fm, Facebook şi Instagram. Fluxul de 
lucru include sarcini precum urmărirea unor conturi, postarea de like-uri sau 
dislike-uri şi repostarea unor mesaje, aderarea la un grup etc., sarcini care 
aduc puncte pe care utilizatorul le poate vinde în undergroundul web. Un 
cupon cu 10 0000 de puncte este vândut cu 1 190 de ruble pe VTope (21 
USD) şi cu 500 de ruble în underground. 

Există şi platforme concurente, cum este SMOFast (Social Media 
Optimization), care populează grupurile de pe reţelele sociale cu conturi 
reale sau boti. Apariţia unul clip video pe pagina principală YouTube timp 
de două minute costă 35 000 de ruble, distribuţia unei pseudostiri costă 45 
000 de ruble, 10 000 de vizitatori unici pe un site costă 1 000 de ruble, 100 
de comentarii la un spot pe YouTube costă 150 de ruble. 

Undergroundul online rusesc oferă servicii greu de găsit în alte zone — 
cele de manipulare a votului. De exemplu, Siguldin iti garantează că poate 
manipula aproape orice sistem de vot de pe Internet, trecând peste sisteme 
de securitate cum ar fi verificarea adreselor IP, Captcha sau autentificarea 
prin SMS sau e-mailuri. Clientilor noi li se oferă o perioadă de testare 
gratuită de până la 20 de voturi, iar plăţile încep de la 50 de voturi. Preţurile 
variază în funcţie de voturile cumpărate — de la o rublă la 5 ruble pentru un 
vot. Iar Jet-s sustine că poate manipula petitiile online — cu 60 000 de ruble 
poţi cumpăra 10 000 de voturi. 

În 14 noiembrie 2017, InfoWars titra: „Suedia este presată să adopte 
steagul national islamic“, fiind citată o petiție lansată pe Avaaz.org 
Community Petitions, în care se arăta că „steagul suedez ne aduce aminte 
de trecutul întunecat şi opresiv; refugiații şi migrantii sunt forţaţi să trăiască 
sub crucea creştină, un simbol al cruciadelor şi al masacrării milioanelor de 
musulmani nevinovaţi.“ A fost lansată şi o campanie pe Facebook şi 
Twitter, cu ZForBetterSweden. Numărul mare al voturilor în favoarea 


petitiei era folosit ca argument pentru cererea de a schimba steagul Suediei 
cu cel islamic. 

Unul dintre obiectivele importante ale campaniilor de fake news este de a 
amorsa proteste în societăţile democratice. În februarie 2017, o fotografie 
care surprindea un foc uriaş a devenit virală în SUA. Textul care însoțea 
imaginea arăta că poliţia a incendiat corturile unor amerindieni pentru că 
aceştia s-ar fi opus construirii tronsonului Dakota Acces pentru transportul 
titeiului pe teritoriul lor. Fotografia era trucată, însă viralizarea nu a putut fi 
oprită.” 

Promovarea ştirilor fake, aşa-numita „amplificare“, se poate face prin 
like-uri. Cu 6 000 USD, de exemplu, poţi cumpăra în jur de 40 000 de like- 
uri; 20 000 de comentarii costă 5 000 USD. „Instigatorul“ poate promova 
cauza prin contractarea a cel puţin 10 ştiri care să fie repostate în 50 000 de 
tweeturi şi 100 000 de like-uri. Preţul este de 2 700 USD pe ştire. 
Viralizarea a 50 de videoclipuri pe YouTube costă 2 500 USD bucata. 

Dacă atacatorul doreşte să reducă la tăcere un jurnalist, o poate face 
discreditându-l. Rețelele sociale sunt extrem de eficiente pentru un astfel de 
scop. De exemplu, ştirile pot fi livrate clientului săptămânal şi diseminate 
pe platformele sociale prin 50 000 de retweeturi şi 100 000 de accesări ale 
paginii de Facebook sau site-ului sursă. Totul ar costa 2 700 de dolari pe 
săptămână. Atacatorul poate cumpăra şi comentarii, pentru a da senzaţia de 
credibilitate. 

Preţurile pentru acţiuni majore, cu efecte decisive, cum ar fi 
referendumuri, acorduri comerciale, alegeri, costă pe măsură, aproximativ 
400 000 de dolari, reţeta detaliată fiind disponibilă în studiul Trend Micro. 
Factorul decisiv este planificarea riguroasă a diseminării înainte de votul 
popular. 

După aceeaşi reţetă se poate instrumentaliza şi interzicerea sau 
suspendarea unor figuri populare pe Facebook. La un anumit număr de 
sesizări privind conţinutul postărilor, contul este suspendat, iar utilizatorul 
primeşte un mesaj (dacă îl primeşte): „Nu aţi respectat standardele 
comunităţii“. În timpul protestelor din Bucureşti din 2017 şi 2018, conturile 
mai multor persoane cu notorietate şi cu opţiuni antiguvernamentale şi anti- 


PSD au fost suspendate pe Facebook. Este foarte posibil ca troli şi boti sa fi 
fost angajaţi în acest scop. 

Pentru regimurile autoritariste, reţelele sociale reprezintă cea mai mare 
ameninţare. S-a speculat mult asupra rolului jucat de Facebook şi Twitter în 
revoluţia din 2011 din Egipt şi în Primăvara arabă, în general. Există dovezi 
că aceste platforme au avut un rol critic în primele faze ale protestelor, prin 
răspândirea informaţiilor şi coordonarea protestatarilor. Twitter a fost 
utilizat pentru coordonarea acţiunilor în Republica Moldova, YouTube a 
răspândit informaţii în Iran, iar Facebook a fost folosit pentru organizarea 
unei demonstraţii de masă in Columbia. Protestele împotriva arestării lui 
Alexei Navalnii, precum si cel din Hong Kong, ambele din 2014, au fost 
organizate cu ajutorul Facebook. Implicarea acestor platforme în mişcările 
de masă a devenit norma, nu excepţia. Acesta este motivul pentru care 
libertatea Internetului constituie cea mai mare ameninţare pentru regimurile 


autoritariste?7? 


Păienjenişul fake 


Cum sunt diseminate fake-urile pe Internet? Care sunt algoritmii care 
permit propagarea în valuri care cresc exponential? Cum de o ştire fake 
plantată pe Facebook, Twitter sau pe un site de ştiri false se reproduce cu o 
viteză uluitoare? Ştirile fake se răspândesc asemenea unei bacterii sau unui 
virus, infestând corpul social sănătos. 

Să ne oprim asupra site-urile de ştiri fake. Acestea sunt interconectate 
profund cu reţelele sociale, presa tradiţională şi motoarele de căutare. 
Acestea din urmă oferă vizibilitate maximă ştirilor false şi teoriilor 
conspirației. Orice căutare pe Google sau Yahoo va lista în primele zece 
pagini naratiuni alternative. Dacă veţi tasta „Evreii sunt...“, continuarea 
sugerată de Google va fi „...arabi“, musulmanii sunt ,,...teroristi“, iar Hitler 
este „...viu“ sau ,,...evreu*. 

Surprins de rezultatele alegerilor prezidenţiale americane, Jonathan 
Albright, profesor la Universitatea Elon din Carolina de Nord, a început să 
se intereseze de „problema fake news“. Albright a selectat 300 de site-uri de 
ştiri fake şi a cercetat conexiunile acestora cu ecosistemul informaţional 


global. Ceea ce a descoperit a fost fără precedent — o reţea de 23 000 de 
pagini si 1,3 milioane de hiperlinkuri. „Site-urile trimit mii de linkuri 
către alte site-uri, generând un vast sistem de sateliți ai ştirilor alternative şi 
propagandă care a împresurat complet ecosistemul presei tradiţionale şi îl 
sufocă, precum un organism care creşte şi devine tot mai puternic“, spunea 
Albright. „Această reţea este declanşată la cerere, pentru a răspândi 
informaţii fake, extrem de părtinitoare şi partizane politic.“ 

Uimitoare era însă rata de „infestare“ — doar 300 de site-uri generau 1,3 
milioane de hiperlinkuri! „Dacă îl priveşti în 3D, seamănă cu un virus. lar 
Facebook este doar una dintre gazdele virusului, cea care îl ajută să se 
răspândească mai repede“, spunea Albright. 

Dar şi mai surprinzător a fost că această reţea de fake news creează o 
infrastructură puternică pentru companii precum Cambridge Analytica, care 
îi vânează în aceste teritorii virtuale pe internauti, rafinându-şi astfel 
profilarea psihometrică. De fiecare dată când cineva dă like unei postări 
fake pe Facebook sau vizitează unul dintre site-urile de ştiri fake, softurile 
Analytica îl vor urmări pe web pentru totdeauna. Metadatele pe care le 
lăsăm cu toţii în urma noastră pe web sunt aproape imposibil de sters.?? 
„Este o maşină de propagandă. Este un nivel al ingineriei sociale cum nu 
am mai văzut până acum. Îi ia prizonieri pe oameni, îi tine într-o lesă 
emoţională şi nu le mai dă drumul“, descria Albright această invenţie 
apocaliptică.” 

Jurnalista Berit Anderson crede că sinergia dintre rețelele de ştiri fake, 
feedbackul automat şi profilarea personalităţii se va răspândi rapid în alte 
medii digitale. Dovadă stau cele mai recente cercetări ale lui Albright — 
inteligenţa artificială care creează automat videoclipuri YouTube fake 
despre ştiri şi evenimente curente. Aplicația reacţionează la subiecte la 
modă pe Facebook şi Twitter, cuplează imaginile şi subtitrările cu un 
voiceover generat de calculator. Albright produsese aproape 80 000 de 
videoclipuri fake pe 19 canale YouTube în doar câteva zile.% 

La o concluzie similară a ajuns şi cercetátoarea Kate Starbird.* Grafurile 
obţinute prin corelarea datelor de pe diverse platforme sociale şi site-uri alt- 
right au arătat că naratiunile alternative erau susţinute de media alternativă, 
fără excepţie, articolele site-ului InfoWars fiind cele mai distribuite. 


Cercetând structura ecosistemului presei alternative, Starbird a remarcat 
folosirea intenţionată a tacticilor de dezinformare, cu scopul de a crea 
„confuzii în gândire“ şi o neîncredere generală în informaţii. 

Ceea ce este mai îngrijorător, arată Charlie Beckett, profesor de 
comunicare la London School of Economics, este că oamenii nu fac asta din 
motive financiare, ci ideologice, încercând în mod deliberat „să 
destabilizeze Internetul“. De ce? Eric Schmidt, preşedinte Google şi coautor 
al cărţii The New Digital Age, crede că „Internetul este printre puţinele 
lucruri inventate de om pe care acesta nu le înțelege.“ 


Rețelele radicalizarii sociale 


Lawrence Lessig se întreba încă din 1999 în cartea sa Code dacă Internetul 
va fi reglementat şi atrăgea atenţia asupra pericolului pe care acesta îl 
reprezintă: „Internetul ne-a revelat puterea pe care o au editorii: de a decide 
dacă ceea ce spui este adevărat sau nu.““ Gérard Wormser acuza falsa 
naivitate a lui Mark Zuckerberg, fondatorul şi directorul executiv al 
Facebook, care susţinea că are încredere în inocenta reţelelor sociale™, iar 
filozoful Peter Sloterdijk credea că în universul lichid al „bulelor sociale“, 
individul deţine suveranitatea absolută privind ce alege să ştie. Suntem, 
oare, prizonierii reţelelor sociale? 

Un studiu BuzzFeed arăta că în ultimele trei luni ale campaniei electorale 
prezidenţiale din 2016, ştirile fake răspândite pe reţelele sociale au fost mai 
numeroase decât cele reale.“ Asta însemna oare că reţelele sociale 
acţionează împotriva utilizatorilor lor? Este Facebook o platformă care doar 
găzduieşte conţinut, aşa cum pretinde Zuckerberg, sau una care creează 
conţinut, ca oricare altă publicaţie? În 2017, Facebook avea peste 2 miliarde 
de conturi active, iar valoarea de piaţă depăşise 530 de miliarde de dolari. 
Fenomenul fake news avea să fie însă cel mai mare pericol pentru afacerea 
secolului. (Valoarea la bursă avea să scadă în câteva zile cu 50 de miliarde 
de dolari în urma scandalului sustragerii datelor celor 87 de milioane de 
utilizatori. 

„Deşi nu scriem noi înşine ştirile pe care le citiţi şi le repostati, 
recunoaştem că suntem mai mult decât doar un distribuitor de ştiri. Suntem 


un fel de nouă platformă pentru discursul public — şi asta înseamnă că avem 
responsabilitatea de a permite oamenilor să aibă o conversaţie inteligentă şi 
să fie informaţi“, afirma Zuckerberg în decembrie 2016, atunci când 
americanii căutau să înțeleagă care a fost rolul Facebook în campania 
electorală americană. „Nu este permis să spui că «suntem doar o platformă» 
şi că nu ai nici o responsabilitate“, îi răspundea Emily Bell, profesoară la 
Scoala de Jurnalism Columbia." 

Fusese Zuckerberg arogant când declara că Facebook este o nouă etapă în 
istoria omenirii după triburi, cetăţi antice şi democraţii? În societăţile 
occidentale, unde viteza este astăzi principiul determinant, ştirile fake sunt 
rezultatul previzibil, afirmă filozoful Gerard Wormser. Deşi aparţin unor 
generaţii diferite, Trump (n. 1946) şi Zuckerberg (n. 1984) sunt amândoi 
ceea ce Nick Lang ar numi accelerationisti. 

După alegeri, Facebook avea două mari probleme: nu admitea că e mai 
mult decât o simplă platformă care găzduieşte conţinut şi refuza să 
recunoască faptul că algoritmii automati de selecţie şi editare a ştirilor nu 
pot substitui editorul uman. Toate instituţiile de presă din lume, mari şi 
mici, tradiţionale sau alternative, private sau de stat, sunt prezente pe 
Facebook, generând conţinut, deci trafic şi bani, fără a avea pretenţii 
financiare. Încă din 2010, Facebook genera peste 25 de miliarde de articole 
web lunar. Zuckerberg a devenit astfel patronul celei mai importante surse 
de informaţii din lume. Era atât de naiv încât să nu ştie asta? 

În septembrie 2016, Espen Egil Hansen, editor la ziarul norvegian 
Aftenposten, critica Facebook pentru cenzurarea uneia dintre cele mai de 
impact fotografii făcute în timpul războiul din Vietnam, în care erau 
surprinşi copii vietnamezi fugind în urma unui atac cu napalm. În 1972, 
fotografia revoltase Occidentul, iar fotograful Huynh Cong Ut fusese 
recompensat cu premiul Pulitzer. Hansen a publicat pe prima pagină a 
ziarului său o scrisoare deschisă către Zuckerberg, acuzând compania de 
abuz de putere. În jurnalism, nuditatea, imaginile sau limbajul violent nu 
sunt întotdeauna lipsite de scop. Cei care decid sunt reporterul şi editorul, 
obiectivul final fiind cel al informării obiective. Decizia umană nu poate fi 
înlocuită de algoritmi automati. 


În ziua următoare, Facebook a repostat fotografia. Deşi ar putea părea o 
simplă neînțelegere, incidentul pune în lumină controversa tot mai mare 
privind ceea ce Aidan White, fost secretar general al Federaţiei 
Internaţionale a Jurnaliştilor, numeşte „puterea imperială a companiilor de 
Internet şi ameninţarea pe care o reprezintă pentru viitorul presei'??, 
Premierul norvegian Erna Solberg, cenzurată la rândul ei de Facebook 
pentru că postase aceeaşi fotografie, avea să spună că „riscăm să creăm 
societăţi paralele în care anumiţi oameni nu mai sunt la curent cu 
problemele reale cu care se confruntă omenirea, nu trebuie să incredintam o 
astfel de responsabilitate editorială numai maşinilor“*%. 

Să fi fost oare de vină pentru proliferarea fake news decizia Facebook de 
a nu apela la editori umani, ci la un sistem automat de selecţie a ştirilor, 
livrate utilizatorului în funcţie de propriul istoric al consumului online? Sau 
protocolul API al Twitter, care permite proliferarea botilor? 

Vorbind despre războiul informaţional, Janis Sartis, directorul Centrului 
de Comunicaţii Strategice al NATO, spunea: „Nu ai nevoie de tancuri, îţi 
poţi atinge obiectivele schimbând percepţia societăţii în aşa fel încât să 
corespundă intereselor tale, şi apoi societatea va începe să se comporte aşa 
cum iti dorești.“ Să vedem cum poate schimba percepţia o ştire fake 
oarecare lansată în oceanul web. Mai mult decât atât, una creată de un 
român — Ovidiu Dobrotă. 

Ştirea cu titlul „Papa Francisc şochează lumea: îl sprijină pe Donald 
Trump pentru preşedinţie — declaraţie oficială“ a fost cel mai mare hit al 
ştirilor fabricate, chiar si în topul pretentiosilor jurnalişti de la BuzzFeed.” 
În 5 iulie 2016, ştirea este publicată pe un site oarecare, WTOE 5, fără a fi 
semnată. Site-ul este parte a unei reţele de 43 de site-uri de ştiri fabricate, 
pe care fuseseră publicate deja 750 de articole. Ştirea este postată pe 
Facebook, pe pagina unuia dintre administratorii acestor site-uri. Articolul 
este repostat apoi de oamenii reţelei, de suporterii lui Trump, de forţele care 
sunt interesate ca Trump să câştige (de exemplu de trolii ruşi şi reţelele de 
boti programate în acest scop), dar si de suporterii lui Hillary Clinton, care 
voiau să arate cât de idioţi sunt suporterii taberei adverse dacă pot crede o 
astfel de ştire. A fost cea mai citită ştire fake din campania electorală din 


2016 — un milion de vizualizări doar pe site-ul sursă. Ştirea a fost preluată 
nu numai de presa alternativă, ci şi de cea tradiţională, fără a fi verificată. 

Autorul acestui fake epocal, Ovidiu Dobrotă, avea 23 de ani şi o 
condamnare la doi ani de închisoare cu suspendare pentru transfer 
neautorizat de date. În 2017 avea să fie cercetat într-un alt dosar pentru 
clonare de carduri. Conform BuzzFeed, site-ul lui  Dobrotă, 
Endingthefed.com, s-a numărat printre cele mai prolifice surse de 
dezinformare, producând patru dintre cele mai distribuite zece ştiri fake din 
ultimele trei luni ale campaniei prezidenţiale americane. Acestea au generat 
în reţelele sociale aproape 3 milioane de comentarii, distribuiri sau reacţii 
din partea utilizatorilor. Printre celelalte ştiri fabricate de Dobrotă erau cele 
care relatau că Hillary Clinton vinde arme Statului Islamic şi că Fundaţia 
Clinton a plătit milioane de dolari directorului FBI din acel moment, 
Comey. 

Într-un interviu acordat Inc.com, Dobrotă admitea că Ending the Fed 
distribuie propagandă, fiind însă convins că nu diferă de ceea ce face presa 
tradiţională zi de zi şi că fake-urile răspândite de el pot fi verificate şi 
demontate de cititori. 


În octombrie 2015 am aflat de Donald Trump şi mi-a plăcut de el. Mi-a plăcut că era din afara 
sistemului. Şi m-am gândit că pot să-l ajut să câştige preşedinţia SUA, creând un site. Aşa a apărut 
endingthefed.com. Îmi pare rău că am publicat unele ştiri fake, le-am şters între timp, dar în 


momentul publicării nu ştiam cá sunt fake.222 


HotNews a descoperit ca serverul pe care este găzduit site-ul 
endingthefed.com se află în România şi mai găzduieşte un alt site care-l 
susţine pe Donald Trump: TFHNews.com, care avea peste 31 000 de fani pe 
Facebook. 

Craig Silverman a oferit în BuzzFeed o primă estimare empirică a 
amplificării generate de reţelele sociale, aducând dovezi că cele mai 
populare ştiri fabricate au fost mai difuzate decât cele mai populare ştiri 
reale. „În ultimele trei luni ale campaniei prezidenţiale, 20 dintre cele mai 
tari ştiri fake privind alegerile postate pe bloguri superpartizane şi site-uri 
clonă au generat 8 711 000 de repostări, reacţii şi comentarii pe Facebook. 
În aceeaşi perioadă, cele mai tari 20 de ştiri de pe 19 site-uri majore au 
generat un total de 7 367 000 de repostări, reacţii şi comentarii pe 


Facebook“2%, arăta Silverman. Cercetarea metadatelor a arătat că traficul 
fake-urilor a depins enorm de reţelele sociale. 

Obiceiurile consumatorului de presă occidental s-au schimbat radical în 
ultimul deceniu. În SUA, rolul televiziunii şi al presei scrise tradiţionale 
este în scădere, în favoarea presei online, care contează ca primă sursă de 
informare pentru mai mult de 50% dintre americani. În plus, după cum vom 
vedea în capitolele următoare, s-a schimbat şi felul în care consumatorul de 
media selectează ştirile în reţelele sociale — este în căutarea emotiei, in 
detrimentul informaţiei. Contează povestea, şi nu sursa, recomandările 
prietenilor, nu credibilitatea informatiei.??? 

O cercetare a Biroului Naţional de Cercetare Economică, cea mai 
importantă organizaţie privată în domeniu din SUA, arată că reţelele sociale 
generează 41,85% din traficul site-urilor de fake news şi doar 10% din 
traficul site-urilor presei tradiţionale. Dintre ştirile fake care au apărut în 
cele trei luni de dinaintea alegerilor, cele privindu-l pe Trump (majoritatea 
favorabile acestuia) au fost repostate de 30 de milioane de ori, iar cele care 
o priveau pe Hillary Clinton (majoritatea defavorabile acesteia) de 8 
milioane de ori. Americanii cu drept de vot au citit cel puţin una dintre 
aceste ştiri fake, iar cel puţin jumătate din ei au crezut că ceea ce au citit era 
adevărat. Explicaţia e simplă şi va fi speculată de acum încolo în toate 
campaniile fake: oamenii sunt inclinati să creadă ştirile care îi favorizează 
pe candidaţii preferaţi.” 

Dar are Facebook vreo responsabilitate în proliferarea de fake news? S-a 
sugerat că Brexitul, ascensiunea lui Le Pen şi victoria lui Trump se 
datorează puterii copleşitoare a dezinformării prin reţelele sociale. Nu 
există însă studii care să cuantifice empiric relaţia dintre dezinformare şi 
opţiunea finală a alegătorului. 

Din 2008, timpul petrecut online s-a dublat, fiecare dintre noi fiind 
asediat cu informaţii.“ Pentru a verifica veridicitatea acestora, creierul 
nostru ar trebui să se adapteze noilor strategii cognitive pentru procesarea 
informaţiilor.” Greu de anticipat ce va urma, dacă ne gândim că Facebook 
s-a înfiinţat abia in 4 februarie 2004, revolutionánd modul în care 


comunicăm, ne informăm, votăm şi participăm la viaţa publică. Rolul 


reţelelor sociale este crucial în înţelegerea acestui nou tip de tulburare 
psihică, cea informaţională. 

Dar cum s-a ajuns aici? Cum s-a ajuns ca reţele sociale să aibă ca efect 
radicalizarea, şi nu armonia socială? Sociologii au constatat că social media 
contribuie la accentuarea segregării sociale în funcţie de rasă, vârstă, religie, 
clasa socială şi opţiune politică. Ei au creat termenii care ilustrează o parte a 
fenomenului — „bulele filtru“ şi „camerele cu ecou“. Criza economică din 
2007-2009, colapsul statului bunăstării, al instituţiilor democratice care 
trebuie să furnizeze servicii publice, intervenţiile militare motivate prin 
dovezi fake, cum a fost cea americană din Irak, pot fi cauze ale pierderii 
încrederii în instituţiile tradiţionale ale democraţiei liberale. 

Acesta este fundalul care a permis apariţia unor instituţii media profund 
părtinitoare şi radicalizarea reţelelor sociale. Începuturile inocente când 
lumea posta fotografii personale şi invitaţii la petreceri au trecut. Toţi au 
înţeles potenţialul uriaş de mobilizare al reţelelor sociale. Facebook s-a 
transformat într-o platformă a activismului social. Daca eşti în reţea, 
înseamnă că trebuie să fii implicat — nu poţi fi asincron cu evenimentele 
importante ale vremii, nu poţi fi asocial, nu te poţi arăta nepăsător şi 
iresponsabil. ,,lesiti din casă, dacă va pasă!“ se striga în stradă si se posta pe 
Facebook. Emotia articulează astăzi lumea mai mult decât oricând. 


Ghetourile digitale 


Atunci când ştirile false sunt în concordanţă cu propriile opinii, oamenii 
tind să le dea crezare. Atunci când contravin propriilor credinţe, devin 
sceptici. În consecință, dezinformarea va accentua polarizarea societăţii, 
ceea ce va face din ce în ce mai dificilă obţinerea consensului social. 

Suntem zidiţi astfel în aşa-numitele „camere cu ecou“, ridicate prin 
alimentarea neîncetată a propriilor opinii, căutarea inconştientă a 
confirmării propriilor credinţe, evitând polemica, contraargumentul, 
dezbaterea. 

Definind sfera publică drept „spaţiul împărtăşit real, virtual sau imaginar 
unde problemele sociale sunt discutate şi unde se formează opiniile 
publice“, filozoful şi sociologul german Jiirgen Habermas era de părere că o 


sferă publică sănătoasă este esenţială pentru democraţie şi trebuie să fie 
inclusivă, reprezentativă şi caracterizată de respect pentru argumentele 
raţionale.1%% 

Avem însă tendinţa de a crea legături reale sau virtuale în special cu 
oameni care împărtăşesc aceleaşi sentimente şi opinii ca noi. În consecinţă, 
arată Claire Wardle, cercetătoare la Centrul Shorenstein al Universităţii 
Harvard, suntem programati să ne petrecem timpul în „camere cu ecou“, 
pentru că asta cere mai putin efort cognitiv. ®™ 

Habermas afirma în 2006 că apariţia a milioane de camere de chat va 
duce la fragmentarea audienței într-un număr uriaş de probleme şi 
preocupări publice.1%2 Întrucât trăim doar cu opiniile care ne valideazá 
propriile idei, neacceptându-le pe cele care le pun la îndoială, dăm naştere 
aşa-numitului „etos digital“. 

Tendinţa acestor ,,netateni“ (netizens), cum îi numeşte Eli Pariser, un 
activist al Internetului, este de a forma grupuri autocontinute, pe care le 
numeşte „bule filtru“.1%* El a fost printre primii care au observat că 
algoritmii personalizați de căutare cu care lucrează Google îi împiedică pe 
oameni să vină în contact cu opinii contrare. 

Atunci când Laboratorul pentru Maşini Sociale al MIT a investigat 
„bulele sociale“ în decembrie 2016, analizând tweeturile din timpul 
alegerilor, a ajuns la concluzia că „bulele“ suporterilor lui Trump şi Clinton 
nu se suprapuneau deloc. Suporterii lui Trump formau o insularitate 
puternică, distinctă, care nu comunica nici cu presa tradiţională. 

Fluxul de ştiri al Facebook-ului le oferă utilizatorilor conţinut similar cel 
căruia i-au dat like. Publicul vrea să citească opinii cu care este de acord, iar 
Facebook vine în întâmpinarea acestui apetit masiv pentru validare 
emoţională. Acest gen de confirmare a existat dintotdeauna, dar reţelele 
sociale amplifică infinit această nevoie. Algoritmii reţelelor sociale împing 
conţinutul agreabil în direcţia consumatorului şi elimină tot ceea ce îl poate 
irita. Întrucât algoritmul fluxului de ştiri al Facebook-ului tine cont de 
impactul asupra publicului, articolele livrate personalizat erau cele cu un 
număr mare de like-uri, comentarii sau repostări. Undergroundul web a 


speculat această trăsătură a reţelelor sociale, influențând algoritmii, 


manipulând conţinutul feedului, pentru a livra ştiri fake adaptate propriilor 
opinii. 

Şi pentru că suntem mai inclinati să dăm crezare unui mesaj fals atunci 
când vine de la cineva cunoscut!%, dezinformarea se răspândeşte mai rapid 
în conexiuni-pereche, unde încrederea, dar şi încărcătura emoţională sunt la 
nivel înalt.1%* Faptul cá webul a abolit distanţa între centru şi periferie a 
potentat această circulaţie democratică a falsului. 

Care sunt subiectele care radicalizează cel mai mult societatea virtuală? 
Răspunsul la această întrebare ne poate ajuta să înţelegem care sunt fake- 
urile cu impact maxim. Walter Quattrociocchi a studiat „camerele cu ecou“ 
de pe Facebook. Analizând postările a peste 1,2 milioane de utilizatori, el a 
cercetat ştirile fake şi teoriile conspirației, precum şi modul în care acestea 
sunt generate şi diseminate de comunităţile de pe Facebook. A descoperit că 
polarizarea se crea mai ales în jurul teoriilor conspirației, pentru subiecte 
precum încălzirea globală, vaccinurile etc. ®® 

Berit Anderson arăta în iulie 2016, deci înainte de scrutinul prezidenţial 
din SUA, cum poate fi modificat algoritmul fluxului de ştiri Facebook astfel 
încât să se influenţeze campania electorală. Sursele sale — doi dezvoltatori 
care lucraseră pentru Facebook — i-au spus că e nevoie de un inginer care să 
scrie codul şi de un altul care să îl aprobe şi să îl implementeze. Atât. 
Manipularea ar fi fost foarte greu de detectat. ,Imaginati-vá că puneţi 
butonul «Am votat» în vârful fluxului de ştiri pentru alegătorii liberali din 
statele swing, pentru a-i scoate la vot. Imaginati-và că utilizatorilor care 
sunt moderati din punct de vedere politic le aratati în fluxul de ştiri mai 
multe postări favorabile despre Hillary sau despre Trump în săptămânile 
care preced scrutinul. Mişcările de acest gen pot schimba rezultatul 
votului“, spune Anderson.“ Dacă aşa s-a întâmplat, încă nu ştim. 
Algoritmul fluxului de ştiri este secret, chiar dacă Facebook a trebuit să facă 
faţă oprobiului general, atât în public, cât şi în audierile din Congres. 

Scenariul este însă plauzibil. Facebook a făcut experimentul cu butonul 
„Am votat“ în 2010, în alegerile din SUA şi Marea Britanie. Cercetările 
ulterioare au demonstrat că asta a motivat în mod direct 60 000 de oameni 
să meargă la vot în SUA şi indirect alti 340 000.151 


Iniţial, Internetul fusese gândit ca wide-open web, unde hiperlinkurile de 
la site la site creau o nonierarhie şi o reţea descentralizată de informaţii. A 
câştigat însă ideea Internetului ierarhizat, populat de platforme semiînchise, 
proiectate să maximizeze timpul de captivitate, chiar fără linkuri externe, 
cum este cazul Instagram şi Snapchat. În The Cathedral and the Bazaar, 
Eric Raymond anticipa încă din 2001 viitorul Internetului si economiei 
informaţionale, arătând că software-ul open source gratuit va lăsa locul 
celor închise, comerciale. 

„Insularitatea“ si ,,izolationismul“, cum le numeşte Bruce McComiskey, 
sunt rezultatul algoritmilor din spatele reţelelor sociale care au amplificat 
proliferarea ştirilor fake cu rate uluitoare. 

Din 2015, după ce Facebook a anunţat că a încheiat o înţelegere cu nouă 
organizaţii majore de presă pentru a prelua conţinut, obiceiurile de consum 
media ale câtorva miliarde de pământeni s-au schimbat. Raportul anual al 
Institutului Reuters arăta în 2015 ca 41% dintre cei chestionati foloseau 
acum Facebook pentru „a găsi, citi, urmări, reposta sau comenta ştiri în 
fiecare săptămână — dublu fata de oricare platformă concurentă“. „Scopul 
nostru este să realizăm ziarul personalizat perfect pentru fiecare persoană 
din lume“, spunea Zuckerberg. Fondatorul MIT Media Lab, Nicholas 
Negroponte, considerat de multi un adevărat profet al erei Internetului, a 
prevăzut apariţia ziarului virtual personalizat în „The Daily Me“. Într- 
adevăr, Facebook livra acum un ziar digital personalizat fiecărui utilizator, 
un ziar care îi întărea convingerile şi nu provoca disonante cognitive. 
Influenţa reţelelor sociale în Occident este de acum încolo copleşitoare — în 
2016, 62% dintre americani se informau din reţelele sociale, din care 18% o 
făceau frecvent. 

Pentru tânăra generaţie, asa-numitii „milenarişti“ (care au intrat în 
adolescenţă la începutul anilor 2000), importanţa reţelelor sociale ca sursă 
de ştiri este şi mai mare — 61% dintre ei citesc ştirile politice de pe 
Facebook frecvent, arată Pew Research Center, iar 33% via Google News. 
Diferenţele dintre generaţii devin fundamentale în privinţa modului în care 
se informează asupra politicii. +° 

Twitter, care avea 320 de milioane de conturi active în 2015, a devenit o 
sursă atât de importantă de ştiri, încât unele guverne din ţări democrate i-au 


cerut să menţină serviciul activ pe durata alegerilor, iar ţări mai puţin 
democrate au încercat să îl suspende (Iran în 2009, Uganda în 2016). 

Cât despre Trump şi curioasa lui adictie de Twitter, felul în care 
comunică nu s-a schimbat în mod esenţial de când a preluat rolul celui mai 
puternic om din lume. Comunică în continuare pe Twitter, războindu-se cu 
„presa producătoare de fake news“ şi cu opozantii de orice fel. Moscova a 
anunţat că tratează tweeturile sale ca pe anunţuri oficiale ale SUA. 
Purtătorul de cuvânt al lui Putin, Dmitri Peskov, afirmă că „tot ce este 
postat pe contul său autorizat de Tweeter este perceput la Moscova ca 
declaraţie oficială, şi nu altceva“, adăugând că Putin nu este activ pe 
Twitter. Ceea ce înseamnă că lui Vladimir Putin nu îi plac „camerele cu 
ecou“ construite de americani, le preferă pe cele ruseşti. 


Puterea invizibilă 


„Cei 5 giganţi“ — Google, Microsoft, Apple, Facebook şi Amazon — au 
devenit proprietarii unor baze de date uriaşe, fără precedent în istoria 
omenirii, aşa-numitele „Big Data“. Ei sunt latifundiarii „neofeudalismului 
digital“, cum l-a numit scriitorul american de science-fiction Bruce Sterling, 
creatorul genului ciberpunk. La fiecare căutare, postare, achiziţie, lăsăm în 
urma noastră informaţii despre noi înşine — cea mai importantă marfă a 
epocii digitale. 

Martin Moore avertiza într-un studiu din 2016 asupra uriaşei puteri 
dobândite de aceste corporaţii. În fiecare lună se fac 100 de miliarde de 
căutări pe Google.2? Compania vă colectează astfel datele personale 
(nume, adresă de e-mail, număr de telefon, numărul cardului de credit), 
istoricul căutărilor pe Google, YouTube, Chrome, informaţiile din Google+ 
şi Android, ca si pe ale celor cu care intraţi în contact pe alte platforme.°” 
Chiar dacă aveţi un cont privat de e-mail, corespondenţa cu un serviciu 
gratuit de e-mail, cum este Gmail, va fi stocată de Google.1% Facebook vă 
urmăreşte mişcările pe web chiar şi atunci când sunteţi deconectati de la 
reţea.!%1 Butonul „like“ urmăreşte mişcările online, aşa cum fac şi pixelii de 


conversie ai Facebook, text invizibil într-o pagină web. În 2012, aveam 


mai mult de 200 de „urmăritori“ care ne supravegheau activitatea pe 
Internet.“ 

Jurnalista Julia Angwin a povestit în Dragnet Nation cum a încercat să-şi 
ascunda urmele digitale. In ciuda unor eforturi indelungate si obositoare, a 
admis ca nu este capabilă să devină invizibilă digital decât daca se 
deconectează total de la lumea moderna.“ Cofondatorul Google, Larry 
Page, ne-a avertizat: „Creăm produse fără de care nu puteţi trái. 

Companiile de tehnologie devin tot mai puternice. Facebook a investit 19 
miliarde de dolari în serviciul de mesagerie WatsApp, în 2014, iar Google a 
făcut mai mult de 170 de achiziţii între 1998 şi 2015, printre care YouTube, 
Adsense, Blogger, Picasa, Analytics. Ceea ce le distinge de celelalte 
corporaţii transnationale este puterea civică obţinută prin numărul uriaş de 
utilizatori. 

În ultimii zece ani asistăm la un transfer considerabil de putere de la 
organizaţiile tradiţionale de presă către cele din online. Proliferarea reţelelor 
sociale a coincis cu declinul putemic al presei locale. Multe ziare au 
dispărut, au fuzionat sau au făcut concedieri masive. În Marea Britanie au 
dispărut peste 200 de ziare locale din 2005 încoace. Posturile TV mici si 
medii din Canada ar putea dispărea până in 2020.97 Toate astea, pe seama 
creşterii câştigurilor Facebook si Google, care au împreună jumătate din 
piaţa de publicitate online.“ 

Organizațiile de ştiri pierd puterea de a stabili agenda publică si de a mai 
informa publicul. Emily Bell merge şi mai departe — ea crede că spaţiul 
informaţional nu mai este deţinut de instituţiile de presă. „Presa nu mai 
poate vorbi în numele lumii libere, a pierdut controlul modului în care 
informaţiile ajung la public. Sfera publică este acum operată de un număr 
mic de companii private din Silicon Valley.“ 

Se ridică astfel câteva întrebări de natură civică. Care sunt principiile şi 
algoritmii care gestionează activitatea acestor platforme sociale? Care sunt 
garanţiile pe care aceste companii la oferă că algoritmii sunt utilizaţi 
responsabil? Care sunt schemele de putere care guvernează aceste 
companii? Există mecanisme care previn abuzurile? Care sunt algoritmii de 
colectare a datelor personale? Care sunt garanţiile că aceste baze uriaşe de 


date nu sunt folosite pentru a încălca dreptul la viaţă privată? 


Furtul datelor celor 87 de milioane de utilizatori Facebook în folosul 
Cambridge Analytica a stârnit furie în SUA. Deşi sustragerea fusese făcută 
în 2015, Facebook nu a recunoscut-o decât în 2018, în urma unei 
investigaţii a jurnaliştilor de la The Guardian.1%% Cu doar câteva luni 
înainte, reprezentanţii Facebook şi Cambridge Analytica declaraseră în 
audierile din comisiile Congresului că nu folosiseră date private. Acum se 
dovedea ca mintisera. 

Daca sociologii şi filozofii sunt îngrijoraţi de ghetourile digitale pe care 
le creeaza retelele sociale, creatorii platformelor sociale sunt linistiti. Cand 
a fost întrebat despre toate acestea în 2013, Larry Page a spus: „Oamenii îşi 
fac o mulţime de probleme din cauza asta, eu nu sunt deloc ingrijorat.“ 

Dezbaterea etică are în centru problema gradului de reglementare a 
platformelor, astfel încât să fie asigurată libertatea de exprimare fără să fim 
însă guvernati de arbitrar sau de un mic grup de companii foarte puternice. 
Aşa cum arată Rebecca MacKinnon, aceste companii sunt puternice 
deoarece „creează spaţiul digital de care cetăţenii depind tot mai mult“. 
Platformele sociale iau puterea de la presa tradiţională şi de la autorităţi şi o 
transferă oamenilor. O fac însă transparent şi cu buna-credinta? 

În martie 2017, la aniversarea a 28 de ani de la inventarea Internetului, 
Tim Berners-Lee, creatorul webului, făcea un inventar al neajunsurilor şi 
pericolelor: am pierdut controlul asupra datelor noastre personale şi este 
foarte uşor să răspândeşti dezinformare pe web. 


Note 

901. K. Starbird, Examining the Alternative Media Ecosystem through the Production of 
Alternative Narratives of Mass Shooting Events on Twitter, Association for the Advancement of 
Artificial Intelligence, Washington University, 2017. 

902. K. Starbird et al., Rumors, False Flags, and Digital Vigilantes: Misinformation on Twitter 
after the 2013 Boston Marathon Bombing, Washington University, 2014. 

903. J. Maddock, Characterizing Online Rumoring Behavior Using Multi-Dimensional 
Signatures, Washington University, 2015. 

904. International AAAI Conference on Web and Social Media (ICWSM), Montreal, mai 2017. 

905. P. Pomerantsev, M. Weiss, „The Menace of Unreality: How the Kremlin Weaponizes 
Information, Culture and Money“, The Interpreter, Institute of Modern Russia, New York, nov. 2014. 

906. D. Boyd, „Did Media Literacy Backfire?“, Medium, ian. 2017. 

907. B. Stelter, „Birth of a conspiracy theory...“, CNN, 6 mar. 2017. 


908. M. Voicu, op. cit. Infowars şi Fox News l-au citat pe şeful poliţiei din Suedia, care ar fi 
avertizat că există pericolul declanşării iminente a unui război civil şi cerea ajutorul altor state. În 
interviurile acordate, şeful poliţiei cerea însă doar o mai bună coordonare a instituţiilor statului pentru 
rezolvarea problemelor migrantilor. 

909. C. Cadwalladr, „Robert Mercer: the big data billionaire...“, The Guardian, 26 feb. 2017. 

910. J.D. Gallacher et al., „Junk News on Military Affairs and National Security: Social Media 
Disinformation Campaigns Against US Military Personnel and Veterans“, Institutul Internet, Oxford, 
2017. 

911. B. Schreckinger, ,,How Russia Targets the U.S. Military“, Politico, 12 iun. 2017. 

912. G. Gordon, ,,Russian propaganda engaged U.S. vets...“, McClatchy DC, 9 oct. 2017. 

913. Despre ştiinţele cognitive şi managementul informaţiilor, în Daniel J. Levitin, The Organized 
Mind: Thinking Straight in the Age of Information Overload, Dutton, New York, 2015. 

914. Termenul este disputat în mediul academic. O trecere în revista a discuţiilor academice pe 
această temă, la Gabriele De Seta, „Trolling, and Other Problematic Social Media Practices“, in J. 
Burgess et al. (eds), The SAGE Handbook of Social Media, SAGE Publications, 2017. 

915. „Rassledovaniye RBK: kak «fabrika trolley»...“, RBK, 17 oct. 2017. 

916. E. Kotliar, „«U nas bila tel’... vizvat’ besporiadki»...*, Dojd TV, 14 oct. 2017. 

917. S. Wang, „Dozens of Russian «imposter accounts»...“, Independent, 7 dec. 2017. 

18. S. Bradshaw, P. Howard, Troops, Trolls and Troublemakers: A Global Inventory of 
Organized Social Media Manipulation, Oxford University, august 2017. 

919. A. Soşnikov, „Inside a pro-Russia propaganda machine...“, BBC, 13 nov. 2017. 

920. „U.S. charges Russians with 2016...“, „Russia calls U.S. allegations of election...“, Reuters, 
16 feb. 2018. 

921. „Confronting Russian President Vladimir Putin“, NBC News, 10 mar. 2018. 

922. S. Bradshaw et al., op. cit. 

923. G. King et al., „How the Chinese Government Fabricates Social Media Posts for Strategic 
Distraction, not Engaged Argument“, American Political Science Review, vol. 3, nr. 111, 2017, pp. 
484—501. 

924. J. Naughton, „The real secret of Chinese internet...“, The Guardian, 22 ian. 2017. 

925. Samuel C. Woolley, Philip N. Howard, „Social Media, Revolution, and the Rise of the 
Political Bot“, Routledge Handbook or Media, Conflict and Security, Routledge, London, 2016. 

926. Campanie de marketing sau de relatii publice sub forma unor false comentarii ale publicului. 

927. J. Posetti, „This is why Online Harassment...“, MediaShift, iul. 2017. 

928. A. Eliseev, ,,The Gupta scandal...“, The New Statesman, 20 iul. 2017; L. Benedictus, 
„Invasion of the troll armies...*, The Guardian, 6 nov. 2016. 

929. „Russian Thinkfluencers — Full Frontal with Samantha Bee“, TBS, 31 oct. 2016. 

930. R. Broderick, ,, Trump Supporters Online...*, BuzzFeed, 24 ian. 2017. 

931. „How to Spot a Social Bot on Twitter“, MIT, 28 iul. 2014. 

932. „Social bots“, Heinrich Bóll Stiftung, 9 feb. 2017. 

933. S. Hegelich, „Invasion der Meinungs-Roboter*, Analysen & Argumente, Konrad-Adenauer- 
Stiftung, 2016, pp. 1-9. 

934. S. Woolley, „Automating power: Social bot interference in global politics“, First Monday, 
vol. 21, nr. 4, 2016. 

935. C. Grimme et al., „Social Bots: Human-Like by Means of Human Control?“, Big Data, vol. 
5, nr. 4, 2017. 


co 


936. 2015 Bot Traffic Report, Incapsula, dec. 2015. 

937. A. Bessi, E. Ferrara, „Social bots distort the 2016 us presidential election online discussion“, 
First Monday, vol. 21, nr. 11, 2016. 

938. I. Gorodnichenko et al., Social media, sentiment and public opinions: Evidence from #Brexit 
and #USElection, Swansea University, 2017. Cercetatorii au folosit un esantion de 28,6 milioane de 
tweeturi legate de Brexit, colectate intre 24 mai 2016 si 17 august 2016, stabilind ca aproximativ 
20% din acestea au fost produse de boti. 

939. Muzammil Hussain, Philip Howard (eds), Democracy’s Fourth Wave? Digital Media and the 
Arab Spring, Oxford University Press, 2013; P. Howard, ,,10 Things you wish you didn’t know about 
elections (and what to do about them)“, Social Sciences, Oxford University, mar. 2017. 

940. Application Programming Interface (API) este un set de protocoale care face legatura intre 
aplicatii si sistemul de operare. 

941. K. Thomas et al., Adapting Social Spam Infrastructure for Political Censorship, California 
University, apr. 2012. 

942. The Computational Propaganda Project, Internet Institute, Oxford, 2012. 

943. P. Howard et al., „Political Bots and the Manipulation of Public Opinion in Venezuela“, 
SSRN, 25 iul. 2015. 

944. D. Alba, „The Political Twitter Bots Will Rage...“, Wired, 8 nov. 2016. 

945. E. Ferrara, ,,Disinformation and Social Bot Operations in the Run Up to the 2017 French 
Presidential Election“, First Monday, vol. 22, nr. 8, 2017. 

946. H.A. Unver, „Can fake news lead to War?...*, War on Rocks, 13 iun. 2017. 

947. S. Woolley, op. cit. 

948. „Hacked Cameras, DVRs Powered Today’s...“, Krebson Security, 21 oct. 2016. 

949. ,,Russian Interference in 2016 US Election, Bots, & Misinformation“, Twitter PublicPolicy, 
28 sept. 2017. 

950. Z. Gilani et al., ,,The Implications of Twitterbot Generated Data Traffic on Networked 
Systems“, SIGCOMM Posters and Demos, august 2017, pp. 51-53. 

951. N. Fandos, „Senator Berates Twitter Over...“, NYT, 28 sept. 2017. 

952. J.C. Wong, „Uber concealed massive hack...“, The Guardian, 22 nov. 2017. 

953. C. Vallance, „Russian Fancy Bear hackers'...*, BBC News, 23 nov. 2017. 

954. C. Maza, „Putin Ordered Theft of Clintons...“, Newsweek, 12 dec. 2017. 

55. N. Wadhams, „Tillerson Says Russia Isn't Acting...“, Bloomberg, 28 nov. 2017. 

56. „Russian Hacker Confesses to DNC...“, Committee to Investigate Russia, 2 dec. 2017. 
57. „Kaspersky Lab 2017 revenue up 8 percent...“, Reuters, 19 ian. 2018. 

58. D. Turovsky, ,, Moscow's cyber-defense“, Meduza, 19 iul. 2017. 

959. H. Grassegger, M. Krogerus, „Ich habe nur gezeigt, dass es die Bombe gibt“, Das Magazin, 
nr. 48, 3 dec. 2016. 

960. C. Cadwalladr, E. Graham-Harrison, „Revealed: 50 million Facebook profiles harvested. ..*, 
The Guardian, 17 mar. 2018. 

961. C. Cadwalladr, E. Graham-Harrison, „Cambridge Analytica: links to Moscow oil firm...“, 
The Guardian, 7 mar. 2018. 

962. C. Cadwalladr, „I created Steve Bannon's psychological...“, The Guardian, 17 mar. 2018. 

963. S. Issenberg, „Cruz-Connected Data Miner Aims...“, Bloomberg Politics, 12 nov. 2015. 

964. C. Cadwalladr, „Google, democracy and the truth...“, The Guardian, 4 dec. 2016. 

965. „Evan Williams says Twitter fundamental...*, BBC World Service, 12 mar. 2010. 


966. B. Anderson, B. Horvath, „The Rise of the Weaponized AI...“, Scout, 9 feb. 2017. 

967. R. Revesz, „Steve Bannon's data firm in talks...“, The Independent, 23 nov. 2016. 

968. „Stephen Bannon and Breitbart News...“, New York Times, 14 nov. 2016. 

969. P. Howard, „10 Things you wish you didn't know about elections“, Social Sciences, Oxford, 
martie 2017. 

970. „Freedom on the Net 2017. Manipulating Social Media to Undermine Democracy“, Freedom 
House, Washington, D.C., 2017. Raportul evaluează libertatea Internetului in 65 de ţări, care 
cumulează 87% din utilizatorii web din întreaga lume, în perioada iunie 2016 — mai 2017. 

971. Vezi şi Muzammil Hussain, Philip Howard (eds), State Power 2.0: Authoritarian 
Entrenchment and Political Engagement Worldwide, Ashgate, Farnham, 2013. 

972. L. Gu et al., The Fake News Machine: How Propagandists Abuse the Internet and 
Manipulate the Public, Trend Micro Inc., 2017. 

973. K. Daniels, „Sweden under Presure to Adopt Islamic...“, Infowars, 14 nov. 2017. 

974. V. Richardson, „Burning teepees, floating buffalo...“, Washington Times, 5 feb. 2017. 

975. E. Schmidt, J. Cohen, „The Digital Disruption Connectivity...“, Foreign Affairs, nov./dec. 
2010. 

976. O anticipare a acestui fenomen, in Philip N. Howard, The Digital Origins of Dictatorship 
and Democracy: Information Technology and Political Islam, Oxford, 2010. 

977. J. Albright, „The #Election2016 Micro-Propaganda Machine“, Medium, 18 nov. 2016. 

78. C. Cadwalladr, ,,Google, democracy and the truth...“, The Guardian, 4 dec. 2016. 

979. B. Anderson, op. cit. 

980. C.C. Cadwalladr, op. cit. 

81. J. Albright, „FakeTube: AI-Generated News on YouTube“, Medium, 17 ian. 2017. 
82. K. Starbird, „Information Wars: A Window into...“, Medium, 15 mar. 2017. 

983. Lawrence Lessig, Code: And Other Laws of Cyberspace, Version 2.0, editia a doua, Basic 
Books, 2006. 

984. G. Wormser, ,,Facebook and the revolt of the democratic...“, Eurozine, 27 nov. 2017. 

985. C. Silverman, „This Analysis Shows How Viral...“, BuzzFeed, 6 nov. 2016. 

986. E. Auchard, „Cambridge Analytica CEO claims...“, Reuters, 20 mar. 2018. 

987. Pagina M. Zuckerberg, Facebook, 15 dec. 2016. 

988. A. Edge, „Facebook Instant Articles: Opportunity...?“, Journalism.co.uk, 3 iun. 2015. 

989. A. White, „Facebook and Matters of Fact in the Post-truth Era“, in A. White (ed.), Ethics in 
the News, EJN, London, 2017. 

990. E. Solberg, „Facebook had no right to edit history“, The Guardian, 9 sept. 2016. 

991. „Fake news series“, partea a II-a, Channel 4, 2017. 

992. C. Silverman, „The True Story Behind The Biggest...“, BuzzFeed, 16 dec. 2016. 

993. T. Townsend, „The Bizarre Truth Behind the Biggest...“, Inc., 21 nov. 2016. 

994. M. Ivaşcu, „Cine este Ovidiu Drobotă, românul din spatele...“, HotNews, 23 nov. 2016. 

995. C. Silverman, „This Analysis Shows How Viral Fake...“, BuzzFeed, 16 nov. 2016. 

996. S. Messing, S. Westwood, „Selective exposure in the age of social media“, Communication 
Research, vol. 41, nr. 8, 2014, pp. 1042-1063. 

997. H. Allcott, M. Gentzkow, op. cit. 

998. M. Meeker, Internet Trends, 2017, p. 9. 

999. X. Qiu et al., „Limited individual attention and online virality of low-quality information“, 
Nature Human Behaviour, vol. 1, nr. 132, 2017. 


1000. Jiirgen Habermas, The Structural Transformation of the Public Sphere: An Inquiry into a 
Category of Bourgeois Society, MIT, 1991. 

1001. C. Wardle, D. Hossein, Information Disorder. Toward an interdisciplinary framework for 
research and policymaking, Consiliul Europei, Strasbourg, oct. 2017, p. 49. 

1002. J. Habermas, ,,Speech to the International Communication Association“, Der Standard, 10, 
11 mar. 2006. 

1003. M. Folk, S. Apostel (eds) Establishing and Evaluating Digital Ethos and Online Credibility, 
IGI Global, 2016. Pentru autori, etosul digital este sursa credibilitatii într-un mediu unde identitatea 
este difuză şi anonimatul primează. 

1004. Eli Pariser, The Filter Bubble: What The Internet Is Hiding From You, Penguin, London, 
2012. 

1005. A. Thompson, ,,Parallel Narratives, Clinton and Trump...“, Vice, 8 dec. 2016. 


1006. Bruce Mccomiskey, Post-Truth Rhetoric and Composition, University Press of Colorado, 
2017, p. 20. 

1007. M. Metzger et al., „Social and Heuristic Approaches to Credibility Evaluation Online“, 
Journal of Communication, vol. 60, nr. 3, august 2010, pp. 413-439. 

1008. M.S. Granovetter, „The Strength of Weak Ties“, Journal of Sociology, 1973, vol. 78, nr. 6, 
pp. 1360-1380. 

1009. W. Quattrociocchi, „How does mis-information spread online?*, World Economic Forum 
Blog, 14 ian. 2016. 

1010. B. Anderson, „How Two Facebook Developers Could Decide...“, Scout, 21 iul. 2016. 

1011. R.M. Bond et al., „A 61-million-person experiment in social influence and political 
mobilization“, Nature, nr. 489, 2012, pp. 295—298. 

1012. Eric Steven Raymond, The Cathedral and the Bazaar, 2001. 

1013. N. Newman et al., „Reuters Institute Digital News Report 2015“, Institutul Reuters pentru 
Studiul Jurnalismului, 2015. 

1014. E. Kim, „Mark Zuckerberg Wants To Build...“, Business Insider UK, 7 nov. 2014. 

1015. J. Gottfried, E. Shearer, „News Use Across Social Media Platforms 2016“, Pew Research 
Genter, 26 mai 2016. 

1016. A. Mitchell et al., „Millenials and Political News: Social Media - the Local TV for the Next 
Generation?“, Pew Research Center, 1 iun. 2015. 

1017. „V Kremle zapisi Trampa v Twitter...“, RIA Novosti, 12 dec. 2017. 

1018. D. Sullivan, „Google Still Doing At Least...“, Search Engine Land, 16 ian. 2015. 

1019. M. Moore, Tech Giants and Civic Power, CSMCP-KCL, apr. 2016. 

1020. B.M. Hill, „Google Has Most of My E-mail...“, Copyrighteous, 11 mai 2014. 

1021. „Making Ads Better and Giving People...*, Facebook.com, 12 iun. 2014. 

1022. K. Hill, „Facebook Will Use Your Browsing...“, Forbes.com, 13 iun. 2014. 

1023. S. Felix, „This Is How Facebook Is...“, Business Insider, 12 sept 2012. 

1024. J. Angwin, Dragnet Nation: A Quest for Privacy, Security, and Freedom in a World of 
Relentless Surveillance, Times Books, London, 2014. 

1025. N. Carlson, „The Untold Story Of Larry Page...“, Business Insider, 24 apr. 2014. 

1026. D. Pondsford, „The decline of local journalism...*, The Press Gazette, 31 mar. 2017. 

1027. A. Lindgren et al., ,, Canada's Local News Poverty“, Policy Options, 23 ian. 2017. 

1028. D. Thompson, „The Print Apocalypse and How to...“, The Atlantic, 3 nov. 2016. 


1029. E. Bell, Silicon Valley and Journalism: Make up or Break up?, Institutul Reuters, 21 nov. 
2014. 

1030. C. Cadwalladr, E. Graham-Harrison, op. cit. 

1031. „Transcript of Larry Page at Google I/O 2013“, Techhive, 15 mai 2013. 

1032. R. MacKinnon, Consent of the Networked: the Worldwide Struggle for Internet Freedom, 
Basic Books, New York, 2012, pp. 10-11. 

1033. T. Berners-Lee, „I invented the web. Here are...“, The Guardian, 12 mar. 2017. 


15 
CE SE ÎNTÂMPLĂ ÎN MINTEA NOASTRĂ? 


Noul ritual al comunicării: emoție, nu informatie 


„Ştirile nu sunt informaţie, sunt teatru“, afirma respectatul profesor 
american de jurnalism James Carey, explicând că modul în care înţelegem 
comunicarea prin „modelul transmisiei“, de la expeditorul A la receptorul 
B, s-a modificat. „Cititul unui ziar înseamnă mai puţin a emite şi a primi 
informaţie şi mai mult a face parte dintr-un grup unde este descrisă şi 
confirmată o anume perspectivă asupra lumii.“19% 

În anii 1960, Guy Debord schimba convențiile cinematografiei, 
provocându-şi publicul să nu mai fie receptor pasiv de informaţie, ci să 
interacţioneze, eliberându-şi emoţiile. A anticipat astfel schimbarea 
paradigmei de comunicare: nu mai suntem informaţi de alţii, ci informăm, 
nu ni se mai livrează informatie, ci detinem şi livrăm informatie. 
Metabolizăm, producem şi diseminăm informaţie în reţelele sociale, pe 
bloguri şi site-uri, fără a fi jurnalişti. O facem fără a fi constrânşi de norme 
etice, profesionale sau chiar morale. 

Putem privi comunicarea în două feluri, afirmă Carey, ca pe o simplă 
transmitere de informaţii sau ca pe un ritual, fondat pe reprezentarea 
credințelor comune. Vizionarea unui jumal de ştiri sau a unei emisiuni 
politice nu va mai ţine de informare, ci de participarea la un adevărat 
serviciu religios comun virtual — un act public, un act ritual, un act 
dramatic. 

Atunci când zapează, telespectatorul nu este în căutarea adevărului, ci a 
unei comunităţi, a unui grup căruia să îi aparţină, chiar şi pentru o seară. 
Televiziunea a devenit surogatul experienţei colective a cinematografiei, a 
meciurilor de fotbal sau ceremoniilor religioase. Publicului i se promite, 


profetic, că i se va livra Apocalipsa live. Cine poate rezista escatologiei 
mediatice? În noua lui haină de pastor al turmei de credincioşi TV, 
jurnalistul se adresează astăzi minţii şi inimii, deopotrivă. Dacă nu o va 
face, publicul îl va părăsi pentru o altă congregatie media. 

În 30 octombrie 1938, Orson Welles realiza o adaptare radio a piesei lui 
H.G. Wells, Războiul lumilor, sub forma unui buletin de ştiri care relata 
invazia martienilor in New Jersey şi New York. Episodul a devenit celebru 
în istoria radioului pentru panica şi isteria în masă generate de dramatizarea 
de 62 de minute. Cariera lui Orson Welles începuse printr-un episod 
memorabil. Dramatizarea sa a devenit un standard al modului în care 
populaţia poate fi manipulată printr-o înscenare media, deşi în 2016 
povestea panicii a fost demontată ca fiind falsă.1% 

Dar de ce este minciuna cel mai bun vehicul pentru emoție în media de 
astăzi? Cum s-a ajuns la apetenta colosală pentru ştirile fabricate, 
mincinoase? Ecosistemul informaţional contemporan nu a fost creat pentru 
a produce dezinformare, arată Claire Wardle, însă structura platformelor 
sociale permite capitalizarea răspunsului emoţional, în defavoarea celui 
rational.27 Rețelele sociale ne-au transformat în performeri, în sensul 
anticipat de sociologul american Erving Goffman în 1956.1% 

Atunci când repostăm informaţiile fake în cunoştinţă de cauză, o facem 
pentru a simţi cá facem parte dintr-un grup, aşa cá „performăm“ în 
consecinţă. Ne va motiva emoția generată de confirmarea anticipată a 
celorlalţi. Bruce McComiskey, profesor de retorică la Universitatea 
Alabama, arăta că „retorii trebuie să cunoască faptele pentru induce în 
eroare prin minciuni, trebuie să recunoască adevărul pentru a înşela prin 
falsuri, trebuie să înţeleagă realitatea pentru a manipula prin dublu 
limbaj“, Ceea ce înseamnă că nimeni nu poate pretinde că este nevinovat 
atunci când repostează fake news. După cum scria Kevin Young, cei care 
generează dezinformarea cred că nimeni nu este inocent.1%9 

Astăzi, oamenii s-au reconfigurat în triburi digitale, porniţi în căutarea 
propriilor mituri fondatoare. După cum arată Maffesoli în The Time of the 
Tribes, pentru a înţelege comportamentul cuiva, trebuie să iei în considerare 
implicarea socială a acestuia în grupurile din care face parte. „Este istoria 


determinată de indivizi sau de reţele de grupuri nediferentiate?“ se întreba 
e.1%1 Este întrebarea-cheie a activismului social contemporan. 

Cel mai amplu studiu privind generarea de informaţii fake şi false pe 
Twitter a fost făcut public în martie 2018 în revista Science. Cercetarea a 
vizat datele generate în perioada 2006-2017, identificând 126 000 de 
„Zvonuri“ care s-au propagat „în cascadă“, generate de 3 milioane de 
utilizatori. Ştirile politice fake s-au răspândit mai rapid şi mai puternic decât 
cele privind actele teroriste, dezastrele naturale sau financiare. În timp ce 
fake-urile inspirau teamă, dezgust sau surpriză, ştirile reale provocau 
tristeţe, bucurie sau încredere. Ştirile fake au ajuns la un număr mai mare de 
utilizatori decât ştirile reale, cele virale atingând o rată de expunere de zece 
ori mai mare.1%2 

Atunci când minciuna este postată pretutindeni, adevărul nu va mai avea 
argumente. Când propagarea dezinformării este coordonată, oamenii vor fi 
pacaliti mai uşor, prin scurtcircuite cerebrale. Procesul euristic ne oboseste, 
suntem inundati de cantităţi uriaşe de informatie. Confruntat cu o 
multitudine de mesaje similare, creierul nostru le înregistrează ca pe o 
scurtătură spre credibilitate. „Trebuie să fie adevărat“, ne spunem, „am mai 
văzut asta de câteva ori astăzi“. Aşa funcţionează naratiunile privind „Noua 
ordine mondială“, „Vaccinurile produc autism“, „Lumea este condusă de un 
Consiliu Mondial al Evreilor“, „UE are ca scop transformarea ţărilor din Est 
în colonii“ şi celelalte. 

Tendinţa inconstientá a indivizilor de a procesa informaţii in aşa fel încât 
să vină în întâmpinarea propriilor convingeri este cunoscută în psihologia 
anglo-saxonă drept Confirmation Bias, teoria distorsiunii de confirmare. 
Unul dintre exemplele clasice de documentare a acestei teorii vine din anii 
1950, când psihologii îi invitau pe elevii de la două colegii din Ivy League 
să vizioneze filmul unui de joc de fotbal între şcolile lor. Atunci când 
arbitrul meciului lua decizii controversate, elevii aveau tendinţa de a 
considera decizia arbitrului ca fiind corectă dacă le favoriza propriul 
colegiu. Cercetătorii au ajuns la concluzia că miza emoţională a studenţilor 
în afirmarea loialității fata de propria şcoală a fost cea care a determinat 
modul în care au urmărit acel meci. Ben Bradlee, editorul ziarului 
Washington Post timp de 25 de ani, îi sfătuia pe ziariştii săi, începând cu 


Bob Woodward şi Carl Bernstein, să se ferească de informaţiile pe care le 
vor a fi adevărate. 

George Lakoff, specialist în lingvistică cognitivă, vedea raţiunea şi 
emoţiile ca fiind atât de legate, încât gândirea este imposibilă fără 
implicarea emoţiilor. Acestea sunt structurate în jurul anumitor metafore, 
naratiuni si imagini, ajutându-ne să creăm sensuri pentru lumea 
înconjurătoare, fără de care nu am mai şti ce sau cum să gândim. Fiecare 
cuvânt este conectat neuronal la o anumită imagine, care este convertită, 
împreună cu celelalte imagini, în sisteme morale. Acestea sunt 
subconstiente, automate şi dobândite prin repetiție. ““ Asta a facut Trump 
prin discursurile sale, a activat metaforele comune ale vieţii americane, a 
comunicat o empatie brutală, nu statistici sau fapte. Vehiculul emotiei au 
fost ştirile fake. Robert Paxton afirmă chiar că Donald Trump „adoptă teme 
fasciste“ în manevrele sale de manipulare a mulţimii. 

Psihologul Dan McAdams, cel care a creat conceptul de identitate 
narativă (mitul pe care îl creează fiecare despre sine), scrie că „Trump pare 
a fi conştient în mod suprem de faptul că joacă teatru tot timpul. Se mişcă 
prin viaţă ca un om care ştie că este în permanenţă observat. Dacă toţi 
oamenii sunt, prin însăşi natura lor, actori sociali, atunci Donald Trump pare 
a fi supraom, în acest sens“. Extravertirea lui Trump este corelată cu „o 
neîncetată căutare a recompensei“, în special „sub formă de aprobare 
socială, faimă şi bogăţie“ şi în refrenul constant despre victorie: „O, vom 
câştiga. Vom câştiga. Vom câştiga. Victoria noastră va fi atât de mare. Atât 
de mare.“ 

Allcott şi Gentzkow au studiat importanţa recompensei pe care o 
primeşte un utilizator al reţelelor sociale. Consumatorii sunt puşi în faţa 
unui târg: să consume ştiri adevărate, corecte, nepartizane, fără nici un fel 
de recompensă emoţională, sau să consume ştiri false, care însă le confirmă 
percepțiile şi valorile, aducându-le astfel şi recompensa în plan psihologic? 
14 Ei bine, emoția primează. 

Dan Kahan, profesor la Universitatea din Yale, a demonstrat cum 
funcţionează cunoaşterea in context politic. În chestiuni precum controlul 
armelor sau încălzirea globală, oamenii vor face „tumbe matematice“ cu 
datele disponibile pentru a „dovedi“ punctul de vedere pe care îl susţin, 


luând deciziile astfel încât să fie confirmată apartenenţa la un grup, 
cládindu-se în acest fel propria identitate. 

Aşadar nu este vorba doar despre inabilitatea de a înţelege chestiuni 
precum încălzirea globală sau politicile de vaccinare, ci despre modul în 
care cunoaşterea contribuie la protejarea propriei identități. De exemplu, cei 
care cred că omul este responsabil pentru încălzirea globală vor avea 
tendinţa de a da crezare ştirilor despre catastrofe naturale produse de 
încălzirea globală, pe când cei care nu cred în această teorie vor crede doar 
ştirile care o dezmint şi arată cá nu există nici un pericol. 

Întrebarea cea mai importantă este dacă există forţe care folosesc aceste 
teorii sociale şi cognitive în defavoarea colectivitatilor si a indivizilor. 
Conform depoziţiei celor de la WikiMedia din parlamentul britanic, „mintea 
noastră a fost dintotdeauna un câmp de luptă pentru diferite forţe sociale, 
dar numărul de agenţi şi instituţii care luptă pentru controlul gândurilor şi 
sentimentelor noastre este astăzi atât de mare, încât totul devine confuz şi 
destabilizator“1%0. 

Suntem supuşi unor procese informaţionale complexe, pe care termenul 
fake news le acoperă în mică parte. Claire Wardle a creat sintagma de 
tulburări informaţionale (Information Disorder), asociindu-se ideii lui 
Carey că trebuie să privim consumul şi diseminarea informaţiilor ca pe un 
ritual. Este o schimbare de percepţie importantă, care ne poate ajuta să 
înţelegem de ce suntem dependenţi de minciuna rostită în spaţiul public. 


Boala secolului XXI: tulburările informaţionale 


Poluarea informaţională produce tulburări informaţionale, arată Claire 
Wardle. Termenul de „poluare informaţională“ a fost folosit pentru prima 
dată de danezul Jakob Nielsen în 2003 pentru a descrie informaţia 
irelevantă, redundantă. Vectorul cel mai puternic al relaţiei dintre poluare şi 
tulburare informaţională sunt campaniile de dezinformare, concepute pentru 
a semăna neîncredere, confuzie şi pentru a adânci faliile socio-culturale 
folosind tensiunile naţionaliste, etnice, rasiale şi religioase. 

Studiile ştiinţifice demonstrează că expunerea la fake news, dezinformare 
sau teorii ale conspirației duce la alterarea percepţiei, iar deciziile luate 


devin o consecinţă a acestui fapt. În 2014, Universitatea din Kent a realizat 
un astfel de studiu, demonstrând că părinţii expuşi teoriei conspirației 
privind efectele negative ale vaccinării au decis să nu-şi vaccineze copiii, în 
timp ce părinţii cărora li s-au furnizat informaţii complete, inclusiv despre 
falsitatea teoriilor conspirației, au acceptat vaccinarea. 2? 

Fluxurile cele mai importante din platformele sociale sunt antrenate de 
difuzarea de conţinut cu puternic impact emoţional, iar acesta este chiar 
principiul care stă la baza succesului lor. Arhitectura acestor site-uri este 
concepută în aşa fel încât, de fiecare dată când un utilizator postează 
conţinut şi primeşte un like, creierul eliberează o cantitate mică de 
dopamină. Ca fiinţe sociale, intuim care tip de conţinut va veni în 
întâmpinarea aşteptărilor celor din cercul nostru social virtual. Wardle arată 
că acest aspect „performativ“ al utilizării reţelelor sociale este critic în a 
înţelege cum se răspândeşte dezinformarea. 

Trăim într-o societate aflată într-o „perpetuă confesiune, o insistentă şi 
entuziastă exhibiţie“1%2. Mai mult, confesiunile trebuie făcute în timp ce se 
întâmplă, pentru a-i antrena pe privitori în momentul respectiv. Fiecare 
moment este documentat undeva. Fiecare postare pe Facebook, Twitter, 
Instagram, Snapshot lasă o urmă digitală, afirmă ceva despre realitate. 

Dieta informaţională zilnică este din ce în ce mai dificilă — ce e adevărat 
şi ce e fals în jur? Cine e arbitrul adevărului? Fiecare poate crede ce vrea, 
îşi poate construi realitatea pe care o doreşte, din informaţiile pe care le 
selectează. 

În cartea sa din 1961, The Image, istoricul american Daniel Boorstin 
numea „pseudoeveniment“ ceea ce era pus în scenă doar pentru a genera 
atenţia media.“ Proliferarea reţelelor sociale şi transformarea nimicului în 
eveniment ne plasează în pseudorealitate. Mediul virtual Second life, în care 
peste un milion de utilizatori îşi trăiesc prin avataruri a doua viaţă, se 
bucură de succes din acest motiv. Ştirile false plasează utilizatorii reţelelor 
sociale în pseudorealitate, consolându-i pentru „nedreptăţile“ din realitate. 
Este o anarhie mută, o revoluţie cotidiană care se petrece în mintea fiecăruia 
şi pe care nici o poliţie a gândirii nu o poate reprima. 

Filozoful francez Jean Baudrillard, autorul conceptului de hiperrealitate, 
constată că „trăim într-o lume în care este din ce în ce mai multă informaţie 


şi din ce în ce mai puţin sens“. El formulează una dintre cele mai 
interesante ipoteze privind falsa socializare de astăzi, care are loc în online, 
dar nu funcţionează ca liant social. 


Se spune că informaţia creează comunicare. [...] Suntem cu toţii complicii acestui mit. Sunt alfa 
şi omega ai modernităţii noastre, fără de care credibilitatea organizării noastre sociale se va 
prăbuşi. Ei bine, problema este că se prăbuşeşte chiar din acest motiv: acolo unde noi credem că 


informaţia produce semnificaţie, se întâmplă opusul. Informaţia îşi devorează propriul conţinut, 


devorează comunicarea.1055 


Pentru Baudrillard, mantra lui McLuhan — „Mediul este mesajul“ — 
anunţă nu numai sfârşitul mesajului, ci şi al mediului. Iar pentru Kevin 
Young, fenomenul fake news este efectul unei crize a creativităţii literare 
specifice postmodermismului."%* Răspunsurile de până acum, începând cu 
autofictiunea şi terminând cu jurnalismul gonzo, nu au stăvilit apetitul 
publicului pentru un alt tip de adevăr, cel alternativ, pe care presa anglo- 
saxonă obişnuia să îl livreze publicului în secolul al XIX-lea prin ceea ce 
numim astăzi „farse“. 


O scurtă vizită prin Muzeul American al Farselor 


In 1807, 'Thomas Jefferson, al treilea preşedinte american şi autor al 
Declaraţiei de independenţă, îi răspundea unui tânăr întreprinzător care îl 
întreba cum poate fi condus un ziar cât mai bine: 


Adevărul este că, din păcate, suprimarea presei ar face mai puţin rău naţiunii decât o presă care se 
prostituează mintind. Acum nu mai poti crede nimic din ce apare într-un ziar. Adevărul însuşi 
devine suspect, odată plasat în acest mediu poluat. [...] Voi adăuga că omul care nu citeşte un ziar 


este mai bine informat decât cel care îl citeşte, în măsura în care cel care nu cunoaşte nimic este 


mai aproape de adevăr decât cel a cărui minte este plină de falsuri şi erori 4224 


Zeci de ani mai târziu, Alexis de Tocqueville vorbea despre ziarişti ca 
despre oameni „cu o educaţie scandaloasă si inclinati spre vulgaritate“ care 
urmăresc „să îşi susţină propriile opinii prin modificarea sau denaturarea 
faptelor“, 

Răul era însă mic pentru că tirajele erau mici, din cauza costurilor 
ridicate ale tiparului şi a ratei scăzute de alfabetizare. Aşa că au apărut mai 
multe cotidiane în fiecare mare oraş american, iar tânăra republică a reuşit 


să supravieţuiască flagelului de ştiri false produse de ziariştii secolului al 
XIX-lea. „Numărul mare de ziare de ştiri, eterogenitatea subiectelor, stima 
scăzută a publicului faţă de presă şi partizanatul evident al editorilor au 
limitat influenţa presei“, scria politologul Darrell M. West în 2001, în The 
Rise and Fall of Media Establishment.1% 

Din 1830, unele ziare s-au orientat către businessul bazat pe publicitate, 
care însă avea nevoie de tiraje mai mari şi de o audienţă mai diversificată. 
Manipularea a lăsat locul senzationalismului, facilitând apariţia unor farse 
memorabile, care au chiar şi un muzeu.1%% 

lată, în 1835, New York Sun tipărea seria în şase parti „Cele mai mari 


A 


descoperiri astronomice recente“, în care se relata descoperirea vieţii pe 
Lună. Tirajul a fost uriaş.'%! Edgar Allan Poe a criticat povestea din New 
York Sun, dar nu pentru că era o farsă, ci pentru că publicase şi el una în 
Southern Literary Messenger, cu câteva săptămâni înainte. ®® Poe descria 
călătoria lui Hans Pfall, care plecase pe Lună pentru a scăpa de creditori, 
petrecând acolo cinci ani.1%* New York Sun s-a vândut totuşi mai bine. 

Ziarele au preluat rapid articolul. Pe atunci, dreptul de proprietate 
intelectuală nu avea nici o însemnătate. În câteva zile, povestea a ajuns în 
Baltimore, Philadelphia şi Boston, iar în două săptămâni, la Cincinnati. Într- 
o lună a trecut Atlanticul, în Europa. New York Herald, marele concurent, 
relata cu invidie profesională că „ingenioasa farsă“ continua să circule: 
„Fiecare ziar pe care îl primim din Vest aduce povestea cu el. Teatrul 
Bowery o dramatizează şi Muzeul Hannington a pus-o pe simeze şi va face 
o expoziţie în propria sa dioramă. “1% 

Patru decenii mai târziu, în 1874, newyorkezii puteau citi, de data asta în 
New York Herald, despre animalele care scăpaseră din Zoo Central Park şi 
puseseră stăpânire pe Manhattan, omorând zeci de oameni. Primarul 
declarase stare de asediu. La finalul articolului de 10 000 de cuvinte, cu 
litere mici, scria că „întreaga poveste de mai sus este pură invenţie; nici un 
cuvânt nu este adevărat“. Nimeni nu s-a mai obosit să citească 
avertismentul. Farsa s-a răspândit rapid prin reţelele sociale reale ale 
vremii: 

Cetăţenii alarmati s-au grăbit spre cheiurile oraşului, în speranţa de a scăpa cu barca sau feribotul. 

Multe mii de oameni, ascultând „proclamația“ primarului, au rămas în casă toată ziua, aşteptând 


să li se spună că a trecut criza. lar alţii şi-au încărcat pustile şi au mers în parc pentru a vâna 


afurisitele de animale.106 


Istoria americană a farselor şi fake-urilor secolului al XIX-lea nu ar fi 
completă fără episodul Pulitzer-Hearst. În 17 februarie 1898, pe prima 
pagină a ziarelor lui Joseph Pulitzer şi William Randolph Hearst — The New 
York World şi respectiv The New York Journal, se afla aceeaşi ilustrație: 
explozia crucişătorului USS Maine, care fusese trimis la Havana. Hearst şi 
Pulitzer au publicat o telegramă inventată care sugera că motivul exploziei 
era un act de sabotaj. Ancheta americanilor a arătat că explozia a fost 
declanşată de o mină, iar cea a spaniolilor că fusese o sursă aflată la bordul 
navei. În cele din urmă, SUA a declarat război Spaniei în 25 aprilie 1898.1% 
În 1976, o investigaţie condusă de amiralul Hyman Rickover stabilea că cea 
mai probabilă cauză a exploziei fusese un incendiu care a ajuns la depozitul 
de muniții, şi nu o mină spaniolă sau un act de sabotaj. 

Un secol mai târziu, George W. Bush ordona invazia Irakului, acuzând 
regimul lui Saddam Hussein că ar avea arme de distrugere în masă. Era o 
altă minciună. 

Istoria îndelungată a apetitului americanilor pentru falsurile vândute de 
presă ar putea explica efectul fake-urilor livrate de Kremlin din 2014 
încoace prin undergroundul alt-right şi reţelele sociale. „Nu spune niciodată 


adevărul celor care nu îl merită!“ le zicea Mark Twain tinerilor ziarişti. ®® 


In căutarea noilor mituri fondatoare 


Toate societăţile au propriile mituri fondatoare, care îi ţin pe indivizi 
laolaltă, le croiesc aşteptările şi aspiraţiile, îi ajută să înţeleagă cum 
funcţionează lumea. Opoziția între aceste naratiuni colective şi adevăr — 
devenit fundament al organizării sociale odată cu Iluminismul — a dus la 
evacuarea miturilor din societatea modernă. 

După Primul Război Mondial, la sfârşitul unei perioade lungi de 
globalizare şi inovaţie, Carl Jung avertiza asupra riscului ca „omul să 
creadă că va putea trăi fără mituri“. „Mitul este ceea ce crede toată lumea, 
pretutindeni, întotdeauna“, scria Jung, „omul care crede că poate trăi fără 
mit sau în afara acestuia este o excepţie, este dezrădăcinat, neavând legătură 


nici cu trecutul, nici cu viaţa ancestrală care continuă în el, nici cu 
societatea contemporana“*. 

Trăim într-o lume care a pierdut legătura cu miturile sale tradiţionale, 
crede Jonah Sachs, aşa că încercăm să găsim altele noi. „Suntem oameni şi 
asta e ceea ce fac oamenii lipsiţi de mituri“, spune el. Fiind cea mai 
puternică formă de persuasiune, miturile pot fi construite doar înțelegând ca 
întotdeauna există „o minciună care se află sub stratul vizibil şi evident de 
la suprafaţă“. 

Miturile nu sunt însă minciuni, ci „versiunea sufletească a adevărului“, 
credea jurnalistul Sam Smith, unul dintre pionierii presei alternative 
americane. Să fie adevărurile alternative noile versiuni sufleteşti ale 
adevărului? 

In acest loc gol lăsat de dispariţia miturilor, scrie Alex Evans în The Myth 
Gap, au apărut Trump, Farage, Putin şi Le Pen. Dacă miturile de odinioară 
vorbeau despre ceea ce ne uneşte, naratiunile alternative vorbesc mai 
degrabă despre ceea ce ne deosebeşte şi ne desparte. Avem nevoie de mituri 
noi care să ne unească, să ne ajute să gândim pe termen lung viitorul 
omenirii şi să ne imaginăm o lume mai bună. Dacă lăsăm media alternativă 
să le creeze, avertizează Evans, populiştii vor ajunge la putere jucând cartea 
furiei, urii şi fricii. Adevărata putere a miturilor este aceea de a deveni 
profeţii indeplinite 2# 

Alex Evans a lucrat timp de 20 de ani ca expert în probleme de climă 
pentru miniştrii guvernului britanic şi pentru secretarul general al ONU. El 
era convins că adevărul ştiinţific va prevala şi politicienii vor acţiona în 
consecinţă, pentru a reduce emisiile globale de carbon. De ce nu se 
întâmplă asta? Pentru că negationistii au avut întotdeauna poveşti mai bune, 
iar poveştile vor bate întotdeauna statisticile. Cercetările au arătat că 
argumentele şi dovezile contează mai puţin în luarea unei decizii decât am 
fi tentaţi să credem. Ceea ce contează este apartenenţa la familie, grup de 
prieteni sau grupuri sociale mai largi, care ne configurează credinţele şi 
acţiunile. 

Negationistii au transformat realitatea documentată ştiinţific în teorie a 
conspirației. Atunci când vicepreşedintele american Al Gore a reuşit 
imposibilul, aducând laolaltă specialiştii din CIA şi GRU pentru a face 


schimb de informaţii privind evoluţia calotei glaciare, producătorii de 
combustibili fosili au reactionat.°“ Precedentul exista — producătorii de 
tutun sprijiniseră publicarea unor pseudostudii ştiinţifice care „demonstrau“ 
că nu există nici o legătură între fumat şi cancer. Ambele industrii, cea a 
tutunului şi cea a combustibililor fosili, apelau la aceiaşi mercenari — 
negationistii de profesie. Recompensele nu au lipsit. Lamar Smith, de 
exemplu, preşedintele negationist al Comitetului pentru Stiinta al Camerei 
Reprezentanţilor, a fost finanţat de industria petrolului în campania 
electorală. Iar Myron Ebell, numit şef al Agenţiei de Protecţie a Mediului 
de către Trump, a anunţat încă din prima lună de mandat că Statele Unite se 
vor retrage din Acordul de la Paris pentru combaterea schimbărilor 
climatice şi agenţia va fi desființată.” 

Companiile de petrol şi tutun au cheltuit zeci de milioane de dolari pentru 
a inventa experţi, studii şi institute de cercetări care să pună la îndoială 
ştiinţa autentică. Cercetarea „alternativă“ pe care au finantat-o nu avea ca 
scop descoperirea adevărului, ci sădirea îndoielii în mintea politicienilor şi a 
publicului larg şi menţinerea unui statu-quo în ceea ce priveşte 
reglementarea pieţei tigarilor şi a produselor petroliere. Marii producători 
de ţigări au finanţat cercetarea care să arate că nu există legătură între fumat 
şi cancer, iar marii producători de produse petroliere au finanţat cercetări 
care să arate că nu există vreo conexiune între activităţile umane şi emisiile 
de carbon. Rezultatul este inactivitatea Congresului, inabilitatea acestuia de 
a emite noi reglementări pentru cele două industrii, care au cifre de afaceri 
de sute de miliarde de dolari. 

Dispariţia miturilor a făcut loc noii religii a corectitudinii politice, dar şi 
adevărurilor alternative, naţionalismului populist forjat de presa alternativă. 
Jurnalistul britanic David Aaronovitch spunea că „avem nevoie de poveşti 
şi poate chiar suntem programati să le creăm“. El îşi explica astfel opţiunile 
comuniste ferme ale propriei sale familii, dar şi rolul teoriilor conspirației în 
istoria moderná. +S 

Odinioară, miturile erau liantul social în configurarea comunităţilor şi 
societăţilor omeneşti. În absenţa lor, apar antimiturile, în locul naratiunilor — 
antinaratiunile, în locul adevărurilor — adevărurile alternative. Ideologii alt- 


right sau Tea Party, negationistii încălzirii globale şi partizanii 


antiglobalizare duc această bătălie pentru controlul naratiunilor alternative. 
Acestea ar putea fi viitoarele mituri. 


Teoria conspirației şi naratiunile paranoide 


În 1963, într-un discurs ţinut la Universitatea Oxford, Richard Hofstadter, 
profesor de istorie la Universitatea Columbia, definea ca „paranoid“ stilul 
american de a face politică. „Îl numesc paranoid pur şi simplu pentru că nici 
un alt cuvânt nu evocă în mod adecvat sensul exagerării, al suspiciunii şi 
fanteziilor conspirationiste la care mă gândesc“, scria el.27 În eseul care a 
apărut un an mai târziu, Hofstadter documenta câteva dintre naratiunile 
paranoide propagate de Comisia McCarthy. Unele circulă şi astăzi, cum ar 
fi „subminarea capitalismului“ şi „pavarea drumului către socialism şi 
comunism“, vehiculate de mişcările Tea Party şi alt-right împotriva lui 
Barack Obama. 

Cu şase ani înainte de izbucnirea Războiului Civil American, în 1855, un 
ziar texan relata: „Este de notorietate faptul că monarhii Europei şi papa de 
la Roma conspiră chiar în acest moment să ne distrugă şi ameninţă să 
elimine instituţiile noastre politice, civile şi religioase. [...] Catolicii din 
SUA primesc peste 200 000 de dolari anual din străinătate pentru a-şi 
promova credința. “+ 

Catolicii, masonii, abolitionistii erau figurile centrale în teoriile 
conspirationiste propagate în statele confederate. Nu este întâmplător că 
înlăturarea monumentelor efemerei Confederații a produs violente în 
Charlottesville în 2017, la originea cărora s-au aflat suprematiştii albi 
americani. Preşedintele Trump a stârnit atunci un val uriaş de critici pentru 
că nu a blamat mişcarea neonazistă, preferând să fie ambiguu: „Sunt trist să 
văd cum istoria şi cultura acestei mari ţări sunt sfâşiate prin îndepărtarea 
minunatelor noastre statui si monumente.“ Dincoace de Atlantic, 
naratiunile paranoide ale secolului al XIX-lea se construiau şi se mai 
construiesc încă în jurul evreilor şi masonilor.1% 

Paranoicii văd lumea ca pe o luptă pe viaţă şi pe moarte între Bine şi 
Rău, în termeni absoluti, fără putinţă de compromis. Cum duşmanul este 
Răul Absolut, singura şansă de victorie stă în eliminarea sa totală. „Un 


model perfect de răutate, un fel de Superman amoral — sinistru, ubicuu, 
puternic, crud, senzual, iubitor de lux. El stârneşte crize, ruinează bănci, 
provoacă recesiuni, născoceşte dezastre şi apoi se bucură de profiturile 
rezultate din suferința produsă“, scrie Hofstadter. Pare a fi portretul lui 
George Soros, dacă dăm crezare guvernelor de la Moscova, Budapesta şi 
Bucuresti, el fiind acuzat de Viktor Orban că aduce „sute de mii de migranti 
anual, dacă este posibil chiar un milion, pe teritoriul UE“, cu scopul de a 
„islamiza Europa“. 

Paranoicul suferă de două ori — este impresionat şi profund mişcat nu 
numai de lumea reală, ca noi toţi, ci şi de fanteziile în care trăieşte. El va 
încerca nu numai prezentul să schimbe, ci să îndrepte si nedreptatile 
trecutului. Istoria este câmpul său de bătălie, pe care îl străbate în căutarea 
stafiilor duşmanilor. Pentru el, trecutul este eroic, iar eşecurile se explică 
prin conspiratiile străinilor. Istoricii care ies din această paradigmă sunt 
trădători. După cum spunea Orwell, „cine controlează trecutul, controlează 
viitorul. Cine controlează prezentul, controlează trecutul“. 

Pentru Putin, contestarea istoriei Marelui Război pentru Apărarea Patriei, 
a rolului de eliberatori al sovieticilor, este o trădare, indiferent de ce parte a 
frontierei ruse te-ai afla. Atacarea Finlandei, ocuparea ţărilor baltice şi a 
Basarabiei, participarea la dezmembrarea Poloniei sunt pentru Kremlin 
naratiuni alternative, duşmănoase, revanşarde. Victoria asupra naziştilor 
este revalorizată, transformată în mit fondator al noii Rusii, cea care a 
rămas singura apărătoare a valorilor tradiţionale, în timp ce Occidentul, ca 
şi în 1941, asistă neputincios la triumful Antihristului. Teoriile conspirației 
nu sunt produse de oameni modeşti intelectual. Pamfletul lui McCarthy de 
96 de pagini, McCarthyism, conţine nu mai puţin de 3 131 note de subsol. 
Volumul 1 din biblia dughinistă a eurasianiştilor, Bazele geopoliticii, are 
444 de pagini. Înainte de a fi răspândită de politia secretă ţaristă şi de cea 
sovietică, cartea Protocoalele Ínteleptilor Sionului a fost creaţia unui 
profesor universitar din Moscova. 

Conspiraţiile se vând bine. Alex Jones, texanul care conduce InfoWars, 
pretinde că masacrul de la şcoala din Sandy Hook din 2012 a fost o farsă, că 
ingineria genetică produce hibrizi oameni-peşte, că o elită de vampiri, 
inclusiv cei doi Clinton, practică ritualuri satanice în care abuzează copii, că 


Obama este Al-Qaeda. Jones se mândreşte că emisiunea lui de la radio este 
ascultată de 5 milioane de oameni, iar emisiunile video au peste 8 milioane 
de vizualizări lunar. Trump a apărut la Infowars, descriindu-l pe Jones ca pe 
un tip cu o reputaţie „formidabilă“. Presa a relatat că l-ar fi sunat după 
alegeri pentru a-i mulţumi pentru sprijin. „Are nevoie de mine“, ar fi spus 
Jones. Casa Albă nu a negat că cei doi ar fi rămas în legătură.1%1 

Oliver şi Wood publicau în 2014 primul studiu ştiinţific în care era 
examinată percepţia publicului larg asupra teoriilor conspirației. După patru 
sondaje anuale realizate în perioada 2006-2011, cei doi au ajuns la 
concluzia că jumătate dintre americani sprijină în mod constant cel puţin 
una din teoriile conspirației şi că, în pofida opiniei generale că aceste teorii 
sunt un produs al ignoranței si autoritarismului, acestea sunt mai degrabă 
rezultatul „dorinţei de a crede în ceea ce nu se poate vedea, în atracţia faţă 
de naratiunile maniheiste“. Teoriile conspirației par a fi modul de a 
reacţiona al celor nesiguri, slabi, cinici şi cu o stimă de sine redusă.1% 

Cele mai populare teorii din trecutul recent sunt că Obama nu s-ar fi 
născut în Hawaii, ci în Kenia, guvernul american ar fi implicat în atacurile 
din 11 septembrie 2001, Rezerva Federală Americană (FED) şi „cabala 
bancherilor de pe Wall Street“ ar fi fost în spatele crizei financiare din 
2007-2009. 11% din americani cred că guvernul american a legiferat 
trecerea la tuburi fluorescente compacte pentru că acestea „îi fac pe oameni 
obedienti şi uşor de controlat“. 

Studiind sectele milenariste, istoricul britanic Norman Cohn afirma că a 
descoperit un complex psihic persistent care corespunde în mare măsură 
stilului paranoid: „A te vedea Ales, îndumnezeit, persecutat abominabil şi 
cu toate astea a fi sigur de triumful final, a atribui puteri gigantice şi 
demonice adversarului, [...] a interpreta greşit faptele în mod sistematic“, 
acesta era portretul milenaristului reîncarnat astăzi în apologet al 
conspirationismului, care se percepe ca fiind sărăcit şi persecutat de 
sistemul politic.“ 

Una dintre cele mai vechi si mai rezistente teorii ale conspirației este 
Protocoalele Ínteleptilor Sionului, care descrie cum au complotat evreii 
pentru a pune stăpânire pe lume. În carte se relatează că protocoalele ar fi 
prins formă la Conferinţa Mondială Sionistă din 1897 de la Basel, de-a 


lungul a 24 de şedinţe secrete, formularea finală a documentului incriminat 
fiind dată de Theodor Herzl. Un spion rus ar fi fost însă prezent la 
conferinţă atunci când Herzl a prezentat documentul final unei audienţe 
selecte de conspiratori şi i-a trimis un raport lui Serghei A. Nilus, un 
profesor din Moscova. 

Să vedem acum care a fost povestea reală a tipăririi şi difuzării 
Protocoalelor. În toamna lui 1905, Nilus publică volumul în limba rusă sub 
titlul Protocoalele Adunării Inteleptilor Sionului, ca un apendice la cea de-a 
doua ediţie a lucrării sale, Marele în mic, sau apariţia Antihristului şi 
apropiata domnie a diavolului pe pământ (prima ediţie apăruse în 1901, 
fără Protocoale). Nilus retipăreşte cartea în 1911, 1912 şi 1917, anexa fiind 
de fiecare dată îmbogăţită cu note de subsol, postfață, introducere. 

Textul a fost editat în diverse variante şi ediţii în întreaga lume la 
începutul secolului XX, dar a început să facă cu adevărat furori după Primul 
Război Mondial. Toată lumea avea nevoie de un tap ispăşitor: ruşii Albi — 
pentru izbucnirea insurecției bolşevice şi pierderea Războiului Civil, 
germanii — pentru a-şi explica înfrângerea în război, americanii — pentru 
implicarea în conflict, austriecii — pentru destrămarea imperiului. 

În toamna anului 1919 apare prima ediţie în Germania, de unde se 
raspandeste pe tot globul, fiind considerată cartea cu cea mai largă circulaţie 
la acea vreme, după Biblie." În 1920, Protocoalele sunt retipărite în 
Anglia sub titlul Pericolul evreiesc. „Am scăpat de Pax Germanica doar 
pentru a ne pricopsi cu Pax Judeica?“, se întreba ziarul londonez Times în 
ediţia din 8 mai. The Morning Post, acelaşi ziar care publicase dezvăluirile 
privind „torturile“ de care se făceau vinovaţi „ocupanţii“ români în 
Basarabia, a publicat Protocoalele într-o serie de 23 de episoade. În SUA, 
Christian Science Monitor a certificat veridicitatea textelor, acestea fiind 
retipărite de Henry Ford în bestsellerul său antisemit Evreul 
international.“ 

Apoi, jurnalistii de la The Times au gasit un pamflet despre politica 
franceză, publicat în 1870, care semana cuvânt cu cuvânt cu textul publicat 
de Nilus. „O nebunie malignă“, scria The Spectator, după dezvăluirea 
plagiatului. Dar era deja prea târziu — teoria conspirației avea să fie adoptată 
de nazişti şi apoi de sovietici. Securitatea română avea să contribuie prin 


Direcţia de Informaţii Exteme (DIE) la răspândirea cărţii în Orientul 
Mijlociu. 

„Teoriile conspirației nu au fost produse de needucati, ignoranti sau de 
cei asupriti. Dimpotrivă — cele mai multe au fost generate de cei educati şi 
au circulat în clasa mijlocie“, scrie Aaronovitch. „De obicei, au fost 
profesori, studenţi, artişti, manageri, jurnalişti şi funcţionari publici care au 
născocit si diseminat conspiraţiile.“1%7 

Ion Mihai Pacepa afirmă că prima misiune majoră de dezinformare a 
Securităţii a fost aceea de „a ajuta Moscova să reaprindă antisemitismul în 
Europa Occidentală“ prin diseminarea Protocoalelor. Securitatea a tradus, 
multiplicat şi difuzat cartea din 1951 până în 1978, data defectării lui 
Pacepa. Din 1972, DIE a difuzat lunar mii de exemplare în Orientul 
Mijlociu. Cat de mult au contat sutele de mii de exemplare imprastiate in 
Orient în construirea naraţiunii că sionismul este cel care conduce America 
şi în instrumentalizarea urii prin atacul din 11 septembrie 2001? 

În 1959 debuta în Germania o amplă operaţiune de dezinformare sub 
numele de cod Zarathustra, având ca obiectiv resuscitarea antisemitismului. 
În acest scop, „clandestinii“ — ofiţerii de informaţii sovietici care îşi 
construiseră o viaţă dublă în Vest — profanau sinagogile şi cimitirele 
evreieşti. Pacepa crede că operaţiunea Zarathustra continuă şi astăzi în toată 
Europa, prin atacuri similare celor din 1959. Narațiunea fake pe care o 
serveşte Zarathustra este aceea că doar nazismul a provocat victime, nu şi 
comunismul, doar nazismul a provocat pogromuri, nu si ţarismul.19 

Stalin a urcat până în vârful puterii absolute pe cadavrele celor care 
fuseseră acuzaţi că ar fi spioni ai sionismului mondial — tovarăşi din Biroul 
Politic şi Comintern, lideri ai Ungariei sau Cehoslovaciei. Bratul lung al 
fostului seminarist georgian l-a ajuns pe Troțki în Mexic, înfigându-i un 
piolet în cap. Astăzi, discursul public îndreptat împotriva lui Soros are 
violenţa acestui piolet. El este evreul de serviciu, întruchiparea răului, 
pentru dezinformarea condusă de la Kremlin, în faţa căreia tinerele 
democraţii din jur se aliniază cuminţi. 

„În ţările totalitare, unde viaţa socială lipseşte, antisemitismul poate fi 
numai de stat“, scrie Vasili Grossman în Viaţă şi destin. „Antisemitismul de 
stat este o dovadă a faptului că statul încearcă să se sprijine pe proşti, 


reactionari, faliti, pe ignoranta celor superstitiosi şi pe furia celor flămânzi. 
De obicei, un asemenea antisemitism este la început discriminatoriu. [...] 
Apoi, antisemitismul de stat devine distructiv.“ 

A fost CIA în spatele asasinării lui Kennedy sau este tot o teorie a 
conspirației născocită de Moscova? În 2017, guvernul american a 
declasificat 3 000 de documente privind asasinatul.1%% Acestea probează că 
Valeri Kostikov, ofiţer al Departamentului 13 al Direcţiei I din KGB, 
specializat în sabotaje şi asasinate, acoperit ca diplomat la ambasada 
sovietică din Mexico City, se întâlnise cu Lee Harvey Oswald. 

Acesta ar fi fost recrutat de KGB când era operator radar la baza aeriană 
Atsugi de lângă Tokyo, de unde aveau să decoleze avioanele U-2 deasupra 
Uniunii Sovietice, declanşând furia lui Hruşciov. Operaţiunea a purtat 
numele de cod Dragon, iar Pacepa a fost implicat direct, ca adjunct al 
şefului spionajului românesc — DIE. 

Documentele din Arhiva Mitrohin, aflate la Colegiul Churchill al 
Universităţii Cambridge’, considerate a fi „cel mai mare zăcământ de 
informaţii de contraspionaj al perioadei postbelice“, demonstrează că aşa- 
numita conspirație a asasinării lui Kennedy a fost fabricată de KGB. 
Liniile principale ale dezinformării erau că marii industriaşi ar fi vrut să 
scape de Kennedy pentru că acesta planifica reducerea înarmării. 
Vicepreşedintele Johnson însuşi ar fi fost implicat, alegând Texasul natal ca 
loc al asasinatului. Pentru a acoperi cât mai bine complotul, CIA l-ar fi 
folosit pe Oswald ca să joace rolul vinovatului, utilizând de fapt un al doilea 
trăgător. 

Pacepa afirmă că Dragon a fost una dintre cele mai de succes operaţiuni 
de dezinformare din istoria modernă. Potrivit filmului din 1991 al lui Oliver 
Stone, JFK, Kennedy ar fi fost asasinat ca urmare a unei conspirații la care 
au luat parte FBI, CIA, Johnson, Mafia, membri ai complexului militar- 
industrial, serviciul secret. Trei sferturi dintre americani cred astăzi că a fost 
o conspirație a CIA. 

Documentele din Arhiva Mitrohin atestă şi alte teorii ale conspirației: 
virusul HIV/SIDA ar fi fost creat de americani în laboratoarele de cercetare 
de la Fort Detrick, asasinarea lui Martin Luther King a fost opera 
guvernului american, iar directorul FBI James Edgar Hoover era 


homosexual. „O dezinformare repetată la nesfârşit sfârşeşte prin a prinde 
viata şi va avea o ceată de susţinători neştiutori, dar infocati“, obişnuia să 
spună luri Andropov, şeful KGB, care va deveni apoi secretar general al 
PCUS. 

Să parcurgem în continuare două dintre cele mai actuale teorii ale 
conspirației — „statul paralel“ şi „vaccinurile provoacă autism“. 


Lupta între „patrioţi“ şi „Statul paralel“ 


În 17 noiembrie 2017, Comitetul Executiv Naţional al Partidului Social 
Democrat adopta o rezoluţie împotriva aşa-numitului „stat paralel şi 
ilegitim*. ^ Acesta ar fi folosit resursele financiare publice şi instrumentele 
specifice autorităţii de stat „pentru a-i intimida, şantaja sau a-i înlătura pe 
decidentii politici“. 

Acuzaţiile erau grave. Este vorba de o grupare mafiotă? Una a serviciilor 
secrete? A puterilor străine? PSD câştigase alegerile din 2016 cu un scor 
record. Împreună cu ALDE formase guvernul, conducea cele două camere 
ale parlamentului, numise foşti membri sau simpatizanți PSD la Curtea 
Constituţională şi la şefia Avocatului Poporului. Publicul afla acum că PSD 
se simţea ,santajat" şi „intimidat“, că „statul paralel si ilegitim“ este 
„dispus să blocheze toate politicile publice de creştere a veniturilor 
populaţiei, de creare de locuri de muncă, de susţinere a capitalului autohton 
sau de reformare a justiţiei“. Era un adevărat act de sabotaj. 

La conferinţa de presă de la Băile Herculane, Liviu Dragnea, preşedintele 
partidului, este întrebat de reporteri: „Ce este statul paralel?“ Dragnea 
răspunde: „Se vorbeşte în spaţiul public de asta de foarte mult timp şi toată 
lumea înţelege...“ Întrebat dacă are dovezi privind persoanele sau 
instituţiile incriminate, Dragnea răspunde că există „mărturii“: „Se vede cu 
ochiul liber, sincer.“ 

Întrebat ce crede despre „statul paralel“, preşedintele Klaus Iohannis 
răspunde că „este o glumă destul de proastă“. „Există însă persoane care vor 
să acapareze toată puterea şi care se victimizeaza.“ 

Să ne întoarcem cu un an în urmă. În septembrie 2016, deputatul PSD 
Sebastian Ghiţă afirma că Victor Ponta şi-a dat demisia din funcţia de prim- 


ministru pentru că a fost informat că „trupe din astea care au luptat în Piaţa 
Taksim şi în Piaţa Maidan urmează să atace guvernul“. „ONG-iştii lui Soros 
devin agresivi“, avertiza el, cerând ca membrilor acestor ONG-uri să li se 


interzică ocuparea de funcţii publice timp de cinci ani.®® Ghiţă era printre 


primii care introduceau sintagma „stat paralel“ în spaţiul public românesc, 
importând termenul din Turcia lui Erdogan. 

În ianuarie 2017, la Sputnik se auzea vocea lui Iulian Capsali, un 
publicist neoortodox militant, activist antiavort şi anti-LGBT. Acesta arăta 
că pericolul pentru România nu îl reprezintă corupţia, ci entitatea numită 
„stat paralel“, în spatele căruia ar sta Soros şi statul norvegian. „Măsura 
prioritară a puterii legale din România de astăzi nu ar trebui să fie nici 
referendumul, nici problemele fiscale, nici legea gratierii, ci «desfiinţarea 
binomului», a «statului paralel»“, sintetiza Sputnik o postare-editorial de pe 
Facebook a lui Capsali. „Corupţia“, arăta acesta, este „un rău care poate fi 
ţinut sub control“, spre deosebire de „statul totalitar“. Capsali cerea „oprirea 
prin lege a finantárilor din partea marilor sponsori mondiali (de exemplu, 
Soros, statul norvegian), ai ONG-urilor, în general stoparea oricăror 
finanţări care contravin interesului național“, Presa va prelua aceste 
naratiuni de-a lungul întregului an. În Gazeta de Cluj, de exemplu, apărea 
pe prima pagină: „Raport devastator al serviciilor secrete. Statul paralel, 
plătit din Norvegia“1%7. 

Sintagma „stat paralel“ îi este atribuită istoricului american Robert 
Paxton. În Anatomia fascismului (2004), el o definea ca fiind o 
caracteristică a regimurilor fasciste, care „păstrau atât structurile paralele, 
cât si pe cele tradiţionale ale statului, într-o tensiune permanentá ^9, 

Apoi, în 2014, în mediul politic american a început să se vorbească de 
„The Deep State“. Mike Lofgren, fost consilier al unui congresman 
republican, vorbea despre o „asociere hibridă de elemente guvernamentale 
şi părţi ale marii finanţe şi industrii, care este capabilă să conducă SUA fără 
consimţământul celor guvernati, exprimat prin procesul politic formal“. 
Lofgren arăta că sintagma fusese folosită în Turcia în anii 1990 şi este „un 
sistem compus din şefi ai serviciilor de informaţii, armatei, sistemului de 


securitate, din justiţie şi crimă organizată“ 1% 


Referințele explicite la pericolul ca statul să fie controlat de un sistem 
ocult sunt însă şi mai vechi. În discursul său de la sfârşitul mandatului, în 
17 ianuarie 1961, preşedintele Dwight D. Eisenhower îndemna la vigilenta 
împotriva „obţinerii unei influenţe nejustificate, căutate sau nu, de către 
complexul militar-industrial“.11% 

Conceptul de „stat paralel“ a intrat în discursul public din Turcia la 
sfârşitul anului 2013, înlocuindu-l treptat pe cel de „Deep State“, foarte 
popular în Turcia în anii 1990, scrie politologul Sinan Baykent în Istoria 
modernă a statului paralel."* Preşedintele Turciei, Recep Tayyip Erdogan, 
a invocat „statul paralel“ după tentativa de puci militar eşuată din 15 iulie 
2016. După instaurarea stării de urgenţă, au fost concediati sau suspendati 
150 000 de funcţionari, au fost arestate 50 000 de persoane, printre care 
jurnalişti, scriitori, universitari, au fost închise ziare, posturi de radio şi 
televiziune. 1% 

Benjamin Netanyahu, premierul Israelului, pretindea că este „persecutat“, 
ţinta unei „nesfârşite vânători de vrăjitoare“, de care s-ar face vinovat ,,The 
Deep State“. Ziarul Haaretz scrie că „atunci când oamenii din jurul 
liderului politic încep să vorbească despre o tentativă de lovitură de stat a 
unor forte ascunse, ei aplică tactica delegitimării oponenților pentru a le 
înăbuşi acuzaţiile de corupţie“ 1%. 

La care din cele două entităţi malefice se referea oare Liviu Dragnea — 
„Statul paralel“ sau „Deep State“? La Bucuresti, „statul paralel“ are, mai 
degrabă, izul unei  naraţiuni paranoide. Călin Popescu-Tariceanu, 
preşedintele Senatului României şi preşedintele ALDE (partid aflat în 
coaliția de guvernare), îi trimitea în noiembrie 2017 o scrisoare deschisă 
preşedintelui Klaus Iohannis, în care îi reproşa că fusese ales nu de popor, ci 
de „statul paralel“, pentru că ar fi „şantajabil cu dosare penale şi deci uşor 
de manevrat de cei care controlează cu adevărat «statul paralel»*. 


Sunt adevăruri pe care nu mulţi îndrăznesc să le prezinte în public de teama unor represalii pe 
bază de dosare si cátuse. [...] Aţi afirmat azi că în România nu există nici forte oculte, nici forte 
subterane şi nici stat paralel. Ba există, domnule preşedinte, iar dumneavoastră sunteţi produsul 
acestor forţe, având rolul de a executa întocmai şi la timp planurile oculte ale „statului 


paralel“ 1106 


La sfârşitul anului 2017, pe măsură ce termenele unor dosare sensibile 
devin presante pentru oamenii politici, se decretează mobilizarea generală 
împotriva „statului paralel“: „Codrin a reuşit — lovitură împotriva statului 
paralel“, anunţă Sputnik. Secretarul general al PSD, Codrin Ştefănescu, 
convocase un miting de protest „împotriva statului paralel si ilegitim*. +% 
Sputnik relatează ca Elena Udrea „deconspiră «planul diabolic» de 
acaparare a României“: „În lume se confruntă două forţe: Soros şi oamenii 
săi şi grupurile care i se opun, iar în România funcţionează un «stat 
paralel», creat de foştii şefi ai SRI, împreună cu serviciile secrete 
americane“, afirmă Udrea. +% 

Alţii aleg să fugă din ţară. Sebastian Ghiţă şi Radu Mazăre (ambii 
membri PSD), daţi în urmărire internaţională, cer azil în Serbia, respectiv 
Madagascar. Mazăre lasă în urmă şi o explicaţie: „Sunt o ţintă a statului 
paralel. Când în România va exista o justiţie reală, mă voi întoarce.“ 1% 

Cei care se aflau la conducerea României sustineau că „statul paralel“ e 
reprezentat de „unii politicieni care speră că vor ajunge din nou la putere 
fără să câştige alegeri“, Întrebat ce crede despre „statul paralel“, 
premierul Mihai Tudose răspundea: „Nu înţeleg conceptul, sincer!“ O 
lună mai târziu, propriul partid îi cerea demisia. Nu „statul paralel“, ci PSD 
şi ALDE aveau să instaleze trei guverne in 12 luni de guvernare, ultima 
situaţie de acest gen fiind înregistrată în 1944, în plin război. 

În scenă apar şi foşti ofiţeri de informaţii. Daniel Dragomir, fost colonel 
în Serviciul Român de Informaţii, organizează o conferinţă de presă după 
ieşirea din arestul preventiv, fiind cercetat în dosarul „Black Cube“ privind 
hărţuirea procurorului-şef al DNA, Laura Codruța Kóvesi. El sustine cá 
România este „prizoniera unor structuri de putere ocultă, nelegitime, 
subordonate unor interese străine“. „[ara ne-a fost arestată“, avertiza el, 
cerând ca toate ONG-urile să prezinte situaţii trimestriale ale surselor de 
finanţare." 

Aceiaşi politicieni care vorbeau de „statul paralel“ şi de „interesele 
străine“ avertizau şi asupra pericolului ca România să fie transformată în 
„colonie a Uniunii Europene“. Deputatul PSD Cătălin Radulescu le 
transmitea pe Facebook ambasadorilor străini acreditaţi la Bucureşti care s- 


au arătat preocupaţi de modificarea legilor justiţiei: „Noi nu intervenim în 


treburile interne ale ţărilor voastre, nu vă cerem să vă modificaţi legi (sic!) 
sau să faceţi legi ca să ne placă nouă, românilor; nu suntem colonia voastră 
şi nu avem stăpâni. “14 

Narațiunea „statului paralel“ a fost împrumutată de partidele aflate la 
putere în România încă din toamna anului 2016 şi amplificată de Sputnik şi 
presa proguvernamentală şi pro-PSD. Acuzaţiile sunt lansate de politicieni 
inculpati sau condamnați pentru corupție împotriva procurorilor 
anticorupţie. Cuplarea acestei naratiuni cu cea privind transformarea 
României în „colonie UE“ aduce în prim-plan discursul autoritarist privind 
statul înconjurat şi infiltrat de duşmani, făcându-se apel la patriotii adevăraţi 
pentru salvarea fiinţei naţionale. 


Negationisti până la moarte 


Una dintre cele mai rezistente teorii ale conspirației, care a avut ca germene 
o ştire falsă, este cea că vaccinurile pot provoca autism şi boli inflamatorii 
intestinale. 

În 1998, Andrew Wakefield, gastroenterolog la Royal Free Hospital din 
Londra şi cercetător la University College, publica în prestigioasa revistă 
britanică Lancet, alături de 11 colegi, un studiu care sugera că vaccinul 
împotriva rujeolei, oreionului şi rubeolei (ROR) ar putea predispune la 
regresie comportamentală si tulburări persistente în dezvoltarea 
copilului.“ În ciuda eşantionului foarte mic, de numai 12 copii, si a naturii 
speculative a lucrării, concluzia a fost intens popularizată. 

Impactul a fost considerabil şi imediat. Rata vaccinărilor a scăzut în 
2003-2004 la 80%, pragul recomandat de Organizaţia Mondială a Sănătăţii 
pentru a se atinge „imunitatea de turmă“ fiind de 9596.11 

Au început să apară apoi studii epidemiologice care contraziceau 
presupusa legătură între vaccinurile ROR si autism. În 2004, 10 din cei 
12 autori au revenit asupra concluziilor studiului, retrăgându-şi semnătura, 
arătând că „nu a fost stabilită o legătură între vaccinul ROR şi autism, 
datele fiind insuficiente“ E. 

În 2007 Consiliul Medical General din Marea Britanie a început audierile 
în cazul Wakefield. Avea să fie cea mai lungă anchetă din istoria 


Consiliului. 

Între timp, Marea Britanie trece în 2008-2009 printr-o epidemie de 
rujeolă (pojar), iar în SUA şi Canada se înregistrează focare izolate, toate 
atribuite nevaccinării copiilor.™? În 2008, pentru prima dată în 14 ani, 
rujeola este declarată endemică în Anglia şi Ţara Galilor. În oraşul galez 
Swansea s-au înregistrat 664 de cazuri în perioada noiembrie 2012-iulie 
2013, dintre care unul soldat cu deces. 

În acest moment intră în joc Brian Deer, unul dintre cei mai determinaţi 
jurnalişti britanici de investigaţie. El a dovedit că Wakefield avea litigii cu 
producătorii vaccinurilor, pe care nu le declarase atunci când a semnat 
articolul, obligaţie curentă pentru cei care publică în revistele de ştiinţă. 
Lancet a retras complet studiul în 2010, admițând că mai multe concluzii 
erau incorecte şi contraziceau datele experimentelor. Consiliul editorial al 
revistei a considerat că autorii au încălcat normele etice ale breslei şi au 
distorsionat rezultatele experimentului. “= 

British Medical Journal l-a acuzat apoi pe Wakefield că alesese datele în 
asa fel încât să vină în sprijinul propriilor concluzii", iar Deer a publicat o 
serie de articole arătând că au existat interese financiare în spatele acestei 
„fraude elaborate“.!% Fiona Godlee, directorul editorial al BMJ, avea să 
deplângă „răul imens“ provocat de articolul lui Wakefield, „un exemplu 
catastrofal de malpraxis“. 

În ianuarie 2010, Consiliul Medical General avea să probeze 36 de 
acuzaţii împotriva lui Wakefield, arătând că acesta a acţionat contrar 
intereselor pacienţilor, „necinstit şi iresponsabil“ 1%, interzicându-i să mai 
profeseze în Marea Britanie." 

Era prea târziu. Ştirea că vaccinurile ROR ar putea provoca autismul s-a 
răspândit rapid în întreaga lume. Retragerea concluziilor şi investigaţiile 
care au arătat că Wakefield a făcut totul din interes financiar nu au mai 
interesat pe nimeni. Pentru presă, aceasta era una dintre cele mai mari 
fraude din istoria științei. 

În România, mişcarea antivaccin este puternică, jurnalista Olivia Steer 
fiind cei printre cei mai cunoscuţi susţinători. „Nu cred în ele pentru că 
toate vaccinurile au în compoziţia lor mercur şi aluminiu, o combinaţie 


fatală, care de cele mai multe ori dă probleme de sănătate copiilor, iar în 


cazurile mai grave autism“, declara ea.“ Steer mai afirmase că operaţia de 


apendicită este una dintre cele mai periculoase şi că apendicita se poate 
vindeca „simplu, naturopat“1*. 

Indignati de declaraţiile sale, un grup de studenţi la medicină au creat 
pagina de Facebook „Stop Olivia Steer“. „Vrem oprirea sfaturilor medicale 
din partea unei persoane fără pregătire de specialitate! Ignoranta ucide!“ 
scria pe pagina care avea să strângă 8 500 de like-uri în doar câteva zile. A 
urmat replica Oliviei Steer: „Primul lucru pe care îl face un gazetar, în 
virtutea profesiei, e să pună la îndoială autoritatea şi recomandările 
avizate. ^? 

O altă exponentă a mişcării antivaccinare este medicul de familie Christa 
Todea-Gross, vicepreşedinta Federaţiei Ortodoxe Pro Vita. Ea este autoarea 
cărţii Vaccinurile: Preventie sau boală?, în care afirmă că „vaccinurile din 
copilărie reprezintă un atac grav asupra imunitatii imature a copilului, 
provocând numeroase boli cronice grave, nevindecabile, urmate uneori de 
deces“*™. Cartea, considerată de jurnalistul Vlad Mixich „biblia mişcării 
antivaccin ^, este distribuită prin reţeaua librăriilor Patriarhiei, disponibilă 
în format electronic pe site-urile creştin-ortodoxe. Ziarul Cuvântul ortodox, 
de exemplu, promova cartea întrebându-se într-un articol: „Cine ne omoară 
copiii si îşi bate joc apoi de părinţii indoliati?* 

În septembrie 2016, Steer a revenit la Antena 3 pentru a pleda cauza 
antivaccinării. Era chiar în ziua în care Ministerul Sănătăţii anunţase 
epidemie de rujeolă în România din cauza nevaccinării copiilor. 
Consiliul Naţional al Audiovizualului a amendat Antena 3 cu 25 000 de lei, 
reproşându-i că nu a respectat principiul prezentării tuturor punctelor de 
vedere şi că Steer nu are nici o calificare medicală. Un singur membru a 
votat împotriva sanctiunii, fostul jurnalist la Europa Libera Radu Calin 
Cristea. „Privitor la vaccin, eu aş fi mai liberal şi aş lăsa libertatea de 
exprimare să zburde mai mult“, a afirmat acesta.” 

În martie 2017, presa europeană relata că pojarul se răspândeşte în 
Europa“, iar Organizaţia Mondială a Sănătăţii avertiza România cá 
devenise principalul focar de infecţie. Epidemia care izbucnise în România 
în februarie 2016 provocase 23 de decese până în aprilie 2017, „pe fondul 
scăderii succesive a ratei de vaccinare antirujeolicá*. 7 Din cele 4 881 de 


cazuri de rujeolă raportate de Centrul Naţional de Supraveghere şi Control 
al Bolilor Transmisibile, 96% au fost confirmate la persoane nevaccinate. + 

Iuri Andropov avea dreptate — odată lansată, dezinformarea prinde viaţă. 
Fake-ul privind relaţia între vaccinul ROR şi autism dovedeşte că teoriile 
conspirației pot fi letale. 

Un studiu realizat de un consortiu universitar in 2016 pe un esantion de 
66 000 de persoane din 67 de ţări a arătat cá cele mai sceptice state în 
privinţa vaccinării sunt Franţa, Bosnia-Hertegovina, Rusia, Ucraina, Grecia, 
Armenia si Slovenia.“ 

Presa din întreaga lume continuă să răspândească mai departe fake-ul. 
„Justiţia confirmă tacit că vaccinul ROR provoacă autism“? — 955 000 de 
vizualizări pe whydontyoutrythis.com, 514 000 pe trueactivist.com etc. 
Daily Mail titra: „Poate că acum avem legătura între vaccinuri şi 
autism“, relatând despre experimentele unui alt medic, Christopher 
Exley. Ştirea avea să fie preluată de Ortodoxia tinerilor“, Ortodox Info 
şi alte site-uri care relatau că în creierul copiilor se găseşte de zece ori mai 
mult aluminiu, din cauza vaccinurilor. 

Medicii sunt stupefiati. „Voi mai aveţi nevoie de medici?“ întreba unul 
dintre ei. „Avem sute de ani de cercetare în spate, cu milioane de nopţi 
nedormite, cu invenţii incredibile, cu descoperiri fabuloase care au eradicat 
boli cumplite, au mărit speranţa de viaţă, au adus beneficii uriaşe în foarte 
multe alte domenii. Veniti la noi să vă vaccinam copiii pentru a nu pune în 
pericol vieţile lor şi pe ale altora, prin decizii stupide. Veniti să discutăm 
despre screeningul în cancerul de sân. Veniti la camera de gardă când aveţi 
urgente. Apelati cu cea mai mare încredere la medici.“ 

La sfârşitul anului 2017, în România au loc marşuri „antivaccinare 
obligatorie“. În octombrie, 1 000 de persoane fac un lanţ uman în jurul 
Casei Poporului. Mobilizarea este coordonată prin site-urile creştin- 
ortodoxe. „Cum să pui formaldehidă într-un vaccin pentru copii? Nu vedem 
asta decât în borcanele de la Muzeul Antipa, unde sunt ţinute exponatele!“ 
relatează Cotidianul cá ar fi declarat un bărbat la miting. Întrebat dacă 
susţine legea vaccinării obligatorii, Liviu Dragnea afirmă că are „foarte 


mari rezerve pentru a obliga, pentru a fi o măsură obligatorie“. 


Dar poate vă întrebaţi ce se mai întâmplă cu omul de la care a plecat toată 
povestea. În 2016, Wakefield a uimit presa internationala când a declarat că 
Trump este de partea sa. „Am să fac ceva în legătură cu asta, pentru că ştiu 
că s-a întâmplat. Am văzut asta la oameni cu care am lucrat şi la copiii lor“, 
susţine englezul că i-ar fi spus Trump, când s-au întâlnit în timpul 
campaniei electorale. +8 

Într-adevăr, preşedintele american avea să se declare în februarie 2017 
îngrijorat de creşterea numărului cazurilor de autism, fără a da vina însă pe 
vaccinuri. Dar presa a început să scormonească în mormanul uriaş de 
tweeturi şi avea să găsească unul din 2014 care lămurea poziţia celui care 
pe atunci nu era decât proprietarul Turnului Trump: „Copilul merge sănătos 
la medic, i se administrează o doză masivă de vaccinuri, nu se simte bine şi 
se schimbă — AUTISM. Multe cazuri de acest gen!“ 

În Denying to the Grave, Sara şi Jack Gorman explorează psihologia 
negationistilor în materie de ştiinţe medicale. Ei arată că, dacă avem 
sentimentul primirii unei recompense după ce emitem o idee, vom căuta să 
replicăm acest sentiment ori de câte ori putem. De fiecare dată, este activat 
centrul pentru recompense din creier — nucleus accumbens. Dacă încercăm 
să ne răzgândim, centrul fricii ne avertizează că un pericol este iminent. 
Puternicul cortex prefrontal dorsolateral poate controla aceşti centri mai 
primitivi şi poate restabili raţiunea şi logica, dar asta se întâmplă lent şi e 
nevoie de efort şi determinare. Prin urmare, arată autorii, „este în mod 
fundamental nenatural şi inconfortabil să iti schimbi părerea, şi asta se 
reflectă în modul în care lucrează creierul nostru ^ ?, 

Oamenii îşi schimbă lent credinţele. Odată formate, impresiile iniţiale 
tind să structureze felul în care dovezile ulterioare sunt interpretate, aceasta 
fiind esenţa teoriei distorsiunii de confirmare (Confirmation Bias). 
Conceptul a fost folosit pentru prima dată de Peter Watson în 1960 şi 
descrie nu numai modul în care procesăm informaţiile, ci şi cum le căutăm. 

Oamenii de ştiinţă arată că atunci când credinţa şi ştiinţa vin în 
contradicţie tindem să o favorizăm pe prima. Este cazul darwinismului — 
teoria este respinsă în continuare de o treime dintre americani. „Nu l-aş fi 
văzut dacă nu aş fi crezut în el“, sintetizase teoria prejudecatii confirmative 
jucătorul de baseball Yogi Berra de la New York Yankees, celebru pentru 


vorbele sale de duh. După cum scria Kevin Young, „inamicul credinţei nu 
este îndoiala, ci dovada — mai ales când duce la credinţă oarbá*. ^ Nu 
întâmplător, unul dintre cuvintele cele mai folosite de Donald 'Trump este 


unbelievable — de necrezut. „In epoca eufemismului, credinţa ţine loc de 


adevăr, care a devenit o marfă din ce în ce mai rară.“ 


Sara şi Jack Gorman sunt de părere că teoria distorsiunii de confirmare 
este responsabilă nu numai pentru negarea adevărurilor demonstrate 
ştiinţific, ci şi pentru informarea incorectă ştiinţific. Şi asta pentru că şi 
oamenii de ştiinţă tind să funcţioneze la fel, să „vadă ceea ce cred“. 
Educaţia nu ne salvează de gândirea magică. 

16 
CE E DE FĂCUT? 


„Când oamenii nu mai au încredere în cele mai bune surse de informaţii“, 
scria Walter Lippmann în 1920, „atunci orice bănuială sau zvon, orice 
speranţă sau capriciu devin un fundament al guvernării“. Creditat a fi 
creat conceptul de „război rece“, Lippmann arăta că „ştirile adevărate 
triumfă numai când faptele la care se referă sunt cunoscute; dacă faptele nu 
sunt cunoscute, atunci ştirile false sunt la fel de eficiente ca şi cele 
adevărate, dacă nu cumva chiar mai eficiente“1*. 

Atunci când oamenii nu mai au încredere în presă, o putere coruptă va 
specula nesiguranța, neîncrederea, teama şi suspiciunea din societate. 
Dezinformarea, propaganda, ştirile fake sunt instrumentul regimurilor 
autoritariste, iar temniki sunt editorii. Dar efectul fake news nu poate fi 
neglijat nici în democratiile liberale. Exploatarea faliilor sociale, a teoriilor 
conspirației, a mişcărilor politice, religioase, culturale nu rămâne fără 
urmări. Populismul este rezultatul cel mai vizibil, dar tectonica socială 
poate produce efecte inimaginabile." „Atât timp cât aparenţa nu este 
confruntată cu realitatea, nu va părea aparenţă“, scria Havel în 1978 în 
Puterea celor fără putere. “= 


Ce poate face lumea liberă în apărarea adevărului? 


Occidentul deliberează 


În 16 octombrie 2017, miniştrii de externe din Croaţia, Cehia, Letonia, 
Lituania, Polonia, România, Suedia şi Marea Britanie îi atrăgeau atenţia 
într-o scrisoare deschisă şefei diplomaţiei UE, Federica Mogherini, asupra 
campaniei de dezinformare şi propagandă „tot mai sofisticată şi intensă“ 
practicată de „actori externi“. A urmat declaraţia semnată de 65 de 


experţi în probleme de securitate şi parlamentari din 21 de ţări ale UE în 
care doamnei Mogherini i se reproşa deschis că nu adoptă măsuri de 
contrapropagandă şi că refuză să numească Rusia „sursa principală a 
dezinformării ostile“. 

Trecuse aproape un an de la adoptarea rezoluţiei Parlamentului European 
privind contracararea propagandei Rusiei, dar nu se întâmplase mare lucru. 
Rezoluţia a fost percepută la Moscova ca o adevărată declaraţie de război, 
pentru că punea Rusia pe acelaşi plan cu ISIS. 

Scopul Rusiei era, conform rezoluţiei, „de a denatura adevărul, de a da 
naştere îndoielii, de a diviza statele membre, de a promova decuplarea 
strategică dintre Uniunea Europeană şi partenerii săi din America de Nord şi 
de a paraliza procesul de luare a deciziilor, de a discredita instituţiile UE şi 
parteneriatele transatlantice“, precum şi „insuflarea fricii şi a nesigurantei în 
rândul cetăţenilor UE, prezentarea unor actori ostili statali şi nestatali ca 
fiind mult mai puternici decât sunt în realitate“. Tabloul creat era al unui 
adevărat război informaţional: 


Guvernul Rusiei foloseşte o gamă largă de mijloace şi instrumente, cum ar fi grupuri de reflecţie 
şi fundaţii speciale (precum Ruskii Mir), autorităţi speciale (Rossotrudnichestvo), posturi de 
televiziune în mai multe limbi (cum ar fi Russia Today), false agenţii de ştiri şi servicii 
multimedia (Sputnik), grupuri sociale şi religioase şi structuri transfrontaliere (deoarece regimul 
vrea să se prezinte drept unic apărător al valorilor creştine tradiţionale), media sociale şi „troli“ de 
pe internet pentru a contesta valorile democratice, a dezbina Europa, a dobândi sprijin pe plan 
intern şi a da impresia că statele din vecinătatea estică a UE sunt state eşuate; subliniază că Rusia 
investeşte resurse financiare semnificative în instrumentele sale de dezinformare şi de propagandă 
utilizate în mod direct de stat sau prin intermediul societăţilor şi organizaţiilor controlate de 
Kremlin; subliniază, pe de o parte, că Kremlinul finanţează partide politice şi alte organizaţii din 
cadrul UE pentru a submina coeziunea politică şi, pe de altă parte, că propaganda Kremlinului 


vizează în mod direct anumiţi jurnalişti, politicieni şi anumite persoane din UE.1159 


Rezoluţia denunța „discursul alternativ", susţinut de Kremlin, bazat pe 
„interpretarea manipulată a evenimentelor istorice“, „mistificarea istoriei“ 
fiind una dintre principalele sale strategii, ceea ce făcea necesară 
„sensibilizarea cu privire la crimele regimurilor comuniste prin intermediul 
unor campanii publice şi al sistemelor educaţionale“. Rusia era acuzată 
pentru campaniile „de informare, de dezinformare, de intoxicare şi de 
propagandă“ şi „războiul informational“ duse împotriva Uniunii Europene, 
pentru propaganda de război în contextul războiului hibrid din Ucraina. 


Deşi fusese un semnal politic extrem de important, rezoluţia 
Parlamentului European din 23 noiembrie 2016 rămăsese fără efect. 

Singura entitate a Uniunii Europene creată în scopul combaterii 
propagandei ruseşti a fost Grupul operativ pentru comunicarea strategică în 
Est al UE (StratCom), înfiinţat în 2015 la iniţiativa Consiliului Uniunii 
Europene, care era însă subfinantat şi subdezvoltat. Avea doar 11 experti, 
plătiţi de guvernele naţionale, iar mandatul era de doi ani. În toamna anului 
2017 şi-a început activitatea şi unitatea StratCom pentru Balcanii de Vest, 
cu doi angajaţi. 

Statele membre au blocat cererea Parlamentului European privind 
alocarea de personal suplimentar. Maja Kocijančič, purtătoarea de cuvânt a 
lui Mogherini, a arătat că lupta împotriva fake news necesită „mai multe 
investiţii din partea guvernelor naţionale“. Parlamentarii europeni s-au 
declarat dezamagiti de reacţia statelor membre. „Noi, cei din parlament, 
cerem mai multi bani şi mai mult personal“, spunea Jacek Saryusz-Wolski, 
deputat polonez din grupul PPE, ,,dar exista forte in cadrul UE, inclusiv in 
administraţie, care nu ne ajută. Îi pot descrie ca «intelegátori cu Rusia». 

Dupa doi ani de dezbateri $i acuzatii soptite pe culoarele Bruxellesului la 
adresa „prietenilor Rusiei“, bugetul StratCom a fost majorat. În 2018, cele 
două entităţi aveau împreună 16 membri şi un buget de un milion de dolari. 
Grupul similar de reacţie din SUA — Global Engagement Center — număra 
80 de persoane şi avea un buget de 60 de milioane de dolari. 

Alain Besancon afirma că Occidentul „se ascunde de teamă să nu aibă un 
inamic“. Democraţia „caută compromisul“ asa cum întreprinderile 
comerciale „caută acordul“. 48 

Cea mai criticată a fost chiar Federica Mogherini, căreia i s-a reproşat că 
este prea aproape de regimurile autoritariste, în general, şi de Rusia, în 
special. Le Monde scria în 2014 că numirea ei în funcţia de înalt 
reprezentant al Uniunii pentru afaceri externe şi politică de securitate ar 
putea fi „o zi tristă pentru Europa“. I se reproşa, încă de atunci, ,,indulgenta 
faţă de Rusia“ pe care a manifestat-o în calitate de membră a Comisiei 
pentru Apărare a UE şi ingenuitatea în materie de diplomaţie." 

Începând din 2014, au apărut tot mai multe suspiciuni privind infiltrarea 
unor „prieteni“ ai Rusiei în organismele europene. Cererile secretarului 


general al Consiliului Europei, Thorbjgrn Jagland, de a ridica sancţiunile 
împotriva Rusiei au readus în discuţie presupusa sa colaborare cu KGB din 
anii 1970—1980, negată de acesta. =* 

Cristian Preda, membru in Comisia pentru politică externă a 
Parlamentului European, afirmă că parlamentul a susţinut Comisia 
Europeana în politica fata de Rusia, în pofida liniilor fluide care separa 
interesele deputaţilor din diversele grupuri — există parlamentari care 
pledează, într-o „logică de circumscripție electorală“, pentru valorizarea 
intereselor economice, sau deputaţi care pledează pentru reluarea discuţiilor 
parlamentare bilaterale, în pofida sancţiunilor. 

Însă cele mai vizibile efecte ale anexării Crimeii asupra politicii 
europene, afirmă Preda, sunt reținerea din ce în ce mai mare fata de o 
viitoare extindere a Uniunii şi cererile tot mai vocale pentru acordarea de 
mai multă suveranitate naţională, care se aud mai ales în Est. Ambele 
situaţii convin Moscovei.1* 

Un alt motiv pentru lipsa de progres în aplicarea rezoluţiei din noiembrie 
2016 ar putea fi reținerea manifestată de statele membre în crearea unui 
organism colectiv de gestionare a informaţiilor clasificate. În aprilie 2016, 
Comisia Europeană şi înaltul reprezentant au adoptat un „cadru comun 
privind contracararea amenințărilor hibride*. Documentul cuprindea 
măsuri privind înfiinţarea unei celule de fuziune care „să primească, să 
analizeze şi să facă schimb de informaţii clasificate şi din surse deschise“. 
Acţiunile au rămas la nivel de intenţie. Un an mai târziu, Centrul pentru 
Studii Strategice de la Haga remarca faptul că centrele din UE şi NATO 
dedicate contrapropagandei nu aveau definite nici măcar obiectivele sau 
publicul ţintă." 

In depozitia sa din Comisia pentru Informaţii a Senatului american 
privind potenţiala interferenţă a Rusiei în alegerile din Germania, 
Constanze Stelzenmiiller, expertă în securitate, afirma că sunt trei lucruri 
noi privind războiul informaţional dus de Kremlin: se urmăreşte distrugerea 
Uniunii Europene „din interior“, măsurile active sunt mult mai diverse si 
sofisticate şi se urmăreşte contestarea ,,legitimitatii Occidentului ca forţă 
normativă în stabilirea ordinii globale pe bază de legi universale, şi nu pe 


putere“ 11% 


Londra devine şi ea din ce în ce mai vocală împotriva Kremlinului. Sunt 
puse în discuţie posibila ingerinta în Brexit, afacerea Cambridge Analytica, 
tentativa de asasinare a fostului ofiţer GRU Serghei Skripal. Raportul 
Comisiei parlamentare britanice pentru Informaţii şi Securitate învinuieşte 
Rusia pentru doborârea avionului de linie MH17 în iulie 2014, invadarea 
Crimeii, operaţiunile cibernetice şi războiul informational împotriva 
Vestului. Se constata continuarea practicilor Războiului Rece şi că 
„Sistemul politic al Marii Britanii este o potenţială ţintă pentru atacurile 
cibernetice ale unor state străine ostile şi grupuri teroriste“, prin acţiuni de 
compromitere şi şantajare a politicienilor, precum şi prin „plantarea de 
informaţii false“ în presa online. Obiectivele erau „subminarea integrităţii 
proceselor politice [...], a alegerilor sau referendumurilor, [...] otrăvirea 
discursului public“. 

În legătură cu implicarea ruşilor în atacurile asupra serverelor 
Comitetului Naţional Democratic, MI5 afirma că „în mod clar operează la 
un nivel de intensitate nemaiîntâlnit în acţiunile operatorilor din Vest“. MI6 
informase comisia că „toate cele trei servicii de informaţii ruseşti sunt 
însărcinate cu «operaţiuni informaţionale» [...] care includ crearea şi 
propagarea unor înşelăciuni şi falsuri“. În privinţa Ucrainei, MI6 arăta că 
„Rusia conduce un război informational pe scară mare“. 

Centrul Guvernamental de Comunicaţii, care îi reuneşte pe cei 6 000 de 
agenti ai MI5 si MI6, arăta că influențarea electoratului într-o anumită 
direcţie se face prin atacuri cibernetice şi furt de date, dar în special prin 
„influențarea clasică a campaniilor în care Rusia se angajează de multi, 
multi ani“. Nimic însă despre implicarea Rusiei in Brexit, cel putin nu in 
raportul dat publicitatii. 

In Franta, presedintele Emmanuel Macron vorbea de o lege care sa 
permita guvernului sa elimine stirile fake de pe Internet sau chiar sa 
blocheze site-urile în timpul campaniilor electorale““ Macron nu uitase 
rolul jucat de presa rusă în campania electorală. El interzisese atunci 
accesul RT şi Sputnik la evenimentele En Marche!, acuzându-le că produc 
fake news. Presa franceză s-a revoltat însă — „măsurile de urgenţă legale“ ar 
permite guvernului să limiteze libertatea de exprimare a opozanților, presei 


şi chiar bloggerilor." 


În Ucraina, unitatea responsabilă pentru contracararea propagandei 
ruseşti ar fi trebuit să fie Ministerul Politicii Informaționale, creat în 2014. 
A fost însă perceput ca un adevărat „Minister al Adevărului“, care ar fi 
trebuit să controleze presa şi să devină o sursă de propagandă ucraineană, 
aşa că activitatea sa a fost minimă. Abia când a intrat în vigoare Doctrina de 
Securitate Informațională, în 2017, a fost limpede care este rolul acestui 
minister. În aceste condiţii, misiunea monitorizării dezinformării ruseşti şi 
demontarea ştirilor fake a fost asumată de media privată, prin Centrul 
Media de Criză, StopFake.org, StratComUA, InformNapalm şi Hromadske 
TV, multe fiind finanţate de guvernele occidentale, ceea ce a dus la noi 
acuzaţii din partea Kremlinului că Vestul sprijină lovitura de stat din 
Ucraina şi junta de la Kiev. 

Consiliul Naţional pentru Televiziune şi Radio a interzis transmiterea 
câtorva posturi TV ruseşti, măsură criticată atât de Kremlin, cât şi de 
Bruxelles, din motive diferite. Printre posturile TV se numărau RI, RIR, 
NTV, Zvezda, TNT, REN. Poroşenco a semnat apoi legea privind instituirea 
unor noi sancţiuni împotriva Rusiei, printre care blocarea reţelelor sociale 
Vkontakte şi Odnoklassniki, a serviciului Mail.ru şi a motorului de căutare 
Yandex. Criticatá de Bruxelles, măsura a fost aclamată de presa 
ucraineană." Fondatorul StopFake, profesorul de jurnalism Evgeni 
Fedcenko, spunea că este „cea mai mare contribuţie la protejarea 
suveranităţii informaţionale a Ucrainei dintotdeauna“. Internautii ruşi au 
luat în derâdere măsura, afirmând că Ucraina îşi retrage „luptătorii în 
scaune cu rotile“ din reţelele sociale.“ 

Comisia Europeană a avertizat Kievul că nu se poate lupta împotriva 
propagandei prin cenzură, măsura afectând principiul libertăţii de 
exprimare." Interdicţiile au născut polemici şi în Ucraina. Era oare 
necesară şi morală cenzura? Kremlinul a speculat momentul, arătând că 
interzicerea posturilor ruseşti exprimă atacul guvernului fascist de la Kiev 
asupra libertăţii presei. Filozoful ucrainean Mihail Minakov avea să declare 
că „ne transformám în Rusia, cu diferenţa cá nu avem petrol“. Ucraina se 
confrunta cu aceeaşi problemă ca şi Occidentul: poate fi salvată democraţia 
prin cenzură? 


Dincolo de ocean, preşedintele Barack Obama semna în 23 decembrie 
2016 una dintre ultimele legi ale mandatului său, cea privind combaterea 
dezinformării şi propagandei. Legea permitea înfiinţarea unui centru 
subordonat Departamentului de Stat care să coordoneze activităţile 
antipropagandă din toate agenţiile şi departamentele guvernului. „Inamicii 
noştri folosesc propaganda şi dezinformarea împotriva noastră şi a aliaţilor 
noştri, iar până acum guvernul american a dormit la volan“, spunea Bill 
Portman-Murphy, unul dintre autorii proiectului de lege. 

De la instalarea preşedintelui Trump la Casa Albă, Departamentul de 
Justiţie anchetează posibila interferenţă a ruşilor în campania electorală. 
Investigatorul special Robert Mueller pare a fi tot mai aproape de miezul 
puterii. Noua Strategie de Securitate Naţională, adoptată în decembrie 2017, 
arată că „Rusia se amestecă în politica internă a altor state în mod global, 
prin tactici subversive“, Campaniile ruseşti includ agresiuni cibernetice, 
operaţiuni secrete de intelligence, conturi false online, presa de stat şi troli. 
Pentru SUA, Rusia şi China sunt „puteri revizioniste“. 

În 2017, guvernul american a somat RT şi Sputnik să se înregistreze ca 
agenţi străini. Legea federală americană privind înregistrarea agenţilor 
străini se aplică grupurilor care se angajează în activităţi politice şi nu 
implică restricţii ulterioare ale activităţii publicistice. Firma pe numele 
căreia e înregistrată divizia americană a RT — T & R Productions LLC — a 
ignorat însă cele mai multe din întrebările Departamentului de Justiţie, 
declarând că „nu are cunoştinţă“ cine e proprietarul grupului Novosti şi că 
operaţiunile sale nu includ activităţi politice. În 2017, compania-mamă — 
RI — a avut un buget de 19 miliarde de ruble, adică aproximativ 315,5 
milioane de dolari. T & R Productions LLC afirma că în 2017 a primit o 
singură plată din partea Novosti, în valoare de 350 000 de dolari, pentru 
servicii de producţie TV. 

„Salutăm libertatea americană de exprimare şi pe toţi cei care cred în aşa 
ceva“, scria ironic pe Twitter Margarita Simonian, editorul-şef al RT si 
Sputnik.“ Moscova a anunţat că va adopta o legislaţie similară, iar Radio 
Europa Liberă/Radio Libertatea, Deutsche Welle şi Vocea Americii vor fi 
printre primele organizaţii media vizate. Dar RT avea acces liber la reţele de 


cablu din SUA la sfârşitul anului 2017, în timp ce cele trei organizaţii media 
occidentale aveau acces restricţionat parţial sau total la reţelele din Rusia. 


Fact checking 


Timp de 150 de ani, ştirile au fost răspândite de ziare, ale căror principale 
surse de câştig erau încasările din publicitate şi vânzări. A patra revoluţie 
industrială, cea a tehnologiilor digitale, cum ar fi inteligenţa artificială şi 
Internetul lucrurilor, a schimbat totul, în primul rând obiceiurile de consum. 
Conţinutul şi reclamele s-au mutat online şi nu a fost găsită încă o soluţie 
pentru a compensa pierderile suferite de bugetele redactiilor. Astăzi, 
jurnalismul a devenit o muncă de birou, sunt tot mai puţini bani pentru 
documentare şi investigaţie. În consecinţă, presa urmează agenda 
politicienilor şi corporațiilor, ceea ce ar putea explica decuplarea de la 
agenda reală a publicului. Asta a dus la un scepticism tot mai mare faţă de 
presa tradiţională şi orientarea către presa alternativă. După cum spunea 
Ben Bradlee, editorii (el însuşi unul dintre cei mai celebri) şi cititorii 
aşteaptă de la reporteri nu atât acuratețe, cât mai ales să nu le înşele 
încrederea. De aceea este atât de important ca jurnalistul, la rândul său, să 
aibă surse multiple şi de încredere, pentru a da sentimentul că a fost într- 
adevăr martorul privilegiat al evenimentelor respective. 

În urmă cu 20 de ani, dacă citeai ziarul local, unul naţional şi urmăreai un 
jurnal de ştiri de seară, puteai crede, în mod rezonabil, că eşti la curent cu 
ceea ce trebuie să ştii pentru a-ţi trai viata cumsecade. Vremurile acelea s-au 
dus de mult, chiar şi în America, e de părere că istoricul american Bruce 
Bartlett. Ştirile au dispărut din ziare, revistele s-au tabloidizat, iar posturile 
TV au devenit una dintre sursele principale de dezinformare." 

Cauzele pentru care jurnaliştii generează şi diseminează informaţie falsă 
sunt diverse, de la proasta documentare până la nevoia de audienţă sau 
trafic web. În acest caz, vorbim de false news, misinformation. Atunci când 
este vorba de o campanie în toată regula, care implică o strategie, un buget 
şi o ideologie, vorbim de fake news, disinformation. Atunci când această 
campanie este îndreptată împotriva unui alt stat, este un război 
informaţional. 


Noutatea acestui tip de dezinformare este adusă de reţelele sociale, care 
propagă exponential mesajul, permiţând celulelor de propagandă să se 
multiplice malign în corpul sănătos al societăţii virtuale. Mesajul fals 
generat cu intenţie — articol, fotografie, imagini video sau meme — va fi 
repostat de armatele de troli, boti şi cyborgi implicate în acest război. Raul 
este cu atât mai puternic cu cât chiar şi instituţiile de presă folosesc astăzi 
reţelele sociale, blogurile şi presa online în căutare de conţinut. 

Odată identificat mediul, care este, într-adevăr, mesajul, aşa cum a prezis 
Marshall McLuhan în urmă cu o jumătate de secol, am fi tentaţi să credem 
că soluţia este sterilizarea acestui ecosistem informaţional distrus. 
Facebook, Twitter şi Google ar putea să angajeze sute de editori care să 
lucreze în zeci şi sute de limbi şi să decidă ce trebuie postat şi ce nu. Dar, 
aşa cum avertiza Jeff Jarvis, susținătorul Open Web, trebuie să fim atenţi ce 
ne dorim — nu vrem ca Facebook si Twitter să devină arbitrii Adevărului. = 

O altă variantă este ca platformele sociale să includă softuri de filtrare şi 
semnalizare a ştirilor fake care să inventeze o nouă interfaţă grafică, astfel 
încât mecanismul de fact checking, adică de verificare şi demontare a 
falsurilor, să fie transparent. Fiecare ar putea decide pentru sine dacă va citi 
sau nu materialul respectiv, ca şi în cazul mailurilor ajunse în folderul spam. 
Această abordare ar duce la transparenţă, ar elimina cenzura şi ar avea ca 
efect alfabetizarea publicului în materie de ştiri false. Materialul verificat ar 
trebui apoi amprentat cu un logo, astfel încât cititorul să ştie că nu este fake. 
Logoul ar putea funcţiona precum filtrul de spam instalat în browser. În 
felul acesta, am putea avea de-a face cu conţinut validat, autentificat în 
feed. 

Dar poate fi consumatorul de Internet un fel de Ulise care trebuie legat de 
catargul corabiei pentru a nu fi sedus de cântecul irezistibil al sirenelor — 
prejudecățile confirmative? Nici consumatorului de presă alternativă si nici 
consumatorului de presă tradiţională nu li se poate cere să se substituie 
jurnaliştilor. Aceştia din urmă sunt cei care trebuie să verifice informaţiile 
preluate din online, să le filtreze în baza codurilor deontologice şi a 
valorilor breslei, înainte de a la difuza. După cum spunea C.P. Scott, 
editorul Manchester Guardian din 1872 până în 1929, „comentariile sunt 


libere, dar faptele sunt sacre“. Scuza cea mai frecventă, că presiunea 
evenimentelor de tip breaking news este colosală, nu ar trebui invocată. 

A apărut astfel o nouă subspecie jurnalistică — fact checking-ul 
specializat, extern redactiilor. Una dintre primele organizaţii de acest tip din 
lume a fost StopFake, înfiinţată în martie 2014, prin asocierea studenţilor şi 
profesorilor de la Facultatea de Jurnalism Mohila din Kiev. În trei ani, ei 
demontaseră aproape 1 000 de ştiri fake, publicând investigaţiile în 10 limbi 
(inclusiv în română, graţie unui grant oferit de Ambasada Cehiei), având o 
audienţă de 180 000 de urmăritori pe reţelele sociale. Apoi au început să 
analizeze mecanismele şi instrumentele dezinformării ruseşti. 

Pentru Evgheni Fedcenko, directorul Şcolii de Jurnalism şi cofondator al 
portalului, acest proiect este cea mai bună şcoală de presă. Demontarea 
fake-urilor implică rigoare şi o bună cunoaştere a propagandei Kremlinului. 
Presa rusă inventează nu numai fapte, ci şi experţi, spune Ruslan 
Deinicenko, cofondator al StopFake.org. În 2015 au demonstrat că unul 
dintre „experţii“ americani în politică externă ai RT era de fapt vânzător de 
asigurări auto în New York. În urma demascării, RT l-a retras de pe post, 
însă doar temporar. „Se vede că sunt puţini cunoscători de engleză la New 
York“, glumeşte Ruslan. Până acum, serverele organizaţiei au fost ţinta mai 
multor atacuri informatice." 

StopFake a atras atenţia tuturor. La un an de la apariţie, în 2015, Serviciul 
European de Acţiune Externa a decis replicarea sa la Bruxelles, prin 
înfiinţarea East StratCom Task Force, care produce săptămânal 
Disinformation Review si Disinformation Digest. In Cehia a apărut 
European Values Think-Tank, care gestioneaza publicatia Kremlin Watch, 
in Romania — Larics si Factual, in SUA — Politifact si FactCheck. Toate 
aceste organizatii sunt extrem de necesare azi, cand reporterii par a fi mai 
degrabă stenografe sau purtători de microfon, uitând că au privilegiul de a 
pune întrebări şi de a fi sceptici. 

Presa tradiţională face ce ştie cel mai bine, adică jurnalism. New York 
Times încă mai publică zilnic o listă de corectii la articolele publicate — este 
ceea ce numeam odinioară erată. Poate părea de modă veche, dar acurateţea 
este ceea ce defineşte jurnalismul de mare clasă. La Washington Post, unul 
dintre jurnalistii-veterani, Glenn Kessler, monitorizează în blogul Fact 


Checker declaraţiile politicienilor, amendându-le pe cele care trec de linia 
subţire a verosimilitatii. (Se ştie că politicienii sunt oriunde cei mai mari 
generatori de fake şi false news.) 

Au apărut şi experimentele. Jimmy Wales, cofondatorul Wikipedia, a 
lansat o nouă publicaţie online, WikiTribune, destinată demontării ştirilor 
false, care reuneşte jurnalişti profesionişti şi jurnalisti-cetateni, finanţarea 
fiind realizată prin strângere publică anonimă de fonduri. 

Când ne referim la manipularea prin imagini alterate, termenul fake news 
nu ne mai ajută. Conţinutul vizual poate fi o imagine, un grafic, o 
înregistrare video. Până acum, organizaţiile de fact checking au fost 
preocupate mai mult de conţinutul text decât de cel vizual. Acesta din urmă 
poate fi însă un vehicul mult mai puternic de dezinformare. 

Modul în care procesăm o imagine este fundamental diferit de cel în care 
interpretăm un text. O echipă de neurologi de la MIT a descoperit că 
imaginea este procesată de creier în 13 milisecunde.!!* Fake-urile vizuale 
sunt mult mai puternice şi mai greu de depistat. „În ciuda prezumtiei de 
veridicitate care dă fotografilor autoritate şi seducţie, munca pe care o fac 
aceştia nu este o excepţie de la comerţul suspect dintre artă şi adevăr“, 
avertiza Susan Sontag în 1977 în On Photography." 

Există deja tehnologia disponibilă pentru a genera conţinut video şi audio 
complet alterat, astfel încât poti pune în gura oricui vorbele dorite." 
Computerul este alimentat cu mostre de speech şi apoi cu textul dorit. 
Algoritmi text-to-speech au fost dezvoltați de DeepMind (care aparţine 
Alphabet), Institutul Baidu din Silicon Valley şi Institutul pentru Învăţarea 
Algoritmilor din Montreal (MILA). În acest moment, dezvoltarea 
aplicaţiilor necesită cunoştinţe de programare şi resurse hard pe care numai 
marile companii le au, dar situaţia se va schimba, cu siguranţă. 

Generarea de imagini este mai dificilă. lan Goodfellow, student la MILA, 
a inventat GAN — Generative Adversarial Network, un sistem generator 
format din două reţele neurale concurente. In 2017, GAN putea produce 
imaginea de mărimea unui timbru a unei păsări, pe baza unei simple 
instrucţiuni, cum ar fi: „Această pasăre este albă cu ciocul roşu şi coada 


neagră.“ 


Într-o înregistrare de acum 50 de ani, cântăreaţa Francoise Hardy 
vorbeşte despre mulţimea prezentă la inaugurarea lui Trump. E un fals 
evident, aşa ceva nu s-a întâmplat, cu siguranţă. Cum a fost posibil? Artistul 
german Mario Klingemann a folosit tehnologia GAN pentru a produce Faţă 
Alternativă v1.1. El a generat spotul printr-o reţea neurala care a fost 
antrenată să creeze o fata pe baza a 68 de coordonate ale unor markeri 
faciali. A făcut asta în câteva zile, folosind un computer obişnuit şi un 
sistem GAN. 

Softurile se dezvoltă rapid. Mike Tyka, un programator de la Google, a 
generat imagini ale unei feţe imaginare cu o rezoluţie de 768 de pixeli, 
dublu fata de tot ce fusese creat anterior. Goodfellow le spunea jurnalistilor 
de la The Economist că în 2020 vor putea fi generate pe YouTube falsuri 
care vor fi extrem de plauzibile. 

Tehnologiile dezvoltate pentru identificarea imaginilor alterate sunt în 
urma celor pentru analiza textelor fake — Google’s Reverse Image Search şi 
TinEye sunt câteva exemple. Nu există însă motoare de căutare reverse- 
video sau tehnologii performante OCR (Optical Character Recognition). O 
soluţie ar putea fi furnizată în viitor de dezvoltarea inteligenţei artificiale, 
aşa cum s-a întâmplat cu recunoaşterea automată a vorbirii şi identificarea 
vizuală. 

Inspirându-se din criptografie, cercetătorii de la Institutul Internet al 
Universităţii Oxford au pus la punct un prototip de tehnologie inovativă 
pentru a identifica originea unei fotografii sau a unui material video, pe care 
l-au numit Provenator. Este o tehnologie de tip blockchain, termen 
împrumutat din domeiul tranzacţiilor cu Bitcoin sau alte criptovalute, şi 
înseamnă refacerea istoricului oricărui conţinut digital până la sursa 
primară. Tehnologia are, deocamdată, un mare neajuns: poate fi păcălită 
prin schimbarea unui singur pixel din fotografie sau dintr-un cadru al 
materialului video." Si BBC a dezvoltat tehnici speciale pentru a verifica 
validitatea conţinutului media, cu ocazia conflictului din Siria. Tehnologia 
are însă nevoie de operatori umani care trebuie instruiți înainte. 

Limitele tehnologiilor de tip blockchain sunt atinse în cazul naraţiunii 
text, pentru că nu poate stabili veridicitatea poveştii în sine. Pentru asta e 
nevoie de aptitudini umane. Nu se poate face demontarea unei ştiri fake fără 


a verifica sursele citate în informaţia contrafăcută. Asta poate însemna 
intervievarea persoanelor citate şi verificarea informaţiei în amonte până la 
sursă. O astfel de investigaţie este cronofagă şi nu poate ţine pasul cu 
cantitatea uriaşă de falsuri care inundă reţelele sociale şi presa online. O 
ştire poate fi fabricată în câteva minute, dar demontarea ei poate dura câteva 
ore sau chiar zile. 

Fact checking-ul are şi un efect pervers. Publicarea informaţiei fake în 
versiunea demontată poate contribui la amplificarea şi viralizarea ei. Poate 
de aceea ar trebui ca, din când în când, redactiile de stiri să ia în calcul şi 
ceea ce Wardle numeşte „tăcere strategică“. 

La 200 de ani de la scrisoarea lui Jefferson către tânărul antreprenor din 
presă, papa însuşi compara consumul de ştiri false cu „consumul de 
excremente“! şi cu şarpele din Rai În cele două secole, presa nu s-a 
schimbat foarte mult, în esenţă. Ce s-a schimbat însă este apariţia 
ecosistemului digital, un mediu perfect pentru propagarea şi amplificarea 
dezinformării, propagandei, teoriilor conspirației si a ştirilor fake, un 
adevărat ecosistem al dezinformării. 

Spre deosebire de creatorii singuratici de minciuni mai mult sau mai 
puţin nevinovate din reţelele sociale, în acest ecosistem şi-au făcut apariţia 
şi marii prădători, guvernele străine ostile şi proxies. De exemplu, hackerii 
ruşi au spart mailurile democratilor şi le-au transmis WikiLeaks. O parte din 
informaţii au fost apoi amestecate cu minciuni, într-un dozaj bine gândit, şi 
lansate pe reţelele sociale, pentru a fi amplificate. Pizzagate este una dintre 
consecințe. Amplificarea se face prin armate de troli, boti şi cyborgi. 
Aceasta este ceea ce militarii numesc black psy-ops, operaţiuni psihologice 
ascunse. 

În cartea sa din 2011, Why Americans Hate the Media and How it 
Matters, Jonathan Ladd afirmă că „existenţa unor instituţii de ştiri 
independente, putemice şi respectate este o anomalie istorică — astfel de 
instituţii nu au existat niciodată în istoria americană înainte de secolul 
XX“ Prin fake news am putea crede că se revine la normalitate. 


Americanii încearcă să înţeleagă ce li se întâmplă 


La sfârşitul lunii septembrie a anului 2017, Congresul a iniţiat ancheta 
privind rolul jucat de marile companii de tehnologie informaţională în 
diseminarea dezinformarii generate de Kremlin. Înainte de audieri, 
Facebook admitea că peste 126 de milioane de americani ar fi citit 
conţinutul postat de conturile administrate din Rusia în ultimii doi ani. 

80 000 de postări, generate între iunie 2015 şi august 2017, ajunseseră 
direct la 29 de milioane de americani, fiind apoi amplificate prin repostări, 
like-uri şi comentarii." Informaţiile veneau după ce, cu un an înainte, 
Mark Zuckerberg afirmase că acuzaţiile privind interferența ruşilor sunt „o 
nebunie“. lar dezvăluirile abia începeau. 

Simultan cu ancheta Congresului, Consorţiul International al Jurnalistilor 
de Investigatie dezvăluia ca firme deţinute de apropiaţi ai Kremlinului 
aveau investiţii directe în Facebook şi Twitter. VIB Bank, a doua mare 
bancă din Rusia, investise 191 de milioane de dolari în compania DST 
Global, care cumpărase un pachet important de acţiuni la Twitter în 2011. O 
filială a Gazprom finantase Kanton Services — o companie offshore care era 
parteneră cu DST Global într-o investiţie majoră în Facebook. Fondatorul 
DST Global era miliardarul Iuri Milner, cel care înființase în 1999 Mail.ru, 
cel mai mare serviciu de e-mail din Rusia. Milner a investit în Facebook în 
2009-2011 prin Mail.ru şi DST Global, devenind un apropiat al lui Mark 
Zuckerberg. În timp, pachetul achiziţionat de Milner a atins valoarea de 7 
miliarde de dolari, devenind al doilea ca mărime deţinut de un investitor din 
afara SUA. Răspunzând suspiciunilor privind implicarea ruşilor in 
administrarea companiei, Facebook a comunicat că DST Global a fost un 
investitor „pasiv“, care nu a avut reprezentanţi în Consiliul de 
Administraţie, şi că firma vânduse toate acţiunile în 2012, atunci când 
Facebook a devenit companie publică prin listarea la bursa.“ 

Dar să urmărim audierile din Congres ale celor „trei giganţi“ — Facebook, 
Google şi Twitter. Spectacolul audierilor, transmis live de marile televiziuni 
americane, a amintit, pe alocuri, de filmele de ficţiune. 

— Ati făcut America bogată, le spune senatorul Graham, în deschiderea 
audierilor dintr-una din comisii. Dar în cele din urmă se dovedeşte că aceste 
tehnologii pot fi folosite pentru a submina democraţia, aceste platforme pot 
fi folosite de terorişti şi de guverne străine, adaugă el.” 


— Puterea voastră mă sperie, adaugă senatorul John Kennedy. 

Congresmenii pregătiseră pentru audieri exemple concrete. Pe pagina de 
Facebook Heart of Texas fuseseră postate la început mesaje care făceau apel 
la patriotismul local, până când s-au strâns mii de urmăritori. Apoi au fost 
postate mesaje în care se pretindea că o victorie a lui Hillary Clinton ar 
atrage „refugiaţi, moschei şi atacuri teroriste“. Pagina era administrată 
prin identități false care aveau legătură cu spaţiul cibernetic rus. Un alt caz 
a fost cel în care un „grup musulman“ a lansat zvonul că senatorul John 
McCain finanţează ISIS.“ Până şi directorul executiv al Twitter, Jack 
Dorsey, a repostat un tweet al unui trol rus care susţinea că Hillary Clinton 
primise bani de la Ku Klux Klan. La început, contul milita pentru drepturile 
femeilor.12% 

Democratul Al Franken vrea să afle de la Colin Stretch, vicepreşedintele 
Facebook, de ce a acceptat reclame plătite în ruble în timpul campaniei 
electorale. 

— Cum de Facebook, care se mândreşte că procesează miliarde de date şi 
le transformă instantaneu în conexiuni, nu a fost în măsură să facă legătura 
între reclamele plătite în ruble şi Rusia? Sunt doar două puncte! Reclame 
politice americane şi bani ruseşti, ruble. Cum de nu aţi putut face legătura 
între aceste două puncte? 

— Ar fi trebuit să avem nişte lentile mai largi, recunoaşte Stretch, au fost 
semnale pe care le-am ratat, dar acum ne concentrăm asupra soluţiilor. 

Franken a continuat să îl calce în picioare, sardonic, întrebându-l dacă 
Facebook ar accepta publicarea unor reclame plătite în monedă nord- 
coreeană. 

— Vă rog să rdspundeti cu da sau nu, domnule. Sunteţi sofisticat. Sunteţi 
consilierul juridic al Facebook. Vă rog să raspundeti cu da sau nu. 

Stretch, siderat, răspunde că Facebook nu poate interzice reclamele 
plătite în monedă străină şi că plata nu e un indiciu privind sursa adevărată 
a banilor. 

— De ce ar alege cineva moneda nord-coreeană dacă vrea să îşi ascundă 
activităţile? întreabă Stretch rar, întinzând mâna spre paharul cu apă. 

Senatorul Kennedy se arată sceptic privind capacitatea celor trei mari 
companii de a verifica singuri sursa reclamelor. 


— Aveţi 5 milioane de publicitari şi vreţi să îmi spuneţi că sunteţi 
capabili să cunoaşteţi originea acestora? Încerc să cobor din La La Land. 

Atunci când li se reproşează că au permis postări rasiste, antisemite, care 
incită la ură, cei trei „giganţi“ răspund, unul după altul, ca şi cum ar fi 
depus din nou jurământul, că ei „nu sunt în afacerea cu conţinut“. Când 
Kent Walker, reprezentantul Google, arată că RT nu a încălcat cu nimic 
codul de conduită al companiei sale, senatoarea Dianne Feinstein îi aruncă 
priviri de gheaţă. 

— Acesta ar putea fi un război informaţional, iar dumneavoastră ar trebui 
să aveţi idee despre rolul pe care îl jucaţi. 

Cei trei insistă însă că nu generează conţinut şi nu fac altceva decât să 
găzduiască indivizi şi comunităţi, protejându-le „autenticitatea“. 

— Este constituţională răspândirea de declaraţii false? întreabă stins 
congresmanul Gowdy. 

— Păi, depinde de context, dar există un precedent recent în care Curtea 
Supremă s-a pronunţat în acest sens, privind Facebook, spune consilierul 
companiei, Stretch. 

— În ce sens este sau nu constituţional? 

— Este un drept constituţional, în cele mai multe dintre cazuri. Cu toate 
astea, pe Facebook, treaba noastră nu este să decidem dacă un anumit text 
este adevărat sau fals. Recunoaștem că ştirile fake sunt o mare problemă. 
Modul în care noi vedem rezolvarea este să prevenim transformarea într-o 
sursă de câştig financiar. 

Gowdy zâmbeşte, parcă dezarmat şi obosit. 

— Ei bine, zâmbesc pentru că discutam în ultima pauză cu doi colegi şi 
ne întrebam de partea cui sunt acei „fact-checkers neutri“ pe care îi aveţi la 
Facebook. Dacă aţi putea să îmi spuneţi ai cui sunt aceşti tipi, v-aş fi foarte 
recunoscător. Deci dacă am înţeles corect, autenticitatea vorbitorului este 
foarte importantă; acurateţea conţinutului, mai puţin. 

— Asta este abordarea noastră, e absolut corect, răspunde Stretch. 

— Mda... nu înţeleg cum statul este slujit de informaţii care se dovedesc 
a fi intenţionat false. Am înţeles că nu vreţi să fiţi un arbitru al opiniilor, nici 
eu nu vreau, dar nu înţeleg cum îi ajută pe concetatenii mei dacă le spun 


ceva evident fals şi o fac cu intenţia de a-i înşela. Pur şi simplu nu înţeleg, 
dar poate că vremea mea a trecut. 

Întrebat de senatorul Tom Cotton dacă vede vreo asemănare între 
serviciile americane de informaţii şi cele ruse, consilierul juridic al Twitter, 
Sean Edgett, arată că firma sa nu oferă servicii vreunui guvern. 

— Veţi aplica aşadar aceeaşi politică pentru CIA pe care o aplicaţi unui 
serviciu de informaţii al adversarilor noştri? 

— Suntem o companie globală, trebuie să aplicăm propriile politici, 
răspunde ferm Edgett. 

— Asta îmi aminteşte de un banc vechi din timpul Războiului Rece, 
continuă Cotton, amuzat şi îngândurat în acelaşi timp, despre cineva care nu 
putea face distincţia între CIA şi KGB, pentru că ofiţerul KGB împinsese o 
bătrână în faţa unui autobuz, iar ofiţerul CIA a împins-o din calea 
autobuzului, pentru că amândoi asta făceau — umblau şi împingeau bătrâne. 
Sper că Twitter îşi va reconsidera politicile atunci când vine vorba despre 
serviciile de informaţii din ţări prietene ca SUA şi Marea Britanie, spre 
deosebire de cele din ţări adversare precum Rusia şi China. 

După o mică fâstâceală amuzată a celor trei, senatorul Blunt îşi îndreaptă 
atenţia către reprezentantul Facebook. 

— Domnule Stretch, cât au cheltuit ruşii pe aceste anunţuri? 

— Aproximativ 100 000 dolari. Din care 46 000 înainte de alegeri. 

— Cât au cheltuit echipele de campanie ale lui 'Trump şi Clinton pe 
Facebook? 

— Cumulat, aproximativ 81 de milioane de dolari, înainte de alegeri, 
răspunde Stretch. 

— Nu sunt un mare matematician, dar 46 000 din 81 de milioane ar 
însemna cam 0,05, nu? descoperă senatorul, uimit. 

— Da, este un număr mic, prin comparaţie, domnule, confirmă Stretch, 
fără a lăsa să i se citească multumirea pe fata. 

Facebook şi Twitter arată că sumele investite de propaganda rusă sunt 
ridicol de mici, sugerând că Senatul le amplifică impactul în mod 
nejustificat. Sumele investite în anunţuri pe Facebook de oligarhii ruşi 
apropiaţi Kremlinului sunt de mii de ori mai mici decât cele cheltuite de 
echipele de campanie ale lui Trump şi Hillary Clinton. 


Leonid Volkov, managerul de campanie al lui Alexei Navalnii, este însă 
de altă părere. El arăta că important este modul în care are loc campania pe 
reţelele sociale şi dădea ca exemplu anunţurile făcute înaintea unor 
mitinguri pro-Navalnii din Astrahan, care costaseră 20 000 de ruble (350 de 
dolari) şi care generaseră 2 milioane de vizualizări. 

Leonid Bershidsky, editorialist la Bloomberg, e de altă părere. El crede că 
trolii de la Ferma din Sankt-Petersburg sunt mult mai puţin pregătiţi şi 
motivaţi fata de echipa lui Navalnii. Ei fac frecvent greşeli de gramatică, 
folosesc greşit timpurile verbelor, iar exprimarea lor pare a fi o traducere 
automată cu Google Translate. Sunt cei mai proşti soldaţi ai războiului 
informaţional, nefiind angajaţi să câştige vreun război în America, ci doar 
să creeze cát mai multă confuzie.1* Dar atunci cum se explică amplificarea 
uluitoare prin repostări şi comentarii, de zeci de milioane de ori? 

Audierile din Senatul american nu au rămas fără urmări. Google a 
anunţat că va elimina RI şi Sputnik din algoritmii de indexare şi 
ierarhizare, fără însă a interzice cele două companii ruseşti. Google va 
realiza această declasificare identificând modelele de comportament induse 
de dezinformare şi propagandă, preciza Eric Schmit, directorul executiv al 
companiei mamă, Alphabet.12% 

După ce încasase 1,9 milioane de dolari din 2011 până în 2017 de la RT 
şi Sputnik, Twitter a declarat că nu va mai accepta publicitate de la 
acestea. ^? 

Cât despre Facebook, compania a făcut după audieri câteva corectii 
privind amploarea dezinformării, arătând că circa 60 de milioane dintre 
conturile active sunt false.“ Jurnaliştii care lucrau pentru Facebook 
afirmau, sub protecţia anonimatului, că mecanismele de verificare despre 
care vorbise Zuckerberg până atunci eşuaseră şi că activitatea aga-numitilor 
„fact-checkers neutri“ nu era decât PR. Greul însă abia începea. 
Dezvaluirile privind colectarea datelor a 87 de milioane de utilizatori de 
către Cambridge Analytica au dus la o cădere dramatică la bursă. Dacă în 
2017 se vorbea chiar de o eventuală candidatură a lui Zuckerberg la 
preşedinţia SUA în 2020, în martie 2018 acţionarii îi solicitau retragerea, iar 
Congresul începea audierea sa. 


Clint Watts, specialist în securitate cibernetică la Universitatea George 
Washington, constată că America rămâne în continuare „blocată în 
observaţie“, „împiedicată de deliberări“ şi „tot mai divizată de forţe 
manipulatoare externe“. Războaiele civile nu încep cu focuri de armă, 
avertizează el, încep cu cuvinte. Nu ruşii au creat falia puternică din 
societatea americană, ei doar au profitat de ea. Războiul Americii cu sine 


însăşi a început, riscând să o transforme în „Divided States of America*. ^ 


Internetul — a cincea putere? 


În 2007, la inaugurarea Institutului Internet al Universităţii Oxford, Bill 
Dutton lansa conceptul de „a cincea putere“. „Apare o nouă formă de 
responsabilitate socială, este ceea ce eu numesc «a cincea putere»“, spunea 
el, „aceasta ar putea fi la fel de importantă pentru secolul XXI, dacă nu 
chiar mai importantă, decât a fost a patra putere începând cu secolul al 
XVII-lea, 

Cantitatea de date pe care o producem se dublează în fiecare an. În 2016 
am produs o cantitate de date egală cu cea produsă în întreaga istorie a 
omenirii până în 2015. Se estimează că în 10 ani cantitatea se va dubla la 
fiecare 12 ore. Supercomputerele vor depăşi omul în toate domeniile, 
undeva între 2020 şi 2060, arată oamenii de ştiinţă. Automatizarea societăţii 
va urma automatizării producţiei. Exemplul cel mai bun în ceea ce priveşte 
gestionarea unui oraş prin baze de date uriaşe este Singapore. Vizionari 
precum Elon Musk, Bill Gates si Steve Wozniak avertizează însă ca 
superinteligenta este un pericol serios pentru omenire, poate chiar mai 
periculos decât armele nucleare.12% 

În acelaşi timp, infractionalitatea cibernetică produce pierderi anuale 
estimate la 2—3 trilioane de dolari, iar statele şi grupările teroriste poartă 
războaie cibernetice. „Conectivitatea, care constituie principiul fundamental 
al globalizării, poate fi exploatată de state cu intenţii ostile. [...] Riscurile 
sunt profunde si reprezintă o ameninţare fundamentală la adresa 
suveranităţii noastre“, avertiza şeful MI6, Alex Younger, în decembrie 
2016.15 


Între timp, Rusia a anunţat că va lansa până la 1 august 2018 un „Internet 
independent“, destinat economiilor emergente din aşa-numitul BRICS — 
Brazilia, Rusia, India, China şi Africa de Sud. Kremlinul va obţine astfel 
mult dorita „suveranitate digitală“, decuplându-se de la reţeaua globală, 
eliminând riscul infectării cu „viruşii“ democraţiei liberale.12 Consiliul de 
Securitate a explicat că măsura are ca obiectiv punerea Rusiei la adăpost de 
amenințările la adresa securităţii nationale reprezentate de vulnerabilitatea 
reţelei globale a Internetului. ++ 

Ruşii continuă astfel să dezvolte sisteme paralele, independente, aşa cum 
au făcut cu alternativa la Facebook (Odnoklassniki, Vkontakte — 2006) şi la 
serviciile globale de mail (Mail.ru, 1999). Dar controlul asupra unei 
segment de Internet, aşa cum doreşte Kremlinul, ar însemna „abilitatea de a 
fixa politici pentru denumiri, adrese şi routere, standarde care sunt 
cunoscute colectiv sub numele de protocoalele Internetului (IP)“““. Ar 
însemna tragerea unei cortine de fier digitale peste Rusia. 

Platformele sociale nu se consideră responsabile pentru conţinutul postat. 
Ştirile fake, spun Facebook şi Twitter, sunt efectul nedorit al pluralismului 
şi libertăţii de exprimare, inerent în democratiile liberale. Dar dacă 
societăţile democratice sunt reglementate de legi clare, acestea constituind 
tocmai fundamentul democraţiei, de ce nu ar fi reglementat şi Internetul? Ar 
duce oare la cenzură, amenințând principiul însuşi al web-ului — libertatea? 
1213 

Istoria omenirii este marcată de lupta între agenţii schimbării şi cei ai 
indiferentei. Ştirile fake au succes pentru că sunt diseminate în bulele filtru, 
care creează un context social izolat, împiedicând contactul cu cei care au 
păreri diferite. Dacă tinerii vor citi doar ştirile livrate de Facebook, Google 
sau Twitter, care sunt filtrate în baza unor algoritmi specifici, astfel încât să 
vină în întâmpinarea propriilor convingeri, părerile lor nu se vor schimba 
niciodată. Bulele în care trăim online vor deveni adevărate închisori 
digitale. Algoritmii care indexează căutarea pe motoare precum Google ne 
tin mai departe în aceste bule, livrându-ne rezultate personalizate, în funcţie 
de căutările anterioare. Pentru a ieşi din acest cerc vicios, se caută soluţii 
pentru motoare de căutare alternative. 


George Soros şi Pierre Omidyar au finanţat realizarea unui soft, Full 
Fact, care identifică fake news în timp real. Softul transmite alerte pentru 
ştirile fake care apar în presa scrisă, la televiziune sau în parlamentul 
britanic.* La rândul sáu, Mozilla a anunţat în 2017 lansarea unui program 
anti-fake, iar Le Monde dezvoltă un index al credibilitatii site-urilor. 

Sunt acestea soluţiile pentru igienizarea ecosistemului informaţional? 
Cine va decide ce este pamflet şi ce este opinie originală, ştire fake sau 
falsă? Pot fi monitorizate milioanele de site-uri şi miliardele de utilizatori ai 
reţelelor sociale? se întreba Mark Thompson, fost director general al BBC şi 
New York Times. Si cine va spune publicului că trebuie să citească doar 
materiale „adevărate“? În democratiile liberale, cetăţenii pot scrie, distribui 
şi citi tot ce vor. Dacă vor să consume minciuni şi ficțiuni, Constituţia le 
garantează acest drept. Hannah Arendt afirma că adevărul nu este singura 
valoare din sfera publică, mai ales în democraţie. Adevărata fundaţie a 
democraţiei este opinia, care însă trebuie să se sprijine pe fapte. 

Pericolul îl reprezintă guvernanta netransparenta, care poate transforma 
puterea colosală a Internetului în Coloana a cincea, avertizează Martin 
Moore. Ne pot oare asigura marile corporaţii de tehnologie că vor pune 
interesul public mai presus de cel propriu? Poate această a cincea putere să 
îndeplinească acelaşi rol ca şi a patra, de a veghea asupra Puterii? Furtul 
datelor a peste 87 de milioane de utilizatori de Facebook în folosul 
Cambridge Analytica, pentru manipularea votului alegătorilor, este un 
avertisment. Sunt voci care afirmă că nu Rusia trebuie acuzată pentru 
interferența în alegerile americane, ci Facebook. 

Rebecca MacKinnon, fostă jurnalistă convertită în avocat al libertăţii 
Internetului, scria că „înţelegem cum funcţionează puterea în lumea fizică, 
dar nu avem încă o înţelegere clară asupra modului în care lucrează puterea 
pe tărâm digital“. 

„Nu am fi supravieţuit dacă oamenii nu ar fi avut încredere în noi“, se 
confesa Serghei Brin, cofondatorul Google. Dar odată ce încrederea a fost 
înşelată, aşa cum a fost cazul manipulării alegerilor din 2016, ce va urma? 
Planurile de viitor ale marilor companii de tehnologie sunt atât de puţin 
cunoscute, încât jurnalistul John Naughton vorbeşte despre o adevărată 


„secretomanie patologică“, iar încercarea de a le decripta aminteşte de 
kremlinologie.“” 

Libertatea Internetului a fost clădită pe încredere, până acum. Fenomenul 
cunoscut ca fake news va schimba totul. Epoca romantică a Internetului a 


luat sfârşit. 


Bolta universului moral 


„Totul se petrece, de fapt, în mintea noastră. Ceea ce se petrece în toate 
minţile în acelaşi timp — acela este adevărul“, scria George Orwell în 1984. 
Democratiile au creat câteva instituţii care produc acest consens în privinţa 
aflării adevărului. Printre acestea se află universităţile, justiţia şi presa. 
Astăzi, această „infrastructură de producere a adevărului“ este „sistematic 
subminată“, avertiza The Economist. 

Țesutul social se hrăneşte din încredere. Aceasta se bazează pe valori 
comune şi o înțelegere comună a noţiunilor de bine şi de rău, de adevărat şi 
fals. Prăbuşirea încrederii sociale este simptomul major al epocii 
postadevăr. 

Francis Fukuyama arăta în The Social Virtues and the Creation of 
Prosperity ca democratiile liberale sunt structurate in jurul unor idealuri 
comune — respectarea legilor, responsabilizarea celor puternici în fata 
societăţii, credinţa în generarea prosperitatii.“** Cartea era scrisă in 1995, la 
începutul celei de-a patra revoluţii industriale. (În 1991, Tim Berners-Lee 
crea webul.) Fukuyama se întreba atunci dacă Internetul ar putea fi calea 
spre un nou tip de socializare, spontană, şi dacă va genera încredere. După 
două decenii, răspunsul nu e simplu. 

Criza economică din 2008 a făcut ca economia mondială să se 
prăbuşească. Democratiile liberale au ales să salveze chiar băncile care au 
produs cataclismul, pe banii contribuabililor, care au fost astfel de două ori 
pagubiti. Occupy Wall Street a fost mişcarea cea mai vizibilă, care a dat 
glas dezgustului general faţă de băncile „prea mari ca să cadă“. Aceleaşi 
bănci al căror management a încasat prime grase pentru a semna planul de 
salvare, în timp ce simplii cetăţeni au plătit preţul ieşirii din recesiune prin 
concedieri şi reduceri salariale. 


Aversiunea fata de elitele tehnocrate nu vine din ideologia de stânga, ci 
mai degrabă din dezgustul fata de lăcomie. Iar pe acest dezgust, căruia i-au 
dat glas naraţiunile mincinoase ale Kremlinului, se sprijină populismul. 
Dacă mişcările de stradă contestau până acum mecanismele statului, astăzi 
se încearcă delegitimarea statului însuşi. lar Kremlinul alimentează aceste 
naratiuni. Nici o democraţie nu poate supravieţui lipsei de încredere in 
instituţii, avertiza Fukuyama în 2017.7 

Reprezintă ştirile fake un simptom al epocii postadevăr şi al 
populismului? Cat de importante sunt distorsiunile provocate de 
dezinformare în tesutul social si in etosul democratiilor liberale? „La 
începutul începutului, a fost cuvântul. Este miracolul căruia îi datorăm 
faptul că suntem oameni. În acelaşi timp, este un avertisment şi o încercare 
şi un test“, scria Havel. 

Conform Dicţionarului Oxford, termenul postadevăr a fost folosit pentru 
prima dată în 1992, într-un eseu al dramaturgului sârbo-american Steve 
Tesich. Watergate, Irangate, primul război din Golf, toate demonstrau că 
„noi, ca oameni liberi, am decis liber că vrem să trăim în lumea 
postadevăr“12*, arăta Tesich. Am tranzactionat in mod conştient adevărul cu 
emoția. 

Jean Francois Lyotard consemna falimentul  metanaratiunii in 
postmodernism.1** Astăzi asistăm la naşterea unei metanaratiuni a miturilor 
alternative în postadevăr. Metanaratiunea şi metalimbajul specifice produc 
emoție, camuflând adevărul, făcându-l nenecesar. 

Sociologul Colin Crouch, cel care a creat termenul postdemocratie în 
2000, o descria ca fiind lumea unde „dezbaterea electorală este un spectacol 
bine controlat, pus în scenă de echipe rivale de experţi în tehnicile 
persuasiunii“, Dacă adăugăm şi manipularea electoratului prin profilarea 
psihometrică, avem spectacolul unui viitor din care raţiunea este extrasă. 

În Vest, Internetul a facilitat alunecarea spre populism prin apariţia presei 
alternative. În Est, regimurile autoritariste au cenzurat presa tradiţională, au 
arestat şi asasinat jurnaliştii incomozi, au restricţionat accesul la Internet. 

În acest moment, una dintre cele mai importante instituţii care permit 
atingerea consensului privind adevărul, presa, este în pericol. Mark 
Thompson scrie în Enough Said că schimbările în politică, media şi 


tehnologie au dus la subtierea limbajului politic şi a consistentei dezbaterii 
politice în moduri care „ar putea in cele din urmă să amenințe 
democrația“. 

Ascensiunea Mişcării Cinci Stele în Italia şi a Partidului Piraților în 
Islanda sunt semnele unei noi ere în dezbaterea politică. (Un Partid Pirat 
„pro-hacker“ neoficial a apărut şi în România.) Corsetul de 140 de caractere 
al Twitterului îi obligă pe politicieni să îşi adapteze stilul de comunicare. 
Prim-ministrul Indiei, Narendra Modi, are 39 de milioane de urmăritori pe 
Facebook şi 27 de milioane pe Twitter. Suporterii Leave au fost de 7 ori mai 
numeroşi pe Twitter decât cei ai taberei Remain şi de 5 ori mai multi pe 
Instagram, incluzând aici armatele de troli si boţi.12% 

Valul de fake news nu poate fi stăvilit prin cenzură, aceasta este o idee 
greşită. Tiparul a făcut posibilă apariţia pamfletului, care a oripilat 
societăţile occidentale. Internetul a făcut posibilă apariţia fake news. 

Astăzi nu mai există arbitru în viaţa publică. Oricine poate pretinde că 
faptele sunt cele pe care le descrie, chiar dacă sfidează prezentul imediat 
sau trecutul istoric. Cei care fac asta acţionează tocmai în numele 
libertăţilor garantate de democraţia pe care o subminează. „Etosul şi 
patosul, pe cheltuiala logosului“, cum spune McComiskey. RT şi Sputnik 
ironizează Occidentul pentru măsurile restrictive pe care le anunţă. „Vedem 
acum că acest principiu al libertăţii de exprimare nu este dorit, îi sperie 
chiar pe europeni, asta e foarte trist“, avea să spună Margarita Simonian, 
editorul-şef al RI în 2016, după ce Parlamentul European adoptase 
rezoluţia împotriva propagandei ruse.“ 

Deocamdată, conceptul de fake news este asumat greşit de Occident. Cei 
mai mulţi cred că fenomenul este inedit, că s-a născut odată cu alegerile 
prezidenţiale americane sau, în cel mai bun caz, cu Brexitul. Occidentul 
este incapabil să vadă conexiunile între trecutul imperial sovietic al Rusiei, 
în care au fost cultivate maskirovka, dezinformarea şi propaganda, şi 
prezentul neoimperial, în care acestea sunt adaptate noilor media. Relaţia de 
cauzalitate dintre fake news şi populism este privită cu neîncredere.” 

„Când ideile sunt neglijate de cei care trebuie să le frecventeze, adică 


intelectualii — persoane antrenate pentru a gândi —, unii pot obţine o putere 


atât de mare asupra multimilor, încât aceasta nu va mai putea fi schimbată 
printr-o critică raţională“, avertiza Isaiah Berlin. 

Alunecarea Occidentului spre populism este sprijinită de Rusia. Regimul 
autoritarist de la Kremlin rezonează cu Trump şi Erdogan, Le Pen şi Farage. 
Pentru Putin, Rusia este o cetate asediată de Gayropa şi Ucraina fascistă, 
infiltrată de ONG-urile lui Soros, de lobby-ul european al pedofiliei 
camuflat in corectitudinea politică şi drepturile omului. Pentru Trump, 
America este o cetate asediată de mexicani violatori, traficanţi de droguri, 
musulmani conspirationisti şi comunităţi afro-americane care sunt „găuri 
ale iadului infestate de nelegiuiri“, finanţe oculte internationale şi 
propovăduitori ai vaccinării obligatorii. 

Atunci când Trump l-a numit pe Steve Bannon strateg-şef al Casei Albe, 
Ku Klux Klanul, Partidul Nazist American şi alte grupări de extremă 
dreapta şi alt-right au salutat alegerea făcută. După instalarea lui Trump la 
Casa Albă, a fost generat un val fără precedent de atacuri la adresa 
comunităţilor afro-americană, hispanică, musulmană, LGBT. Graffitiuri cu 
svastici şi însemne KKK au apărut pe pereţii moscheilor, sinagogilor şi în 
campusuri. Şeful Partidului Nazist, Rocky Suhayda, a declarat că prin 
triumful lui Trump „s-a văzut că vederile noastre nu sunt atât de nepopulare 
cum spun adepţii corectitudinii politice“. Astăzi, toate aceste forte 
marginale se află în inima democraţiei americane. Chiar şi după 
concedierea lui Bannon, suprematiştii albi continuă să aibă o susţinere 
puternică la Casa Albă. 

S-ar putea îndrepta şi România către un regim iliberal? Apariţia 
metanaratiunii şi metalimbajului fake news, care definesc postdemocratia, 
sunt primele simptome: România, ni se spune, este o cetate infiltrată de 
„statul paralel“, pe care unii vor s-o transforme într-o „colonie a Uniunii 
Europene“, unde valorile tradiţionale ale familiei sunt amenințate, iar 
„Marea Finanta Mondială“ conspiră prin multinaționale şi Soros împotriva 
puterii alese legitim de popor. 

Instituţiile care produc consens în aflarea adevărului — media, 
universităţile şi justiţia — se află sub un atac constant în România. lar 
criteriile care confirma democrația liberală — respectarea legilor, 


responsabilizarea aleşilor în faţa alegătorilor şi credinţa în generarea 
prosperității — abia mai sunt îndeplinite. 

Cea mai mare dramă pe care o trăieşte România ultimilor 50 de ani este 
migraţia în masă — peste patru milioane de români au plecat în Vest dupa 
1990, adică o cincime din populaţia ţării. Nu viaţa grea i-a izgonit, ci lipsa 
speranţei că va fi mai bine. Au plecat pentru că şi-au pierdut credinţa în 
posibilitatea unei viitoare prosperitati. În absenţa credinţei într-un viitor mai 
bun, instalarea iliberalismului este facilă — un prim pas către autoritarism. 

Optimist fiind, Umberto Eco credea că realismul se va reafirma de 
fiecare dată când vom întâlni „linii de rezistenţă“. Lipsa încrederii în viitor 
pare a fi o linie de rezistenţă greu de surmontat. 

„Vom învinge, deoarece chiar dacă bolta universului moral este nesfârşită 
— ea se arcuieşte către dreptate“, spunea Martin Luther King Jr. cu trei 
săptămâni înainte de a fi asasinat. 

